
ARGUMENT EDITORIAL 


În ciuda locului nemuritor din cuprinsul patrimoniului cultural național, 
opera savantului Nicolae Iorga este prea puţin cunoscută contemporanilor noștri. 
Cu astfel de răpiri, editori remarcabili au avut tăria să se confrunte în ultima 
jumătate de veac, republicînd o parte din lucrările marelui istoric. Totuşi, 
majoritatea acestor scrieri a rămas pînă de curînd sub consemnul interdicţiei: secret. 
- Așadar, în mod logic, imperativul zilelor noastre îl reprezintă regăsirea acestor 
lumini ascunse atîta amar de vreme. 

Inevitabil, România de astăzi a preluat şi traumele cenzurii staliniste, 
manifest al desconsiderării asiate a omului socotit un simplu detaliu. Efectele 
acestui atentat la memoria poporului român sînt, în mod irefutabil, adevăratele 
pericole care ameninţă efectiv viitorul țării. Poate de aceea, nici nu prea sînt 
amintite astăzi și în mod voluntaro-diversionist se fac trimiteri la „monștrii“ 
industrializării sau planificării abolite. Negreșit, necunoașterea adevărului istoric, 
din opera. lui Iorga şi din întreg panteonul cultural românesc nu doare și nu 
înseamnă un pericol, reprezintă o benignă infirmitate intelectuală. În schimb, 
erorile de situare și entuziasmele incomode ale diletanţilor datorate necunoașterii 
sînt excluse în momentele istorice însemnate, altfel asemenea infirmități devin 
primejdioase pentru viitorul neamului. Așadar, rostul de-a restaura adevărul istoric 
este primordial şi trebuie urgent asumat de către instituţiile culturale de rang 
național: Academia Română, Ministerul Culturii, Arhivele Naţionale şi altele. 
“Dacă dorim ca popor să arătăm omenirii voința şi capacitatea noastră de-a organiza 
şi de-a apăra un stat românesc, atunci regăsirea ființei istorice a neamului, a 
condiției umane ceea ce ne dă libertatea hotărîrii propriului viitor fără a fi stăpîniți 
de complexe de inferioritate, de prejudecăţi sau refulări, toate acestea devin 
priorități indubitabile ale etapei istorice acutale. 

Programele: BUCUREȘTI, CAPITALĂ CULTURALĂ EUROPEANĂ, 
precum şi BUCUREȘTI, CAPITALA LATINITĂ ŢII ORIENTALE, își propun 
redefinirea Statutului cultural al Capitalei tuturor românilor, își asumă aceste 
deziderate, dar numai în relaţia cu românii din vecinătatea statului nostru și numai 
în condiţiile financiare disponibile, așa încât se oferă mai degrabă semnale editoriale 
şi nu producții de carte îndestulătoare. 

După aceste distincții principiale, trecem la o scurtă prezentare a antologiei 
de față care, după aproape optzeci de ani, oferă cititorului pentru prima dată 
republicarea acestor lucrări tipărite de N. Iorga în 1917 precum şi prima lor 
traducere în limba română: Histoire des relations ruso-roumaines, Editions du 
Journal “Neamul Românesc“, Iassy, 1917; Histoire des relations anglo-roumaines, 


Imprimeris „Progresul“, Iassy, 1917, Histoire des relations entre la France et les 
roumaines, Edition du Journal „Neamul Românesc“, Iassy, 1917. N. Iorga a 
publicat aceste cărți în volume independente, dar erau legate între ele printr-o temă 
comună: istoria relaţiilor române. Trecuseră doi ani de la începerea războiului și 
România, după o stare de neutralitate, a intrat în anul 1916 în marea horă a morţii 
alături de Antanta. Cunoașterea legăturilor mai vechi, chiar multiseculare, dintre 
aliați era un deziderat al acelor timpuri. Și-au asumat această responsabilitate 
Academia Română, obligîndu-se să suporte cheltuielile tiparului şi difuzarea 
gratuită a lucrărilor, precum şi un ilustru membru al ei, savantul Nicolae Iorga care 
s-a angajat să scrie aceste lucrări. Evenimentele militare nefaste, apoi refugiul 
precipitat la Iași, au amînat realizarea acestor proiecte culturale. Totuși, chiar în 
condiţiile grele ale refugiului şi în atmosfera dezolantă a unui oraş suprapopulat, 
rătăcit şi mizer, îngheţat de o iarnă hafnă și bîntuit de tifos exantematic, îl întîlnim 
pe Iorga, în prima lună a anului 1917, împărțind broşurile pe la misiunile 
diplomatice şi militare străine din Iași, precum şi prin tranșee. 

Cînd Iorga a început să scrie aceste studii, istoriografia română se afla la 
începuturi în toate cele trei direcţii ale relațiilor descrise de autor. Chiar legăturile 
ruso-române, mai apropiate şi mai delicate, nu cunoscuseră lucrări notabile în afara 
documentelor publicate de I.C. Filitti şi a articolelor dedicate de tînărul slavist de 
atunci, Silviu Dragomir, raporturilor dintre românii ortodocşi din Transilvania și 
imperiul rus. Cu toate acestea, este uimitor să constați, astăzi, cum judecăţile de 
valoare emise de Iorga cu atîtea decenii în urmă, sînt nedepăşite de ştiinţa istorică 
contemporană. În schimb, deși apreciate de mari personalități străine, rareori 
întîlneşti menționarea acestor studii ale lui Iorga. Uimitoare, în special, este tăcerea 
din perioada interbelică, pentru că regimul comunist le-a interzis, şi te întrebi dacă 
nu cumva autorul a deranjat prea multe personaje importante, fie române sau 
străine. Constatările făcute de Iorga au dezvăluit multe mecanisme ascunse folosite 
în vechime, dar reluate periodic tot timpul în istorie ca pe o metodă deja verificată, 
iar unele concluzii sînt fără echivoc, mai ales atunci cînd demonstrează cu 
documente că în România niciodată nu au existat unele curente de masă filo-ruse 
sau filo-austriace, ci au existat grupări politice filo-ruse sau filo-austriace, create în 
țara noastră de acele mari puteri, fie speculînd dorința sinceră de emancipare a 
neamului nostru pe care O împărtășea mulți fruntași români, fie prin metode şi 
mijloace mai puţin ortodoxe. Totuşi, după al doilea război mondial, a apărut în 
exilul românesc o voce care s-a referit la aceste studii ale lui Iorga, îndeosebi la 
relaţiile ruso-române. Autorul, N.S. Govora, răstălmăceşte sau pentru că nu 
înţelege scrisul marelui istoric, el dezlănțuie un atac furibund împotriva lui Iorga, 
considerînd că n-a fost un mare patriot şi un naţionalist invederat, ba dimpotrivă a 
urmărit să perturbe vigilența românilor: „istoricii noștri, ca Iorga de exemplu, 
scriau că ruşii niciodată nu au urmărit cu tenacitate să ocupe Constantinopolul. [...] 
Nu, desigur că nu, din moment ce Nicolae Iorga a scris, probabil cu grija de a linişti 
pe valahi, o carte întreagă, în care pe sute de pagini se chinuiește să demonstreze 
că nu a existat testamentul lui Petru cel Mare [...], scopul tipăririi acestei cărți, a fost 
tocmai acela de a adormi grijile valahilor noștri (N.S. Govora, Relaţiile româno- 
ruse, Editura Carpaţi, Traiano, Popesco, Madrid, 1981, vol. II., p. 147). Pare 
incredibil şi, totuşi, într-o țară cu veche tradiție democrată se mai poate făptui 

sacrilegiul răsturnării ierarhiei de valori, tot aşa cum, după 1989, într-o Românie 
debusolată, mii de „eseu“ şi „evici“ săvîrşesc aceleași terifiante monstruozități, 
lăsîndu-ne o legitimă oroare față de fanatici şi de profanii veleitari. 

Prezenta traducere a urmărit o redare cît mai fidelă a sensului frazelor 
autorului și a mijloacelor sale stilistice specifice, în centrul atenţiei fiindu-ne 
modelul oferit de excelenta traducere făcută de Maria Holban unei alte lucrări 
scrisă de Iorga: Istoria vieții bizantine. Pentru a fi cît mai aproape de formele 
lexicale specifice lui Nicolae Iorga s-a încercat, în măsura posibilului, să se 
folosească acei termeni şi acele expresii care reprezintă caracteristicile limbii 
literare române întrebuințată de autor în scrierile sale. 

Notele de trimitere ale autorului au fost verificate aproape în totalitatea lor, 
rareori întîmplîndu-se să nu găsim sursa citată. În continuarea acestor note, 
transferate din subsolul paginii la sfîrşitul fiecărui capitol, au fost trecute notele de 
editor marcate în text prin paranteze drepte | ]. 

Se cuvine să ne exprimăm recunoştinţa pentru întregul sprijin intelectual și 
pentru susținerea acestor programe culturale ce ne-au fost acordate cu generozitate 
de către scriitorii Mihai Ungheanu și Mircea Micu. De asemenea, vrem să 
mulțumim şi să amintim totodată marele efort depus cu adevărat profesionalism de 
către Editura SEMNE, făcînd posibilă apariţia acestei cărți. 


Florin ROTARU 

INTRODUCERE 


Domnul N. Iorga sau Iorga este un moldovean născut la Botoșani, la 5 iunie 
1871. Doctor al Universităţii din Iaşi, el este profesor de istorie la Universitatea din 
Bucureşti, membru al Academiei Române, deputat în Parlamentul regatului. A 
ajuns de tînăr în poziții înalte prin munca, ştiinţa și talentul său. Pentru noi, 
francezii, este interesant de ştiut că în Franţa a venit pentru a-și termina anii de 
"ucenicie științifică şi că este diplomat al Şcolii noastre practice de Înalte Studii 
(Sorbonne). Însărcinat cu misiuni în străinătate pentru a strînge documente privind 
istoria țării sale, a întreprins lungi şi fructuoase explorări în arhivele şi bibliotecile 
europene, mai ales în cele ale Franţei, Italiei, Austriei și Germaniei. Numeroasele 
copii făcute aici au alimentat vastele culeger; care, sub patronajul Academiei 
Române, apar sub numele Hurmuzaki și au furnizat materialul unor publicații 
considerabile precum Acte și fragmente privind istoria românilor, adunate în 
depozitele de manuscrise ale Occidentului (3 volume) şi Note și extrase pentru a 
servi istoria Cruciadelor din secolul al XV-lea (5 volume, 1899-1915). 

Dar dl Iorga nu este doar un cititor, un neobosit copist; e un istoric. Curios să 
afle detaliul faptelor, el ştie și să arate cum se înlănțuiesc acestea şi degajă cauzele 
care le determină. A dovedit-o atît în împrejurări excepționale în care a fost într-un 
fel, purtătorul de cuvînt al țării sale în fața lumii științifice cât şi în conferința ținută 
în fața delegaților Universităţilor străine veniţi să ia parte la jubileul Universităţii 
de la Iași, în 1911 (Elemente originale ale vechii civilizații româneşti) sau în cele 
două comunicări citite la al treilea congres internaţional de istorie (Londra, 1913) 
asupra Bazelor necesare unei noi istorii a evului mediu şi Supravieţuirea bizantină 
în țările române. A scris cărți a căror grosime dovedeşte o lectură imensă, dar care 
sînt cu totul altceva decît niște culegeri de texte: Philippe de Meziere (1327-1406) 
şi Cruciadele în secolul al XIV-lea, teză prezentată la Şcoala de Înalte Studii 
(fascicolul 110 în biblioteca şcolii, 1896) asupra vieții şi scrierilor unui senior picard 
care nu înceta să lupte atît cu sabia cât şi cu pana împotriva dușmanilor creştinătăţii; 
o voluminoasă Istorie a literaturii române în secolele XVIII și XIX; o Istorie a 
imperiului otoman (5 volume, 1908-1913) pe care a fost nevoit să o publice, 
resemnat, în germană și în Germania, nereușind a o edita nici la el, nici la noi; o 
Istorie a românilor din Transilvania și Ungaria (2 volume, 1915-1916) publicată de 
astă dată în franceză şi la București. Şi nu vom vorbi nici despre manualele de 
istorie universală sau de istorie a României redactate pentru elevii școlilor 
secundare, nici. despre numeroasele articole, critici. şi altele, publicate fie în 
Buletinul Secției istorice a Academiei Române fondat în 1912, fie în Buletinul 
Institutului pentru Studiul Europei sud-orientale, printre directorii căruia se 

numără începînd cu 1914, nici despre culegerile științifice destinate străinătății 
precum ale noastre Revue critique dhistoire et de litterature şi Revue historique. 
Nu ar fi loc pentru a întocmi o bibliografie completă a operelor dlui Iorga; cele 
amintite ajung de altfel, pentru a marca locul eminent pe care îl ocupă în lumea 
erudiţiei istorice. 

Publicist și savant fecund, dl. Iorga este de altminteri, un înfocat patriot. Își 
iubeşte țara pentru bogăţia pămîntului, pentru originalitatea artei sale religioase şi 
chiar profane, pentru varietatea literaturii ei atît de necunoscute Franţei; o iubeşte 
pentru nefericirea ei. Își iubeşte poporul harnic și cinstit, mai ales neamul puternic 
al țăranilor care strîng recolte atît de bogate şi care dau armatei atîția bravi soldați. 
Istoria ne arată acest popor împărțit în mai multe ramuri separate de fluvii și munți, 
dar care sînt conștiente de originea lor comună şi care doresc să se unească într-un 
mare Stat dunărean. Vorbeşte cu entuziasm despre actul creator care în 1859 a 
pecetluit unirea Moldovei şi a Valahiei şi îi păstrează Franţei un viu sentiment de 
recunoştinţă pentru contribuția esențială adusă de aceasză latină soră mai mare a 
noii Românii. Precum toți patrioții români, dorește ca la acest nucleu să vină să se 
alăture și ceilalți români supuși încă jugului străin, mai ales cei care îndură 
persecuțiile austriacilor şi ale maghiarilor. Războiul mondial izbucnit în 1914 îi 
apăru ca un un prilej unic pentru a-i elibera în sfîrşit pe aceşti frați oprimaţi şi a 
desăvârși unitatea românească. În octombrie 1915 scria: Nu am șovăit nici o clipă 
de a recunoaște şi de a sluji cauza cea adevărată. Sînt unul dintre acei înapoiați 
care încă mai cred că pe lume mai există şi altceva decît dreptul forţei. Ț, 
România noi ne-am hotărît... Primele încercări îl loviră cu cruzime în interesele lui 
personale, dar nu i-au clătinat nici convingerile nici speranțele. S-a gîndit mai întâi 
la popor: „Țăranul nostru a fost admirat în felul în care şi-a apărat pămîntul natal; 
cu toate durele încercări pe care a fost nevoit să le suporte, nu a degenerat“ 
(scrisoare din 20 octombrie 1916). Chiar după cucerirea Valahiei de către austro- 
germani ajutaţi ca pe timpuri de halali, de bulgari şi de turci, el nu și-a pierdut 
nădejdea: „Noi nu sîntem nici descurajaţi, nici umiliți. Nu ne simțim nefericiţi deşi 
am pierdut totul, mai ales cei mai săraci dintre noi, căci nemții nu-și fac nici un 
scrupul în a ne lua totul sau în a distruge totul. Nu regretăm nimic din ceea ce am 
făcut; sîntem conştienţi că nu am precupeţit nimic pentru a lupta, în chiar clipa cînd 
se preconiza 0 revigorare morală, lentă, dar sigură. Nu ne amăgim cu speranțe 
deşarte; ne vom îndura soarta, adică îi vom învinge. Aceasta este o operă de reluat 
şi nu O operă de părăsit. Suferinţa ne va face mai puternici pentru repriza de mîine.“ 
(scrisoare din 18 decembrie 1916). În acelaşi timp, de la tribuna Camerei 
deputaţilor Iorga spunea: Am intrat în război cu hotărîrea de a dobîndi întregul 
nostru drept. Pentru aceasta și pentru nimic în plus. Dacă, în timpul acestui 
război, am dovedit încă o dată ca pe atitea alte cîmpuri de bătaie ca sufletul 
omenesc rămîne mereu superior mijloacelor furnizate de hazard, noi am scris un 
capitol nu numai în istoria războaielor, dar şi în dezvoltarea moralității umane. 
În acest discurs, el reînvia cele mai mari figuri ale istoriei române: pe Mihai Viteazul 
eroul căruia i-am călcat pe urme în victorie și în suferinţă... Am suferit ca el și 
poate de mîine îi vom pedepsi ca şi el pe acei care acoperă cu uzurparea lor un 
teritoriu românesc; pe Ştefan cel Mare al cărui stindard a fost de curînd găsit de 
soldații generalului Sarrail într-o mînăstire bulgară de pe Muntele Athos (vezi 

Illustration din 28 iulie 1917). La 27 aprilie 1917, dl Iorga prezenta la Teatrul 
Naţional din Iaşi o dramă despre Ștefan cel Mare; familia regală a asistat la 
spectacol şi a fost un eveniment literar care a făcut să bată inimile tuturor 
românilor. i 

Așteptînd ora „recuceririi“, dl Iorga luptă cu pana cu atita înflăcărare și 
credință precum oștenii cu armele lor. Poate că niciodată activitatea sa nu a fost 
mai roditoare ca atunci cînd se afla exilat în propria-i țară. De sub degetele sale de 
istoric şi de tipăritor se succed broșuri de propagandă menite a face România 
cunoscută țărilor Antantei și pe aceste națiuni, României: Relațiile românilor cu 
aliații, scurt rezumat de 46 de pagini; Drepturile naționale și politice ale românilor 
în Dobrogea în care prezintă consideraţii politice din care diplomații vor trebui să 
se inspire cînd va fi vorba de a pune condiţiile de pace; Istoria relațiilor dintre 
Franța și România, pe care o veţi citi mai departe și în care, în două sute de pagini, 
a condensat o masă considerabilă de fapte atestate prin documente adunate unul 
cîte unul, din biblioteci şi arhive. În acest din urmă opuscul, vor putea fi urmărite 
cu interes crescînd raporturile dintre două popoare despărțite prin mari întinderi și 
imperii dușmane, dar unite prin comunitatea de limbă și de interese din antichitatea 
galilor pînă în zilelele noastre. Această lucrare a fost mai întîi oferită gratuit de 
către autor, ofițerilor misiunilor fraceze „ca un omagiu de recunoștință“, iar acum 
va putea fi citită sub o nouă înfățișare, cu credința ca, larg răspîndită, să contribuie 
la strîngerea legăturilor dintre noi și România, legături în care inima are tot atîta 
putere cât și rațiunea. 

Charles B6mont 


CUVÎNT ÎNAINTE 


Această cărticică a fost începută în momentul în care pentru România se 
punea atât problema gravă a destinului ei viitor, cât şi a datoriilor ei față de justiţie, 
civilizație şi umanitate. Cîteva capitole au apărut în Independența Română. Restul 
este inedit. i 

Academia Română a luat hotărîrea de a publica această contribuție istorică 
pe care România o datora într-adevăr, mai ales la această oră a luptei comune, sorei 
sale mai mari și nobilei protectoare a măreţelor ei începuturi. Cartea ar fi apărut la 
Bucureşti dacă evenimentele n-ar fi hotărît altfel. La Iaşi, la ora retragerii şi a 
pregătirilor febrile pentru revanșă, ea se arată în umilul veșmînt al nefericirii 
noastre. 

Scopul autorului, fost elev al școlilor Franței, este de a face doar cunoscut 
publicului francez că politica actuală a României nu este o improvizație, nici un 
capriciu, că ea răspunde unor vechi tradiţii şi urmează calea arătată de dezvoltarea 
istorică. 

Nicolae Iorga 
Iași, 13 decembrie 1916 


CAPITOLUL 1 


PRIMELE RELAȚII DIN TIMPUL ANTICHITĂȚII 
ȘI EVULUI MEDIU 


Pentru a găsi primul contact între neamul francez și neamul românesc, 
înrudite prin comuna lor descendență latină, trebuie să ne întoarcem la epoca foarte 
„ îndepărtată cînd galii, în larga lor expansiune cuceritoare, trecură râurile din nordul 
Peninsulei Balcanice pentru a ajunge pînă la sanctuarele vechii Grecii. Înainte sau 
după acel mare eveniment al migraţiei popoarelor, elemente cu sînge galic se 
aşezară în vecinătatea dacilor. 

Şi încă mai tîrziu, amestecul de sînge a putut să se producă în vremea cînd 
Roma era stăpînă atît pe Loire cât şi pe Dunăre, elemente militare de origine dacică 
fiind folosite în legiunile din Galia sau, invers, elemente galice în cele din Dacia. 
Dar acesta este un mit cu caracter general aparținînd circulației interioare a 
popoarelor, în largile cadre geografice ale Imperiului și nu un fenomen caracteristic 
relaţiilor dintre strămoşii francezilor şi cei ai românilor. 

Totuşi, cu mult timp înainte de întemeierea către anul 1300, a Principatului 
Valahiei și către anul 1360, a Principatului Moldovei, cu mult înainte de apariția, în 
secolul al XIII-lea, a primelor voievodate româneşti, cruciadele purtară în Orient 
acea cavalerie franceză care, înfăptuind voinţa divină, gesra Dei per Francos, 
întemeie Regatul Ierusalimului, Imperiul latin al Constantinopolului și numeroase 
fiefuri militare. Pe atunci, neamul românilor începea să aibă un rol în Balcani. În 
mod cert a ajutat la restaurarea Statului bulgar distrus de bizantini. Valahii din Pind 
luptară mulți ani cu bravura caracteristică neamului lor, împotriva legiunilor 
împăratului Vasile ucigașul de bulgari sub drapelul prințului căruia i se spunea 
Ţarul Samuil. Ei au fost primii cu care luară contact cruciații care, la sfîrșitul 
secolului al VII-lea traversară Peninsula Balcanică; apoi trupele lui Ludovic al 
VII-lea, regele Franţei, urmînd drumul străbătut de armata germană a regelui 
Conrad, au avut de-a face în codrii bulgarilor ce se întindeau peste cea mai mare 
parte a actualei regiuni sîrbe precum şi în defileele Balcanilor şi Pindului, cu nomazi 
valahi, cu păstori şi călăuze aparținînd aceleiaşi naţii, în sfîrșit, cu soldaţii 
împăratului bizantin, mai ales arcași recrutaţi din Marea Valahie tessaliană, ţinut 
al păstorilor şi războinicilor. 

La sfîrşitul secolului al XII-lea, cînd predica înflăcărată a lui Folques de 
Neuilly provocă acea nouă cruciadă menită a-i da tronul Constantinopolului 
contelui Baudouin de Flandra, vasal al regelui Franței, valahii din Pind ridicară 
curînd steagul revoltei împotriva jignirilor aduse căpeteniilor lor. Trei frați, Petru 

zis şi Cazacă-Albă întrucît purta costumul tradițional din blană de oaie al păstorilor 
valahi, Asan și Ioan, luară conducerea acestei mișcări care reuși să respingă peste 
tot încercările de represiune poruncite de Bizanţ. Chiar dacă Statul întemeiat prin 
valoarea și triumful lor a primit numele de Imperiu al bulgarilor ei se simțeau 
valahi; numele purtat de şefii acelui Stat, precum acela de Borilă, urmaşul lui Ioan, 
arătau în mod evident originea română. Ei întreținură relaţiile cele mai strînse cu 
ceilalți români, cei de pe malul stîng al Dunării care alcătuiau o strălucitoare 
cavalerie și care erau numiţi cumani datorită stăpînirii turanilor care le apăsa 
neamul. Cronicarul francez al celei de-a treia Cruciade, Geoffroy de Villehardouin, 
vorbeşte adeseori despre conflictele care avură loc între cruciați, reprezentanți ai 
credinței apusene și acei regi ai Bulgariei, acei împărați ai revoltei care înțelegeau 
să reprezinte neclintita ortodoxie a Răsăritului și tradițiile imperiale ale noii Rome. 
Villehardouin nu se înșală niciodată în privința adevăratului caracter național al 
elementelor pe care cavalerii francezi le întîlniră în cîmpiile Traciei și în 
împrejurimile macedonene ale Salonicului. La fel și continuatorul său, Henri de 
Valanciennes, el deosebește bulgarul le Bougre care nu era oşteanul caracteristic al 
armatei Asenizilor, de cumanul de pe malul stîng stîng al Dunării, mereu pe cal, 
fluturînd în bătălii flacăra verde a lancei sale și de blacul balcanic, valahul din Pind, 
autorul răscoalei și apărătorul noii coroane. De altfel, aceeași notă se regăseşte și la 
contemporanul lui Villehardouin, preotul german Ansbert, care descrie expediția 
lui Frederic Barbă-Roșie pentru a se încredința că valahul era un tip în mod net 
caracterizat. Cînd Villehardouin numește noul stat regatul Blachiei și Bugriei el îşi 
dădea prea bine seama de caracterul acestui imperiu în care bulgarul reprezenta 
tradiția politică și clasa urbană, în timp ce tot ceea ce era păstor sau oștean de 
profesie aparținea neamului românesc al Blahilor. 

La mai puțin de o jumătate de veac după întemeierea, în 1204, a acelui 
vremelnic imperiu latin al Constantinopolului, marele val al invaziei tătare se 
întinse asupra cîmpiilor Europei orientale și trecînd de Carpaţi, îl împinse pe regele 
Ungariei învinse pînă pe malurile Mării Adriatice, pentru a se retrage apoi şi a se 
așeza în stepa rusească şi în regiunile danubiene devenite de atunci ținta stăpînirii 
sale. Reprezentanții ideii de cruciadă îi considerau pe tătari drept posibili aliați 
împotriva Sarazinilor şi a turcomanilor, profanatori ai Sfîntului Mormînt și 
stăpînitori ai Locurilor Sfinte. Timp de zeci de ani Occidentul s-a amăgit cu ideea 
că Hanul ar putea deveni credinciosul auxiliar al unei noi cruciade şi că această 
alianță ar putea fi chiar pecetluită prin convertirea la creștinism a redutabilului 
împărat mongol. Dominicanii și franciscanii, fideli oșteni ai Bisericii romane, 
însărcinaţi special să convertească Orientul la credința catolică, obținuseră mai de 
mult o misiune pe lîngă acești tătari susceptibili de a-și părăsi credințele religioase. 
Printre acești călugări cerșetori și vagabonzi, însuflețiți de o rîvnă nouă, majoritatea 
aparținea neamului latin și mulți erau francezi. lată de ce în naivele povestiri ale 
unor dominicani Nicolas Ascelin sau Jean du Plan-Carpin, ale unui Rubriquis, ce 
era de fapt flamand de origine, pe numele său Ruysbroeck, se găsesc cel puţin date 
asupra țării locuite de români și asupra amestecului politic din care aceştia făceau 
parte, dacă nu și despre românii înșiși. Acest Rubriquisvorbeşte despre Valahia lui 
Asan în numele căreia s-a crezut că se află o aluzie la un Stat român întemeiat pe 
malul stîng al Dunării, dar menţionarea Salonicului (Solun al slavilor) în 

vecinătatea acestuia dovedește că e vorba doar de acea mare Tessalie, rezervorul 
balcanic de unde s-au răspîndit valahii. 

Chiar denumirea de Stat valah, întemeiat, aşa cum am spus-o mai sus, la 
începutul secolului al XIV-lea, prin unirea grupurilor politice de origine populară, 
care se găseau de mult timp risipite în Valahia actuală, se întîlneşte pentru prima 
oară în operele lui Philippe de M&zitre! acel fervent propovăduitor al cruciadei, 
acel cavaler picard care din fragedă tinereţe a fost amestecat în treburile Orientului, 
acel cancelar al Ciprului care avea cunoştinţe directe şi personale asupra Siriei și 
Egiptului. În mînăstirea pariziană a celestinilor, a redactat opere menite a trezi 
spiritul de ofensivă creștină în Occidentul sfişiat de certuri, datoria de a-i învinge pe 
păgâni și de a elibera Locurile Sfinte. El nu uită nici un popor, nici un Stat care ar 
fi fost capabil să susțină noua cruciadă şi de aceea, în două rînduri, în Gîndul 
bătînului pelerin mai întîi şi apoi în Cavaleria Pasiunii scrisă-în vremea înfrîngerii 
suferite de creştini, la Nicopole (1396), el menţionează dubla Abblachie. El 
dovedește prin asta la fel de buna cunoaştere a existenţei principatului valah cât şi 
a noii forme politice moldave situate la nordul teritoriului român de pe malul stîng 
al Dunării. Aflase și numele celui de-al doilea dintre marii prinți valahi de Argeş 
pe care-l numeşte Alexandru de Balgerat, forma coruptă a cuvîntului Basarab. 
Alexandru, fiul lui Basarab a reușit să menţină în pofida Ungariei, independența 
națională pe care un mare efort militar a făcut-o să triumfe în 1380 sub domnia 
tatălui său. 


NOTE 


1 Vezi, Nicolae Iorga, Philippe de Meziăres, 1896. 

CAPITOLUL II 


FRANCEZII PE DUNĂREA ROMÂNĂ 
ÎN TIMPUL CRUCIADELOR DIN SECOLUL AL XV-LEA 


De altfel, cavalerii francezi apucaseră să cunoască această Valahie cu prilejul 
bătăliei de la Nicopole, bătălie pierdută, după cum se ştie, din vina lor: în loc să lase 
oțelitele trupe ale lui Mircea, domnitorul Valahiei, să dea prima lovitură asupra 
armatei alcătuită din spahii îndrăzneţi şi ieniceri de neclintit care luptau sub 
ordinele lui Baiazid I, ei se aruncară cu o nechibzuită impetuozitate în atacul asupra 
necredincioşilor. Mircea a fost nevoit să asiste ca martor întristat la o înfrîngere pe 
care nu 0 putuse împiedica. În timp ce comandantul suprem de la Nicopole, 
Sigismund, regele Ungariei, și el pe jumătate francez prin originea-i luxemburgheză 
— predecesorii săi, Carol Robert şi Ludovic-cel-Mare, împotriva cărora Valahia 
luptase pentru a-și dobîndi independența, erau Angevini din Neapole, francezi pur 
sînge şi aplicau sistemul francez în administrarea Ungariei — fugea cu o barcă spre 
gurile Dunării pentru a reveni prin Constantinopol şi Dalmația în capitala sa, 
cavalerii francezi se refugiară pe malul stîng al Dunării unde se treziră față-n față 
cu nişte țărani pentru care cruciada nu era nimic altceva decît un prilej de a culege 
un cîştig de pe urma învinşilor oricine ar fi fost ei. Fioissard reproduce povestiri 
privind neplăcuta întîlnire cu aceşti jefuitori rustici care ascunseră în colibe 
veșmintele bogate ale cavalerilor îmbrăcați şi înarmați după moda lui Carol al VI- 
lea. 

Și totuşi aceşti cavaleri ai cruciadei au fost nevoiți să revină pe aceste 
meleaguri. Cînd Filip-cel-Bun, duce de Bourgogne, dornic să se remarce în marea 
luptă pentru Christos, încerca să lege relaţii cu prinții creştini din Orient care 
trebuiau să-l susțină în întreprinderile sale, își trimise ambasadorul, pe Guillebert 
de Lannoy, în părțile Lituaniei, la ducele Witold. Acesta se opri la Kameniec- 
Podolski, pe Nistru, în imediata apropiere a ținuturilor Domnului moldav 
Alexandru-cel-Bun care conduse mai bine de treizeci de ani (1400-1432) şi căruia 
Moldova îi datorează desăvîrşirea organizării ei militare şi politice. Trimisul luă 
parte la ospeţe solemne în compania ambasadorilor sosiți din îndepărtate țări şi a 
prinților tătari vasali. Însoțit de o escortă alcătuită din șaisprezece persoane, români 
în mare parte, el trecu fluviul, de la Kameniec la fortăreața moldavă a Hotinului ; 
purta misive scrise în limbile latină şi în tăzară. Întâlnirea solului bourgognon cu 
domnitorul Alexandru avu loc în burgul Cozial, nume amintind de acela al vechii 
capitale a țării, Suceava, Socav în limba slavă. O nouă escortă şi noi permise de 
liberă trecere i-au fost acordate spre a-şi continua călătoria spre țările Sultanului 

turc, dar aceste ținuturi erau tulburate de moartea lui Mohamed I (1421) și el trebui 
să-și schimbe drumul. După ce a traversat locuri pustii dintr-un ţinut încă prea puţin 
colonizat de noul Stat moldav, ajunse la cel mai de seamă port al țării la Marea 
Neagră, Moncastro al genovezilor, Cetatea-Albă a românilor, iar pentru tătari și 
mai tîrziu pentru turci, cuceritorii ei, Akkerman. Aici găsi genovezi, valahi și 
armeni sau „hermini“ care făceau negoț cu Levantul. Sosirea lui Guillebert avu loc 
în vremea cînd mii de lucrători dați de Witold, se ocupau cu înălțarea vechilor ziduri 
datorate stăpînitorilor genovezi și cu refacerea acelui mare port, care era și o piață 
de desfacere pentru ținuturile rusești ale Lituaniei, capabil să reziste unui eventual 
atac din partea turcilor. Trebuie să menționăm că înainte de a ajunge la Cetatea- 
AIbă, călătorul nostru căzu în mîinile îndrăzneţilor haiduci care se făcură stăpîni pe 
avutul şi persoana sa. Noţiunea de ordine publică exista totuși în acea Moldovă a 
începutului de secol al XV-lea căci vinovații au fost imediat prinși și dați pe mîna 
victimei care putu să dispună de ei după cum i-a fost voia. Păgubitul în loc să-i 

„__Spînzure, se mulțumi să-și ia banii înapoi și-i lăsă să-şi practice liberi meseria pe 
seama altor călători. 

La mai puţin de douăzeci de ani de la călătoria lui Guillebert de Lannoy, o 
armată maghiară comandată de românul loan de Hunedoara, conducătorul 
regatului ungar împotriva turcilor, își propunea să pornească chiar spre 
Constantinopol pentru a întări amenințatul Imperiu Bizantin. Armata trebuia 
transportată de o flotă venețiană pe cheltuiala ducelui de Bourgogne și a Papei. 
Galerele venețiene intrară într-adevăr pe gurile Dunării (1445) pentru a-l întîlni pe 
Ioan de Hunedoara care scăpase din dezastrul de la Varna (1444). Comandantul lor 
era Valerand de Wauvrin, un bourgonion care, întors în țara sa, își povesti isprăvile 
din aventura dunăreană, unchiului său, Jean, autorul unor vechi cronici a căror naiv 
grai picard își mai încântă și acum cititorii. 

Vreo cincizeci de pagini ale acestei pitorești povestiri sînt consacrate acestei 
campanii din 1445 și de fiecare dată cînd este vorba despre auxiliari, sînt menţionaţi 
românii din Valahia conduși pe atunci de domnitorul Vlad Dracul. Se vorbeşte și 
despre fiul acestuia, feciorul din Valahia, iar dascălul lui, un bătrîn oștean care 
vorbea destul de bine franțuzește le povestea cruciaților despre felul cum a fost 
purtată sub ochii săi, în urmă cu cincizeci de ani, marea bătălie de la Nicopole. 
Armata valahă este descrisă ca fiind o trupă îndrăzneață și zgomotoasă, umplînd 
aerul cu strigăte de luptă, mai ales atunci cînd marile bombarde ale cruciaților îşi 
lansau cu oarecare precizie ghiulelele lor de piatră spre zidurile cetăților turcești de 
la Dunăre. Și-au încercat și valahii puterile cu.această artilerie puțin cunoscută și se 
întîmplă ca explozia unei bombarde prea încărcate să transforme bucuria acestor 
aspri soldaţi în dezamăgire. Wauvrin îi povesti cu plăcere unchiului său cele 
petrecute sub zidurile Giurgiului care pentru el era la Georgie și nu uită să 
menționeze că fortăreața, descrisă în amănunțime, era de pe vremea marelui 
domnitor Mircea. Urmașul acestuia îi vorbise despre numeroasele blocuri de sare 
vîndute în Turcia, al căror venit a acoperit cheltuielile construcției. Sperînd să 
redobîndească această moștenire părintească ocupată acum de turci, el îl asigură că, 
în acest caz, femeile țării sale ar fi fost în stare să cucerească cu fusul în mînă 

- imperiul otoman. . 

Dunărea e trecută cu simple vase românești pe care cronicarul le numește 
„manocques“, 

După ce au pătruns pînă la gura de vărsare a Oltului în Dunăre, la „micul 
Nicopole“ (actualul oraș Turnu) şi după ce a așteptat sosirea mult amînată, a lui 
Ioan de Hunedoara pînă la un moment cu totul neprielnic operațiunilor, cruciații 
reveniră pe Dunăre, atingînd portul „Brilago“, azi Brăila care, vizitată fiind 
începînd cu secolul al XIV-lea de vasele Orientului, mai ales de cele ale 
Trebizondului, forma principala piață comercială a Valahiei, precum și 
„Lycocosmul“ care era Lycostome (Gura Lupului), castelul insular al Chiliei, în 
Delta Dunării. 

Venise vremea care marchează sfîrşitul cruciadelor franceze. Dacă Moldova 
mai lupta încă pentru Cruce, dacă marele ei domnitor Ștefan (1457-1504) merita, în 
a doua jumătate a secolului al XV-lea, să fie numit de Papa Sixtus al IV-lea „atletul 
creştinătăţii“, atenţia Franţei va fi de acum înainte îndreptată către marea problemă 
internă a organizării ei moderne și se întoarse de la țările dunărene. Pentru a-şi 
cîştiga aliați împotriva turcilor, Ştefan cel Mare stabili numeroase relații cu 
Papalitatea, cu oraşele comerciale ale Italiei, mai ales cu Veneţia, dar şi cu Florența 
şi, fără îndoială, cu Genova, cu prinții italieni — deși corespondenţa sa cu regele 
Neapolelui nu s-a păstrat — fără a mai vorbi de vecinii săi catolici, regii Ungariei 
(Matei, fiul românului loan de Hunedoara) și ai Poloniei. În acea vreme au existat 
desigur și aventurieri precum Antoine Marini din Grenoble, ministrul regelui 
Boemiei Georges Podiebrand, care veuiră să-i ceară lui Ludovic al IX-lea să ia 
parte la o mare operă comună împotriva turcilor, dar dacă acest rege, cu figură atât 
de nouă şi neliniștitoare își mărturisea public adeziunea la ideea Cruciadei, el nu 
era cîtuşi de puţin inspirat de entuziasmul înaintaşilor săi. De altfel, niciodată vreun 
trimis nu i s-a adresat oficial regelui francez pentru a-i cere un cît de mic ajutor în 
favoarea Moldovei pe cale de a pieri. Francisc I şi contemporanul său german, 
regele Maximilien I și Papa Leon al X-lea au fost autorii unui proiect de cruciadă, 
dar acest proiect nu avu urmări și dușmanul Casei de Austria, candidatul francez la 
Coroana imperială, apărătorul hotarelor Rhinului împotriva poftelor germane, 
avea cu totul altceva de făcut decit a se împotrivi avîntului lui Soliman-Magnificul 
menit să devină aliat permanent al Franţei împotriva lui Carol Quintul. 

CAPITOLUL III 


NEGOCIATORI ȘI CĂLĂTORI FRANCEZI 
ÎN SECOLUL AL XVI-LEA 
PRIMII PRETENDENŢI ROMÂNI ÎN FRANŢA 


Prin catastrofa de la Nicopole sau dacă doriţi, prin insuccesul acestei 
campanii a Dunării pe care tocmai am schițat-o, Franța în Orient luase sfîrșit. 
Franța diplomaților în căutare de aliați pătrunde însă în acest Orient european la 
începutul secolului al XVI-lea, prin agenţii săi permanenți de la Veneţia, prin 
emisarii săi la Constantinopol și prin ambasadorii extraordinari care vin să ia 
legătura cu principii maghiari din Transilvania, pretendenți la Coroana Ungariei 
confiscată de Hasburgi, pentru a-i atrage să lupte împreună împotriva 
imperialismului cotropitor al Casei de Austria. 

Pe vremea cînd un Ricon îşi făcea apariţia la mica curte maghiară a Carpaţilor 
ca mesager al alianței, Moldova devenită principatul român conducător, se afla sub 
sceptrul unui personaj deosebit de activ și de întreprinzător, Petru, zis Rareș, fiul 
marelui Ștefan. EI avea legături cu toți vecinii săi creștini, visînd să tragă foloase de 
pe urma certurilor dintre aceştia pentru a pune stăpînire pe această Transilvanie 
unde avea moșii întinse și care era locuită în mare parte de țărani din neamul său 
românesc gata de a-l primi ca pe un eliberator. A fost rînd pe rînd dușmanul 
„neîmpăcat și prietenul trecător al regilor Poloniei, al „Voievodului Ioan“, regele 
Ungariei din familia Zapolya, şi al lui Ferdinand de Austria. Dar nu a avut legături 
directe cu Franța, ai cărei agenți urmăriră cu interes vădit mărirea şi decăderea 
acestui Perro Bogdan (Bogdan însemnînd în turcă: moldav), vayvoda sau chiar rege 
al îndepărtatei Moldove. Regele Valahiei, adeseori simplă creaţie și instrument 
docil al puternicei Austrii, atrăgea mult mai puțin atenţia. 

Citeodată, rapoartele reprezentanţilor Franţei la Constantinopol menţio- 
nează fapte atingînd istoria Principatelor, fapte petrecute sub ochii acestor agenți. 
În prima jumătate a acelui secol al XVII-lea ei văzură alaiurile voievozilor nou- 
numiți de împăratul lor, Sultanul, nefericiți domnitori maziliți întorcîndu-se la 
Constantinopol pentru a fi deposedați de averi, storși de bani și pedepsiți pentru 
prosperitatea lor trecută, răzvrătiți dați morții pentru a fi rîvnit să domnească, chiar 
cu titlul de vasaliîntr-unul dintre principate. Pe alocuri, agenții își mărturiseau mila 
față de aceste victime avînd ambiţii curajoase sau dreptul cel mai autentic. „Iată — 
scrie unul dintre aceștia, în 1558 — credința ce se vede în acești turci cînd e în 
interesul lor.“ Altă dată, despre aceiași turci acoperiți de sîngele unei proaspete 
execuții politice, el mai spune: „E o nație care nu poate fi îndestul urâtă și blamată, 

nu atît pentru necredința ei și deosebirea dintre religia ei și a noastră cît pentru 
obiceiul ei de a face mereu la fel sau și mai rele fapte. 

La cîtva timp după asta, întîmplarea apropie Franța de această regiune 
dunăreană. Dinastia Piastilor se stinsese de curînd în Polonia. Moștenirea acesteia 
era reclamată de imperialii austrieci aflați pe cale de a-şi anexa prin infiltrări 
dinastice ca în Ungaria, întregul Orient creștin sau cel puțin țările catolice, dar nu 
fără a avea încuviințarea Sfintului Scaun. Catherina de Mâ&dicis vru să împiedice 
această nouă extindere a stăpînirii habsburgice. Îi opuse arhiducelui chiar pe 
moștenitorul tronului francez, pe fiul ei Henric, viitorul Henric al III-lea. Pentru 
a-i cîştiga pe electorii poloni ea îi ademeni cu o alipire la coroana regală, a Moldovei 
sau cum i se spunea în Polonia, a Valahiei. 

Din luna septembrie 1572, regele Carol al IX-lea promitea printr-o scrisoare 
adresată lui Jean de Monluc, episcop de Valence, agentul său, de a pune Valahia 
sub stăpînirea numitului regat (al Poloniei) precum era ea odinioară, fie pe calea 
bunei învoieli, fie prin forță, Polonia dobîndind cel puţin dreptul de a numi aici 
principi sau palatini, sub rezerva unui tribut tradițional plătit turcilor. Monluc 
merse mai departe: într-un discurs solemn rostit la 10 aprilie a anului următor, în 
fața nobilimii polone, dădea asigurări că viitorul rege era prea mîndru pentru a se 
recunoaște vasal al Sultanului și pentru a-i trimite țechinii Moldovei alipită 
regatului său. Turcii foarte supăraţi opuseră imediat cel mai înverşunat refuz: acele 
negații perpetue constatate cu mîhnire de agentul regal la Constantinopol. Cu toate 
acestea, Henric de Franţa a fost ales și printre oștenii care-l însoțeau cînd își făcu 
intrarea fastuoasă erau și cîțiva înveșmîntați și înarmați ca valahii. 

Aceste noi relaţii atraseră un amestec în treburile Moldovei care niciodată nu 
a dus lipsă de pretendenți. S-a hotărît susținerea unui personaj nestatornic, polonul 
Albert Laski, a cărui nesfirșite aventuri au avut drept teatru şi Parisul. Încercarea 
de a i se susține pretenţiile, de altfel lipsite de orice fundament, s-a izbit de 
rezistența de neînfrînt a țării: numita Moldova, scria agentul francez, nu vrea deloc 
pe cineva care să nu fie de-al ţării. 

Printre cei care figurară un moment în suita lui Laski se afla și un tînăr cu 
lungi plete negre, cu alura plăcută, înzestat cu un mare talent pentru limbi străine, 
capabil să se exprime în italiana cea mai curată la acea vreme cînd stilul concezzi 
domnea la curtea Franţei și să-şi înalțe talentul pînă la a scrie imnuri de mare 
amploare despre Divinitate: se numea Petru Dumitru şi pretindea a fi fiul lui 
Pătrașcu, Perrasque pentru francezi, cel care a fost cîndva ajutat la greu de baronul 
Aramont, ambasadorul Franţei în Orient, și ca urmare, susținea a fi moștenitorul 
Marii Valahii. Ştia să-și istorisească nenorocirile într-un mod deosebit de 
interesant și să pună un accent de sinceritate în revendicarea drepturilor sale 
naturale. Biet copil fără ajutor, zălog al tatălui său, apoi orfan părăsit la turci, el 
fusese trimis de un anume paşă în Siria şi în Arabia și chiar în mai multe fortărețe 
și cetăți din Asia, mereu sub pază puternică, mereu necăjit și pedepsit timp de mai 
bine de cincisprezece ani; el venea de la Damasc pentru a se arunca la picioarele 
acestei preacreștine coroane, apărătoare a tuturor dezmoşteniților și sprijinul 
legitimității aflate în restriște. Intervenția ambasadorului Franței la Constantinopol 
ar fi fost îndeajuns, spunea el, pentru a-l ajuta să-și biruiască dușmanii și pentru 
a-l detrona pe domnitorul Mihnea cel care i-a uzurpat moştenirea. 

Cererea sa datează din anul 1579. Cu toate acestea, el nu se îndreptă spre 
Constantinopol, prin Lyon înainte de 1582. De aici, în februarie a anului următor îi 
scrise o epistolă doamnei de Germigny, soția lui de Germolles, ambasadorul care 
trebuia să-i susțină drepturile în fața tribunalului eminamente coruptibil al Marelui 
Stăpîn. Un an mai tîrziu, Germigny care îşi primise la Constatinopol clientul 
recomandat cu acte în regulă de la Veneţia, de secretarul francez Berthier, asigura 
că: afacerea prințului meu merge din ce în ce mai bine, pînă la a putea fixa pentru 
luna următoare termenul înscăunării. Totuși, sub diferite pricini: sărbători 
musulmane, cadouri și tributuri de primit etc., această înscăunare suferi mai multe 
amînări. În van s-a intervenit pe lîngă soția Sultanului care-și dorea din Franța 
sulimanuri și cîini care se gudură sau pe lîngă „unchiul“ Sultanului și demnitarii 
care fuseseră convinşi în problema dificilă a moștenirii legitime a Valahiei. Se 
ajunsese la pierderea speranţei de a mai învinge rezistența uzurparorului, cînd un 
nou efort învinse orice oprelişte: Petru, prinț de Valahia își făcu o ieşire solemnă 
precum vechii împărați bizantini semănînd în drumu-i aur prin mulțimea mută de 
uimire şi fermecată de frumoasa-i prestanță şi merse să se așeze cu prietenii lui 
francezi la Bucureşti și Tîrgovişte. Aici porunci să se făurească tunuri, pregăti o 
mică armată și ridică palate al căror gust franțuzesc va trezi mai tîrziu admiraţia lui 
Bongras, savantul editor al lui Gesta Dei per Francos. În februarie 1584, Germigny 
se declara încântat de prințul nostru care îi trimisese portretul alături de două 
blănuri de zibelină. 

Totuşi treaba se termină prost. Acest domnitor cu fumuri și obiceiuri 
risipitoare, acest personaj cochet, prieten cu străinii nu plăcu multora. Au fost 
adresate plîngeri la Înalta Poartă și Mihnea știu să tragă foloase. Petru a fost mazilit 
fără ca ambasadorul Franţei, mereu lipsit de bani, să poată dejuca lovitura. Or, 
Petru ce fusese împopoțonat cu porecla de Cercel din cauza podoabei ce o purta 
după moda favoriţilor de la curtea lui Henric al III-lea preferă să fugă în 
Transilvania unde fu jefuit şi întemnițat timp de doi sau trei ani într-o închisoare a 
Statului. Scăpînd din castelul de la Muncaciu, nu mai îndrăzni să se arate la Curtea 
fostului său protector, unde de altminteri, fusese sfătui să nu se mai ducă. Apăru la 
Veneţia răspîndind încă o dată faima frumuseţii, luxului şi aventurilor sale. A fost 
admirat, dar și poftit să plece cât mai grabnic cu putință. La Constantinopol unde se 
duse în cele din urmă, ultimele eforturi ale unui om fără bani, fără partidă şi fără 
sprijin diplomatic n-au fost decât o zbatere dureroasă. Turcii scăpară de el făcînd să 
se scufunde vasul ce-l ducea spre un exil îndepărtat (1589). 

Pilda acestui scurt triumf găsi totuși imitatori, care au fost mai puțin norocoși, 
dar și mai puțin nefericiți. În 1554, domnitorul Moldovei, Alexandru Lăpuşneanu, 
ginerele lui Petru Rareș, tiranul despre care vorbesc rapoartele franceze de la 
Constantinopol, amintea cu mîndrie în fața ambasadorilor Transilvaniei, exemplul 
regilor Franţei, Angliei și Poloniei care, toți cu toare că fiind foarte puternici, 
totuși plătesc tribut Sultanului și îi îndeplinesc poruncile precum Moldova și 
Țara Românească, mai târziu, el îşi îndrumă teciorii, dacă le-ar fi fost răpită 
moştenirea, atît către regele Franţei cât și către cel al Angliei, al Poloniei și dogelui 
Veneţiei. : 

Tot un moştenitor al Moldovei, dar dintr-altă ramură, descinzînd tot din 
Ștefan-cel Mare, se înfățișă la Paris în 1588, cu scrisori din partea Papei: un anume 

Ioan Bogdan, Janus pentru Sfîntul-Scaun și care se semna cu litere grecești Ilieș 
(Elie). Henric al III-lea îl făcu cavaler al ordinului Sfîntul Mihail și îi dădu un 
secretar, Harlay de Sancy, consilier de stat. Ioan se îmbarcă la Veneţia însoțit nu de 
Sancy, care nu arătase nici o grabă de a i se alătura, ci de un personaj de mai mică 
importanță, Joaquin Balue. Între timp Henric al III-lea (1] murise, și ambasadorul 
Franţei la Constantinopol nu-l primi cu vădită simpatie pe protejatul unui rege 
defunct. 

Atunci loan Bogdan se întoarse în Occident: îl regăsim mai întîi în Anglia, 
apoi la curtea lui Henric al IV-lea și în cele din urmă la Geneva, în 1591; de aici 
imploră încă o dată sprijinul singurului prinț care ar fi putut să-i redea tronul 
strămoșilor săi poruncind amabasadorului său contele de Breve, să intervină pe 
lîngă Sultan și dregătorii acestuia; fiul îi rămăsese în Franța, acasă. Dar toate aceste 
cereri, ale lui și ale fiului său nu ajutară la nimic. După o lungă ședere de cerşetor 
pe la Veneţia și după peregrinări prin Europa întreagă, pîndind o mereu amînată 
călătorie spre Constantinopol, bietul prinț derronar a fost nevoit să-și sfirșească 
zilele într-un han oarecare. 

Trebuie să-l amintim în cele din urmă și pe un vechi oștean, Ștefan, așa-zisul 
fiu al domnitorului Moldovei, Ștefan "Tomșa, [2] care spre 1590, îl slujise pe regele 
Franţei în Pirinei, în asediul de la Jaca. 

Dar din nou venise vremea cînd francezii vizitară în interesul lor sau în acela 
al unei cauze superioare, aceste țări ale Dunării, unde despre Franţa se vorbea ca 
despre o țară foarte îndepărtată, dar a cărei putere fusese odinioară respectată la 
Constantinopol, capitala imperiului care pretindea să ne cuprindă.! 

Călători francezi, purtați de întîmplare sau atrași de curiozitatea unui nou 
drum spre Orient, traversau Principatele române pe timpul cînd prinți cerşetori 
dornici să-și ceară moștenirea se opreau la curtea Franţei pentru a găsi sprijin. Unii 
dintre acești călători ne-au lăsat descrieri care ne fac să cunoaștem bine aspectul 
țărilor române din a doua jumătate.a secolului al XVI-lea. 

Primul de la care avem nişte note nu e altul decât deja mai-sus amintitul 
Bongars. El vizita Valahia în 1585 după ce adunase o bogată recoltă de inscripții 
latine din Transilvania. Înarmat cu scrisori eliberate de Sigismund Bathory, 
principele acelei țări și de anumite notabilități săsești, el găsi un tovarăș de drum 
într-unul din ofițerii domnitorului Mihnea, Guillaume Walther cămăraș și 
vistiernic. 

Prin Brașovia azi Brașov-Kronstadt, oraș de frontieră, plin de români de 
dincolo de munți care veneau aici la firgurile de vineri și sîmbătă, eruditul francez 
ajunge în defileul Bran (Thorzburg pentru nemți, Torcsvar pentru unguri) unde 
căruțele coboară cu frînghii. Ajunge la castelul atribuit de popor legendarului 
întemeietor al principatului, Negru-Vodă și se opreşte la Tîrgovişte, fosta capitală a 
țării; aici bagă de seamă reședința domnească înălțată de protejatul regelui Franţei, 
Petru Cercel, în preajma bisericii Curţii: castel mic, dar frumos și magnific, i s-a 
vorbit despre conductele de apă instalate de acesta și despre tunurile făcute ia 
porunca lui (un foarte frumos fragment al unuia din tunuri s-a păstrat la Muzeul 
Bucureștilor). A douazi, Bucureștii îi oferiră adăpost. Bongars își prezintă scrisorile 
către domnitorul în vîrstă de „aproape douăzeci și cinci de ani“ şi Mihnea îl întrebă 

dacă nu am vrea să-l servim, dacă nu avem deloc ceva cadouri. Curtea se menţine 
pe cheltuiala străinilor ale căror hârtii sînt examinate de negustori din Raguza şi 
călugări franciscani; în Bath6lemy Bertrandy, din Marsilia, călătorul a găsit de 
altfel, un prieten. ; 

Cu un paşaport în slavonă şi sub paza unui portar el plecă să găsească la 
Giurgiu, pe Dunăre, carele care duceau tributul la Constantinopol, carele domneşti. 
Va străbate în urma lor drumul către acel Bizanţ ce-l atrăgea prin amintiri şi 
monumente romane. 

Bongars menţionează, în afara bogățiilor naturale ale țării, peisajele munţilor 
înalți pe care i-a străbătut şi acea cîmpie întinsă ce înconjura capitala. EI a crezut că 
descoperă în a sa trecere un popor barbar și greoi, supus răzbunărilor mărimilor, 
care fuge la vederea a două sau trei persoane. În afara celor ce i-au atras atenţia la 
Tîrgovişte, el pomeneşte de cîteva frumoase biserici și cîteva puternice mînăstiri 
fără a uita castelul domnesc de la București. 

Aproape în aceeași perioadă, Moldova fu vizitată de un alt francez căruia 
nu-i păsa de înscrisurile latine, un amator care călătorea pentru propria-i plăcere. 
Frangois de Pavie, senior de Fourquevaux, fiu al unui ambasador în Spania, el însuşi 
ofițer al cardinalului francez, venea de pe pământurile turcului după ce traversase 
Siria și Egiptul. Întovărășit de Bioncourt și de Montalais precum și de un italian din 
Rimini, se întorcea acasă prin aceste ţinuturi, mînat fiind doar de pofta de a vedea 
lucruri mai îndepărtate. Şi resimte o deosebită plăcere în a le descrie. 

La gurile Dunării, asistă la pescuitul sturionilor, pescuit atît de bogat încât 
puteai dobiîndi un pește pentru doi sous francezi. Din ambarcaţiunea sa, călătorul 
vede trecînd pe mal carele nomazilor tătari din Basarabia meridională, din Bugeac, 
ducînd, în afara elementelor unui menaj primitiv și mori de vînt pentru a-și face 
făină. Insula Şerpilor pe care o depășesc pentru a ajunge în Mocastro, Cetatea- 
Albă a moldovenilor, Akkermanul turcilor, cel mai de seamă port al ţării, înainte 
de a fi fost ocupat de ienicerii lui Baiazid al II-lea, îi aduce aminte de povestirile lui 
Arrien. E nevoit să coboare în acest port al Cetăţii- Albe, capăt de drum pentru cele 
două galioane care-l purtaseră pe noul guvernator al orașului. Prin ținuturile 
domnitorului Moldovei, care pe atunci era Petru Șchiopul, unchiul lui Mihnea , pe 
linie paternă, călătorii ajunseră în Polonia. 

Vechiul port al Nistrului, întemeiat de bizantini şi genovezi, este descris pe 
larg, cu turnurile, zidul său dublu şi şanțurile lui, precum și cu marile lui cartiere 
cu case din lemn. Într-un car cu boi, vehicul clasic al țării de pe vremea geților lui 
Alexandru-cel-Mare și a sciților lui Darius, călătorii se îndreptară către hotarul ce 
despărțea provincia cîrmuită direct de turci de Moldova vasală, dar autonomă. 
Cirezi de boi, turme de oi şi de capre, o mulțime de cai pasc iarba grasă a păşunilor 
stepei. Se temeau de surprize nocturne din partea tîlharilor acestor stepe, outlaws, 
cazaci, grupuri de exilați și căutători de aventuri aparținînd tutror națiunilor 
învecinate; marile focuri aprinse puteau să le dea de veste, dar erau nevoiţi să se 
apere și de frig; cu toate acestea, dimineaţa s-au trezit pătrunși pînă la cămașă de 
rouă și de burniţă, iar Montalais e bolnav copt. Fourquevaux se consolează vînînd 
păsări de pe numeroasele lacuri din ţinutul Basarabiei și pretinde de a fi prins chiar 
un vânat rar: mistreți și urşi. Glumele servitorului italian, însoțitorul călătorului din 

Rimini Sînt o distracție mai puțin primejdioasă. Buruienile cu gust de usturoi 
servesc la a drege stomacul, 

Țara este aproape pustie: puțini oameni, mizerabili și săraci, înveşmîntaţi în 
piei de oaie, cu piciorele înfășurate în piei sau mușchi și scoarță de copac, legate 
deasupra și dedesubt cu o coardă, sînt vechile opinci ale dacilor de pe Columna lui 
Traian, pe care poporul le mai folosește încă. Ei se grăbiră să le ceară străinilor vin 
pentru bolnavi. 

După zile de frig și oboseală, au ajuns totuși la Iași, capitala acestui principat 
atât de bogat, aflată în nordul Basarabiei și în mijlocul ținutului care se întinde între 
rîul Prutului și Carpaţi; ea poate produce un milion de taleri pe an, din care turcii 
primesc doar 60.000 plus cincizeci de tunuri și șaizeci de cai. Această curte mică 
este frumoasă este de părere baronul nostru care se prezintă recomandat de 
favoritul lui Petru, albanezul italienizat Barthâlemy Bruti și e destul de plăcut a 
vedea grandoarea și majestatea ținută de acest duce. Domnitorul e văzut în piața 
mare, în fața palatului său simplu, din lemn și piatră, sub un umbrar, înconjurat de 
boieri, de garda ungurească, de trei sau patru sute de slujbași, cu iazaganul alături 
și cu barda în mînă. Precum Sfîntul Ludovic sub stejarul de la Vincennes, cu trei 
veacuri în urmă, bunul cîrmuitor, patriarhul unui popor blînd și încrezător asculta 
plîngerile tuturor celor veniţi, fără deosebire, care la o sută de pași de el, își 
spuneau cu voce tare păsurile și el îi trimitea cu o sentință care i se părea mai 
dreaptă. 

Fourquevaux se lăsă condus prin cartierele Iaşiului unde întîlneşte țărănci 
românce albe și blonde și ţigănci; aceste sclave ale domnitorului, ale mănăstirilor, 
ale boierilor au împrumutat primelor coafura lor tradițională marea roată făcută 
din fişii de pînză late de două degete, împletite în felul în care neguțătorii își 
înfășoară panglicile În drum spre Hotin pe Nistru, oraș de frontieră al Moldovei, 
cu un mic castel din secolul al XVI-lea ale cărui frumoase ruine se mai văd și azi, 
călătorul întîlnește țărănci în căruțe, frumoase de nespus și fără meșteșug, cu 
coronițe de flori pe cap, pentru a arăta că sînt încă de măritat ele vînd lapte, 
prepelițe cărora le spun pe limba lor prepelissa, ouă. Acest popor — recunoaște 
Fourquevaux — a fost colonizat odinioară de romani și mai păstrează încă ceva 
din limba lor. 


NOTE 


1. Pentru tot ceea ce precede sursele se află în culegerea Hurmuzaki, Supliment la volumul I. 

Pentru Petru Cercel, vezi, N. Iorga, Acte și fragmente, volumul I; scrisorile acestui prinț și 
rapoartele lui Germigny se află în tomul XI al culegerii Hurmuzaki. La fel și pentru loan Bogdan. Vezi, 
de asemenea, şi memoriul nostru asupra pretendenţiilor, în tomul XIX al Memoriilor Academiei 
Române. 

[1] Henri al III-lea , născut la Fontainebleau, 19.1X.1551 și înmormîntat la Saint Cloud, 
2.VIII.1589; a fost rege al Franţei între anii 1574-1589, Al treilea fiu al lui Henri a! II-lea și al Caterinei 
de Medicis, a purtat mai întîi titlul de duce de Anjou, a devenit rege al Poloniei în 1573 iar, în anul 
următor, a urmat fratelui său Carol al IX-lea pe tronul Franţei. După ce la început a purtat o politică 
anti-calvină, devine adeptul conceptului de unitate națională şi asigură, în 1576, protestanților libertatea 
cultului, în afară de Paris, precum și dreptul unui reprezentant în parlament. Se declanşează Războiul 

celor trei Henri (1586-1587) opunînd pe Henri al III-lea reprezentantul loialiştilor, Henri de Guise, 
conducătorul Ligii Catolicilor și Henri de Navarre, conducătorul protestanților și viitorul rege al Franţei, 
Henri al IV-lea. Regele Franţei, Henri al III-lea avea să fie asasinat în 1589, de către călugărul Jacques 
Clement. Ultimul reprezentant al dinastiei de Valois, Henri al II-lea n-a avut copii cu Luise de 
Lorraine. 

[2] Autorul se referă la Ștefan Il Tomșa și nu la Ştefan "Tomşa, domn al Moldovei între anii 
1563-1564. Hatman fiind a condus în 1563, octombrie = noiembrie, complotul împotriva lui Despot Vodă 
care obligat să se predea a fost ucis de Tomșa la 6 noiembrie. Palatinul polon Dimitrie Wiszniowiecki 
eșuează în încercarea sa de-a prelua stăpînirea Moldovei și luat prizonier la Vercicani, a fost ucis la 
Constantinopol. În martie 1564, amenințat de turci și de tătari, Ştefan Tomşa se retrage în Polonia, lăsînd 


Scaunul Domniei lui Alexandru Lăpuşneanu. 


CAPITOLUL IV 


MERCENARI, CĂLĂTORI ȘI MISIONARI 
ÎN SECOLUL AL XVII-LEA 


Un moldovean, Ştefan Tomșa, care se bătuse pentru Henric al IV-lea [1] în 
Pirinei, iar mai tîrziu Domnul țării sale tot prin drept de moştenire, a întîlnit, în 
timpul domniei de luptă contra dinastiei Movileştilor pe care o înlocuise, [2] 
aventurieri din Franța purtați prin ținuturile moldave, descrise de Fourquevaux, din 
dorința de câștig sau din plăcere. Isprăvile lor, povestite prin viu grai de un lorrain 
Charles Joppecourt, au fost publicate de un alt francez, Baret, la Paris, în 1619, sub 
titlul de .Scz7/z zsforze a /ucrurilor celor mai memorabile întimplare în ultimele 
frământări din Moldova. 

În introducere, aventurierul lorrain prezintă câmpiile grase ale Moldovei, 
udate de frumoase fintîni și rîuri, dealurile foarte plăcute și atît de bogate în vin 
că nu numai Moldova e îndestulată cu el ci e dus și în Podolia și alte țări a căror 
frămîntări de acum sînt datorate lăcomiei turcilor și zgîrceniei pașalelor și a 
dragonului nesățios. Joppecourt participă, bineînțeles, la luptele dintre cele două 
tabere şi le povestește începînd cu anul 1607. Nu era singur: văduva lui Ieremia 
Movilă, protejatul polonilor, tocmise pentru a susține drepturile tînărului ei fiu 
Alexandru, un căpitan francez al unor soldați rătăcitori, Montespin care comanda 
șaizeci de oșteni francezi înarmaţi cu de toate. Cind în 1615, tînărul pretendent își 
făcu intrarea solemnă în Iași, aceștia făcură parte din alai, mărșăluind imediat după 
cumnații poloni ai lui: Alexandru. Cu ei, domnitorul îşi alcătui garda; ea îl însoți 
cînd, la puţin timp după aceea, ieși din oraș pentru a merge să întîmpine un convoi 
de prizonieri, țărani răsculați din Basarabia, din Orhei, mînați precum o turmă de 
oi de trupele lui Wiszniewiecki, unul dintre cumnații despre care am vorbit mai 
înainte. Francezii petrecură iarna la lași unde în ciuda războaielor şi a 
stricăciunilor făcute de armată, aveai un bou pentru cincizprezece soli şi -un 
berbec bun pentru doi soli. Cînd Alexandru a fost constrîns să se retragă la Hotin, 
compania franceză era în urma lui; într-o recunoaştere pe Prut, la Ştefăneşti aceşti 
soldați de elită au fost totuși surprinşi de tătari şi cu toate că erau obișnuiți de a fi 
mereu învingători, doar cinci au putut scăpa. Dar Tomșa se grăbi să-l răscumpere 
pe căpitanul pe care-l luă în slujba sa. Iată de ce Joppecourt e în măsură să 
istorisească și alte fapte ale acelei drame militare terminate cu victoria durabillă a 
influenței turcești. Urmarea povestirii, cuprinzînd aventurile unei surori a lui 
Alexandru, soția polonului Korecki, ajunsă prizoniera tătarilor e un lung roman 
aranjat de Baret; tot el adaugă suferințele unui sclav francez la Constantinopol, 
căpitanul Rigaut, care reuşise să scape cam în aceeași perioadă. 

Așa cum e el, acest opuscul, bine informat și adeseori foarte precis e prima 
carte pe care un francez a consacrat-o suferințelor românilor. ! 

După catastrofa lui Petru Cercel, n-au mai fost ambasadori francezi dispuşi să 
susțină pretențiile prinților rătăcitori. Chiar dacă urmaşii lui Germigny ar fi dorit 
acest lucru, lipsa perpetuă de bani îi făcea neputincioşi în fața unei Curți şi a unor 
dregători care apreciau pe oricine după darurile pe care acela era în stare să le facă. 

Cu toate acestea s-a ivit un prilej pentru a acționa cu folos. Biserica ortodoxă 
din Constantinopol, decăzută cu totul, încărcată de datorii și umilită de turci, nu 
mai părea că este în stare să-şi păstreze independența confesională. În timp ce 
reprezentanţii Statelor olandeze se străduiau să-l determine pe Patriarhul ecumenic 
să intre într-o alianță strînsă cu reformațţii, contele de Cesy, ambasadorul lui 
Ludovic al XIII-lea, vru să abată spre catolicism apele stătătoare ale vechii credințe 
greceşti. Or, domnitorii români erau în fapt, conducătorii laici ai acestei grecități. 
Era deci firesc ca ambasadorul să se adreseze lui Alexandru, domnitorul Valahiei 
Şi vecinului său moldovean; el trimise în aceste provincii agenţi însărcinaţi să intre 
în legătură cu comunităţile catolice, prea puțin importate de altfel, exceptînd satele 
ungurești din Moldova, iar Voievozii răspunseră prin scrisori amabile, în italiana 
Levantului, către al lor amorevolissimo amicho din Constantinopol. Cardinalul 
Bandini folosi aceeaşi cale pentru a pătrunde cu agenţii săi în Principatele 
dunărene. Cînd misionarul Paul Bonicio se prezentă la Iași, în 1631, domnitorul 
moldovean Moise Movilă se grăbi a-i scrie lui C6sy; el îi declară că oricine are 
nevoie de ajutorul și de sprijinul său nu se poate folosi de un intermediar mai bun. 
Fusese vorba de a-l numi ca episcop al diocezei moldave de Bacău pe un protejat al 
Casei franceze, Della Fratta. Gournay, urmașul lui C6sy, continuă să facă bunele 
oficii pentru misionari; încă mai există scrisorile schimbate între acest diplomat și 
domnitorii români contemporani, el avusese şi niște legături utile printre boieri. 
Asta ţinu pînă către 1640; cel mai de seamă dintre stăpînii Valahiei acelui timp, 
Matei Basarab cel care domni aproape un sfert de veac (1632-1654) şi care muri la 
vîrsta unui patriarh, îl încredință pe Gournay, în 1635, că i-ar primi cu bunăvoință 
pe toți prelaţii catolici pentru care s-ar fi recurs la protecţia sa. În acelaşi timp, el îl 
rugă pe reprezentantul unui rege al cărui prestigiu creştea în Orient, să integvină în 
favoarea lui pe lîngă caimacam, locţiitorul Marelui-V'izir, fapt ce ar fi fost un lucru 
plăcut lui Dumnezeu însuşi. Dar atunci cînd domnitorii români își cîștigau, îşi 
păstrau și își redobîndeau principatele vasale prin sprijinul miniştrilor Împăratului, 
ai Olandei şi ai Veneţiei, cum ar fi putut o intervenţie franceză să ducă la o 
schimbare de domnie pe Dunăre sau să împiedice vreuna dintre intrigile greceşti 
care nu încetau a se urzi în jurul puternicilor Înaltei Porţi? 

Prelaţii trimiși de ambasadorii regelui erau în mare parte franciscani italieni 
depinzînd de Propaganda de la Roma, ei dominau Biserica latină din Valahia; o 
reprezentau şi în Moldova deşi, în această țară, şeful organizaţiei a fost un polon, 
care de altfel, nici nu locuia acolo, lăsînd puterea unui vicar italian ca şi preoții săi. 
Cu toate acestea, în 1659, în vremea cînd în Polonia avea loc o mare mișcare de 
transformare politică, știrile din țările de la Dunăre interesate în acest conflict 
amenințător pentru regatul polon, erau transmise de agentul francez Vignacourt. 

Către mijlocul secolului al XVII-lea, negustori francezi treceau din cînd în 
cînd prin Principate, unde nu aveau nici un loc permanent în viața absolut liberă și 
chiar favorizată de către Stat a comunităților catolice. Un anume Gaspard Caill€ 

locuia la Iași prin 1660; se aminteşte despre casa pe care şi-a cumpărat-o aici; avea 
meseria de ceasornicar şi i-am găsit semnătura pe reversul unui act de proprietate 
redactat în limba română. 

Un iezuit francez vizită în 1685 Curtea Moldovei. Se numea Paul Avril; era 
însoțit de un confrate Beauvoillier și venea din Rusia Moscovită unde părinții 
misionari duseseră mulți ani o muncă de propovăduire care, la un moment dat, păru 
să amenințe ortodoxia tradițională. Treizeci de români călăreți dați de marele 
general al Poloniei, îi escortară pe misionari prin ținutul ocupat în Moldova de 
soldaţii lui Jan Sobieski, cruciatul de la Viena, învingătorul turcilor. Prin 
Cîmpulung, Campus Longus al românilor, din care austriacii, după răpirea 
Bucovinei, în 1775, au făcut îngrozitoarea sintagmă Kimpolung și prin marea 
pădure de fag care dădu numele provinciei dobîndite de pioasa Împărăteasă Maria- 
Tereza, călătorii misionari au ajuns în bogatele văi ale țării. Iezuitul vorbește despre 
Moldova ca despre una dintre cele mai frumoase și mai plăcute provincii ale 
Europei în ciuda neîntreruptelor incursiuni devastatoare ale podghiazurilor polone 
şi ale hoardelor tătare, care îi sileau pe bieţii țărani să-și sape locuinţe sub pămînt. 
Cu o nouă escortă, la fel de credincioasă celor doi călugări, aceștia ajunseră la Iaşi 
unde îi aştepta un secretar al domnitorului Constantin Cantemir, tatăl celebrului 
istoric al Imperiului otoman și, ca interpret, unul din feciorii lui Miron Costin, 
istoricul țării. Într-o caleașcă însoțită de cincizeci de oșteni şi printr-un hățiș de 
soldați înarmaţi, se arătară în fața Hospodarului. Ridicîndu-se de pe tron bătrînul 
războinic le ținu străinilor această cuvîntare: Dragii mei părinți, de vreme ce 
Regele căruia aveți cinstea de a-i aparţine și sub a cărui oblăduire umblaţi să 
răspîndiți Evanghelia pînă la capătul lumii, este un monarh atît de desăvirşit 
încît el singur are nevoie de admiraţia întregului pămînt, vă cer milostiva 
prieteni, pentru a-mi da mîngiierea de a număra de acum înainte printre ai mei 
prieteni doi supuși și doi matematicieni ai celui mai mare monarh din Univers. 

Dar pentru a înțelege sensul acestor cuvinte trebuie să expunem politica lui 
Ludovic al XIV-lea față de țările Dunării. 

Gheorghe Ştefan a fost primul domnitor român [3] care a avut relaţii politice 
cu regele al cărui prestigiu răspîndit asupra întregii Europe atinsese sufletul simplu 
al bătrînului oștean Cantemir. Alungat din țara lui, Moldova, de turcii care vroiau 
să-l pedepsească pentru că ar fi sprijinit cu arme planul principelui transilvan 
Gheorghe Rackoczi privind Polonia, acest biet surghiunit, sortit să nu-și mai vadă 
niciodată țara, crezu că se poate îndrepta către depărtata Franță. ? 

Într-o scrisoare din Stettin, pe vremea aceea capitala Pomeraniei suedeze, 
unde găsise adăpost, el se adresa la 1 ianuarie 1665, lui Ludovic al XIV-lea pentru 
a-și recomanda emisarul, Alexandru Jules Torquarus des Fragepani, colonel, și a 
cere sprijin pe lingă Sultan. Curtea se arătă interesată de soarta domnitorului 
creştin din Răsărit, dar ea află în curînd prin ambasadorul Franței că e vorba de o 
întreprindere dificilă. "Totuși la 28 iulie 1667, regele mai vorbea încă în favoarea 
prințului Gheorghe Ștefan de Moldova pe care-l numea vărul său; îl poftea pe 
ambasadorul său să facă în avantajul numitului prinț toate oficiile necesare acelui 
scop şi dădea asigurări că a ascultat cu bunăvoință expozeul făcut de noul trimis al 
fugarului de la Stettin baronul spătar, aici în fața noastră. Baronul spătar era 
Nicolae Milescu, bărbat de mare erudiție, care a fost mai tîrziu consultat la 
Stockholm asupra dogmelor Bisericii orientale, de reprezentanţii Franţei 

preocupaţi de problema jansenistă cînd regele îi scrisese: Am multă stimă și 
afecțiune pentru persoana voastră. Aș dori mult să fiu în stare de-a vă putea ajuta 
în nenorocirea voastră, îl rog pe Dumnezeu să îi pună capăt şi să vă ia, Domnule 
văr al meu, sub sfinta și măreaţa lui pază. La rîndul său, ministrul Lyone adăuga 
epistolelor regale propria-i misivă pentru a-i mulţumi exilatului pentru scrisoarea 
cu care a găsit de cuviință să mă răsplătească şi să-i înapoieze ale sale umile 
gesturi de milostenie. 

Cu toate acestea, Gheorghe Ștefan a fost nevoit să moară pe pămînt străin 
avînd drept singură mîngîiere psalmii şi Biblia traduse integral în română de acelaşi 
Milescu. Unul dintre succesorii săi, bogatul şi întreprinzătorul rumelian Duca, a 
avut relaţii continue cu ambasadorul Franţei la Constantinopol care interveni 
pentru a-i obține tronul Iașilor. Are cîteva obligații, cel puţin așa pretindea acesta 
din urmă, de la Haye, în 1668. Un contemporan al lui Duca, Grigore Ghica, rînd pe 
rînd domnitor al Moldovei şi al Valahiei, care avusese de curînd soarta lui 
Gheorghe Ştefan, soartă pe care știu totuşi să o îndrepte printr-o versatilă 
îndemâînare ieşită din comun, se arătă gata să părăsească serviciul Sultanului pentru 
a trăi și a muri în cel al acestei coroane oferindu-se să angajeze pe cheltuiala 
regelui 2 000 de soldați de infanterie albaneză și 2 000 de croaţi a căror experiență 
o garanta. Dar ambasada franceză de la Constantinopol, care în mod firesc era 
consultată asupra acestor propuneri nu ignora lipsa de importanţă politică a acestor 
prinți, mai ales în raport cu interesele reale ale Franţei. Marchizul de Nointel 
spunea despre ei: sânt sclavi și nu suverani; sunt greci ridicaţi prin bani care, după 
un an sau puțin mai muls, cad de pe tronul lor într-o închisoare unde vorplăli cu 
vîrf și îndesat tot ce au furat (1676). Cu toate acestea miniștrii regelui aflați în 
Turcia continuau, nu fără oarecare interes personal, să întrețină relaţii cu această 
stirpe greacă sau grecizată care dădea la Iaşi şi Bucureşti pe succesorii domnitorilor 
eroi ai veacurilor XV şi XVI, astfel că titlul de drogman al ambasadei a fost acordat 
chiar pe atunci, fiului domnitorului moldav Antonie Rosetti, de obîrşie levantină, 
dar ortodox, care nu știa nici o limbă străină și care căutînd cu un turc piatra 
filosofală fu urmărit de poliția imperială. 

Aceste legături temporare și personale create de exilați, de aventurieri, şi de 
ambițioşi nu întîrziară totuşi să facă loc unei politici continue a Franţei față de 
Principate. După eliberarea Vienei atacată de Marele-Vizir în 1683, creștinătatea 
apuseană, mai puţin Franţa, păru că trebuie să se unească pentru a zdrobi puterea 
degenerată a acestui îmbătrînit Imperiu al otomanilor. Chiar Moscova apărătoarea 
celei mai stricte ortodoxii, urmărindu-și de altfel, propriile țeluri politice, consimțea 
să lupte alături de noii cruciați ai lui Jan Sobieski, care în ochii ruşilor era dușmanul 
firesc al Împăratului Leopold şi al Veneţiei trezite din lunga-i lîncezeală. 
Dimpotrivă, pentru Ludovic al XIV-lea, preocupat numai de a distruge situația 
imperială a Habsburgilor şi dominaţia acestora pe Rhin, datoria de cruciadă pe care 
fiecare o interpreta după drepturi şi dorinţe, nu exista. Puțin îi păsa de această 
Transilvanie pe care Împăratul o ocupa de fapt și pe care o păstra după pacea de la 
Karlowitz din 1699; tot atît de puţin îl preocupau cele două Principate pe care 
soldații săi le traversaseră fără să fi fost încheiat vreun acord cu prudentul domnitor 
al Valahiei Şerban Cantacuzino şi cu urmaşul acestuia Constantin Brâncoveanu. 
Ungurii calvini conduşi de Emeric T6kă5ly se ridicară împotriva patronului 

iezuiţilor, iar Franța făcu un protejat permanent din răsculatul care se intitulase 
rege al Ungariei. În 1689 s-a dorit să i se dea răsculatului ungur bogata feudă a 
Valahiei, deposedîndu-l pe Brâncoveanu. După doi ani de eforturi, turcii cîștigați 
de aurul domnitorului legitim refuzară net și definitiv să-l instaleze la Bucureşti pe 
aventurierul maghiar. Ludovic al XIV-lea obținu totuşi de Ia turci o mare expediție 
care îl făcu pentru cîteva zile, pe 'TOk5ly, principe al Transilvaniei. Brâncoveanu a 
fost nevoit să ia parte la campania împotriva Imperialilor şi „aliatul“ său îl 
despăgubi jefuind această Valahie de unde nu părea că mai vrea să plece. Se mai 
vorbea încă în partea francezilor, în luna mai 1690: Dacă planul Transilvania, 
devine imposibil, aș putea oferi aceleași sume pentru a-l stabili pe contele Tokoly 
în Moldova și Valahia; era vorba deci, de a forma din nou vechea Dacie în folosul 
acelui străin! Pentru a-l distruge pe domnitorul valah s-a recurs la toate mijloacele: 
boierii nemulțumiți erau încurajați să se plîngă la Constantinopol; erau alimentate 
ambițiile și resentimentele tînărului Constantin, fiul lui Duca, fostul protejat. Dar 
atunci cînd Brâncoveanu, silit de împrejurări a fost nevoit să facă vreun gest de 
prietenie față de Curtea de la Viena, a cărei suzeranitate trufașă și lacomă îi era 
odioasă, a fost imediat denunțat ca dușma al Sultanului. 

TOk6ly era în mod hotărît imposibil ca domnitor român. Totuşi, ținutul 
dunărean trezi curînd interesul Franței și dintr-alt punct de vedere. După 
înfrîngerea definitivă a turcilor, TOkGly nu mai era singurul care rîvnea a fi stăpîn 
în Moldova și în Valahia. Regii Poloniei, Jan Sobieski apoi urmașul său, August de 
Saxa, vorbeau de fostele drepturi ale regatului asupra acestor ținuturi pe care le 
considerau simple Palatinate, supuse cîndva autorității predecesorilor lor. Pentru a 
atrage Polonia de partea sa și pentru a-l împiedica pe tina, să-și atingă scopul, 
timp de aproape zece ani diplomaţia franceză ceru turcilor încuviințarea pentru a 
dezmembra Moldova. În 1693, Vizirul refuză categoric cu toate că din 1691 polonii 
ocupaseră Bucovina de azi şi o parte a teritoriului dintre Siret și Carpaţi. Fără a se 
renunța la planul de a-l instala pe 'TOk5ly, fie şi numai în Moldova (1694), se stărui 
chiar şi în această direcție. În același an, la 21 aprilie, regele propunea să i se cedeze 
Cernăuţii și Hotinul, cu ţara dintre Prut și Nistru, de la Sniatyn pînă la locul unde 
Prutul se apropie mai mult de Nistru. A trebuit să mai reducă din pretenţii și pacea 
din 1699 a lăsat Moldova întreagă; doar polonilor li s-a înapoiat cetatea Cameniţei, 
de pe Nistru, ca despăgubire pentru eforturile în care şi-au risipit ultimele rămășițe 
ale energiei naționale. 

Lui Ludovic al XIV-lea nu i-a fost sortit să dea unui străin sau să 
dezmembreze aceste Principate pe care, două sute de ani mai tîrziu, Napoleon al 
III-lea va trebui să le unească mărindu-le.? 


NOTE 


1 Călătoria lui Bongars, se află în tomul al XIV-lea al culegerii Hurmuzaki, cea a lui Fourquevaux 
în N, Iorga Acre și fragmente. Opusculul lui Baret a fost reprodus în tomul al II-lea al Tezaurului de 
monumente istorice publicat de Al. Papiu Ilarian (Bucureşti 1863). : 

2 Actele privitoare la relaţiile lui Cesy şi de Gournay cu prinții români se află în, N. orga, 
Acte și fragmente, tomul ]. Călătoria lui Philippe Avril a fost reprodusă în culegerea lui Papiu, tomul 
al III-lea. 

3. Piesele privind aceste evenimente se află în primul Supliment al tomului 1 al colecţiei 
Hunmuzachi și în N. Iorga, Studii și documente, XX 

[1] Henri al IV-lea, născut la Pau, 14 XII 1553, şi mort la 14 V 1610, rege al Franţei între anii 
1589-1610 și de Navarre între anii 1572-1610. Prin tatăl său Antoine de Bourbon era descendentul unuia 
dintre fii lui Louis al DX. EI a fost instruit în spiritul calvinist de către mama sa Jeanne d'Albert, regină 
de Navarre, devenind șeful partidei protestante. Regele Carol al IX-lea, în semn de reconciliere între 
catolici şi protestanți, a acceptat căsătoria surorii sale Marguerite de Valois (la reine Margot) cu Henri 
de Navarre. A fost asasinat de un catolic, Ravaillac. 

A lăsat în urma sa patru copii din a doua căsătorie cu Marie de Medicis, care a asigurat regența 
în timpul minorităţii lui Ludovic al XIII-lea. 

[2] Ştefan al II-lea Tomșa, Domn al Moldovei, în perioada 18 decembrie 1611 şi 15 mai 1615. În 
lupta de la Cornul lui Sas, din 19 iulie 1612, Ştefan Tomșa înfrînge oastea lui Constantin Movilă în 
ajutorul căruia lupta și cumnatul său polonez, Ştefan Potokţi, care sînt luaţi prizonieri de Ştefan Tomşa 
După victorie, Domnul execută pe marii boieri şi le confiscă moșiile. În anul 1615, în lunile septembrie- 
octombrie,are loc răscoala marii boierimi moldovene împotriva lui Ştefan Tomșa. Sprijinit de tîrgoveți, 
Domnul a înfrînt marea răscoală lîngă Iași la Fîntîna lui Păcurar, fiind executaţi 75 de boieri. Locuitorii 
Iașilor pentru ajutorul acordat Domnului, au fost scutiți de toate dările în natură. Cu toate acestea, 
sfîrşitul Domniei lui Ştefan al II-lea "Tomșa este aproape, la 21 noiembrie 1615, fiind înfrînt în lupta de 
la Tătăreni de Alexandru Movilă care devine astfel domn al Moldovei şi cu ajutorul nobililor poloni 
Mihai Wisoriowiecki şi Samuel Koreki. 


[3] Gheorghe Ştefan, Domn al Moldovei între anii 1653-1658. La 3 aprilie 1653, logofătul 
Gheorghe Ştefan sprijinit de corpuri de oaste din Transilvania și Țara Românească ocupă Iaşii și se 
proclamă Domn, iar Vasile Lupu înlăturat fiind din domnie se refugiază la Camenița de unde face apel 
la ajutorul căzăcesc. În timpul domniei sale, la 17 mai 1656, s-a încheiat primul tratat româno-rus, o 
înțelegere între Gheorghe Ştefan și țarul Aleksei Mihailovici, prin care ţarul recunoaşte granițele pe 
Nistru ale Moldovei, precum și autonomia acestui Principat român. Parte rusă se angajează să acorde 
sprijin pentru refacerea cetăților moldovene de la Dunăre şi Marea Neagră. Solii moldoveni au jurat 
credinţă țarului în zilele de ? şi 21 iulie 1656. 

CAPITOLUL V 


DOMNITORI FANARIOȚI ȘI PRIETENI FRANCEZI 
ÎN PRIMA JUMĂTATE 
A SECOLULUI AL XVIII-LEA 


La începutul secolului al XVIII- lea influența literară și socială a Franţei nu 
se întinsese încă asupra întregii Europe și nici nu pătrunsese în clasa boierească a 
celor două Principate care, sub imboldul ideilor renascentiste venite mai ales din 
Polonia, dezvoltase o civilizație naţională de o incontestabilă originalitate și 
deosebit de intresantă datorită amestecului particular al elementelor occidentale 
şi al celor aparținînd vechii tradiţii bizantine. Să considerăm cazul lui Dimitrie 
Cantemir, care a avut două domnii de scurtă durată în Moldova (1693 și 
1710-1711); istoric al Imperiului Otoman, codificator al muzicii turce, autor al 
tratatului Descriptio Moldaviae cerută de Academia din Berlin, al cărei membru 
era, viitorul organizator al noii Academii din Saint-Petersburg frecventase Palatul 
Franţei în timpul lungii sale şederi ca ostatic al tatălui său la Constantinopol; avea 
legături personale cu ambasadorii care îi preţuiau bogata știință de orientalist. Un 
muzeu francez păstrează portretul acestui personaj, foarte tînăr încă: el poartă 
perucă cu lungi bucle, cravata de dantelă şi sabia gentilomului francez din vremea 
lui Ludovic al XIV-lea, dar și turbanul și detaliile vestimentare ale stăpînilor săi 
turci. lată imaginea celor două influenţe care se încrucișează atît în spiritul său cît 
şi în viața țării sale, dar în numeroasele lui lucrări ce poartă amprente diverse nu 
găsim nimic care să amintească de civilizaţia franceză. 

În prima jumătate a secolului al XVIII-lea, relațiile dintre Principate şi 
Franța se limitau la cele existente între domnitorii greci din Fanarul 
Constantinopolului, foști dragomani ai Porții şi acei francezi pe care întîmplarea 
şi cariera îi exilaseră în Orient. 

Un aventurier precum contele de Bonneval, menit mai tîrziu să fie pașă și 
chiar mare-vizir, cere în 1729 ca turcii să fie determinaţi să-i încredinţeze tributul 
celor două Principate cu care se leagă să înfăptuiască minuni la Dunăre; el se 
oferea să organizeze un corp de două pînă la patru mii de mercenari sub propria-i 
comandă ca seraskier; adauga că asemenea legături în Orient vor împiedica 
izolarea Franţei în momentul în care prinții germani, care încet-încet acaparaseră 
tronurile Europei, vor pune mîna și pe moștenirea lui Petru-cel-Mare. La puţin 
timp după aceea, refugiatul maghiar Disloway cere Franţei, un principat, un regat 
la Dunăre, în limitele unui vast teritoriu nelocuit care s-ar fi întins între Ungaria 
şi țările române: între hotarele Ungariei și ale Transilvaniei și ţinînd de 

Valahia. În 1749, un alt aventurier, Radu sau Rodolphe Cantacuzino, fiul 
domnitorului Ștefan al Valahiei care fusese executat de turci în 1716, se adresează 
regelui protestînd că nu depinde de nici o Curte, acest individ a cărui fantezie are 
o culoare puternică de șarlatanism, care se fălea de a fi șeful unui Ordin 
constantinian și „marchiz“ al tuturor pămînturilor care aparținuseră familiei sale, 
fără a le mai socoti pe altele asupra cărora această familie nu avusese niciodată 
dreptul, spera să înfăptuiască în acest mod, ambiţii care, la un moment dat, se 
întinseră și asupra Serbiei şi care, după ce l-au făcut să viziteze ca solicitator 
diferite medii politice din Occident, I-au sortit să-și piardă viața sau cel puţin 
libertatea. 

Nicolae Mavrocordat, primul dintre fanarioți, era cunoscut la ambasada 
Franţei pentru aplecarea de care a dat mereu dovadă pentru francezi. La fel ca 
tatăl său Alexandru, care primise pînă la moarte o pensie, el a fost fără îndoială, 
favorizat de reprezentantul regelui şi a păstrat relaţii cu Fonseca, medicul evreu 
spaniol care timp de șaptesprezece ani fusese în slujba Casei franceze; prin 
urmare, era considerat un client politic permanent. Îi primi rînd, pe rînd în 
principatul său pe seniorul de Freville care-l însoțea pe Carol al XII-lea refugiat 
la Bender, pe ambasadorul Desalleurs, care traversa Moldova pe o iarnă 
îngrozitoare şi care, ajuns în cele din urmă la Iaşi, ca într-un port salvator, alătura 
şi nişte cadouri la complimentele sale; asta fără a mai pune la socoteală mulțimea 
agenţilor și a simplilor călători. Prins de Imperiali în 1716 chiar în locuința sa din 
Bucureşti, Mavrocordat se întoarse pe tron după încheierea tratatului de la 
Passarowitz, iar Bonnac, succesorul lui Desalleurs, dădea asigurări în 1719 că pe 
timpul întemnițării lui la nemți, a strîns o ură personală împotriva lor adăugând 
că prinţul l-a încredințat că nu ar uita nimic pentru a întări bunele sentimente 
ale Înaltei Porţi față de Franţa. Fiul său Constantin era considerat drept 
moștenitorul acestor sentimente, În 1740, acesta se adresă cardinalului Fleury 
pentru a-l felicita de a fi obținut în aplauzele de care întreg Universul răsuna O 
pace onorabilă pentru Înalta Poartă, acea pace de la Belgrad demnă de geniul său 
(1739). 1 se vorbi în schimb, nu numai despre sprijinul acordat de Franța pentru 
a câştiga o situație princiară, dar și despre predecesorii și rudele sale, despre 
dragostea lor pentru litere și protecţia pe care ei au acordat-o mereu naţiei 
noastre în Statele lor. Pentru bibliotecă i se trimise din partea regelui un 
exemplar al Concihilor lui Hardouin; în 1714 soseau pe adresa lui lăzi cu cărţi de 
la Paris. Abatele Desfontaines îi adresa o dedicație; o publicaţie pariziană îi lăuda 
opera legislativă, un anume Fournier se arăta gata de a-i fi corespondent literar. 
Chiar în nefericirea care l-a silit să-și vîndă splendida bibliotecă unică în Orient, 
de unde nu lipseau lucrările franțuzeşti, el a păstrat cu demnitate tradiţia literară 
a părintelui său; corespondența purtată cu Le Quien, cel care a scris Oriens 
Christianus stă mărturie acestui fapt. 

De cîtva timp, sprijinul amabasadorilor Franţei la Constantinopol era cerut 
de un rival al lui Mavrocordat, domnitorul Constantin Racoviţă, de veche spiță 
românească, dar fanariotizat cu totul prin educaţie. Corespondenţa lor a fost 
păstrată. Racoviţă trimite butoaie cu vin din Moldova, mere, copoi, cai şi primește 
în schimb cadouri în stofe de lux; propune să plaseze capital în întreprinderile 
francezilor din Orient, pentru a le smulge cupidității turcești; alcătuiește chiar 

planul unei întreprinderi franceze în Moldova pe care trebuia s-o întemeieze și s- 
o servească sfetnicul său occidental, un marsiliez, Jean-Baptiste Linchoult; acesta 
din urmă, logodit cu o Sturdza, a fost un preţios și fidel auxiliar al stăpînului său 
pe care-l ajută în vremuri potrivnice pînă la a se compromite grav în ochii turcilor 
şi, cu toată grabnica intervenţie a ambasadei ajunse pe mîna călăului. Racoviţă 
era considerat drept un prinț cu inima într-adevăr franceză, în care credința 
grecească nu avea decît prea puţin loc. 

S-a crezut la început că Grigore Ghica, vărul bătrînului Mavrocordat și fii săi, 
Scarlat şi Matei, aveau aceleaşi sentimente; în timp ce Grigore mai era dragoman se 
aduceau laude zelului său şi bunei sale credințe, era considerat drept un bărbat 
care merită atenţie și care este pe de-a întregul în interesul Franţei, o pensie de o 
mie de ecu pe an ajuta acestui mare atașament. Ca domnitor, el se servi de familia 
Mille, Jean şi Mathieu-Georges, amîndoi buni francezi; primul devenit după moda 
grecească un Yanakaki, se amestecă cu boierimea românească și se pierdu în 
rîndurile ei. Mai tîrziu, această familie a Ghiculeștilor a fost socotită ca înfeudată 
intereselor nemțești. 

Aceste detalii merită a fi cu grijă arătate; în ciuda aparenţelor, interesele 
reale, punctele de legătură constante cu țara însăși încă mai erau căutate. Un 
solicitator oarecare propunea în 1874 numirea unui consul; dar ministerul preferă 
un francez intrigant, care sub pretextul negoțului putea face serviciile necesare 
așa cum făcu mai tîrziu Linchoult. În materie de religie, italienii ocupaseră locul 
şi se mulțumeau să ceară o vagă protecție Franţei; ideea de a stabili aici iezuiți 
poloni nu lăsase urme în țările române. Dacă spre 1750 un părinte Laydet este 
găsit la Iaşi, rapoartele agenţilor francezi ne aduc la cunoștință că nu este vorba 
decît de un fiu al lui Francisc, dar neam; naturalizat şi de înclinaţie, intrigant 
devotat Saxei şi cu deosebire contelui de Briihl. 

Franţa urma să dobîndească o situație durabilă pe Dunărea românească pe 
calea influențelor literare!. 


NOTE 


1 Vezi documentele din volumul deja indicat din colecția Hurmuzaki și dintr-un recent volum 
al dlui I.C. Filitti. 

[1] 1. C. Filitti a fost atașat la legaţiile române din Paris, Roma și Constantinopol prilej cu carea 
consultat o serie de fonduri documentare. N. Iorga se referă la volumele editate de I. C. Filitti: Scrisori 
franceze privitoare la relaţiile Principatelor române cu Franța în secolul al XVIII-lea, Bucureşti, 
1911; şi Lermres er extraits concernant les relations des Principaures roumaines avec la France, 


1728-1810, București, 1915. 

CAPITOLUL VI 


PRECEPTORI ȘI SECRETARI FRANCEZI 
ÎN MOLDOVA ȘI ÎN VALAHIA 
ÎN SECOLUL AL XVIII-LEA 
PRIMII SCRIITORI FRANCEZI 
CARE TRATEAZĂ DESPRE PRINCIPATE 


Obiceiul de a folosi secretari francezi pentru toate relaţiile cu străinii deveni 
general la Curtea domnitorilor fanarioți din a doua jumătate a secolului al 
XVIII-lea. Italiana încetase de a mai fi limba uzuală a corespondenţei france pentru 
Orient și levantinii înşişi, genovezi pe jumătate grecizaţi au fost nevoiți să se supună 
necesității nou apărute, de a învăţa franțuzește, dacă doreau să joace vreun rol sau 
să ocupe un post în diplomația otomană. Dar pînă cînd toată lumea a fost în stare 
să alcătuiască o scrisoare convenabilă, cu o ortografie oarecare, a trebuit să treacă 
ceva vreme și aceasta a fost perioada secretarilor veniți din Franța, nobili fără 
ocupaţie sau burghezi în căutare de orientale aventuri. Apoi, cînd a trebuit să fie 
formată o nouă generație în stare să corespondeze în limba internațională a întregii 
Europe, preceptorul feciorilor de domnitori îşi începu opera la Iaşi și Bucureşti. 

În vremea lui Linchoult, a lui Mille și la Roche, însărcinați îndeosebi cu 
afacerile Poloniei, nu existau decît directori ai corespondenţei străine. Lucrurile s- 
au schimbat după lungul război ruso-turc: pacea de la Kuciuk-Kainargi, din 1774 
inaugura regimul unor noi garanţii pentru autonomia tradițională a celor două 
Principate. Alexandru Ipsilanti, primul domnitor fanariot după restabilirea acestor 
domnii în subordine a folosit pînă şi un bucătar francez, numit Maynard sau 
Mensard, dar grija educaţiei odraslelor sale a încredinţat-o unui raguzan, de limbă 
italiană, Raicevich, care fusese mai întîi agentul Austriei în Principate. Acest viitor 
autor al unor interesante Observaţii asupra Valahiei, traduse mai tîrziu în franceză 
de Lejeune, citea probabil cărţi în această limbă; franceza nu-i era necunoscută nici 
poetului român Ienăchiță Văcărescu, cu toate că în materie de literatură 
occidentală el a fost mai degrabă un italienizat. Pe lîngă Constantin Moruzzi care 
dobîndise Moldova în 1777 sînt întîlniţi doi călugări, Marchand și Chabert, a cărui 
familie se stabili în Principat. Italieni originari din Roma, precum Nagni cereau să 
li se spună Nagny de îndată ce îndeplineau funcții de secretari pe lîngă acești mici 
despoți cu aere solemne, copiate după cele ale împăratului bizantin. La Curtea 
domnitorului Nicolae Caragea s-a vorbit despre un medic francez, un bărbat foarte 
priceput în arta sa, iar rolul de preceptor al odraslelor domneşti a fost cerut de un 
Albert, om cu bună pană. 

Fără îndoială că aceia care au răspîndit civilizația socială și modelele literare 
care invadară rapid Europa întreagă n-au fost toţi de stirpe franceză. Italienii, 
raguzanii chiar anumiţi nemți au fost și ei factori interesați dacă nu și înflăcărați. 
Totuşi, dascălul de limbă franceză era singurul preceptor pe care Orientul creștin 
a dorit să-l anagajeze şi să-l întrețină. Jurnalele care erau citite la Iaşi și la București 
nu erau întotdeauna jurnale din Franța unde regimul supraveghea îndeaproape 
publicaţiile politice, dar erau jurnale franceze care de la Leyda, de la Haye, de la 
Amsterdam și Londra ajungeau în Orient, începînd cu secolul al XVIII-lea, chiar la 
cererea acestor domnitori care erau obligaţi să aducă la cunoștință Porții tot ceea 
ce se întîmpla în Occident. O casă grecească de la Viena, aceea a fraţilor Markides 
Pollio, care erau în realitate români din Macedonia pe numele lor Puliu-Puiu, 
furniza boierilor o întreagă bibliotecă de lucrări franțuzeşti remarcabile și prin 
altceva decît frivolitate și descrieri apetisante de moravuri rele. Într-adevăr, în 
biblioteca lui Constantin Mavrocordat se aflau şi lucrări bune, catalogul acestei 
biblioteci îl avem. Aventurile cavalerului Fables erau citite de tinerele fete 
românce. Acestea mai erau încă îmbrăcate după moda orientală cu toate că ofițerii 
ruși şi austriaci aduşi în țară de desele ocupaţii militare, le învățaseră dansurile 
Europei şi manierele saloanelor franceze, redate mai mult sau mai puțin fidel de 
aceşti aspri inițiatori, iar casele din Transilvania și de la Viena începuseră să trimită 
stofe și chiar rochii cu model nou. Vechi biblioteci precum aceea a lui Ioan Paladi 
din Iași, cuprindeau în 1792, Suetoniu alături de Erasmus, volume de Racine, în 
splendida ediţie berlineză, și Bossuet; Voltaire era citit cu lăcomie și pregătea liber- 
cugetători pe Dunărea română. Romanele lui Florian răpeau sufletele sensibile și 
înaripau visele. Prin paginile de o severitate rigidă și tacticoasă ale bătrânului Rollin 
se învăța istoria veche. ȘI, în sfârșit, nu fără mirare este văzut un episcop al Bisericii 
ortodoxe, Chesarie de Rîmnic, [1] vorbitorul de greacă şi de italiană, cerând fără a 
se teme că-şi va pierde sufletul, Enciclopedia. 

Francezii începeau deja să se instaleze. Se va vedea în cele ce urmează dacă 
ei au înțeles tot ceea ce această imitație naivă și plină de pasiune a civilizaţiei lor 
ascundea ca promisiune pentru viitor. 

Printre preceptorii francezi care educaseră fii de domnitor a fost unul care, 
pentru a se răzbuna pe cei care nu-i recunoscuseră și nu-i răsplătiseră serviciile, a 
vrut să pună în scris experiența dobîndită în timpul îndelungatei sale șederi printre 
români; a locuit în Moldova, la curtea acelui domnitor harnic și modest care a fost 
Grigore-Alexandru Ghica (1774-1777). Acest bărbat, care mai tîrziu s-a numărat 
printre urzitorii și pamfletarii Revoluţiei pentru a pune capăt pe eşafod unei vieți 
nemulțumite și agitate, se numea e Carra. A sa Istorie a Moldovei și a Valahiei a 
apărut la Iași în 1777. Autorul se crede erudit în ceea ce priveşte istoria şi etnografia 
acestor ținuturi din care de fapt, nu cunoaște decît capitala moldavă, Iaşi și marile 
drumuri care duc spre ea. Vorbeşte prin urmare despre daci și despre romani; 
afirmă că, dacă bieţii valahi au sînge roman în vinele lor, ei îl datorează unor italieni 
mizerabili care, asemena ocnașilor din Antile și din Cayenne, fuseseră deportați 
pentru crimele lor și lăsară drept moştenire urmașilor viciul şi lașitatea. 
Informaţiile geografice i-au fost date de Descriptio Moldaviae a lui Dimitrie 
Cantemir de unde împrumută și erorile care sînt şi mai accentuate de ignoranța 

compilatorului; tot de aici a luat şi interesante detalii asupra ceremonialului urmat 
la înscăunarea domnitorului. 

A cunoscut trecutul moldav dintr-un manuscris din nefericire incomplet. al 
unor cronici ale ţării în forma dată la sfîrşitul secolului al XVII-lea, de logofătul 
Miron Costin i; a cules și cîteva anecdote care circulau despre domnia ultimilor 
principi. Puţinul pe care-l știe asupra trecutului Valahiei îl datorează, după câte se 
pare, unei lucrări de statistică întocmită în acea vreme pentru Curtea Rusiei, de 
Bauer, unul dintre generalii Împărătesei. Cronologia nu este tratată cu mai multă 
seriozitate. Biografia lui Dimitrie Cantemir este dezvoltată peste măsură; e unul din 
cazurile în care se poate constata lipsa totală a proporţiei în opera lui Carra. Luînd 
drept ghid acest pamflet s-ar dobîndi o ciudată idee asupra istoriei românilor. 

Consideraţiile lui Carra asupra stării de acum a Principatelor sînt de o 
utilitate mai reală. Autorul găsește asemănări între natura românească şi aceea a 
provinciilor Bourgogne şi Champagne şi o adîncă melancolie par a-i trezi pădurile 
şi lacurile care ocupă cea mai mare parte a acestor frumoase peisaje. Totuși peste 
. tot se văd livezi, pajiști presărate cu flori pe timpul canicularelor verii orientale. 
Împărțirea cîmpiilor a colinelor și a munțilorîi pare unică în Europa. Înfățișarea 
lor, spune, e mai puțin impozantă decît în Elveţia, dar mai veselă, mai blîndă. 
Înflorirea în marile păduri solitare e de o incomparabilă frumuseţe. 

Numărul locuitorilor se ridică, spune el, la cel mult 500 000 de suflete. Oraşele 
şi târgurile, fără ziduri nu suportă comparația cu cele mai mizerabile sate ale 
Franţei și ale Germaniei; chiar satele nu sînt decît o grămadă de colibe. Doar 
boierii locuiesc în case de piatră, în timp ce ceilalți se mulțumesc cu ușoare 
construcții din nuiele. Mobila se reduce la divanul care înconjoară încăperea; 
scaunele sînt o inovaţie recentă. Pe mese de lemn se servesc bucate prăjite în unt 
sau grăsime de oaie, după o rețetă împrumutată de la turci. Carra regretă gustoasele 
fripturi cu care fusese obişnuit și siestele îndelungate cu pipa în gură nu-l 
consolează. Distracţiile sînt rare şi de o simplitate naivă. Acest ursuz istoric nu 
găseşte pe placul său dansul naţional, hora (din grecescul „choros“) căruia îi face o 
descriere aproape burlescă fără a observa că, de fapt, este vorba de o veche tradiție 
elenică şi fără a-și aminti de farandola sudului francez care are aceeași origine. 
Costumul oriental al dansatorilor nu era atît de ridicol și întregul Levant îl 
păstrează de secole, fără a băga de seamă acest prost gust care îl scandalizează pe 
preceptorul odraslelor domnești. Dacă un oarecare tînăr boier a fost aspru pedepsit 
pentru a se fi arătat într-un veşmînt mai bogat decît cel al prințului e pentru că 
Grigore Ghica publicase de curînd nişte ordonanțe pentru a combate aplecarea 
spre luxul vestimentar şi cerea ca toți supușii săi să le urmeze întocmai. Cît despre 
biata muzică țigănească ce îi stîrnește rîsul, ea are îndepărtate și foarte 
respectabile origini; secolul al XVIII-lea era totuşi foarte departe de a prevedea 
influența pe care aceasta urma să o exercite asupra sufletului contemporan. 

Carra nu cunoaște țăranul român decât prin. ceea ce a observat în mulțime: 
aspectul ursuz al vechiului dac; nu-i înțelege frumoasa limbă cu sonorități latine pe 
care o prezintă ca pe un dialect barbar şi corupt fără vlagă şi fără gust; nu ghicește 
ceea ce acesta păstrează drept amintire, obiceiuri și aptitudini artistice în formele 
simple la care a fost silit de o viață atît de grea. Îl învinovățeşte de lene uitînd atunci 
faptul pe care l-a menţionat totuşi, că acest țăran a fost de veacuri oprimat nu numai 

de străini, dar și de de stăpînii pămînteni. De ce s-ar mai zbate de vreme ce stăpînii 
îl împiedică să dobîndească o avere a lui și îi impun o muncă neplătită? Acesta este, 
spune el, un efect al despotismului oriental. Explicaţie banală în care nu se află 
adevărata cauză, anume sistemul fiscal zdrobitor impus Principatelor de nevoile 
financiare ale unui imperiu parazit, care nu se mai hrănea din războaie și de cele ale 
unei societăți corupte. Carra enumeră produsele țării: grâne, vin, vite, oi, cai, miere, 
ceară, piei, sare, lemn, salpetru, tutun, dar nu vede că existența piețelor de 
desfacere şi libertatea comerțului ar duce la certa creștere a randamentului. 
Numărul restrîns al meşteșugarilor străini și pămînteni e explicat la fel de ușor: 
țăranul avînd îndemânarea de a-și face tot ceea ce are nevoie, e un prost cumpără- 
tor?, cât despre obiectele de lux, boierii și le aduceau din străinătate. 

Criticile cele mai înverşuante sînt îndreptate împotriva instituțiilor. Carra 
enciclopedistul, filosoful care visează la libertate și care crede că poate îndrepta 
totul prin legi mai bune, nu poate înțelege nimic dintr-o cîrmuire de tradiţie și de 
obiceiuri avînd în frunte un domnitor cu caracter patriarhal care ar fi putut fi 
excelent dacă presiunea străinilor nu s-ar fi exercitat prea puternic, cum era de 
obicei, asupra comorii sale. S-ar crede într-adevăr că virtuțile Romei antice 
retrăiau în Franța sub domnia lui Ludovic al XV-lea cu doamna de Pompadour ca 
Egiră şi incoruptibilii slujitori... citind numeroasele pagini unde Carra pretinde că 
descrie lumea românească: judecători venali pe care nici un Beaumarchais nu vine 
să-i țintuiască la stîlpul infamiei, în fața opinei publice; boieri care fac trafic de 
influență, fără îndoială cu totul deosebiți de seniorii integrii de la curtea de la 
Versailles; funcționari districtuali care nu sînt plătiți şi își refac averea asuprindu-i 
pe cei pe care-i cîrmuiesc de parcă ar fi fost altfel în acel Occident unde slujbele 
publicele se cumpărau pe bani frumoși; doamne aparținînd nobilimii, incapabile să 
scrie sau să citească deși documentele ne dau o dovadă contrară; ele citeau chiar 
romane franțuzești, de parcă ele ar fi ştiut că Marie-Antoinette, regină Franţei și 
fiică a Mariei Tereza, a fost nevoită să înveţe un pic de ortografie după căsătoria sa 
cu Ludovic al XVI-lea; în același timp, printr-o contradicţie cel puţin ciudată, 
acelaşi Carra ne spune că boierii, părinții și soţii lor, îl devorau pe Voltaire. 

Astfel de țări nu se pot aștepta decît la o stăpînire străină: Bunul Carra o 
doreşte cu înflăcărare. Cît despre neamul românesc, acesta va fi înlocuit cu colonii 
Împăratului sau ai regelui Prusiei. Cum el recomanda cultura orezului și a trestiei 
de zahăr, pămîntenii ar fi fost în mod firesc reduși la condiția de sclavi. Negustorii 
bavarezi, austriaci și unguri ar fi terminat curînd cu aceşti ultimi reprezentanţi ai 
unei clase mijlocii lipsite de inițiativă și incapabilă de a progresa. 

Aceasta era starea bietelor țări dunărene descrisă de Carra; acesta le era 
horoscopul alcătuit de el, dar asta nu numai pentru că se fălește cu liberalismul său 
revoluționar, ci pentru că îi purta sîmbetele lui Grigore Ghica, fanariot cu educaţie 
mai mult românească care își folosise domnia moldavă pentru a încerca niște 
reforme în sensul filosofiei occidentale, patriot care a căzut victimă politicii 
austriace pentru că a încercat să împiedice răpirea Bucovinei. Carra nu 
economisește nici o acuzaţie la adresa fostului său stăpîn: după el, Ghica este 
creația regelui Prusiei, care într-adevăr îl recomandase pentru a fi numit, se lasă 
corupt și trece zîmbind peste fapte de corupție dovedită; e un avar meschin care își 
ascunde argintăria și lenjeria de masă punînd în fața oaspeţilor pahare ciobite şi 

şervete murdare; este incapabil să dea legi și să-i protejeze pe artiști precum o face 
vecinul său din Valahia, Alexandru Ipsilanti; se laudă că a fondat un gimnaziu unde 
a chemat cei mai buni dascăli greci şi nu foloseşte acolo ca profesori decît doi sau 
trei călugări ignoranţi. Dar poate că, pentru a fi capabil de a aprecia cu 
imparțialitate meritele celor pe care i-ai slujit, trebuie să începi prin a nu fi ingrat 
faţă de ei. 

Acestei destul de triste figuri a famelicului Carra avem plăcerea de a-i opune 
un nobil francez, destinat unei mari cariere în ţara lui şi care, în urma șederii sale 
ca secretar domnesc în Moldova, a lăsat o lucrare remarcabilă prin profunda 
înțelepciune a subiectului, prin înălțimea ideilor şi nobila concepție a ansamblului, 
fiind una dintre cele mai bune descrieri a Principatelor române. 

Cel care era numit abatele Hauterive datorită studiilor făcute la Oratorieni, 
fusese, în 1780, folosit la Constantinopol ca atașat al ambasadei. La începutul anului 
următor el acceptă propunerea lui Alexandru-loan Mavrocordat, domnitorul 
Moldovei şi îl însoți pentru a îndeplini la Iași delicata misie de secretar pe lîngă 
acest bărbat de o distinsă inteligență şi autor al unor poezii greceşti destul de bine 
turnate. 

Îmbrăcat alla turca, cu un şal în jurul mijlocului, cu cizme moi în picioare şi 
haină de blană pe umeri, el urmează drumul obișnuit al alaiurilor domnești pe care-l 
descrie în note de călătorie foarte spirituale, cu adevărată valoare literară. O 
prințesă nespus de frumoasă, soţia lui Mavrocordat, se afla într-o companie 
numeroasă şi strălucitoare, iar secretarul nu pierde ocazia de a aminti toate 
mutrișoarele vioaie şi frumoase ale grecoaicelor întîlnite în drum: tînara prințesă 
Caragea și însăși sora noului Hospodar; blestemă feregeaua ale cărei cute îl 
împiedicau să vadă frumoasele doamne sau doamnele presupuse a fi frumoase din 
Burgas. Trecînd Dunărea la Silistra se linişteşte în privința ciumei şi a ravagiilor ei 
la vederea unui zmeu înălțat de un copil; îşi petrece noaptea într-un sat unde îl 
aşteptau un milion de purici înfometați; observă mînăstirea Slobozia, datînd din 
secolul al XVII-lea, fără a-i remarca însă arhitectura interesantă; străbate pustiuri 
rQditoare, sate alcătuite din colibe mizerabile, care nu sînt totuși mai umile decât 
cele din satele din Beauce și din Sologne, dar care au din belșug tot ce ar putea 
hrăni un oraș; aici gustă pentru prima oară acea pîine din mei fiartă, mămăliga, 
polenta românească; priveşte un dans vesel, de nuntă și admiră elegantul costum al 
țărăncilor. Apoi, după trecerea hotarului care desparte, la Focșani, Moldova de 
Valahia; cu toată oboseala pricinuită de onorurile datorate unei persoane de rangul 
său, membre a suitei stăpînului, se arată indignat împotriva ispravnicului bărbos 
care crede de cuviință a-l primi şi hrăni prea neglijent. La Vaslui zărește o țărăncuță 
care-i pare coborîtă dintr-un tablou, cu lucrul pe genunchi, ducesele noastre — spune 
el — nu brodează cu o mai frumoasă mînă, cu un mai frumos braj și cu o ușurință 
mai nobilă, în coliba unde totul este curat şi rînduit. 

Ajuns la Iaşi, crezu că găsește aici nişte barbari în zdrenţe locuind în cuști 
pentru [api şi vorbind o limbă înspăimâîntătoare; fusese prevenit în acest sens de 
predecesorii săi despre care formulează această judecată pe care ne vom limita să o 
reproducem: toți acei care s-au plîns de această fară au lăsat aici subiecte de 
plângere și le-au purtat spre alte părți. Cei care spun — adaugă el — că duc lipsă de 
toate aici, nu spun totul despre ceea ce le-ar lipsi în Franța unde mai mult de un 

milion de francezi, la doi pași de îndestularea cu de toate, sînt lipsiţi de toate“. 
Astfel, vorbea după trei luni petrecute în mijlocul boierilor tăcuţi, al femeilor cu 
priviri plecate în pămînt care, fără îndoială, făceau cît lumea nestatornică, 
îndrăzneață şi vorbăreaţă care forfotea prin apartamentele din regalul Versailles. 

După ce l-a citit pe Carra, secretarul francez se crede obligat, într-o descriere 
redactată în acea vreme, Moldova în 1785, să vorbească despre familiile 
domnitoare, Mavrocordat și Ghica, precum şi despre titlurile acordate domnitorilor 
fanarioți. Dar adaugă note juste asupra celor ce au pricinuit mărirea și decăderea 
acestor bărbaţi ambițioşi care cădeau unul după altul victime tradiţiei familiilor lor; 
în aceste anecdote culese direct de la sursă se află adunate multe informaţii pentru 
un istoric. Alături de bine conturatele figuri de consuli, de aventurieri și de 
frumoase doamne cărora le face curte în faţa prințesei și puţin pentru însăși 
prințesa, el desenează, cu o mînă ușoară, surîzînd, tipurile caracteristice societății 
moldave: marii boieri impozanți, slujbași mîndri de titlurile lor, greci lipsifi de orice 
sentiment al onoarei, negustori greci insinuanți și vicleni, grosolani negustori 
moldavi care falsificară mărfurile ce au căutare, meșteșugari nemți betivi şi 
certăreţi, evrei aducînd cu caprele de Angora, ţigani de nimic şi, în sfîrșit, la cele 
două extremităţi, prin toată această adunătură de străini, poporul obișnuit să fie 
„biciuit şi maltratat și domnitorul care, în ciuda dărniciei sale, nu găsește un singur 
om credincios. Grecii, laici sau clericii, sînt obiectul unei lungi și muşcătoare satire. 
Opusculul se termină cu niște consideraţii asupra vieții economice în general. 
Autorul insistă asupra lipsei de organizare în muncă și asupra înspăimîntătoarei 
risipe făcute cu nepăsare de un popor care — Hauterive nu a remarcat acest lucru — 
ştia prea bine că rodul muncii sale nu ar servi decât la a-l îmbogăţi pe străin. Ar vrea 
mult să poată aduce păstori milanezi de felul celor visaţi de Carra. Dar recunoaşte 
că această sărăcie era fericită şi poate că în cele din urmă, fericirea e scopul acestei 
fragile vieţi omenești. 

După cîțiva ani de ședere, primele idei ale secretarului domnesc se 
precizaseră. 

În 1787, Alexandru Ipsilanti îi urmă lui Mavrocordat și Hauterive crezu că are 
datoria de a-i supune ca unui nou protector un memoriu destul de întins asupra 
stării Moldovei ce va reprezenta principala sa carte privitoare la ţară. 

Ea poartă amprenta unei mari seriozități şi a unei sincere simpatii pentru 
români. Această inteligență pătrunzătoare şi-a dat în cele din urmă seama că dintre 
toate popoarele care îi înconjoară şi care se mândresc cu o veche genealogie, ei sînt 
cei care încă mai păstrează în obiceiuri și în legi cea mai mare asemănare cu cele 
ale întemeietorilor lor, că în confuzia generală a tuturor moravurilor... ei sînt 
singurii a căror servitute a rămas nehotărită, a căror degenerare nu este 
condamnată și lăsată încă speranţei: ei sînt singurii care, fără a face parte 
integrantă dintr-un Imperiu, își păstrează, cu condiţia unui tribut, numele și 
formele civile, și nu au pierdut toate mijloacele de a modera puterea celor care 
domensc asupră-le; că ştiu chiar prin unanimitatea aclamaţiilor sau a 
murmurelor lor să influenţeze plenitudinea și durata autorității lor; în sfirşit, că 
sînt singurii care păzesc legea şi limba primului popor din univers... unele dintre 
obiceiurile lor ca şi tradiţiile naţionale și în sfîrșit, trăsăturile prețioase și de 

neșters ale simplităţii acelor vechi romani care îmblînziseră întreg universul şi ale 
sciților (citiţi: dacii) care nu au fost îmblînziţi de nimeni.? 

În această mică scriere, bine ordonată, informaţiile istorice nu figurează decît 
pentru a explica obiceiurile şi a susține în acest mod privilegiile Această scurtă 
notiță, exactă în linii generale, furnizează şi mărturiile unei clarviziuni puțin 
obișnuite: autorul face dovada unei îndemînări particulare în a sesiza raporturile 
permanente existente între acțiunile politice de o parte şi teritoriu şi neam de 
cealaltă. Cu toate acestea, Hauterive admite dispariția totală a vechiului element 
dac şi retragerea ulterioară a colonilor romani din fața barbarilor care i-au alungat 
în munții ocrotitori. 

Începuturile principatului moldav sînt înfățișate după bătrîna legendă 
cuprinsă în cronicile pe care secretarul domnitorului le-a putut folosi în urma 
preceptorului Carra. De altminteri, Hauterive adaugă ipoteze naive: de pildă, 
explică numele oraşului Roman (adică ctitoria domnitorului Roman) prin 
caracterul roman pe care Dragoș, pretinsul întemeietor al Statului moldav, a înțeles 
să-l dea operei sale. Glorifică îndelungata lucrare războinică a lui Ștefan-cel-Mare, 
învingătorul lui Mohamed al II-lea și al puterii otomane din epoca ei eroică şi îi dă 
celui care știu să-şi menţină națiunea într-o absolută independenţă“ dulcele nume 
pămîntean de Ștefan Vodă, le Votvode Etienne: numele său a înlocuit în cîntecele 
populare, spune el, — şi e pentru prima dată cînd un străin menţionează aceste 
cîntece epice româneşti, asemănătoare celor sîrbeşti atît prin avîntul eroic cât şi prin 
frumuseţea formei — numele divinităților dace pe care le celebrau pînă atunci și pe 
care cântecele valahe le mai celebrează încă; povestirea faptelor sale mai dă încă 
farmec petrecerilor păstorești și bucurie praznicelor și sărbătorilor *. Cum, din 
primele rînduri ale scrierii sale povățuise să nu se ducă o politică favorabilă Rusiei 
a cărei protecție ambițioasă 5 o demonstrează, considera drept greșeală gravă 
hotărîrea luată în 1711 de domnitorul Dimitrie Cantemir de a deschide porțile țării 
sale în fața Țarului Petru. Hauterive crede că neîncrederea Înaltei Porți faţă de 
supușii creştini şi măsurile luate de aceasta în defavoarea lor sînt datorate acestei 
fapte imprudente şi greşite în chiar principiul ei. 

Un al doilea capitol se ocupă de popor recunoscîndu-i cu respect urmele 
foarte vizibile ale originii sale: statura înaltă și constituția robustă a soldaților 
romani aşa cum sînt ei înfățișați în chiar momentul luării Daciei, pe coloana 
cuceritorului, la Roma. Deposedat de pămîntul său, țăranul a păstrat totuşi alături 
de libertatea personală, calități morale ce în zadar ar fi căutat la vecini întrucât 
moldovenii nu au pierdut nimic din acel caracter originar care se împotrivește 
oricăror noi asupriri. Îi „arată gata să se ridice împotriva oricărei creşteri a 
poverilor, să dezvăluie abuzurile ispravnicilor, să vină, oricît de mare ar fi 
depărtarea, în faţa judecății domnitorului însuşi pentru a-şi înfățișa doleanţele pe 
care acesta trebuie să le asculte. Își țin cuvîntarea — spune spectatorul de zi cu zi al 
acestor frumoase scene mîndre şi patriarhale. — cu o elocință cu atît mai 
convingătoare cu cît are toată simplicitatea naturii fără a fi lipsită de resursele 
artei. Nu poate fi arătat un aer mai simplu. Așteaptă cu ochii țintă în pămînt să 
li se poruncească de mai multe ori să vorbească. S-ar spune că nu au nici obiceiul 
nici curajul de a-și exprima gîndurile. Dar această tulburare studiată este urmată 
de un şuvoi de cuvinte, cînd pronunțate cu o volubilitate prodigioasă, cînd 

susținute de un ton patetic şi de o fizionomie plină de interes. Mărrurisesc că 
această tradiție a vechii libertăţi romane este unul dintre lucrurile la care mă 
AȘtepram mai pujin Și că mi-a făcul mare plăcere să-l aflu la patru Sute de poște 
de Roma și la opisprezece secole de Cicero. 

Hauterive respinge cu indignare învinuirile de lene și pungășie aduse 
țăranilor români de interesaţii țării şi de ignoranțţii străini. Acelaşi lucru se spune şi 
despre țăranul polon apăsat de o asuprire socială încă şi mai grea, dar care cel puţin, 
nu are de ostoit cerințele neîncetate ale străinului cel lacom. Țăranul moldav nu 
înțelege să-şi sleiască puterile în folosul altuia şi de altfel, nu vrea să se încurce cu 
greutatea a ceea ce a strîns şi a păstrat plecînd în căutarea unui pămînt mai roditor 
şi a unui stăpîn mai blînd. Încăpățînații lucrători de astăzi, aceşti neobosiţi păstori 
din secolul al XVIII-lea nu sînt nişte trîndavi. Cînd nepăsarea este voită, grăieşte 
cu dreptate autorul nostru, ea nu este întotdeauna un viciu. Aici ea este o resursă. 
Nu uită să menţioneze ca un ştiutor ce este, deci şi ca prieten — ceea ce-i acelaşi 
lucru- un fel de a fi care se adaptează împrejurărilor“, o „răbdare fără limite în 
relele necesare, O veselie care nu se dezminte în sărăcie şi O virtuțile domestice care fac 
fericită această sărăcie, o ospitalitate inimitabilă prin abundența şi delicatețea ei, o 
politere legată de formele limbajului lor şi care prin urmare, va dăinui mereu. 

Cum religia nu reprezintă aici mijlocul de trai al unei caste şi interesele 
ambiţiei acesteia, nici chiar tendinţele unui sistem doritor să absoarbă întreaga viață 
morală, ci mai mult o simplă parte a educației familiale, în afara bisericii preoţii nu 
se deosebesc de enoriaşi decît prin veşminte şi cîteodată prin sate, acest caracter 
distinctiv lipseşte aproape cu totul. Aceşti buni preoți, săraci şi modeşti sînt o pildă 
de răbdare și de îndemînare; sînt cei mai buni soți, cei mai buni săteni din ţinut, 
străini atît de certuri cît şi de plăcerile vinovate ale cîrciumii. De altfel, ei nu trebuie 
confundați cu aceia care populează bogatele aşezăminte mînăstireşti; străini de țară, 
aceştia din urmă aparţin în marea lor parte lăcomei preoțimi greceşti, asupritoarea 
întregului Orient ortodox; denaturînd în folosul ei actele de danie datorate 
întemeietorilor care doreau numai să-şi pună ctitoria sub oblăduirea venerată a 
Sfîntului Lăcaș; clerul grecesc îşi tratează în mod tiranic mînăstirile, ca pe o cucerire 
şi adaugă acestei calități şi pe aceea a unei propagande politice străine 7. 

Negustorii şi meşteşugarii nu au un caracter exclusiv național şi perfect 
definit. Autorul nu se ocupă de această clasă decît pentru a formula critici şi a pro- 
pune remedii de care ne vom ocupa mai tîrziu. Dimpotrivă, boierii vor solicita 
atenția acestui gînditor politic chiar pentru a le defini rolul şi a le descoperi 
obiceiurile. Aceştia se deosebesc de confrații lor valahi prin gusturile patriarhale şi 
sedentare, prin marea lor dragoste pentru viața dusă la țară, unde sînt monarti, 
printr-o mai mare cumpătare, deci prin bogăție, printr-o mai mare libertate față de 
domnitorul impus de Înalta Poartă, firește fără a-i fi consultat, printr-un mai mare 
atașament faţă de vechile moravuri, un caracter mai auster şi o mai mică aplecare 
spre civilizaţia europeană care, va spune acest reprezentant al filosofiei 
occidentale, cînd nu are un efect brusc și total, nu face decît să adauge noi vicii la 
cele mai vechi, care introduce în gusturile oamenilor de diferite vîrste și condijii, 
o schismă ce tinde mai ales să discrediteze autoritatea paternă și civilă și în cele 
din urmă îi face mai puțin virtuoși fără a-i face să devină mai șlefuiţi. * 

Dar deja o corupție înnăscută îi atrage pe oameni spre Curte, Curte dăună- 
toare care cere atît de mari jertfe pentru niște satisfacţii deşarte şi trecătoare, pentru 

simplul avantaj de a-și szilci numele și de a adăuga o trăsătură în plus la inițialele 
semnăturii. Pe măsură ce Iaşiul va fi capitala ambiţioșilor, a juisorilor şi a străinilor 
care vor furniza cadrul situaţiei lor, cîmpia golită va sărăci pierzîndu-şi încet-încet 
împrejmuirile îngrijite, frumoasele herghelii, satele bine întreţinute, ogoarele bine 
cultivate, vechea bunătate înțelegătoare a stăpînului şi străvechea fidelitate devo- 
tată a ţăranului.” Cît despre femei, care — după părerea scriitorului nostru — n-ar fi 
trebuit să adopte niciodată veşmâîntul potrivit moliciunii enervante a orientalelor, 
ele au păstrat severitatea moravurilor climatului lor, sînt mereu cu mult mai 
modeste decît costumul lor şi — va adăuga el, ca pentru a îndeplini o delicată datorie 
— n-aş fi făcut această observaţie, dacă ea nu ar fi servit să sporească meritul virtuții 
lor. *% Ceea ce nu împiedica acest costum să aibă dezavantajele care urâţesc şi 
toropesc, defecte semnalate și de Carra." 

Constatînd apoi presiunea exercitată, de o parte de limba greacă pe care 
bunii și bătrînii boieri nu o vorbesc decît din condescendență respectuoasă pentru 
domnitor şi, de alta, de franceza la modă, Hauterive deplînge părăsirea graiului 
moldav căruia e în stare nu numai să-i aprecieze energica simplitate, dar îi des- 
coperă adevăratele origini: le regăseşte într-adevăr în îndepărtatul jargon războinic 
al întemeietorilor Romei care, după el, s-a păstrat mai degrabă în accentele rustice 
ale țăranilor Imperiului decât în limbajul mulțimilor urbane. 

Am subliniat pe drept acest frumos capitol de filologie comparată, de o 
clarviziune uimitoare, mai ales dacă este comparat cu biîlbîiala calomniatoare a lui 
Carra, care se afla totuși în condiţii mai bune. '? Hauterive merge pînă la a cere 
folosirea alfabetului latin în locul literelor chirilice de care țările române vor mai fi 
nevoite să se servească încă vreo cîţiva zeci de ani; crede că anumite sunete inter- 
mediare pentru care au existat semne ce au contribuit la perpetuarea lor, vor dispărea 
în mai marele folos al vocalelor clare venite din Roma primitivă. 

În acest memoriu, cerut poate de domnitorul însuși, înainte de orice, 
Hauterive avea drept scop să propună reforme. Va fi deci util pentru a cunoaşte atât 
starea Principatelor cît şi calitățile spiritului autorului, să ne oprim puțin mai mult 
asupra lor. 

Consideraţiile sale sînt cele ale unui economist din instinct şi vocație; el şi-a 
redactat lucrarea pentru a-și fixa opiniile într-un domeniu atît de drag gîndirii 
reformatoare a veacului. Recunoaște că aspectul jalnic dintr-unele părți ale țării 
este datorat numai deplasării celor care vor să scape de devastările armatelor şi de 
rechiziționările olăcarilor şi ale agenţilor care-i însoțesc pe călătorii de vază. Dar el 
ştie bine că există o puternică mişcare de emigrare şi se teme de urmările acesteia; 
pentru a îndrepta răul propune: menținerea sumei actuale a impozitelor, fără a copleşi 
cu povara unor noi dări pe țăranii care produc tot ceea ce trebuie pentru propria lor 
întreţinere şi pentru cunoscutele nevoi ale Statului, să nu se creeze în folosul cutărui 
Sau cutărui boier situaţii locale favorabile, slujbașşii să nu fie schimbaţi prea des, să 
fie domolite pretențiile Înaltei Porți pe care aceşti bieţi locuitori o întreţin. 

Țăranul trebuie îmbogățit şi trebuie gîndite mijloace de a încuraja o creştere 
normală a populaţiei. Țiganii care arată independenșa cea mai deplină în sclavie și 
plăcerea cea mai mare în lipsa oricăror drepturi civile trebuie eliberaţi începînd 
cu aceia cărora li se vor fi constatat suferințele îndurate, dar fără grabă și 
pregătindu-i mai întîi pentru o libertate cu care altfel, nu vor şti ce să facă. 

Politica guvernului cu privire la străini trebuie să fie plină de precauţii pe cît 
de înțelepte pe atît de patriotice. Nu trebuie să se arate atît de primitor față de 
evreii și de nemţii care nu aduc decît meserii de îndoielnică utilitate, mijloace de a 
crește luxul și cheltuielile clasei bogate și nu dau naştere unui negoț de valoare 
superioară celui cu piei de iepure pe care amintiţii evrei le vînd de câtva timp în 
Galiţia. i 

Acestor intruși, ocrotiți de privilegii deosebite, păstrate cu înverșunare de 
consulatele care profită de pe urma lor, ar trebui preferați olandezii, saxonii 
venețienii, livornezii și chiar acei păstori din Milano de care s-a ocupat și Carra. 53 
Fluviile moldave, fără a fi unite de un canal, așa cum se plănuia, trebuiau să fie 
pregătite pentru a deveni căi pentru un comerț mai dezvoltat. În sfârşit, trebuie 
împiedicată cu orice preț, năvala acelor străini care exploatează o țară unde nu 
locuiesc, a acelor exportatori care vin mereu pentru a provoca scurgerea produselor 
solului moldav; totuși, sînt uitaţi banii pe care aceştia îi lasă aici. Nu mai trebuie 
mult timp îngăduită o stare de fapt care face din pămînteni importatori mergînd să 
caute, sub ocrotirea consulilor, fleacuri în târgul de la Lipska. 

Astfel de măsuri vor avea și urmări favorabile în tărîm politic. Doritorii de 
revoluții care vor voi să-l înlocuiască pe stăpînul turc cu un altul mai îndepărtat (rus 
sau un altul), îşi vor abandona primejdioasele planuri. Hauterive începe să 
examineze profiturile și pierderile acestui nou stăpîn, dacă acesta ar reuși să-și 
alipească Principatele: va fi incapabil să-şi vîndă produsele pe care nu le face el 
însuşi Şi nu va avea nici un beneficiu de pe urma exportului moldav de care nu are 
nevoie; în același timp, impozitele nu vor sluji decît la a crește veniturile vreunui 
guvernator despot, pe care îndepărtata capitală a Imperiului nu va fi în stare de a-l 
controla. Va trebui în cele din urmă să se socotească cu setea de răzbunare care va 
însufleți Turcia, precum și cu pericolele politice și economice rezultate din imediata 
vecinătate a acestui perfid concurent ce nu va încheia nici un tratat de alianță şi care 
se numește Austria. 


NOTE 


1. Vezi printre altele, descrierile antichităţilor găsite la Suceava, fosta capitală a Moldovei. 
Scriitorul nostru recunoaşte în Bogdan Hmielniţki, aspra căpetenie a cazacilor, care a creat în secolul al 
XVII-lea un „Stat“ al tîlharilor pe Nipru, descendentul liniei princiare moldave care începe cu Bogdan 
Întemeietorul. 

2. Hauterive, despre care va fi vorba mai departe, a înțeles acest motiv. (pag. 323-324). 

3. Pag, 21-22. 

4. Pag. 66467. 

5. Pag. 24. 

6. Pag. 72-73. 

7. Pag. 146 şi urm. 

8. Pag. 176-178. 

9. Pag. 182-184. 

10. Pag. 244. 

11. Pag. 248. 

12. Pag. 248 şi urm. Cf. pag. 268 şi urm. 

13. Pag. 132. 

3 14. Pag. 223 şi urm. Hauterive recomanda domnitorului trei personaje moldave demne de 

încrederea sa, prin care şi pe Mitropolit (pag. 198-200). 
i [1] Cu sprijinul banului Mihai Cantacuzino, Chesarie este hirotonisit episcop de Rîmnic la 12 
ianuarie 1774, funcție pe care o deţine pînă la moartea sa, în anul 1780. Cărturar, traducător şi tipograf, 
Chesarie este originar din Bucureşti, fiul Ilincăi şi al zarafului Anghelachi Halapiu, a învățat la Academia 
grecească din Capitala Țării Românești. Principala operă a lui Chesarie o constituie tipărirea la Rîmnic 
a Mineielor, în 12 volume, fiecare volum avînd o prefață care aparţine marelui cărturar. 

CAPITOLUL VII 
REVOLUȚIA FRANCEZĂ ȘI ROMÂNII 


Marea mişcare revoluționară pornită din Franța, în 1789, n-a avut o influență 
imediată și serioasă asupra locuitorilor din Principate precum au avut toți acești 
călători francezi, a căror povestiri le-am analizat mai sus, nemți din Rusia precum 
Reimers şi Struve, englezi ca Lady Craven şi Baltimore şi, în sfîrșit, supuși ai 
Împăratului, Karaczay şi Boscovitch, Raicevitch și Sestini care și ei s-au plîns de a 
fi supuși ai unui tiran. 

Principala cauză a fost aceea că în țările dunărene nu exista, ca în Occident, 
acea clasă mijlocie care ar fi putut proclama noile principii şi duce lupta pentru a le 
asigura victoria. În masa țărănimii, nemulțumirea amorţită de îndelungate 
suferințe, nu s-a manifestat decât prin tulburări trecătoare, fără acea energie 
conștientă care e în stare să le transforme într-o mișcare revoluționară voluntară și 
continuă. Cît despre boieri, creştea fără încetare numărul celor care, fără a fi urmat 
încă studii în străinătate, citeau cu pasiune jurnale din Paris, din Olanda și Germania, 
procurate prin agenții consulari austrieci — Mercure de France, între altele — sau 
romane, unele licențioase, furnizate de librari orientali din Viena, frații Markides 
Poullio, amintiți mai înainte. 

Un grec care petrecuse cîtva timp în Valahia, Alexandru Kalphoglu, ne 
prezintă noul tip al tînărului nobil, bun de gură şi cheltuitor care se fălea că nu mai 
merge la biserică, că nu mai crede în religia părinților săi şi că-i cunoaște pe scriitorii 
francezi, de la Voltaire pînă la Mirabeau însuși, din care, în mod sigur nu citise decât 
fragmente fără importanță . Dar existau și cititori serioși, cunoscători ai Henriadei 
şi a lucrărilor noilor poeţi lirici, care, în materie de opere dramatice, şi-i procurau 
pe Destouches şi pe Beaumarchais, precum şi pe Racine în frumoasa ediție 
elzeviriană de la Berlin, care admirau marea elocință franceză din predicile lui 
Bossuet, Bourdaloue şi Massillon și care, adunînd în biblioteca lor opere istorice, 
erau cuprinși de admiraţie în fața marilor fapte ale grecilor și romanilor şi țeseau 
vise de viitor răsfoind „Revoluţiile“ din Suedia, Portugalia etc. Unul dintre ei, 
precum Gheorghe Balș, însemna pe margini, fapt ce dovedește sîrguința cu care-și 
făcea lectura, echivalentul român sau grec al cuvîntului franțuzesc de care se 
poticnise?. Alții, precum Vîrnav, lucrau cu sîrg la primele traduceri din franceză în 
română și aveau o plăcere deosebită în a le împărtăşi prietenilor dezvăluitele 
mistere ale francmasoneriei?. Un grec dădea o versiune a lui Memnon de Voltaire, 
iar Mitropolitul Moldovei, Iacob Stamati, născut în Transilvania, nu şovăia să 
tipărească în imprimeria lui arhiepiescopală din Iași, unul dintre romanele 

franțuzești la modă, Critile și Andronicus, tradus de un anonim. Măsurile luate de 
Constantin Moruzzi, domnitorul Moldovei şi de Alexandru Ipsilanti, domnitorul 
Valahiei, în privința şcolilor, îi făceau loc, încă din 1780, limbii excomunicatului 
Voltaire, alături de nelipsită greacă şi de latina vechii metode *. 

Pentru a ne da seama, în rest, de progresele înfăptuite de spiritul critic și 
revoluționar, este de ajuns să răsfoim un oarecare volum de poezii uşoare scrise în 
grecește, dar care constituiau lectura favorită a întregii societăți din Iași şi Bucureşti. 
Vom vedea ironia mușcătoare îndreptată împotriva „boierilor de vază“, acoperiţi 
cu aur, mîndri de poziţia şi titlurile lor, dar lipsiţi de orice sentiment față de sărăcia 
aproapelui şi de îndatoririle de cetățean al comunităţii din care fac parte. Prin fapte 
nedrepte, se scrie unui oarecare fals patriot, cîştigi și sugi fără căința sîngele 
nefericitului. Nu i-e rușine să răpești pe de-a-ntregul atîta bănet al obștii, strîns 
pentru altă mai bună folosinţă?... De ce iei mărturie numele părinților tăi dacă 
tu însuţi eşti fără de virtute? Te simți înclinat de a nu mai fi nedrept față de bietul 
orfan? Mîna ta dă ajutor străinului şi văduvei şi e văzută făptuind binele obștii? 
Numai în acestea se află noblețea; genealogia singură nu o alcătuieşte nicicînf. 

Dar cînd e vorba de o propagandă politică, aceşti boieri cultivați şi doritori de 
a se alătura nobililor din noua generaţie a Occidentului se mulțumeau a cere întregii 
Europe întoarcerea la vechile condiţii ale unei autonomii care semăna mai mult a 
independenţă. Programul lor cuprindea numai micşorarea impozitelor care apăsau 
asupra țării, o mai mare libertate comercială, stabilitatea domnitorilor, care nu mai 
trebuiau schimbaţi aproape anual, dreptul de a avea o miliție pămînteană, 
alungarea străinilor, a grecilor în particular, care veneau după stăpînii lor, în sfîrșit, 
protecția Puterilor creştine, mai ales a celor care nu aveau interesul de a pune mîna 
pe ţinuturile Dunării de jos. Acestea au fost cererile de la congresul din 1780, de la 
Focşani și mai tîrziu, în fiecare nou moment al relațiilor dintre Rusia şi Înalta 
Poartă. În sprijinul pretențiilor lor aduceau mărturie tratate vechi sau recente. 

Precum cei din Statele Țărilor-de-Jos sau din Ungaria, aceşti nobili se situau 
prin urmare, în opoziţia lor împotriva Austriei, pe singurul teren al drepturilor 
dobiudite, al privilegiilor confirmate în mod solemn, al tradițiilor istorice. Noua 
metafizciă a „ideologilor“ nu le spunea nimic. Îşi doreau mult o țară liberă, chiar o 
singură țară românească, dar în această patrie restaurată înțelegeau să fie, nu numai 
primii, dar şi singurii factori politici, ei, boierii. 

Principatele nu cunoşteau nici acea categorie „a intelectualilor“fără bani, fără 
situație, deseori fără cămin care, după ce vor fi cerut o pensie sau vor fi dobîndit 
vreun împrumut, cereau în gura mare înlăturarea oricărei inegalităţi sociale. 
Scriitorii timpului, istorici şi poeți, erau aceiași boieri cu orizontul mărginit de chiar 
limitele clasei lor. Sau erau profesori, membri ai preoţimii, greci în marea lor parte, 
care nu aveau aspirații „filosofice “ amestecate cu speranțe naţionale, precum 
călugării şi preoții din Transilvania care frecventaseiă cercurile de la Viena și 
Roma. 

Episcopul de Rîmnic, Chesarie, cerea — am mai spus-o — să i se trimită 
Enciclopedia, dar nu căuta în ea decît informaţii. Un „ecleziast“ al diocezei sale, 
Dionisie, autorul unui Cronograf, își imaginează Revoluţia într-o manieră burlescă, 

sub înfățișarea a doisprezece „boieri“, sfetnici ai regelui Franţei care din ambiţie și- 


au detronat stăpînul $ 

În 1795, un bărbat care petrecuse cîtva timp în Italia şi care era în stare să 
traducă tratate de geografie şi de astronomie, Amfilohie, episcop de Hotin, vorbea 
în termenii următori despre evenimentele ce au avut loc în Franța: Se spune că de 
doi ani, poporul Franţei s-a ridicat cerînd libertate şi nemailăsîndu-l pe rege să 
cîrmuiască, se mai spune chiar că acest rege a fost alungat de pe tron. Dar cum 
noi nu cunoaștem adevărul, spre a nu cuvînta cu ușurință, nu vom vorbi decît 
despre vechile obicee”. 

Totuşi mai exista un element revoluționar, în afara acelor polbai care în 1793, 
trecură la Constantinopol, pentru a pregăti acolo cu acordul cetățeanului Verninac, 
reprezentantul Franţei, războiul împotriva Rusiei. Acești revoluționari, 
asemănători întru totul coreligionarilor lor din Occident, aparțineu lumii grecești pe 
care interese negustorești o împrăștiaseră prin întreaga Europă. În vremea cînd 
„ Constantin Stamati, care se dorise consul al Franţei la Bucureşti, asista la Paris, ca 
spectator, la măreţele zile însîngerate ale Revoluţiei, cînd Corai îi adresa amicului 
său scrisori despre aceleaşi tulburări, cantorul din Smirna, un tînăr macedonean 
Rhigas, originar din Velestino şi fost secretar al boierului Brîncoveanu, al baronului 
grec Kirilian de Langenfeld şi al consului Franţei la Bucureşti, se agita printre 
membrii, bogaţi şi activi, ai coloniei greceşti din Viena, printre care se numărau și 
români originari din Balcani şi din Principate; compuse aici acel imn al libertății 
elenice pe care-l va plăti curînd la Belgrad sub securea călăului; un alt grec, 
secretarul Panaiotis Kodrikas care abia ştia să scrie un bilet în franceză, primea de 
la prietenul său Stamati dese rapoarte asupra mersului operei de eliberare. 

Dar legăturile erau prea slabe între acești secretari greci ai domnitorilor — 
care, mai târziu, fie prin ei înșiși, fie, aşa cum a fost cazul lui Kondrikas, prin urmaşii 
lor, erau meniţi să-și facă o situaţie în Franţa -— şi boierii, singurii care ar fi fost în 
stare să înceapă o mișcare politică: deosebirile dintre clase erau prea bine trasate în 
timpul acelui vechi regim pentru ca sentimentele unora să poată da naștere faptelor 
celorlalți. La Bucureşti — şi numai în capitala valahă — ei se mulțumiră să discute 
evenimentele din Occident în puținele cafenele frecventate de plebea străină, şi 
încă guvernul interveni pentru a pune capăt acestor întîlniri secrete care aveau 
aerul unor conspirații. Populaţia primi cu ironie manifestările răzlețe ale adepților 
greci ai Revoluţiei și refrenul Carmagnolei, energicul vive le son du canon (trăiască 
sunetul de tun) deveni în româneşte filfizon, epitet cu care erau răsplătite 
personajele cu înfățișare prea puţin serioasă și cu o ciudată pretenţie de elocință. 

Să mai notăm și faptul că niciodată armatele Republicii, care erau cel mai bun 
agent de propagandă revoluționară, nu au apărut în aceste ținuturi din sud-estul 
european unde Revoluţia nu avea revendicări de prezentat nici dușmani de 
combătut. Principatele n-au fost nici cel puţin amestecate în evenimentele militare 
care au schimbat din ce în ce mai mult fața politică a Europei pînă în ziua în care 
Nistrul a fost, în 1806, trecut de rușii care se temeau că lasă să le scape partea lor de 
pradă și îi învinuiau pe turci de violarea tratatelor prin înlocuirea înainte de termen 
a domnitorilor bănuiți de trădare. Din acel moment, soarta acestor Principate 
tributare deveni una dintre grijile diplomaţiei europene. 

Dar lui Napoleon, care schimba după voie harta Europei, niciodată nu-i pasă 
de caracterul național al populațiilor care o ocupau: pentru el acestea erau simplă 
monedă de schimb în calculul său politic. Aşa că nu şovăi să recunoască anexarea 
Principatelor de către Țar pe baza tratatului de la Tilsit. Mai târziu, cînd politica sa 
luă o altă întorsătură, păru foarte dispus să le dăruiască împăratului Franz I, devenit 
socrul său. Cît despre români, marele cuceritor căpătă în imaginaţia lor caracterul 
unui erou de legendă pură. Bietul popă de Rîmnic, Dionisie, despre care a fost 
vorba mai Sus, îl înfăţişează luptînd ca un erou din Iliada, în fruntea francezilor săi, 
deveniți vitejii aventurilor sale uriașe. Un mare duce rus încearcă zadarnic să-i 
domolească avîntul, Împăratul prin puterea geniului său se avînta pe tun şi ține 
piept maselor dușmane răcnind ca un leu. Victoria nu-i putea fi refuzată celui care 
o cerea cu mijloacele folosite de războinicii lui Homer. De altmiteri, el este prin 
neam, un grec, un Rhomee.... 

Mai tîrziu, cîntecul popular căina soarta lui Napoleon Bună-Parte care zace 
în pămînt, departe. Dacă istorisiri mai reale ale faptelor lui au fost tipărite în 
româneşte, acestea sînt datorate editorilor de la Pesta, unde tipografia Universității 
maghiare publica opuscule cu litere chirilice; planşe grosolane însoțesc aceste 
pagini al căror conţinut este, fără îndoială, tradus din germană. În sfirșit, am găsit 
ziare manuscris, povestind pe îndelete evenimentele care de altfel, erau viu 
discutate între boieri și consuli, cu intervenţia Mitropolitului moldav, Veniamin 
Costachi. Acesta din urma era un om sfint care își atrase într-o astfel de discuție 
asupra buletinelor marii armate, epitetele de zilhar, asasin, ticălos venite din 
partea lui Hammer, agentul austriac. 

Scriitori francezi mai recenți pretind că un memoriu a fost redactat în numele 
boierilor din cele două Principate, un Dumitru Ghica, un Grigore Brîncoveanu, un 
Sturdza, un Beldiman, pentru a-i cere marelui Împărat crearea în noua sa Europă, 
a unui Stat românesc unit, menit să servească drept sprijin „Franţei în Orient“ A 
Deși încă nu s-a făcut dovada că un asemenea documnet interesant în mod sigur, 
pentru istoria politicii napoleoniene, ar fi existat vreodată, nu ne putem totuși, 
apăra de sentimentul că asemenea aserțiuni amănunțite și precise trebuie să aibă o 
bază reală. Chiar dacă la ocazii, cancelarul lui Napoleon adresa scrisori amabile 
acelor greci care, ca dragomani ai Înaltei Porți sau ca domnitori ai celor două țări, 
se bucurau de oblăduirea franceză servind interesele Imperiului, el nu vedea nimic 
moldav sau valah, cu atît mai puțin românesc în calitatea lor politică. Îl preocupau 
doar Turcia și uneltele grecești care puteau fi folosite pentru a o stăpîni. 

Cînd în 1812 izbucni războiul împotriva Rusiei, Țarul se grăbi să negocieze 
pacea cu Sultanul Mahmud, chiar dacă trebui să părăsească o parte oarecare din 
ultima sa cucerire de la Dunăre, pe care nu o mai putea apăra în mod avantajos. | 
se ceru evacuarea completă a Principatelor, în timp ce el era dispus numai să se 
retragă dincolo de linia Siretului. Napoleon a făcut tot ce i-a stat în putință pentru 
a împiedica înţelegerea între cele două State. Sultanul sacrificat la Erfurth, deveni 
prea bunul său prieten: Napoleon îi promise în termenii pompoşi pe care-i credea 
potriviți gustului literar al Orientului, ajutor și sprijin. Noul său ambasador, 
Andreossy, urma să vină la Constantinopol pentru a aranja treburile turcilor 
incapabili de a mai ridica o armată, dar el întîrzie atît de mult încât proverbiala 
răbdare și încetineală turcă a fost împinsă la disperare. S-a cedat în fața ofertelor 

presante ale lui Alexandru I, care îl însărcinase pe amiralul Ciciagov să-i aducă cu 
orice preț, pacea. La 28 mai 1812 stil vechi, pacea de la Bucureşti muta hotarul 
dintre cele două Imperii de pe Nistru, pe Prut şi "Țarul își anexa, sub numele de 
Basarabia, care istoricește era purtat doar de ținutul tătar de deasupra gurilor 
Dunării, aceste întinse și roditoare pămînturi ce alcătuiesc o bună jumătate a vechii 
Moldove. Astfel a fost jertfit. nefastei politici a anexiunilor arbitrare, un teritoriu 
esențial românesc; şi la mult timp după Waterloo, neamul schilodit a continuat să 
cînte trista soartă a celui care zace în pămînt, departe. 


NOTE 


1. Analele Academiei Române, anul 1916. 

2. Ibidem. 

3. Vezi, N. Iorga, Istoria literaturii române din secolul al XVIII-lea, vol. Il, pag. 438, Istoria 
literaturii române din secolul al XIX-lea, vol. ], pag. 121 şi urm. 

4. Hurmuzaki, volum XIV; 

5. Analele Academiei Române, anul 1916. 

6. Papiu, Tesaur, op. ciz., vol. Il]. 

7. Analele Academiei Române, anul 1916. 

8. Elias Regnault, Misroire sociale er politique des Principaut€s Danubiennes, Paris, 1855. Ar 
putea fi citate încă şi alte mărturii. 

CAPITOLUL VIII 


CIVILIZAȚIA FRANCEZĂ ȘI ȚĂRILE DUNĂRENE 
RELAŢII POLITICE PÎNĂ LA INSTAURAREA 
MONARHIEI DIN IULIE 


În acest timp relaţiile deveneau tot mai strânse între literatura franceză şi 
țările române care, abia ieșite din evul mediu, nu se ocupau încă decât de teologie și 
de cronici, dar simțeau din ce în ce mai mult nevoia unei noi poezii, corespunzînd 
ideilor şi sentimentelor cu care se îmbibau zi de zi. 

În această mișcare de pătrundere nu trebuie acordat un loc prea mare 
emigranților, epavelor umane ale Revoluţiei, proscrișilor Imperiului, care n-au fost 
nici atît de numeroşi, nici atât de activi pe cît se crede. Marchizul de Beaupoil de 
Saint-Aulaire a fost secretarul domnitorului Constantin Ipsilanti, fiul acelui 
Alexandru care fusese slujit cu aceeaşi calitate, de abatele Hauterive şi de abatele 
Lechevalier, arheolog și autor al unui Voiaj în Troia; dar acest „ministru al 
afacerilor străine“ din Valahia, iubitor de titluri pompoase, nu avea grija de a-i face 
cunoscuți pe scriitorii ce alcătuiau gloria cea mai curată şi mai umană a ţării sale. 
De altminteri, de la începutul secolului al XIX-lea nu se mai regăsesc nici 
preceptori, nici secretari pe lîngă Fanarioţii care de atunci încolo îi folosiră pe elevii 
greci ai Franţei ale căror discreţie şi cunoștințe politice erau mult apreciate. 
Francezii care au fost agreați ca profesori ai şcolii grecești din București, o 
adevărată Universitate elenică — printre ei se afla şi Lejeune care a dat traducerea 
adnotată a Observaţiilor lui Raicevitsh asupra Valahiei — nu au contribuit la 
dezvoltarea acestei influenţe civilizatoare care își găsi şi singură calea. Călătorii sînt 
puțini şi nu redau decît scene fără importanţă, capitole de dragoste uşoară cu vreo 
Catincă valahă, precum acel conte Lagarde care trecu prin Bucureşti pentru a 
ajunge în Rusia. Cît despre Gheorghe Bogdan [1] care în aceeași vreme studia 
dreptul la Paris, acesta nu aduse din Franţa nimic din acea dragoste pentru noile 
idei care ar fi putut face din el un ajutor al regenerării româneşti. 

Din partea românilor, dacă un mare boier precum Dudescu, putred de bogat 
şi înfășurat în şaluri de o nepreţuită valoare, ajungea la Paris într-o caleașcă plină 
cu zaharicale orientale, călătoria lui n-a fost decît un incident şi nu are decât 
valoarea retrînsă a unui fapt divers din viața socială a Parisului!. Doar mai tîrziu, 
după 1830, un român din Transilvania, fiu de țăran, spirit strălucind de o inteligență 
glumeață și răutăcioasă, loan Codru Drăgușanu, pe rînd valet al unui călător 
princiar, prieten al unei miloase grizete, angajat particular la un cabinet de lectură 
şi însoțitor al unui nobil străin pe cale de a se instrui, va scrie din Franța, scrisori 

pline de o rară și neobişnuită putere de înţelegere. Primii traducători de lucrări 
franceze din a doua jumătate a secolului al XVIII-lea s-au pus pe lucru în același 
timp cu grecii, cei mai mulți stabiliți în Occident, care în câțiva ani își îmbogățiră 
literatura cu lucrări bune mai ales din domeniul ştiinţelor și al educaţiei. Erau boieri 
a căror călătorie în străinătate era privită cu neîncredere și chiar împiedicată de 
guvern — către 1812 Ghiculeşti au stat totuși la Viena —şi cu toate astea se aflau într- 
o situaţie inferioară față de alți traducători care își făcuseră din cunoașterea 
limbilor occidentale o meserie de secretari și de profesori sau care negustori fiind, 
le foloseau pentru legăturile lor de afaceri. Profesorii de limbi plătiți de Domni nu 
aveau voie să dea ore în oraș; acest lucru poate fi foarte bine văzut dintr-un 
contract, publicat de noi?, încheiat între o doamnă de Belleville și Domnul Scarlat 
Callimachi, prin care aceasta își asuma răspunderea de a-i educa fetele. Aceste 
biete lecţii de geografie, de istorie veche și modernă, de mitologie nu erau câtuși de 
puţin suficiente pentru a forma un spirit într-adevăr cultivat, în stare să înfrunte 
marile dificultăți ale traducerii principalelor lucrări de literatură franceză cu o 
limbă cam rebelă încă. Prima gramatică franceză a fost dată de un român de dincolo 
de munţi, Gheorghe Gherasim Vida, care făcuse studii la Paris; nu s-a păstrat nici 
măcar în manuscris, vreo încercare de acest gen făcută de unul dintre acești 
preceptori francezi. 

Cît despre colonia franceză, mai importantă la Iași, aceasta cuprindea 
fabricanți precum faianțarul Nicoletti, contemporanul lui Carra sau precum 
Lincourt care, vreo treizeci de ani mai tîrziu, încerca o fabrică de ulei; la aceștia se 
adăuga pentru întreținerea consulului, un număr preponderent de evrei galițieni, 
supuși ai Franţei. Condiţia socială a industriașilor îi îndepărta de boieri, care i-ar fi 
îngăduit cel mult ca profesori de limbi. 

Nu vom vorbi nici despre rolul ce ar putea fi atribuit ofițerilor armatelor de 
ocupaţie, mai ales ruși care, se zice că foloseau franceza pentru a se înțelege cu 
localnicii; ei vorbeau foarte des, mai des chiar, germana și se încerca să se poarte 
dialoguri în italiană”. 

Deci, la şcoala superioară grecească întemeiată de Domnii fanarioți boierii 
învățară franceza. Cunoșteau atît de bine această limbă încît înainte de 1800, 
boierul Costache Conachi scrise versuri a căror factură precum și conținutul 
didactic, filosofic și sentimental, plîn găcios amintesc de școala lui Delile. De altfel, 
trebuie să spunem că Delile se apropiase în tinerețe de aceste ținuturi, fiind folosit 
la un moment dat, la ambasada Franţei de la Constantinopol, în vremea cînd Andr6 
Chânier creștea în casa Lamaka, familie din care face parte mama sa. 
Contemporanul valah al poetului, lenachiță Văcărescu, cu toate că vorbea franceza, 
era un discipol al școlii italiene. Dar printre acești nobili români pasionaţi de 
literatura franceză, cel mai activ a fost Alexandru Beldiman, care a dat rînd pe rînd, 
în timp ce lucra din greu la traducererea /liadei, versuri românești pentru 
Menechmes de Regnard, Oreste de Voltaire, romane de Florian precum Numa 
Pompilus, traduse de asemenea Moartea lui Abel, pastorala aceluiași autor. 

Un tînăr scriitor, format la Viena și în Italia, Gheorghe Asachi, I-a folosit de 
asemeni pe Florian pentru idila lui Myriile și Chol6, cu care începe de fapt, teatrul 
moldav. După Beldiman, mișcarea a fost continuată de anumiţi boieri, care în mare 

parte s-au format fără dascali. Pot fi amintiți Vasile Drăghici [2], a cărui modestă 
bibliotecă mai este încă păstrată într-o biserică din Iași, Ion Buznea [3] care traduse 
într-un dulce, limbaj naiv, Paul și Virginie, Pogor [4]care a îndrăznit să înfrunte 
alexandrinii solemni ai Henriadei; mai tîrziu, Emanuel Drăghici a cărui alegere s-a 
oprit atît asupra Codului de comerț cît și asupra primului tratat de bucătărie inspirat 
de un model fancezf. 

După cum se vede, moldovenii sînt principalii reprezentanţi ai acestui curent 
menit să le dea românilor o cultură nouă, italiană, cîteodată germană, dar mai ales 
franceză: programa școlii din Iași, asidua ei frecventare de către copiii de nobili, 
dorința lor de a învăța științele direct de la sursă, explică destule. În Valahia, unde 
lecţiile de franceză au început mult mai tîrziu, sub domnitorul Caragea, după 1812, 
a fost nevoie de zelul unui învățător din Craiova, autodidactul Grigore Pleşoianu, 
[5] care începu să redacteze cărticele de lectură morală cu texte împrumutate din 
literatura franceză şi care publică o gramatică a acestei limbi. 

Iată tot ce aveam în momentul cînd o reformă completă a vieții româneşti a 
fost decretată şi desăvîrșită prin acea noua lege a Regulamentului Organic, care 
fusese cîțiva ani discutată în comitetele de boieri moldavi şi valahi — Conachi se 
număra printre ei — chemați de preşedintele plenipotențial rus, Pavel de Kisselev $. 
În acest regim de funcționari cărora li se adăuga clasa boierimii păstrată doar în 
raporturile ei cu dregătoriile, în aceasta savantă organizare a unei ierarhii de birou, 
în acest simulacru de Adunări deliberante, copierea instituțiilor franceze este vădită. 
În 1821, revoluția greacă provocată mai mult de principiile de la 1789 decît de 
principiul național așa cum este el înțeles azi, a trezit în Principate, teatrul primelor 
ei nefericite fapte de vitejie, o mişcare populară a țăranilor conduși de un boiernaș 
de origine țărănească, Tudor Vladimirescu, care imita organizarea sîrbilor din 
timpul războiului lor de eliberare. A fost ucis la mijlocul drumul său. Dar imediat 
după, atunci cînd turcii supăraţi de reaua credință dovedită de slujitorii lor greci, 
abandonaseră obiceiul de a mai încredința Fanarioţilor tronul Principatelor, atunci 
cînd primii Domni pămînteni, un Sturdza pentru Moldova, un Ghica pentru 
Valahia, au reluat tradiţia cîrmuirilor pământene, boierii cititori de ziare franțuzeşti 
S-au preschimbat în carbonari și începură să întocmească carte constituționale în 
care erau confundate toate amintirile constituţiilor europene născute în vremea 
Revoluţiei: regim reprezentativ, separația puterilor, organizarea birocratică, 
libertăți publice — toate acestea, bineînţeles, spre exclusivul folos al boierilor, mari 
şi mici. Această muncă de vreo douăzeci de ani, ajunse la Regulamentul Organic, 
constituție votată de aristocrație, contrasemnată de Kisselev, modificată la Saint- 
Petersburg și promulgată fără nici o observaţie de Înaltă Poartă. 

Cîrmuirea „europeană“cerea cunoașterea generală a ideilor şi sentimentelor 
acestei Europe pe care se cerea a le imita pentru a construi un stat nou pe ruinele 
fostului regim. Noua școală secundară, menită să tindă spre un învățămînt superior, 
originea Universităților din Iași și București, a avut în mod necesar catedre de 
franceză. 

Francezii veniră curînd, ca profesori publici sau ca fondatori de pensioane 
pentru a se consacra răspîndirii limbii lor în această societate însetată de franceză; 

în același timp, femei chiar poloneze, italience, nemţoaice se stabiliseră ca 
directoare de școli particulare sau simple guvernante în familii. 

J.A. Vaillant a fost cel mai important și cel mai zelos dintre acești propagatori 
ai civilizaţiei franceze: chemat în ţară în 1830 de marele boier Gheorghe (Iordachi) 
Filipescu, care niciodată nu și-a părăsit vechiul costum și nici obiceiurile tinereții — 
mai trăia încă, respectat de toți pe timpul războiuluiCrimeii, în 1858, era director al 
şcolii secundare de la Sfîntul Sava; gramatica franceză și dicționarul său înlocuiră 
curînd modesta broșură a lui Pleșoianu”. În Moldova, un Maisonable s-a aflat mai 
tîrziu la conducerea învățămîntului; pensionul lui Cucmin, Chefneux și Bagarre 
condus către sfîrșit doar de Victor Cumin, a fost frecventat de copiii familiilor de 
vază, atît de fete cît și de băieți. 

Acestor școli li se datorează prima generație de români cultivați, ei aveau 
cunoștințe generale de limbă franceză menite a le face cunoscută noua literatură 
romantică și să-i călăuzească în cunoașterea științelor atît de înflăcărat dorită; 
primii bursieri români în străinătate, un Ioan Pandeli, matematician, un Eufrosin 
Poteca, teolog și filosof, plecaseră să caute nemijlocit această cunoaștere la Paris și 
s-au păstrat naivele întrebări puse de acesta din urmă, profesorului Arago. 

Traducerile apărută curînd. În Moldova, ele se datorează unor elevi care nu 
le-au publicat, această muncă fiind considerată un simplu exercițiu școlar, literatura 
franceză era obiect de studiu. Lucrări ale școlarilor sînt întîlnite și la București, 
unde unul dintre acești tineri tipări Filosoful indian de Chersterfield, cunoscut 
dintr-o versiune franceză. 

Dar în capitala valahă, opera grea de a da în românește cele mai bune roade 
ale spiritului francez de-a lungul secolelor, găsi un admirabil organizator și unul 
dintre colaboratorii cei mai zeloşi în directorul unui periodic, pe care, concomitent, 
îl și tipărea, îl și edita și editor și care trebuie să trezească și să întrețină interesul 
unui public de trei sute de cititori. Era Ioan Eliade care își va spune mai fîrziu 
Rădulescu; lui i se cuvine unul dintre primele locuri în dezvoltarea intelectuală a 
țării noastre. [6] 

Pe Byron îl cunoscuse prin versiuni franceze și traduse o parte din Meditaţiile 
poetice ale lui Lamartine, totuși fără a putea reda în greoaiele silabe a versiunii sale, 
fluiditatea îmbătătoare a originalului. Mai tîrziu, a dat și O culegere de nuvele 
romantice. În jurul lui se strînseră boieri care nu erau întotdeauna foarte tineri. 
Iancu Văcărescu publică o traducere în versuri a lui Britannicus de Racine, alții, 
simpli diletanţi, prezentară unui public încă insuficient pregătit, dar de o inteligență 
foarte vie şi cu o putere de adaptare cu totul deosebită, o parte a comediilor lui 
Moliăre — Amphitrion fusese tradus de Eliade însuși — și alte piese mai ușoare, de 
care avea nevoie teatrul nou înființat de o asociație de nobili Societatea 
filarmonică [7]. Atala și Rene de Chateaubriand apărură în română în aceeași 
epocă. O Ghica, mama Dorei d'Istoria, traduse o parte a cărții lui Madame Campan 
despre educaţie; mai tîrziu, Negulici [8] și alții adăugară traducerea lucrărilor 
asemănătoare publicate de Madame Genlis și Aim6 Martin. Astfel, a fost formată 
o întreagă bibliotecă în mai puţin de zece ani. 

Cea mai bună traducere a unei opere franceze apăru în acest timp în 
Moldova, unde Constantin Negruzzi, ale cărui nuvele, foarte îngrijite ca stil, 

semănau cu povestirile lui Prosper M&rimee, găsi mijlocul de a reproduce avîntul 
Odelor și Baladelor lui Victor Hugo. 

Rămînea totuși de înfăptuit o operă cu mult mai grea, aceea de a crea o 
literatură română originală, avînd ca izvor de inspiraţie și nu ca model de imitație 
servilă, această literatură romantică a noii Franţe. Subiectele puteau fi luate din 
însăși viaţa națională, din farmecul misterios al vechilor balade, din groaza 
poveștilor cu stafii, din amintirea glorioaselor lupte duse de strămoși pentru a apăra 
împotriva năvălitorilor, acest pămînt românesc udat de mii de ori cu sîngele 
martirilor, din speranțele momentului și din avîntul răzbunător al unei societăți 
ridicate împotriva abuzurilor și al asupririi. Primul care își încerca puterile şi care 
reuşi a fost un elev al lui Vaillant, Grigore Alexandrescu, care mai puțin fericit decât 
Eliade, n-a fost sortit să vadă Franța după ce se va fi pătruns de spiritul ei. Născut 
într-o familie săracă din Tîrgovişte și adăpostit câtva timp în casa unui Ghica [9], 
mai tîrziu ofițer al acelei armate căreia Cirlova i-a fost primul poet cu largi reverii 
războinice, îmbibate cu reminiscenţe ale istoriei, a fost în același timp, creatorul 
fabulei românești cu tendinţe politice, vibrînd de actualitate, de o biciuitoare ironie 
şi evocatorul fericit al marilor figuri istorice care apar impresionate la chemarea lui. 
Doar mai tîrziu, cîntecele populare vor fi culese de un Alecu Russo, elev al școlilor 
franceze din Elveţia și de acel student venit de la Paris, aflat la debut, marele poet 
Vasile Alecsandri. 

Din acel moment influența franceză domină literatura română a renașterii 
naționale. 


NOTE 


1. Soţia sa era foarte cunoscută pentru luxul ei în timpul regimului Regulamentului Organic. 

2. Hurmuzaki, tom X, Apendice. 

3. Hurmuzaki, tom X. 

4. Doamna Cottin își găsi un traducător în Conachi însuși. 

5. Regulamentul apăru și în franceză, la fel și Codul civil al Moldovei, mai tîrziu. Ca secretar al 
comisiei a fost numit un francez pe nume Coulin. 

6. Cu atît mai mult cu cât după 1821, franceza a fost în continuare învățată cu profesorul 
transilvănean Erdeli, la şcoala naţională. 

7. Vezi şi Gr. B. Gănescu, De la Valachie, pag. 103 și urm. 


[1] Gheorghe Bogdan, este considerat primul student român care își face studiile la Paris, în jurul 
anului 1818. j 

[2] Vasile Drăghici (1796-14.IX.1861, Iași), traducător. A fost copilul unor oameni săraci din 
satul Lişca, dar printr-o întîmplare fericită a putut învăţa împreună cu fiul unui mare boier, Xenofon 
Callimachi. Încă din școală, în 1817, începe să traducă romanul lui Daniel Defoe, Robinson Crusoe, după 
prelucrarea făcută de germanul J.N. Campe. Mai tîrziu, reia și îmbunătăţeşte traducerea, publicînd-o în 
anul 1835 şi s-a bucurat de succes. Această traducere a fost cunoscută şi de Mihai Eminescu. În 1845 este 
colaboratorul lui Gh. Asachi la Albina Românească. 

[3] Iancu Buznea, (71839), traducător. A fost un boier moldovean de rang mic și se numea Iancu 
Nicola (sau Nicolae), formîndu-și pseudonimul după denumirea unui sat din ţinutul Iași, de unde, 
probabil, era originar. A învăţat la colegiul „Sf. Sava“ din București datorită unei burse acordată de 
mitropolitul Moldovei, Veniamin Costache. Încă din şcoală, în 1827, semnînd lancu Nicolae 
Moldoveanul, a tradus din greacă lucrarea lui Dimitrie Darvari, Culegere de înțelepciune, tipărită la 
Tipografia Clinceanu și 'Topliceanu, București, 1827 şi tot din greacă a tradus romanul lui Bernardin de 

Saint-Pierre, Paul și Virginia. La laşi, în 1829, i se tipărește a doua traducere, făcută tot din greacă şi 
semnată Iancu Nicola, a unui Manual de patriotism, apărută cu cheltuiala lui Veniamin Costache. 
Originalul se intitulează Manualul de patriotism dedicar locuitorilor celor 7 insule ionice, apărut în 
1817, şi atribuit lui Nicolae Scufes. În anul 1831 a tipărit şi traducerea romanului Paul și Virginia. 
Semnînd Iancu Buznea, în 1834, a publicat o altă traducere făcută printr-un intermediar bilingv cu text 
în franceză şi greacă apărut la Viena în 1782, după lucrarea lordului Chesterfield, Tie Oeconomy of 
Humany Life, avînd titlul în română din Filozoful indian. 

[4] Vasile Pogor (20.VIII.1833, Iaşi — 20.[11.1906, Iaşi), scriitor şi traducător. A învăţat la 
pensionul Malgouvernt din laşi, după care, în 1849, a plecat la Paris unde a făcut studii juridice. A fost 
unul din întemeietorii societății Junimea, găzduind vreme îndelungată în propria sa casă şedinţele 
societăţii. A fost proprietarul tipografiei în care s-a tipărit revista „Convorbiri Literare“. A refuzat să fie 
ministru al cultelor în 1870, dar a acceptat funcţia de primar al Iaşilor între anii 1880-1881 şi 1888-1897. 
A abordat poemul, poemul de meditaţie, nuvela şi a tradus destul de mult. A fost primul traducător 
român al operei Faust de Goethe, traducere începută în 1859 şi publicată în 1862. Este cel dintii 
traducător român al lui Baudelaire. 

[5] Grigore Pleşoianu (30.1.1808, Cerneţi, j. Mehedinţi — 30.1.1857, Bucureşti), traducător, elev al 
lui Gh. Lazăr şi 1.H. Rădulescu. A fost un pedagog cu prestigiu, preocupat permanent de înnoirea 
metodelor de predare şi de îmbunătățire a manualelor. Ca traducător s-a îndreptat spre literatura 
moralizatoare, Voltaire, Marmontei (Aneta şi Luben), Fenelon (Întîmplările lui Telemah fiul lui Ulise). 

[6] După modelul lui Aym€ Martin, expus în proiectul Le Panrhcon lintraire (1837), LH. 
Rădulescu lansează în „Curierul Românesc“ din 1841, proiectul Bibliotecii universale, după ce avusese 
o iniţiativă asemănătoare în 1826, Din biblioteca românească, unde vorbea de sacrificiile făcute în 
Germania pentru difuzarea culturii în popor şi de patriotismul din Ungaria, considerîndu-le exemple de 
urmat. Se urmărea traducerea şi publicarea principalelor opere filofozice, literare şi istorice, din 
antichitate şi pînă în epoca modernă. 

[7] În anul 1833, 1.H. Rădulescu împreună cu 1. Câmpineanu, au fondat Socierarea filarmonică 
care avea ca prim scop promovarea culturii române, a literaturii şi teatrului național. I.H. Rădulescu 
preia conducerea Şcolii de literatură, declamaţie şi muzică vocală, contribuind efectiv la realizarea 
primelor reprezentații teatrale în limba română şi urmărind același scop de încurajare a teatrului 
românesc, a editat „Gazeta Teatrului Naţional“ (1835-1836). 

[8] Ioan D. Negulici (1812, Cîmpulung — 5.1V.1851, Istambul), traducător și publicist, foarte dotat 
pentru pictură primind primele îndrumări în atelierul Mariei Rosetti, timp în care frecventează şi 
cursurile colegiului „Sf. Sava“. A urmat studii de pictură la Iaşi, iar din 1833 la Paris. Reîntors în țară 
devine unul dintre cei mai cunoscuţi pictori din Muntenia dar, împrietenindu-se cu I.H. Rădulescu este 
atras de activitatea publicistică şi literară. A făcut parte din grupul cărturarilor care doreau iniţierea unei 
vaste activități de traducere a luczărilor fundamentale din literatura universală. Preocupat de problema 
educaţiei sociale, el însuşi lansează proiectul unei colecţii şi publică în „Curierul românesc“ din 1846, un 
Plan de o mică bibliotecă universală, religioasă, morală, literară, petrecătoare, ştiinţifică, etc. pentru 
edacaţia omului de toate clasele mirene şi eclesiastice și pentru ambe sexe, începînd de la virsta 


inițiativa lui 1.H. Rădulescu. Atenţiei lui Negulici s-a impus tot Aim€ Martin, fost profesor de literatură 
la „Athence“ şi la „Ecole polytechnique“, prieten şi biograf al lui Bernardin de Saint Pierre, director al 
bibliotecii Sainte-Geneviăve, un admirator al marilor clasici. Cea mai mare parte a scriitorilor 
înregistraţi în catalogul său nu figurau şi în acela al lui Heliade; erau însă unii prezenţi în ambele 
proiecte, în special în capitolele referitoare la filozofie. Negulici nu dădea o extensie prea mare 
problemelor filologice, deoarece scopul principal al intenţiilor sale era să-i lumineze pe români ca să nu 
piară. Influenţa lui Aim€ Martin era puternică, ca şi în cazul lui 1.H. Rădulescu de altfel, ideile acestuia 
fiind în consonanţă cu credințele lui Negulici despre instrucția popoarelor care este o condiţie esenţială 
pentru că numai aşa se poate ajunge la organizarea democratică a societăţii, se poate lămuri judecata 
oamenilor. Salvarea nu poate veni decât de la cărți. În ele este înscrisă ideea şi ideea guvernează lumea. 
Popoarele sînt ceea ce sînt cărţile lor. 

Participant la revoluţia de la 1848, I.D. Negulici este exilat la Bursa, apoi la Istanbul, unde moare 
de tuberculoză. - 

[9] În Bucureşti, Grigore Alexandrescu a locuit o vreme în casa banului Grigore Băleanu și în 
casele lui Tache Ghica, tatăl lui Ion Ghica. 

CAPITOLUL IX 
MONARHIA DIN IULIE ȘI ROMÂNII 


Primii studenți români au adus din şederea lor la Paris, îndeosebi cunoştinţele 
de trebuință în cariera ce le fusese destinată sau mai ales pe acelea de care se puteau 
folosi în cariera lor politică și socială. Pandeli [1] despre care a fost vorba mai sus, 
s-a sinucis în timpul studiilor; preotul Poteca[2] traduse mai tîrziu scrieri de 
filosofie şi de morală fără nici o legătură cu starea de fapt din țara sa. Din cei doi fii 
ai lui Dumitru Bibescu, meniți să fie domnitori ai Valahiei sub regimul 
Regulamentului, Barbu Știrbei [3] își făcu studiile într-o instituție particulară şi 
Gheorghe Bibescu [4] fu numit doctor în drept; ei nu au împrumutat de la Franța 
primilor ani ai Restauraţiei decît simțul ordinii şi, mai ales în ceea ce ce-l privește 
pe Ştirbei, gustul pentru munca utilă țării. 

O nouă generaţie trebuia să caute la Paris altceva decât niște excelente lecții 
de specialitate sau un lustru social de calitate superioară. Ioan Ghica[5] se întoarse 
de acolo cu un mare entuziasm față de frumuseţile naturii căreia îi cunoștea de 
acum încolo tainele și, de asemeni, cu niște idei politice măsurate, dar ferme, 
încredințat fiind că libertăţile publice erau necesare și că fiecare nație avea datoria 
de a-și făuri propria-i viață. Cu toate că Mihail Sturdza, domnitorul Moldovei, nu le 
îngăduise fiilor săi șederea la Paris şi îi încredințase abatelul Lhomme, fostul lor 
preceptor, pentru a urma cursurile liceului din Lunâville, cu toate că-i trimise apoi 
la Berlin, unde nu mai avea a se teme de influența curentelor dăunătoare, protejatul 
său, cel care era menit a fi marele istoric şi om de stat, Mihail Kogălniceanu (el se 
semna la început de Kogalnicean) își scrise, nu doar în franceză, dar și în spirit 
francez, a sa Istorie a Românilor, apărută la Berlin, în 1834 şi tendinţele activității 
sale politice nu sînt în mod sigur, prusace, fie și în sensul superior al lui Ranke, unul 
dintre maeştrii săi. Educat în întregime franțuzește şi chiar la Paris, Vasile 
Alecsandri, fiul unui foarte bogat boier de creaţie recentă, s-a format către 1840 
într-o atmosferă cu totul romantică şi, întors în țara sa, amestecă toate culorile 
fanteziei legendare şi istorice pentru a da în primele sale culegeri de versuri, sub 
nume românești, cu amintiri și obiceiuri moldave, o ediție nouă, aproape arzătoare 
a romantismului atît după Lamartine în ale sale Lamentaţii cît şi după Hugo din 
Ode și Balade. Cu Russo deja amintit și alții de mai mică valoare, Iașul a avut şi 
pleiada sa de poeţi cu bucle lungi, și cravate provocatoare pentru filistini. Aici 
filistin era bătrînul boier cu caftan şi ișlic din blană de oaie, mai respectabil decît o 
credeau acești turbulenţi sortiți să fie totuși, într-o bună zi, gloria literară a țării lor 
şi să se numere printre cele mai populare căpetenii politice. Dacia literară [6] a lui 

Kogălniceanu care tindea să realizeze mai ales uniunea morală, condiție necesară a 
unirii politice a țărilor române, apoi Foaia științifică și literară [7] a lui Ghica, 
Kogălniceanu şi Alecsandri, în sfîrșit, România literară [8] a acestuia din urmă, au 
fost organele acestei tinerimi. Sub conducerea ei și datorită repertoriului de 
comedii de moravuri întocmite aşa cum trebuie după modele franceze, teatrul 
național din Iaşi, foarte frecventat, deveni principala scenă a țării. Să adăugăm că 
acest teatru sub conducerea unui francez, dădea în cealaltă parte a sezonului, 
reprezentații franțuzești cu artişti aduș din Franța. 

În aceste condiții chiar viața socială trebuia să capete pentru clasele celor 
bogați şi cultivați, un aspect mai degrabă francez. Deja către 1830, Faca [9] „un tînăr 
boier valah, biciuise într-ale sale Franyuzize, ridicolul nobilelor doamne care se 
credeau obligate să-și arate toaletele aşa-zis venite de la Paris şi să amestece în 
conversaţia lor, cuvinte franțuzeşti, mai mult sau mai puțin stîlcite. Mai târziu, 
Alecsandri însuși înfăţişează într-a sa Cocoana Chiriţa, soţia slujbaşului de 
provincie care într-un jargon pestriţ, se făleşte cu manierele, ideile și călătoriile ei şi 
înțelege să-și educe în acest sens și copilul, pe tînărul Guliţă. Critica venea şi din 
partea străinilor care nu se mărgineau să admire puterea de asimilare a acestor 
valahi, şi preceptorul elveţian Kohly de Guggsberg recomanda o educaţie mai puțin 
servilă, mai pătrunsă de simţul realității şi mai de folos nevoilor țării. 

În acest timp, Franța în sine nu acorda nici un interes poporului care îi 
inspirase abatelui Hauterive pagini strălucind de orginalitate și de sprit. S-ar putea 
obiecta că se aplecase asupra ei însăşi pentru a se reface după nenorocirile suferite. 
Dar greşeala era mai întîi a consulilor, reprezentanţii săi din Principate. Primii 
consuli ai Franţei -n-au fost stabiliți la Bucureşti şi laşi, decît după succesul 
Revoluţiei franceze căci regalitatea refuzase pînă la capăt să numească agenți în 
Principate, cu toate avantajele vădite pe care acestea le ofereau comerțului, țările 
acestea avînd un surplus de materie primă și Franța putînd trimite spre Dunăre 
țesături de mătase, ceaprazărie și alte lucruri de lux. Candidaţii care se ofereau 
guvernului Republicii aveau recomandări prea puţin serioase, precum acel 
Constantin Stamati [10] despre care s-a vorbit mai sus. Emile Gaudin, care jucă mai 
apoi un rol în vremea Directoratului, a fost mai fericit. Dar nici el, nici urmașii lui 
nu erau personalități destul de distinse pentru a reprezenta Franţa în țară. 

De altfel, ei nu aveau deloc sarcina de a se interesa de condiţiile politice în 
care trăiau Moldova şi Valahia, de a căuta să cunoască nevoile şi dorințele acestor 
provincii. Simpli funcționari, fără cunoştinţe deosebite şi de o mediocră inteligență, 
ei se mărgineau la a-şi apăra „evreii francezi“, născuţi în Galiţia sau în Levant, 
împotriva unei administrații adeseori abuzive şi la a face în rapoartele lor jurnalul 
evenimentelor, mari sau mici, petrecute sub ochii lor. Cîteodată, aceste rapoarte 
dobîndeau un interes deosebit prin certurile pentru întîietate sau de altă natură, pe 
care aceşti reprezentanţi al căror caracter lăsă de dorit după căderea lui Napoleon, 
le aveau cu agenţii puterii. Așa a fost pînă la instaurarea lui Ludovic-Philippe [11]. 
Din acel moment, schimbări importante interveniră în relațiile Franţei cu țările de 
pe malul stîng al Dunării. Pe de o parte, tratatul de la. Adrianopol (1829) a permis 
exportarea grînelor românești către Occident; porturile Galaţi și Brăila, scăpate de 
garnizoanele turceşti, luară curînd avînt. Vase grecești şi austriace se întîlneau aici 

cu acelea purtînd pavilionul Sardiniei, al Angliei și al Franţei. Porturile regatului 
trimiteau deja către 1830 cîteva ambarcaţiuni. 

De această parte, Franţa ridicată din ruine prin cîrmuirea pașnică a acelor 
Bourboni din ramura ce se trăgea din fiul de curînd detronat, începea să arate un 
nou interes față de marile probleme politice ale Europei, din care făceau parte 
afacerile Orientului. Era sortită să meargă atît de departe în protecția acordată lui 
Mehement-Ali, vice-regele Egiptului, încît un război general a fost pe punctul de a 
izbucni, război în care partidul burgheziei hrănite cu amintirile Revoluţiei vedea 
revanșa necesară vechilor înfrîngeri. Or, un guvern care se chinuia și într-un chip 
atit de serios pentru Egipt, trebuia să-și întindă curînd interesul asupra situației 
întregii Turcii; în această situație, avîntul național al Principatelor alcătuia un 
element de tulburări ce nu putea fi trecut cu vederea. 

Încă din 1832, Bois-le-Comte, mai tîrziu ambasador în Elveţia, fusese 
însărcinat cu o misiune în Orient privitoare și la situația politică din Principate. I- 
au trebuit trei ani pentru a strînge informaţii. EI asigură, fapt de mare interes, că 
dorința cea mai călduroasă a boierilor luminați și patrioţi este unirea celor două țări 
române sub un domnitor de origine străină care să nu fie nici austriac, nici rus. 
Probabil se gîndea la unul dintre fii lui Ludovic-Philippe, cu toate că nimic pozitiv 
nu vine în sprijinul acestei ipoteze, conforme totuși cu politica de familie urmată cu 
stăruință de regele francezilor. 

Acestea erau împrejurările în momentul când, în 1839, funcţia de consul 
general, creată din 1834, a fost încredințată, după retragerea onestului Cochelet, 
unui personaj! ambițios și întreprinzător, plin de încredere în vederile și talentele 
sale, destul de îndrăzneţ pentru a se împotrivi oricui ar fi vrut să-i contracareze 
acţiunile, Adolphe Billecocq, fost agent în Suedia și secretar al ambasadei din 
Constantinopol. În această societate care nu mai putea îngădui abuzurile Turciei, 
neputincioasă în a o apăra şi care se temea de intenţiile Rusiei, în această lume 
șlefuită de o generaţie în chip franțuzesc, el a dorit să fie confidentul tuturor 
aspirațiilor, sfetnicul tuturor incertitudinilor, sprijinul tuturor eforturilor făcute 
spre un viitor de libertate și naționalism. 

În ciuda defectelor temperamentul său pe care vîrsta le va accentua pînă la 
furiile cele mai ridicole, iubea țara unde se gîndise chiar să se și însoare?; îi vorbea 
limba și a întreținut legături cu toți cei care au jucat vreun rol aici. Doritor în mod 
firesc să mărească influența naţiei sale, el nu vedea încă în Rusia decît Puterea 
protectoare avînd drepturi de care ea trebuia să se prevaleze pentru a pune capăt 
abuzurilor de putere și nedreptăţilor. Dacă se preface doar a contesta, într-o scriere 
redactată în 1847, că "Țarul ar fi avut, pe vremea cînd a fost alcătuit Regulamentul 
Organic, intenţia de a anexa Principatele cărora înțelegerea să le dea, cu ajutorul 
celor mai buni boieri, o adevărată Constituţie în sensul occidental al cuvântului, 
dacă scrie aceste rînduri simple și clare: „Nici o Putere, în circumstanțe 
asemănătoare, nu a dat un atât de nobil exemplu de generozitate precum cel oferit 
de Împăratul Nicolae, în timpul războiului din Turcia, în largile și binefăcătoarele 
sale intenții în favoarea Principatelor * și al viitorului lor“; dacă laudă nobilele 
sentimente ale „acestui ilustru monarh“ și „generozitatea caracterului sau“, dacă 
Kisselev este pentru el „un legislator, un organizator cu largi tendințe și, în același 

timp, un administrator econom, activ, politicos și binevoitor“ care pleca înconjurat 
de binecuvîntări după ce şi-a desăvîrșit opera binefăcătoare, în realitate el socotește 
că lucrurile au mers rău sub o astfel de legislație politică potrivită ce-i drept, 
gîndeşte, condiţiilor speciale ale țării. Greșeala, crede el, aparține domnitorilor 
pămînteni: Alexandru Ghica, bine intenționat, dă dovadă de nehotărîre și de 
slăbiciune. Adunarea care se ridică împotriva influenţei ruseşti, socotită a fi prea 
acaparatoare, e lipsită de înțelepciune, de gratitudine și de măsură. În orice caz, 
Rusia poartă răspunderea de a fi dat ca urmași ai lui Kisselev, bărbaţi nervoși și 
autoritari care erau lipsiți de simţul situaţiei. Doar împotrivirea sistematică a lui 
Gheorghe Bibescu față de domnitor și atitudinea prea puțin prietenoasă a noului 
consul rus Dașkov găsesc dezaprobarea lui Billecocq, care, el însuși, recunoaște că 
a fost considerat drept principalul, singurul consilier al Hospodarului. Căderea lui 
Ghica îi părea un eveniment supărător și alegerea lui Bibescu, la care asistă alături 
de consulul rus, o adevărată nenorocire pentru țara căreia îi fusese sortit să-i 
anuleze prin faptele sale, Constituţia“. Nu iubea mai mult nici tinerimea care-și 
făcea studiile în Occident şi în care nu vedea altceva decât un grup gălăgios care face 
înconjurul Europei pentru a-și căpăta pintenii de dandy și nu pentru a se instrui, 
cît despre intelectuali, aceştia nu sînt pentru el decât o ceată de așa-ziși literați 
inteligenți, puerili și fără rost care se amuzau vînînd caracterele chirilice, 
detestîndu-i pe străini, vorbind despre originea romană și despre vitejiile lui Mihai 
Viteazul și visînd la independenţă. Chiar poporul român nu este, după părerea lui, 
decît unul dintre acele popoare moarte faţă de orice idee și ordine de legalitate 
clocind în cea mai cruntă mizerie, ignorant și sensibil doar la imboldul forţei 
brutale. Relaţiile consulului Franţei cu domnitorul figănos de fel deveniră atît de 
încordate încît acesta se plînse lui Guizot, ministrul Afacerilor Externe de atunci. 
Billococq a fost înlocuit în februarie 1846. O clipă a fost vorba de a-i fi dat drept 
succesor pe Ferdinand de Lesseps, care refuză. În cele din urmă s-a hotărît asupra 
lui Dore de Nion*. 

» Imediat Billecocq începu să redacteze un memoriu de o foarte amară savoare 
împotriva domnitorului căruia îi fusese adversar și pe seama căruia își punea 
destituirea. Deja Bibescu se adresase opiniei publice din Franţa și dintre-alte părți 
redactînd printr-un confident, doctorul Piccolo, fost cenzor imperial la București $, 
o scriere intitulată Pavel Kisseleff și Principatele Moldovei şi Valahiei, iar mai 
tîrziu ceru să se tipărească un alt pamflet, destul de veninos, Despre starea Valahiei 
sub cîrmuirea lui Alexandru Ghica (Bruxelles, 1842). Memoriul fostului consul 
care semna doar cu inițiale, B. A."”, cuprindea ideile expuse mai sus şi se termina cu 
un călduros apel de a interveni, adresat ministerului de la Saint-Petersburg „care 
urmăreşte în Orient o gîndire civilizatoare“”. 

Billecocq nu se opri aici în ranchiunoasa lui operă. Scos din minţi că nu a 
primit răspuns din partea celor cărora se adresase pentru a primi satisfacție 
împotriva măsurii care-l lăsase fără post, ajunse să se creadă persecutat de toată 
lumea; se apucă atunci să-și istorisească suferințele adevărate sau închipuite, în 
două groase volume pline de scrisori și de alte piese, pe care-l intitulă Le nostre 
prigioni. De această dată se dădea drept cel mai mare dușman al protectoratului și 
al politicii ruse în Orient; își punea înlocuirea pe seama Țarului care, prin 

mijlocirea prințesei de Li6ven, influențase rezoluţia lui Guizot. Leverrier califică 
acest imens memoriu drept „probleme ale unei persoane teribil de insipide atinse 
de timpul care curge“. 

Dar acest consul arțăgos și răzbunător, care reprezenta în mod vădit 
interesele familiei rivale, a Ghiculeștilor, nu era omul care trebuia numit pentru a 
stabili între ai săi și românii cărora le recunoștea totuși, rolul de a fi format 
altădată, împreună cu polonezii și cu ungurii, acel zid de aramă care feri 
Occidentul de invazia mongolă sau turcă, acea strînsă legătură care ar fi dat 
Principatelor o garanţie solidă a viitorului lor și Franţei singurul aliat credincios şi 
permanent pe care l-ar fi putut avea în Orient, unde avea de gînd să-și reia marele 
rol pe care-l jucase pe vremea lui Francisc I. În loc de a reprezenta acea literatură, 
acea viață franceză care dobîndise o situație preponderentă numai datorită 
instinctivului atașament al boierilor din secolul al XVIII-lea și a introducerii limbii 
franceze în programa şcolilor fanariote, el se amestecă în uneltirile boierilor 
înverşunați unul împotriva celuilalt pentru a-și putea lua locul în înalte dregătorii şi 
pe acel jilț de vasal care avea înfățișarea unui tron fără a avea şi cele mai înalte și 
mai demne prerogative?. 

Din păcate, colonia franceză nu putea face singură ceea ce trebuia început şi 
continuat prin inițiativa și activitatea conducătorului ei, consulul. Printre cele 
șaizeci de persoane, care o alcătuiau, existau oameni într-adevăr oneşti și utili țării, 
precum acel doctor Tavernier, care a adus mari servicii în lupta împotriva holerei 
din 1831 și totuşi era sortit să fie curînd amestecat într-o intrigă politică care a reuşit 
să-l distrugă. Dar cei mai mulți erau atrași, după cum mărturisește chiar Billecocq, 
doar de „extrema micime a vieţii materiale“, la București și în întreaga țară ajunsă 
prin acest avantaj „un fel de Eldorado pentru o grămadă de oameni pierduţi în 
mizerie și josnicie“. În momentul cînd francezii deja amintiți dădeau o educaţie 
sănătoasă şi solidă tinerimii moldave, cînd la Iași, contesa de GrandprE, văduva 
unui comandant de vas, întemeia o bună şcoală pentru fete, cînd inginerul 
Condemine începea o mare exploatare a pădurilor de pe pămînturile boierului 
Ştirbei, cînd, în sfîrşit, aghiotantul domnitorilor Ghica și Bibescu era un viconte de 
Grammont, cu tradiţii legitimiste și autor al unei scrieri menite a-i apăra pe 
protectorii săi, au fost și „niște servitori și bucătari francezi“, niște preoți răspopiţi, 
nişte comedianțţi și lucrători; politehnicieni smintiți și criminali ce se năpusteau ca 
„învățători“ pe acest „pămînt hrănitor, unde nimeni n-a murit de foame“?. Un 
sperjur condamnat pentru asta, contele Abrial, se ascundea la Iaşi sub frumosul 
nume de Saint-Andr€ și un altul de Maisonfort, care își zicea „locotenent-general al 
regelui din Lahore“ se bucură de prestigiu în Orient înainte de a-l îngrozi prin 
crimele sale*. 

În această mică societate, în care se aflau atâţia fugari și faliți, Vaillant era 
singurul a cărui activitate literară a putut servi la a apropia îndepărtata Franţă de 
această țară latină a Dunării. Săvîrşi marea greșeală de a se lăsa cucerit dacă nu de 
politica demnă de dispreț a partidelor de familie și de clica ce sfișia cele două 
Principate, îndeosebi, Valahia cel puţin de acele surde mișcări naționale care 
tulburau provinciile creștine ale Sultanului, pregătind un viitor grecilor şi slavilor. 
Uneltirile bulgarilor din Brăila unde provocară o adevărată mișcare insurecțională 

menită a le furniza mijloacele de a invada Dobrogea turcă, ambițiile nemăsurate ale 
bătrînului cneaz sîrb surghiunit la București, Miloş Obrenovici, tendințele 
conspiratoare ale unui anume boier schimbător precum Mihai Filipescu sau ale 
cîtorva scriitori lipsiți de rol politic precum Eliade, sfirşiră prin a-l compromite. A 
fost nevoit să părăsească Valahia unde trăise şi muncise timp de ani îndelungaţi — el 
şi soţia lui, directoarea unei instituții pentru educarea tinerelor fete. De trei ori a 
încercat zadarnic a-şi face iertată greşeala reapărînd la București". În 1844, retras 
pentru totdeauna la Paris, publică aici o scrisoare de mare importanță pentru 
popularizarea cauzei românești: La Romanie. 

Prin ea nu dorea să dea numai o descriere a principatului valah, un rezumat 
al istoriei lui, note de etnografie și de folclor, plus cîteva anecdote, după rețeta, cu 
mare căutare la toţi turiștii literari, ci și să informeze publicul francez asupra întregii 
vieți a acestei națiuni române unitare, din care Valahia forma numai un teritoriu 
politic. Se ocupă și de moldoveni și, pentru prima dată, de românii din Transilvania 
pe care îi numeşte, după termenul național servind la a desemna această țară de 
sclavi, Ardeal, de unde „Ardialiens“ (în românește, ardeleni). A fost de altfel, 
primul care a lansat acest nume de. Românie, corespunzînd termenului nostru de 
Romania, pentru a desemna toate ţinuturile ai căror locuitori își zic români 
(Roumains), şi-şi numesc română, limba lor (roumaine). Noua școală literară a lui 
Kogălniceanu, a lui Alecsandri, generaţia entuziastă a romanticilor, visînd la o mare 
patrie liberă ce încă nu fusese întemeiată, a adoptat această denumire, de fapt, deja 
folosită oficial pentru principatul Valahiei (România în loc de Țara-Românească, 
Terra Roumanica, vechea denumire istorică); dar francezii care nu țineau atît de 
mult cât bunul Vaillant la a aminti Originea romană, latină a națiunii, făcură din ea 
acest nume corcit de Roumanie (bazat poate pe pronunția populară: rumân, 
rumânesc) care se păstră. 

Aceste două fapte trebuiesc reținute: primul scriitor străin care s-a ocupat de 
întreaga noastră națiune, recunoscîndu-i caracterul unitar şi perfect uniform, a fost 
acest profesor de la „școala națională Sfîntu-Sava“, care se intitula orgolios și 
„fondatorul colegiului intern din Bucuresci (Sic) și profesor al școlii gratuite de 
fete“; în al doilea rînd, el a fost primul care a riscat acest nume de Romanie sortit 
să aibă un viitor, cel de ieri, și va avea în mod sigur un altul, încă și mai mare, dar 
la fel de legitim, cel de mîine. 

La Romanie este compusă din trei volume destul de ample; ele cuprind istoria 
veche și istoria modernă a Daciei, a „romanilor din Dacia“, descrierea pitorească 
întru totul asemănătoare a teritoriului și consideraţii asupra limbii; o menţiune 
deosebită trebuie făcută asupra părții privitoare la acești „Ardialiens“ (ardeleni), 
aceşti români din Transilvania, a căror soartă era pe atunci subiect de reflexii 
melancolice pentru poeţi și pentru gînditori, înainte de a deveni una dintre 
principalele preocupări diplomatice. 

Vaillant admite în mod hotărît continuitatea de iesiti românesc în Dacia, 
în ciuda evacuării pur administrative și militare înfăptuite la ordinul împăratului 
Aurelian, către 270. În sprijinul său aduce chiar argumente noi, care nu au fost 
băgate în seamă. „N-am pierdut noi, — spune conaţionalilor săi —- Canada, Lousiana 
etc., dar cea mai mare parte a colonilor noștri mai sînt încă acolo. Deci de ce, pentru 

că timpurile sînt îndepărtate se vrea azi să fie altfel? Sentimentul proprietății nu era 
mai puțin puternic la colonii unui popor cuceritor decît Ia cei ai naţiilor comerciale 
din epoca noastră“. Reliefează faptul că acei coloni aşezaţi de Traian în Dacia erau 
„cetăţeni care, victime ale marii proprietăți și neavînd de mult timp în patria mamă 
altă stare decît pe aceea a mizeriei, veneau în acest ținut ca într-un Eldorado“: deci 
ar fi fost destul de greu a-i ridica de pe acest pămînt care îi făcuse bogaţi. O 
argumentaţie la fel de sănătoasă l-au făcut să înțeleagă că aceşti burghezi, acești 
coloni, acești soldaţi lăsați la vatră, cărora darul unei modeste proprietăți le 
răsplătea eforturile unei întregi vieţii, nu puteau deveni dintr-o dată „acei nomazi“, 
acei bieți păstori rătăcitori în care slavistul Miklosici vedea, încă de acum vreo zece 
ani, întreaga națiune română. 

Aici este invocat la momentul potrivit un fenomen de istorie. În timpul 
războaielor purtate în secolul al XVII-lea și al XIX-lea pe teritoriu, între turci pe de 
o parte, ruși şi austrieci de cealaltă, boierii, nobilimea, negustorii, slujbaşii chiar şi 
domnitorul s-au retras din Valahia și din Moldova, în Transilvania; dar adaugă 
Vaillant, „proletarul i-a urmat? Nu, nici măcar unul.“; și se sprijinea în teza sa pe o 
critică severă care face din aceşti români din Transilvania, urmaşii direcți — el 
pretinde că aceştia şi-au păstrat chiar puritatea sîngelui — ai vechilor coloni veniți 
din Italia. 

Cînd, după marile migraţiuni, grupurile de populație românească luară un 
aspect definitiv, fiecare pe o bază geografică proprie, Vaillant se străduiește să 
caute în terminologia mitologică numele de Ardeal; această terminologie 
împrumutată, în mod sigur, de la maghiarii care numeau astfel provincia de dincolo 
de păduri, cucerită de regele lor între 1000 și 1100, o derivează din Jupiter însuşi. 
Pentru infiltrarea politică a ungurilor dă crezare vechilor cîntece de război, puse cap 
la cap şi naiv interpretate de un compilator maghiar, notar al regelu:; Bela care trăi 
în a doua jumătate a secolului al XIII-lea. Dar nu admite cîtuși de puţin tendința 
acestei legende transformate de bine, de rău, în cronică; observă că neamul 
maghiarilor faimos pentru cruzimea lui fără de asemănare — Liudprand, episcopul 
Cremonei, contemporan al invaziei, o atestă în a sa lucrare Antapadosis — este 
înfățișat de notar „ca înțelept şi blînd“ după concepțiile religiei creștine, tîrziu şi 
grosolan adoptate. Dar cu toate astea, sclavia politică a românilor din Transilvania 
a început. 

Precum toți instoricii de pînă în ultima vreme, Vaillant admite că primul 
principat român, Valahia, a fost întemeiat de pribegi din Transilvania, alungați de 
prozelitismul regilor catolici ai Ungariei, dușmani ai religiei din Orient. Astăzi se 
ştie cu ce trebuie să ne mulțumim: Valahia a fost creată prin unirea diferitelor 
cercuri autonome cîrmuite de juzi și Voievozi; departe de a fi început pe versantul 
transilvănean al Carpaţilor, ea a ajuns curînd să adauge noii sale coroane domenii 
aflate în sudul transilvan, ducatele Făgăraşului și Almaşului care-și datorează 
existența intereselor politice ale Angevinilor de Ungaria din a doua jumătate a 
secolului al XV-lea. 

După întemeierea Principatelor, Vaillant nu va mai reveni asupra soartei 
acestor români din Transilvania; ar fi trebuit cel puțin, să semnaleze existența şi 
iinportanța a două clase principale: aristocrația, de confesiune catolică ca aceea a 

stăpînilor, dar păstrîndu-și de-a lungul veacurilor limba și obiceiurile și clerul, 
căruia domnitorii români din vecinătate îi dădură căpeteniei religioase, episcopi, 
locuind pe fiefurile lor, domenii și castele, în Transilvania; ar fi putut arăta 
îndelungata luptă socială și instinctiv naţională pe care au dus-o pentru a se elibera 
de nedreptăți și asuprire. Autorul acestei „La Romanie“ cunoaște doar marea 
răscoală din 1437 care, după înfrîngerea țăranilor, duse la încheierea unei ligi între 
privilegiaţii, care se uniră pentru a combate eventualele manifestări de 
nemulțumire ale acestei plebe în mare parte română. În același timp, vorbeşte pe 
larg despre marele rol jucat în istoria Ungariei şi a întregii creştinătăţi de Ioan de 
Hunedoara care era valah atît prin tată cât și prin mamă și care, în eforturile lui 
repetate din vremea cuceririi Constantinopolului de către turci, se sprijini pe 
organizarea celor două principate române libere, al Moldovei și al Valahiei. De 
altfel, spune: „Ne vom mira poate recunoscînd un roman în loan Corvin, acest 
viteaz al vitejilor, această de neclintit coloană a creștinătății“. Crede că acest regent 
al Ungariei, tatăl regelui Matei, era născut „în Valahia, în Bănia Craiovei“. Nu uită 
să spună că Nicolaus Olahus, marele arhiepiscop de Gran și cel mai de seamă 
reprezentant al spiritului Renașterii din Ungaria, era român și citează termenii unei 
diplome solemne care îi recunoaște naționalitatea. 

Cucerirea unei părți a Transilvaniei de către Petru Rareș, domnitorul 
Moldovei începînd cu 1529, își are locul ei în lucrare. Crede că, în 1538, Rareş, aflat 
pe punctul de a fi atacat de Sultan, spera investitura „principatului Transilvaniei din 
partea lui Soliman-Magnificul“. În același timp, semnalează primele publicații 
româneşti apărute în Transilvania după 1560, sub imboldul Reformei. 

Ajungând la marele domnitor Mihai Viteazul, Vaillant interpretează la justa-i 
valoare tratatul impus în 1595, acestui domnitor și vecinului său din Moldova de 
principele maghiar al Transilvaniei, Sigismund Bâthory care spera în îngîmfarea lui, 
că poate păstra cele două țări sub stăpînirea sa. Cucerirea Transilvaniei de către 
Mihai victorios asupra lui Andrei, vărul și urmașul lui Sigismund, este povestită în 
maniera lucrării românești a lui Nicolae Bălcescu căruia Vaillant îi fusese unul 
dintre profesori. Suferea — spune — cînd își vedea fraţii tratați precum șerbii de 
cuceritorii maghiari şi de străinii saxoni. Stăpîn al celor trei principate, „Mihai avea 
destul din acel geniu civilizator care știe să păstreze cuceririle pentru a organiza în 
regat fosta Dacie întreagă“. Cind trădarea nobililor maghiari din Transilvania și 
uneltirile de la Curtea Vienei l-au făcut să-și piardă cucerirea, cînd reconciliat cu 
Rudolf al II-lea şi învingător al lui Sigismund, chemat de ai săi, este ucis mișelește 
de camaradul său Gheorghe Basta, general în slujba Împăratului, Vaillant închină 
rîndurile următoare amintirii eroului valah a cărui fantomă însîngerată, acum mai 
mult ca oricînd bîntuie prin visele noastre: „Astfel pieri la patruzeci și trei de ani, 
victimă a unui laș omor, acest mare bărbat care nu are egal printre concetăţenii lui 
decît pe Ioan Corvinul și pe Ștefan cel Mare, care se ridică deasupra primului prin 
măreţia vederilor sale și patriotismul dorinţei sale. Ardelenii îi mai spun încă regele 
nostru Mihai şi Alexandru cel Mare. Făcuse prea mari servicii Împăratului pentru 
a nu fi răsplătit cu ingratitudine... Mihai abia avu un regret“. Și împrumută aceste 
cuvinte de la scriitorul Engel, care își redactase istoria la începutul secolului al 
XIX-lea: „Să așezăm lauri pe mormîntul acestui mare bărbat, căci și el a ajutat la 

apărarea Europei de barbaria turcilor! Fie ca istoria să-i păstreze numele! Fie ca ea 
să spună lumii ce lucruri măreţe a făptuit cu atît de slabe mijloace... Fie ca ea să facă 
Europa să presimtă la ce se poate aștepta de la poporul pe care l-a condus!“ 

Ajungînd apoi la cele două mari victorii care, în 1603 şi 1611, dădură 
Transilvania lui Radu Șerban, urmașul lui Mihai, el crede că, fără o nouă trădare a 
Imperialilor, acest domnitor „ar fi putut profita de această victorie care făcea să 
tremure neamul stăpînitor, pentru a trezi în neamul cucerit sentimentul libertăţii şi 
pentru a chema la unire... cu atît mai uşor cu cît romanii erau atunci ca şi astăzi cei 
mai numeroși în această provincie.“ 

Pentru secolul al XVIII-lea sînt amintite ca în trecere, cucerirea Transilvaniei 
de către Casa de Austria și unirea românilor cu confesiunea catolică a Împăratului. 
Acesta le promisese în mod formal păstrarea drepturilor naționale; dar ei nu au 
beneficiat niciodată de ele, fiind amăgiţi şi asupriți pînă în ziua de azi la fiecare 
rotire a politicii austriace în Orient. 

Vaillant atribuie literaturii române din Transilvania mîndra origine română a 
națiunii, noul avînt entuziast care îi cuprinse pe români în secolul al XIX-lea. 
Aminteşte rolul jucat în încercarea de a reforma învățămîntul românesc de „acest 
virtuos patriot din Ardeal, di Nicorescu“ (1833). Acesta din urmă se numea pe 
adevăratul său nume Moise Nicoară; originar din Banat, el a fost alături de Paul 
Iorgovici care vizitase Parisul Revoluţiei, unul dintre puţinii reprezentanți de 
dincolo de munți ai influenţei franceze. Pentru a arăta starea românilor 
transilvăneni, Vaillant citează aceste rînduri din marele publicist Gheorghe Barițiu: 
„Este un fapt acela că o mare parte a românilor din Ardeal nu sînt decît nişte şerbi 
supuși nobilimii; dar mai este şi un altul, acela că romanii aici sînt în număr de 
1 200 000 (azi mai mult de 4 000 000) în timp ce toate celelalte populaţii împreună, 
ungurii, secuii, saşii, nemții, abia sînt 900 000. Ce este deci de mirare că servagiul 
apasă cu deosebire asupra celor mai numeroşi? Nu este la fel printre maghiari? Ce 
sînt acele numeroase sate de şerbi lipsiți ca şi românii, de drepturi politice, siliți ca 
Şi ei să muncească o sută patru zile şi mai mult pe an pe pămîntul proprietarului? 
Să se caute de-a lungul şi de-a latul țării şi să mi se spună dacă nu presa românească 
trebuie să-i apere pe şerbi şi drepturile lor de oameni, căci nu au altele, nu mai 
multe decît românii... E de prisos a răscoli istoria şi a citi arhivele nobilimii; toată 
lumea știe că floarea nobilimii din Ardeal, pentru că și-a schimbat numele şi portul 
nu e mai puţin de origine română şi că persecuțiile religioase sînt singura cauză care 
i-a făcut să-şi abjure credinţa, să-şi uite naționalitatea şi să-şi renege numele pentru 
acela de maghiar. Vajda-Hunyad, Fogaras, Zarand, Kâvar, comitatul 'Torda sînt 
populate cu nobile familii romane care nu vorbesc altă limbă decît pe aceea pe care 
le-au lăsat-o moștenire părinții.“ 

De asemenea, trebuiesc citite paginile în care Vaillant își povesteşte 
călătoriile prin cele două Principate; îl face să vorbească pe un păstor din 
Transilvania care i se plînge de starea a lor săi avînd totuşi credință într-un viitor 
mai bun. „Ei, bine frate — îl întrebă scriitorul nostru — de vreme ce ești roman, n-ai 
privi cu plăcere unirea celor trei Principate? 

La sfîrşitul studiului său, ale cărui detalii au foarte des un puternic gust de 
naivitate, constată starea de spirit a românilor din 1840 în aceste cuvinte care par 

scrise de ieri: „Romanii din Dacia tind spre uniune; învățații și entuziaştii nu au 
acolo alt scop decît acela de a-și uni concetățenii prin amintirea aceleiași origini şi 
speranţa de a alătura cu ajutorul timpului, diferitele provincii care alcătuiau cîndva 
Dacia traiană. Aici se află o înaltă patriotică gîndire care fără îndoială, va merita 
aprobarea inimilor generoase“. 

La puţin timp după apariția cărții lui Vaillant, în 1846, un român din 
Transilvania, August Treboniu Laurian (sau Lauriani) dădea o Privire asupra 
istoriei românilor, operă foarte exactă şi folositoare, dar care, din păcate, a fost prea 
puţin răspîndită. Cam în aceeaşi vreme, la Paris era citit cu interesul ce trebuia trezit 
de orice acțiune romanescă situată într-o țară îndepărtată, un roman al contesei 
Dash, Mihail, moldavul. În această povestire e vorba de un imaginar Mihail 
Cantemir care se întorcea din Franța împreună cu un prieten francez, pentru a-i 
aduna pe membrii partidului independenţei române și a ajunge împotriva turcilor şi 
a polonezilor invadatori, rege al Daciei unite. Contesa petrecuse câtva timp în 
Moldova unde trecuse la ortodoxism pentru a deveni soția lui Grigore Sturdza, fiul 
principelui domnitor; apoi soții se despărțiră; tînăra femeie a fost nevoită să 
părăsească țara unde totuşi a încercat să se întoarcă. La bătrânețe, lui Mme Dash îi 
mai plăcea să se împodobească cu frumosul veşmînt pe care i-l dăruise fostul sot. 

Desenatori francezi trecuseră la acea vreme prir țările Dunării. Raffet îl 
însoțise pe călătorul rus Demidoff; creionul lui priceput în a prinde caracterul 
dinstinctiv al bătrânilor soldaţi ai lui Napoleon se opri cu complezență să schițeze 
caravanele de țărani români trecând prin câmpiile Basarabiei, pitoreştile tipuri 
umane din cele două Principate, întinsele cîmpii pe deasupra cărora zburau berze, 
oraşele moldave şi. valahe ieşite din livezi şi din grădini cu numeroasele lor 
clopotnițe, dansurile naive ale poporului din mijlocul tîrgului înțesat de lume, pînă 
şi pe soldații noii armate. În alte împrejurări, pe care nu le cunoaştem, Michel 
Bouquet, viitor grardian al galeriilor Louvre pe timpul Revoluţiei din 1848, prinse 
aceleaşi trăsături ale naturii şi ale populației româneşti şi ne-a lăsat în caietele sale, 
documente de înaltă însemnătate privind monumentele şi costumele. 

Dar cel care a cunoscut mai bine pămîntul și societatea acestor țări, care le-a 
prețuit cu cel mai mult simț artistic, care le-a iubit cu cea mai mare sinceritate și 
credință, care a pus cel mai mut suflet în a servi o națiune care avea nevoie de 
ajutorul continuu al tuturor prietenilor ei, a fost Charles Doussault. 

Sosise la Bucureşti la puţin timp după 1830, fără a-i putea fi cunoscut scopul 
venirii. Noii boieri nu-i spuneau nimic sub masca lor împrumutată din Occident. 
Dar atunci cînd observă bisericuțele de mahala, cu cimitirele lor împodobite de 
cruci sculptate şi bătrînii salcâmi sub care preotul patriarhal îi învăța să citească şi să 
scrie pe copilaşii cu picioare goale, cînd i se îngădui să intre în marile curți pline de 
o liotă de copii şi de păsări, să se suie pe negrele şi vechile scări din lemn gata să se 
prăbușească, să îmbrățișeze din înaltul balcoanelor cu coloane cioplite, priveliștea 
presărată cu albele flori ale primăverii, să ia parte la serate unde băieţi greoi şi 
timizi și frumoase fete surîzătoare ce se prefăceau a nu lua în seamă prezența 
străinului, erau învățați arta, de vreun maestru de dans, a fost cuprins, ca artist, de 
o ciudată plăcere şi se apucă să noteze diferitele aspecte ale unui patriarhalism atît 
de vesel, ale acestei lumi simple şi bune pe care o prețuia mai mult decît pe cea mai 

bună societate a țării. Mergînd mai departe, descoperi sate de o fermecătoare 
originalitate sub acoperișurile lor de paie, cu fîntîna rustică de unde fetele veneau 
să ia apă ca-n timpul binecuvîntatelor zile ale Bibliei și ascultă ecoul prelung al 
pașilor săi prin sanctuarele vechilor mănăstiri unde descifră inscripții și copie cu 
mâna sigură, fresce. 

„Bisericile din România -— spune el — sînt singurele monumente care pot să 
atragă atenţia artistului și a arheologului; sînt numeroase şi cîte unele pot rivaliza 
cu cele mai celebre opere ale artei greceşti și bizantine din cele mai frumoase vremi. 
Această artă capătă în Principatele dunărene un caracter elegant cu totul 
necunoscut în Europa unde artiștii și savanții se duc foarte departe să-și caute 
subiecte de noi inspiraţii atît de greu de întîlnit, chiar pe malurile Gangelui sau ale 
lui Mississipi.“*. 

Amintirile lui, foarte precise căci au fost gravate în memorie de sentimentul 
cel mai pur, meritau să fie fixate și într-alt chip decît prin imagine; dacă ar fi fost 
publicate ca o ilustrare a frumoaselor sale schițe ** ar fi adăugat mărturia artei la 
elocventul expozeu al drepturilor unui popor însetat de libertate; dar a fost nevoie 
mai întîi ca revoluția din 1848 să creeze o nouă legătură, mai strînsă, între Principate 
şi Franța. !* 

Trebuie adăugat totuşi că desenele lui Doussault au apărut separat începînd 
cu 1847, la editorii parizieni Vibert și Goupil' și că Billecocq îi ceruse lui Jules 
Janin să-i scrie o prefață pentru ediția populară pe care o plănuia. '$ 

Deja în 1847, numărul studenţilor români de la Paris era atît de mare încît ei 
se organizară într-o societate de educaţie și de lectură națională. „Biblioteca 
Română“ aflată în Piaţa Sorbonna, la numărul 3, la unul dintre aceşti tineri, Vîrnav, 
cuprindea în programul ei întîlniri în fiecare sîmbătă, în timpul cărora se citeau 
pagini din istoria românilor. Unul dintre membrii, fratele lui Mihail Kogălniceanu, 
scria: „Cu toate că junii români se află departe de țara lor, ei nu o uită nici o singură 
clipă și ei caută a-și strînge cît se poate frăția, atît aici cît și în ţară cînd se vor fi 
întors acolo“. Și mai departe un pasaj plin de înțelepciune: „Nu sîntem veniți la 
Paris numai pentru a deprinde a vorbi franțuzeșze precum francezul, ci pentru a 
împurmuta și ideile şi lucrurile de folos ale unei naţii atît de luminate și atît de 
libere.“ O doamnă Greceanu, al cărei fiu murise de curînd, a instituit o rentă în 
folosul „Bibliotecii.“ 1% 


NOTE 


1. Vezi Sturdza, Acte și documente; despre Bois-le-Comte, Billecocq, Le nostre prigioni, tom ], 
pag. 167-170 şi pag. 135. 

2. Le nostre prigioni, tom I, pag. 215. 

3. La Principaute de Valachie sousle Hospodar Bibesko par B"” ancien agent diplomatique dans 
le Levant, ediţia a II-a, Bruxelles, 1848, pag. 24, 30. 

4. La primul scrutin a fost ales bătrînul Filipescu, la cel de al doilea Emanoil Băleanu. Vezi „Le 

nostre prigioni, tom I, pag. 178 şi Valachia etc., pag. 121. Alexandru Ghica spunea despre Billecocq că 
„a adus în salon un consulat pe care trebuie că l-a adunat în stradă“, 

5. P. 53. Billecocq aproape că recunoaşte a fi autorul pamfletului intitulat Le nostre prigioni, 
tom I, pag. 181; cf. pag. 339 şi urm. — vezi scrisoarea prin care Nion este acreditat, în Revista istorică, |. 
Cf. Billecocq, op. cit., pag. 103 şi urm. şi Le nostre prigoni, tom I, pag. 261-264. 

6. V. Bogrea semnalează o Antologie greacă a aceluiaşi care, dedicată lui Grigore Ghica, 
domnitorul Moldovei (1853) menţionează și (p. XV) „solicitutinea perseverentă şi încura jările prințului 
Gheorghe Bibescu“. 

7. O corespondenţă în sensul lui Bibescu a fost, se zice, inserată în Naţionalul, trimestrul III, 
1842 (Le nostre prigoni, pag. 187, nota). 

8. „Aţi fost, — îi spunea el lui Bibescu — duşmanul înverşunat al prietenului meu, domnitorul 
Ghica“ (Le nostre prigoni, tom 1, pag 74-75). 

9. Ibid., pag. 70, 73-74 şi urm., 115 şi urm., 124 şi urm., 128 şi urm. 

10. Ibid., pag 90 şi urm., 184. 

11. Vezi şi Le nostre prigoni, pag. 370, 378. 

12. L'Illustration, anul 1857, pag. 39. 

13. L'Ilustration, anul 1855, pag. 7 şi urm. 

14. Este vorba despre „Album moldo-valaque“ al lui Billecocq, care, după cum se va vedea, 
apăru în L'Illustration, din 1849, cu toate că prefața este datată septembrie 1847. 

15. Vezi, Le nostre prigoni, I], pag. 243, 256 şi urm. Cf. Le Monde Ilustre, anul 1874, tom II, pag. 
257. 

16. Revista Floarea Dunărilor, tom II, pag. 227-228, 344. 

16. Steaua Dunării, pag. 340. 

17. Ibid., pag. 340. 

18. Billecocq, op. cit., pag 335-337, 394-397. 


[1] A fost trimis, în 1820, cu bursă acordată de către Efforia Şcoalelor, la studii în Italia, la Pisa, 
fiind mai mult preocupat de studiul matematicilor. 

[2] Eufrosia Poteca (c. 1785, Nucşoara, j. Prahova — 10.X11.1858, Gura Motrului, j. Mehedinţi. Fiu 
de țăran, avînd numele de botez Radu, iar după călugărie, Eufrosin, a studiat la Academia grecească din 
Bucureşti între anii 1812-1816. În 1818 este profesor de geografie şi religie la şcoala românească 
înființată de Gh. Lazăr. Devine bursier al Eforiei Școalelor şi, în anul 1820, pleacă la Pisa unde studiază 
filozofia, istoria, teologia. La întoarcere, în 1825, este numit profesor de filozofie la colegiul „Sf. Sava“, 
unde rămîne pînă în 1832, avînd o întrerupere de un an, în 1828, cînd pleacă la Buda pentru a-şi tipări 
traducerea Filosofia cuvîntului și a năravurilor de ].Th. Heineccius, filozof raţionalist. Mai avea o carte 
publicată, în 1826, la Bucureşti, sub titlul Cuvînrări panighirice și moralice, un volum în care şi-a strîns 
numeroasele sale cuvîntări festive. Influențat de Bacon şi Descartes, Poteca este un adept al „dreptului 
natural“, al reformelor sociale, al răspîndirii culturii prin şcoli şi tipărituri în limba naţională. Aflat în 
conflict cu Mitropolia se retrage, ca egumen, pînă la sfîrşitul vieţii la m'e2 Motru. 

[3] Barbu Știrbey, Domn al Ţării Românești, între anii 1849-1856, a fost numit în această 
demnitate în urma semnării, la 19 mai /1 mai 1849, a Convenţiei ruso-turce de la Balta-Liman, care 
consfințea în plan diplomatic înfrîngerea revoluţiei de la 1848 din țările române și stipula ca numirea 
Domnilor români să se facă de către Sultan cu acordul Rusiei, pentru o perioadă de şapte ani. 

[4] Gheorghe Bibescu, Domn al Ţării Româneşti între anii 1842-1848. 

[5] După studii făcute la colegiul „Sf. Sava“, Ion Ghica își susține, în ianuarie 1836, cu rezultate 
slabe, bacalaureatul în litere la Sorbona. Din toamnă a urmat cursurile şcolii centrale de arte şi 
manufacturi. La 18 august 1838, își ia bacalaureatul în ştiinţe matematice la Facultatea de ştiinţe a 
Universităţii din Paris. După această dată, vreme de doi ani pînă în anul 1840, a urmat Şcoala de mine. 
În această perioadă a efectuat o călătorie de documentare la minele din Anglia. La Paris a fost cucerit 
de J. Michelet, îi ascultă cu plăcere pe E. Quinet şi pe A. Mickiewicz, se interesează de ideile 
socialismului utopic susținute de Ch. Fourier. S-a întors în ţară în anul 1841. 

[6] Dacia literară, apare la Iaşi, din ianuarie-iunie 1840, sub redacţia lui M. Kogălniceanu, 
retipărită în 1859 ca ediţia a II-a. Colaborează V. Alecsandri, C. Negruzzi (publică nuvela A/erandru 
Lăpuşneanu), Al Russo, Gr. Alexandrescu (anul 1840), Al. Donici, C. Stamati, |. Voinescu II. 

[7] Foaie științifică și literară, este titlul acordat de cenzură în locul denumirii Propășirea, o 
foaie ştiinţifică şi literară, apare săptămînal la Iaşi, de la 9 ian. — 29 oct. 1844, sub redacţia lui M. 
Kogălniceanu, V. Alecsandri, L. Ghica şi Panait Balş. Primul număr a] revistei a apărut la 2 ianuarie 1844, 
avînd titulatura Propășirea, „foaie pentru interesele materiale și intelectuale“. Colaborează: N. 
Bălcescu (Puterea armată și arta militară la români), V. Alecsandri (Istoria unui galben și a unei 

parale), C. Negruzzi (Toderică), Gr. Alexandrescu, Dimitrie Bolintineanu, lancu Văcărescu, August 
Treboniu Lauvian, Andrei Mureşanu, J.A. Vaillant. 

[8] România literară, revistă literară şi ştiinţifică, apare la Iaşi în febr. 1852, dar este suspendată 
de cenzură și reapare de la 1 ianuarie—3 decembrie 1855 (47 de numere) săptămîna! sub redacţia lui V. 
Alecsandri. Colaborează: C. Negruzzi, Al Odobescu, M. Kogălniceanu, Dim. Bolintineanu, Gr. 
Alexandrescu, C. Negri, Alecu Russo (Cîntarea României), G Sion, Al. Domici, C. Stamati, D. Ralet, N. 
Bălcescu (fragment din Românii sub Mihai Voievod Viteazul). 

[9] Constantin Faca (c. 1800, Bucureşti — 7.11.1845, Bucureşti), autor dramatic și fabulist. De 
origine grecească, dintr-o familie de boieri de condiţie mijlocie, a urmat Academia grecească din 
București, familiaritându-se, totodată, şi cu limba franceză. Fie melancolică, dar spiritual fără a fi 
exuberant, a petrecut adesea clipe de destindere împreună cu petrecărețul Anton Pann. S-a apropiat și 
de 1.H. Rădulescu, devenind membru al „Societăţii Filarmonice“. Extrem de modest şi de discret, Faca 
s-a neglijat ca scriitor şi numai datorită lui 1.H. Rădulescu, opera lui destul de restrînsă, a fost salvată de 
la uitare, prin publicarea într-un volum postum, în anul 1863. 

[10] Constantin Stamati (1786, Huşi — 12.1X.1869, Ocniţa-Hotin), scriitor şi traducător, nepot de 
frate al Mitropolitului Moldovei, Iacob Stamati. Tatăl său, Toma Stamati, s-a stabilit, în 1812, împreună 
cu familia la Chişinău. Constantin Stamate a învăţat la Iaşi, a ocupat unele funcții la Visteria Moldovei, 
apoi a fost funcţionar al administraţiei ruseşti din Basarabia, cavaler, din anul 1826, al ordinului „Sf. 
Ana“. L-a cunoscut, în 1821, pe Puşkin exilat la Chişinău. Stamati scria dintr-un imbold patriotic, sperînd 
la ridicarea şi luminarea neamului său prin literatura națională. 

[11) Ludovic-Philippe 1 (Paris, 6.X.1773 — Claremont, 26.VIII.1856), rege al Franţei între anii 
1830-1848. Primii ani ai domniei sale au fost tulburi, dar împreună cu ministrul Guizot, între anii 
1840-1848, a impuls o perioadă marcată de un incontestabil succes economic, pe plan extern urmînd o 
politică pacifistă. „Monarhia din iulie“ a avut contra sa trei feluri de adversari: bonapartiştii, republicanii 
şi socialiştii. Revoluţia din 1848 l-a determinat să abdice în favoarea fiului său minor, dar Camera 
deputaţilor a refuzat. Ludovic-Philippe s-a exilat din nou şi a murit nu prea tîrziu. 

CAPITOLUL X 
REVOLUȚIA DIN 1848 ȘI EMIGRANȚII 


Revoluţia din februarie avu abia după cîteva luni, un ecou la Iaşi şi Bucureşti. 
Dacă în capitala moldavă revoluționarii s-au mărginit, sub conducerea lui 
Kogălniceanu şi a acelui Vasile Alecsandri în care Billecocq vedea numai un „boier 
din Moldova“, cu toate acestea gata să mărturisească solemn că este „francez în 
inimă şi adoră Franța ca pe propria sa țară“, la a cere respectarea întocmai a 
Regulamentului Organic împotriva abuzurilor domnitorului Mihail Sturdza, în 
capitala valahă avu loc un atentat împotriva domnitorului Bibescu, demonstraţii 
violente, o insurecție în toată legea şi, în urma tuturor acestor tulburări un regim 
republican care ținu pînă în luna septembrie. 

Eliade a fost una dintre căpeteniile acestei Republici; profesor respectat şi 
scriitor cu reputaţie, el se bucura de oarecare popularitate în rîndul burgheziei ce se 
năștea, dar cea mai mare parte a corifeilor aparținea tinerimii cu studii la Paris. Unii 
dintre ei părăsiseră chiar băncile Școlii de drept pentru a înălța la Bucureşti, 
drapelul tricolor al libertăţii: C.A. Rosetti, cunoscut deja ca poet, fraţii Brătianu 
(Bratiano), Dumitru şi Ion, şi cîțiva „parizieni“ prin educaţie !. 

De altfel, aceşti novatori nu se înțelegeau deloc. Eliade ar fi vrut să conducă 
precum un dictator această mișcare care ar fi adăugat instituţii liberale la vechea 
societate păstrată aproape cu totul. Alții profesau ideile revoluționare care 
triumfaseră în februarie. Un Nicolae Bălcescu, istoric cu mare renume, un Ion 
Ionescu, fost elev al şcolii agricole din Avignon, reprezentau 0 nuanţă a revoluției 
care ținea să transforme ordinea socială; alții doreau mai curînd rolul de liberali 
republicani. O Comisie a proprietății cuprinzînd şi un număr de țărani a dat numai 
prilejul de a face ascultate de către privilegiați, doleanțele elocvente exprimate ale 
clasei lucrătoare care se oferea să-şi răscumpere libertatea; şedinţele conduse de 
Ionescu au fost închise la puțin timp după aceasta. 

Cum Rusia, mişcarea fiind îndreptată împotriva regimului consular al 
acesteia, îl soma pe suzeranul turc să-și facă datoria împotriva rebelilor, membrii 
guvernului provizoriu, care-şi împrumutaseră titlul de la şefii revoluţiei franceze, 
acționară chiar şi la Constantinopol, pe lîngă generalul Aupick, ambasadorul 
Franţei; îi cerură sprijin împotriva duşmanilor libertăților publice şi ai drepturilor 
naționale. Faimoasa declaraţie a lui Lamartine prezentase Franța democratică 
drept aliatul natural al tuturor răscoalelor populare care invocau dreptul națiunilor 
la o viață independentă; românii îl implorară să le protejeze cauza: nu obținură 

decît niște asigurări de simpatie și vagi cuvinte de speranță din partea marelui poet, 
care fusese nevoit să renunţe Ia orice putere ?. 

Curînd, moldovenilor scăpați din ghearele domnitorului lor, prea practici 
pentru a se lăsa surprinși de evenimente, li se alăturară într-un exil comun, frații lor 
din Valahia, care prinși de turcii lui Soliman Pașa fuseseră îmbarcaţi pe un vas de 
transport și depuși pe malul unguresc. Astfel se formă la Paris, un grup de emigranți 
„moldo-valahi““ — termenul a fost pus în circulație de Billecocq — ale cărui eforturi 
au fost dedicate la a face cunoscută cauza lor națională. Este într-adevăr uimitor 
cum acești tineri, abia avînd mijloacele necesare traiului și neavînd de mai înainte 
alte relaţii în afara celor câtorva colegi de școală și a unora dintre profesorii lor, au. 
putut să-și câştige atît de ușor simpatia și în plus, un sprijin real și constant în toate 
cercurile societăţii franceze îndrăgostite de libertate și de naționalism. Ar fi destul 
de greu, cu documentele de care dispunem astăzi, să regăsim firul acestor legături 
numeroase și variate. Ar putea fi totuși fixate niște categorii în grupurile care se 
formară la Paris. 

Eliade trăia separat, înconjurat de cîțiva fideli; printre cei mai importanţi 
dintre prietenii lui se număra un Tell, membru al guvernului provizoriu și un 
Gheorghe Magheru, comandantul trupelor din Oltenia; unul dintre ei, Nicolae 
Russo (Lacusteanu) publică un Supliment la lucrarea, de care va fi vorba mai jos, 
lui Elias Regnault. Pierdut din ce în ce mai mult în norii admiraţiei față de sine, 
rezumînd în propria-i persoană ambițioasă și bănuitoare, trecutul și prezentul 
cauzei revoluționare, purtînd în nume propriu lupta împotriva Ţarului și denunțînd 
drept complici ai tiranului pe tinerii nesupuși autorităţii sale, Eliade publica în 
franceză, cărți destul de bine scrise, într-un jargon deosebit, atît de plin de emfază, 
al romantismului politic: Le protectorat du Czar ou la Roumanie et la Russie 
(1850), Memoires d'un proscrit * etc.; dar ele erau citite mai mult de adversarii lui 
indigeni decît de prietenii revoluţiei valahe. 

Nicolae Bălcescu, după ce va fi petrecut cîtva timp în Transilvania, încercînd 
în numele liberalismului internațional un compromis între unguri și români, venise 
Şi el să eșueze la Paris unde căuta materiale pentru a sa Istorie a lui Mihai Viteazul. 
Publică aici un vechi memoriu redactat pentru Poartă asupra problemei țărănești, 
opuscul serios și solid ce poartă titlul de Question €conomique des Principautes 
danubiennes **. Informaţii suplimentare au fost date de unul dintre frații Golescu, 
Alexandru, într-o scriere de mai mică importanţă. Cele două lucrări au fost bine 
primite de presa pariziană datorită interesului legat de subiectul însuși. 

De nobila figură a lui Nicolae Bălcescu trebuie să o apropiem pe aceea a lui 
Constantin Filipescu, care, după ce va fi publicat un Memoire sur les conditions 
d'existence des Principautes danubiennes ***, se Stingea la Paris, în vîrstă de abia 
patruzeci şi șapte de ani, în luna iunie 1854 *. Dar Eliade trebui să plece puțin mai 
tirziu, în Turcia pentru a fi mai aproape de cercurile prin care înțelegea să-și 
redobîndească puterea pierdută o dată cu înfrîngerea suferită de Revoluţie; cât 
despre Bălcescu, o boală de piept îl trimise mai întîi în sudul Franței, apoi la 
Constantinopol și în cele din urmă la Neapole, unde muri cu regretul şfișietor de a 

* Protectoratul Țarului sau România şi Rusia; Memoriile unui proscris. 


*+ Problema economică a Principatelor dunărene. 
»+* Memoriu asupra condiţiilor de existență a Principatelor dunărene. 

nu fi putut să se întoarcă în patrie. Ioan Ghica ajunse bei de Samos, guvernator în 
numele Sultanului al acestei insule eline și publică la Paris sub pseudonimul Cainoi 
o scriere despre „ultima ocupație rusă“, nu căută deloc să-și atragă partizani. 

Cu totul alta a fost linia de conduită a „parizienilor“, foşti studenți valahi 
amestecați în mișcarea revoluţionară. Rosetti, frații Brătianu, Goleștii, Voinescu 
formară un grup aparte care nu avea decît o grijă: să-şi elibereze ţara de tirania 
„protectorilor“, să reia opera revoluționară fără a schimba nimic în ea, să refacă 
republica democratică din 1848 cu ajutorul Turciei, dacă era nevoie, dar împotriva 
atît a Austriei cît şi a Rusiei. Publicară în limba lor o revistă minusculă intitulată 
Republica română și pamflete menite să întrețină în îndepărtata lor patrie credinţa 
în victoria finală a ideilor de înnoire, dar se gîndeau și la publicul francez. Dumitru 
Brătianu publică unul dintre cele mai bune memorii care au fost scrise în franceză 
despre problema românilor din Transilvania, într-ale sale Lettres hongro-valaques * 
şi studiul fratelui său Ion, Autriche et les Principautes **, este cu totul remarcabil. 
Ioan Bălăceanu dădea publicației franceze a partidei unioniste din Principate, 
editate la Bruxelles, articole biciuind aceeaşi Curte de la Viena unde, mai tîrziu va 
servi timp îndelungat, politica lui Carol I. 

Alături de această propagandă a românilor în mijlocul publicului francez, a 
mai fost și o alta, mult mai activă şi avînd un ecou mult mai puternic: aceea a 
scriitorilor filo-români. Deja înainte de 1848, Lamartine acceptase preşedinţia 
societății studenţilor „moldo-valahi“. Edgar Quinet se căsătorise cu fiica 
scriitorului moldav Gheorghe Asachi, văduva unui Moruzzi. Chiar Asachi se 
hotărîse să publice în franceză şi în română revista Le Glaneur*** la a cărei 
direcțiune își asociase un francez, Gallice, chemat la Iași, după cât se pare, ca 
profesor. Încă în 1843, Revue independante **** dădea un articol de Elias 
Regnault, un francez crescut în Anglia şi traducător al lui "Thomas Carlyle, care 
cerea pentru provinciile dunărene puţin din atenția acordată cu atîta dărnicie 
Egiptului lui Mehemet-Ali și amintea originea latină a românilor, sîngele celt pe 
care-l aveau prin infiltrările ajunse pînă la Dunărea inferioară, participarea 
cavalerilor francezi alături de boierii domnitorului Mircea, în 1396, la bătălia de la 
Nicopole. Înduioşat de suferințele și de curajul doamnei Rosetti, de origine 
franceză și engleză (era născută Grant), Michelet însuși îmbrăca în cele mai 
impresionante podoabe ale stilului său legenda trecutului românesc şi povestea 
evenimentelor din 1848. L'Illustration ***** acceptase publicarea Albumului 
moldo-valah şi tirajul aparte a fost atît de bine primit încît trebui pusă sub teasc o 
nouă ediţie. 

Emigranţii și prietenii lor din Franța erau prea puțin numeroşi pentru a 
încerca cel puţin să provoace evenimentele în sensul dorințelor lor. 

Aceste evenimente veneau totuși de la sine. Nu Napoleon al III-lea a fost 
acela care a avut ideea de a stîrni cearta dintre călugării latini şi greci din Ierusalim; 
nu el a fost primul care a încercat să tragă vreun profit politic pe seama Țarului care 
visa deja să-şi asigure protectoratul greco-slavilor trăitori în Imperiul Sultanului și 

* Scrisori ungro-valahe 
== Austria și Principatele 
»++ Spicuitorul 


»+=* Revistă independentă 
»=s++ ]lustraţia 

n-a fost greşeala sa dacă ocuparea Principatelor, catastrofa flotei turce de la Sinope 
[1] și, în sfîrșit cuvintele jignitoare ale lui Nicolae I la adresa primului Napoleon, 
făcură inevitabil un război menit să schimbe fața Orientului [2]. 

Imediat ce acesta începu, radicalii români, dușmani din principiu, ai Rusiei, 
începură să se agite mai cu putere. Cum scopul eforturilor făcute de Franța și de 
Anglia era de a restitui Turciei fosta ei libertate, de a le lua rușilor stăpînirea 
dobîndită asupra gurilor Dunării, de a le anula protectoratul asupra Principatelor și 
de a instala la frontiera lor occidentală o stare de fapt capabilă să le stăvilească 
înaintarea spre Constantinopol, emigranții deveneau informatori și consilieri de 
care publiciştii și diplomații nu se puteau lipsi. Ei și-au înțeles misiunea și au ştiut 
să și-o îndeplinească. În această epocă au apărut principalele broșuri ale 
emigranților *, presa se ocupă de ele cu un interes cu atît mai viu cu cît era mai nou. 
Cele mai mari ziare le acceptaseră colaborarea sau lăsară cel puțin, să le pătrundă 
ideile. O strînsă alianță apăru curînd între tinerii reprezentanți ai ideilor naționale 
şi liberale din Franța şi proscrișii care nu-l mai considerau pe Billecocq drept 
singurul scriitor capabil să vorbească în favoarea lor. 

Quinet, căruia, la începutul anul 1857, românii îi oferiră mijloacele de a-şi 
publica operele complete, dădu o nouă ediție a cărții sale despre trecutul şi 
aspiraţiile acestei națiuni, despre care adunase cu hărnicie informații, mai mult sau 
mai puțin exacte, furnizate de socrul său, condimentîndu-le în maniera sa, într-un 
stil obositor prin durata emfazei. Lucrarea foarte prețuită în Moldova, a avut două 
traduceri, dintre care aceea a lui Asachi a fost cenzurată cum se cuvine; nu a rămas 
fără influență asupra opiniei publice cu toate că nu conţine nici fapte noi, nici păreri 
personale. 

Lucrarea lui Elias Regnault are informații mai serioase şi o originalitate cu 
mult superioară. Această Histoire politique et sociale des Principautes * care își 
găsi imediat un traducător la Iași, se sprijină pe utilizarea sîrguincioasă a numeroase 
izvoare din care autorul ştie să scoată esențialul. Administrația domnitorilor care 
s-au succedat în timpul regimului Regulamentului Organic este expusă cu 
dezvăluiri crude și judecăți neiertătoare, după scrierile lui Billecocg. Bibescu apare 
drept un duşman al propriei sale țări. Cît despre corifeii revoluției, dacă cei tineri 
sînt prezentați cu o uşoară nuanță satirică, drept „puţin prea parizieni“, Eliade este 
viu criticat pentru ale sale „defecte de temperament“, spiritul său bănuitor, mania 
de a nu vedea decît trădători în cei care nu-i împărtășeau părerile, trufia de a se 
crede adversarul personal al Țarului. Domnitorii Știrbei şi Grigore Ghica, numiţi 
după ce tulburările luaseră sfirșit și convenţia de la Balta-Liman a fost semnată, fac 
o proastă impresie. 

În ceea ce privește soluțiile, Regnault demonstrează inevitabila catastrofă 
turcă, necesitatea de a înlocui acest Stat muribund printr-o altă formaţiune politică, 
dacă nu se dorește cedarea acestor regiuni care îi aparțin Sultanului, unui rival cu 
mult mai puternic şi mai durabil, marele rol care le revine românilor a căror 
existență în Orient este „un noroc“ neaşteptat pentru latinitate. A-i uni într-un 
regat, un principat, un ducat pe Dunăre nu ar fi ceea ce trebuie pentru a crea o stare 
de fapt definitivă. Toţi românii, atît cei din Principate cît şi confrații lor din 


* Istoria politică şi socială a Principatelor. 

Transilvania, Banat, Bucovina şi Basarabia trebuie să formeze un Imperiu de 
10 000 000 de locuitori care, în loc să fie protejaţi de o Europă mereu întîrziind la 
chemare, ar forma el însuşi un dig protector al acestei Europe amenințate de fatala 
înaintare a popoarelor stepei orientale. 

Este drept că anumite păreri ale autorului au fost curînd abandonate sub 
influenţe ce pot fi ghicite. Nu numai maniera în care Regnault analiza evenimentele 
din 1848, dar și soluția ultimă pe care o propunea au fost schimbate prin 
propaganda lui Eliade. Regnault ajunse să dorească numai — pentru a nu răni de 
moarte Turcia — alcătuirea unui singur principat sub suzeranitatea Sultanului. 

Pentru a fi cît de cît complet, ar trebui citată o întreagă serie de opuscule și de 
articole menite a susține această cauză a Principatelor. Hippolyte Desprez a scris 
despre revoluțiile din Ungaria și despre Valahia, (La Moldo-Valachie et le 
Mouvement Roumain în Revue des Deux-Mondes, 1 ianuarie 1848) *, semnalînd 
caracterul „cvasi-franc“ al orașului București, frumosul costum al țăranilor, 
primirea curtenitoare arătată oricărui călător francez, însemnătatea reală a istoriei 
și a literaturii născînde a românilor. Bataillard, republican înverşunat, dușmanul 
neîmpăcat al regimului napoleonian, deveni un adevărat camarad al 
reprezentanților români ai cauzei Unirii; se gîndea să vină la Bucureşti, în Principate, 
pentru a face aici o anchetă personală; frecventa „Biblioteca românească“ și 
„simțindu-se în adîncul inimii român“ publica în National şi Revue de Paris (anul 
1856) articole dintre care unul răni adînc sufletul sensibil al domnitorului Grigore 
Ghica al cărui tragic sfîrșit era deja aproape. Lâon Pl6e trata în Siăcle (din 3 martie 
1858) Problema Principatelor în fața Europei (există și o foarte rară ediţie 
românească). Sub pseudonimul „Un paysan du Danube“ **, Taxile Delord, viitorul 
istoric al lui Napoleon al III-lea, pe atunci redactor la același Siecle și la Charivari, 
ataca în Etoile du Danube *** care apărea la Bruxelles, cu Nicolae Ionescu drept 
singur redactor, Puterile care se împotriveau unirii Principatelor: Turcia, 
bineînţeles şi Austria care se temea de frămîntări în Transilvania și care rîvnea la 
cursul inferior al Dunării. Journal des Debats, în 1857, era de părere că formarea 
unui „regat al Moldo-Valahiei“ era o necesitate europeană şi înfiera în acești 
termeni ironici abuzurile făptuite de armata austriacă de ocupaţie: Austriacul vă 
cere politicos patul vostru, pîinea voastră, vinul vostru, postavul vostru, boii 
voștri, lîna voastră, inul vostru, uleiul vostru și, pentru că din cînd în cînd faceţi 
parte cu soldaţii din micile voastre economii, vă lasă restul; de ce vă plingeți? 
Poetul Grenier, secretarul lui Grigore Ghica, îi dedica acestuia versuri și 
corespondența lui cu Vasile Alecsandri a fost păstrată. Însuși bătrânul Vaillant, care 
pe atunci se consacra studiului asupra țiganilor, se ridică pentru a spune adevăruri 
crude partizanilor separatismului moldav *. Un avocat de la Curtea de Casaţie şi la 
Consiliul de Stat, Thibault Lefebvre, scria o întreagă disertaţie, Situation 
diplomatique des Principautes ă l'Egard des Puissances europeennes ****, pentru a 
dovedi că țărilor române nu le pot fi aplicate capitulațiile, acestea nefăcînd niciodată 


* Moldo-Valahia şi Mişcarea Românească. 
** Un țăran de la Dunăre. 
»** Steaua Dunării 
*x+* Situaţia diplomatică a Principatelor față de Puterile europene. 

parte integrantă din Imperiul Otoman. În sfirșit, Doussault își împrospăta amintirile 
în L'Illustration şi aceeași revistă primea povestirile dintr-o călătorie făcută de 
Camille Allard în Dobrogea, povestiri care îi menționau de mai multe ori pe 
români. Hommaire de Hell, inginerul care făcuse călătoria în Persia, a publicat în 
această revistă, impresii moldave ilustrate de tovarășul său de drum; textul și 
ilustrațiile sînt într-adevăr remarcabile. Poujade, fost consul în Valahia și soțul unei 
Ghica, ceru Unirea Principatelor în Revue contemporaine (15 decembrie 1857). 
Rare sînt vocile care vorbesc pentru Turcia precum aceea a lui H. Lamarche 
(Europe et la Rusie, remarques sur la paix de Paris) *, autorul unui proiect de 
confederație otomană, pentru domnitorul Bibescu (Amâdâe de Câsena, in 
Constitutionel) sau pentru caimacamul Nicolae Vogoride, care-şi spunea Conachi — 
numele aparținea tatălui soției sale, un mare și bogat boier și un prețuit poet — care 
rîvnea la tronul Moldovei. 

Chiar la București se afla un francez, Felix Colson € care începu să expună 
într-un opuscul scris în propria-i limbă, drepturile românilor în raport cu Turcia 
cuceritoare. Pentru a se apăra împotriva mai vechilor încălcări de hotar din partea 
acestei Puteri suzerane, boierii valahi prezentaseră din 1770, la conferințele de pace 
ruso-turce, pretinse tratate descoperite de poetul Ienachiță Văcărescu în arhivele 
Înaltei Porți prin care situația Valahiei față de Poartă era hotărîtă cu exactitate; la 
începutul secolului, Dimitrie Cantemir întocmise și el un astfel de „tratat“ — 
încheiat între Bogdan, fiul lui Ștefan-cel-Mare și Sultan — cu scopul de a le impune 
ruşilor, noii protectori aleși de el, clauzele cele mai favorabile autonomiei 
Moldovei. E regretabil că atît de călduroasa predică a lui Colson se sprijină pe 
documente false, considerate de altfel, absolut autentice la vremea aceea; lucrarea 
sa cuprinde nu mai puţin preţioase informații despre Principate. 

În Principate, atât saloanele cît și școlile, atît bătrînii boierii conservatori cît şi 
tineretul care se trezea însuflețit de dorinţa de libertate națională care-i azvîrlise 
dincolo de hotare pe mai vîrstnicii lor, rămîneau supuși influenței franceze, în ciuda 
supravegherii restauratului consulat. Pensioanele franțuzești continuau să fie 
singura pepinieră pentru tinerii nobilimii; către sfîrşitul administraţiei sale, 
Gheorghe Bibescu își propusese chiar să „franțuzească“ școala secundară, 
supunîndu-l — spre marea indignare, legitimă totuşi, a partizanilor învățămîntului 
național — inspectorilor regelui care controlau instituţiile școlare din Levant. 
Manualele erau redactate după modele franțuzeşti. În acea vreme, niște profesori, 
Aaron și Hill, dădeau un dicționar francez-român, căruia din Moldova îi răspundea 
dicționarul român-francez al unui studios jurnalist, Teodor Codrescu. Literatura 
pariziană a romanelor la modă, de la George Sand la Eugene Sue şi la Ponson du 
Terrail, trece în română prin munca înverșunată a unui întreg șir de traducători 
printre care se numărau şi femei. Dar nu erau uitate nici operele clasice căci era 
dată o versiune a lui Carol al XII-lea de Voltaire şi a lui Telemab, nici lucrările 
istorice precum Istoria civilizației de Guizot. Mai ales Bucureştiul se arătă foarte 
roditor în această operă menită a da unui public încă prea puțin format, nu numai 
o lectură plăcută şi atrăgătoare, dar și informaţii folositoare luate de la cele mai 
bune izvoare, printre efemere produse ale zilei. 





* Europa şi Rusia, observații asupra păcii de la Paris. 

Marea distanță care despărțea cele două țări părea că dispare puțin câte puțin, 
pentru o întreagă societate hrănită, fără îndoială, de tradițiile naționale, dar și de 
spiritul Franței, aproape în aceeași măsură. Să cităm o singură dovadă. „Într-o listă 
de subscripţie în favoarea inundaților din Franța“ — scrie un colaborator al ziarului 
Etoile du Danube, în 1857 (pagina 67) — „găsesc suma de opt ducați austriaci şi un 
sfert de ducat provenind de la bieţii săteni a două mici sate, Ilișeul și Liveni, care au 
cotizat pentru a veni în ajutorul, spun ei, fraților din Franța“. 

Pentru a lămuri această mare și îndepărtată Franță asupra caracterului 
național al românilor prin formele superioare şi durabile ale literaturii, a fost 
gîndită publicarea unui volum cuprinzînd scrieri de tot felul. Aceeaşi foaie, apărută 
la Bruxelles, conținea, într-o corespondență din București, datată 5 ianuarie 1857, 
următoarea notiță: „Strîngerea de documente pentru a servi istoria românilor este 
o muncă de mare însemnătate care trebuie să unească mințile luminate din cele 
două Principate. Sub acest titlu îi vom reuni, vom traduce în franceză și îi vom 
publica pe istoricii și cronicarii noștri, codurile noastre, regulamentele organice 
adnotate, o culegere din cei mai buni poeți ai noştri, într-un cuvînt tot ce este 
potrivit pentru a arăta lumii că românii din Principatele dunărene oferă toate 
elementele care constituie o națiune“. 

Această culegere nu apăru niciodată; scriitorii români, în marea lor parte, se 
aflau departe de hotare, ocupați cu o propagandă națională care le lua tot timpul. 
Dar în timpul acelei șederi în exil, cei mai de seamă reprezentanţi ai intelectualității 
române și publicul francez avură cel puţin, ediții franțuzeşti ale celor mai bune piese 
de Alecsandri și Bolintineanu; acesta din urmă îndrăzni să dea o versiune franceză 
mediocră, de altfel, după cum era și de așteptat, a Brizelor Orientului. Aceste 
produse de un romantism îndreptat spre alte ceruri au fost destul de remarcate în 
lumea literară. Cezar Bolliac cel care publicase un opuscul francez despre România, 
prefață la povestirea aventurilor sale revoluționare, și o nuvelă despre Tudor 
Vladimirescu, căpetenia mișcării din 1821, îşi găsi şi el un traducător în persoana 
unui anume Ferrand. Fiica Banului valah Mihail Ghica, Elena, cîțiva ani măritată 
cu prințul rus Kolţov-Masalski, vorbea cu aceeași competență, care era adevărată, 
despre amintirile ei de la Maraton și despre mormîntul lui Dante, în articole foarte 
bine primite de periodicele din Paris și acestei exilate, care va consacra trei mari 
volume Elveţiei germane i se întîmplă o dată să descrie frumoasele priveliști de o 
pastorală blîndețe care se întind de-a lungul Dunării inferioare. 

Societatea Orientală din Paris care număra printre membrii săi un Garcin de 
Tassy, un Victor Langlois, s-a gîndit să-i încredințeze vice-președintelui său, 
Audiffred o misiune în Valahia; în mai 1856, îi recomanda să cerceteze mai ales 
țiganii, Valul lui Traian şi monezile. Să nu-l uităm pe Lejean care vorbește în 
călătoria lui prin Albania despre observaţiile geologice făcute în împrejurimile 
localității Piatra *. De mult timp „fragmente de cronici moldave“ fuseseră traduse 
în aceeași limbă și publicate de Mihail Kogălniceanu, sau „de Kogalnitschan“ în 
două elegante broșuri apărute la Berlin. 

În 1855, Revue d'Orient publica un studiu asupra „baladelor şi cîntecelor 
populare ale României“. Autorul, care îi amintește pe cei mai însemnați scriitori ai 
unei visate „Roumanie“, era prietenul lui Vasile Alecsandri și se numea Ubicini. 


7 


Aparţinea unei familii franceze de origine lombardă. Născut în Franța, a fost 
crescut în sud și la sfîrșitul studiilor sale obținu o catedră de retorică. O călătorie în 
Orient îl făcu să cunoască Turcia acelui timp de criză. E cunoscută seria 
frumoaselor lucrări închinate de el Imperiului Otoman, care pretindea că se inspiră 
din concepțiile politice ale Occidentului pentru a renaşte la o activă viață istorică; 
nu poate fi găsită o mai bună călăuză pentru această epocă a Tanzimatului decît 
Scrisorile despre Turcia, Turcia nouă şi alte scrieri, pînă la aceea din 1877, în care 
explică ridicola constituţie a vizionarului Midhat-Pașa în care acesta se încăpățina 
să vadă un instrument de progres. 

A fost, ne încredințează biograful său, secretar al guvernului provizoriu și al 
locotenenției domneşti din Valahia anului 1848. Rolul lui a fost, în orice caz, foarte 
modest în acele săptămîni de convulsii politice care nu erau sortite să producă o 
nouă stare de fapt. Dar șederea la București îl legă pentru totdeauna pe acest tînăr 
bărbat, atras de treburile Orientului și îndrăgostit de îndepărtata și pitoreasca 
latinitate, de dificilă operă a regenerării românești. 

Într-o scrisoare inedită către Kogălniceanu — rămase mai departe prietenul 
intim al acelui Alecsandri care pentru el nu era un simplu „boier moldav“ ca pentru 
Billecocq — se declara român prin simţire, regretînd doar că nu cunoaște limba 
poporului de propășirea căruia se interesa atît de călduros. Discursul său de la 
înmormântarea lui Ion I. Voinescu, unul dintre reprezentanții emigrației valahe, 
este o capodoperă a sentimentului: vorbeşte în termeni emoționanţi despre cel care 
era sortit să nu-și mai vadă ţara pentru că a iubit-o mai mult decît oricine şi 
prorocește apropiata întoarcere a exilaţilor sub ocrotirea Franței. Ubicini pregătea 
pe atunci, pe baza lucrării franceze a predecesorului său moldav, o nouă istorie a 
Principatelor pe care dorea să o poarte printre evenimentele extraordinare cărora 
tocmai le fusese martor. Încurajat şi ajutat, fără îndoială, de Kogălniceanu, termină 
curînd această lucrare care apăru în L'Univers pittoresque şi contribui în mod 
esenţial la cauza moldo-valahă. 

Este un bun rezumat, foarte bine ordonat şi cu un stil limpede şi plin de viață. 
ÎI însoțesc gravuri foarte frumoase înfățișînd orașul Hîrșova din Dobrogea turcă sau 
o coloană oarecare rămasă din palatul domnesc din Cimpulung. 

Informaţia e vastă şi variată, autorului fiindu-i cunoscute toate scrierile 
franceze ale emigranților şi chiar, într-o manieră directă, o parte a surselor străine; 
este în stare să folosească lucrarea grecului Fotinos şi este găsită chiar indicaţia unei 
munci datorate lui Voinescu; nu-i scapă nici una din recentele călătorii făcute de 
francezi în Valahia și va împrumuta din descrierea, atît de superficială totuși, a unui 
Stanislas Bellanger (Voyage en Moldo-Valachie *, în două volume). Partea 
consacrată relaţiilor dintre Principate și Turcia în epoca modernă este tratată de o 
mînă de maestru, cum era de aşteptat din partea celui care a scris Lettres sur la 
Turquie. Pentru epoca Regulamentului Organic, un nobil simț nepărtinitor îl face 
să respingă calomniile pe care diferite partide şi le puneau reciproc în seamă. Dar, 
urmîndu-l pe Colson, Ubicini este în mod deschis anti-rus și nu-i cruță deloc pe 
aceia care, precum Ştirbei, îşi datorau situația sprijinului acordat de Puterea 
protectoare. Pentru revoluţia de la 1848, care are întreaga sa simpatie, este un. 


* Călătorie în Moldo-Valahia 

martor ocular. Încheie afirmînd că pentru români nu există decît o singură 
problemă socială: aceea a țăranilor și o singură problemă politică: aceea a unirii 
Principatelor. O ultimă parte tratează moravurile și civilizaţia. Ubicini, care se 
ocupase de problema românească în diferite articole publicate de revistele și 
jurnalele timpului, nu reveni asupra subiectului decît mai tîrziu; acum vreo douăzeci 
de ani, dl. Gheorghe Bengescu, autor al unei folositoare Bibliografii franco-române 
ale cărei date pot completa Ia fiecare pas expunerea noastră, publica o interpretare 
pe alocuri originală prin argumentele folosite pentru a da vigoare lucrării, a 
Oripginilor istoriei române de Ubicini. Către sfirșitul zilelor, bătrînul profesor, care 
primea o pensie din partea Statului român, era ocupat cu strîngerea documentelor 
franceze pentru marea colecție a monumentelor străine privind istoria românilor. 
Corespondenţa sa, dacă a fost păstrată, trebuie să conțină numeroase informaţii 
despre ultima fază a acestei istorii. 


NOTE 


1. Termenul îi aparține lui Elias Regnault. 

2. Billecocq, opere citate, pag. 388-389. 

3. Vezi despre Ubicini, în Univers pittoresque, pag. 165, nota 1. 

4. Adăugaţi: J. Strat, Un coup d'oei] sur la question roumaine, Paris, 1858; Bolintineanu, Les 
Principautes Roumaines; Vaillant traducea un articol de Bălcescu în Revue d'Orient publicat în 1845. 

5. Etoile du Danube, pag. 244. O notiță vorbeşte despre el în aceşti termeni: „Valahia lui îi 
datorează în parte, în 1830, organizarea instrucţiunii publice; în 1831 întemeierea internatului colegiului 
naţional de la Sfîntu-Sava; în 1840 înfiinţarea şcolii gratuite de fete; în 1838, în sfîrşit, specimenul 
Dicţionarului universal al limbii române, pentru care Camera valahă îi vota, în unanimitate şi cu titlu de 
încurajare, suma de 1 000 ducați“. Cf. cuvintele sale emoţionante de la moartea lui Grigore Ghica, ibid., 
pag. 256. 

6. În biserica din Drajna-de-Jos exista un mare tablou religios în stil oriental semnat de un 
Colson. Am fost asiguraţi că acest pictor nu este autorul nostru. 

7. Revue d'Orient, IV. 

8. În Tour du Monde. 

9. Tom I, pag. 336 şi urm.; tom II, pag. 227 şi urm. 


[1] Bătălia navală de la Sinope (azi Sinop) a avut loc la 30 noiembrie 1853, unde escadra rusă, 
comandată de Nahimov, a zdrobit escadra turcă. 

[2] Autorul se referă la războiul Crimeii desfăşurat între anii 1853-1856. La 16 octombrie 1853, 
“Turcia a declarat război Rusiei şi la 2 noiembrie încep ostilitățile în războiul ruso-turc, turcii cunoscînd 
grele înfrîngeri. La 12 martie 1854, la Londra, s-a încheiat Tratatul de alianță anglo-franco-turc, 
împotriva Rusiei. Tratatul de pace de la Paris, încheiat la 30 martie 1856, a pus capăt războiului Crimeii, 
din care Rusia a ieșit înfrîntă şi a cunoscut pierderi grele. Prin acest tratat cele trei judeţe din sudul 
Basarabiei, Cahul, Ismail și Bolgrad, au fost redate Moldovei. 

CAPITOLUL XI 


RĂZBOIUL CRIMEII ȘI ÎNFIINȚAREA 
STATULUI ROMÂN 


Cînd Imperiul francez a început războiul Crimeii, opinia publică nu putea 
consimți să îl recunoască numai ca pe o acţiune politică destinată să întărească 
bazele instabile ale Turciei degenerate. Născută din nobila propagandă idealistă a 
romanticilor, ea le cerea învingătorilor care înălțaseră drapelul Europei viitoare, 
mai libere, mai drepte şi mai durabile să ridice națiunile înjosite de cuceriri şi de 
anexiuni. Într-o vreme cînd un auditoriu numeros era înflăcărat de lecțiile vibrante 
ale lui Adam Mickiewicz sau crezul lui Manzzini era pe buzele întregii tinerimi 
republicane, suferințele Italiei şi ale Poloniei găseau inimi capabile să înțeleagă 
ceea ce un popor în restriște poate cere în favoarea sa de la conştiinţa universală. 
Kossuth însuși întîlnea în Anglia partizani înflăcărați ai libertății maghiare și în 
Franţa, prieteni personali și auxiliari pentru eforturile sale în cercurile cele mai 
influente care îl înconjurau pe Împărat; se ştie că, mai tîrziu, dictatorul republican 
consimți să obțină recunoaşterea prințului Napoleon ca rege al Ungariei. 

Dar această Ungarie, la fel ca Italia eliberată, nu putea rezulta decît dintr-un 
război victorios, un mare război, întru totul victorios asupra Austriei care încă nu 
era dușmană. Pentru a despărți Polonia de Imperiul rus, ar fi fost nevoie de o altă 
izbîndă decît aceea de la Sevastopol şi mai ales de încuviințarea Austriei şi a Prusiei 
care se temeau să nu piardă partea ce şi-o atribuiseră din pradă. Pentru că trebuia 
să se dea totuși satisfacție acestor intelectualiînsetați de eliberări naționale, acestor 
burghezi al căror suflet era stăpînit de un ideal superior combinațiilor politice 
vremelnice şi trecătoare, s-au văzut obligaţi să creeze România. 

Principatele, ocupate de Rusia la începutul conflictului cu Sultanul, suferiseră 
apoi o nouă mare luare în stăpînire de către austrieci, urmare a unei înțelegeri 
diplomatice cu Turcia. Împăratul Franz-losif spera că va putea chiar să le anexeze 
domeniilor sale, în virtutea fostelor raporturi de „vasalitate“ cu Ungaria evului 
mediu. Nimic nu a fost cruțat în această intenţie: italieni, precum contele Coronini, 
care l-a luat ca aghiotant pe Grigore Brîncoveanu, au fost comandanți ai trupelor 
imperiale, boierilor le-au fost făcute promisiuni încîntătoare, în timp ce clasa 
lucrătoare era ademenită cu soluția problemei ţărăneşti. Interesarea bancherilor şi 
a creditului public nu a fost uitată, vorbindu-se despre înfăptuirea unor mari lucrări 
tehnice menite să pună în valoare această țară înapoiată. Naşterea unei aversiuni 
generale a fost rezultatul la care s-a ajuns. 

Aceasta era starea de spirit atît la București cât și la Iași cînd tratatul de la 
Paris acordîndu-i Moldovei o bucată din Basarabia meridională, instaura o nouă 
stare de fapt pentru Principate. Ele trebuiau să formeze, sub garanția marilor 
Puteri, un bloc politic de apărare împotriva Rusiei, care pierduse în acelaşi timp cu 
dreptul de a întreține o flotă în Marea Neagră și protectoratul dobîndit prin 
îndelungate și încăpăţînate eforturi. O conferință trebuia ulterior să se întrunească 
pentru a regla detaliile acestei reorganizări. 

Fusese vorba, o clipă, de a adăuga un corp suvita român trupelor franceze, 
engleze, piemonteze și turcești care luptau la Sevastopol. Unii dintre reprezentanții 
tinerimii ar fi dorit-o cu înflăcărare. Totuși nu au fost decît vreo cîţiva ofițeri care 
serviră sub ordinul căpeteniilor otomane; revoluționari precum Rosetti și Goleştii 
dădură în zadar fuga la Paris pentru a cere onoarea de a lupta împreună cu țăranii 
din Oltenia pe care credeau că-i pot ridica împotriva oricărei stăpîniri străine care, 
în dauna turcilor, s-ar fi stabilit pe pămîntul patriei lor; au fost văzuți la Vidin și la 
Galaţi, chiar și în Moldova, dar oferta lor a fost respinsă. Amintirea faptei lor 
aducătoare de tulburări și mai ales o arestare austriacă plutea deasupra acestor 
uneltitori în stare să reînvie dezordinea de altădată; de aici amînări și în cele din 
urmă refuzul definitiv al lui Omer-Pașa, comandantul șef al trupelor Sultanului. 
Acesta nu-i mai folosi pe Eliade și pe aderenţii lui care veniseră plini de speranţe la 
cartierul său general. Cele două grupări de emigranţi făceau de fapt, tot ce le sta în 
putință pentru a fi pe placul turcilor fără a-și da seama de răul pe care îl produceau 
astfel cauzei pe care doreau și pretindeau că o servesc. 

Nu mai rămînea decît un singur mijloc de a acţiona: propaganda făcută în 
mediile politice ale Occidentului, mai ales la Paris și la Londra. Emigranţii i s-au 
dedicat cu totul, cu o neobosită activitate care le este și titlu de glorie în fața 
posterității. Pe altă parte, membrii tinerei generaţii rămași în țară găsiră curînd 
prilejul de a contribui în mod esenţial la crearea noii ordini a lucrurilor. Pentru a 
cunoaște adevăratele dorințe ale „moldo-valahilor“ s-a hotărît să fie consultați; 
adunări consultative, reunite de locotenenți domneşti, avură loc timp de cîteva luni 
în cele două capitale pentru a exprima doleanţele de care conferința avea nevoie 
pentru a putea să se pronunţe asupra viitorului românilor. Cum se dorea ca nota 
turcă să fie întru totul păstrată pentru a nu ofensa un „suzeran“ căruia, în fapt, i se 
slăbea puterea sau, cel puțin, i se interzicea speranța de a putea forma un Stat 
unitar turc în dauna tuturor autonomiilor istorice, locotenenţii au fost calificați 
caimacani și adunările purtară ciudatul nume, jumătate turc, jumătate latin, de 
„Divane ad-hoc“. 

Adversarii acestei uniri a Principatelor care era în inimile tuturor, le-au 
reproșat acestor adunări de a-și fi luat rolul de Constituante, de a fi dezbătut 
probleme asupra cărora nu li s-a cerut părerea, de a fi ţinut să proclame principii 
generale a căror enunțare pe malurile Dunării nu putea servi la nimic real nici 
practic. Pentru a le înțelege atitudinea trebuie să ţinem seama nu numai de neyoile 
urgente ale țării, pe care diplomația europeană nici nu le bănuia, de dorința firească 
de a pune inevitabilele reforme sub ocrotirea întregii lumi occidentale, dar şi de 
starea de spirit a acestor legiuitori constituționali care, în dorințele lor, procedau ca 
şi cum ar fi fost vorba de a da legi și regulamente în numele unei puteri recunoscute. 
Așa au făcut deputaţii Statelor Generale în 1789; la fel și moldovenii și valahii din 

1757, ei nu aveau dreptul de a se socoti reprezentanții indiscutabili ai unei națiuni 
care dorea să se constituie după ideile unei noi filosofii politice; şi unii şi alții erau 
în aceeași măsură încredințați că orice reprezentare reală a poporului are misiunea 
de a da, în virtutea unui drept elementar, superior dreptului scris, o formă nouă 
societății. Atît spiritul cât și tonul „Divanelor ad-hoc“ erau cele ale Franţei. 

Dorinţele națiunii române, comune celor două Principate, cuprindeau înainte 
de orice, formarea unui singur stat. Napoleon al III-lea era partizanul acestui 
proiect; noua Românie ar fi apărat gurile Dunării împotriva oricărei încălcări 
viitoare; printre altele, ea ar fi fost prima creație politică a restauratului Imperiu ale 
cărei principii fuseseră puse în scrierile din tinerețe ale conducătorului. 

Opera era sortită să se lovească de cele mai mari dificultăți. Se putea spera la 
a înfrînge repede. împotrivirea Înaltei Porți față de înfăptuirea unui astfel de 
proiect? Departe de a admite posibilitatea unui singur Stat român tributar, ea 
credea că poate să ajungă cu timpul la a face din aceste principate, care niciodată 
n-au fost supuse unei administrații directe, niște simple provincii a căror autonomie, 
recunoscută în mod formal, va fi tratată practic după interesele noii Turcii. 

Alături de ea se aflau Anglia și Austria. Prima rămînea credincioasă 
concepției sale că Imperiul Otoman trebuie să trăiască în limitele actuale şi fără nici 
o primejdie pentru dezvoltarea lui viitoare. Pentru ea, integritatea Turciei era o 
dogmă și după spusele miniștrilor săi, ea nu consimțea nici măcar să o discute. Nu 
numai diplomații, dar și ziariștii — Times în primul rînd — autorii articolelor despre 
Orient, călătorii care înfățișau starea de fapt și mișcarea spiritelor de aici, erau 
neobosiți în a apăra acest Stat decăzut a cărui renovare era o simplă iluzie de fațadă. 
Cît despre Austria, aceasta nu părea să fi renunţat pentru totdeauna la mai vechile 
ei năzuințe spre valea Dunării inferioare; în orice caz, se temea să nu aibă în această 
Românie unică un permanent pericol pentru stăpînirea ei asupra a milioane de 
supuși aparținînd aceluiași neam și participînd la aceeași civilizație națională. 

Pe deasupra, planurile Împăratului erau susținute foarte slab de propria-i 
diplomaţie. "Thouvenel, ambasadorul său la Constantinopol nu era câtuși de puțin 
încîntat de rolul ce-i fusese atribuit, de a se război fără încetare cu colegul englez 
Stratford Canning, un personaj atotputernic și deosebit de tiranic, pentru a le face 
plăcere unor oameni care i se păreau a fi o grămadă de boieri uneltitori şi nimic mai 
mult. Nu ar putea fi descoperit nici un singur personaj de vază a cărui influență să 
se fi alăturat neşovăitoarei voințe a lui Napoleon al III-lea de a duce la bun sfîrșit 
opera de unitate românească. 

Se părea deci, că pentru a înfăptui unirea, românii nu se puteau bizui decît pe 
ei înșiși. Trebuiau să aibă mai întîi „Divane“ alese cu adevărat de țară și nu de 
poliția caimacanilor, dintre care cei care au administrat Moldova, Teodor Balș şi 
Nicolae Vogoride erau simpli agenți ai Austriei și ai Turciei. Ţara însăși era, pe 
deasupra, încă prea puțin dezvoltată pentru ca o conștiință națională atotputernică 
să fi fost în stare să sfărîme piedicile și să impună candidaţii favorabili unirii. 
Vogoride, care era obișnuit cu practicile diplomatice se pricepu să facă în așa fel 
încît să aibă o adunare alcătuită în mare parte din oamenii săi. Prezentînd rezultatul 
uneltirilor sale rușşinoase, avea grijă să nu pară austriac; pe cînd purta cu ostentație 
la Iași un frumos fes roșu cu ciucure albastru, la Paris făcea să se afle că era născut 
în țară“; la nașterea lui, tatăl său Ștefan era caimacan fapt care făcea din el aproape 

un domnitor; nu numai că s-a însurat cu fata lui Conachi, dar îi moșteni şi întreaga 
avere ba chiar şi numele; nutrea simpatii deosebite pentru Frânța, iar nevasta sa era 
protectoarea cea mai devotată civilizației franceze în aceste ținuturi ale Dunării. Un 
anume Doze, căruia i se datorează o broşură intitulată Six mois en Moldavie *, 
plătit pentru a susține dreptul frumosului grec la coroana moldavă, arăta că acesta 
ar fi fost capabil să facă un mare serviciu Franţei imperiale întemeind o dinastie 
menită să slujească de-a pururi interesele Napoleonienilor. Alți panegirişti îl 
lăudau pe Alexandru Ghica, ajuns caimacam al Valahiei? şi un oarecare altul pe 
concurenții acestuia. Nu trebuie uitat că aceste interese personale erau 
reprezentate la Paris prin oaspeţi binecunoscuți precum Grigore Ghica, fiul 
domnitorului valah din 1822 şi soțul unei doamne Amelie Subiran, care a publicat 
un opuscul despre Valahia ** sau, omonimul său moldav care a domnit din 1849 
pînă în 1856, căsătorit şi el cu o franțuzoaică. Primul a fost ucis într-un accident de 
circulație, celălalt, prigonit de dușmani sprijiniți şi de Bataillard, se sinucise în 
castelul său din Mee. 

Această activă propagandă nu a avut efectul așteptat. Împăratul consideră 
drept o problemă de prestigiu personal anularea alegerilor moldave. Cu toată reaua 
sa voință, Thouvenel a fost nevoit să folosească pînă şi ultimele arme diplomatice 
împotriva aerelor şi a sfidării arătate de Reşid-Paşa care îndeplinea funcția de 
Mare-Vizir. Făcu pregătiri oficiale de plecare şi porunci ca pavilionul să-i fie dus pe 
vasul care trebuia să-l poarte spre Franța. N-a fost nevoie de mai mult pentru a face 
Înalta Poartă să cedeze, doar această amenințare a unei rupturi; s-a trecut la noi 
alegeri al căror rezultat nu mai putea fi pus la îndoială. Dorinţele exprimate de 
Adunarea moldavă în 1857 au fost arătate mai sus. 

Dar Napoleon nu era cîtuși de puţin dispus să-şi sacrifice alianța permanentă 
cu Anglia, alianță devenită însăși baza politicii sale. A trebuit să se ajungă la un 
compromis. La Osborne unde se duse Împăratul pentru a discuta cu regina 
Victoria, a fost stabilită o înțelegere verbală care le îngăduia românilor o formă 
imperfectă de unire, cu doi domnitori, două adunări, două armate, dar o legislație 
comună care trebuia întocmită de o singură comisie stabilită la Focşani, pe hotar, şi 
cu însemnele unirii pe drapele. 

În acest timp, în Moldova, agentul Austriei şi comisarul Porții se aflară în fața 
împotrivirii înverşunate a consulului Franței la Iaşi, Victor Place. Acesta încuraja 
eforturile tineretului patriot care avea o influență din ce în ce mai covîrşitoare 
asupra țării și a fost unul dintre primii care au aclamat izbînda definitivă a acestei 
încăpățînate lupte. Cînd comisarii Puterilor apărură la Iași, Talleyrand, cel al 
Franţei, a fost primit cu ovaţii entuziaste. La un moment dat avu loc — adăugăm noi 
— la Bucureşti, vizita lui Blondel, ministru al Belgiei la Constantinopol; dacă ar fi 
să-l credem, se arătase ca simplu călător pasionat de ştiinţe; dar în realitate cu 
misiunea concretă de a se pregăti unirea pentru a-i da contelui de Flandra un tron 
în Orient. La Bruxelles apărea organul francez al partidei unirii, Etoile du Danube, 
inspirat de M. Kogălniceanu şi redactat de Nicolae Ionescu. La 5 februarie 1859, 
colonelul Cuza, cu vreo zece zile mai înainte ales deja domnitor al Moldovei cu 


* Şase luni în Moldova 
** La Valachie 

numele de Alexandru-loan I, devenea și domnitor al Valahiei, această dublă 
alegere înlătura toate obiecțiile ridicate împotriva unirii dîndu-le celor două 
Principate un singur domnitor, capabil prin puterea lui nepăsătoare față de 
primejdii și prin cuceritoarea lui sinceritate să forțeze ultimele metereze ale 
opoziției turce și să-şi transforme situația în ceva mai mult: coroana Principatelor 
Unite, apoi a României unitare. 

Fost elev al instituţiilor universitare din Paris, Giza s-a considerat mereu 
protejatul Franţei căreia îi datora tronul. Secretarul său politic era Baligot de Beyne 
care îndeplinise funcții de încredere pe lingă demnitari turci. Îi primea curtenitor pe 
oricare alt reprezentant al Franţei. Precum mai toți contemporanii săi, vorbea de 
preferință franceza și scria mai bine în această limbă decît în aceea proprie. Ofiţeri 
ai misiunii militare franceze îi organizară armata. 

Dar, de la un capăt la celălalt al domniei sale atît de rodnice în mari reforme 
precum înființarea proprietății ţărăneşti personale și libere și secularizarea 
bunurilor imobile aparținînd Locurilor Sfinte din Orient, el a reprezentat cu 
precădere sistemul napoleonian în ceea ce avea el mai superficial. În ciuda deselor 
sale conflicte cu adunările pe care nu le putea stăpîni, dar față de care nu înțelegea 
să se supună, rămase stăpînul care se prefăcea că respectă întocmai formele 
democrației parlamentare. 

Pentru a ţine piept boierilor ambiţioși şi intriganți, care aveau în Principate o 
forță politică la fel de puternică și de copleșitoare ca în Franța clasa bogatei 
burghezii și a avocaţilor elocvenţi, el se sprijini pe țăranii care nu-i uitaseră 
niciodată marea binefacere datorată dîrzeniei sale. Folosind o lovitură de Stat 
împotriva deputaţilor care preferau să-și părăsească principiile proprii și să 
dezerteze de la cele mai bune cauze numai pentru a face act de opoziție față de 
persoana „tiranului“ el nu uită să-și supună noua constituţie, — pe care a numit-o 
„Statut“ după cel pe care Victor Emmanuel al II-lea îl acordase tînărului regat al 
Italiei — ratificării unui plebiscit pregătit de administraţie. 

Pe atunci, partea opoziției care de fapt, era republicană, cu C.A. Rosetti în 
frunte, nu rupsese legăturile cu partea înaintată a opoziţiei franceze; Bataillard îi 
reproşa chiar că se sprijină totuși pe acest alt tiran cu mult mai primejdios decît 
însuși Napoleon al III-lea. Unii dintre nemulțumiți se adăpostiseră la Paris unde 
publicau pamflete veninoase împotriva domnitorului; pentru a-l defăima în mediile 
politice franceze se străduiau mai ales să-i denunțe legăturile cu Rusia. Cuza ar fi 
dorit într-adevăr să obțină de la aceasta, pentru a-i fi urmaș, pe „acel domn străin“ 
de mult timp cerut de țară, pe unul dintre ducii de Leuchtenberg, nepoții lui 
Nicolae I, prin Marea-Ducesă Maria, mama lor. 

Astfel, atunci cînd o conspirație militară puse capăt, la 24 februarie 1866 (stil 
vechi), domniei unui principe ales cu un atît de mare și curat entuziasm în urmă cu 
șapte ani, Franța oficială, al cărei consul își oferi totuși serviciile domnitorului 
detronat, nu protestă; pe de altă parte, Franţa liberală aplaudă văzînd în această 
biruință a oamenilor liberi un fericit simptom a ceea ce dorea să înfăptuiască și ea 
împotriva regimului imperial. 

O clipă, s-a pus problema de a reîncepe dezbateri între reprezentanții 
Puterilor garante privind forma definitivă care s-ar potrivi mai bine Principatelor 
întrucît unirea era considerată a fi legată de soarta domnitorului pe care ele și l-au 

ales şi care lua acum drumul pribegiei. La Iaşi a fost urzită o revoltă pentru a cere 
separarea Moldovei; guvernul provizoriu o înăbuși în sînge. Turcia vorbea despre o 
intervenţie militară. Franța se gândea să schimbe aceste țări române care păreau 
neguvernabile, cu provinciile austriace din Italia eliberată în 1859 şi care cerea 
frontiere naturale Ia est. Despre asta s-a vorbit la întrevederea de la Salzburg dintre 
Napoleon al III-lea și Franz-losif. Trebuie reproșată această politică Împăratului 
francezilor? Reprezentînd principiul naționalităților nu avea el oare dreptul de a 
stabili o gradaţie între cei care îi cereau simpatia? Nu era mai firesc ca el să încline 
mai mult spre italienii doritori de unitate, capabili de sacrificii pentru a o dobîndi şi 
a o păstra şi pe deasupra vecinii imediaţi ai Franței decât spre acei români pierduţi 
în îndepărtata perspectivă a Orientului, puşi în mişcare de spriritul de facțiune şi 
uitînd, în mijlocul tulburărilor și al conspirațiilor, de marile interese ale nației lor, 
care mai cereau încă eforturi uriaşe? Dar războiul dintre Italia şi Austria, 
corespunzînd celui pe care regele Prusiei îl declară împăratului de la Viena, a dat 
curînd o altă întorsătură afacerii. Regatul lui Victor Emmanuel a fost întregit fără 
a mai fi nevoie de a-i plăti mărirea prin abandonarea altei țări latine, ai cărei cei mai 
buni fii nu erau vinovaţi de excesele politice comise de o clasă dominantă în 
decădere, aceea a adevăraţilor boieri şi aceea a ariviştilor care încercau să-i imite 
fără a avea însă şi frumoasele tradiţii ale primilor. 

România rămase deci întreagă aşa cum o clădise prudența şi curajul 
domnitorului Cuza. În Franţa a fost propus, pretinde un autor destul de bine 
informat, un nou şef în persoana acelui prinț Napoleon care nu reușise să ajungă 
rege al Ungariei. Un prim plebiscit, după moda napoleoniană, îi oferi această 
coroană a primejdiilor şi neajunsurilor fostului candidat — contele de Flandra. Dar 
Carol de Hohenzollern-Sigmaringen a fost cel care, după ce va fi fost ales cu o 
majoritate formidabilă, acceptă definitiv. 

Nu era neamț pur sînge. Tatăl său, Carol-Anton, era rudă cu regele Prusiei 
căruia îi fusese ministru, foarte liberal de altfel, dar într-un grad atît de îndepărtat 
încît este greu să-l determinăm. Pe de altă parte, Carol-Anton fiul lui Marie- 
"Antoinette Murat, sora strălucitorului rege lipsit de noroc al Neapolelui, francez ale 
cărui origini, se ştie, erau foarte modeste, se căsători cu o Beauharnais care se 
numea Josephine precum prima soție a lui Napoleon. La rîndul ei, această 
Jos&phine era fiica lui Stephanie de Beauharnais, mare-ducesă de Bade, adoptată 
de Împărat și mereu înconjurată de simpatia lui deosebită. Dacă sora lui Murat nu 
a jucat niciodată vreun mare rol, Stephanie de Bade umpluse epoca cu 
personalitatea ei; se risipea în mișcări, în conversații, în proiecte şi acţiuni politice. 
Rămase foarte franceză, mergînd fără încetare în mediul social al Franței unde îşi 
făcea deseori apariția (îi era sortit să moară la Nisa). Stephanie urzi planul de a-şi 
mărita fiica, pe Carola, cu Napoleon al III-lea pe care îl cunoscuse în melancolicele 
zile de singurătate de la Arenenberg,. Josephine era cu totul nemțoaică, dar nu şi-a 
neglijat rudele franceze cărora viața le surîdea din nou; a fost vorba de o căsătorie 
între Împărat şi fiica ei, Stephanie, care cîțiva ani mai tîrziu se mărita cu regele 
Portugaliei, Pedro al V-lea (1858) pentru a se stinge curînd la Lisabona. 

Alianţele latine ale familiei nu se opresc aici. După moartea bunei şi 
frumoasei regine Stâphanie (1859), Leopold de Hohenzollern, fiul-cel mare al 
Josephinei de Bade, se căsători cu dona Antonia, fiica reginei Portugaliei, dona 

Maria II da Gloria şi a lui Fedinand de Saxa-Coubourg, coborîtor din mareşalul de 
Saxe; fiul acestei prințese de Bragance și de Bourbon este regele Ferdinand, care 
domnește azi peste România și îşi adaugă eforturile şi suferințele la cele ale 
soldaților care luptă spre folosul național. 

Carol de Hohenzollern însuşi apăruse în Franța, unde o prietenă a Josephinei, 
sora de lapte a lui Napoleon, Mme Hortense Cornu, femeie foarte inteligentă şi cu 
o mare influență, i-a călăuzit paşii. La această strălucitoare curte a Împăratului, 
apucă să o cunoască pe cea de-a doua fiică a prințului Lucien Murat, Anne, ea însăşi 
trăgîndu-se prin bunică din Napoleon şi îi ceru mîna; dar, după cum pretinde un 
autor român, Împăratul condiționă viitoarea căsătorie de intrarea tînărului prinț în 
armata franceză şi acesta preferă să nu părăsească drapelul sub care servise pînă 
atunci. Puternicul curent național care la acea vreme înfierbînta tînăra Germanie 
contribui fără îndoială, la hotărîrea în fața căreia iubirea se dădu bătută; 
Hohenzollernilor de Sigmaringen, prinți catolici rhenani, le plăcea să amintească cu 
orice prilej că regele Prusiei era conducătorul casei lor. Cît despre Anne Murat, ea 
ajunse mai tîrziu, Mme de Noilles, ducesă de Mouchy. 

De altminteri, Napoleon al III-lea rămase o amintire mereu vie pentru 
suveranul României. Ca și modelului său, acestuia îi plăceau discursurile: solemne, 
pompele militare, marile lucrări tehnice; ca şi el avea cultul prestigiului, era un spirit 
liberal cu înclinaţie spre un despotism activ și adeseori binefăcător. Mai multe 
momente ale domniei sale amintesc, cu mai puţină strălucire, anumite pagini ale 
celui de al doilea Imperiu. 

Cît despre direcţia politică a lui Carol I, acest prinț găsi o societate educată 
franțuzeşte, cunoscînd perfect strălucitorul decor al Parisului, interesîndu-se de 
ultimele produse ale acelei literaturi, cîteodată foarte frivolă, care caracterizează 
ultimul timp al epocii imperiale. Ignora Germania și Anglia, chiar Italia; nu dorea 
să cunoască Rusia şi avea un dispreț mai mult sau mai puţin îndreptățit, dar sterp și 
în orice caz, menit să devină primejdios, pentru micile popoare din Balcani. O 
singură politică era posibilă pentru început, aceea care ar fi continuat să lege soarta 
României de Imperiul protector. 

Dacă, în pofida năzuințelor stăruitoare — atît de îndreptăţite! — ale românilor 
Care doreau să-și întregească unitatea națională, alăturîndu-şi „frații“ din 
Transilvania, din Banat şi din Bucovina, a avut loc o apropiere de Austria, 
diplomaţia franceză a fost autorul și cauza ei esenţială. Antagonismul cu Rusia se 
păstra cu stăruință şi cum Austria era rivala tradițională a influenței ruse în Balcani, 
de la Paris i s-a arătat Bucureştiului drumul spre Viena. Domnitorul României a 
făcut deci călătoria recomandată pentru a înnoda relații de prietenie cu Franz-Iosif 
Şi de atunci revendicările naționale au căzut pe un plan secund; căci lumea oficială 
declară de mai multe ori şi în mod solemn că renunță la a le mai urma, mulțuinindu-se 
din cînd în cînd să ceară prietenește — dar fără nici un rezultat — un tratament mai 
bun pentru popoarele de același neam și aceeași limbă, trăitoare sub coroana 
Sfintului Ștefan. Asta nu l-a împiedicat totuși pe ducele de Grammont, 
ambasadorul Franţei la Viena, să înceapă niște negocieri cu domnitorul Cuza, care 
în mod nobil refuză să se sprijine pe un străin pentru a redobîndi o situație pe 
nedrept pierdută. 

Patru ani mai tîrziu, candidatura prințului Leopold, fratele lui Carol I, la 
tronul Spaniei, aduse cu sine războiul dintre Prusia și Franţa și Imperiul a fost 
zdrobit. A treia Republică, preocupată de gravele ei probleme interne trebui să-și 
restrîngă activitatea din afară; au fost lăsate să slăbească relaţiile cu îndepărtata țară 
latină a Dunării care, pentru triumful cauzei sale naționale era atît de îndatorată 
eforturilor făcute de suveranul detronat. Totuși în clipele ei cele mai grele, Franța 
nu găsi nicăieri, poate, simpatie mai adevărată şi mai adîncă precum în România. În 
Parlamentul de la București avură loc manifestări pentru Franţa învinsă şi dl. P.P. 
Carp, care nu avea încă sentimentele cunoscute, declara ca ministru al Afacerilor 
Externe că „acolo unde flutură drapelul Franței se află simpatia românilor“. 
Ambasadorul Imperiului la Constantinopol recunoștea gratitudinea pe care, cu 
riscul de a-şi atrage mînia şi pedeapsa răzbunătorului Bismark, această țară ştiuse 
să o arate marii națiuni latine a Occidentului. 

Cînd evenimentele din 1877 îi cerură României vasale să ia o hotărîre privind 
Înalta Poartă, ea se adresă Franţei pentru a cere sfat şi sprijin. Primirea făcută de 
ducele de Decazes n-a fost prea călduroasă. „Dacă vă veţi hotărî să acționaţi ne 
vom Simți în largul nostru; rolul Puterilor garante a luat sfîrșit şi voi veţi purta 
întreaga răspundere“. A trebuit să mergem. Toate acestea nu-l împiedicau pe 
Kogălniceanu să-şi arate profunda convingere că totuşi, la momentul hotărîtor, 
românii nu vor fi lipsiți de ajutorul Franţei. 

După eroica participare a armatei domnești la luptele purtate în 
împrejurimile Plevnei unde le purtase chemarea "Țarului Alexandru al II-lea, 
Congresul de la Berlin se deschise în luna iulie 1878. DI. Waddington reprezenta 
Franța. Nu făcu nici o opoziţie la cesiunile teritoriale impuse României victorioase 
şi ca toţi ceilalți membri ai Congresului, îi impuse acesteia admiterea la cetățenie a 
străinilor fără protecție de Stat. 

Comerţul cu România suferea aproape în fiecare an o scădere explicabilă prin 
năvala de produse proaste şi ieftine venind din Germania. Importul celor care 
formau un adevărat monopol al Franței în Orient: parfumerie, articole de modă, 
mătăsuri, țesături de lux, a fost atins prin acceptarea crescîndă a proastelor mărfuri 
vieneze sau ale imitaţiilor de la Berlin. Pe de altă parte, grîul românesc își găsise 
pieţe noi în Occident. 

Reprezentanţii Franţei la Bucureşti, dintre care unii precum Engelhardt şi 
Coutouly nu l-au uitat uşor, aveau mai mult un rol politic de mîna a doua; nu erau 
încurajați să susțină un comerţ care ar fi putut aduce profit şi influenţă civilizatoare 
în onoarea şi folosul țării lor. Agenţiile consulare aflate în ținut din 1830, dispărură 
încet-încet şi cîndva înfloritorul consulat de la Iași a fost încredințat unui vice- 
consul care nu era nici cel puţin diplomat de carieră; era un simplu girant, trăind 
dintr-alte ocupaţii care îl umileau într-o societate orbită de bogăţie şi de lux. 

Cu toate acestea, în epocă, călători și alți scriitori francezi, fără a mai socoti 
un belgian, Emile de Laveleye, închinară pagini de simpatie față de noul regat 
român, proclamat în 1881. Pe urmele lui Saint-Marc-Girandin, Elis6e Reclus 
vizitînd Bucureștiul constata originea latină a românilor, importanța lor 
civilizatoare în sud-estul european unde ocupă primul.loc aşteptînd să dobîndească 
într-o viitoare Confederație balcanică, distincția fizică şi nobilă mâîndrie a ţăranului, 
graţia femeilor și dreptul pe care-l are acest Stat de a forma un singur Stat 

cuprinzîndu-și toți membrii?. Pagini mai superficiale sînt consacrate de Edmond 
About călătoriei sale în Valahia. Un francez, Ulysse de Marsillac, ocupă în 1870 
catedra de literatură franceză a Universităţii Bucureşti. Publică o foarte bună 
istorie a armatei române și timp de cîţiva ani Journal de Bucarest*, una dintre cele 
mai bune ziare care au apărut în România. În aceeași vreme, apărură traducerile lui 
Alecsandri, puțin îndepărtate de text, dar de o mare amploare, un nobil avînt și de 
o frumoasă armonie; ele sînt datorate unui anume Rucăreanu, pe adevăratul său 
nume Antonin Roques, profesor de franceză în capitala română. Trecutul 
românilor și inspirația poetică populară care însuflețeau versurile modelului său îl 
interesau pe acest poet de un real talent și cum ajunse să scrie curgător în limba 
noastră, prezentă o piesă în limba română în care exploata cu mare vîlvă romantică 
tragedia domnitorului valah Constantin Brîncoveanu executat de turci cu întreaga 
lui familie, în 1714. Journal de Bucarest* încetînd să mai apară, alți oaspeți 
francezi, Emile Galli și Frederic Dame, publicară în 1877 o nouă foaie franțuzească, 
L'Independence Roumaine ** care-şi avu necazurile ei. Galli se întoarse în Franța; 
Dame a fost după aceea, redactor al unuia din jurnalele româneşti Cimpoiul 
(„zampogna“ italiană), a dat, printre altele, o bună traducere a romanului Quatre- 
vingt-treize *** de Victor Hugo, de la el avem mai ales un mare dicționar frnacez- 
român de o reală valoare lexicologică. Dar L'Independence Roumaine ca şi alte 
ziare franțuzești, La Roumanie ****, La Politique *****, n-au fost decît niște 
organe de partid, menite să placă străinilor trăind în România, „lumii bune“ care 
prefera foile franțuzeșşti, și să înlesnească propaganda anumitor interese particulare 
dincolo de hotare; numerele de duminică nu conțin decît reproducerea unor 
fragmente oarecare luate din cea mai recentă literatură franceză. O mai târzie 
încercare a unui grup de profesori de a face cunoscută în Franța şi în străinătate în 
general, viața națională, nu avu succes. Revue Roumaine ****** din București nu 
trăi nici cel puţin un an. Conferinţele ținute de români în „cercul“ bucureştean al 
revistei pariziene „Annales“ nu contribuiră deloc la a face cunoscut publicului 
român spiritul francez cu ceea ce are el mai nobil şi mai de folos altor nații, nici 
francezilor în trecere prin București ce are viața românească mai original şi mai 
interesant. Pentru a-și atinge scopul trebuia făcut cu totul într-alt fel. 

În acest timp, Parisul nu înceta să se bucure de trecerea pe lingă studenții 
români cu adevărat doritori să se instruiască, în timp ce influența germană exercita 
cu ajutorul revistei Convorbiri literare, și prin tinerii întorși de la Universitățile 
imperiale, ca dl. Titu Maiorescu, care făcuse și studii la Paris, și dl P.P. Carp. 
Civilizaţia românilor continua totuși să sufere influența franceză, care se amesteca 
din ce în ce mai fericit propriului fond naţional, plin de originalitate și de vigoare. 
Dacă cel mai mare poet al acestei generaţii, Mihai Eminescu, nu are nimic francez 
în piesele lui lirice atît de adînc mișcătoare, nici în avîntul său filosofic — cu toate 
astea din franceza a tradus Lais — dacă nuvelele marelui povestitor Ion Creangă şi 

cele ale lui Ioan Slavici se deosebesc numai prin nota populară, cel mai cu seamă 
dramaturg al vremii, Ion L. Caragiale a fost pînă spre sfîrşitul vieții un pasionat 
cititor al modelelor franceze din care împrumută delicata analiză psihologică, 
inimitabilul său simț al măsurii și al preciziei. Nuvelele lui Maupassant, atît de pline 
de umanism găsiră numeroși imitatori și fără îndoială, au contribuit la avîntul fericit 
pe care îl avu acest gen în literatura noastră mai recentă. În diferite ramuri ale 
Ştiinţei a existat poate o influență încă și mai profundă. 

Să nu uităm apoi că în arte inspiraţia este de la început franceză şi se mai 
păstrează pînă în ziua de azi. La Paris îşi făcură studiile primii noștri pictori: un 
Gheorghe Lecca, un Tătărăscu, un Lapati, elevul lui Ary Scheffer, care către 1880 
încercă să fixeze într-un tablou ce aduce cu eboșa unui sculptor marea figură a 
Voievodului eliberator, Mihai Viteazul. Theodor Aman, fiul unui negustor din 
Craiova, s-a format cu maeștrii francezi în vremea războiului Crimeii din care 
prezentă niște scene în saloanele Parisului, unde au fost bine primite. Nicolae 
Grigorescu care a descoperit o dată cu farmecul priveliştilor româneşti de la munte, 
condiţiile deosebite ale mediului atmosferic și particularitățile aerului liber 
românesc, începuse să picteze pe vremea cînd un Millet, un Corot revoluţionau arta 
franceză prin îndelungate studii răbdătoare în pădurea Fontainebleau și în satele 
Normandiei. Întreaga lui operă, chiar dacă ea este pentru români o splendidă 
descoperire a patriei, trebuie înțeleasă, sub raportul concepției generale și al 
mijloacelor tehnice, ca un capitol al picturii franceze din ultima perioadă a 
Imperiului la care a adăugat un idealism naiv și visător. 

Nu trebuie să uităm nici că George Enescu, cel mai bun compozitor al nostru, 
aparține Franței aproape la fel de mult cît României. 

Totuși, în timp ce traducerile din poeţii și prozatorii francezi formează o 
întreagă ramură a producției literare din România, aproape nimic din literatura 
română nu a pătruns în Franța unde de pe vremea lui Ubicini, interesul față de 
sufletul acestei nații-soră nu a încetat să scadă. Și totuși, începînd mai ales cu 1890, 
literaturile străine, chiar și acelea ale națiunilor mai puțin dezvoltate, au găsit în 
Franța, nu numai interpreţii silitori, dar şi un public încîntat să descopere aceste noi 
izvoare de poezie. 

Vina este în primul rînd a românilor înșiși. În timp ce dl. Emile Picot da un 
nou avînt studiilor românești prin cursul ținut la Școala de limbi orientale vii, prin 
editarea cronicii lui Ureche și a unor interesante lucrări de erudiție, în timp ce mii 
de studenți treceau prin băncile înaltelor școli franceze și o numeroasă colonie de 
oameni cultivați și bogaţi își petrecea timpul la Paris, printre ei nu se afla nici unul 
care să reînvie interesul ce părea sortit să se stingă cu totul. După 1850, un valah din 
Oltenia, Grigore sau — după cum credea el că e preferabil să se semneze — Gregory 
Gănescu, după ce a început prin a traduce Aventures du dernier des Abencerrages * 
de Chateaubriand, a alcătuit o carte despre Valahia în care propunea candidatura 
la tron a doi Cantacuzino, tatăl și fiul, şi un studiu despre principiul național, 
publică jurnale de polemică violentă împotriva moravurilor celui de al doilea 
Imperiu: Le Courrier de Dimanche **, Le Nain Jaune ***, care l-au făcut celebru. 

* Aventurile ultimului Abencerrage i 

Cu timpul, ajunse prin muncă şi răbdare, să-și formeze un stil francez de o vervă 
deosebit de mușcătoare și unele dintre paginile lui au valoare literară veritabilă. 
Unul dintre colaboratorii săi, a fost un fiu de boier, Ioan Florescu. Dar după aceşti 
răzvrătiți care și-au înscris numele alături de un Aurelien Scholl, Prâvost-Paradol şi 
chiar alături de un Barbey d'Aurâvilly în istoria reacției împotriva disoluţiei literare 
şi morale a epocii, nimeni nu mai veni să reprezinte o contribuție a sufletului 
românesc în literatura franceză. Frumoasele versuri ale domnișoarei Elena 
Văcărescu, de o factură robustă, în care vibrează accentele, sclipirile unei pasiuni 
atît de profunde, nu au decât foarte rar, note datorate sensibilităţii dureroase, 
mistice uneori, care ne este proprie. Nu vom vorbi despre imitatorii, cîteodată 
fericiți, ai poeziei franceze contemporane; uneori ei aparțin prin sînge națiunii 
române, dar prin întreaga lor educaţie şi prin întreg mediul lor social țin de Franța 
pariziană. 

În acest timp, lucrările dlui Alexandru 'D. Xenopol cel care a dat o mare 
Istorie a Românilor în două volume, găsiră o bună primire pe lîngă un public 
francez care discută cu interes și Principiile fundamentale ale istoriei ale aceluiaşi. 
DI Xenopol, foarte cunoscut în Franţa, este membru străin al Academiei de Științe 
morale şi politice, unde a fost precedat de Gheorghe Bibescu, fiul domnitorului; în 
1870 acesta luptă în rîndurile armatei franceze alături de alți români — un Contantin 
Pilat care își părăsise scaunul de deputat, un Șaguna, rudă a mareului Mitropolit al 
românilor din Transilvania — a dat literaturii franceze pagini foarte remarcabile, 
transcrise de însuşi Zola, despre campania din Mexic şi despre războiul contra 
Germaniei *. Informaţii asupra civilizației române din secolul al XVIII-lea și din 
epoca renașterii naționale au fost date de un fost elev al profesorului de literatură 
franceză de la București. Cea mai bună lucrare de geografie consacrată României 
este aceea a dlui Emm. de Martonne, La Valachie. Autorul, venit în țară pentru 
a-și căuta cu un zel neobosit materiale cunoaște limba română, poartă un interes 
real poporului pentru care nu se pricepe să risipească acele laude incompetente, 
detestate chiar de aceia cărora le sînt adresate. 

Acum cîțiva ani, pe cînd în Franța se credea că sîntem cu totul infeudați 
politicii germane și cînd nici cei mai cutezători nu îndrăzneau să spere că într-o 
bună zi vom putea duce alături de Franța o luptă plină de cele mai dureroase jertfe 
şi de cele mai grave pericole, unul dintre foștii noștri profesori, dl Charles B&mont, 
director la Revue bhistorique, trecea prin Bucureşti ca membru al unei croaziere 
ştiinţifice; după ce a văzut monumentele de artă veche păstrate pe atunci în Muzeul 
acestui oraș: pietre sculptate, lemnărie împodobită, vase bisericești cu lucrătură 
energică și nobilă, patrafire și perdele de altar brodate cu aur pe un blînd fond 
azuriu, roșu palid, verde șters, dădea glas în cîteva cuvinte sentimentului trezit pe 
acest prim contact cu o nouă artă: „Ţara care a dat aceste opere nu merită să-fie 
doar citată într-o istorie a artei, ci merită un capitol special în ea“. Părea că se 
adresează astfel, devansînd judecata profund admirativă a dlui Strzygowski,. 
compatrioților săi, acelor francezi care, atunci cînd o doresc, au o atît de delicată 
înțelegere pentru toate formele naționale pe care o pot îmbrăca originalitatea și 
sinceritatea umană *. 

Ceva mai tîrziu, cu același distins vizitator se vorbea despre o mișcare 
populară izbucnită în România împotriva membrilor clasei bogate care doreau să 

prezinte pe scena Teatrului Naţional din Bucureşti o comedie ușoară împrumutată 
din repertoriul anumitor instituții pariziene. Am căutat să îi explicăm adevăratele 
motive care nu aveau nici o legătură cu profunda admiraţie pe care o purtăm 
geniului creator al Franţei în tot ce are el mai sănătos și mai durabil, iar di B&mont 
se exprima — ne amintim bine — în acești termeni: „Aveţi dreptate. Ceea ce poate fi 
plăcut pentru noi nu este de a ne fi imitată civilizația, ci de a fi întrebuințată cu folos 
pentru a provoca sau a grăbi înflorirea unei noi civilizații“. De aceasta dată nouă, 
celorlalți, ni se adresa. 

La această oră cînd îi slăvim pe cei o sută de mii de români care și-au vărsat 
sîngele — morți de-a pururi neuitaţi, răniți cu nobile răni — pentru aceeaşi cauză care 
a cerut sîngele a mai multor milioane de oșteni înarmaţi pentru a apăra pămîntul 
francez şi onoarea națională, să ni se dea voie a dori ca aprecierile formulate de un 
om al cărui fiece cuvînt reprezintă o profundă convingere, să fie de acum înainte 
liniile directoare în relaţiile dintre marea națiune latină a Occidentului și sora ei mai 
mică de la Dunăre. Educaţi la școala franceză pentru a deveni cu atît mai mult noi 
înșine, simțim nevoia de a le mulţumi maeștrilor şi educatorilor noştri prin darul cel 
mai frumos ce poate fi făcut de o naţiune: izvoare de noi inspiraţii țîşnind din însuşi 
adîncul sufletului. 


NOTE 


1. L'Illustration, nr. din 25 septembrie 1858. 

2. Le Monde ilustre, 1858, tom 1, pag. 324. 

3. Nouvelle gcographie universelle, Europe meridionale, tom ], pag. 224-276. 

4. Lucrările filosofice ale dnilor M. Draghicescu şi G. Aslan au găsit şi ele editori francezi. 

5. Vom demonstra că arta populară polonă a „goralelor“ din apropierea Cracoviei, arta adaptată 
de puţin timp şi imitată de către francezi nu este decît arta țăranilor români, „goralii“ fiind urmaşii 
păstorilor valahi. 

ISTORIA RELAŢIILOR 
ANGLO-ROMÂNE 


CAPITOLUL 1 


RELAȚII ÎNTÎMPLĂTOARE ÎNAINTE DE 
SECOLUL AL XVII-LEA 


Întemeiate în cursul secolului al XIV-lea, cele două principate, al Moldovei şi 
al Valahiei, erau sortite să apere noua cale comercială care lega oraşele saxone ale 
Transilvaniei: Kronstadt, Hermannstadt, Bistritz cu țările balcanice pe de o parte şi, 
de cealaltă, noile ctitorii germane din Galiţia: Cracovia, Lemberg cu marele port 
genovez al Caffei. Noile state ocupau un teritoriu aproape lipsit pînă atunci de 
centre urbane şi fără legături importante cu vechiul şi marele drum care, ducînd din 
Occident spre Orient, trecea Dunărea la Belgrad pentru a ajunge prin Niș și 
Adrianopol, în capitala Imperiului de Răsărit.! 

Astfel, punctele de contact dintre valahi, moldavi şi naţiile apusene lipsiră 
mult timp. Urmînd rapoartele ce i-au fost făcute, Philippe de MEzitres? abia dacă 
pomenește după Albania, Dalmația și „Esclavonia“, care nu-i decît Serbia, de 
„ținutul lui Alexandru de Balgerat“ — trebuie să citim Basserat, căci forma 
manuscrisului provine dintr-o lectură greşită — „din Abblachia“. Şi scriitorul picard 
nu trece cu vederea, într-un tratat scris către 1396, existența unui al doilea Stat 
român, mai recent, de vreme ce vorbește în acea „Cavalerie a iubirii pentru Iisus- 
Christos“? despre „îndoita Allachie“ continuare a „pustiurilor Serviei“. 

În expediția de la Nicopole la care luaseră parte cei mai îndrăzneți cavaleri 
francezi ai vremii, conduşi de Ioan-fără-de-Frică, occidentalii cunoscură aceste țări 
îndepărtate unde, cei mai norocoşi dintre ei, scăpaţi de la moarte și din captivitatea 
turcilor, au căutat adăpost. Froissart amintește reaua purtare de care se fac vinovaţi 
faţă de aceşti oaspeţi bogat înveșmîntați aceia dintre valahi care, acceptînd supre- 
maţia Sultanului Baiazid, i s-au supus domnitorului Vlad, în UAP ce Voievodul 
legitim, Mircea, se afla în tabăra creştină. 

Relaţii directe nu erau posibile între Anglia ce se mai mulțumea cu o existen- 
ță pur insulară și aceste ținuturi de la Dunăre. Englezi au pătruns în Orientul 
european numai sub flamurile feudale franceze. Robert Woodhouse le propunea 
urzitorilor cruciadei care sfirşi cu luarea Alexandriei, ajutorul companiilor engleze; 
contele de Warwick, fiul contelui de Suffolk şi Guillaume de la Pole aveau aceleaşi 
gînduri. Richard Grey de Codnor și Milon de Stapleton se numărară printre noii 
cruciați din Egipt.* Maurice Lebrun şi fraţii săi de arme, veterani ai războaielor 
apusene, îl serviră împotriva turcilor pe contele AmedE€ al VI-lea de Savoia. * În 
atacul împotriva oraşului Tripoli din Siria sub comanda regelui Petru I de Cipru, o 
galeră era a contelui de Hereford”. În aceeași vreme arcași englezi făceau parte din 
garda orașului Tărzburg sau Bran, care păzea principala trecătoare transilvană spre 
Valahia.* 

Cînd Henric al V-lea (1] trimise o solie către principii creştini ai Orientului, el 
a ales un cavaler de limbă franceză, Guillebert de Lannoy, care îl reprezenta şi pe 
Filip-cel-Bun, duce de Bourgogne; trimisul îl vizită la Suceava („Cozial“) pe primul 
domnitor al Moldovei [2] cu adevărat independent şi privi cum lucrători lituanieni 
ridicau întăriturile marelui port moldav la Marea Neagră, Cetatea-Albă, 
Akkerman-ul turcilor de mai tîrziu.? | 

Pînă acum s-a crezut că primul vizitator român a apărut în Anglia în 1427, sub 
urmașul lui Henric al V-lea. S-ar fi numit Radu și ar fi avut în țară rangul de Ban. 
Dar este vorba de un conte din Valahia thessaliană şi privilegiul regelui englez mai 
spune că el e originar din „părţile Greciei“ (in partibus Greaciae)”. 


II 


A trebuit să treacă o sută de ani" pentru a găsi un document autentic despre 
legăturile dintre marea insulă a Occidentului şi principatele dunărene care în tot 
acest timp îşi apăraseră cu propriile lor mijloace, existența politică împotriva încer- 
cărilor turcilor de a-i cuceri, ajunşi totuși curînd suzeranii lor. În 1527, John Wolsey, 
trimis englez pe lîngă regele Boemiei şi al Ungariei, avea o întrevedere cu interpre- 
tul ambasadorului extraordinar al Moldovei, „o țară aşezată între Polonia şi Turcia“ 2, 
venit să-i ofere regelui Ferdinand devotatele servicii ale stăpînului său. Cu un an 
înainte, Ungaria pierise pe cîmpul de bătaie de la Mohâcs şi primejdia turcească îl 
ameninţa pe Ștefan-cel-Tînăr (3), nepotul marelui Ștefan; acesta spera să afle pe 
lîngă Habsburgi ajutorul cerut în zadar de la polonezi, vecinii săi din răsărit. 

John Newberie este primul călător englez prin Moldova care ne-a lăsat o 
descriere a țării; era un negustor plecat la 8 martie 1578 pentru a vedea țara 
Levantului pînă la Tripoli în Siria. În 1582, se îndreptă de la Constantinopol spre 
gurile Dunării, ca şi iezuitul Mancinelli “* din aceeaşi vreme şi ca francezul 
Fourchevaux despre care va fi vorba mai departe. Trecînd pe lîngă cetatea care mai 
purta pe atunci vechiul nume de Lykostomo, ajunge la Tulcea, oraş aflat în nordul 
Dobrogei turceşti, cea adeseori străbătută de armatele Sultanului. Vasul plăti două 
sau trei coroane vamă slujbașului turc. Urmară apoi Isaccea, unde vameșii nu-și 
cerură dreptul şi Tomarovo (Reni) unde copiii poartă în urechi mici cerculețe de 
aur ca în Hindustan, costumul femeilor cu mari nasturi de argint, bani de argint 
în cosițe, broșe de argint în creștetul capului, pumnalele de la brîu arată că e vorba 
despre țigani nomazi. Newberie bagă de seamă, cum a făcut şi Fourchevaux, prețul 
neobişnuit de scăzut al oricărei mărfi şi mai ales al peştelui; cele două relatări se 
ocupă la fel de mult de pregătirea caviarului. 

Călătorii trec pe malul drept al Prutului prin Fălciu, tîrg sortit să vadă în 1711 
marea înfrîngere a lui Petru-cel-Mare şi prin Huşi unde Ţarul va încheia tratatul cu 
Marele-Vizir învingător. Cîmpurile Țuţorei, de la vărsarea Jijiei în Prut, nu 
văzuseră încă triumful lipsit de vărsare de sînge al cancelarului polon Zamoyski, 
asupra hoardelor Hanului. De la Iaşi, capitala ținutului, Newberie îl menţionează 
mai ales pe vameş, un grec cunoscut pentru acte de negoț făcute la Lemberg, 
Nicolae Neurides, care cerea 24 de aspri pe boi şi vaci (20 pe vitele negustorilor 
poloni) şi 5 taleri, 10 aspri pentru butoaiele cu vin; aminteşte apoi castelul a cărui 

descriere se potriveşte cu aceea aflată în comentariile lui Heindenstein; înconjurată 
de palisade, în piaţă, se afla spînzurătoarea. Vede şi lacul castelului, rîul Bahluiului şi 
mânăstirea Socola, de curînd înălțată. Descrierea costumului purtat de femei se asea- 
mănă şi de această dată cu acela al țigăncilor care şi ele i-au atras atenţia lui Four- 
chevaux prin marile rotocoale împodobite puse peste păr. De la Iași, Newberie se 
întoarce pe malul Prutului, la Ştefăneşti, cel care mai tîrziu va primi pentru scurt 
timp o garnizoană polonă, şi ajunge la Hotin, pe Nistru.“ i 

Către sfiişitul secolului al XVI-lea, Henric Austell vizită, la rîndul său princi- 
patul cârmuit pe atunci de un domnitor bolnăvicios şi îngăduitor, bucuros să dea 
găzduire străinilor, Petru, zis Şchiopul. Spre sfîrşitul lunii septembrie primi paşa- 
port turcesc la intervenţia agentului de la Constantinopol al reginei Elisabeta, 
William Harebone, care după o primă şedere, între 1579 şi 1581, se întorsese acolo 
cu scrisori de acreditare în 1582; un alt „gentilom englez“ trebuia să-l însoțească pe 
Austell şi scrisorile de trecere din partea Sltanului îl menţionau pe „Jacomo de 
Manuchio“. „Voievozii Bogdaniei şi ai Valahiei“ precum şi comandanții turci pînă 
la Dunăre trebuiau să le dea ajutor şi ocrotire celor doi englezi cărora nu le era 
totuşi îngăduit să cumpere caii de folos în slujba Sultanului. 

Doar Austell porni la drum: el se îmbarcă pentru Varna şi ajunse la gurile 
Dunării, la Issaktsche€ (azi Isaccea, în Dobrogea română) vadul trecut de obicei de 
armatele turceşti ce se îndreptau împotriva duşmanilor din nordul fluviului. În po- 
vestirea sa aminteşte că moldovenii, aceşti „Bogdani“, sînt creștini deși supuși ai 
turcilor. De-a lungul rîului Prut, trecînd prin tîrgul Fălciu, Austell ajunse pînă la 
Iași. Aceste scurte notițe nu ne dau informaţii despre Curtea aceea care, în 1585, îi 
părea destul de frumoasă, lui Fourchevaux, plină de grandoare şi de măreție cu ai 
săi 300 de oșteni îmbrăcaţi în chip unguresc, înarmaţi cu iatagan la brîu și cu 
secure în mînă, nici despre persoana bunului şi bătrînului domnitor şchiop care, 
după mărturia aceluiași scriitor, așezat sub un umbrar și cu toți cavalerii de seamă 
în jur, asculta plângerile tuturor celor veniți, fără deosebire, care, la o sută de paşi 
de el, în genunchi, își spuneau cu glas tare, păsul precum odinoară sfîntul rege al 
Franţei sub copacul legendar.'* Dar gentilomul englez găsi şi el bună găzduire și 
mâncare gustoasă cărora şi predecesorul său le adusese laude recunoscătoare. Am 
fost primiţi — din partea boierilor şi a domnitorului — cu o mare curtoazie. În ciuda 
poruncii Sultanului, călătorii nu plătiră nimic pînă la hotarul Moldovei. Urmară 
drumul Prutului pînă la Ștefănești, de unde se îndreptară spre Hotin. Puțin în 
amontele rîului, Austell putu zări tunurile albe ale Cameniţei, fortăreața regelui 
Poloniei.” 

Și Fourchevaux urmase acest nou drum care tindea din ce în ce mai mult să-l 
înlocuiască pe acela al Nişului şi al Belgradului, mai comod totuși pentru cei ce se 
îndreptau spre Germania şi vorbeşte despre „micul castel“ al Hotinului,înconjurat 
de ziduri înalte din cărămidă, făcut ca în vechime şi impunător din toate părțile. * 
Harebone însuşi a ales calea Moldovei, a Poloniei și a Mării Baltice în 1581 cînd s-a 
întors în Anglia pentru a-şi cere scrisorile de acreditare. Folosea acest drum şi ca 
negustor și îşi trimitea adeseori agenţii comerciali dincolo de Nistru pentru a 
cumpăra, fără îndoială, atît de căutatele blănuri ale Nordului; ” de altminteri, 
domnitorii Moldovei exportau prin Polonia şi Marea Baltică, pînă în Anglia, cirezi 
de vite, iar negustori din Danzig avînd dese legături cu cele două Principate române 
erau clienţi ai englezilor pentru anumite mărfuri care, înainte de 1450, aveau deja 

căutare în Moldova şi în Valahia.% Cînd Harebone obţinu la 15 martie 1579, scrisori 
de recomandare de la Sultan, pentru el însuşi și „alți doi englezi“ se gîndi desigur să 
urmeze drumul Isaccea-Iaşi-Hotin sau să treacă prin Akkerman, la gurile Dunării, 
prin pustiul viitorului Bugeac şi prin Iași, cale ce va fi preferată de Fourchevaux.? 
La 17 iulie 1581 el se îndreptă prin Marea Neagră şi Moldova către Danzig?, iar în 
anul următor un negustor englez lua drumul Braşovului din Transilvania.? Cînd, la 
14 august 1588, plecă definitiv, Harebone alese drumul Dunării de Jos moldave; 
călătorea însoțit de ambasadorul polon venit să scuze jafurile înfăptuite de cazaci în 
ținuturile Sultanului. Iată de ce se porni călare prin Tracia avînd cu sine o suită mai 
numeroasă, 13 persoane. Ajuns în Moldova, îl găsi pe acelaşi Petru, pe care-l 
cunoscuse şi căruia poate că-i făcuse anumite servicii la Constantinopol, ca ambasa- 
dor recunoscut de Înalta Poartă. Crezu că trebuie să asigure negoțul englez în 
aceste ţinuturi la stabilirea căruia contribuise, prin încheierea unui tratat formal cu 
domnitorul moldav. 

Cu toate că-i plătea tribut lui Murad al III-lea, Petru Şchiopul avea în mod 
sigur, calitatea de a semna o astfel de convenţie. Vămile principatelor erau cu totul 
independente de acelea ale Imperiului Otoman care avea numai drept de a cere 
anumite mărfuri la preţ scăzut și, în anumite condiţii, un slab contingent militar, 
care n-a fost aproape niciodată trimis în tabăra stăpînilor „păgîni“. Domnitorul 
arenda acest venit foarte însemnat unor greci, unor levantini de limbă italiană chiar 
şi unor pământeni care aplicau asupra mărfurilor de orice proveniență, tarife în mod 
sigur de origine tătară, datînd de pe vremea cînd Hanii Hoardei de Aur porunceau 
pînă la Carpaţi. În ultimul timp aceste tarife fuseseră totuşi micșorate şi Harebone 
cerea să le fie îngăduit conaţionalilor săi să se bucure de același tratament ca moldo- 
venii și alți negustori. 

Cererea îi fusese încuviințată de Petru care nu lăsa să-i scape nici un prilej de 
a cîştiga un sprijin în sînul creştinătăţii (se prefăcea că înlesnește propaganda cato- 
lică a iezuiţilor şi a franciscanilor în țara sa). Privilegiul de comerţ acordat englezilor 
este datat de partea moldavă la 27 august 1588. A fost, fără îndoială, redactat de 
Harebone însuşi şi de cel mai de seamă sfetnical domnitorului moldav, Barthelemy 
Bruti, albanez italienizat, cunoscător al latinei: stilul este întru totul acelaşi cu al 
actelor de comerț occidentale de acest gen. Englezii urmau să plătească trei ducați 
la sută şi să se bucure de toată libertatea şi protecţia de care aveau nevoie.* 


II 


Eduard Barton, care îl înlocui pe Harebone, după scurtul episod al italianului 
Mariani%, disprețui și nu urmă exemplul acelui umil negustor a cărui singură grijă 
a fost de a asigura alor săi o mai mare parte din acest comerț cu Orientul ce începu- 
se să fie tulburat de piraţii englezi. A dorit să se îmbogăţească şi, în același timp, a 
avut ambiția să se amestece în treburile politice şi religioase ale Imperiului, inter- 
venind ca mediator, acţionînd ca propagandist anticatolic, favorizîndu-i pe preten- 
denţii la tronul Valahiei şi al Moldovei, sprijinind în orice împrejurare cauza 
protestantismului și, ca urmare, cauza turcilor amenințați neîncetat de cînd cu victo- 
ria de la Lepanto [4] , a coaliţiei catolice cu caracter de cruciadă, condusă de Casa 
de Austria, de Împărat şi de regele Spaniei. 

Nu-l vom urmări în uneltirile ce pot îi studiate în rezumatele rapoartelor sale, 
date de dl Horatio Brown (Calendars of State Papers, Veneţia, IX, 1592-1603). 
Este suficient dacă notăm pe scurt cele ce privesc ţinuturile Dunării. 

În 1589, beglerbegul Rumeliei intră în Polonia pentru a răzbuna stricăciunile 
făcute de bandele cazacilor în ținutul moldav. Regele făcu tot ce i-a stat în putință 
pentru a se împăca şi eforturile ambasadorului său la Constantinopol, Zamoyski, 
ruda puternicului cancelar, au fost sprijinite de Barton; turcii recunoscură faptul că 
el avea acest drept întrucît regatul Angliei este vecinul Poloniei și polonii întreţin 
legături de prietenie cu regina Angliei. % 

Dar, în timp ce Polonia încerca să atragă Moldova la credinţa catolică, fapt ce 
ar fi avut însemnate urmări politice, căci nu trebuie să uităm că regele Ștefan 
Bâthory visa să ajungă la hotarul Dunării, cancelarul Zamoyski fiind cu totul 
cîștigat de această politică, Barton încerca la rîndul lui, să înlesnească pătrunderea 
curentului religios al Reformei dincolo de Dunăre. Trimişii episcopului de 
Lemberg, Solikowski, îi sileau pe nemții stabiliți în principat să-și părăsească 
tradițiile protestante şi pentru a împiedica această convertire, ambasadorul englez 
trimise în 1593 agenţi pe care episcopul îi semnalează cu mînie şi indignare: acest 
ambasador, scrie el, se va face el însuși turc și se crede că va ajunge mare pașă. 
Cine știe dacă suverana lui nu promite Porții că va face la fel, pentru a putea cu 
atît mai mult să o aţiţe la a tulbura creștinătatea.? 

Barton avea deja relaţii de afaceri cu urmaşul lui Petru Șchiopul detronat, 
Aron [5], care, în 1591 îşi redobîndise puterea cu sprijinul atotputernic al 
ienicerilor, creditorii lui care nu doreau să-şi piardă banii. * Acestui protejat care îi 
găzduia cu plăcere pe negustorii englezi precum William Aldwich care în 1592 se 
afla la Iaşi şi pe numeroși alți agenţi şi prieteni, el îi încredinţă un rol destul de 
însemnat, după ce ostilitățile dintre Imperiali şi turci au fost începute în 1593. După 
cîteva luni, intervenea pentru numirea ca domnitor în Valahia a acelui Mihai ce îi 
fusese recomandat de Balthazar Bâthory.?% 

«De la sfîrşitul lunii martie a anului 1595 împuternicitul reginei Angliei şi un 
trimis al domnitorului Aron se înfățişau la Cracovia pentru a pregăti o acţiune 
împotriva Împăratului şi a noului său vasal din Transilvania, Sigismund Bâthory.* 
În aceeaşi vreme, la 13 (23) mai, Barton îi trimitea lui Bâthory, prin prietenii săi de 
la Constantinopol pe ceauşul Hussein, purtătorul unei scrisori în care, ambasadorul, 
care îi scrisese deja principelui despre asta, intervenea pentru o înţelegere între Sultan 
şi răzvrătitul supus al acestuia.“ Vechile privilegii acordate de Soliman-Magnificul 
principatului Transilvaniei ar fi fost confirmate printr-o nouă capitulațiune. 

În luna august, domnitorul Valahiei, Mihai, ieşea victorios la Călugăreni şi 
Sigismund Bâthory, care printr-un tratat ajunsese suzeranul celor două principate 
[6] vecine, venea, puţin mai încet ce-i drept, în ajutorul învingătorului silit să se 
retragă din faţa numărului zdrobitor al trupelor conduse de Vizirul Sinan. Giurgiu 
a fost cucerit şi prefăcut în ruine; de acum înainte era cu putinţă ca paşalele şi begii 
să fie mereu hărțuiţi. Dar, în acest timp, noul domnitor moldav, Ștefan Răzvan, care 
îl înlocuise pe Aron cel bănuit de Bâthory, arestat de garda sa ungurească şi dus în 
Transilvania, îşi pierdea la rîndul său puterea datorită intervenţiei cancelarului Ioan 
Zamoyski; acesta după ce l-a urcat pe tron pe Ieremia Movilă, un domnitor pe 
placul său, reuşi să-l silească să bată în retragere pe Hanul care trecuse şi el Nistrul. 

Barton era atins în interesele sale personale de captivitatea lui Aron care, 
închis în castelul de la Alvinţ unde muri curînd, nu se gîndea deloc să-şi plătească 
creditorii în rîndul cărora ambasadorul englez figura cu o însemnată sumă. Pe de 
altă parte, se pare că acesta primise oferte din partea lui Mihnea, fostul domnitor al 
Valahiei care, ca renegat nu mai putea spera să fie numit în locul răzvrătitului Mihai, 
dar credea că poate dobîndi demnitatea domnească pentru fiul său, Radu. Pentru 
a-şi atinge scopul, Barton care avea, în Moldova și în Valahia, relaţii cu agentul 
tătar Achmed-Aga, îl trimise cu solie, la 12 decembrie, pe secretarul său Francesco 
Marcio, atît la Zamoyski cît şi la Sigismund; primul trebuia să intervină pe lîngă 
Hanul care avea motivele lui de nemulțumire împotriva turcilor, pentru a-l face să 
renunţe la gîndul unei viitoare incursiuni în Valahia și Transilvania. Chiar dacă 
tătarii s-ar fi mărginit să jefuiască pe partea asta a Carpaţilor, Sigismund s-ar fi 
aflat în mod sigur în pericol şi n-ar fi putut împiedica un atac decît dacă s-ar fi hotărît 
să-l părăsească pe Mihai și să încurajeze un alt vecin valah. În acest caz, Sultanul 
care socotea să se pună în fruntea trupelor sale, nemaiavînd ce răzbuna în această 
parte, se va îndrepta desigur, asupra Ungariei. Marcio trebuia să mijlocească și 
eliberarea lui Iacob Ruben, medicul Vizirului Sinan; acest evreu influent trimis 
chiar de Barton în 1594 la prietenul său Aron şi prins în Moldova, urma să fie 
folosit pentru a negocia un armistițiu între Sigismund şi seraskierul Hasan-Pașa 
care ar fi comandat în primăvară, ofensiva turcă”. Și la sfîrșit, Barton nu-i uita nici 
pe cei doi slujitori ai lui Harebone, care, originari din Braşov, fugiseră cînd acela 
se afla în Moldova, în oraşul lor de baștină furînd din trăsura stăpînului 400 de 
taleri „şi alte lucruri de preţ.“* 

Marcio se afla la Curtea lui Sigismund în luna martie, şi principele îi da veste 
împăratului Rudolf despre sosirea acestuia.“ Agentul lui Barton fu găzduit ca un 
personaj de seamă la Monora.* Negocierile ţinură tot anul: ambasadorul englez 
avea autorizare să propună o pace durabilă sau răgazul unui an întreg; la 20 ianuarie 
el declara că principele „era bun ascultător“ al intereselor pe care le reprezenta. La 
17 aprilie, Mathias Banyai, emisarul lui Bâthory, pleca la Constantinopol ducînd cu 
sine scrisori adresate mediatorului.* Dar în acelaşi timp, Barton care nu putea avea 
încredere deplină în asigurările principelui Transilvaniei, uneltea pentru a-l aduce 
la putere pe un alt Bâthory, Ştefan.” La 2 mai 1597, Împăratul care primise ştire de 
la Sigismund privind ofertele lui Barton, îl îndemna pe aliatul şi ruda sa să nu 
abandoneze cauza creştină, singura care-i putea aduce profit şi glorie. De 
altminteri, Praga primea şi vizita unui emisar englez, tălmaciul ambasadorului, 
Pascal Dabri.* 

În primăvara aceluiaşi an, avu loc o nouă intervenţie a ambasadorului care îi 
cerea principelui să păstreze o neutralitate prudentă.” Agentul Martin Banyai se 
duse în mai la Constantinopol pentru a reîncepe negocierile; medicul lui Sinan-Paşa 
mai era încă închis în Transilvania unde sosise de curînd, după ceauşul Ali, colegul 
acestuia Hussein.“ În acelaşi timp, se vorbea despre o pace cu Valahia şi se punea 
la cale trimiterea vicarului patriarhal de Constantinopol care mai apoi a fost 
înlocuit în această misiune, cu grecul Ducas.“ 

Dacă Bâthory rămase de neîmpăcat, ambasadorul englez avu mai multă tre- 
cere pe lingă domnitorul valah la numirea căruia contribuise. Vicarul patriarhal de 
Constantinopol își asumă şi el o mediere care izbuti să ducă la încheierea unui 
armistițiu. De la sfîrşitul anului 1597, Barton se adresa fostului său protejat, care îi 
da curînd un răspuns favorabil; în ianuarie 1598, ambasadorul englez alături de 
cîrmuitorul creştinătăţii orientale îl îndemna să trimită neîntîrziat tributul ca o do- 
vadă reală de supunere.* 

Cînd Bâthory îşi părăsi principatul pentru a căuta aiurea pacea care îi lipsea 
sufletului său neliniștit, avu ideea de a se duce în Anglia şi se crede că spre sfirşitul 
anului 1593 se afla la Curtea reginei Elisabeta unde în 1592 îşi trimisese un ambasa- 
dor.“ La acea dată Barton murise deja (din luna ianuarie 1598); călătorii secolelor 
XVII şi XVIII amintesc uneori de piatra de mormînt împodobită cu o inscripție 
latină, sub care se odihnea acel bărbat întreprinzător a cărui îndrăzneală a dus la de- 
claraţiile cele mai cinice despre creştinătate şi la acţiunile cele mai potrivite cu 
caracterul său diplomatic şi îndatoririle sale religioase. “ 

În acea vreme de după martiriul lui Mihai Viteazul, ucis de generalul Basta, 
un căpitan englez, John Smith, lua parte la luptele duse pentru stăpînirea Valahiei 
între Radu Şerban pretendentul Imperialilor şi Simeon, fratele lui Ieremia Movilă. 
În Memoriile sale, istoriseşte bătălia desfăşurată aproape de Rîmnic, prin părțile 
Oltului, dintre Radu şi moldovenii şi polonii rivalului său (7), veniţi de la Argeş şi 
Piteşti unde -îşi aveau tabăra, apoi retragerea lui Radu către pasul Rotenturm 
(Turnu-Roşu), în timp ce Simeon, ajutat de tătari, sta în tabăra de la Cîmpulung. * 
Smith se numără printre aceia care rămaseră în puterea tătarilor. 

Din nefericire, numele sînt atât de stîlcite şi nimic cuprins în rapoartele con- 
temporane publicate în a doua ediţie a Suplimentelor „Documentelor“ Hurmuzaki 
sau în Memoriile lui Basta redactate în „Historia della Transilvania“ (Veneţia, 
1638) nu ne oferă mijlocul de a le stabili forma autentică, astfel că relatarea lui 
Smith rămîne de nefolosit. 

Henri Lello, din 1597 succesor al lui Barton, urmă aceeaşi politică şi recurse 
la aceleași mijloace. În 1600 era intimul Capudan-Paşei Cigala. % Dacă nu a găsit 
prilejul de a se amesteca în negocierile de pace dintre turci şi Imperiali, a avut în 
schimb, partea sa în intrigile care au dus la numirea unui nou domn la Dunăre. 

Pretendenţii români, tot mai numeroşi şi deseori de obîrşie destul de îndoiel- 
nică, găsiseră de câtva timp, nu numai drumul care ducea la „pragul celor bogaţi“ 
din Constantinopol, dar şi mijlocul de a obține ajutor în bani şi protecţie diploma- 
tică din partea Curţilor occidentale. Avînd în bagaje genealogii pe care nimeni nu 
era în stare să le verifice, gata să-şi înşire suferințele de nespus, îndelungatele perse- 
cuţii pe care au fost nevoiţi să le îndure din partea turcilor, ei cerşeau cîțiva ducați 
pentru a putea continua o călătorie menită să ducă la proclamarea drepturilor lor 
unice şi exclusive, adică la posibilitatea de a-şi dovedi recunoştinţa față de aceia 
cărora le-ar fi fost milă de ghinionul lor. 

Anglia avu şi ea vizitatori ciudați în vremea acelei regine Elisabeta [8] al cărei 
renume ajunse în Orient, unde un vizir oarecare era de părere că ea ar putea foarte 
bine să se mărite cu Sfîntul Părinte, celibatar la aceă vreme. Primul ajuns a fost un 
anume loan Bogdan, care îşi spunea fiu al lui Ștefan-cel-Tînăr şi al unei fete de vor- 
nic moldav, frate al acelui alt Ioan care fusese învins de turci şi sfişiat de cămile; era 
fără îndoială, un român cunoscător al ultimelor întîmplări din Principate, dar se 
semna cu caractere greceşti şi, ceea ce-i mai ciudat e că aceste litere grosolan înşira- 
te alcătuiesc un alt nume, acela de Iliaş-Elie. 


95 


După o primă şedere în Anglia, trecu prin Italia septentrională și Elveţia, 
apoi petrecu cîtva timp la Curtea lui Henric al IV-lea, de la care îşi aștepta instala- 
rea pe tronul strămoşesc; s-a crezut cu adevărat în descendența şi în soarta lui lipsită 
de noroc. Lăsîndu-şi fiul în Franţa, loan Bogdan plecă din nou în Anglia în 1595, 
înarmat cu scrisori adresate de rege Elisabetei şi ambasadorului francez, de 
Beauvoir %; Henric al IV-lea îl recomandase de altminteri şi „domnului Mariany, 
ambasador pentru regatul Angliei pe lîngă Marele Senior“. “ Pretendentul moldav 
era chiar cavaler al Ordinului regal și titlul îi este menţionat în aceste două misive. 

Lipsesc informaţiile privind această a doua vizită la Curtea reginei. Aventu- 
rierul rătăci mulți ani prin Europa fără a risca însă un drum pînă la Înalta Poartă, 
unde, fără îndoială, ar fi găsit cruda primire rezervată celor fără de protecţie şi 
lipsiţi cu totul de bani.* 

Iancu, zis Sasul, domnitorul Moldovei, fugise în Polonia după detronare [9] şi 
regele Ștefan Bâthory crezu că trebuie să răzbune mai vechile jigniri poruncind 
decapitarea bietului fugar. Văduva lui trăi mult timp în Galiţia; mai tîrziu își însoți 
fiul, pe Bogdan, la Veneţia — unde îşi mărită una din fete cu Giovani Zanne — apoi la 
Constantinopol, unde încercă să dobîndească pentru el principatul Valahiei. Tînărul 
prinț fugi cu rămăşiţele învinsei armate turcești; falimentul casei Ludovici îl făcu să-şi 
piardă averea. Era să fie spînzurat pentru a fi pus la cale uciderea ambasadorului 
polon Stanislav Golski, cînd află sprijin în ambasadorul Franţei şi în al Veneţiei balio. 
A pierdut prilejul de a fi numit domn în Moldova datorită destrămării planului de 
căsătorie cu fiica rămasă creştină a unui venețian renegat Yusuf-bei Cievatelli. 

Pretendentul crezu că trebuie să-şi schimbe numele pentru a-şi schimba 
norocul. Un Ştefan Bogdan, zis Surdul, domnise în Valahia din 1591 în 1592; la 
puţin timp după detronare, el muri într-o luptă împotriva ligii creştine a Dunării. 
Bogdan al nostru apăru în 1602 sub această nouă înfăţişare; ambasadorul Angliei, 
Lello îi era gazdă, creditor şi ocrotitor. Credea că poate să facă pentru acest 
surghiunit ceea ce Barton făcuse pentru Aron şi pentru Mihai.“ 

Ștefan Bogdan ajuns cu un vas venețian, îi prezentă ambasadorului scrisori 
din partea reginei pe care pretindea că ar fi slujit-o sub arme în Flandra; spera că îl 
poate înlocui la domnie pe Ieremia Movilă, vasalul polonilor.*! Războiul pornit de 
turci împotriva „uzurpatorilor“ ocrotiți de Împărat şi de regele Poloniei, în Valahia, 
părea să-i fie prielnic. 

Totuşi noul venit nu izbîndi nimic neavînd cu ce-şi plăti stăpîni turci îndestul 
de puternici pentru a-i da caftanul domnesc şi petrecu chiar ceva vreme alături de 
concurentul său în închisoare şi la galere. Întemniţat într-un castel din Asia Darda- 
nelelor, rămase aici pînă în 1606 cînd scăpă înveşmîntat în haine femeieşti. Atunci 
se hotărî să ceară pentru a doua oară ocrotire de la regele Angliei. 

Genealogia tendențioasă, greșită pe alocuri, dar în general destul de exactă pe 
care o prezentă regelui Iacob I ne-a fost păstrată.*? Ştefan Bogdan primi doar o 
scrisoare către Electorul de Brandenburg căruia se gîndea să-i ceară la rîndul său o 
datorie mai veche, foarte însemnată, contractată de Ioachim I faţă de Petru Rareş, 
domnitorul Moldovei şi bunicul pretendentului pe vremea cînd o armată de cruciați 
asedia Buda intrată de curînd în stăpînirea turcilor.* Ajuns la Curtea de Saxa, se 
înfăţişă ca un bun luteran — demn urmaș al tatălui său, Sasul — care, pentru că s-a 
aflat în solda reginei Elisabeta, s-ar fi simţit foarte bine dacă ar îi rămas de acum 
încolo în Anglia, sub noul rege.“ Mai tîrziu, îi făgăduia Împăratului că îi va cîştiga 
Dardanelele şi îi va plăti tribut. 

Întors la Constantinopol, fiul lui Iancu locui la început într-un sat din apro- 
piere; Anglia era pe atunci reprezentată de Glover, iar scrisorile îi impuneau noului 
ambasador datoria de a interveni în favoarea lui Bogdan. Prin urmare, negocierile 
cu înalte personalităţi turce începură grabnic, în iulie 1608.* Reprezentantul Hanu- 
lui tătar se arătă dispus să susțină pretențiile protejatului englez şi o partidă a boie- 
rilor moldavi apăru chiar la Constantinopol pentru a cere numirea acestuia în locul 
tînărului Constantin Movilă, unealta polonilor; reprezentantul acestuia din urmă a 
fost atacat în plină stradă, în faţa intrării Divanului. Vinovaţii au fost imediat 
arestați, bătuţi cum se cuvine şi aruncaţi în temniță. Au fost eliberaţi, dar şi siliți să 
înceteze orice legătură cu ambasadorul. Neascultarea le-a fost pedepsită şi Glover 
însuși ameninţat că „va fi trimis înapoi stăpînului pentru a-i se tăia capul“,“ fapt ce 
nu a împiedicat uciderea, în decembrie 1609, a agentului moldav Caraiman, pe care 
pretendentul îl socotea a fi principala cauză a nereuşitei sale. Glover fusese înștiințat 
din plin despre această faptă şi Bogdan îi mai era musafir. 

A mai fost încă un timp. Cînd, în mai 1610, turcii, câştigaţi de Movilă, au dorit 
să termine cu el poruncind să fie pofitit la palatul domnitorilor Moldovei sub pretext 
că-i va fi citit îirmanul de numire, Bogdan prinse de veste şi a rămas închis în palatul 
Angliei. Duşmănia principelui Transilvaniei, Gabriel Bâthory, faţă de vecinii săi din 
Valahia şi Moldova, pe care socotea să-i alunge de pe tron — și îl alungă cu adevărat, 
în decembrie 1610, pe primul dintre ei, Radu Șerban, un client al Imperialilor — îi 
făceau speranțele şi mai strălucitoare.“ E 

Curînd, Gabriel îi scrise Vizirului-Caimacam pentru a-i cere numirea ca 
domnitor moldav a acestui Bogdan „moştenitorul“ țării care niciodată nu ceruse 
stăruitor şi umil alt sprijin decît pe acela al Sultanului, stăpînului său.“ Ambasadorul 
imperial pretindea că viitorul domnitor moldav avea misiunea de a sluji intențiile 
lui Bâthory împotriva regelui Poloniei căruia acela dorea să-i ia locul: Bogdan ar fi 
băut chiar în sănătatea viitorului rege Gabriel, spunînd că nu dorește să mai trăiască 
decît trei zile după încoronarea prietenului său.” 

Dar în luna iunie 1611, Bogdan a fost învinuit de a fi ajutat doi fugari de 
acelaşi neam cu el şi nici de această dată nu a fost cu putinţă să fie prins.“ La rîndul 
lor, polonezii îşi reînnoiră stăruinţele de a fi îndepărtat din Constantinopol acest 
duşman înverşunat al influenţei lor în Moldova, influenţă care le era atît de folosi- 
toare în apărarea regatului. În septembrie, ambasadorul lor ceru cu hotărâre să se 
pună capăt acestor uneltiri.“ Cu un an înainte, regele Sigismund al III-lea interve- 
nise și în Anglia pentru a se înceta cu protecţia arătată fostului oştean al Elisabetei. 
La 24 iunie, Iacob I răspunse că el nu şi-a făcut decît datoria față de un prinţ 
nefericit, dar că nu a dorit să pricinuiască neplăceri unui suveran prieten.“ Cu toate 
acestea, rechemarea lui Glover a trebuit aşteptată mai mult de un an; succesorul 
său, Paul Pinder, ajunse în decembrie 1611.“ Cît despre protejatul român al 
ambasadorului, acesta nu mai avea decît o singură scăpare: renegarea. În februarie 
1612, el deveni Achmed, sandşah de Prizrend, apoi de Brussa, unul dintre foarte 
puținii renegați de neam român pe care-i numără Imperiul Otoman. “ 

Unul din martorii aventurilor bietului Ștefan Bogdan îşi scrise mai tîrziu 
Memoriile care s-au bucurat de onoarea unei traduceri în limba olandeză.“ Scoţianul 
William Lythgow menţionează cheltuielile făcute de Thomas Glover pentru între- 
ținerea timp de doi ani a acelui „duce de Moldova“; dă crezare celor spuse de preten- 
dent care povestea că a fost deposedat de Sultanul Achmed „de toate măririle sale“. 

La sosirea lui Paul Pinder, moldavul se gîndea să-și lepede credința pentru a 
dobîndi „un palat şi o pensie viageră de 12 000 ducați“. Pinder se indignă şi Lithgow 
îi împărtăşi sentimentele; nu mai era nici o speranţă de a acoperi o datorie ce 
depășea 15 000 ducați. La plecare, autorul nostru care petrecuse două luni în com- 
pania noului paşă, fiind şi el oaspete al ambasadorului Angliei, nu uită să meargă 
însoţit de însuşi Pinder să-l vadă pe renegat; îl găsi înconjurat de o puternică suită 
de coreligionari. La întoarcere, Lithgow fu jefuit de tîlhari pe drumul de trecere din 
Transilvania în Moldova unde găsi un prieten în boierul de religie reformată pe 
care-l numeşte „baronul Starhoudt“; domnitorul țării, Ștefan Tomşa, un veteran al 
războaielor franco-spaniole era şi el una dintre cunoştinţele făcute de scoţian în 
casa ambasadorului englez şi acestor relaţii le datorează faptul de a îi fost însoţit 
onorabil pînă dincolo de Nistru, în Podolia. 

Cu plecarea lui Glover se încheie prima perioadă a relaţiilor dintre Anglia şi 
țările dunărene; de acum înainte nu vor mai exista negustori diplomaţi, însetaţi de 
cîştig, amestecați în mulțimea celor care împrumutau bani, ajunşi ca urmare a 
acestui fapt, ocrotitorii neobosiţi ai debitorilor lor de spiță domnească; casa amba- 
sadorilor nu va mai fi refugiul pretendenţilor hărțuiţi de duşmani. Alte ocupaţii se 
vor impune unor reprezentanţi de ordin superior, avînd într-un mai înalt grad grija 
propriei lor demnități. Dacă la Dunăre influenţa engleză și comerțul englez nu se 
mai întîlnesc timp de aproape două secole, la Constantinopol reprezentantul prost 
plătit al unei Companii de comerţ va ajunge curînd, un adevărat ambasador de Stat 
Şi va avea un rol hotărîtor în politica din Orient. 

Trebuie să mai:spunem totuşi că Moldova, menţionată în lucrările geografice 
populare, precum „Microcosm“-ul lui Pierre Heylyn din 1625, era destul de 
cunoscută, graţie chiar aventurierului a cărui carieră am schițat-o, pentru ca prinții 
de Moldova şi regii din Moldova să îie înfăţişaţi în comediile lui Ben Jensen, 
Beaumont şi Fletcher. 

[1] Henric al V-lea,rege al Angliei din dinastia Lancaster, între anii 1413-1422. 

[2] Autorul se referă la Domnul Moldovei Alexandru cel Bun, 11 februarie 1400 —30 decembrie 
1431, 

[3] Ştefan cel Tînăr sau Ștefăniță, Domn al Moldovei în perioada 1517-1527. 

[4] În perioada mai 1570 — martie 1573 a avut loc războiul turco-veneţian. La 9 septembrie 1570, 
turcii au cucerit de la venețieni aşezarea Nicosia în Cipru. Sub presiunea victoriilor turceşti, Papa Pius al 
V-lea a organizat, la 20 mai 1571, o Ligă creştină antiotomană din care făceau parte Spania, Malta, 
Veneţia, Genova, Savoia ș.a., a cărei flotă se afla sub comanda lui Don Juan de Austria. Totuşi, la 3 
august 1571, turcii au ocupat Famagusta, încheind astfel cucerirea insulei Cipru de la Veneţia. La 7 
octombrie 1571, s-a desfăşurat Bătălia navală de la Lepanto, unde flota Ligii, condusă de Don Juan de 
Austria a zdrobit flota turcă comandată de Ali Paşa. 

[5] Aron Tiranul, Domn al Moldovei între anii 1591-1595, fiindu-i întreruptă domnia 1592-1593 
de Alexandru cel Rău şi tot în anul 1593 de Petru Cazacul. 

[6) La 20 mai 1595 s-a încheiat Tratatul de la Alba Iulia dintre Ţara Românească şi Transilvania 
prin care sînt limitate prerogativele Domnului Ţării Românești, devenit un reprezentant al principelui 
Transilvaniei a cărui suveranitate a fost recunoscută. La 3 iunie 1595, Ștefan Răzvan, Domnul Moldovei 
recunoaşte suzeranitatea principelui Transilvaniei Sigismund Bathory. 

[7] Luptele dintre Radu Șerban și Simion Movilă s-au purtat în lunile iulie-august 1602, în urma 
cărora Simion Movilă a fost alungat din Țara Românească, iar oastea munteană pătrunde în Moldova şi 
arde Tecuciul. A 

[8] Autorul se referă la regina Angliei, Elisabeta 1, 1558-1603, ultima reprezentantă a dinastiei 
Tudor. 

[9] Iancu Sasul, Domn al Moldovei, între anii 1579-1582. 

CAPITOLUL II 
CĂLĂTORI ENGLEZI ÎN SECOLUL AL XVII-LEA 


În secolul al XVII-lea rolul ambasadorului Angliei la Constantinopol a fost 
sensibil diminuat; alte influenţe o înlocuiră pe aceea exercitată de reprezentantul 
unei mari Puteri comerciale, foarte îndepărtate şi neurmărind vreun scop politic 
într-o vreme cînd Franţa era sfîșiată de un lung război civil ce părea menit să-i 
nimicească importanța politică şi cînd Imperiul dușmanul din naștere conducea o 
nouă cruciadă împotriva Sultanilor pe care Habsburgii ar fi dorit să-i înlocuiască la 
Constantinopol. Comerțul german își relua vechile tradiții și, în materie de relații 
economice cu Occidentul, Provinciile Unite ale Olandei eliberate de sub dominația 
spaniolă, ocupară de îndată un loc ce nu le putea îi tăgăduit. Compania Levantului 
întemeiată la inițiativa reginei Elisabeta, se menținu, dar fără a se putea dezvolta 
după dorințele unui Harebone sau ale unui Barton. 

Dacă, în 1621, ambasadorul polon se adresa regelui Iacob invitîndu-l să ia 
inițiativa unei cruciade şi îi indica drept susținătoare ale războiului sfint pe cele 
două Dacii ale Moldovei şi ale Valahiei, alături de sîrbii gata de răscoală!, timp de 
aproape un secol nu vor mai fi întîlniți negustori englezi venind să cumpere din 
Valahia sau din Moldova, în ciuda convenției cu Petru Șchiopul. Se mulțumeau să 
aştepte sosirea mărfurilor dunărene la Constantinopol sau la Smirna. Şi, în același 
timp, cum Imperialii şi războaiele neîncetate — mai întîi împotriva polonilor, apoi, 
după scurtul răgaz al campaniilor asiatice ale lui Murad al IV-lea împotriva perşilor, 
împotriva răzvrătiților din Transilvania — împiedicau libera circulaţie a călătorilor 
pe drumul ce ducea peste Carpaţii Europei Centrale la Constantinopol, nu va mai 
îi întîlnit nici cel puţin un ambasador aflat în trecere, ale cărui rapoarte să îi păstrat 
niște însemnări despre starea țării la acea vreme cînd, sub lungile și rodnicele 
domnii ale lui Vasile Lupu (1634-1653) în Moldova și Matei Basarab, în Valahia 
(1632-1654), Principatele române, bogate în resurse se dezvoltară din plin. 
Excepţie face Eduard Brown, care, pe la 1600 se mira că găsește în Transilvania 
oameni vorbind în general latina, înainte de a întîlni chiar aceeaşi nație în 
Macedonia -— trimişi ai domnitorului valah ducînd Sultanului aflat la Larissa nişte 
șoimi.? Şi totuşi era epoca în care reprezentantul din Constantinopol al Companiei 
Levantului primea de la negustori un subsidiu anual de 4 000 lire sterline şi existau 
secretari de valoarea lui Ricaut ale cărui lucrări referitoare la Imperiul Otoman se 
numără printre cele mai cunoscute ale acelui timp.” 

Amintirea zilelor în care regina Elisabeta sprijinea cu credite la Constanti- 
nopol cauza pretendentului moldav Bogdan păru să reînvie atunci cînd Carol al 

II-lea [1] şi Ludovic al XIV-lea [2] au fost solicitaţi în acelaşi timp de acel Gheorghe 
Ştefan care, uzurpator al lui Vasilea Lupu, fusese după câţiva scurţi ani de domnie, 
alungat de turci din patria sa și străbătuse întreaga Europă pentru a se duce să 
moară la Stettin, pe pămînt suedez.“ Regele Angliei nu șovăi să-l recomande pe 
acest bun prieten Gheorghe Ștefan, fost prinț al Moldovei („our good friend 
Georgius Stefanus, late prince of Moldavia“) care îi povestise cum, căzut fiind în 
dizgrație i-a fost răpit principatul, iar el împins într-o extremă sărăcie („reduced 
into extreme misery“). În numele solidarității care trebuie să domnească între prinți, 
oricare le-ar fi fost soarta hărăzită de noroc, Carol al II-lea cerea, prin ambasadorul 
său, contele Winchelsea, „iertare“ Sultanului pentru acest prinţ nefericit care nu 
dorea sprijin străin pentru a ajunge din nou pe tron și care, prin purtarea sa viitoare 
era gata să se arate demn de mila îndurătoare a stăpînului său imperial. 

Sub bogatul şi generosul domnitor Constantin Brîncoveanu, se întîlnesc din 
nou puncte de contact. Un anume prelat englez se arăta interesat de treburile 
acestui Orient ortodox a cărui cucerire religioasă o credea ușoară. Și în sfîrşit, în 
timpul noului regim creat în Anglia de revoluţia de la 1688 [3], comerţul britanic îşi 
redobiîndi spiritul de iniţiativă pe care îl pierduse de multă vreme. 

Rapoartele ambasadorului regal la Constantinopol n-au fost încă publicate 
pentru a putea găsi informaţii despre relaţiile ce trebuie să îi existat în mod necesar 
între aceşti miniștri şi Brîncoveanu căruia unii ambasadori îi pregăteau pieirea în 
folosul aventurierului maghiar Tâkăly sau a unui oarecare concurent pămîntean, în 
timpul îndelungatului război dus de Înalta Poartă încă înainte de asediul Vienei, 
împotriva noii coaliţii cruciate, în fruntea căreia se afla Împăratul Leopold şi al 
cărei erou a fost Ioan Sobieski, regele Poloniei. A-i curta pe toți ambasadorii, a le 
transmite corespondenţa”, a-i cîştiga prin daruri măreţe făcute la timpul potrivit 
erau unele din marile mijloace folosite de valah pentru a-şi păstra tronul. 

Se vorbi din nou despre țările dunărene în corespondenţa diplomatică și în 
însemnările de călătorie ale englezilor. Secretari britanici venind de la Viena luau 
drumul Carpaţilor. $ 

Cronica oficială a domniei lui Brîncoveanu cel care a avut pe malurile 
Dunării rolul unui Ludovic al XIV-lea oriental, mare ctitor de biserici şi de palate, 
peste măsură de darnic, avînd gustul artelor, îi aduce laude lui Lord Paget, 
semnalînd rolul avut în încheierea păcii de la Carlowitz, între Sultan şi dușmanii lui 
din coaliția creştină, de acest om mare, cinstit și înfeleptu care bine toate ale Porții 
au chivernisit. Cînd în 1703 îşi părăsi postul dori să se întoarcă prin această Valahie 
necunoscută mai multu pentru odihna lui și pentru ca să vază și țara. Înalta Poartă 
îi încuviință dorinţa, ea porunci ca acest prieten ce-i fusese atît de folositor să fie 
bine primit în ţinut. i 

Paget, care la 15 martie îl desemnase pe Sutton drept urmaș, părăsi Constan- 
tinopolul la 19 aprilie, ajunse cu toată casa la Turtucaia, pe Dunăre; această aşezare 
locuită de la începuturi de pescari români a fost teatrul tragediei pe care ne-o amin- 
tim cu toţii [4]. Pe celălalt mal îl aşteptau cu oșteni, carete domnești şi corturi 
pentru popas, Petru Brezoianu şi acel Toma Cantacuzino, vărul primar al 
domnitorului care, nouă ani mai tîrziu, își va trăda stăpînul şi ruda compromițîindu-l 
în ochii turcilor prin fuga sa hoţească în tabăra Ţarului Petru-cel-Mare. A doua zi, 
cei doi fii mai mari ai lui Brîncoveanu, Constantin şi Ştefan, sortiți să fie în 1714, la 


103 


Constantinopol sub ochii părintelui lor, jertfă pornirilor sîngeroase ale Marelui- 
Vizir Dşin-Ali-Paşa, au fost trimişi să-l primească pe acest străin de o atît de mare 
Şi rară distincţie, la marginea Capitalei țării; erau însoţiţi în afară de boierul Radu 
Izvoranu, de doi unchi ai domnitorului: Mihai Cantacuzino, comandantul armatei şi 
vărul acestuia, Șerban. La vremea cînd cavaleria valahă se arăta pe înălțimea Văcă- 
reştilor, nu era nimic acolo unde mai tîrziu urma să fie înălțată una dintre cele mai 
frumoase miînăstiri ale țării (5). La 4 mai, fostul ambasador a fost condus cu mare 
pompă la locuinţa sa. 

De cu seară, Voievodul român merse cu desăvîrşire singur să-şi vadă vizi- 
tatorul fără a-i mai aştepta omagiile personale deoarece Paget îi trimisese pentru a 
mulțumi deja pe fratele său şi trei persoane din suită. A fost întîmpinat de străin la 
picioarele scării cu multă cinste și plecăciuni. Domnitorul urcă la dreapta lui Paget 
în salon unde rămase timp „de două ceasuri întregi de vorbă cu gazda care-l însoți 
apoi pînă în stradă unde aştepta calul. 

Audienţa avu loc a doua zi, într-o sîmbătă; ginerele lui Brîncoveanu, Radu, 
fiul fostului domnitor moldav Iliaș, [6] venind să-l ia cu patru carete domneşti dintre 
care cea destinată diplomatului le întrecea pe celelalte; un detaşament de pedestri- 
me însoțea alaiul. Cei doi fii mai vârstnici ai lui Brîncoveanu îl conduseră pînă la 
loggia unde-l aştepta cîrmuitorul țării. 

S-a trecut mai întîi prin marea sală a „Divanului“, a Consiliului, unde, după 
obiceiul turcesc de curînd introdus într-o țară care a trăit timp îndelungat în tradiția 
pămînteană asemănătoare mai degrabă celei a Occidentului, erau rînduiţi coman- 
daţi unei armate ce nu mai însemna decît simpla gardă a unui stăpîn care nu mai avea 
armată permanentă pentru a-și apăra țara. În încăperea vecină, a Spătăriei (Spătarul 
fiind comandantul trupelor) se aflau toţi boierii țării aşezaţi după rang și atunci cînd 
străinul cel distins își făcu intrarea pentru a-l întîlni pe Voievod, cele patru tunuri 
dădură onorul. 

Brîncoveanu îşi oferi scaunul domnesc reprezentantului englez, el mulțu- 
mindu-se să se aşeze pe marginea unui pat, după moda orientală. De această dată, 
conversaţia purtată în fața unei asistenţe numeroase se mărgini fireşte, la compli- 
mentele uzuale, dar nimeni dintre cei de faţă nu luă parte la ea.Urmă ospățul 
oficial, nelipsit la sfîrşitul oricărei audienţe atît la Bucureşti şi Iaşi, cât şi în Capitala 
Sultanilor care servea drept model pentru orice act al vieţii publice: partea dreaptă 
era ocupată de ambasador și de suita lui, partea stîngă de boieri. După obiceiul țării, 
s-au înălțat urări în zarva bubuitorilor de tun şi în pocnet de puşti. Domnitorul 
închină pentru ambasador şi ambasadorul pentru domnitor. Și de veselie mare, s-au 
îmbătat atît el, cît și boierii lui, „măcar că de nimeni n-au fost siliți“, mai spune 
cronicarul oficial. Oricum, Paget nu plecă înainte de a fi fost îmbrăcat cu haina de 
samur, precum o cere obiceiul față de vizitatorii atît de însemnați ca el și faţă de 
boierii înălțaţi în rang. Un cortegiu se formă din nou şi tînărul prinţ, ginerele lui 
Brîncoveanu, îl însoţi pe englez la locuinţa lui vremelnică „ca să se odihnească“. 

A urmat o nouă vizită făcută de domnitor diplomatului englez, Brîncoveanu 
luînd-o pe drumul ascuns al grădinilor bogate care îi înconjurau reşedinţa întin- 
zîndu-se pînă pe malul opus al Dîmboviţei care străbătea Bucureştiul. Avu loc o 
risipă de vorbe curtenitoare — termenul este pentru prima oară întîlnit cu aerul său 
occidental în povestire: complementuri. Audienţa de rămas bun se ţinu a doua zi, 

fără altă pompă decît acea înfăţişată de aceşti vizitatori, care se arătară pentru ulti- 
ma dată în rădvanele curții. Domnitorul îi aştepta în foişor, în mijlocul vegetației 
proaspete de primăvară. Paget a putut admira frumuseţea acelei luni de mai dună- 
rene, parfumată cu mireasma puternică de liliac şi luminată de un soare blînd mîn- 
gîietor. În acea după-amiază însorită s-a vorbit mult timp despre afacerile Orientu- 
lui în care englezul avea o bogată experienţă și Brîncoveanu însuși știind să-și 
păstreze vreme de peste douăzeci şi cinci de ani un tron subminat de intrigi, era 
socotit de mult maestru. 

Chishull, fostul capelan de Smirna, care îl însoțea pe ambasador, avea 
preocupări deosebite de ale şefului său. Se duse la Patriarhul de Ierusalim, învățatul 
grec Hrisante Notaras pe care-l găsi la mînăstirea de curînd ctitorită şi închinată 
Sfintului Gheorghe, cu întinsele apartamente și prăvălii pentru negustori a căror 
vînzare poate aduce pină la douzeci de pungi cu bani pe an; văzu acea tiparniță 
unde un prelat refugiat din Siria, Patriarhul Antiohiei, cel care îi dedicase lui Brînco- 
veanu o scurtă istorie a Bisericii sale [7], imprima frumoase lucrări în limba arabă, 
primele ce au servit creştinilor din Siria (8). Printre publicaţiile greceşti ale acestor 
prese vizitatorul aminteşte lucrarea ieromonahului Maxim [9], apărută cu puţin timp 
înainte, combătîndu-i pe catolici, dușmani cu deosebire ai călugărilor ortodocşi de la 
Ierusalim. * De altminteri, Paget însuși primi să transmită Curţii de la Viena 
plîngerile — care au fost foarte rău primite — domnitorului valah împotriva 
persecuțiilor îndurate din partea iezuiţilor maghiari şi nemți de vechea Biserică 
răsăriteană a românilor din Transilvania (10) legată printr-o îndelungată tradiție 
ierarhică de această Valahie.? 

Ministrul plecă a doua zi cu același alai dentîiu, cu aceiași boieri și cu carîta 
cea frumoasă, cu ginerele Măriei Sale. La marginea Bucureştiului, însoțitorii 
români își luară rămas bun de la el, dar pînă la hotare, acesta a fost păzit de o gardă 
a unui steag de oşteni valahi. Drumul urmă cursul aceleaşi Dîmboviţe, căreia vizi- 
tatorul îi putuse privi apele tulburi, pline de mîl curgînd încet printre malurile nisi- 
poase ale grădinii domnești. Pe ici, pe colo se ridicau sate cu căsuțe albite cu var 
cărora Del Chiaro, secretarul florentin al domnitorului, le laudă curăţenia 
desăvîrşită. Conace, locuri de popas, erau pregătite pentru a-l primi și țăranii din 
împrejurimi veneau de bunăvoie spre a le îi călăuze, aducînd hrană şi dînd o mînă 
de ajutor la nevoie. 

Asta e tot ce putem adăuga pe baza numeroaselor scrieri de călătorie păstrate 
mai ales din secolul al optsprezecelea, la expozeul din care orice element pitoresc a 
fost îndepărtat, al istoricului Curţii care menţionează sosirea la ultimul „konak“, al 
zecelea pornind de la Dunăre, în tîrgul de munte al Rucărului, cu biserica lui cu 
acoperiş de şindrilă şi căsuțe surîzătoare, înşirate pe amîndouă malurile ale rîului cu 
unde repezi şi curate. Apoi călătorul intră în „ţinutul nemților, în Transilvania“. 
„Numele lui era milord Paget, om ca de 60 de ani şi mai bine.“ 

Curînd Brîncoveanu avu prilejul să-l întîlnească la Adrianopol [11], pe 
Sutton, noul ambasador britanic, căci primise poruncă de a se duce la Poarta 
Sultanului unde îl aştepta, cu toate urmările nefericite, o mazilire pe care abilitatea 
şi sacrificiile băneşti la care s-a supus, ştiură să o ocolească. Curînd avu în 
succesorul prietenului său Paget chiar un susținător politic în timpul tulburărilor din 
Ungaria îndreptate împotriva Împăratului care legase alianță cu Anglia împotriva 


105 


planurilor invadatoare ale lui Ludovic al XIV-lea. Francisc RâkGczy, căpetenia 
răscoalei [12] nu-i era deloc pe plac domnitorului Valahiei care odinioară avusese 
multe de pătimit de pe urma uneltirilor îndrăzneţe ale „regelui Ungariei“, Emeric 
TOkGly, cel a cărui luptă îndelungată pentru independența maghiară a precedat 
ridicarea steagurilor lui Francisc, fiul nevestei sale. Aceşti „curuţi“, soldaţi ai 
libertăţii erau niște tilhari şi împînzeau hotarele principatului împiedicînd negoțul 
atît de rodnic cu Transilvania. 

Or, pînă la 1710 cînd influenţa franceză izbuti să capete numirea ca domn al 
Moldovei pentru învățatul istoric Dimitrie Cantemir, comeseanul obișnuit al amba- 
sadorului regal, Sutton se străduise din toate puterile să zădărnicească încercările 
de a se câştiga sprijinul Înaltei Porți pentru răzvrătiții din Ungaria." 

Din păcate, nici corespondenţa sa nu a fost încă publicată și ea trebuie să fi 
cuprins, în fiecare raport, noi lămuiri privind rolul atît de important ca informator 
şi partizan, al domnitorului din București. Trebuie că Paget s-a numărat printre acei 
reprezentanţi ai Puterilor creștine, care priviră adînc mișcaţi la supliciul acelui mare 
bătrîn executat împreună cu toți fii săi pentru a fi înfruntat prea mult timp prin 
norocul lui soarta capricioasă a Orientului. 


NOTE 


1. N. lorga, Acte și fragmente, ], pag. 63, Cf. Ibid, pag. 194. 1 s-a cerut să intervină la 
Constantinopol pentru eliberarea unor captivi poloni prinși de turci în Moldova, în anul precedent. 

2. Beza, loc. cit. pag. 273. 

3. Comelio Magni, Quanto di pi curiosoe vago hd puluto racorre etc., Parma, 1678, pag. 116-117, 
199, 122. Cf. Barozzi şi Bechet, Relazioni al Senato veneto, II, pag. 173-174, 230 şi urm., şi lucrările lui 
Ricaut, Present state, The capitulasions și Hisoire des trois derniers empereurs des Turcs. 

4. Mss. Egerton, la British Museum, 1042, fol. 156-158, publicat de Gaster în Arhiva Societăţii 
ştiinţifice şi literare din Iaşi, pag. 233. 

5. Beza, loc. cit., pag. 280. 

6. N. lorga, Acte și fragmente, |, pag. 304, anul 1695. 

7. N. Iorga, Documente Brîncoveanu, Bucureşti, 1901, pag. 123, nota 1. 

8. Travels in Turkey and back to England, Londra, 1747, pag. 80; pasajul este reprodus în Beza, 
loc. cit., pag. 281. 

9. veai, Nilles, Symbolae, II. 

10. N. Iorga, Acte și fragmente, ], pag. 309. 


[1] Charles al II-lea, rege al Angliei 1660-1685, din dinastia Stuart. 

[2] Ludovic al XIV-lea, cel Mare, rege al Franţei între anii 1643-1715, succedînd tatălui său la 
vîrsta de 5 ani, s-a aflat, pînă în 1651, sub regența mamei sale Anne de Austria, care a condus un consiliu 
de regență, după care pînă la 9 martie 1661, adevăratul conducător alregatului a fostcardinalul Mazarin. 

[3] La 10 iunie 1688, nemulțumirea faţă de politica procatolică a regelui Iacob al II-lea 
(1685-1688) i-a mari proporţii, datorită faptului că prin naşterea unui fiu, regele avea un succesor de 
drept.Ca urmare a nemulțumirilor, un grup de ? personalităţi engleze dintre whigi şi tory, la 30 iunie 
1688, s-a adresat lui Wilhelm de Orania, cerîndu-i să salveze Anglia de „tirania catolică“. La S noiembrie 
1688, Wilhelm de Orania debarcă în Anglia, la 'Torbay, iar la 22 noiembrie 1688, trupele engleze trec de 
partea sa. Regele Iacob al II-lea părăseşte Anglia la 23 decembrie 1688 și astfel i-a sfârșit dinastia 
Stuarţilor. În anul următor, 1689, la 28 ianuarie Parlamentul englez oferă lui Wilhelm de Orania, 
stathouder de Holland, şi soției sale Mary, coroana Angliei. La 13 februarie, regele Wilhelm a! III-lea 
recunoaşte „Declaraţia drepturilor““ prin care era obligatorie obținerea consimțămîntului Parlamentului 
cu privire la adoptarea sau suspendarea unei legi, perceperea impozitelor şi menţinerea armatei 
permanente. Astfel, la 16 decembrie Parlamentul a adoptat „legea drepturilor“ (Bill of Rights) prin care 

sînt limitate prerogativele regale, Parlamentul capătă supremaţia politică iar, în viitor, coroana Angliei 
nu va mai fi purtată de un romano-catolic. 

[4] Autorul se referă la „Dezastrul de la Turtucaia“ petrecut la 19 august 1 septembrie — 24 
august /6 septembrie 1916, când armata română a suferit o grea înfrângere, cu mii de morţi şi 25 000 de 
prizonieri, în faţa armatei bulgare. 

[5] Între anii 1716-1722, din iniţiativa Domnului Nicolae Mavrocordat s-a construit mînăstirea 
Văcăreşti. 

[6] Iliaş Alexandru, Domn a! Moldovei între anii 1666-1668. 

[7] Autorul se referă la Atanasie, fost patriarh de Antiohia, care s-a refugiat în anul 1700 la 
Curtea lui Constantin Brîncoveanu şi la traducerea făcută din limba arabă de fostul patriarh, dedicată 
Domnului muntean Brîncoveanu: Vieţile patriarhilor Antiohiei, pe care traducătorul le completase până 
la ieşirea sa din Scaunul patriarhal şi pînă la evenimentul cultural din anul 1701, apariția Liturghierului 
greco-arab. Lucrarea Vieţile patriarhilor Antiohiei nu a fost tipărită, ea rămînînd în manuscris. 

[8] Prima carte tipărită în limba arabă pentru creştinii din Siria, a fost Liturghier grecesc și 
arăbesc, Snagov, 1701, „tipărit acum pentru întîia oară greceşte şi arăbeşte, după cererea şi cu îngrijirea 
prea sfîntului Părinte Kyr Athanasie, fost patriarh al Antiohiei, cu cheltuiala Domnului Ungrovlabiei 
Domnul loan Constantin Basarab Voievod, Theodosic fiind Arhiepiscop al acelei țări. În mînăstirea 
Sfintei Maici a Domnului, numită Snagov, în anul de la Hristos 1701, cu îngrijirea călugărului Antim, 
georgian de origine... prin corectura numai a uneia din limbi, a celei greceşti, de Ignatie ieromanah 
Fitianu din Chaldeea“. Exemplarul Academiei Române a aparţinut stolnicului Constantin Cantacuzino 
şi poartă o însemnare a proprietarului: „Aceste leturghii greceşti şi hărăpeşti, fiind aici Sfinţia sa 
părintele proin Antiohias şi rugîndu pre Măria sa Constantin-Vodă, le-au dat în tipariu. Datu-se-au şi 
dumnealui lui jupîn Constantin C. biv vel Stolnic aceasta, care acum să chiamă că iaste din cărțile 
dumnealui“. În anul 1723, acest exemplar a fost dat mînăstirii Văcăreşti de Nicolae Mavroardat, de unde 
a fost luat şi dus în Moldova de Grigore al II-lea Ghica, la ctitoria sa, mînăstirea Frumoasa. (Bibliografia 
română veche, vol. ], p. 423 şi urm.). 

[9] Lucrarea se numește Carte sau lumină, apărută la Snagov, în anul 1699, cu: „dreapte dovediri 
din dogmele besearicii răsăritului asupra dejghinării papistaşilor. Descoperită şi așezată de prea 
învățatul ieromonah Maxim Peloponesianul, acum întîliu tipărită pre limba rumânească, cu porunca şi 
toată cheltuiala a prea luminatului şi înălțatului Domn... loan Constantin Voievod... în sfinta mînăstire 
Snagov... de smeritul întru ieromonahi Antim Ivireanul, pentru ca să se dea dar provoslavnicilor'“ 
(Bibliografia română veche, vol. ], p. 370 şi urm.). 

[10) La 23 august 1692 împăratul austriac Leopold ], promisese tuturor preoţilor ortodocşi, care 
treceau la Unirea cu Biserica catolică, scutirea de dări şi dreptul de a strînge dijma de la credincioşii lor, 
slujbe pentru mireni şi primirea în şcoli a copiilor români. La 21 martie şi 10 iunie 1697, Teofil 
mitropolitul românilor ardeleni este de acord cu unirea, iar la 23 august 1697 se hotăra la Viena că preoții 
români se vor bucura de drepturile religiei catolice. Următorul mitropolit al transilvănenilor ortodocşi, 
Atanasie, a convocat un nou sinod pentru proclamarea solemnă a Unirii cu „Beserica Romei cea 
catholicească“ la 24 octombrie 1698 şi fără multă discuţie s-a aprobat acest act. Privilegiile acordate de 
împăratul austriac uniților români au fost acordate înainte de 16 noiembrie 1688 şi reafirmate, după 
pacea de la Carlowitz, din 26 ianuarie 1699, prin care turcii recunoșteau trecerea Transilvaniei sub 
stăpînirea Imperiului habsburgic. Acordarea, la 16 februarie, 1699 a primei diplome leopoldine, prin 
care se recunoaşte clerului unit aceleași privilegii de care beneficia clerul catolic şi confirma statutul de 
libertate personală a preoților uniţi care nu mai puteau fi deci, trataţi ca iobagi. A doua diplomă 
leopoldină a fost acordată de 19 martie 1701, prin care se stipulează că şi mirenii, inclusiv țăranii, care 
vor accepta unirea cu biserica romano-catolică nu vor mai fi trataţi ca „toleraţi“ ci se vor bucura de toate 
drepturile civile. Diploma nu a fost niciodată pusă în aplicare, în urma opoziţiei „națiunilor“ privilegiate 
din Transilvania. 

[11] Autorul se referă la călătoria efectuată de Brîncoveanu la Adrianopol, în anul 1703, cînd pe 
neașteptate Domnul muntean a primit invitația de a merge la Poartă. Se pare că era o mazilire ascunsă, 
pentru care complotase şi vizirul Rami, un vechi duşman al lui Brîncoveanu. O boală adevărată sau 
simulată, l-a ajutat pe Domn să câştige două săptămîni, timp în care banii lui au lucrat cu spor. 
Brîncoveanu a fost reconfirmat în Domnie, dar cu prețul dublării haraciului către Poartă. 

[12] Între anii 1703-1711, în Ungaria şi Transilvania a avut loc răscoala antihasburgică, 
cunoscută şi sub denumirea de răscoala curuților, condusă de Francisc Rakoczi al II-lea. 

CAPITOLUL III 
MUSAFIRI ENGLEZI ÎN EPOCA FANARIOȚILOR 


Neavînd o politică independentă, domnitorii originari din Fanarul grec al 
Constantinopolului, cu care turcii înlocuiră cuiînd nestatornicia și tendinţele de a 
scutura jugul turcesc ale domnitorilor de sînge românesc, nu avură alte legături cu 
ambasadorii creştini în afara celor legate ca slujbaşi otomani în timpul îndelunga- 
tului stagiu ca Mari Interpreţi ai Înaltei Porţi, necesar pentru a le asigura o guver- 
nare pe Dunăre. Ludovic al XIV-lea încheindu-și o domnie sfidătoare a echilibrului 
european apărat de Anglia, nu a mai existat un punct de vedere englez în complica- 
țiunile dintre turci și Imperialii care urmară. O nouă pace, dîndu-i Austriei, deja 
stăpînă a Transilvaniei de cînd cu tratatul din 1699 [1], Serbia septentrională şi chiar 
cele cinci ţinuturi româneşti ale Olteniei [2], a fost încheiată fără acea intervenţie a 
ambasadorului britanic care grăbise, după cum s-a văzut, pacificarea precedentă. Şi 
fără ca Anglia să se preocupe de asta, un nou conflict izbucni în 1738 [3] între turci 
pe de o parte și Imperialii aliaţi pentru prima dată cu ruşii, de cealaltă: Moldova fu 
nevoită să trăiască luni întregi sub puterea comandantului rus Munnich care nu 
avea grija arătată de Petru-cel-Mare la Iaşi, în 1711, tînărului său prieten Dimitrie 
Cantemir. Pacea de la Belgrad care înapoia Oltenia domnitorului de la Bucureşti, 
se datora ambasadorului francez, de Villeneuve. 

Împăratul neamţ avusese totuşi planuri mari. Crezînd că-i poate ţine pe ruşi 
în Crimeea şi că-i poate mulțumi cu această pradă de mult timp rîvnită, el nu-și 
rezerva din rămăşiţele muribundei Turcii decît Bosnia, Nișul și Vidinul cu terito- 
riile depinzînd de ele, Valahia şi Moldova, în afara despăgubirilor de război! care 
erau socotite la un milion de florini. Și cel care ne-a dat cu o competenţă de netăgă- 
duit această lămurire, într-o scrisoare datată 13 octombrie 1737, trimisă de la 
Babadag, din Dobrogea, nu e altul decît Fawlkner, diplomatul englez trimis pentru 
a observa mai ales mersul operaţiunilor de la Dunăre în vederea unei medieri. El 
avea deci legături permanente cu ambasadorii naţiei sale aflaţi la Petersburg şi 
Constantinopol şi în februarie 1738, un secretar venit din Rusia, îi dădea 
instrucţiuni. Domnitorul Moldovei, Grigore Ghica, văr bun cu Nicolae 
Mavrocordat și, precum acesta fost tălmaci al Înaltei Porţi, nu întîrzie să-i dea de 
ştire Marelui-Vizir de trecerea acestui curier prin Capitala lui, în care rușii nu-și 
făcuseră încă intrarea.? Fiind însoțit de un drogman rus, englezul spuse că are 
însărcinarea de a servi interesele Țarinei pe lîngă Înalta Poartă.? 

Or, după pacea de la Belgrad, problema orientală nu a mai fost reluată timp 
de douăzeci de ani şi mai bine. Ambasadele nu mai jucară marele rol avut începînd 

cu asediul Vienei, care deschisese o întreagă eră de speranţe creştine pe seama unui 
imperiu barbar pe care-l credeau în agonie. Şi cum comerţul englez se limita doar 
la porturile Levantului, fără a-și arăta interesul pentru căile terestre, într-o vreme 
cînd comerțul francez îşi avea bancherii săi la Adrianopol şi încerca să întemeieze 
întreprinderi, sub protecţia unui agent oficial, pe Dunăre, Principatele dispărură cu 
totul din cîmpul vizual al diplomaților englezi. 

Dar, în acelaşi moment istoric, diplomaţia rusă era reprezentată la Londra, 
pînă 1738 cînd trecu la Paris“, de un român pur sînge, fiul lui Dimitrie Cantemir şi 
al primei sale soții, fiica lui Şerban Cantacuzino, acel Voievod al Valahiei care 
avusese năzuințe imperiale spre Constantinopolul strămoșilor săi. Prințul Antioh 
ale cărui satire în maniera lui Boileau sînt vestite în literatura rusă, a fost primul 
ambasador al patriei sale care reprezentă Rusia în Occident; şi-a scris operele în for- 
me occidentale iar cultura şi ştiinţa uzuanțelor sociale le-a moştenit de la tatăl său, 
celebrul istoric al decăderii otomane — capacitatea sa ca diplomat i-a fost contesta- 
tă. Antioh nu pregetă să dea o versiune engleză acelei mari lucrări care multă vreme 
servi englezilor, după cărţile lui Ricaut, la a-i informa despre problemele din Turcia. 

Dar lipseau legăturile directe cu țările române. Drumul prin Valahia era 
rareori ales de călătorii englezi (Lady Montague, cea care a scris cunoscutele scri- 
sori despre Turcia, luă drumul Serbiei şi întîrzie mult timp la Belgrad). Cu atît mai 
prețioasă este acea notiţă dată de o cronică moldavă amintind în 1728 despre tre- 
cerea de la Constantinopol spre Polonia a doi necunoscuţi tineri nobili englezi: În 
chiar acel an veniră de asemeni dintr-acea parte două tinere beizadele engleze, 
care părăsindu-și de patru ani casele din Anglitera umblau prin deosebite ținuturi 
spre a vedea ţări și obicee; și domnul îi primi cu cinste și îi ospătă la Frumoasa“ 
— mînăstirea datorată piosei mărinimii a lui Ghica, aflată foarte aproape de Capitala 
lui, Iaşi. Și îi porunci Marelui Postelnic și altor boieri să-i slujească și să-i 
cinstească precum s-a văzut. Și ei trecură apoi în Polonia, cai și oameni fiindu-le 
dați spre a-i însoți într-acolo. $ 

Zece ani mai tîrziu avem ştire despre curierul englez amintit mai sus. Jean 
Bell d'Autermony primi misiunea pe lîngă Fawlkner şi miniştrii Franţei şi ai 
Olandei din Constantinopol, de la ambasadorul aflat la Petersburg, Rondeau, ca 
purtător al unei scrisori a cancelarului rus, contele d'Osterman. Părăsind la 6 
decembrie 1737 Capitala cu un servitor drept tălmaci turc, primi la Kiev, de la 
generalul Rumienţov şi de la diplomatul Nepluiev, unul dintre trimișii Ţarinei la 
viitorul congres de la Nimirov, o escortă de cazaci pînă la Nistru. ÎL găsim la hotarul 
moldav, în fața Sorocăi — vechi castel din veacul al XVI-lea, înălțat împotriva 
năvălirilor tătare, acum, deşi mai are vechile tunuri, tîrg comercial cu cîţiva greci, 
evrei şi turci amestecați printre moldoveni — unde burgravul, „pîrcălabul“, un grec, 
Petrachi, oferindu-i fructe, vin şi alte mărunte daruri, îl opri din călătorie pînă |a 
sosirea poruncilor domnești. La 2 februarie 1738 primi învoirea de a porni din nou 
la drum în tovărășia locotenentului de cazaci, Norov. Trecînd prin satele Căinari şi 
Măgura pustiite de ciumă, ajunse la Prut. 

Domnitorul l-a primit la Iaşi — oraş cu două-trei mii de case, în marea lor 
parte din lemn -— în dimineaţa lui 4 februarie. Ghica, al cărui nume îl scrie Duca, îi 
păru a îi „un prinţ foarte bun din fire“, politicos peste poate, dar care lăsă 
continuarea călătoriei în seama seraskierului de Bender. Bell fu nevoit să facă un 

alt drum, prin Volcineţ şi Chişinău, însoțit de un căpitan bosniac și doi soldaţi din 
garda moldavă, pentru a ajunge la reşedinţa Pașei. După opt zile petrecute ca 
musafir într-o colibă sub pămînt, un ciohodar şi doi tătari veniră să-l însoţească pînă 
la Constantinopol. În drumul său pînă la Tulcea, în Dobrogea turco-tătară, văzu 
locuinţele din lemn şi din chirpici ale ofiţerilor Hanului de la Căușani, unde moldo- 
venii care îi slujeau, erau foarte pașnici și miloși, unul dintre acei ofițeri care fusese . 
robul ducelui de Lorraine, începu, pe cînd împărțea cu Bell un pilaf de orz, să 
vorbească franțuzeşte interesîndu-se de politica europeană, spre marea uimire a 
curierului nostru diplomatic. În fortăreaţa Ismailului nu erau decît turci, dar „pîinea 
gustoasă şi vinul bun“, 

Întoarcerea de la Constantinopol se făcu pe acelaşi drum, în mai. Călătorul îl 
regăsi pe acelaşi domnitor „curtenitor“ şi aceeaşi escortă de onoare îl însoți prin 
Soroca pînă la Nistru. * 

Abia către 1760, Anglia reîncepu să se ocupe de țările de la Dunăre. Dar o 
făcu în mod întîmplător, căci negustorii occidentali care luau parte la comerțul cu 
aceste bogate ţinuturi străbătute îndeosebi de raguzani care vindeau la a doua mînă, 
erau numai Imperiali, venețieni și mai ales francezi care vindeau prin oamenii lor, 
la Bucureşti şi Iași, chiar și pînzeturi de la Londra, londrinul.” 

În 1758, se credea că dragomanul Grigore, fiul lui Alexandru Ghica, diploma- 
tul fanariot decapitat pentru a-i fi slujit pe austriaci la încheierea păcii de la Belgrad, 
era legat mai ales de englezi.* Porter era reprezentantul de atunci al Marii Britanii 
la Constantinopol și își trimitea prin Moldova şi Polonia, curierii la Berlin unde 
regele George era reprezentat de Andrew Mitchells. Faptul provocă un schimb de 
scrisori între acesta din urmă şi domnitorul de la Iaşi, Ioan 'Teodor Callimachi, şi el 
fost tălmaci al Porții. British Museum încă mai păstrează originalul acestor scrisori, 
Voievodul „terrarum Moldaviae princeps“ arătîndu-se gata să promită întregul său 
sprijin pentru a înlesni această corespondenţă trimisă prin „domnul Rolland de 
Brixe“, un francez.? 

În 1762 se întorcea prin Moldova, însoțit de doctorul Mackenzie, acel amba- 
sador britanic pe lîngă Sultan, Porter care, din 1747, în timpul îndelungatei sale şe- 
deri la Constantinopol, îi primise de mai multe ori la palatul său pe membrii familiei 
de obîrşie moldavă, dar de multă vreme adaptată moravurilor greceşti, a Callima- 
chilor (la origini — Călmașul). Această trecere prin principatul unde domnea chiar 
tînărul Grigore, fiul lui Ioan Callimachi care, bătrîn şi bolnav se retrăsese de curînd, 
ar fi rămas mai puțin cunoscută dacă în suita ambasadorului nu s-ar fi aflat un 
matematician dalmat cu calităţi de bun scriitor italian, abatele Boscovici. Prin al său 
„Viaggio“ apărut la scurt timp după aceea, la Bassano ! poate fi cunoscută în 
amănunțime sosirea lor la Galaţi, unde aștepta un comisar al domnitorului, 
însărcinat să le dea cai şi hrană, iar oştenii salutară printr-o salvă de muschete un 
oaspete de rang atît de înalt, apoi șederea la o mînăstire grecească cu ferestre 
acoperite cu băşici şi cu un chioşc cu vedere spre oraș, vizitarea bisericilor 
păstrătoare de cărți greceşti tipărite la Veneţia; la Birlad, soția guvernatorului este 
o grecoaică din Constantinopol, cunoștință a nevestei ministrului. Urmează întîmpi- 
narea lui Porter la marginea Iaşului de către secretarul domnesc La Roche, sărbă- 
toarea „mucarerului“, a confirmării Voievodului de către stăpînii turci şi — dacă 
audiența solemnă nu avu loc — primirea, mai simplă, dar mai intimă a învățatului 
străin căruia i-au fost arătate aparatele de fizică ale tînărului domnitor: telescopul 
Şi „camera optică“."! 

La 3 august, ministrul şi familia lui care a fost salutată la Botoşani, la Doro- 
hoi, la Cernăuţi de către oficialități, se afla deja pe pămînt polon, la Zaleszcyk.*2 
Împreună cu ei se afla şi un alt nobil englez, milord Wakefield." i 

Englezul nu dorise ceremonii. La Galaţi a răspuns curtoaziei meşmendarului 
insistînd asupra faptului că el nu a venit pentru a mînca țara în care nu se va opri 
și nu se va folosi de înlesnirile la care avea drept prin firman. Petrecu cele şapte 
zile cît a stat în Capitala moldavă, nu chiar în oraș, ci în camera domnească de la 
Frumoasa, cam „la un sfert de leghe depărtare“, spune La Roche pe care acest ca- 
priciu pare să-l fi rănit adînc. „Iată-mă, slavă Domnului, scăpat“, îi scria .după pleca- 
rea ministrului, confratelui său din Polonia. Şi Porter avea dreptate să-l ocolească pe 
domnitorul al cărui agent la Constantinopol, cunoscînd cheltuielile pentru o aseme- 
nea vizită, s-a străduit din toată puterea să-l facă să treacă prin Bugeac sau Basarabia 
meridională; el aflase, se plînse de asta şi nu pierdu prilejul de a-şi arăta supărarea. 

Porter însuși a făcut niște însemnări despre această trecere. Galaţi, unde 
ajunse la 23 iunie şi unde fusese primit cu pompă şi găzduit „într-un chip foarte 
tolerabil“ la mînăstirea Precista, este pentru el, deşi moldovenii se mîndreau cu 
orașul lor, doar „un biet sat“. La Iaşi remarcă pavajul de lemn, existent de prin 
1670, dar care de atunci fusese de mai multe ori înlocuit. Casele boiereşti din cără- 
midă, cu acoperiş din şindrilă înnegrit de multele ploi, aşezate în mijlocul unei curţi 
mari plină de magazii, grajduri şi încăperi pentru mulțimea slujitorilor robi ţigani, 
nu-i trezesc respectul; ele nu sînt pe măsura vanității grecești, pe care o cunoscuse 
în timpul şederii la Stambul. Deja amintita reşedinţă de la țară a lui Callimachi, de 
la Frumoasa, în incinta frumoasei mînăstiri înălțată de Grigore Ghica unde, cu 
treisprezece ani mai înainte, fuseseră adăpostite „beizadelele“ engleze, nu-l mulțu- 
meşte nici ea; se amuză pe socoteala acestei „case de plăcere“. Cît despre Alteța Sa 
o lăsarăm propriei sale grandori — cuvîntul francez se află însemnat — nepunînd 
nici un preț pe cinstea sau mai curînd pe deranjul de a-l vedea. În schimb, 
ambasadorul arată un viu interes față de păstorul transilvan care îşi mîna turma prin 
Moldova, peste Carpaţi, spre Dobrogea şi Nipru şi îi place să-l descrie pe nomadul 
cu cămașă de in şi înveşmîntat în haină din piei de oaie, mîncînd acea „pîine de mei“ 
(millet broth) pe care o numeşte cu numele ei românesc, mămăligă. 

Doi ani mai tîrziu este întîlnit un nou călător englez prin Moldova, Lord 
Baltimore căruia nu-i cunoaștem misiunea prin aceste ținuturi. Și el apucă drumul 
Dobrogei pentru a ajunge în Moldova și nu acela al Silistrei şi al Turtucaiei care 
ducea spre Bucureşti. Și el a coborit de pe vas la Galaţi, marele port de astăzi, care 
pe atunci nu era decît un tîrg cu cîteva biserici şi o mare mînăstire, greceşti toate, cu 
mormîntul vestitului Hatman al cazacilor, Mazeppa. Urmîndu-şi drumul spre nord, 
întîlneşte pîrloage şi pămînturi cultivate unde în acest timp lăcustele erau pe cale de 
a-şi desăvîrşi opera nimicitoare. În jurul acelor vechi oraşe comerciale, Bîrlad şi 
Vaslui care lordului englez îi păreau a fi niște biete tirgulețe, nu se aflau decît 
pămînturi lăsate în paragină deşi aveau o calitate cu totul superioară, După ce a 
străbătut codrul care se întindea pe leghe întregi, semănat cu poieni, cu stupi de 
albine, cu colibe unde se lucra lemnul şi să făcea cărbune, unde se aflau biserici 


modeste, după treizeci de ore de drum ajunge în cele din urmă la Iaşi. 
Pe străzile principale ale Capitalei moldave întîlneşte pavajul de lemn de care 


s-a amintit. Străzile lăturalnice nu sînt acoperite, cea mai mare parte a caselor, cu 

un singur etaj, joase, avînd foarte puţină mobilă, nu se deosebeşte deloc de casele 
ţărăneşti. Curtea domnească în locul căreia după numeroase incendii se înalță azi 
„Palatul Administrativ“ era construită din cărămidă şi era înconjurată de ziduri 
apărate de bastioane. La fel era şi pentru casele boierimii care cuprindeau toată 
acea lume de servitori şi de robi ţigani, fiecare făcîndu-şi meseria în acea „economie 
completă“ pe care o alcătuia locuinţa unui bogat gentilom din partea locului; noi 
vom spune că se mai afla acolo, precum în locuinţa unui lord englez din veacul al 
XV-lea, o capelă cu slujitorii ei. 

Este de neînțeles cum, sub un domnitor atît de primitor şi de o atît de bună com- 
panie ca Grigore, îiul lui Ioan Callimachi, un străin atît de însemnat a putut îi găz- 
duit într-o căsuţă, o „colibă“ plină de insecte şi avînd o vacă drept locuitor mai vechi 
care-l împiedică pe Baltimore să doarmă după osteneala drumului. Cum spune 
totuşi că animalul trecuse cu capul peste ieslea din care mînca pentru a mirosi patul 
noului vecin, trebuie să credem că, neavînd scrisori de recomandare şi dorind să cu- 
noască mai temeinic culoarea locală, nobilul călător ceruse găzduire la unul din ha- 
nurile de negustori după moda turcească, unde într-adevăr, oameni şi animale locu- 
iau alături pe timpul nopții. 

Și-a schimbat gazda cu o mînăstire a Sfintului Anton de Padova, a părinţilor 
franciscani ocrotiți de Polonia şi de Franţa. Aici găsi călugări de neamuri diferite, 
vorbind latina, italiana, greaca şi dacă ar fi să-l credem, chiar și rusa. Aceștia îi 
dădură să mănînce, îl îmbiară cu vin care nu era prea ieftin în această țară a 
podgoriilor. El încercă să-i facă să înțeleagă că se pot scrie versuri în engleză, dar 
aceştia îi obiectară că o limbă atît de aspră nu se poate supune cerințelor armoniei 
şi un oarecare italian din Levant confundă chiar în prezenţa lui Londra cu Anglia: 
Ne-am întrebat dacă Anglia se află în Londra sau Londra în Anglia. 

Graţie bunăvoinţei fratelui Luc din Marsilia, Baltimore află totuşi că oraşul 
cuprinzînd „pînă la două mii de case“ era locuit de moldoveni, armeni, evrei şi 
țigani, că el are, în materie de biserici, în afară de Mitropolie, ctitoria secolului prece- 
dent, treisprezece mînăstiri de călugări orientali, una singură de călugărițe de aceeaşi 
credinţă şi două armeneşti, fără a mai socoti singura casă de rugăciuni pentru evrei 
(în marea lor parte veniţi de curînd din Polonia pentru a servi drept mijlocitori mai 
mult sau mai puţin de prisos, în negoţ şi uneori pentru a face ca meşteşugari, artico- 
le cerute de noua modă apuseană). Baltimore nu uită marele stabiliment al băilor, da- 
torat lui Vasile Lupu, care a fost dărîmat în vremea din urmă fără a-i îi fost luate 
planurile — băi din piatră, de fomnă ovală, avînd un compartiment pentru bărbaţi 
și altul pentru femei și care sînt deschise în toată ziua în afară de sărbători. 
Conducte de apă, plasate de specialişti turci din Constantinopol, o frumoasă lucrare 
ale cărei urme mai pot fi descoperite, alimentau fîntînile din piatră în jurul cărora 
lumea se aduna ca în Bilbie la căderea serii sau ca în Veneţia lui Goldoni. Rufele 
erau spălate în apa murdară a Bahluiului care mai mult umplea aerul cu mirosul lui 
urît decît îl răcorea. Frumoasele dealuri ce înconjoară Iaşiul, acoperite cu vii şi cu 
grădini, nu-i scapă atenţiei călătorului care închină și cîteva rînduri femeilor foarte 
voluptoase și amabile peste poate în schimbul banilor sau al darurilor cunoscute 
prin mijlocirea unor călăuze și crede cu naivitate că a descoperit în ele tipul 
feminin al țării. '5 

Dar printr-un capriciu al sorții, în aceeași vreme se aflau la Londra primii 
moldoveni care nu erau pretendenți la tronul patriei lor. Nu erau români, ci nemți, 
din Polonia, din acea colonie formată şi din polonezi şi din unguri, pe care domni- 
torii Ioan Callimachi, apoi fiul său Grigore îi aduseseră din Polonia între 1759-1762 
pentru a înființa la Filipenii-Noi, pe Nistru, o fabrică de pînză. Trimişi de comuni- 
tatea lor şi înarmaţi cu privilegiile acordate de Voievod, Ioan Iacob Schiedmantel, 
pastor luteran şi Carol Cristofor de Marschall îi spuseseră regelui că ei reprezintă 
adevărata credinţă și pentru vecinii lor din Podolia, din Rusia kieveană și Ucraina 
care fac un drum de pînă la o sută cincizeci de leghe englezeşti pentru a se bucura 
de o predică evanghelică şi care le încredinţează educaţia copiilor lor, că aceştia ar 
putea să se convertească trecînd „la turci şi la membrii Bisericii grecești“ („among 
the Turks and the members of the grek Church“), dar că au nevoie de fonduri 
pentru a-şi întări organizarea religioasă şi şcolară, de cel puţin 2 500 de pounds. 
Cereau numai să li se îngăduie să strîngă danii în anumite ținuturi ale acestei Anglii 
atît de dornice în a ajuta adevărata credinţă. Și privilegiul pe care-l doreau le-a fost 
acordat cu uşurinţă la 2 februarie 1764." 

Cinci ani mai tîrziu, un nou război izbucni între Rusia şi turcii [4] care au fost 
ameninţaţi să piardă Principatele. Urmare a situaţiei generale din Europa, a fost 
arătată o atenţie deosebită afacerilor de la Dunăre de reprezentanţii regelui la Con- 
stantinopol, Weymouth şi la Petersburg, Cathcart, care aveau cunoştinţă de acea 
convenţie prin care Austria, deși nu riscase nimic în acest conflict, îşi asigura din 
partea Porții, care îi plătea pe deasupra şi o însemnată sumă drept recompensă 
pentru „mediere“, stăpînirea Micii Valahii, ce fusese odinioară „Valahia austriacă“; 
din această convenţie care nu a fost aplicată, rezultă totuşi curînd raptul, cu titlul de 
compensație, Moldovei septentrionale care primi de la invadatori numele de 
Bucovina. * 

De altminteri, în 1770, alături de mediaţia austriacă şi de aceea a regelui 
Prusiei a existat şi o mediaţie engleză. Agentul ei grec fusese socrul şi reprezen- 
tantul la Constantinopol al domnitorului valah, captiv la Petersburg, Grigore Ghica; 
acest lakovaki Rizu avu un rol însemnat în epocă, la Constantinopol. Trimisul 
prusac, de Zegelin, se plînge de faptul că „acea creatură a ministrului englez“ mișcă 
cerul şi pămîntul pentru a înlocui o ofertă politică cu o alta.'” Un alt grec influent 
care murise de curînd din cauza uneltirilor sale, Nicolae Şuţu, chiar acela care provo- 
case în 1762 ruptura dintre stăpînul său, Grigore Callimachi şi Porter, se împotrivise 
cu putere influenței Angliei, „această trufaşă Putere“ pe care ar fi dorit s-o vadă 
bătîndu-se cu statele generale ale Olandei.% Şi mai erau şi alţii în acea vreme la Con- 
stantinopol şi în Principate care găseau de cuviință să judece atît planurile 
ambiţioase „ale englezilor“ 2 cît şi pe acelea ale „prinţului cel mai violent şi mai 
tulbulent din Europa“ care era Frederic al II-lea. Dar Hierakis, agentul 
domnitorului Moldovei ştia prea bine că în țara acestor insulari „poporul e mai 
puternic decît în oricare alta din Europa“.? 

Înainte de începutul celui de al doilea război dintre Împărăteasa Ecaterina şi 
turci, război care trebuia să le dea englezilor prilejul unei noi medieri, încheiată prin 
pacea de la Șiştov în 1791, în Principate are loc o nouă vizită englezească, aceea a 
lui Lady Craven, o femeie elegantă şi spirituală care îi trimitea în 1786, scrisori din 
Crimeea, din Turcia, chiar din Valahia, prințului căruia îi era „soră de suflet“, 
favorită. ? 

Marea doamnă englezoaică doritoare de a vedea noi ţări, ajunse la Dunăre 
venind de la Constantinopol, pe uscat cu bharabale, la 13 iulie 1786. Paşaportul îi 
asigura o călătorie spre Occident prin Valahia. Cu puţin timp înainte îl văzuse pe 
noul domnitor al țării părăsind Capitala Imperiului; Nicolae Mavrogheni era cobo- 
rîtor dintr-o familie modestă din insulele Arhipelagului; simplu dragoman al Marinei 
şi nu Mare Interpret cum o cerea cutuma, el îşi datora scaunul domnesc — care dintii 
fusese menit zarafului, bancherului Sultanului, Petraki, un grec de spiţă foarte joasă, 
neavînd nici măcar nume de familie — Capudanului, amiralului otoman Hassan, ade- 
văratul tutore al stăpînului său, timidul împărat bolnăvicios şi lipsit de vlagă. Lady 
Craven ne descrie ceremonia ieşirii Voievodului, copiată după vechile cortegii ale 
împăraţilor din Bizanţ; avea în frunte cele două tuiuri, cele două cozi de cal alb, 
însemne ale demnității domnitorului şi chiar — ne încredinţează ea — cuca, înalta 
căciulă domnească asemănătoare celei purtate de ienicerii din rîndul cărora făcea 
parte în momentul numirii sale. Ieniceri, ceauși, curteni, slujitori, bucătari se aflau 
în acest alai care periodic îi uluia pe conaţionalii din Constantinopol care se 
mîngîiau la gîndul că unul de-ai lor mai poate încă domni pe un tron creștin. Însăși 
Lady Craven a fost uluită de splendoarea veșmintelor, de şeile brodate cu aur şi 
mărturiseşte că n-a văzut nicicînd „o mai frumoasă procesiune“. Mavrogheni 
binevoi să-şi ridice privirea spre fereastra unde se găsea aceasta şi o salută înclinînd 
politicos din cap. 4 Englezoaica aruncase o privire şi spre frumoasele grădini ale 
Terapii, din apropierea Constantinopolului, îngrijite de grădinari francezi, unde îşi 
pierdeau vremea foştii domnitori cărora noul ales venea să le ia locul şi a întîlnit un 
rciuz cînd s-a arătat dornică de a pune piciorul acolo; aceşti bieţi prizonieri ai 
amintirilor şi speranţelor lor se temeau să primească o persoană care, locuind în 
palatul ambasadorului Franței, ar îi putut să le aducă un sprijin diplomatic pe care 
l-ar îi dorit, dar cu condiţia să nu se afle nimic.% 

Un meșmendar, un boier călăuză, trimis de Voievodul Valahiei o aştepta deci 
la Silistra, pe vizitatoare. Un vas o lăsă pe malul stîng al Dunării, la Călăraşi care 
era doar un sat înainte de înfrumuseţările datorate bunei administrații a 
domnitorului Știrbei în a doua jumătate a secolului trecut. Urcîndu-se în trăsura pe 
care a adus-o cu sine, Lady Craven trecu peste cîmpii frumoase unde turme păşteau 
trifoi şi mărăcini înfloriţi. Drumul nu era pietruit, dar călătoria a fost cu atît mai 
plăcută avînd în vedere că anotimpul era secetos. Arnăuţi, frumoşii albanezi ai 
gărzii domneşti pe ai căror tovarăși Lady Craven îi văzuse în slujba Împărătesei 
Ecaterina, în Crimeea, mergeau în fruntea micului alai. După ce au străbătut păduri 
şi porumbişti de mărimi uluitoare au ajuns în preajma capitalei Valahiei aşezată în 
cîmpia fără margini şi în parte construită pe nişte înălțimi ce domină Dîmboviţa: 
aceea a Cotrocenilor, a Spirii, a lui Mihai-Vodă, a lui Radu-Vodă. Din porunca 
domnitorului, boierii aşteptau, în timp ce ienicerii sau oştenii creştini, în uniformă 
se găseau adunaţi pentru a păzi drumul, în tabăra vecină. 

Ceea ce era Frumoasa la porțile Iaşului, pentru călătorii găzduiți de domnitor, 
era pentru porţile Bucureştiului mînăstirea Văcăreşti, o construcţie foarte frumoa- 
să, cu admirabile coloane sculptate avînd cele mai bogate capiteluri şi cu pereţii aco- 
periţi cu o blîndă pictură pe un fond albastru, de o rară bogăţie. Lady Craven 
admiră frumoasa şi marea curte a mînăstirii, arcadele pe care le crede a îi gotice — 
şi biserica San Marco din Veneţia i s-a părut a fi gotică — dar mulțumirea i se domoli 

cînd află de la un personaj care purta haine apusene şi vorbea nemţeşte că va trebui 
să petreacă acolo o carantină de cinci zile din cauza ciumei care bîntuia la Constanti- 
nopol; egumenul, cîrmuitorul Văcăreştiului îi și alesese camera, goală și cu geamurile 
sparte, unde urma să-şi ispăşească pedeapsa, alături de o altă chilie în care zăcea un 
bolnav bănuit de a se fi molipsit de îngrozitoarea maladie. 

Totuşi plîngerile lui Lady Craven îl înştiințaseră pe domnitor despre greşeală, 
căci străinii de seamă nu erau supuşi aceloraşi reguli sanitare ca muritorii de rînd. 
Careta aurită care se opri la poartă părea a fi de pe vremea „primului an al Facerii“, 
dar, cu secretarul domnesc, cu vizitii turci ţinînd caii în frîu, cu şambleanul în veş- 
minte de brocart şi cu bastonul alb al ceaușşilor constantinopolitani în mînă, ea avea 
un aer măreț, cel puţin pentru mulțimea care se înghesuia s-o vadă pe această 
femeie cu rochii franțuzești care se încumeta singură — o altă doamnă şi un „dl. de 
V.“ o însoțeau totuşi — să treacă printre surprizele şi primejdiile Orientului. Ca la 
Stambul, a cărui pompă era imitată cu mijloace mult mai sărace — după cum şi 
prinții nemți copiau Curtea de la Versailles — existau aici două curţi de străbătut 
pentru audienţă şi erau pline cu ieniceri, cu arnăuțţi şi mici dregători. Mavrogheni se 
străduia să semene cu un suveran pe pernele brodate ale „tronului“ său de vasal, în- 
conjurat de tuiuri, de cucă şi de sabia de onoare, însemnele rangului suprem. 

După obişnuitele întrebări despre intențiile nobilei doamne străine şi despre 
sănătatea ambasadorului Franţei, s-au servit dulceţuri şi cafele în ceșcuţele la modă 
în Orientpînă în ziua de azi şi sunetele muzicii turceşti răsunară în cinstea musafirei 
care putu privi îndelung instrumentiștii aşezaţi pe jos în fața talgerelor de aramă de 
toate mărimile sau cu lungi trompete arhaice la gură. Dacă lui Lady Craven îi pare 
rău după muzicienii nemți ai domnului de Choiseul, ea i-ar fi putut regăsi aproape 
în aceeași vreme și în Principate unde erau angajaţi de la Viena, fără a-i concedia 
pe acei mekteri musulmani care îşi aveau locul lor în ceremoniile oficiale. 

Musafira, care avusese [a Constantinopol, chiar curiozitatea de a o vedea pe 
soția lui Hassan, amiralul, la Bucureşti putu s-o vadă în voie pe aceea a protejatului 
lui, principesa valahă care nici măcar nu aparținea unei mari familii din Fanar. O 
„foarte frumoasă femeie“, semănînd cu ducesa de Gordon, dar mai albă, mai 
blondă, mai plăcută, Doamna avea pe lîngă ea și cei şapte copii ai săi, trei fete de 
nouă, de zece, şi de unsprezece ani, dintre care una urma să ajungă soția prințului 
Scarlat Callimachi. Vreo douăzeci de domnişoare de onoare o înconjurau, purtînd, 
cele venite de la Constantinopol, turban, iar fiica bogatului boier Dudescu, o 
pămînteancă, străvechea căciuliță de blană „aşezată în spatele părului care era 
legat de un fel de perniţă în formă de colac“, o coafură întîlnită adeseori pe frescele 
bisericeşti şi care e de fapt, foarte elegantă. Doamna care ar fi dorit să o ţină pe 
musafiră „un an încheiat“, îi admiră rochiile franţuzeşti care ei nu-i era îngăduit să 
le poarte; o altă sosită de la Veneţia în secolul al XVII-lea, Maria Ghica fiind de 
îndată silită să cedeze în urma scandalului iscat de noua modă. 

Oraşul cu numeroasele lui biserici, cu comorile lui de artă, avea multe 
ciudăţenii care trebuie s-o fi interesat pe o englezoaică atît de cultivată şi avînd un 
delicat simţ pentru originalitatea artistică. Așa cum se face şi azi chiar în ocazii 
asemănătoare, s-a preferat să i se arate că țara are şi plăcerile Occidentului. 
„Grădina englezească“ a unui oarecare „bătrîn boier“ arătată de amintitul secretar, 

nu era mai mare decît grădina de zarzavat a unui preot din Anglia, dar fructele ce 
i-au fost oferite erau delicioase. În afară de domnişoara cu bonetă de jder care avea 
de gînd să o sufoce cu dovezile-i de prietenie, Lady Craven se arătă deosebit de 
interesată de tatăl acesteia, un boier căruia îi plăcea să călătorească prin Europa 
unde risipise o întreagă avere, bătrînul Ban Dudescu cu barba lui albă, demnă de 
rangul său, cu lungu-i antiriu de muselină. Acesta nu era deloc bolnav sau slăbit 
precum crezuse Lady Craven: ceremonialul impunea ca un personaj cu rang înalt să 
fie sprijinit de subţiori cînd făcea un pas în întîmpinarea musafirilor săi. 

Din galeria care-i înconjura locuinţa — reşedinţă a unui consul — din acel 
cerdac cu coloane din lemn sculptat, englezoaica putu zări în largul curţii un cal alb 
ținut în frîu de doi rîndași turci: dar din partea domnitorului; acesta îl avea de la un 
superior, un Paşă cu trei tuiuri și îl dăruia pur şi simplu, din toată inima unei doamne 
căreia îi aflase pasiunea pentru cai. y 

Lady Craven nu ştia de această influență occidentală care mereu a rivalizat cu 
aceea a Orientului în Principatele române și care era chiar izvorul civilizaţiei lor cu 
totul deosebite, căci se miră atunci cînd invitată fiind de Mavrocordat, la un dineu 
de gală se găsi în faţa unei mese europenești și a unor scaune cu care era obişnuită. 
Vodă se aşeză la un capăt al mesei, englezoaica la celălalt; fusese primit şi însoţito- 
rul musafirei, care luă loc în fața principesei de parcă toate nu s-ar fi petrecut în 
Orient; domnişoarele de onoare erau aşezate aproape de stăpîna lor și masa a fost 
servită nu de lachei sau de acei jockey de curînd adoptați în Franţa crezîndu-se că 
ar îi o autentică modă englezească, ci de femei în număr de nouă. Argintăria venea 
din Anglia şi dacă se afla ceva oriental la un secol după ce Brîncoveanu a adus din 
Transilvania farfuni şi cupe cu formă romană, acestea erau candelabrele din alabastru 
sau din marmură orientală împodobite cu rubine și smaralde alcătuind nişte flori. 
Muzica nu era reprezentată numai de turci, dar şi de cîntecele pătimaşe ale lăuta- 
rilor țigani, „ale căror accente delicioase“ — prima apreciere onorabilă făcută de 
occidentali — „ar îi trezit pînă şi-n omul cel mai greoi pofta de a dansa“. Domnitorul 
porunci acestor robi% să ia mai des locul colegilor lor musulmani. 

După dineu s-a trecut în camera de primire a Doamnei. Mavrogheni vorbea 
italiana, probabil şi franceza. Lady Craven se înșală dacă este încredințată că, 
refuzînd a crede că în Occident femeile dansează — în Orient dansul este încredinţat 
unor profesioniste care nu se bucură de cinste — doamna ar îi avut aceeaşi tresărire 
cînd i s-a spus că doamnele din Europa ştiu să scrie; există multe scrisori redactate 
de soţii de domnitori şi de boieri în acea vreme. Domnitorul transmise complimente 
lui Kaunitz, ministrul lui Iosif al II-lea şi însuşi Împăratului; dacă musafira surîse, ea 
nu avu nici atunci dreptate întrucît Voievozii, bucurîndu-se de o deplină autonomie, 
continuau tradiţia înaintaşilor care fuseseră regi adevăraţi. Și dacă ea izbucni în rîs 
văzîndu-se însoțită la plecare — nu înainte ca Doamna să-i fi dăruit frumoasele batis- 
te brodate, al căror secret e ştiut doar în Turcia — de lăutari turci şi țigani precedați 
de făclii, e pentru că nu e era capabilă, deși căuta prin lume obiceiuri noi, să guste 
originalitatea străveche a acelora pe care le întîlnea. 

Vom lăsa deoparte cele cîteva informaţii pe care se crede datoare să le dea 
despre tributul Valahiei, veniturile şi viciile administraţiei, pentru a o urma în călă- 

toria ei spre Trasilvania prin ţara unde, spune ea, „e greu să afli un loc neplăcut“. 
Trecînd Argeșul, a fost primită cu dărnicie în casele boierilor şi observă în trecere, 
la poalele munților „maiestuoşi““ frumoase mînăstiri datorate pioșeniei foștilor domni- 
tori. Țăranii binevoitori au dat o mînă de ajutor, ca de obicei, la trecerea rădvanului 
peste pietroaiele care încurcau un drum primitiv. Vehicolul care-l purta pe noul 
„meşmendar“ fu rupt în bucăţi. Cind văzu tainicele privelişti ale Carpaţilor româneşti 
exclamă: Se poate spune despre această țară că este un diamant neșlefuit care ar 
avea nevoie să fie prelucrat de o mînă pricepută și dibace. 

Nu vom analiza acel roman englezesc al lui Th. Hope ce pretinde că 
înfățișează viaţa aventuroasă a lui Mavrogheni, Anastase: prea multă imaginaţie se 
amestecă aici, așa încît este aproape cu neputinţă să recunoști în această carte 
plicticoasă — ce a fost cu toate acestea, tradusă în franceză — conturul subiectului 
autentic despre care autorul însuși nu avea decît o vagă cunoştinţă. 

Pe atunci ambasadorul Angliei era Ainslie și acesta, în strădania sa de a duce 
la capăt negocierile de pace dintre Înalta Poartă şi Împărat, i-a cerut în două rînduri 
sprijin lui Mavrogheni pe care mai tîrziu îl bănui de a se fi aliat în același scop, cu 
confratele francez.* Din luna aprilie, mediatorul englez oferise turcilor acea bază 
de status-quo care trebui acceptată în tratatul de pace.% Dar între timp importanța 
comerțului englez în Levant scăzuse simţitor.“ 

După încheierea păcii de la Iaşi, în 1792, un călător englez, doctorul Adam 
Neale, trecu prin Moldova în drum spre Polonia. Admiră peisajul desfășurat în 
blînde ondulaţii roditoare, bogatele păşuni pline de mulțimea vitelor care hrăneau 
o ţară într-o vreme cînd agricultura nu era principala ocupaţie a locuitorilor ei. Ca 
şi Lady Craven, gustă plăcerea drumurilor primitive, nepietruite şi găseşte un far- 
mec chiar şi celor mai simple sate, cu colibe temător ascunse în livezile înconjurate 
de garduri vii aşa cum mai pot fi şi azi întîlnite căci această viață patriarhală nu şi-a 
schimbat aproape deloc înfățișarea. Sătenii au un aer pastoral ce trebuie să fi fost 
pe placul unui om din veacul al XVIII-lea, îmbibat cu spiritul lui Jean-Jacques 
Rousseau. Cît despre orașe, medicul ne dă prima descriere a caselor evreiești unde 
se înghesuie o lume de curînd emigrată, care, sîmbăta, nu-l cruță pe călător de lita- 
niile fonfăite ale Vechiului Testament. A văzut Iaşiul așezat în mijlocul colinelor 
stăpînite de mînăstirile vechilor domnitori pămînteni. Socola, ctitorie a unei fete a 
tiranului Alexandru Lăpuşneanu, Galata datorată pioşeniei lui Petru Șchiopul cel 
care a domnit la sfîrşitul veacului al XVI-lea, Cetăţuia ridicată de rumeliotul Duca, 
la aproape o sută de ani mai tîrziu, în timp ce mînăstirea lui Grigore Ghica, 
Frumoasa, se ascunde în valea Bahluiului. Găsim şi scene din Botoşani, oraş întins, 
întemeiat după 1500, în umbra mînăstirii Păpăuţi, opera lui Ștefan cel Mare; 
localitatea dobîndise de curînd o importanță deosebită datorită învecinării cu 
Galiţia şi Bucovina ajunse provincii ale Austriei. Condiţia modestă îl împiedică pe 
călător să aibă legături cu domnitorul şi Curtea acestuia.“ 

La puţin timp după el, în 1802, vestitul călător Clarke vorbeşte nu numai 
despre țăranii români veseli cu toată sărăcia lor, dar şi despre mersul rapid al poşta- 
lionului românesc.* 

Pentru a avea un alt moment al relaţiilor Angliei cu țările române trebuie să 
trecem acum la un binecunoscut scriitor, Thomas Thorton, care după ce trăise timp 
de paisprezece ani ca negociator la Constantinopol, îndeplinea, din primăvara 
anului 1804, funcția de consul al naţiei sale la Odessa.* Cunoştea la fel de bine şi 
Moldova şi Valahia pe care le străbătuse „în toate direcţiile“, după cum spune el 
însuşi. În lucrarea sa despre starea de acum a Turciei împreună cu statul Moldovei și 
al Valahiei *, vorbeşte de interesul pe care i l-au trezit aceste ţinuturi datorită 
frumuseţii priveliştilor romantice, cu munții lor împăduriţi, torente cu albii adînci şi 
păşuni şi chiar datorită locuitorilor, păstori pitoreşti asemănători acelora care i-au 
atras atenţia doctorului Neale. Descrierea țărilor române deși scurtă, este totuşi 
exactă şi amănunțită. 

Curînd, în timpul războaielor napoleoniene, Anglia a jucat un mare rol la 
Constantinopol, la început ca aliată a Înaltei Porţi în vremea expediției lui Bonaparte 
în Egipt şi mai apoi ca duşman al acesteia, în 1806-1807, cînd, pentru a pedepsi 
Poarta pentru vina de a se fi alăturat politicii franceze, încercă să treacă Strîmtorile. 
Clientela fanariotă a ambasadorilor era întreținută cu grijă şi dragomanul Şuţu a fost 
executat în 1802 pentru că ar fi încercat, aşa cum se credea, să poarte o corespon- 
denţă criminală cu flota engleză.** După pacea încheiată cu turcii la 5 ianuarie 1809, 
comerțul cu Levantul a fost reluat şi călătorii englezi veniră din nou în provinciile 
Imperiului. În 1818 chiar s-a putut crede că ambasadorul Stranford încerca să dobîn- 
dească numirea candidatului său, Alexandru Hangherliu, ca domnitor al Valahiei. % 

Din 1802, Bucureştiul avu un consul general englez, Francis Summetrer, numit 
la 3 ianuarie ” mai ales pentru a transmite corespondenţa; anexarea formală a 
Principatelor de către Rusia, în 1807, puse capăt misiunii sale.% În 1814, cancelarul 
Jean Marco, un levantin, care urma să fie mai apoi agent al Prusiei, gira afacerile.% 

La 24 noiembrie 1814, un al doilea consul general îşi făcea intrarea solemnă 
în laşi prezentînd un berat la 24 mai“, domnitorului Scarlat Callimachi. Era acredi- 
tat şi la Bucureşti unde se hotărî să locuiască lăsînd în Moldova un simplu agent.“ 
William Wilkinson folosi timpul, destul de îndelungat, al şederii sale în Principate 
pentru a face acele observaţii variate care mai tîrziu au fost înfăţişate în prima lucra- 
re englezească închinată numai țărilor române, Account of the principalities of 
Walachia and Moldavia*, apărută la Londra în 1826, de care ne vom ocupa acum. * 
Să mai spunem că în 1818, consulatul a fost suspendat, supușii englezi, mai ales 
ionienii şi câţiva evrei, fiind încredințaţi reprezentanţilor Austriei.* 

Partea de istorie care începe cu dacii, strămoșii naţiunii, este destul de bine 
scrisă. Autorul văzuse nu numai rămăşiţele podului lui Traian de la Severin, dar şi la 
Caracal începutul drumului roman care, de-a lungul Oltului, ducea în Transilvania. “ 
Dar valahii nu au în mod sigur nimic de-a face cu tiranul bulgar Krum şi nu înainte 
de anul o mie domni primul voievod cu numele de Basarab peste românii de pe 
malul stîng al Dunării, ale căror picături de sînge slav de asemeni, nu are nimic 
bulgar. Începuturile celor două Principate sînt descrise după legenda care pune 
întemeierea statului valah în seama unui Radu Negru, figură de creaţie mai târzie, 


* Descrierea principatelor Valahiei şi Moldovei. 

al cărei proptotip este domnitorul Neagu, Neagoe, ctitorul vestitei mînăstiri a 
Argeşului. Dar Wilkinson are ambiția de a fixa data, care ar fi aceeași, a întemeierii 
acestor Voievodate: al Moldovei sub Bogdan, adevărat colonizator venit din Mara- 
mureşul uguresc, şi al Valahiei sub falsul Radu; ea ar fi în mod sigur 1241 pentru că 
atunci dezordinea înfăptuită de-năvălirile tătare le putea îngădui acelor Voievozi 
supuși ai regelui să părăsească pămîntul unguresc. Dar, afirmă pe drept, caracterul 
de perfectă independență pe care şi-l asumă domnitorii români din secolul al 
XIV-lea şi — vom adăuga noi — din secolul al XV-lea. 

Cartea englezului Knolles, aceea a lui Dimitrie Cantemir despre istoria 
Turciei şi micul volum tipărit mai de curînd de fraţii Tounousli la Viena — un raport 
din secolul al XVII-lea al boierului Mihai Cantacuzino — îi sînt izvoare. La informa- 
țiile date de aceşti autori el adăugă şi observaţii personale precum aceea despre mor- 
mîntul simplu al lui Mihai Viteazul cuceritorul Transilvaniei din 1599 [5], aflat la 
frumoasa mînăstire Dealu, mai sus de fosta Capitală valahă, Tîrgovişte, “ sau des- 
pre ultimul coborîtor din neamul nefericitului domnitor Constantin Brîncoveanu, 
executat la Constantinopol cu toţi feciorii lui. % 

Wilkinson i-a cunoscut pe aceşti fanarioți a căror stare o explică descriind lu- 
mea care îi înconjoară şi ceremoniile la care i-au parte aceşti bieţi greci din „Fanar“ 
numiţi simpli slujbaşi la Bucureşti şi Iaşi după ce au îndeplinit funcţia de Mari-Inter- 
preţi ai Porții. Le-a văzut strălucitoarele alaiuri de intrare în capitalele dunărene. 

Un capitol anume este dedicat celor două capitale. Bucureşti = oraș întins și 
murdar, cu 80 000 de locuitori, număr mai de crezut decît acela de trei sute șaizeci 
și şase de biserici și douăzeci de mănăstiri. La Iaşi, care cuprinde multe case ele- 
gante, construite în cel mai modern stil al arhitecturii europene, numărul locuito- 
rilor e doar de 40 000 şi, în privinţa celor şaptezeci de biserici, numărul nu e prea 
departe de adevăr. Palatul domnesc înălțat după 1790, de Alexandru Callimachi, are 
un aer care nu e nici cu totul european, nici pe de-a-ntregul oriental; caracterele 
stilului occidental sînt totuşi covîrşitoare în această elegantă construcţie a Facultăţii 
de Medicină de astăzi, pe al cărei portal se mai poate citi, între însemnele Voievo- 
zilor, drapele, spade şi tunuri, această nobilă deviză: Aici se află poarta dreptății; 
cît despre palatul din Bucureşti, acesta arsese de curînd, în 1813, iar Voievozii 
locuiau în case particulare. Au fost păstrate vechile pavaje din lemn sub care colcăie 
murdăria. Fiecare boier are trăsura lui după moda apuseană de obiîrşie vieneză şi nu 
ar încuviința să facă nici măcar un pas pe jos; această aristrocaţie e rareori văzută 
călare şi mai mult în cortegii, deşi membrii ei din partea locului se trăgeau dintr-un 
neam războinic. Încă nu se găseau cupeuri pentru străini; va trebuie așteptată o 
viitoare ocupaţie rusească pentru a avea droște şi birje moscovite ce şi-au păstrat 
pînă azi caracterul. Un neamţ deschisese de curînd un hotel, la Bucureşti; la Iaşi 
lumea mai era încă nevoită să se mulțumească cu hanuri asemănătoare celor din 
Turcia, cu marea curte interioară pentru cai şi căruțe şi de jur-împrejur, sub 
arcadele din lemn ale coridoarelor, cămăruţee pentru călători cu divane acoperite 


cu pînză din partea locului sau cu percal roşu cu flori negre. 
Wilkinson a întrevăzut numai importanța artei româneşti reprezentată de 


sutele de bisericuțe şi numeroasele mînăstiri, după cum nu-şi dă seama de valoarea 
civilizației româneşti căreia aceste construcţii îi sînt podoabă nepreţuită. El este totuşi 
primul care face o descriere plină de suflet a mînăstirii, mai tîrziu atît de vestită, 

a Argeşului: Întreg exteriorul este întru totul din marnură și într-un fel în stilul 
clopotniţei bisericii Sfîntului Ștefan de la Viena, dar mult mai elegant. Ansam- 
blul dă naștere unei impresii izbitoare; și cum edificiul şi-a păstrat foarte bine 
frumusețea dintru începuturi, ea este, în mod sigur, un monument cu care valahii 
se pot mândri în orice parte a Europei.” 
Grecul, stăpînul prin mila turcului şi prin îngăduința nobilimii româneşti care 
i s-a alăturat, acestor țări pe care le asupreşte este zugrăvit cu o mînă de maestru: 
Imediat ce putinţa de a lua parte la administraţia publică fu cunoscută de greci, 
aceia dintre ei care aveau obișnuința limbii turce și a limbilor europene, părăsind 
orice altă carieră, alcătuiră o clasă deosebită care îşi luă cu de la sine putere titlu 
de nobleţe și dreptul exclusiv de a fi chemaţi în slujba Statului. * Totuşi consulul 
englez este nedrept față de boierii pămînteni; dacă i-ar fi vizitat mai des decît a făcut- 
O şi-ar fi dat seama că ei nu aveau doar nişte cunoştinţe superficiale de greacă clasi- 
că — Grigore Brîncoveanu scria în cel mai curat stil antic şi avea noţiuni de filosofie 
— traducerile numeroase şi foarte bune o dovedesc — această limbă fiindu-le 
insuflată încă din copilărie de emigranţi care cel mai ades nu erau lipsiţi nici de 
inteligenţă, nici de bunăvoință. Și cînd vorbeşte despre profesorii de limba română ce 
funcționau în şcolile publice de curînd înființate, ” nici măcar nu-şi dă seama, necu- 
noscînd deloc spiritul țării unde era rezident, că printre ei se afla acel Gheorghe 
Lazăr, continuatorul marelui curent național din Transilvania care făcuse deja să 
pătrundă în Bucureşti ideile regeneratoare în care se afla în germene întregul viitor 
„al naţiunii. În privinţa trăsăturilor morale ale acestei aristocrații iubitoare a aparen- 
țelor pompoase, dezobişnuită de muncă, pestriță fără doar şi poate şi în care parve- 
niţii îşi aduceau viciile, numeroasele fundaţiuni eclezistice şi spitalele admirabile, 
deschise tuturor bolnavilor şi infirmilor, dovedesc că nu doar „banul era singurul 
care-i îmboldea“. i 
Toate aceste aserțiuni sînt la fel de puţin adevărate precum aceea că românii 
care încă de la 1400 îşi traduseseră Biblia în limba lor — care nu e un amestec corupt 
de termeni străini ci o delicată formaţiune lingvistică cu bază latină — nu cunoşteau 
pînă în secolul al XVIII-lea Sfinta Scriptură decât „din auzite“ („by reputation“). 
Criticul german Neugenboren avea deci dreptate, la vreo douăzeci de ani mai tîrziu, 
cînd îl categorisea drept mizantrop negăsind nimic pe plac pe acela care le tăgăduia 
pînă şi româncelor frumuseţea deşi erau atît de graţioase, de vioaie şi de svelte. 
Dacă descrie ceremonialul de Crăciun, de Anul Nou, al aniversării domni- 
torului, de Paşti, cu sărutatul mîinii Măriei-Sale, o face pentru că şi el s-a numărat 
cu acel prilej) printre numeroșii privitori cu barbă lungă şi capul ras. Luase parte, 
poate, la întrunirile Divanului boieresc care sta de faţă la judecata domnească şi ve- 
ghea asupra cheltuielilor; el însuși a apărat drepturile cephalonienilor săi în fața in- 
stanțelor de judecată din Iaşi şi București; i-a văzut pe noii dregători defilînd în tră- 
suri sau călărind caii stăpînului lor, între lacheii şi oştenii turci care le alcătuiau 


alaiul. Partea financiară e redactată chiar după registrele Visteriei domneşti. 
Descrierea țării pe care a străbătut-o de nenumărate ori aşezat pe paiele 


uşoarei căruțe de poștă, e mai curînd scurtă. În afara admiraţiei faţă de frumusețea 
priveliştilor“” ea priveşte mai ales profitul care ar putea fi scos cu o mai bună 
cîrmuire şi prezintă veniturile actuale ale domnitorului şi producţia generală. Cîteva 

pagini sînt închinate oraşului Galaţi care ajunsese o însemnată piață comercială ai 
cărei negustori izbuteau să ducă în străinătate chiar mărfuri al căror export era oprit 
căci Înalta Poartă avea monopol asupra lor; numărul locuitorilor care s-au așezat 
aici trece de 70 000, dar valul oamenilor care vin cu prilejul tranzacţiilor îi dau 
aerul că ar fi foarte populat și întîlnești aici tot acel du-te-vino al unei mari piețe 
comerciale. Mirodeniile, lămiile, portocalele şi vinurile Sudului sînt îndreptate de la 
Galaţi şi din cele două capitale care formează astfel nişte antrepozite mereu 
încărcate, spre Bucovina şi Galiţia şi nu mai puțin spre Transilvania şi Serbia.“ 

Vasele aduceau deja pe Dunăre mărfuri german: bumbac, sticlărie, veselă de 
aceeaşi origine, care treceau drept produse englezeşti, de calitate superioară; lumea 
se îmbrăca cu proaste țesături germane, stambă şi indian, trimise de Imperiu; în afara 
boierilor care preferau muselina englezească şi batistul franțuzesc, care totuşi își 
păstrează în română numele englezesc de chembrică în timp ce pentru alte produse 
numele franțuzesc s-a impus pînă şi la şemizetă, chemisette. Trebuie să mai spunem 
că articolele de modă erau numite „novigaton“ din nemțescul „Neue Gattung“. 
Mulţi negustori s-au pus sub protecție austriacă, dar mulțumită ionienilor şi numai 
lor, drapelul britanic este deseori văzut pe Dunărea de Jos. Galaţii puteau rivaliza 
sub o altă cîrmuire decît aceea a grecilor, care își găsiseră aici un nou Eldorado şi a 
susținătorilor lor, cu oricare port al Mării Negre, chiar și cu Odessa.“ 

În aceeaşi vreme, un călător englez Robert Ker Porter“ trecea prin Bucureşti 
şi îi descrie alaiurile domnești, capcanele mahalalelor notînd chiar şi cîntecul cu 
care țigăncile îşi atrăgeau de la fereastră clienţii. Însemnări de călătorie cu mult mai 
întinse şi avînd întipărit un cu totul alt sentiment despre rolul autorului unei astfel 
de scrieri sînt date pentru acest moment al dezvoltării societății româneşti de docto- 
rul MacMichael care în 1817 trecu prin Moldova în drum spre Rusia. De fapt, aceste 
pagini citate şi de Wilkinson, sînt, prin locurile şi personajele înfățișate în lumina 
crudă a observaţiei nemijlocite, cel mai bun comentariu şi uneori, un comentariu 
critic al cărții de expunere istorică şi satirică a acestuia din urmă.” 

Călătorul vine prin Basarabia, această Moldovă orientală dintre Prut şi Nistru 
pe care Rusia şi-o anexase cu cinci ani mai înainte, prin pacea de la Bucureşti. Ia 
căruța poştei care îl zgîlțiie timp de patru zile, de la Dubăsari la Chişinău, capitala 
acelei noi provincii a Țarului, tîrg mic cu prăvălii joase, acoperite cu şindrilă care 
aveau tot ce putea fi cerut de clienţii țărani, şi cu cocioabele mijlocitorilor evrei. 
Medicul englez putu să vadă pentru prima dată echipajele vieneze ale boierilor cu 
arnăuți drept lachei, servitorimea fără număr a robilor țigani, țăranul din partea lo- 
cului, de neam frumos şi puternic. Primii fanarioți i se arătaseră la hotare, în persoa- 
na ofițerilor de trecere şi a „secretarului de pașapoarte“ lacomi de bacşişul pe care-l 
adăugau, ca în toate părţile Turciei, la drepturile încasate pentru Stat. După alte trei 
ore de drum, MacMichael se afla la Iaşi unde descinse la casa viceconsulului Angliei. 

Ceea ce-l interesează mai întîi e boierul cu veșmintele lui cu tăietură orientală 
şi imensul „işlic“, căciulă rotundă, acoperită cu piele fină de oaie a cărui mărime 
corespunde cu rangul purtătorului. Zi de zi își arată importanţa în caleşti pe care călă- 
torul le găseşte învechite şi meschine. Jocul de cărți pătruns o dată cu ofiţerii arma- 
telor de ocupaţie înrobeşte, aventurierii străini se înfrățesc în jurul mesei de faraon 
cu aristocrația moldavă pe care o jefuiesc. Alţi străini fac negoț, dau lecţii de limbă 
— nişte francezi — îndeplinesc profesia de medic — doi nemți din Hanovra. Un grec 

din Candia binecunoscut de altfel, prin alte părți, Emmanuel Bernard a înființat o 
tipografie cu frumoase caractere, care nu-i aduce nimic, astfel că ar vrea să se în- 
toarcă în insula lui. 

Domnitorul Scarlat Callimachi îl primi pe doctorul englez după marea 
ceremonie de numire a noilor dregători ai Statului său, dîndu-le cu propria-i mînă 
o dată cu veşmîntul de onoare — caftanul — şi bastonul, însemn al fiecărei dregătorii. 
Sala tronului era împodobită cu o frescă purtînd emblemele ținuturilor țării întregi 
aşa cum fusese ea pînă în 1812; arcul şi săgețile erau aşezate aproape de scaunul dom- 
nesc. Avu loc un schimb de discursuri greceşti între domnitor şi noii ofițeri căci pe 
atunci limba Fanarului începuse să capete un caracter oficial pe care şi-l disputa cu 
limba ţării şi a poporului — fenomen de invazie culturală pe care doar revoluţia l-a 
putut opri din drum. O scurtă conversaţie în franceză cu Callimachi nu schimbă 
proasta părere a doctorului nostru despre tot ce se găsea în Moldova; el judecă 
drept indiscreţie unele din întrebările cu caracter politic, puse de potentatul fanariot. 

Prin Bîrlad, Tecuci şi Focşani călătorul se îndreptă spre principatul vecin. 
Focşani, aşezat chiar pe linia de hotar dintre cele două ţări de acelaşi neam şi aceeaşi 
limbă, avea un staroste englezîn persoana unui grec născut la Zante; era un arendaş 
care îşi avea pămîntul în împrejurimi, folosea patru sute de țărani de a căror nepă- 
sare se plîngea pe drept sau pe nedrept; creştea păsări şi vindea vin, podgoriile veci- 
ne fiind vestite. 

Primul adăpost în Valahia i-a fost o cocioabă afumată din părțile Buzăului, o 
locuinţă sub pămînt atît de primitivă încît nici nu putea fi comparată cu altele pe 
care MacMichael le întîlnise în Sicilia, Grecia, Egipt sau în Nubia. Starea ţăranului 
supus ispravnicilor, funcţionari care au plătit pentru a-și dobîndi slujba şi care 
trebuiau să-şi refacă avutul pe socoteala celor cârmuiţi de ei, e zugrăvită în termeni 
impresionanţi; chinurile la care sînt supuşi aceia care nu-şi pot plăti cota parte din 
dări — bătaia cu vergi, afumarea și alte „rafinamente de barbari“ — sînt într-adevăr 
prinse pe viu; acesta era cel puţin „sistemul“ financiar valah, după o rețetă pe care 
agenţii greci şi discipolii lor români o împrumutaseră de la zapcii turci care, aceştia 
îi torturau cel puţin in anima villi, pe creştinii pe care-i disprețuiau. Străinul cunoscu 
mai puţin viaţa intimă a acestei aristocrații decât a cunoscut-o pe aceea socială, mai 
ales a Bucureştiului, cu ale lui plimbări încete şi pline de fast la lacul Herăstrău — 
şase sau şapte sute de trăsuri — baluri mascate, „clubul nobil“, spectacole de operă 
nemțească şi „comedii traduse în valahă“ 5, mese de joc, sărbători în familie şi, în 
sfîrşit, orchestra de ţigani şi noile dansuri europeneşti înlocuind străvechea horă 
care rămîne dragă doar sătenilor. Vorbeşte despre poetul Văcărescu acela care 
avînd o casă la țară, la Băneasa, aproape de promenada publică, îşi deschidea larg 
porţile grădinii şi cheltuia din veniturile sale pentru a-şi mulțumi oaspeţii, poate 
necunoscuţi, cărora el şi nevasta lui le făceau onorurile casei lor modeste. Dacă 
printre aceste familii erau şi menajuri făcute cu uşurinţă, o viaţă frivolă şi de ochi 
lumii, divorțuri frecvente, mai erau şi altele care păstrau curăţenia pariarhală a 
vechilor tradiții. Nu avem decât să răsfoim scrisorile particulare şi testamentele 
vremii. E un mijloc de informare superior bîrfelor prin care adeseori partea cea mai 
coruptă a unei societăţi încearcă să o coboare pe cealaltă la propriul ei nivel. 

Nu există poate un popor mai oprimat de puterea despotică și mai greu 
apăsat de impozite și de taxe decit clasa țăranilor din Valahia și Moldova; și nu 

există poate o alta care ar încuviința să îndure jumătate din această povară cu 
aceeași răbdare și resemnare aparentă — acestea sînt cuvintele cu care Wilkinson 
deschide capitolul închinat populaţiei rurale din Principate. E adevărul curat, dar 
dacă scriitorul interpretează această stare de spirit dovedind o blîndeţe demnă de 
admiraţie, drept o mărturie de „amorțeală şi nepăsare“, el se înşală căci la un an de 
la apariţia acestei lucrări, Tudor Vladimirescu ridica steagul răscoalei împotriva 
tuturor acestor nedreptăți şi, precum fostul său tovarăș din lupta împotriva turcilor 
din 1807-1812, Caragheorghe, căpetenia revoltei sîrbe, el proclamă cu tărie dreptul 
poporului de a fi singurul stăpîn al destinului său. 

Amănuntele consacrate vieţii acestor țărani, mulțumindu-se cu puţin în 
colibele lor, de o frumusețe simplă sînt, în rest, autentice precum tot ceea ce e în 
această lucrare descriere pură. Sînt, spune el în trecere, de o rasă frumusețe purtînd 
încă costumul clasic al strămoșilor așa cum sînt înfățișaţi ei pe Columna lui 
Traian. Dacă de-a lungul drumurilor des umblate de stăpîni necuviincioși sau de 
străini pretenţioși nu întîlnești decît pustiul, frumoasele văi înflorite în timpul 
verii sînt pline de sate unde trăiește în belșugul unei naturi bogate, un locuitor 
mulțumit care nu cere decît un slab tribut. Lucrarea are un paragraf deosebit 
pentru cei 150 000 de ţigani robi. 

Cît despre străini, aceştia au în mîinile lor băncile — mijlocitori sau zarafii — 
sînt meşteşugari, profesori, medici sau spiţeri; lor trebuie să le alăturăm hangii și 
cîrciumarii, veniți mai de curînd, fără a-i mai socoti pe arendașii transilvani sau 
unguri, pe care domnitorul Moldovei încercă zadarnic să-i expulzeze în 1815.* În 
fruntea acestei lumi de naţii diferite se aflau consuli. Wilkinson istoriseşte felul în 
care au fost stabiliți în ultimul pătrar al veacului al XVIII-lea, dar nu le judecă 
activitatea care adeseori era aceea a unor oameni ce-şi urmăreau propriile interese 
sau doreau să dea satisfacţie unor ranchiuni personale. Știm dintr-alte părţi că la 
Bucureşti guvernul le servea un „tain“ zilnic de patru ocale de carne, opt de pîine, 
în afara lemnului pentru încălzire şi a fînului. 

. Cît despre viitorul acestor frumoase țări şi al acestui neam care nu e mai puţin 
dăruit, oricare ar fi fost defectele cîrmuitorilor şi viciile asupritorilor săi, Wilkinson 
nu crede cîtuşi de puţin în posibilitatea unei vieți naționale românești: necitind 
nimic niciodată din noua literatură, neascultînd niciodată vreun reprezentant al 
noului spirit, el găseşte ideea absurdă şi înfăptuirea ei cu neputința de împlinit, 
Soarta lor ar fi trebuit hotărîtă la Viena aducîndu-i acolo pe preaputernicii Turciei 
pentru a le dovedi că stăpînirea Sultanului asupra Principatelor este pe cât de peri- 
culoasă prin neîncetatele conflicte pe care le provoacă cu "Țarul, pe atît de precară 
şi de quasi-inutilă, Rusia nu ar fi putut respinge propunerea de a i se da Moldova 
dacă ar fi încuviințat suveranitatea austriacă asupra Valahiei. Vice-consulul englez 
nu era vinovat, de altminteri, de a fi avut aceleași păreri cu ale diplomaților de la 
Viena care lăsară moștenire omenirii, printr-o nouă hartă a Europei, alcătuită în 
folosul dinastiilor şi împotriva intereselor popoarelor, interese pe care nu le 
considerăm îndreptăţite, sursa tuturor certurilor, a revoluțiilor şi a neîncetatelor 
războaie care au împiedicat veacul ce s-a scurs de atunci încolo să fie cel mai mare 
din propăşirea omenirii.” 

Înfăţişarea Bucureştiului este aceea zugrăvită de Wilkinson. Ioan Gheorghe 
Caragea (Karatzas, în greacă) nesățiosul domnitor al Valahiei îl primi pe străin în 

ziua de Bobotează a anului 1818. Contrar etichetei observate la Curtea Moldovei 
unde, ce-i drept, familia domnitoare era în doliu datorită morţii unei nepoate, aici 
soția Voievodului, chiar şi fetele acestuia, printre care şi Ralu, o luminată ocrotitoa- 
re a invadatoarei literaturi elenice, luau parte la ceremonie, aşezate pe sofale aproa- 
pe de tron. Musafirii, chiar şi femeile îngenunchiau pe un covor englezesc pentru a 
săruta mîna stăpînului. Conversaţia cu străinul nu avu importanță; Caragea care 
purta corespondenţă despre treburile europene cu de Genz, la Viena, nu putea fi 
totuşi învinuit de neştiință şi nici de indiscreţie — cum s-a întîmplat cu Callimachi. 
MacMichael se retrase în mijlocul mulțimii servitorilor Curţii care, în asemenea 
ocazii, aveau dreptul prin tradiţie la bacşiş. 

Mitropolitul Nectarie, îi dă călătorului o proastă imagine despre clerul român 
— era, de altfel, grec din Moreea — călător care nu se îngrijise să-l viziteze la Iaşi pe 
acel nobil prelat, de obîrşie ilustră şi de adîncă ştiinţă, pios şi cu neobosită rîvnă 
pentru preoții săi şi naţia sa, care a fost Veniamin Costachi. 'Cîrmuitorul Bisericii 
valahe, bătrîn şi gras ținea cuvîntări dezlînate şi lipsite de orice interes, în timp ce în 
încăperea vecină, manuscrisele greceşti şi slavone mucegăiau, iar bilbioteca natura- 
listului francez Sonnini de Manoncourt, donată de un boier Mitropoliei, zăcea în 
părăsire. 

În rest, societăți de joc de noroc, promenade pompoase, baluri publice, farse 
la cluburile nobilimii unde nemți îşi puneau în valoare spiritul trivial în fața familiei 
domnitoare şi a unui auditoriu de boieri greci care cereau să li se traducă vorbele 
de duh pentru a izbucni în rîs; MacMichael pretinde că fiul domnitorului apăru în 
mijlocul adunării la braț cu metresa smulsă de curînd soțului — tablou de moravuri 
constantinopolitane, căci familia nu avea; nici o legătură cu nobilimea românească. 
Femeile în papuci şi purtînd bogate centuri orientale, aveau rochii din mătase 
franțuzească întru totul asemănătoare celor ale Occidentului. 

Un şef de escortă care-i aparținuse lui Wilkinson, la acea vreme doar fost 
consul general, deşi mai era în Bucureşti, unde îi arătase conaţionalului său exem- 
plarul din Codul grecesc al lui Callimachi, dedicat Universității Oxford, îl însoți 
pînă la Dunăre, unde Giurgiu făcînd parte din raiaua otomană, îşi mai păstra caracte- 
rul turcesc. 


NOTE 


„ Acte și fragmente, |, pag. 348. 
„ Hunnuzaki, Supliment, 1, vol. I, pag. 517, n. 755. 
„ Ibid., pag. 516, n. 753. 
„Acte și fragmente, I, pag. 353-355, 358, 360, 369. 
„ Cronica lui Alexandru Amiras, în Kogălniceanu, Letopiseţe, III, pag. 172, 
. Voyages depuis St.-Petersbourg en Russie dans diverses contrces de I'Asie, traducere 
franceză, Tu, Paris, 1766; reprodus în Th. Codrescu, Uricariul, XXIV, Iaşi, 1895, pag. 215 şi urm. 
7. Cf. Hunnuzaki, Supliment II, pag. 608 şi unn., 655. Regele Prusiei încerca să lege relații 
diplomatice permanente cu Înalta Poartă prin mijlocirea ambasadorului Angliei; ibid., pag. 701. 
8. Ibid., pag. 709, n. 1002. 
9. Add. Ms. 6 808, fol. 65 şi 6 851, fol. 85 publicat în N. Iorga, Acte și fragmente, |, pag. 377-378. 
10, Giornale di viaggio da Constantinopli in Polonia, Bassamo 1784; reprodus în Codrescu, 
Uricariul, XXIV, pag. 255 şi urm. 

12. N. Iorga, Documente Callimachi, 1, pag. 20, n. IX. Cf. vol. II, pag. 288-289, 291-292. 

13. Ibid., pag. 445, n. 68. 

14. Ibid., pag. 466, n. 79. 

375 şi urm. în Beza, loc. cit., pag. 281. 

Petersburg, 1776 şi 1778), în Hasdeu, Archiva istorică, |, pag. 183-181. Nu am văzut originalul englez. 

17. British Museum, B, IV, 7, în N. Iorga, Acte și fragmente, I, pag. 380-382. Cf. ibid., pag. 

20, N. Iorga, Documente Callimachi, II, pag. 274-275. 

22. Ibid., pag. 302, n. 158. 

23. Voyage de milady Craven â Constantinople parle Crimee en 1786, Paris 1789. 

24. Pp. 225-226. 

25. Ibid., pag. 260. 

(pag. 292). 

27. Pp. 298-299. 

28. N. Iorga, Acte și fragmente, II, pag. 260-261. 

29. Ibid., pag. 301. 

30. Ibid., pag. 306. 

31. Travels through some parts of Germany, Poland, Moldavia and Turkey, Londra 1818. 

32. Travels in various countries of Europe, Asia and Africa, Londra 1810-1823, II, pag. 582; 

39. Hurmuzaki, X, pag. 411, nota 3. 

40. Ibid., pag. 199 şi urm. 

44. P. 5 şi nota. 

45. Pp. 27-28. 

46. Pp. 40, nota. 

41. „The whole of the exterior work is entirely of carved marble, something in the style of the 
steeple of St. Stephen's church at Vienna but for more elegant. The whole produces a very striking 

Greeks, than such as werw versed in the turkish and european kanguages, abandoning all other 
poursuits, formes themselves into a distinct class, witch assumed the title of nobility and the eclusive 
right ot being called to the service of the State“; pag. 98. 

49. Ibid., pag. 130, Ibid., pag. 131. 

50. Pp. 265-266. 

51. Ibid., pag. 79-82. - 

52. Ibid., pag. 85. 

53. Travels in Georgia, Persia, Armenia, ancient Babylonia etc., during the years 1818, 1819 and 


1820, 2 vol. in 8, Londra, 1822. 
54. Journey from Moscow to Constantinople in the years 1817, 1818, Londra, 1819. 


55. Pp.141. i 

56. „There does not perhaps exist a people labouring under a greater degree of oppression from 
the effect of despotic power, and more heavily burthened with impositions and taxes than the peasantry 
of Walachia and Moldavia; not any would half their weight with the same patience and seaming 
resignation“; pag. 155. 

57. Pp. 168 şi urm. 

58. Pp. 178-179. 

59. Facsimilul semnăturii lui Wilkinson, în Hurmuzaki, X, pag. LXV. 


[1) După bătălia de la Zenta, din 11 septembrie 1697, unde turcii au fost zdrobiţi de oastea 
austriacă condusă de Eugeniu de Savoia, s-a încheiat, la 26 ianuarie 1699, pacea de la Carlowitz, prin care 
Austria dobîndea Transilvania, Croaţia şi Slovenia. 

[2] Între anii 1716-1718 a avut loc un nou război turco-austriac în care turcii au suferit o grea 
înfrîngere, la 5 august 1716, în bătălia de la Petrovaradin, din partea austriacilor conduși de Eugeniu de 
Savoia care, la 18 septembrie 1717, ocupă şi Belgradul. La 21 iulie 1718, se încheie pacea de la 
Passarowitz prin care Austria a dobîndit: Banatul, nordul Serbiei cu Belgradul, Bosnia de nord şi 
Oltenia, iar supușii austriaci au primit dreptul de a face comerţ în Imperiul Otoman. 

[3] Autorul se referă la războiul ruso-austro-turc, ce s-a desfăşurat între anii 1735-1739, încheiat 
prin pacea de la Belgrad, din 18 septembrie 1739, în urma căreia Austria restituie Turciei, Serbia, iar 
Oltenia revine la Ţara Românească, 

[4] Războiul ruso-turc la care se face referire s-a desfășurat în perioada octombrie 1768 — iulie 
1774, cînd ruşii au obţinut victorii asupra flotei turcești la Ceșme, 6-8 iulie 1770, apoi victorii terestre la 
Larga, 18 iulie 1770 şi la Cahul, la 1 august 1770. Războiul s-a încheiat prin tratatul de pace de la 
Kuciuk-Kainargi, prin care Rusia a obținut dreptul de liberă navigaţie în Marea Neagră și strîmtori și a 
ocupat cetăţile Kimburn, Kerci, Enikale din Crimeea şi cele două Cabardii. De asemenea, se recunoaşte 
Rusiei dreptul de a interveni în favoarea supușilor creştini ortodocşi aflaţi în imperiul otoman. 

[5] La 18/28 octombrie 1599 în bătălia de la Șelimbăr, Mihai Viteazul a înfrînt oastea 
transilvăneană. Domnul Ţării Românești intră în Alba lulia la 21 octombrie / 1 noiembrie 1599 şi 
întregul teritoriu al Transilvaniei a trecut sub autoritatea lui Mihai Viteazul. 

CAPITOLUL IV 
EPOCA RENAȘTERII NAȚIONALE ROMÂNE 


Curînd mişcarea de eliberare greacă provocă în cele două Principate, despre 
care se credea că pot fi atrase spre o cauză naţională străină şi prin urmare, alipite 
la noul Imperiu Bizantin atât de visat, un întreg şir de transformări politice, care, 
plecînd de la răscoala țărănească a lui Tudor Vladimirescu duse la restaurarea 
guvernării prin domni pămînteni — un Sturdza în Moldova, un Ghica la Valahia 
(1822) — şi mai tîrziu, la convenţia de la Akkerman [1], apoi prin urmările conflictului 
pentru crearea Greciei moderne, la războiul ruso-turc din 1828-1829. Ocupaţia 
trupelor țariste, administraţia unui şef luminat precum generalul Kisselev, făcură în 
cele din urmă să triumfe mai vechile gînduri ale boierilor care doreau să dea o 
Constituţie, fie ea şi aristocratică, țărilor lor menite să se unească într-un viitor mai 
îndepărtat. Din 1834, la mai puţin de cincisprezece ani după ce Wilkinson declarase 
absurdă existența națională a celor două Principate, noi domnitori, cu tendințe 
occidentale îşi începeau domniile a căror misiune trebuia să fie de a europeniza 
provinciile dunărene pentru a servi cu atît mai mult propăşirea cauzei româneşti. Și 
privirile tuturor celor care lucrau la această măreaţă operă de renovare, erau 
întoarse spre consulii Franţei şi ai Angliei care, împotriva Rusiei cotropitoare, 
reprezentau principiul libertăţii şi în ceea ce priveşte viața popoarelor. Cook, un 
aliăt al familiei levantine Pisani, al unui fost secretar al consulului Pini, precum şi 
al domnitorilor Constantin Ipsilanti şi Alexandru Şuţu — fratele acestuia era consul 
austriac la Salonic! — luase locul lui Wilkinson. 

A fost trimis în Principate în 1822 de ambasadorul Angliei, Strangford, acela 
care, după retragerea trimisului Rusiei, Strogonov, în semn de protest împotriva 
purtării guvernului otoman față de răzvrătiţii greci, îngăduise protejarea 
ortodocșilor din Turcia şi apărarea tratatelor!. Soţ al unei femei care se bucurase de 
trecere cu vreo zece ani în urmă printre ofițerii armatei de ocupaţie, acest semi- 
levantin care rîvnea numirea ca ministru al Afacerilor Externe la Bucureşti, era un 
vechi prieten al lui Alexandru Ipsilanti, şeful mişcării eteriste şi un înflăcărat 
partizan al libertăţii elene?. Ne imaginăm deci care i-a fost raportul. Numit consul, 
nu rupse legăturile cu servitorimea domnească?. Nici măcar nu se afla la București, 
în luna septembrie a aceluiaşi an, cînd Strangfort însuşi, părăsindu-şi postul din 
Constantinopol, trecu incognito prin Bucureşti unde fu găzduit la Agenţia austriacă *. 
În 1827, în ajunul unei noi invazii ruseşti, Cook se mai afla în Valahia, dar nu în 
calitate de reprezentant al Angliei în cele două Principate unde rolul său a fost nul$, 
căci urmașul său, E. L. Blutte, venind din Egipt, ajunsese aici încă în luna mai 1816€. 

Deşi duşman al „ceremoniilor superficiale şi inutile“, după cum spune unul dintre 
colegii lui, el îndură la 11 iunie o audienţă oficială la Curtea lui Grigore Ghica, inca- 
pabil, ca bătrîn boier ce era, să vorbească altă limbă decît româna şi greaca”, În 
1826, noul consul se afla totuşi în relații proaste cu guvernul valah?. 

Doi ani mai târziu, îl vedem călătorind la Iaşi, unde era menţinut un vechi 
vice-consulat care depindea de el”. Îşi continuă misiunea și în timpul războiului, ri- 
dicîndu-se împotriva abuzurilor administraţiei ruse pînă la „a-și strica reputaţia“ !* 
şi noua eră a Regulamentului Organic îl găsi încă la postul"! pe care îl mai păstră 
pînă la sfîrşitul anului căci succesorul său, Colquhoun, urma să sosească abia la 25 fe- 
bruarie 1835 — pentru a fi la rîndul lui înlocuit după doi ani deoarece între 
1837-1838 treburile consulatului erau girate de numitul Lloyd. 

Cît despre activitatea diplomatică a lui Blutte, iată cum o preţuieşte colegul 
său, de Bois-le-Comte care pretinde că în 1812, agentul Angliei ar fi înlesnit cedarea 
Basarabiei către Rusia: Agentul englez, dl. Blutte, pierde din stimă prin 
originalitatea manierelor sale. A ridicat împotriva rușilor o opoziție înflăcărată 
și a greșit întrucît aceasta nu a fost încununată de succes; și după ce a stat un an 
întreg refuzînd să-l vadă pe generalul Kisselev, a trebuit fără a căpăta satisfacția 
pe care o cerea asupra unei afaceri care a servit de pretext rupturii, să 
restabilească pavilionul pe care-l luase și să se împace cu generalul rus." 

După revoluţia greacă din 1821, R. Walsh, cel care străbătu Asia Mică este 
singurul care face nişte însemnări despre sfîrşitul nefericit al celor doi prinți 
Callimachi, Scarlat şi Ioan. Dar lucrarea englezească de mare însemnătate pentru 
această epocă urma să fie aceea pregătită, într-un sens favorabil, de chiar consulul 
Blutte. 

Se afla la Văleni-de-Munte, tîrg din ținutul Prahovei, după epidemia de 
holeră care secera cele două Principate în vara anului 1833 şi trăia în societatea 
secretarului său, Stamati Zamora, a boierului Constantin Filipescu, avînd rangul de 
maior în noua armată valahă şi a învățătorului din partea locului, un sîrguincios 
traducător din franceză, J. G. Gorjan căruia îi încredință educaţia unui fiu adoptiv, 
după ce-i va fi cunoscut aptitudinile vizitînd şcoala din Văleni. Întorcîndu-se la 
București, Blutte îi încredinţă acestuia din urmă „un manuscript foarte voluminos“ 
în franceză, despre viitorul Principatelor; îi ceru să nu-l tipărească decît mai tîrziu 
după ce el va fi părăsit de mult țările de la Dunăre. Filipescu le adăugă nişte amintiri 
despre întîlnirile cu prietenul său. Dar abia în 1835, Gorjan care publică un calen- 
dar, găsi potrivit, în legătură cu mişcarea menită să ducă la Unirea celor două țări, 
să dea o traducere românească a pasajelor privind chipul țării şi trăsăturile locuito- 
rilor. Cum aceste fragmente sînt deosebit de interesante, încercăm să refacem origi- 
nalul care, din nefericire, poate fi socotit pierdut pentru totdeauna: 

Teritoriul Principatelor române e clasic precum o Italie: interiorul și 
suprafața sa sînt pline de antice lucruri romane care dau din belşug toate materia- 
lele necesare chiar și celei mai neîndemînatice pensule istorice; nimic nu lipsește 
aici pentru a dovedi că, într-adevăr, aceste ținuturi au fost acoperite cu gloria stă- 
pînilor lumii ale căror urme se mai păstrează pînă în ziua de azi și se vor păstra 
de-a pururi, mai ales în Mica Valahie, unde nu trebuie să faci decît un pas pentru 
a întilni o amintire, oricît de mică, ce poate să o dovedească. 

Indigenii acestor Principate care au fost colonizați de Traian și de alţi 
împărați, urmaşii lui, spre începutul celui de al doilea veac al erei creștine şi sînt 
amestecați cu pămîntenii daci, dovedesc și azi o de netăgăduit origine dacă, între 
multe alte trăsături, prin costumul lor, şi înfățișarea figurilor de daci sculptate pe 
Columna lui Traian de la Roma, prin îndemâînarea lor de călăreţi, mai ales fără 
șa, prin sîngele rece în fața oricărei amenințări, prin priceperea de a-și construi 
cu desăvârșire singuri casele, morile, carele, după ce le vor fi văzut la un altul, de 
a-și face singuri veșmintele, așijderea şi prin locuinţele lor subpămîntene pe care 
le îndrăgesc și prin hrana lor favorită: laptele prins, varza acră și oţetul, prin 
obiceiul lor de a călători purtînd cu ei uneltele pe care le folosesc spre a-și pregăti 
de îndată și oricînd o mîncare proaspătă, lucru nemaiîntilnit la alte popoare. 
Apoi prin neasemuitul lor curaj în a îmblînzi pe loc caii cei mai nărăvași, prin 
ospitalitatea lor cea mai omenească arătată oricărei naţii, prin caracterul și 
cînturile lor eroice, prin calitatea lor firească de a putea străbate fără nici o 
teamă adîncurile cele mai întunecate ale pădurilor de nepătruns și fără țipenie de 
om şi munţii cei mai primejdioși unde dorm cu cea mai mare nepăsare, precum în 
propria lor casă. Și îni sfirșit, prin calitatea proverbelor şi a zicerilor, care nu se 
întîlnesc în nici una din limbile popoarelor mai cunoscute, care și-au croit drum 
de-a lungul veacurilor şi care se vede limpede că sînt numai ale lor. Dar, prin 
aplecarea și geniul lor minunat pentru artele frumoase: muzica mai ales sub 
forma tragediei, dansul, elocinţa, poezia, pictura, sculptura şi arhitectura, prin 
felul lor măreţ de a-și purta armele și iuțeala cu care le folosesc, prin ascuțimea 
spiritului în a înțelege, a învăța și a imita orice, dovedind ușurința cea mai 
neasemuită, prin sinceritatea sufletului lor, prin numele de români pe care şi-l 
dau și prin acela de Țările române pe care-l poartă teritoriul lor și, în cele din 
urmă, prin mulțimea de cuvinte latine și italienești din limba lor populară pe care 
le păstrează și le folosesc ca fiindu-le materne, în cu totul acelaşi mod ca poporul 
roman acum șaptespreceze, optsprezece secole înaintea vremii noastre; prin toate 
acestea, spun și închei, şi prin alte numeroase trăsături, ei înfățișează și azi o 
obîrşie romană sau italiană de netăgăduit. 

" Deci aceste două neamuri de curajoase popoare obişnuindu-se unul cu celă- 
lalt și reprezentînd într-adevăr o nație daco-romană ce numără în totalitatea sa 
10 000 000 de suflete, avînd două drepturi mari şi sfinte precum Dumnezeu însuşi 
asupra acestor ținuturi: unul care este acela al vechii moșteniri de mai bine de 
paisprezece veacuri și celălalt al colonizării și al apărării drepturilor naţionale 
dace și romane timp de șaptesprezece veacuri pînă uzi prin arme și spirit politic. 

Daco-romana este un amestec, o concentrare de cea mai minunată bravură, 
de cel mai înalt geniu, de omenia cea mai rară și de ospitalitatea și bunăvoința 
cea mai creștină. În ciuda numărului mic al oștenilor şi al căpeteniilor lor 
politice, daco-romanii au fost mereu avanpostul întregii Europe, împiedicîndu-i 
prăbușirea sub nenumăratele valuri uriașe de năvăliri ale triburilor asiatice, care 
numai prin aceste ținuturi, ca printr-o uriață poartă, puteau să se întindă pe 
întreaga suprafață a continentului: toată furia, toată sălbăticia barbară aici se 
potolea; aici găsea împotrivire şi se stingea ca o minge de foc căzută în Ocean. Și 
cît despre civilizația românilor nu aș spune decît atil: ea ar ajunge foarte ușor la 
cel mai înalt nivel. : 

Sub braţul daco-roman, aceste Principate au fost şi mai sînt încă adăpost 
pentru cei nefericiţi și pentru cei asupriţi de povara și cruzimea unui jug barbar și 

fanatic. Dar, o! nefericire,toți aceștia cărora bunătatea oamenilor locului le 
îngăduie să se înfrățească cu ei, să ajungă la cele mai mari bogății, la cele mai 
înalte demnități și ranguri, bucurîndu-se în voie de toate privilegiile oamenilor 
locului, toți aceștia care au scăpat de foc, de sabie, și de robie, ajunseră și ajung 
neîncetat fără cea mai mică remușcare, dușmanii și trădătorii cei mai 
neîndurători ai binefăcătorilor lor... 

Vă dau cuvîntul meu de onoare că Puterile occidentale vor ridica aceste 
Principate la un rang mult mai însemnat, cu mult mai durabil decit cel de azi... 
Pacea și liniștea Europei întregi, iată ce înseamnă Principatele întărite pe baza 
privilegiilor naţionale. ' 


Pînă în acest moment aproape că nu au existat legături intelectuale între țările 
române şi Anglia. Totuşi poeţii literaturii moderne care se năştea îi cunoscură la 
Iaşi şi Bucureşti, prin traduceri franceze pe unii dintre poeţii englezi ai timpului. 
Astfel, Costache Conachi a tradus Eseu despre om de Pope şi Nopțile lui Young 
găsiră cititori îndrăgostiţi de melancolia lor „filosofică“. Atunci cînd mișcarea 
romantică cuceri sufletele noii generaţii de români, Ioan Eliade, al doilea creator al 
învățămîntului public în româneşte, legiuitorul limbii şi spiritul cel mai vioi al tim- 
pului său, se opri cu admiraţie în fața marilor gesturi de revoltă ale lui Byron, din 
care prezentă cîteva piese cititorilor săi. Dar această muncă de traducere indirectă 
se opri la atît. Pentru a avea în engleză pagini din literatura română, a fost nevoie 
să se aştepte ca Vasile Alescandri, cel mai mare dintre poeţii moldavi ai vremii, să 
facă cunoscute cîntecele populare, mai mult sau mai puţin corectate şi aranjate în 
felul său propriu, pentru ca Stanley să dea, la Londra, după 1850, o Antologie 
românească, „moldo-valahă“, splendid ilustrată. 

În acest timp, în 1829 (pacea de la Adrianopol), prin deschiderea Princi- 
patelor spre comerțul mondial, prin crearea porturilor Galaţi — moldav — şi Brăila — 
valah — prin pătrunderea navigaţiei cu aburi pe Dunăre — o companie austriacă a 
avut acest monopol — au început să se stabilească relații economice şi cu Anglia care 
cerea grîne, sulf!“ și alte materii prime şi trimitea țesături, sticlărie şi fierărie. La 
începutul epocii „ordonate“ a Regulamentului Organic, se puteau număra anual 
trei sute de vase ioniene sub pavilion britanic pe Dunărea inferioară şi în 1834 vice- 
consul la Galaţi era numit un avocat englez din Constantinopol Gesoz sau Jessi — 
agentul din Iaşi avînd acum aceeaşi calitate. * Casa Bell & Anderson se stabilise la 
Bucureşti şi, nemulțumită de a trimite doar nişte vase oarecare spre Brăila şi Galaţi, 
ea îl sprijini pe un anume boier care îşi înălța pe nava lui pavilionul valah *. Mai 
mult, Anderson care avea conducerea întreprinderilor casei Bell, începu, înaintea 
capitaliştilor francezi, exploatarea pădurilor din Valahia pentru a exporta lemn 
pentru doage de butoi.% E cu putinţă ca aceeaşi casă să se fi ocupat „de cumpărarea 
unor produse ale țării şi de vînzarea exclusivă angro“ — rezervată pînă acum 
lipscanilor, greci ce se duceau la tîrgul de la Leipzig — „a mărfurilor din Anglia“.2 
Şi ea dorea să fondeze în 1836 o bancă englezească la Bucureșşti.? A fost vorba chiar 

de a da un împrumut englezesc Principatului Valahiei. 2 În această vreme, un 
călător englez pe Dunăre le făcea cunoscută alor săi noua viață europeană care se 
schița în Principate: J. Quin, autorul unui Voiaj fluvial pe cursul inferior al 
Dunării (A stream voyage down the Danube, Londra 1835, 2 vol. in 8). 

În 1836, Palmerston era interprelat în Camera Comunelor despre intenţia pe 
care ar fi avut-o Rusia de a institui o carantină la gurile Dunării, fluviu care devenea 
din ce în ce mai însemnat, mai ales datorită prețului scăzut al materiilor prime, 
pentru Puterile occidentale gata de luptă împotriva Puterii protectoare care se do- 
vedea a fi primejdios de acaparatoare pentru acest comerț pe cale de a se forma.“ De 
fapt, la Bucureşti s-a crezut că nu e vorba decît despre un drept de pilotaj la Sulina 
pe care Rusia îl cerea navelor care se lăsau în seama experienţei agenţilor ei. Dar 
îngrijorarea a fost mare la Londra, orice act al Rusiei în aceste ţinuturi fiind 
bănuit drept un nou atentat.% Şi într-adevăr, canoniere păzeau nu numai brațul 
Sulina, dar şi întregul curs al fluviului pînă la Galaţi, o carantină era stabilită pe 
brațul Sf. Gheorghe şi era pregătită o altă instalare pe insula Letea, între cele două 
braţe ale Dunării; procedînd în acest fel Ministerul rus se sprijinea pe clauza 
privitoare la carantină din tratatul de la Adrianopol.% „Este evident“, scria consulul 
Franţei, „că ea este stăpîna Mării Negre, prin tratatul de la Oukiar-Skelessi şi 
stăpîna gurilor Dunării prin cel de la Adrianopol.“? 

Dar Anglia, spunea secretarul ambasadei engleze de la Constantinopol, David 
Urquhart, în trecere prin Bucureşti, nu putea recunoaşte decît principiul liberei 
navigaţii fluviale enunțat în tratatul de la Viena.* Pentru momentul de față, Austria 
şi Franţa s-au amestecat și afacerea s-a oprit aici.% 

Englezii începeau să bage de seamă că drumul Dunării era calea cea mai 
scurtă spre Asia.” La Belgrad, colonelul Hodge jucă un rol însemnat în munca 
diplomatică îndreptată împotriva influenţei ruseşti. 


Ar fi poate interesant să remarcăm faptul că înainte cu opt ani de momentul 
în care Palmerston susținea proiectul regatului român, al noii Românii, un student 
valah pe care Blutte îl lăuda ca deosebindu-se de marea parte a conaţionalilor săi, 
împrumutînd de la civilizația occidentală ceea ce avea ea mai sănătos şi mai de folos 
pentru ţara lui, Petrache Poenaru, viitorul organizator al învățămîntului superior 
din Valahia, mergea să vadă în Anglia minunile industriei moderne şi să studieze în 
acelaşi timp, legile, obiceiurile şi dezvoltarea învățămîntului public. Cititorii noştri 
ne vor fi recunoscători dacă le vom reproduce în întregime raportul redactat de 
acesta la Londra, la 27 octombrie 1931.% 

M-am întors de trei zile din excursia mineralogică pe care am făcut-o în 
unele părți ale Angliei. Șederea mea prin acele părţi a fost mai lungă decît mi-am 
propus la început pentru că dl Pillet, printr-o greșeală pe care n-aș ști s-o 
lămuresc, m-a făcut să aștept la Londra aproate trei luni sumele cu care l-aţi 
însărcinat să mi le dea; apoi pentru că aflînd în această țară, mai multe ocazii și 
înlesniri de a mă instrui decît am crezut, mi-am prelungit șederea atît cit mi-au 
îngăduit-o mijloacele pecuniare. 

Timpul pe care l-am petrecut la Londra nu s-a scurs fără a-mi oferi nume- 
roase obiecte de studiu; căci din toate părțile se arăta atenţiei mele o mare 
varietate de lucruri demne de admirat, care-mi trezeau cea mai vie dorință de a 
cunoaște izvorul atîtor minunăţii: în industrie, în legislaţie și în tot felul de 
reglementări care năzuiesc să facă cît mai plăcută cu putință viața omului în 
societate, 

Principalul meu obiect de studiu în această capitală a fost acela de a 
cunoaște mijloacele folosite aici pentru a încuraja instrucţia publică. 

Știți, domnule, că în Anglia, şcolile publice de înalte ştiinţe, nu sînt atît de 
numeroase precum în Franța și în Germania — dar școlile primare sînt mult mai 
răspîndite aici decît în orice altă țară, cu excepția poate, a Austriei. Unele dintre 
aceste școli sînt sprijinite de guvem, dar marea lor parte au fost înfiinţate și sînt 
întreținute de societăți de binefacere; în aceste școli, tineretul de ambe sexe nu 
numai că este instruit pe gratis, dar el este, printre altele, găzduit, hrănit și 
îmbrăcat pe cheltuiala societății. Nu am întîlnit cătun, oriunde am călătorit în 
Anglia, care să nu aibă şcoala lui numită „Charity Scool suported by voluntary 
contribution“ și nici orașe unde să nu se afle o mulțime de societăţi literare, 
științifice și industriale care încurajează știinfele, artele și meseriile. 

Alături de această aplecare spre a-și lumina concetăţenii, englezii se grăbesc 
să-și aducă prinosul atunci cînd e vorba de a-l ajuta pe cel nefericit, căci tot prin 
contribuţie voluntară sînt sprijinite tot felul de instituţii caritabile precum 
spitalele, azilele și altele. Acest spirit de asociere în scop caritabil face mare cinste 
poporului englez şi, în privința asociaţiilor de speculaţii care în această fară sînt 
generale, pentru tot felul de lucruri, acestea deși interesate, nu au contribuit mai 
puțin la măreția morală și fizică a acestui popor. Știţi, domnule, că aici totul se 
face prin companii și în acest fel guvernul nu mai este nevoit să încarce sudoarea 
lucrătorului și a meșteșugarului, pentru a face drumuri, canale și alte lucrări de 
folos public. Pentru a mări fondurile instituţiilor caritabile, aici sînt folosite și 
alte mijloace foarte demne de laudă: uneori se fac chete la biserică, la îndemnul 
parohului către enoriaşi, alteori au loc reuniuni publice, unde se ţin discursuri 
apoi colecte și din timp în timp se ţin serbări strălucitoare unde sînt oferite pe 
bani distracţii celor amatori, o parte a banilor e menită să acopere cheltuielile 
serbării şi restul este vărsat în casa vreunei instituţii caritabile. Oricît de mică mi- 
a fost starea bugetului, m-am lăsat și eu o dată atras și am plătit o liră sterlină 
pentru a lua parte la una dintre aceste serbări care a fost dintre cele mai alese. 

A fost o serbare cîmpenească dată în cea mai frumoasă grădină din Londra 
în folosul unui pension de tinere domnișoare sărace, sprijinit de o societate a 
doamnelor. Pentru a mări cîştigul, doamnele au fost poftite să aducă cîteva 
lucruri făcute de mîna lor pentru a fi vîndute în folosul instituţiei. Grădina era 
înfrumusețată cu gustul cel mai rafinat: se vedeau felurite plante din partea 
locului sau exotice încărcate cu florile cele mai viu colorate și cu un delicios 
parfum, toate rînduite pe alei, în grupuri sau în alte figuri printre care orchestrele 
însuflețeau dansul sub o veselă verdeață și într-o atmosferă înmiresmată de 
parfumul pe care chimia l-a dăruit toaletelor şi natura — florilor; mai se aflau aici 
așezate mese pline de tot felul de fructe gustoase și alte răcoritoare cu care lumea 
se putea desfăta în voie. 

Serbarea a început la orele trei ale după-amiezii și către orele șase cînd 
toată lumea se adunase, alte mese au fost așezate sub corturi împodobite cu 

ghirlande și coroane de flori de toate felurile și după ce pe mese au fost puse 
lucrurile pe care doamnele le aduseseră pentru a fi vândute în folosul instituţiei, 
doamnele care erau membre ale acelei societăţi de binefacere și-au împărţit 
mesele trăgînd la sorți pentru a face vînzarea la licitaţie a lucrurilor care fuseseră 
așezate acolo. Acest fel de vînzare a înveselit mult adunarea și suma care s-a 
strîns trebuie să fi fost destul de însemnată căci am văzut vînzîndu-se destule 
lucruri cu de zece ori valoarea lor întrucît aceia care puteau plăti își disputau 
obiectele lucrate de doamnele ce se deosebeau de mulţime prin rangul lor în 
societate, prin talent sau prin frumuseţe. După vînzare şi cînd astrul zilei dispăru, 
o mulțime de alte astre artificiale îl înlocuiră răspîndind din belșug lumină 
printr-o mulțime de sticle în mii de culori, aranjate în figuri foarte diferite. 
Această iluminare strălucitoare a crescut mult farmecul serbării care a continuat 
cu veselie pînă la orele unsprezece ale nopții și apoi fiecare s-a retras mulțumit de 
a fi contribuit distrîndu-se în același timp, la mijloacele de a lumina sexul 
frumos. 

După ce am cercetat atent mijlocul folosit pentru a răspîndi învățătura, mi- 
am întors atenția spre frumusețile orașului și am admirat îndelung mărețele 
poduri a căror construcție e în același timp uriașă și elegantă, frumoasele străzi, 
a căror curățenie e o mare binefacere pentru sănătatea aerului respirat aici. Dar 
ceea ce n-am văzut în alte orașe și am găsit plăcut și folositor sînt pieţele publice. 
Aţi văzut, domnule, cît de vesele sînt aceste locuri, cu cîtă armonie și cu ce 
eleganță sînt înălțate casele care înconjoară aceste piețe, ce înfățișare dă 
plantaţia din mijloc, din grădiniță, unde vecinul află pe timpul verii o plimbare 
plăcută, umbră și -aer proaspăt. 

Am admirat mult și modul de iluininat care se face de asemenea cu gaz și 
am pătruns într-unul din acele stabilimente unde se face acest element; am învăţat 
procedeul și am desenat mașinile care sînt folosite pentru asta. În Anglia acest fel 
de iluminat este general: în toate orașele acestui regat, străzile, prăvăliile şi 
manufacturile sînt luminate cu gazul care se scoate din cărbunele de pămînt. 
Această fosilă nefiind atît de abundentă în alte ţări precum în Anglia, iluminatul 
cu gaz nu ar putea fi concurat niciodată aici de acela făcut cu ulei în mod 
obișnuit. Știu, de pildă, că la Paris, gazul care este ars în prăvălii este plătit mai 
mult de dublu decît costă lumina unei lămpi cu ulei... Se vorbește, de puțin timp, 
de o invenție foarte importantă în această artă: ar fi aplicarea în mare și foarte 
ieftină, a unui procedeu care se face în mic în laboratoarele de chimie pentru a 
scoate gazul hidrogen prin descompunerea apei. 

Dacă acest procedeu ar putea reuși ar mai fi loc pe pămînt care nu ar putea 
fi luminat cu gaz căci nu ar putea fi procurată apa? 

La 10 august, primind o parte din banii pe care îi aşteptam, am plecat din 
Londra pentru a merge să vizitez minele și fabricile metalurgice ale acestei țări. M- 
am dus mai întîi la Birmingham, în comitatul Stafordshire unde am văzut stabi- 
limentul cel mai vestit în Anglia pentru construirea mașinilor cu aburi; de aici se 
furnizează mașini de acest fel fabricilor din mai multe părți ale Europei. N-am 
informat asupra prețului lor și a mijlocului de a le aduce și la noi cînd vom avea 
nevoie de ele. De asemenea, m-am informat în ce condiţii ar dori muncitorii să ia 
asupra lor însoţirea acestor mașini pentru a lucra cu ele în țara noastră căci, așa 

cum foarte bine aţi spus-o, s-ar pune în primejdie viața și avutul dacă aceste 
mașini ar fi date pe mîna unor oameni atît de lipsiţi de deprinderi în acest fel de 
muncă precum sînt cei din țara noastră. 

De la Birmingham m-am întors la Londra pentru a încasa restul de bani pe 
care mi l-aţi trimis căci nu am îndrăznit să cer să-mi fie trecuţi la Birmingham 
de teamă să nu se piardă pe drum sau să nu se facă o greșeală precum aceea a 
domnului Pillet. După ce am încasat suma, am părăsit din nou capitala fără 
întîrziere şi am pornit la drum trecînd încă o dată prin Birmingham spre 
Manchester în comitatul Lancaster; aici m-am oprit pentru a vedea filaturile 
acestui oraș, care, după cum știți, vînd acest produs pe toate pieţele lumii. Între 
stabilimentele pentru filatura bumbacului care aici sînt cele mai măreţe din cîte 
se pot vedea și cele mai numeroase, se află și cîteva pentru torsul lînii şi acestea 
mi-au atras atenția căci numai acest fel de torcători ar putea fi adusă la noi cu 
folos. ; 
De la Manchester am plecat spre Liverpool şi am făcut această călătorie cu 
un nou mijloc de transport care e una dintre minunile industriei veacului. A trecut 
aproape un an de cînd o companie a făcut între Manchester și Liverpool un drum 
de fier pe care se duc între aceste două orașe călători și mărfuri în vehicule cu 
aburi; douăzeci de care legate unele de altele și încărcate cu 240 de oameni sînt 
trase, toate deodată, de o singură mașină cu aburi şi cu o asemenea iuțeală că nici 
cel mai bun cal de curse nu le-ar putea urma în galop şi totuşi mişcarea este atît 
de lină că nici nu ai băga de seamă că merg, dacă roţile nu ar face zgomot, 
lucrurile nu ar dispărea aproape de îndată ce s-au ivit şi crezi că toate fug și carele 
rămân nemișcate. Depărtarea dintre Manchester şi Liverpool este de 32 de mile 
engleze şi drumul e făcut cu aceste care cu abur numai într-un ceas, în timp ce cu 
diligența acest drum nu ar putea fi străbătut decît în patru ore. Pentru a călători 
cu diligența între aceste două orașe se plătesc zece sterline, dar compania de care 
cu aburi a scăzut acest prej la o zecime, adică cele 32 de mile pot fi făcute numai 
cu o liră. Iată de ce orice alt mijoc de transport între aceste două orașe a decăzut 
și numărul călătorilor în mașina cu aburi a crescut considerabil căci toți aceia 
care din cumpătare făceau acest drum cu piciorul găsesc acum că e mai 
economicos să mergi cu mașina. 

La fel și cu transportul mărfurilor: totul se face prin carul cu aburi, chiar şi 
vitele sînt duse în acest fel cu sutele: boii, oile și caii chiar merg acum în car și cu 
0 asemenea iuțeală că par a zbura. Drumul care are cale dublă, este aproape peste 
tot orizontal și cînd vezi minunatele lucrări făcute pentru a-l aduce în această 
stare, te pierzi în cifre socotind numărul mîinilor bărbătești care au fost aici 
folosite şi calculînd sumele cheltuite. Mai întîi, o mare parte a drumului trece 
peste mlaștini de mare întindere și a fost nevoie să se sape foarte adînc pentru a 
găsi o bază solidă. După aceea a fost nevoie să se acopere văile adînci pentru a 
ridica drumul la nivel, apoi s-a săpat și s-au străpuns mai multe locuri ridicate şi 
S-au tăiat treceri subpămîntene care sînt luminate cu gaz. 

Capitalul care a fost cheltuit în această minunată întreprindere este de un 
milion de lire sterline și se spune că deja Compania scoate un beneficiu de 12% 
și că aceasta merge în creștere întrucît încă nu s-a întregit numărul acestor mașini 
locomotivă pentru a îndestula orice fel de transport de care are nevoie comerţul 
dintre cele două orașe eminamente comerciale. Se vorbește despre continuarea 
acestui drum de la Manchester prin Birmingham pînă la Londra și acestei 

întreprinderi îi este destinată uriașa sumă de 13 milioane lire sterline. Nici o 
îndoială că acest mijloc de transport care oferă comerțului avantaje nemăsurate, 
se va întinde către finele veacului nu numai asupra întregii Anglii, dar şi în alte 
State civilizate și cînd naţiile își vor da în acest fel mîna pentru a înlesni 
comunicaţia și a dezvolta industria se va putea ajunge la Londra de la Sibiu în 
mai puțin de trei zile. 

În împrejurimile orașului Liverpool se află o topitorie unde am văzut 
lucrările de rafinare a plumbului pentru a scoate argintul. Minereul care e folosit 
aici vine în parte din minele Angliei şi mai ales din comitatul Cornwall, dar cea 
mai mare parte vine din Brazilia; aceasta din urmă dă 60 la sută din plumb. 
După ce este separat argintul, se prelucrează plumbul pentru a face plăci şi tuburi 
care sînt folosite la distribuirea apei și a gazului în orașe. Lucrările acestei 
întreprinderi sînt admirabil conduse și totuși mi s-a spus că beneficiul care rezultă 
este foarte mic deoarece minele din Brazilia fiind acum exploatate de către o 
Companie engleză, minereurile argintifere și aurifere sînt rafinate acolo și prin 
urmare, nu mai pot fi cumpărate ieftin pentru a le rafina aici. 

De la Liverpool am trecut cu un vas cu aburi la Holywell și de aici la Mold, 
în provincia Walles; în împrejurimile acestor oraşe se află mine de plumb care 
ocupă o mare întindere de pămînt și multe cuptoare pentru topirea acestui metal, 
Lucrările subpămîntene sînt aici mult îngreunate de marele număr de izvoare 
întilnite în timpul săpatului şi pentru a scoate apa din puț sînt folosite mașini 
ingenioase, unele mișcate de apă, altele de aburi. Aceste neajunsuri cresc mult 
cheltuielile și acest metal se vinde greu cu oarecare beneficiu, căci, în vînzarea 
acestui metal Spania depășește Anglia pe toate piețele, minele de plumb din 
Spania fiind foarte bogate și ușor de exploatat. Ceea ce a silit multe companii de 
mine de plumb din Anglia să părăsească cu totul această exploatare și dintre cele 
care mai subzistă încă, nu mai e, se spune, decît aceasta de lîngă Mold care mai 
are un oarecare beneficiu pentru că s-a pus în această întreprindere un capital 
mare și lucrările sînt foarte iscusit conduse de un director (dl. Taylor) care este 
cel.mai priceput inginer din Anglia. Acest domn conduce un mare număr de mine, 
nu numai aici, în Anglia, dar şi în Columbia şi în Brazilia. Acest savant inginer 
căruia îi datorez cea mai mare parte a recomandărilor care mi-au deschis porţile 
peste tot unde aveam nevoie să văd și să mă instruiesc în scopul călătoriei mele. 

De la Mold am plecat la Merthyr-Tydvill unde se află cele mai mari între- 
prinderi pentru fabricarea fierului; acest ținut este foarte bogat în huilă și minereu 
de fier şi cele două substanţe se găsesc împreună așezate în straturi separate şi 
succesive și care încep numaidecît după stratul de pămînt vegetal, astfel că nu tre- 
buie decît să te apleci pentru a le aduna și pe una și pe cealaltă în același timp, 
avantaj pe care nu îl ai într-altă țară unde se prelucrează fierul. După ce sînt 
scoase minereul de fier și cărbunele, prima operaţie pe care o suportă este aceea 
de a fi desulfurate prin ardere parțială; pentru aceasta minereul de fier este ars 
într-un mare număr de cuptoare, dar cărbunele este ars în aer liber și în grămezi 
foarte lungi şi foarte apropiate ocupînd o mare suprafață. Apoi minereul ars și 
cărbunele convertit în cocs sînt aruncate în furnale înalte de unde se obţine fonta 
de fier care, pusă încă o dată împreună cu cocsul în alte furnale, suferă mai întîi 
o a doua topire pentru a fi rafinat, apoi a treia pentru a fi forjat. 

Toate aceste focuri sînt mereu în activitate și cînd de pe vreo înălțime, 
mulțimea focurilor este privită noaptea trezește o impresie înspăimîntătoare, de 

Tartar. Căci într-o parte, numeroasele grămezi aprinse de cărbune dau o flacără 
care alcătuiește o suprafață continuă și are înfăţişarea unui lac de foc, de cealaltă 
parte, furnalele fără număr, varsă precum craterele, prin vîrf flăcări și fum, iar pe 
la bază torente de metal topit. Apoi printre aceste focuri se văd mișcîndu-se ca 
nişte spectre, lucrătorii cu totul negri, înarmaţi cu bare de metal cu care mișcă 
fierul, de parcă ar vrea să-l pregătească pentru a-i înghiţi pe cei condamnaţi la 
judecata de apoi. 

Mașinile care sînt folosite pentru a lucra fierul sînt de o mărime și de o 
putere atît de uriașă încît atunci cînd le vezi pentru prima dată în lucru eşti 
cuprins de groază și de admiraţie în acelaşi timp. Mașinile suflante au puterea a 
250 de cai, fiecare şi vîntul pe care-l introduc în furnale face un zgomot înfiorător; 
alte mașini care fac să se învîrtească cilindrii printre care este trecut fierul pentru 
a-l forja, au forța a 300 de cai și lucrează cu asemenea viteză că pot forja, într- 
un singur minut, douăzeci de bare de fier de la optsprezece la douăzeci de pași 
lungime. Altădată această muncă era făcută cu ciocane mișcate de mașini, dar în 
acest fel nu putea fi forjată decît o singură bară pe minut. Descoperirea folosirii 
cilindrilor aparține englezilor şi cei care au fost primii s-au îmbogăţit foarte 
repede, dar după asta mulți capitaliști grăbindu-se să înfiinţeze forje de acest gen, 
aceste întreprinderi s-au înmulţit într-atît încît au copleșit piaţa fierului și acest 
belşug nemăsurat de producție i-a silit să scadă cu mult prețul pentru a vinde. O 
tonă de fier (2 400 livre) nu costă acum decît cinci lire sterline, în timp ce în 1825 
se vindea cu 14 lire sterline tona. De atunci, producția a crescut foarte repede și 
în timpul anului 1827, cantitatea fierului făcut în Anglia s-a ridicat la 690 000 
de tone. Acum, mai multe companii au abandonat această întreprindere în care 
au pierdut sume imense. Alte companii îşi vînd marfa în pierdere și au oprit lucrul 
sperînd că după criza împrejurărilor actuale din politică, cererea de fier englez va 
crește în străinătate. Dar eu cred că frumoasele zile ale comerțului englez nu se 
vor mai întoarce pentru acest articol, căci în loc să caute noi pieţe de vînzare 
pentru fierul ei, Anglia le ' pierde și pe cele vechi deoarece în multe țări au fost 
înființate forje Ia fel de bune ca acelea ale Angliei și după pregătirile pe care le- 
am văzut în Franţa pentru a exploata această industrie la scară foarte mare, sînt 
încredințat că în curînd țara nu va mai avea nevoie de sistemul prohibitiv pentru 
a declara un război deschis comerțului cu fier englezesc, 

De la Merthyr-Tydvill am trecut la Swansea; în împrejurimile acestui port 
marin se află un mare număr de fabrici pentru topirea minereului de cupru care 
este adus aici din Cornwall. Dintre toate întreprinderile metalurgice din Anglia, 
doar acestea unde se lucrează arama dau beneficii însemnate; dar vecinătatea lor 
este foarte dăunătoare agriculturii căci fumul care scapă din furnale otrăveşte şi 
usucă vegetaţia peste tot unde o atinge. S-au cheltuit sume însemnate într-un mare 
număr de încercări făcute în mai multe rînduri pentru a găsi vreun mijloc de a 
consuma fumul în furnale, dar pînă acum n-a fost obținut nici un rezultat 
mulțumitor. 

De la Swansea am plecat spre Redruth, în Cornwall și crezînd că voi econo- 
misi timp şi bani nu am pornit la drum pe uscat căci aș fi fost nevoit să fac un 
mare ocol, ci m-am îmbarcat pe un vas cu pânze, care cu toate acestea a rămas pe 
mare șase zile în loc de douăzeci de ore pentru că la puțin timp de la ieşirea 
noastră în larg, vîntul s-a schimbat şi ne-a fost tot timpul potrivnic. Atunci am 
prețuit însemnatul serviciu pe care descoperirea mașinii'cu abur l-a făcut și 

navigaţiei căci vasele cu abur urmează tot timpul linia dreaptă oricum ar bate 
vîntul. Ajuns la Redruth, am vizitat numeroasele mine de cupru și de cositor 
aflate în vecinătatea acestui oraș și a orașului Truro. Munca de extracţie, de triere 
și de spălare este condusă aici într-un fel demn de admirat, pentru că inginerii 
care îndrumă aceste lucrări sînt cei mai instruiți în această artă, iar muncitorii 
acestui ținut fiind din totdeauna folosiţi în mine, din tată-n fiu, au dobîndit un 
înalt grad de îndemînare în această muncă și i se dedică cu multă înflăcărare căci 
fiind plătiţi nu cu ziua ci în raport cu cantitatea și cu calitatea lucrării făcute, ei 
sînt interesaţi în a lucra cît mai mult și cît mai bine cu putință. Minereul de cupru 
care se extrage în Cornwall este trimis într-alte părți pentru a fi topit, în ținuturile 
unde se găsește cărbune de pămînt căci în Cornwall nu se află acest combustibil, 
întreaga regiune fiind de formaţie primitivă. Dar pentru minereul de cositor sînt 
topitorii și în Cornwall pentru că acest metal fiind mult mai fuzibil decît cuprul 


consumă foarte puțin cărbune, care este adus din Wales. 
De la Redruth, m-am dus la Falmouth și de acolo, iată-mă la Londra în 


patruzeci şi cinci de ore, cu un vas cu aburi. Poimiine voi pleca de aici la Paris și 
de acolo spre București. Cred că nu voi putea trece pe Sena pentru că mă tem că 
nu-mi vor rămîne destui bani pentru a face şi o excursie prin centrul acelei ţări; 
mi-aș fi îmbogățit mai mult observaţiile geologice, dar în privința metalurgiei nu 
cred că acolo ea este mai perfecționată decit în Anglia. 


În timpul domniei, mereu tulburate, a principilor acestei epoci, mereu în con- 
flict cu Adunările lor şi expuşi intrigilor consulilor ruși care întărîtau ambele părți 
la luptă, reprezentantul Angliei, servind aceeași politică orientală ca şi Franţa, 
politică de naţionalitate şi de autonomie, ar fi putut juca un mare rol. După plecarea 
lui Blutte *, consulul englez Robert Gilmour Colquhoun a fost consultat ca şi 
colegul său francez Châteaugiron, de opoziţia valahă din 1838 ameninţată de răzbu- 
narea Puterii protectoare. Boierii apărători ai privilegiilor țării au fost îndemnați să 
aibă o prudentă răbdare care, în același timp, nu ar fi jertfit nimic pretențiilor străine: 
semnăturile membrilor Adunării cerute de consulul Riikmann nu au fost obținute. 

Consulii Angliei și Franţei au pus capăt conflictului provocat de cererea for- 
mală a Rusiei la care se adăugase şi un firman al Sultanului, de a admite ca Regula- 
mentul Organic: să nu poată fi modificat fără încuviințarea celor două Puteri, cea 
suzerană şi cea protectoare, ceea ce ar fiînsemnat răpirea autonomiei. Adunarea se 
mărgini să înregistreze prin biroul său, ordinul venit de la Constantinopol, încli- 
nîndu-se în fața forței, dar fără a renunța la dreptul ei.* 

Domnitorul însuşi, Alexandru Ghica, le-a fost recunoscător mediatorilor şi 
cîteva zile mai tîrziu, la serbarea organizată de Colquhoun în cinstea aniversării 
reginei Victoria a fost reprezentat nu numai de toți miniștrii, dar şi de fratele său, 
arheologul Mihail Ghica.*% O nouă autoritate se ridicase pe acest pămînt al dureri- 
lor şi umilințelor şi pentru prima dată era o autoritate morală, cuprinzînd garanții 
pentru viitor. % În așteptarea unui viitor conflict european, unii boieri alăturau 

Austria la cele două Puteri liberale ale Occidentului, în speranţa de a putea restabili 
autonomia patriei lor şi de a-i face posibilă dezvoltarea.” Deja presa acestor trei 
State lua partea cauzei moldo-valahe şi vorbea despre posibila unire a celor două 
Principate cu sprijinul Europei şi în interes european;* s-ar putea face cercetări 
folositoare în revistele şi periodicele englezeşti din acea vreme. 

Un anume Voronicz, polonez, avînd legătură cu prințul Czartoryski, ajunse la 
Bucureşti, unde petrecu trei luni sub oblăduirea lui Colquhoun, studiind problema 
românească şi căutînd în legătură cu problema polonă „elementele unei probleme 
concrete — scrie un agent francez — pe care Lord Palmerston le are la inimă, după 
cît se pare, şi doreşte foarte mult să-l ajute să reuşească“.* 

La începutul anului 1839, opoziţia valahă făcea apel la publicitatea ziarelor 
din Londra care îi păreau a fi singurele aflate la îndemînă pentru acest fel de doleanţe. 
Între timp Lord Palmerston primea un memoriu semnat de toți membrii partidei 
naţionale de la Bucureşti care declarau „în fața lumii întregi“ că suveranitatea 
patriei lor atît de hotărît cerută este încălcată atît de Rusia cât şi de Turcia fără nici 
o urmare pentru ele. În numele dreptului natural şi al tratatelor, al acelor pretinse 
tratate cu Poarta, invocate din 1770 în sprijinul privilegiilor valahe, ei respingeau 
orice compromis cu aceia care încercau să înăbuşe libertatea naţiei, atacau în.nuli- 
tate convențiile recente dintre Puterea suzerană şi Puterea protectoare ca fiind con- 
trare prerogativelor deja recunoscute Valahiei şi nu mai doreau să recunoască Re- 
gulamentul Organic mai întîi pentru că a fost elaborat sub presiunea unei ocupaţii 
străine şi nu prin marea adunare tradițională, în al doilea rînd şi mai ales, pentru că 
el cuprindea „o concluzie şi articole contrare suveranităţii țării“. Însuși domnitorul 
ales de turci şi de ruşi nu este nici „legitim“, nici „naţional“. Prin urmare, trebuie 
înlocuit de un „suveran al valahilor“, întemeietor de dinastie — se gîndeau la boierul 
Ion Cîmpineanu — de un „valah bucurîndu-se de încrederea publică atît prin 
virtuțile sale cît şi prin patriotismul său“. Dar, din cînd în cînd instituțiile ar fi 
schimbate prin întocmirea unui „nou corp de legi politice şi civile“. Înalta Poartă cu 
care legătura este, în fapt, ruptă prin violarea presupuselor tratate, va putea totuşi 
— şi numai cu scopul de „a păstra prietenia ei“ — primi o despăgubire pentru tribut 
printr-o contribuţie generală apăsînd asupra tuturor claselor. Toate acestea nu erau 
totuşi suficiente: era nevoie de Unirea Principatelor — şi aici „valah“ însemnează, 
cuprinzînd şi fracțiunea moldavă: „român“. Vor stărui pe lîngă Puterile aliate ale 
Turciei asupra contopirii populațiilor valahe și a unirii lor sub un singur sceptru.“ 

Cîmpineanu trebuia să plece cu un paşaport englezesc - în timp ce Ghica se 
afla în Occident — la Paris, apoi la Londra pentru a înfățișa situația Principatului 
valah şi de fapt a celor două Principate precum şi mijloacele care puteau ajuta la 
salvarea lor: un francez, Colson, ce fusese cîtva timp rezident în cele două Capitale 
române, era însărcinat să-l însoțească; acesta negociase şi la Iaşi cu domnitorul Mihail 
Sturdza, bărbat inteligent și hotărît, cerînd sprijin pentru candidatura lui Cîmpinea- 
nu sau să o înlocuiască cu a lui dacă, Ghica fiind demis sau răsturnat, rivalul acestuia 
nu ar fi avut sorţi de izbîndă.“ În februarie 1837, Sturdza îi spunea lui Colson că 
preferă să abdice decît să mai trăiască sub regimul proconsular rus, dar ca domnitor 
al „noului stat moldo-valah“ îl va reforma, îl va scăpa de aristocrație şi întemeind 
o altă Belgie, barieră utilă atit Austriei cît și Turciei va da Europei o armata de 
100 000 de oameni. „Cît despre problema Poloniei pe care Anglia pare a încerca să 


138 


o lege de problema moldo-valahă, domnitorul nu a dorit să o atingă. Nu a părut 
foarte potrivită nici cuprinderea în această combinaţie moldo-valahă a celor două 
milioane de valahi răspîndiți în Banat şi Transilvania şi cu atît mai puţin a Basara- 
biei, care i-ar fi dăunat.“ 2 Unii boieri țineau totuși la aceasta, căci în raportul vice- 
consului francez se vorbeşte despre „primejdioasele lor doctrine“. 

Însuşi vice-consulul francez era pentru marele plan şi-l apăra cu înflăcărare ca 
fiind cea mai bună combinaţie, mai fericită decât regatul „român“: „ideea raţională 
a unei națiuni române, prin populaţiile care se găsesc în Basarabia, în Transilvania, 
în Banat şi în Bucovina unde două milioane de locuitori în plus ar adăuga o forță 
morală la mărirea unui teritoriu destul de impozant pentru a forma un zid de 
apărare nu numai folositor Turciei împotriva Rusiei, dar şi pentru a crea un aliat în 
plus Austriei precum şi tuturor Puterilor Europei occidentale“. *? Şi alți boieri 
doreau să-l aibă domn pe ducele de Nemour sau pe ducele de Leuchtenberg, de 
sînge francez.“ Consulul Franţei de la Bucureşti nu avea ştiinţă de complot, dar 
acela de la Iaşi, Huber, îl susținea din toate puterile şi începuse deja să vorbească 
nu de moldoveni sau de valahi ci de români.“ 

Cîmpineanu merse mai întîi la Constantinopol unde vorbi atît cu grecul 
Aristarchi, reprezentantul lui Mihail Sturdza cât şi cu baronul Roussin, ambasadorul 
Franţei pe lîngă Înalta Poartă. Acesta din urmă se arătă a fi împotriva planului. Dar 
şeful opoziţiei naţionale valahe nu se mai duse la Paris sau Londra fără ca noi să-i 
fi putut urmări mersul negocierilor. Turcii aflaseră de planul său şi porunciră printr- 
un firman să fie dus la Philippopolis ca surghiunit politic. După ce părăsise deja 
Viena, guvernul austriac îl întoarse din drum pentru a-l scăpa de îndeplinirea acelei 
măsuri. Alexandru Ghica a cărui cădere o pregătise, avu mărinimia de a le smulge 
stăpînilor săi de la Constantinopol iertarea adversarului. 

Cîmpineanu rămase câtva timp închis la mînăstirea Mărgineni şi cîntecul 
popular fredona: „Haideţi fraţi la Mărgineanu să-l scăpăm de Cîmpineanu “; ieşi de 
acolo doar grațiat de ruşi, în 1841.“ 

În ceea ce-l priveşte pe domnitorul însuși, acesta a fost nevoit să răspundă, în 
septembrie, noului consul al Rusiei, Titov, şi declaraţiile lui susțineau că, deşi îi 
vorbise lui Colson, în ianuarie trecut, el nu putea fi făcut răspunzător de „vorbăria“ 
de la Bucureşti, Paris sau Londra unde putea fi agitată problema unirii celor două 
Principate şi a unei ligi slave.“ Din această afacere nu a rămas decît broşura secretă 
a lui Colson, tipărită în august şi răspîndită într-un cerc foarte restrîns, Precis des, 
droits moldo-valaques *, care de fapt este memoriul lui Cîmpineanu şi primul 
manifest al unioniştilor români.“ Ea a fost cât pe-aci să-l piardă pe Mihail Sturdza 
şi Țarul Nicolae I vorbea despre posibilitatea „de a-l ridica de la el de-acasă pe acest 
Hospodar cu ajutorul cîtorva cazaci“. 

Dar ideea unirii Principatelor a fost reluată imediat de Rusia. Consulul de la 
Bucureşti, Riikmann, care multora nu le era pe plac şi care ajunsese de nesuferit 
prin căsătoria sa cu o româncă, soția divorțată a unui boier, fu înlocuit mai întîi cu 
Titov şi apoi cu un alt rus autentic Daşcov, mai puţin aspru în purtări decât acel 
neamţ. S-a văzut că Țarul Nicolae I intervenise pentru eliberarea lui Cîmpineanu. 


* Manual despre drepturile moldo-valahilor. 

Valahilor li s-a dat de înţeles că ar fi privită cu ochi buni naturalizarea lui Kisselev, 
fostul preşedinte plenipotenţiar iubit de întreaga aristocrație şi care în 1831 refuzase 
această onoare în vremea cînd avusese în mînă friele puterii. Începuse să fie 
vînturată ideea numirii lui ca principe al viitoarei Moldo-Valahii şi, cu acest prilej 
reapăru candidatura ducelui de Leuchtenberg, ginerele Țarului.“ La 13 şi 27 aprilie, 
„Gazette d'Ausburg“ vorbeşte despre regatul dac ce ar urma să fie întemeiat. ? 

Colquhoun era cu totul compromis prin afacerea Cîmpineanu. În urma unui 
incident dintre comisul său de cancelarie, grecul Asprea, şi poliţia valahă, avu o 
explicaţie aprinsă cu Ghica însuși care îi declară că este nevoit ca de acum încolo să 
rupă orice relație personală cu el. Nişte publicaţii intempestive făcură curînd ruptu- 
ra de nereparat.“ Guvernul englez îşi susținu cu toate acestea reprezentantul.“ Pal- 
merston nu dădu nici un răspuns la plîngerile domnitorului.s Cînd, în cursul ace- 
luiaşi an 1840, Colguhoun plecă pentru a da explicaţii despre purtarea sa în faţa 
ambasadorului de la Constantinopol, se întoarse cu un firman căruia Ghica se 
încăpățînă să nu-i dea ascultare. ” In septembrie 1841, părăsi din nou Principatul 
pentru a merge la Londra, iar Ghica folosi imediat prilejul pentru a-și prezenta scu- 
zele în fața lui Lloyd, vice-consul la Brăila care ţinea locul superiorului său, ară- 
tîndu-l pe Colquhoun ca fiind principala cauză a conflictului. Din nou ministrul 
englez se făcu luntre şi punte pentru reprezentantul său, iar nefericitul domnitor 
trebui să se supună îndeplinind toate cele prevăzute în firman şi căindu-se pentru 
„vorbele necuviincioase“.* Dar Lloyd îl înlocuise pe Colquhoun a cărui misiune se 
încheiase. Cîteva luni mai tîrziu, Ghica era destituit de cele două Puteri de care îi 
atîrna domnia. i 

După afacerea Cîmpineanu, consulul Franţei a fost singurul confident al 
domnitorului nevoit să-şi caute prieteni printre agenții străini. Châteaugiron îi 
făcuse loc lui Billecoque, personaj romantic, nestatornic şi foarte plin de sine, care 
visînd la un mare rol politic, credea că poate face din acest post mediocru de la 
Bucureşti prima sa platformă. Se poate ghici în ce mod a fost continuată o politică 
menită să ducă la un moment dat la împlinirea celor mai frumoase visuri ale 
neamului românesc. Cît despre opoziţia valahă, aceasta dispăruse; şefii ei nu mai 
aveau veleităţi înnoitoare şi Cîmpineanu slujea politica rusă. Nemulțumiţi de un alt 
soi, profesori precum Ion Eliade, studenţi ca Nicolae Bălcescu, nu aveau încă nici o 
relaţie la consulatele Puterilor occidentale. De fapt, Billecoque era prea ocupat să 
sprijine interesele destituitului Alexandru Ghica împotriva succesorului acestuia, 
un tînăr boier cu strălucitoare calități, Gheorghe Bibescu, “ iar reprezentantul 
provizoriu al Angliei nu avea deloc calitățile unui diplomat capabil să aprecieze 
aspiraţiile unui popor în plină renaştere. 

Sub domnia lui Bibescu, Colquhoun reapăru primit fiind cu comentarii 
dispreţuitoare de colegul său francez.“ I s-a dat dreptate căci după câteva luni 
Colquhoun se arăta îndrăgostit de fiica cea mai mare, de nouăsprezece ani, a 
domnitorului, fapt care trezi din nou vrajba dintre Curtea valahă şi consulatul englez.“ 
Tînăra prințesă trebui să se mărite după un boier Filipescu,“ dar Colquhoun avu 
satisfacția de a primi în 1846 girarea consulatului Franţei din mîinile lui Billecoque 
cel împins la disperare de a fi fost învins de vechiul său dușman, Bibescu.“ Dar 
faptul nu schimbă cîtuși de puţin caracterul relaţiilor dintre consul şi principe. $ 

Astfel, mișcarea spre libertate pe care românii o încercară în 1848, deşi era 
îndreptată împotriva protectoratului rus, nu găsi în epocă, nici un sprijin în 
consulatele marilor Puteri liberale din Occident, unde de fapt, vechiul antagonism 
părea a fi lăsat locul unor consideraţiuni prezente. Cînd Mihail Sturdza îi ridică pe 
tinerii care unelteau împotriva tronului său (martie), singurul rol jucat de agenții 
Angliei în Principate a fost acela de a-i adăposti la Brăila, în casa vice-consulului, 
pe unii dintre capii duşi în exil spre vreo îndepărtată provincie turcească. Printre cei 
care îşi datorează libertatea acelui vice-consul, se numără şi Alexandru Cuza, sortit 
să fie vreo zece ani mai tîrziu, primul cîrmuitor al Principatelor Unite ale României 
de atîta timp visată. Vice-consulul Cunningham care reprezentase şi interesele 
Franţei, % se arătă pe Dunăre într-o barcă plină cu ionieni înarmaţi; era cu totul 
hotărît să-i facă scăpaţi pe cei căzuţi pradă răzbunării lui Sturdza.“ Şi chiar acești 
ionieni făcură de pază în jurul casei unde se aflau revoluționarii care se îndreptară 
apoi spre Occident pentru a-şi continua acolo propaganda naţională. * Aceştia s-au 
temut că vor fi decapitaţi la sosirea la Măcin, pe malul turcesc. Cerură la Constanti- 
nopol, ambasadorului Angliei să intervină pentru eliberarea prietenilor lor aflaţi în 
ghearele celui care odinioară, sprijinit fiind de revoluționarii de la Bucureşti, dorise 
să fie rege al Principatelor Unite cu ajutorul Angliei. * 

Cînd, mai tîrziu, Eliade şi cîțiva partizani ridicară la Islaz pe Dunăre, steagul 
revoluţiei, iar câţiva tineri abia întorşi de la Paris, îl siliră pe Bibescu să fugă din 
Bucureşti, dacă au fost cîteva sfaturi date prin cancelarul consulatului englez, 
Grant, a cărui soră [2] — o fire eroică, de un admirabil devotament față de cauza 
soţului ei — se căsători cu unul dintre tinerii şefi ai acestei Republici improvizate, 
consulul nu se amestecă pe față, nu mai mult decît cel al Franţei, în timp ce consulii 
Rusiei îşi luară toate măsurile pentru a aduce armatele ruso-turce menite a înăbuși, 
după trei luni de tatonări, revolta valahilor înfăptuită în numele principiilor pe care 
în urmă cu nouă ani lord Palmerston le proclamase oficial şi printre care se afla 
acela de a se înființa astfel de instituţii încît bănăţenii, transilvănenii și 
bacovinenii să fie atrași să se unească cu Valahia.” 

De altfel, agentul britanic nu făcea decât să urmeze atitudinea consulului noii 
Republici franceze, de Rion. Colguhoun se limită la a-l recomanda ambasadorului 
englez pe lîngă Înalta Poartă pe Ioan Ghica, fiul marelui boier şi profesor de la Iaşi, 
cel care treisprezece ani mai tîrziu urma să fie în acelaşi timp, ministrul României 
la Londra şi partizanul cel mai tipic al vechii politici engleze conservatoare şi tur- 
cofile în noul Stat românesc la naşterea căruia avusese bucuria de a putea contribui. 
În vreme ce turci precum Emin-Effendi, primul interpret al Porții era de părere că 
unirea celor două Principate într-unul singur și punerea lor pe picior de război în 
stare să insufle teamă și respect Rusiei și Austriei, s-ar potrivi cel mai bine cu 
interesul Turciei ”, girantul ambasadei contestînd dreptul "Țarului de a ocupa 
Principatele, îl trimitea pe Ghica la ambasadorul care urma să vină curînd, la acel 
ambasador menit să fie ani îndelungaţi un dictator creştin pe Bosfor, Stratford 
Canning. ? „Poarta — scria agentul Revoluţiei — ne vrea binele, sfaturile Franţei şi 
ale Angliei nu îi vor lipsi, dar cînd afacerea va deveni serioasă şi Rusia va ridica 
glasul, veţi fi părăsiţi“.” Ceea ce se şi întîmplă.“ Cu toată intervenţia lui Canning, 
trimisul Înaltei Porţi, Suleiman-Paşa, veni la Dunăre ca anchetator împotriva unei 
simple revolte.” 

Cu toate acestea — deși Canning dezaprobase mişcarea — către începutul lui 
august, Colquhoun se duse la Giurgiu pentru a protesta împotriva intrării trupelor 
turceşti în Valahia. * Nu trebuia să se amestece şi sentința lui Canning fusese dată 
deja: trebuie să se renunţe la ideile democratice”, care, de altminteri, erau compro- 
mise prin acea anarhie pariziană menită să provoace reinstaurarea autorităţii sub 
forma Imperiului napoleonian restaurat. În Camera Comunelor, Palmezston cel 
care odinioară ridicase problema viitorului Principatelor, va răspunde unei 
interpelări exprimînd părerea că intervenind, Rusia nu a comis nici un act contrar 
tratatelor, că ea nu a făcut decît să dea curs cererii exprese a domnitorului Moldovei 
şi că, de altfel, nici nu era vorba despre o anexiune, ci de un simplu provizorat. * 

După primirea înflăcărată făcută lui Suleiman, a trebuit să se încuviințeze 
intrarea ca stăpîn a lui Fuad, noul reprezentant al Sultanului, viitorul Mare-Vizir al 
erei reformelor, a „Tanzimatului“, acesta a început prin a pune tunurile asupra 
pompierilor din Bucureşti care ieşiseră ca tovarăşi în întîmpinarea trupelor turceşti 
(septembrie). Notabilităţile din Bucureşti, apoi locotenența domnească instituită de 
comisarul turc precedent, îl aleseră pe Colquhoun pentru a interveni pe lîngă Fuad. 
O scurtă declaraţie rostită chiar de gura plenipotenţiarului turc îl înştiință că, după 
obicei, un Caimacam urma să fie aşezat pe ruinele regimului revoluţionar şi că, de 
altminteri, întreaga populaţie se va bucura de iertare. Nu mai stărui neavînd ordin 
să o facă.” 

Revoluţia luase sfîrşit şi capii ei se bucurară de a fi scăpat de captivitate pen- 
tru a se putea refugia în Occident şi a începe o neobosită propagandă în scopul for- 
mării acelei Românii unice pe care părinţii lor o ceruseră englezilor şi francezilor 
încă în 1839. 

Neexistînd relaţii culturale între Anglia şi Principate această propagandă nu 
avu nici un reprezentant la Londra, în timp ce legături strînse uneau literatura 
franceză şi sufletul francez de renașterea românească ai cărei conducători căutaseră 
adăpost în Parisul pe care unii îl cunoştea deja din timpul studiilor şi din care 
făcuseră centrul activităţii lor patriotice. La un moment dat s-au gîndit să-i încre- 
dințeze acest post de apărător al drepturilor româneşti în Anglia, lui Ioan Ghica 
vorbitor al limbii engleze %; însă acesta primi curînd de la turci misiunea de a 
reforma insula Samos în calitate de bei creştin. A. G. Golescu, unul dintre tinerii cei 
mai înflăcăraţi, apoi Rosetti doriră să-și ia asupra lor această sarcină.“ 

Colquhoun, care îşi continuase misiunea şi sub locotenența domnească, nu 
interveni mai mult decît colegul său francez; cînd Ghica însuşi declară că anumite 
simpatii turceşti s-au izbit de indiferența englezească, consulul se mărgini să trans- 
mită banii pe care-i păstrase şi corespondenţa surghiuniţilor, a căror securitate per- 
sonală o recomandase comandantului armatei turcești, renegatul croat Omer-Paşa.* 
Eliade şi maiorul Tell, membri ai fostului guvern, fuseseră primiţi în casa acestuia. % 
Stărui personal pe lîngă Gheorghe Magheru, care, ca general, „căpitan“ în numele 
demisul guvern, comanda cîteva mii de panduri țărani în Oltenia, pentru a-i cere să 
depună armele şi să oprească orice acţiune care „nu poate fi decît fatală Valahiei 
întregi“ şi oștenii țărani se risipiră plîngînd de furie. Invitaţia lui Canning avusese 
succes deplin.% Acesta își impusese deja direcția, orbeşte, „nemilos“*% turcofilă în 
politica engleză din Orientul al cărui stăpîn exclusiv şi neîndoielnic a fost înainte şi 
după războiul Crimeii ce trebuia să-i fie marea operă politică. 

În timpul celor cîteva luni care precedară numirea noilor domnitori a căror 
domnie era hotărîtă pe şapte ani — înaintaşii lor fuseseră domni cu titlu viager, 
înafară de destituire sau revoluţie — Barbu Ştirbei în Valahia şi Grigore Alexandru 
Ghica, în Moldova, Colquhoun luă asupra-şi apărarea celor care s-au compromis în 
revoluţia îndreptată împotriva actelor arbitrare ale ruşilor ale căror trupe se uniseră 
cu trupele otomane. Canning însuși a fost nevoit să intervină pentru a pune capăt 
acestor măsuri care aduceau atingere și unor supuşi britanici.” Se temea că 
Principatele vor trece sub suveranitatea Țarului, el care dorea să le păstreze cu 
orice preț şi oricare ar fi fost sentimentele locuitorilor, sub autoritatea Sultanului.* 
Prin urmare, la 23 noiembrie vorbi energic, invocînd şi în numele Franţei acea 
garanţie a integrităţii teritoriale otomane pe care cele două Puteri au luat-o asupra 
lor în deplină înţelegere cu Rusia, în 1841, la sfârşitul crizei egiptene.* 

Înainte de sfirşitul anului, A. G. Golescu ajunsese deja la Londra, unde reuşi 
să i se publice în Morning Herald, un întins articol despre revoluţia valahă. % 
Amintea serviciile făcute de români în secolul al XV-lea cînd eroica lor apărare a 
Dunării şi a Carpaţilor salvase creștinătatea de primejdia turcească şi tratatele care 
le apărau autonomia în fața Înaltei Porţi, datoria Europei întregi de a le înapoia 
vechea suveranitate, fie şi numai pentru a-i împiedica pe ruşi să se întindă spre Con- 
stantinopol. Proaspăta revoluţie i-a fost impusă acestui nefericit popor de Europa 
occidentală şi de Turcia însăşi care ceruseră fapte ca dovadă a nemulțumirilor îm- 
potriva regimului de protecţie rusească. Nu era oare nevoie de o reformă profundă 
a instituţiilor într-un moment cînd Turcia însăşi lucra la a ei? „Ne vom răzvrăti îm- 
potriva spiritului vremii şi a voinţei lui Dumnezeu dacă nu vom intra pe marea cale 
pe care Providența a deschis-o omenirii.“*! Vorbind unui public conservator, Goles- 
cu arăta că acea mişcare nu a avut excesele revoluțiilor din Paris şi din Galiţia, fiind 
doar „o declaraţie de principii, o mare manifestaţie populară, un festival naţional“. 
Părea că însăşi Providența intervenise pentru a împiedica violențele şi vărsarea de 
sînge. Tributul a fost trimis Porții, Sultanul a fost aclamat drept „suveran preami- 
lostiv“, Suleiman-Pașşa a fost primit ca un protector al noii libertăţi jertfindu-i-se 
forma de guvernare şi arătîndu-se gata să primească schimbări în Constituţie din 
partea Porții. Rusia nu era nici ea insultată şi se vorbea despre o eternă recunoșştin- 
ță în schimbul gestului Țarului de a renunţa la un protectorat înăbușşitor pentru 
naționalitatea română. Din nefericire, Turcia nefiind sprijinită de chiar Puterile 
liberale, a cedat în faţa diplomaţiei ruse şi a restabilit o ordine odioasă. 

Nu ar putea fi destul de dur calificată, adăugă cu curaj emisarul valah, părăsi- 
rea acestei țări de către Franța, Anglia, Germania, de Parlamentul de la Frankfurt. 
Abandonarea unui popor a cărui aşezare geografică le poate fi atît de utilă este o 
crimă împotriva propriilor lor interese. Dacă totuşi această nepăsare era sortită să 
dureze, ar urma o a doua revoluţie pe Dunăre şi tot Imperiul Otoman va fi cuprins 
de flăcări căci mica noastră ţară este cheia de boltă a întregului edificiu european. ”? 
O chemare este adresată către toate popoarele surori şi chiar către poporul rus 
pentru ca să poată fi evitată această catastrofă. Un scurt expozeu istoric şi un căldu- 
ros apel la conştiinţa englezilor au fost adăugate de redacţia ziarului. Dar Golescu 
părăsi curînd Londra şi propaganda românească se opri după primii paşi.* 

În martie 1849, problema Principatelor fu dezbătută totuşi în Camera Comu- 
nelor. Lordul D. Stuart întrebă pentru care motiv ruşii mai ocupă încă aceste 

Principate despre care declaraseră că vor să le părăsească imediat după restabilirea 
ordinii: el privea problema numai din punctul de vedere al drepturilor Turciei şi al. 
intereselor comerciale engleze. Lord Palmerston reînnoi asigurările că tot ceea ce 
priveşte integritatea teritorială a Turciei îi este la inimă şi că nu este cîtuşi de puţin 
dispus să ia parte la tăierea în bucăţi a Statelor Sultanului şi nu putea admite aşadar, 
ca alţii să tragă foloase din această împărţire. Comerţul englez în Imperiu, e în con- 
tinuu progres, de aceea se felicită de a putea anunţa că, în fapt, trupele Țarului se 
vor retrage de îndată ce situaţia internă a celor două țări va fi îndestul de consoli- 
dată, la încuviințarea Porții însăşi. Ministrul care preţuia politica prudentă adopta- 
tă de Rusia în timpul acesta de tulburări, era hotărit să nu intervină nicăieri întrucît 
era, ca mai înainte, de părere că Ministerul de la Petersburg nu are în vede nici o 
schimbare de hotar. Totul nu e decît o chestiune de timp. Adăugă că, în ceea ce pri- 
veşte aceste revendicări româneşti, pe care evită să le numească, intenția Înaltei 
Porţi este desigur, de a introduce „ameliorări şi îmbunătăţiri necesare“. 

Vom adăuga că un anume membru al Parlamentului se grăbi să mai spună că, 
dacă scopurile lui Nicolae I erau diferite de acelea tocmai arătate, va avea parte, în 
mod sigur, de un război maritim cu Anglia care se va lupta pentru a împiedica o 
confiscare a Dunării inferioare.“ Morning Cronicle admitea totuși că tratatul de la 
Adrianopol ar fi îngăduit Rusiei să intervină în Principate, chiar şi împotriva voinţei 
Puterii suzerane.”5 

De fapt, trupele imperiale începuseră să se retragă în 1835, dar curînd au fost 
rechemate în partea de dincoace de Prut. Pretenţiile Țarului, arătate prin misiunea 
lui Menscikov, la dreptul de a-i proteja pe toți membrii „Bisericii greco-pravo- 
slavnice“ din țările Sultanului amenințau independenţa Turciei. Principiile direc- 
toare ale lui Canning erau deci, direct şi brutal amenințate. Prin urmare, el făcu tot 
ce i-a stat în putință pentru a-i încuraja pe miniştrii turci obişnuiţi să cedeze şi, de 
fapt, el, ambasadorul preaputernic în Constantinopol, a fost cel care, punînd în 
mişcare ambiția franceză, atît de strîns legată de protecţia catolicilorîn Orient — căci 
în primul rînd era vorba de cîmpul de rivalitate reprezentat de Locurile Sfinte — 
declară împăratului din nord un război de care Ministerul de la Londra luă notă şi 
nu făcut decît să-l servească. 

Acest război se termină printr-o victorie, o mare victorie tîrzie asupra Rusiei. 
Cînd diplomaţii Europei se întîlniră mai întîi la Viena, apoi la Paris, pentru a 
revedea, sub preşedinţia Franţei imperiale a lui Napoleon al III-lea, clauzele trata- 
telor încheiate la Viena, sub preşedinţia Austriei, împotriva fostei Franţe imperiale 
a lui Napoleon I, Anglia propuse, e drept, să se ceară locuitorilor din Principate, 
după sistemul care schimbase regimul politic în Franţa, şi părerea lor în privinţa 
reformelor de care vorbise cu patru ani mai înainte Palmerston şi pe care Turcia nu 
le luase niciodată în serios. Palmerston a fost chiar unul dintre principalii factori ai 
ideii de Unire, dar nu se învoia să se aducă în vreun fel atingere drepturilor intan- 
gibile ale Turciei prin crearea unei Românii unificate; Canning se împotrivi din 
toată puterea sa precumpănitoate şi la Londra nu a fost dusă acea propagandă 
românească ce ar fi putut naşte un curent de opinie mai puternic decît rezistența 
inteligentului diplomat încăpățînat. 

* Rapoartele lui Thouvenel, ambasadorul Franţei pe lîngă Înalta Poartă, ne 
arată zilnic toate strădaniile împăratului Napoleon al III-lea împotriva hotărîrii 

implacabile a reprezentantului Angliei, pentru a face să triumfe punctul său de 
vedere care era cel al Unirii celor două Principate. Încurajată pe față de Canning şi 
pe furiş de ambasadorul Austriei care se temea ca noul Stat să nu devină punct de 
sprijin pentru revendicările celor trei milioane de români pe care-i ţinea în condiții 
de inferioritate absolută, Poarta rezistă tuturor încercărilor de a fi convinsă. 

Numind drept al doilea Caimacam în Moldova, însărcinat să prezideze 
alegerile pentru „Divanul ad-hoc“ (Adunare cu scop determinant) menit să 
înfăţişeze dorințele românilor din acest Principat, pe un grec tînăr şi ambițios, 
rîvnind la tron, Nicolae Vogoride, Înalta Poartă se înțelese cu acesta să falsifice 
listele electorale şi rezultatul acestor manevre necinstite erau pe punctul de a fi 
confirmate de Marele-Vizir, cînd Napoleon îi ordonă lui Thouvenel să coboare 
pavilionul şi să se îmbarce pentru Franţa. A fost nevoie de această presiune 
amenințătoare pentru ca listele să fie anulate şi se ştie că adunarea aleasă pe o bază 
cu totul nouă enunţă limpede dorinţa de Unire. 

Dar Împăratul francezilor se văzuse la Osborne cu regina Victoria şi pentru a 
cîştiga sprijinul Curţii şi al Ministerului împotriva lui Canning, făcuse largi concesii 
în privinţa formei noului Stat. Această Unire urma să cuprindă doi domnitori, două 
Adunări, două armate; o comisie legislativă cu sediul la Focşani chiar pe hotarul 
dintre Moldova şi Valahia şi o banderolă pe drapele distincte reprezentau slaba 
inovaţie în care a fost preschimbat un plan atît de măreț. Anglia cîştigase partida: 
nimic nu era schimbat în resorturile fundamentale ale Turciei intangibile.* 

În afara acestei griji, Anglia nu şovăia să se amestece în treburile românești. 
Cînd Colquhoun care devenise cel mai experimentat şi cel mai influent dintre 
consulii de la Bucureşti, semnală la Constantinopol şi la Londra cesionarea de noi 
terenuri cu titlu de locaţie obţinută de Compania austriacă de navigaţie cu aburi a 
Dunării, ea protestă învinuindu-l pe fostul domnitor Ghica, ajuns caimacam al 
Valahiei, de a fi sprijinit aceste încălcări.” Colquhoun nu se sfia să critice cu vioiciu- 
nea-i obișnuită purtarea trupelor austriace care, din 1854, folosind prilejul dat de 
război, se stabiliseră în Principate pe baza unui tratat formal cu Înalta Poartă care 
părea a se teme numai de o anexiune din partea rușilor. * 

S-a potolit între timp: în vara anului 1857, la un banchet făcea elogiul 
generalului imperial Marziani, iar reprezentantul Angliei în comisia de anchetă 
trimisă de la Constantinopol pe Dunăre, nimeni altul decât sir Henry Bulwer, se 
alătura colegilor austriaci şi turci pentru a se plînge că numai trimisul francez se 
bucura de simpatie din partea populaţiei.” Cu toate că şedea la Paşcani, aproape de 
Bucureşti, în casa de la ţară a caimacamului, Bulwer nu şovăi să se declare printr- 
un trimis special pe lîngă Ghica — nepotul lui, căpitanul Bulwer — duşman al celui 
care îngăduia ca asemenea acte să fie îndreptate împotriva demnităţii sale 
personale.!% Aceeași atitudine duşmănoasă o avu şi secretarul Dalyell, care în 1857 
îi ţinu locul lui Colquhoun chemat la Londra pentru consultări. Și la întoarcere 
Colquhoun îl făcu răspunzător de toate aceste manifestări francofile generale şi 
înflăcărate pe însuşi Ghica, protejatul său de odinioară căruia îi descoperise imediat 
toate cusururile administraţiei sale, foarte adevărate, de altfel. '* La rîndul său, 
Henri Churchill, consul la Iaşi, protestă energic împotriva înlocuirii aceluia dintre 
cei trei caimacami chemaţi să prezideze alegerea domnitorului care era socotit 
drept cel mai distant faţă de Unire.'* 

Această dușmănie arătată unei cauze puţin cunoscută şi cu atît mai puţin 
apreciată cuprinse întreaga suflare engleză. În van, la 4 mai 1858, Gladstone susţi- 
nut de Deasy, înfățişă Camerei Comunelor nu numai situaţia internaţională a Prin- 
cipatelor, dar şi cauza națională a românilor care merita, cel puţin atenţia arătată 
cauzei sîrbe. Secretarul de la Foreign Office trată problema drept prea puţin inte- 
resantă; Lord John Russel îşi adăugă influenţa la temerile turcilor, Disraeli, mem- 
bru al Cabinetului, declară că vrea să respecte acordul încheiat cu Franţa, iar 
Palmerston însuşi declară că nu poate interpreta cererea unui domnitor străin 
pentru România unită decît drept intenţie de a instala la Bucureşti un principe rus 
sau depinzînd de Rusia — adică pe acel duce de Leuchtenberg, a cărui candidatură 
fusese susținută de însuşi Ştirbei în 1848. Ca urmare, Camera respinse cu 292 împo- 
triva 114, moţiunea Gladstone care ar fi fost o manifestare oficială pentru cauza 
Unirii. !8 

Ceea ce urmă a fost o lovitură de teatru neaşteptată din partea românilor. 
Moldovenii alegîndu-l în ianuarie 1859 ca domn pe „un nou bărbat“, 
Alexandru Cuza, voturile valahilor se opriră fără excepţie asupra persoanei 
aceluiaşi, la 5 februarie următor. Se crease o Uniune personală și acela care o 
înfăptuise avea şi dorinţa și mijloacele de a ajunge curînd la o Unire reală. Toți 
agenții Puterilor garante — scria consulul Franţei, Beclard — erau adunaţi în acea 
zi în tribuna diplomatică. În ciuda sentimentelor deosebite care ne însuflețeau, 
sînt singur că nici unul dintre noi nu a asistat fără să fi fost influenţat, la aceste 
mișcătoare manifestări.!* Colquhoun putea deci să vadă în persoana principelui 
moldav din 1859 acea unire a Valahiei cu Moldova pe care Ministerul său o 
concepuse în persoana lui Mihail Sturdza, domnitorul moldav, în urmă cu douăzeci 
de ani împliniţi. Bulwer telegrafiase imediat: Dubla alegere este recomandată ca 
un caz excepțional spre aprobare Porții și ar fi cu putinţă ca ea să fie admisă.'* 

Nu primi instrucţiuni în sensul unui protest impotriva acestui mod ocolit de a 
ajunge la scopul pe care unioniştii şi-l propuseseră. Formele au fost de altminteri, 
scrupulos observate şi nici chiar Înalta Poartă nu găsi vreun motiv de critică în fața 
„faptului împlinit“. Doi ani mai tîrziu, ea recunoștea în mod clar un singur Stat 
român, cu Alexandru Ioan Cuza ca domnitor pe viaţă. Rolul agenţilor britanici 
scăzu dintr-o lovitură; nu mai erau decât nişte consuli ca toți ceilalți, fără însărcinări 
diplomatice. Şi totuşi am fi dorit să cunoaştem şi din raporturile lui Colquhoun și 
ale succesorului său această rodnică domnie de şapte ani care, după ce a dus la secu- 
larizarea pămînturilor deţinute de mînăstirile greceşti din Turcia și la înființarea 
proprietăţii țărănești, se termină printr-o abdicare silită în februarie 1866. 

Alegerea noului domaitor Carol de Hohenzollern, din ramura catolică de 
Sigmaringen coborîtor prin femei din Beauharnais — ca şi Leuchtenberg-ii — şi din 
Murat și clientul politic al lui Napoleon al III-lea, dădu prilej Înaltei Porţi, care era 
stăpînită de şefii Tanzimatului naţionalist, să ceară garanţii din partea acestei noi 
Românii, a cărei independenţă fusese atît de mult discutată în ultimul timp. La 
Constantinopol se dorea ca noul „Hospodar“numit prin firman şi investit de Sultan 
să recunoască faptul că Statul său face „parte integrantă“ din Imperiul Otoman și 
că, prin urmare, nu are dreptul de a-şi aroga nici un privilegiu suveran precum emi- 
sia de monede, înființarea unui Ordin, încheierea de tratate, relații nemijlocite cu 
Puterile străine etc. 

De la început Anglia — şi Franța, de altminteri — a fost alături de Turcia 
continuînd să vegheze cu înverşunată grijă nu numai asupra integrității teritoriale 
absolute ci și asupra tuturor prerogativelor acesteia.'* Spiritul lui Canning mai 
domnea încă la ambasada britanică de la Constantinopol.'” România își dorea 
independența; prin urmare, ea era duşmanul ordinii stabilite în Orient prin victoria 
engleză din 1856; orice mijloc diplomatic era potrivit pentru a pune beţe-n roate 
dezvoltării acestei tendințe.!* Deşi îşi păstră acest punct de vedere, ambasadorul 
britanic pe lîngă Sultan, influentul Lyons, a contribuit totuşi prin sprijinul său la 
recunoaşterea lui Carol I.!* Dar curînd, a fost nevoit să intervină pentru a schimba 
atitudinea guvernului român faţă de bandele bulgare care luptau pentru libertatea 
țării lor.!' Urmaşul său, sir H. Elliot, avu o atitudine şi mai dură faţă de România 
ori de cîte ori a putut bănui o intenţie din partea acestui Stat de a desface legăturile 
care îl ţineau de Turcia decăzută."" Il sfătui chiar pe Vizir să-i certe pe români 
pentru niște pretinse încălcări la Dunăre, în 1837.!2 

Interesul arătat Principatelor de cercurile englezești era pur economic. În 
1867 cînd a fost vorba de construirea reţelei de căi ferate pe care țările Dunării le 
aşteptau de multă vreme, nişte englezi se alăturară austriacilor pentru a cere 
concesiunea Ofenheim; Casa Barkley & Stanforth încheiase încă sub domnitorul 
Cuza o convenţie pentru construirea unor poduri metalice care însă nu a fost dusă 
la împlinire,!* dar se ştie că linia Cernavodă-Constanţa (Kustendsche), în Dobro- 
gea turcă, a fost şi ea o creaţie englezească. Inginerul Hartley, despre care se va mai 
vorbi, a întocmit după 1870, proiectul căii ferate duble a Prutului, mergînd de la Iaşi 
la Galaţi. "+ Concesiunea Crawley''* — o companie engleză ce dădu-se deja linia 
Giurgiu- București — provocă dezbateri îndelungate şi avu un sfîrşit nefericit. 

O altă problemă interesantă pentru publicul englez era aceea a situaţiei celor 
300 000 de evrei, stabiliți mai ales în secolul al XVIII-lea şi în primii ani ai celui ur- 
mător, în mare parte de obîrşie germană şi vorbind un dialect galițian, prin urmare 
cu totul izolaţi de masa țăranilor români, mici comercianţi trăind pe seama clasei 
lucrătoare. O puternică agitaţie în Occident avea scopul de a constrînge guvernul 
român să le dea acea plenitudine a drepturilor politice — căci ei au avut tot timpul 
drepturi civile — pe care populaţia aplecată numai spre câştig, nu s-a gîndit niciodată 
să le ceară. Moise Montefiori reprezentantul înflăcărat al acestei mișcări de 
emancipare, făcu o vizită pe Dunăre, în 1867. Întors din această călătorie pe care nu 
a continuat-o şi în Moldova, făcu la Londra o declaraţie loială cum că niciodată nu 
au fost persecuții îndreptate împotriva evreilor şi că domnitorul însuşi l-a încre- 
dinţat că nici nu le va îngădui vreodată.''* Cu toate acestea, imediat ce se putea cel 
puţin bănui vreo mișcare antisemită, avea loc câte o violentă intervenție engleză. !” 

La lucrările ce se îndeplineau la gurile Dunării, în numele comisiei europene, 
Anglia era reprezentată de acel inginer, sir Charles Hartley, al cărui nume va 
rămîne legat pentru totdeauna de ele. La un moment dat, în 1869, a existat intenţia 
de a folosi cunoştinţele acestuia pentru a face în Basarabia meridională încă unită 
cu România, în satul Cibriano, un mare port la mare a cărui construcţie nu ar fi 
cerut decît 20 de milioane.!* 

În timpul călătoriei sale în Occident, în 1874, după ce învinsese primele şi cele 
mai mari greutăţi ale carierei sale, domnitorul României, însoțit de tînara-i soție 
vizită incognito şi Londra. Principesa Elisabeta a fost primită nu de regina Victoria 


147 


care „era pe cale de a pleca în Scoţia“ — Lord Derby, ministrul Afacerilor Externe 
lipsise şi el — ci de prințesa Louise, măritată cu marchizul de Lorne, de prințul şi 
prinţesa de Walles şi de ducele d'Edinbourg și de soţia lui, acea Mare-Ducesă Maria 
între care şi musafir fusese urzit cîndva planul de căsătorie care-l purtase pe acesta 
din urmă la Livadia.!” Musafirii princiari au fost conduși de marele filolog Max 
Muller. La Chislehurst, cel care îşi datora tronul lui Napoleon al III-lea depuse o 
coroană pe mormîntul Împăratului. L-a cunoscut şi pe Canning, pe atunci în vârstă 
de 86 de ani şi prea puţin capabil de a întreţine o conversaţie curgătoare. Participă 
activ — luînd chiar cuvîntul printre convivii banchetului recomandîndu-le acel drum 
mai scurt spre Orient reprezentat de ţara lui — la congresul orientaliştilor ale căror 
preocupări nu se întindeau totuşi şi asupra acestui unghi european al Balcanilor. 
„România — scria Carol I — este aici o terra incognita şi simpatiile faţă de Turcia sînt 
aici atît de mari încît nu are nici un rost să lupi împotriva acestei marote. Cu toate 
acestea am intrat în legătură cu cîţiva englezi influenţi“. Cu nici un preţ nu s-a dorit 
să i se recunoască domnitorului calitatea unui şef de Stat avînd dreptul de a 
întreţine relaţii personale în străinătate. 

Această atitudine fu păstrată şi în timpul marii crize turceşti care începu în 
1875 cu revolta bosniacilor şi a herțegovinenilor (1875-1876) urmare a uneltirilor 
austriace dorind să facă din Franz-losif un Împărat latin al Orientului. Sînt cunoscu- 
te strădaniile Angliei de a împiedica, împotriva planurilor de dezmembrare şi de 
tutelă europeană ale lui Andrassy, orice atingere care s-ar fi putut aduce demnităţii 
degeneratului Imperiu turc. La conferinţa de la Constantinopol ținută după decla- 
rația de război şi înfrîngerea Serbiei, la sfîrşitul anului 1876, Lord Salisbury însuşi 
îşi folosi autoritatea pentru a zădărnici intenţiile lui Ignatiev, atotputernicul amba- 
sador al Rusiei. Cum orbirea Turciei „constituţionale“ şi nebuna încredere a lui 
Midhat-Paşa şi aderenţilor săi nu făceau decît să servească — împotriva rezoluţiilor 
conferinței de pace de la Londra — intrigile panslaviste, se ajunse la acel război între 
Rusia şi Turcia de care se temea întreaga lume (aprilie 1877). 

La început, România urmă o politică de strictă neutralitate, de la care aştepta 
recunoaşterea drepturilor ei tradiţionale de deplină suveranitate internă şi concesii 
pe Dunăre, chiar abandonarea gurilor Dunării pe care congresul de la Paris le 
adăugase Moldovei înainte de a le încredința definitiv Sultanului. În noiembrie 
1876, loan Ghica, turcofil convins şi admirator al Angliei care ar fi sprijinit bucu- 
roasă în 1863 candidatura acestui prieten al lui Canning împotriva domnitorului 
Cuza,!* fu trimis la Londra pentru a-i înfățișa lui Salisbury însuşi aceste pretenţii 
modeste; nu se dorea, împotriva intenţiilor acaparatoare ale Rusiei şi a relei intenții 
dublate de un orgoliu fără măsură a Turciei, decît consolidarea, în chiar interesul 
marilor Puteri, a acelei puternice bariere împotriva tendinţelor care, periodic, ame- 
nință liniștea și echilibrul politic în Orient; se dorea întărirea ţării şi asigurarea 
viitorului ei — atît şi nimic mai mult. Garanţia Europei, spuneau instrucţiunile lui, 
așa cum este ea în prezent, așa cum rezultă din tratatele de la Paris pentru 
România, nu este suficientă și ar fi de interes european ca ea să devină foarte 
eficace. Dar i se răspunse că Europa, ţinîndu-se de propriul ei program nu se poate 
angaja într-o acţiune separată şi că momentul nu este bine venit — ministrul englez 
cunoştea deja hotărîrea "Țarului de a-i fi înapoiate cele trei ținuturi ale Basarabiei 
meridionale: Cahul, Bolgrad şi Ismail retrocedate Moldovei de care fuseseră mai 

întîi desprinse în 1856 prin acelaşi tratat de la Paris — pentru a pune problema 
Dunării inferioare." Cînd jignirile aduse domnitorului şi nu mai puțin interesele 
actuale ale țării şi tradiţiile ei istorice duseră la încheierea unei convenții cu Rusia 
cu atît mai necesară cu cât trupele Țarului ar fi trecut oricum şi în orice împrejurare 
Prutul, Anglia fu indignată de acest act de „trădare“. Pe deasupra, nici unul dintre 
oamenii politici consultați de către domnitor în aprilie, nu vorbise despre Anglia; 
cei care nu doreau o colaborare cu Rusia cereau spirjinul Austriei, care între timp 
semnase o convenţie secretă cu rivala ei, abandonîndu-i ținuturile basarabene în 
schimbul propriei instalări în Bosnia şi Herţegovina.!'? 

În timpul acestui război care le-a dat românilor gloria de la Plevna, dar a dus 
la despuierea lor finală — cu compensaţia acceptată de nevoie a Dobrogei turceşti — 
nici nu s-a mai încercat să se cerceteze intenţiile Angliei, nici chiar atunci cînd can- 
celarul Gorceacov enervat de protestele româneşti ameninţă că dezarmează trupele 
care în 1877 au salvat armata Arhiducelui Nicolae. Concepţia englezească era bine 
cunoscută: aliată a Rusiei, România nu putea invoca medierea unui al treilea şi cu 
atît mai puţin împotrivirea ei energică față de Puterea pe care s-a grăbit s-o urmeze 
în noua ei cruciadă balcanică. 

Avînd în acelaşi timp grijă ca Țarul să fie cruțat — trupele acestuia au fost 
totuşi împiedicate să intre în Constantinopol prin apariţia fletei britanice — politica 
lui Disraeli, Lord Beaconsfield o continuă pe aceea a lui Palmerston în ultima ei 
fază. La congresul de la Berlin, unde a fost reprezentată de Disraeli, Anglia nu luă 
cuvîntul decît pentru a cere ceea ce acest ministru numea — de parcă ar fi fost vorba 
de o veche populaţie indigenă aservită — „emanciparea evreilor români“ şi ea se 
încăpățînă să nu recunoască România independentă pînă cînd votul Camerelor nu 
a dat o soluţie problemei admiţînd intrarea individuală a evreilor în cetatea româ- 
nească. Noul ministru al Angliei, White fusese însărcinat să grăbească executarea și 
a acestui punct din tratatul de la Berlin.'? În schimb, cînd conflictul cu Rusia pentru 
delimitarea Dobrogei la vest de Silistra, colonelul Home, trimisul britanic, luă 
partea românilor cerînd să le fie cedat și acest Oraş.!24 

Din luna februarie 1880, deci după aproape paisprezece ani, Anglia a fost 
reprezentată la Bucureşti printr-un trimis şi ministru plenipotenţiar, România îl tri- 
mise la Londra pe Ioan Ghica a cărui misiune dură mai mult de zece ani. Dar 
niciodată — nici chiar după ce principesa Maria, fiica ducelui d'Edinbourg, se căsă- 
torise cu moștenitorul regelui Carol, Ferdinand, suveranul de acum al României — 
relaţiile nu au fost prea strînse. 

Au trebuit aşteptaţi ultimii ani pentru a avea relaţii intelectuale mai strînse. 
Poziţia luată de dl. Seton Watson (Seotus Viator) în apărarea drepturilor naționale 
ale românilor din Ungaria, l-a purtat spre tratarea problemei româneşti în an- 
samblul ei şi lucrările sale au dat acestei cauze o popularitate de care nu avuse pînă 
acum parte. În ultimul timp au fost publicate des traduceri din literatura engleză — 
mai ales din Carlyle. Dar acesta nu e decât un început. Limba engleză abia acum a 
fost introdusă ca „facultativă“ în învățămîntul secundar românesc şi încă nu există 
o catedră de literatură engleză în Universitățile noastre. Nu avem încă nici traduceri 
complete şi mulțumitoare din Shakespeare. 

Nici activitatea economică a Angliei pe Dunăre şi Marea Neagră nu a crescut 
în măsura permisă de circumstanțele deosebit de prielnice. Comerțul englez nu a 

avut, în general, creşterea ce se putea aştepta. În timpul lui Cuza, C. A. Rosetti 
vorbea despre posibilitatea pătrunderii capitalului englezesc nu numai în căile 
ferate, dar şi în comerț și în afacerile cu petrol — la care nu s-au gîndit decît 
treispreceze ani mai tîrziu cînd capitalul englez, cu mult inferior capitalului german 
şi american, nu a avut cel puţin valoarea capitalului olandez — în exploatarea 
minelor — care urma să fie aproape cu totul neglijată şi lăsată în seama slabei 
inițiative româneşti — în aceea a pădurilor — „trădate“ întreprinderile austro- 
maghiare — în lucrările de canalizare a rîurilor — care nici măcar n-au început — în 
acelea edilitare a oraşelor româneşti în plină dezvoltare. Sîntem — spunea C.A. Rosetti 
în 1864, dezvoltîndu-şi aceste idei de viitor influențate de relaţiile engleze ale 
familiei sale — alături de Anglia căci Anglia e libertatea, e marea industrie și noi 
vom pieri pentru că ale noastre comori rămîn ascunse. !'%5 

Nu mai vorbim despre această problemă a Dunării, care ar fi trebuit pusă „la 
dispoziția comerțului şi a industriei celei mai libere naţii — singurul mare interes al 
românilor, material şi moral“ şi pentru englezi „cea mai mare Californie, o Americă 
în Europa“: Anglia se va lăsa întrecută de Austria, avangarda intereselor germane. 
O tentativă românească de a lua parte la Expoziţia de la Londra, nefiind sprijinită 
de guvernul englez a sucombat în 1862 datorită invidiei turce. 

În ceea ce priveşte finanțele, primul împrumut românesc a fost încheiat la 
Londra, sub acelaşi Cuza, cu fraţii bancheri Stern, în sumă de 956 000 lire sterline 
cu 15 1/2%; a fost de două ori acoperit.'% Sub domnia lui Carol I, numai Anglia 
îndrăzni să bată moneda divizionară din aramă a Principatului, deşi Înalta Poartă 
nu dorea, după cum am văzut, să-i recunoască acest drept; pînă în ultimii ani cînd a 
fost introdusă moneda de nichel, se mai foloseau încă acei bănuţi de zece centime 
cu o frumoasă lucrătură, atît de asemănătoare monedelor englezeşti cu aceeaşi va- 
loare. Mai tîrziu, românii ajunseră cu totul tributari pieței germane, Anglia cedînd 
pentru totdeauna terenul, ca şi cum expansiunea financiară a nemților în aceste 
ținuturi nu ar fi putut aduce atingere intereselor sale. 


Alianța României cu Antanta, jertfa ei de sine, bravura dovedită de umilii ei 
țărani au fost poate necesare pentru a arăta celei mai mari dintre Puterile lumii 
calitățile unei nații de 14 milioane şi dreptatea cauzei sale. 

Să aşteptăm cu încredere urmările! 

[1] La 25 septembrie — 17 octombrie 1826 s-a semnat Convenţia ruso-turcă de la Akkerman, prin 
care se confirmau clauzele Tratatului de pace de la Bucureşti (1812) în virtutea căruia ținutul dintre Prut 
şi: Nistru intră în componența Rusiei. În privința țărilor române Convenţia prevedea: confirmarea 
prevederilor hatişerifului din 1802, care la rîndul său prelua clauzele firmanelor din 1774, 1783 şi 1791, 
cu privire la stabilirea obligaţiilor materiale ale Principatelor față de Poartă; scutirea țărilor române de 
plată a haraciului pe timp de 2 ani; alegerea de către Divan a Domnilor pămînteni pe timp de șapte ani 
cu asentimentul Rusiei și Turciei, libertatea comerțului sub rezerva aprovizionării Porții cu grîu; 
instituirea unor comisii care să propună măsurile necesare îmbunătăţirii situaţiei țărilor române. 

[2] Maria Grant, fiica unui ofiţer scoţian și a unei franțuzoaice, născută la Guernsey, Anglia, în 
anul 1820, decedată la 13 februarie 1893, la Bucureşti, publicistă. Prin anul 1846 era, în București, 
institutoarea copiilor fratelui Catincăi Odobescu. În familia Odobescu l-a cunoscut pe C.A. Rosetti cu 
care s-a căsătorit și a împărtășit cu același devotament, ca și soțul său, idealurile revoluţiei române de la 
1848 din Ţara Românească. Primului său copil, născut la 6 iunie 1848, i-a dat numele Libertate. A însoțit 
pe uscat, de la Giurgiu la Svinţa pe revoluționarii munteni exilați aflați în ghimiile turceşti între care se 
găsea soțul său, alături de N. Bălcescu, D. Bolintineanu, lon Ionescu de la Brad, încurajîndu.i, 
transmiţîndu-le informaţii, procurîndu-le alimente şi îmbrăcăminte. Cunoscutul om de cultură francez 
Jules Michelet îi face un elogios portret în lucrarea sa Legendes democratiques du Nord, în capitolul 
Princi pautes Dannubiennes. Maria Rosetti este considerată prima ziaristă româncă. 

ISTORIA RELAŢIILOR 
RUSO-ROMÂNE 


CAPITOLUL 1 


PRIMELE FORME ALE COMUNITĂȚII 
RUSO-ROMÂNE 


Sprijinindu-și obiectivele politice așa-zis naționale pe deosebirile de neam, 
poate, de dialect, în mod sigur, dar nu și de limbă, spirit, tradiţii politice și aspirații 
populare, existente între ucrainenii supuși în parte, ai Austriei și fraţii lor din Marea 
Rusie, o grupare politică din Austria vrea să extindă pînă la Carpaţi și Dunăre, 
frontierele unei viitoare Ucraine, stat rus creat împotriva ideii ruse.și a viitorului 
rus. Se complace în a-i considera pe daci drept o populaţie slavă de vreme ce se 
poate atribui un caracter slav unei părți a sarmaților ce locuiesc în Transilvania 
presărată cu vechi nume geografice slave. Este negat caracterul profund 
transformator pe care, în mod sigur, l-a avut influența latină în această regiune și 
mai apoi, cucerirea și colonizarea ei oficiale. Anţii și venezii — care au ocupat 
vremelnic acest teritoriu carpato-danubian pînă la a-și putea deschide o cale spre 
viitoarea lor patrie, Peninsula Balcanică — sînt considerați adevărații și singurii 
locuitori statornici care ar fi dat unui întreg teritoriu un aspect național, din care ar 
fi derivat, într-o manieră sigură și fără întrerupere, populația ruteană aflată 
compact în Bucovina și în anumite părți ale Basarabiei septentrionale. Românii 
n-ar fi venit decît mai târziu, ca păstori nomazi — dacă au existat vreodată adevărați 
nomazi printre păstori — şi i-au înlocuit pe predecesorii lor, care își păstrează în 
mod necesar toate drepturile asupra teritoriilor pe care nu le-au părăsit decît 
parţial. Se procedează într-o manieră absolut stîngace într-o operă pur politică, la 
realizarea căreia, de mai multe ori și mai ales începînd cu 1914, au participat și 
românii. 

În rest, aceste teorii sînt născociri în întregime. Și nu un interes politic le 
respinge ci adevărul faptelor constatat, ce-i drept, printr-o metodă care nu-i 
aparține lui Hrușevski [1] și nici elevilor și amicilor săi din Galiţia. 

Vechii daci, așezați mai ales în citadela transilvană, ca și geții, congenerii lor 
stabiliți pe malurile Dunării, erau de neam trac și prezența unor asemănări între 
aspectul fizic, îmbrăcămintea, ocupațiile și tendințele artistice ale rutenilor și ale 
românilor descendenți din acești strămoși traci trebuie explicată prin sîngele trac 
care curge în venele acestor slavi occidentali, ca de altfel, și în venele sîrbilor și 
bulgarilor. Influența romană, care i-a deznaționalizat complet pe daci și pe geţi 
împrumutîndu-le un limbaj latin, nu poate fi tratată drept un accident oarecare într-o 
continuitate de viață slavă pe acest teritoriu; se poate admite numai că ea nu i-a 
atins decât în mică măsură pe acești traci, daci „de dincolo de graniță“, cărora 

rutenii le datorează, în parte, existența. E foarte adevărat că anţii şi venezii au locuit 
pe aceste meleaguri, unde au lăsat o multitudine de urme în limba românilor de azi 
şi în denumirile geografice ale ținuturilor care se întind în egală măsură atît în 
Bucovina şi Basarabia de Nord cît şi în partea vecină, a Moldovei, pînă în 
apropierea Iaşiului. Dar începînd cu secolul VI, după migraţia anţilor şi venezilor 
spre sud, au fost înlocuiţi complet cu elemente traco-latine care au păstrat în satele 
al căror nume se termină în -ăuți, vechea desinenţă din ucraineană -ovce, pe care 
au adoptat-o de altfel, ca sufix propriu deseori adăugat unor radicaluri de origine 
indigenă. 

Noi nu credem în posibilitatea unui stat „ucrainean“, a cărui nume ciudat, 
aminteşte de epopeea țăranilor şi aventurierilor jefuitori cazaci şi dezvăluie 
caracterul ambigu şi nesigur al lucrului în sine, pe care încearcă a-l defini. Dar rușii 
vor rămîne mereu vecinii românilor și românii nu vor înceta niciodată de a fi 
vecinii rușilor. Din multe puncte de vedere nu e vorba de o simplă vecinătate, ci 
și de o coabitare. Este o iluzie, nu doar zadarnică, dar și răufăcătoare, să-ți 
imaginezi că într-unul dintre aceste teritorii se va ajunge vreodată la înfăptuirea 
unei unități etnografice integrîndu-i pe unii, de bună voie sau cu forţa, în forma 
națională a celorialţi. Un lung trecut o dovedeşte şi, dacă un număr mare de ruși 
s-au pierdut înainte de secolul al XIV-lea în masa românilor din partea Moldovei 
septentrionale, chiar dacă, după anexarea Bucovinei moldave, îndeosebi între Prut 
şi Ceremuş au fost asimilați de torentul invaziei galițiene provocat şi favorizat de 
către Stat, în ciudatele sale combinaţii de etnografie politică, s-a dus vremea cînd 
transfigurările etnice la minut mai erau încă posibile. Ambele părți nu trebuie să se 
limiteze doar la relaţii reciproce ci să caute sincer, în adîncul fiinţei lor, un 
element de rezistență împotriva invadatorului maghiar — în Maramureș — german 
sau evreu — în Bucovina — și de colaborare fraternă în vasta operă de civilizaţie 
ce abia începe în aceste frumoase și fertile ținuturi. Or, pentru a atinge acest scop, 
trebuie să abandonăm teoriile exclusiviste a căror falsitate istorică nu este egalată 
decît de consecinţele lor defavorabile ambelor părți. : 

Pînă în secolul al LX-lea, românii şi ruşii — nu vom spune ruşii occidentali 
întrucât nu există această distincţie creată prin cucerirea tătară şi prin influenţa ei 
multilaterală — au avut aceeași organizare politică, asemănătoare celei a slavilor din 
vestul Balcanilor de neam sîrbo-croat şi a vechilor locuitori ai Panoniei. Voievozii 
conduceau sate ce aveau o viață patriarhală, reunind indivizi cu acelaşi strămoș şi 
fondator. Ei se uneau numai pentru a se apăra sau pentru scurte năvăliri în 
vecinătăţi, pentru raiduri aducătoare de glorie şi pradă de război. Aceşti voievozi 
nu erau, după cum le-o arată şi numele, decît nişte căpetenii războinice, funcţiile 
paşnice de judecător, de strîngător de dări pentru nevoile comunităţii fiind 
încredințate cneazului, al cărui nume definind aceleaşi atribuţii, se întîlneşte 
dincolo de diferențe naționale, de la țărmul Adriaticii pînă departe, în stepa 
Europei Orientale. Chiar şi maghiarii, cînd au venit pentru a se stabili în această 
Panonie căreia i-au asimilat populaţia primitivă slavă şi, mai tîrziu, în Transilvania, 
leagănul neamului românesc, şi-au schimbat prima lor organizare de migratori 
jefuitori cu sistemul cnejilor şi al voievozilor. Se ştie că Sf. Ştefan, o creaţie 
apostolică romană, a fost la început simplu Voievod Vojk (denumire întîlnită atât la 
slavi cât şi la români). 

Exceptîndu-i pe croații supuşi influenţei unei alte propagande care vorbea de 
episcopul cuceritor de la Salzburg şi de Scaunul episcopal al Adriaticii, slavii şi 
românii au fost atraşi de Biserica orientală de la Constantinopol. Ierarhia bizantină, 
care a alungat şi din Bulgaria, la sfîrşitul secolului al IX-lea, agenţii pontifului 
roman, a adăugat şi aceste ținuturi dependințelor sale, românii fiind nevoiţi să-şi 
sacrifice vechile tradiţii ecleziastice care îi legaseră de Illyricum. 

Noua Romă s-a folosit de Biserica bulgară, de limbă slavă, creată prin 
propaganda începută în Moravia de cei doi „apostoli“, Chiril şi Metodiu, slavi din 
„hinterland“-ul din Salonic. Nu trebuie să se creadă că aceste deosebiri naţionale ar 
fi existat pentru iniţiatori sau pentru discipolii lor, precum Sf. Clemente, pe care 
Bulgaria naţională de azi, vrea să-l considere ctitorul vieţii ei spirituale. În afară de 
biserica ce nu putea fi decît ecumenică, folosind limba naţională doar în caz de 
necesitate extremă, ca mulți alți slujitori cu propaganda, ei nu recunoșteau decît 
Imperiul, Imperiul etern şi unic, oricare ar fi fost originea celor care îi purtau 
sceptrul sau îi apărau stema. 

Teritoriile locuite de români, de cealaltă parte a Imperiului, în Moesia, 
Macedonia, Thessalia, Epir, erau provincii bizantine; malul stîng era teoretic 
pămînt al Imperiului, numele basileului — împărat — se întîlneşte în mai toate 
poveştile populare româneşti şi chiar în gîndirea politică a neamului. Bulgarii, sîrbii 
mai tîrziu, nu puteau să conceapă întemeierea unui alt imperiu, pe alte baze, avînd 
o altă legitimitate şi tendinţe diferite, ei doreau Imperiul nu pentru națiunea lor, ci 
numai prin această naţiune. Iată de ce, mai tîrziu, nişte păstori răsculați — Petru, 
Asan şi Ioan — au putut întemeia către anul 1200, un Imperiu sprijinindu-se pe 
populaţia bulgară, adoptînd tradiţiile politice ale vechii Bulgarii a lui Krum şi 
Simeon, fără a-i imprima vreun caracter naţional, fără a încerca vreo restricție de 
drept sau vreo influenţă între naționalităţile care au contribuit la formarea lui. 

Cînd ruşii din Kiev, la început simpli pirați pe Marea Neagră, au stabilit 
legături paşnice din ce în ce mai strînse cu Constantinopol — strălucitorul, uimitorul 
Țarigrad, „orașul împăraţilor“ — împrumutară de aici ritul oriental pentru Biserica 
lor şi concepția de Stat imperial. Ca şi voievozi, cnejii, conducătorii lor de stat, nu 
se situau în afara Bizanțului, dar din acelaşi motiv ca şi slavii din Balcani şi chiar 
românii, erau cuprinși în sfera de influență a acestuia. Nu era o renunțare, nici 
măcar o umilire, ci singura modalitate prin care posesiunea teritorială putea obține 
legitimarea politică. 

Or, către anul 1000, Constantinopolul ajunsese să-l declare în subordinea sa, 
pe „împăratul bulgar“, în fapt aliat al familiei Cezarilor bizantini. Şi merse mai 
departe: această creaţie politică barbară, aflată în vecinătatea sa, mai putea 
reprezenta un pericol viitor; idealul de unitate reală se ivea atît în Roma pontificală 
cît şi în Bizanțul împărătesc. Pentru a distruge cetele bulgare care încă mai 
înconjurau tronul vasal, au fost chemaţi ruşii de la Kiev, care, nelăsîndu-se așteptați 
au venit ca simpli mercenari, dar şi atraşi de prada de război. Învingîndu-i pe aceşti 
apărători ai „Statului“ de la Preslav, Sviatoslav a rămas pe acest pămînt balcanic pe 
care ezita să-l înapoieze legitimului posesor, suzeranul de la Constantinopol. A fost 
asediat la Silistra, unde-şi stabilise reşedinţa şi faptul însemna că malul românesc 
din față era supus ordinelor sale, ceea ce îi era de fapt necesar, pentru a păstra 

legătura cu ţara de origine, ocolind drumurile bîntuite de pecenegi. Forțat, în cele 
din urmă, să plece după o îndelungată rezistenţă, el a luat cu sine obiceiuri care nu 
mai erau cele ale varegilor scandinavi, creatorii ducatului de Kiev, nobili balcanici 
împopoţonaţi cu titlul de boieri, preoţi obișnuiți să ţină slujba în limba slavă şi artişti 
aparținînd acelei lumi bizantine pe care fusese nevoit s-o părăsească. A fost omorît 


pe drum de barbarii turanici din stepă, dar moştenirea a fost păstrată de poporul său. 
Dar aceste forme statale, aceste concepții politice, aceste practici culturale 


pătrunseseră de mult şi în lumea românească. Împăratul legitim a fost întotdeauna 
recunoscut, chemat în ajutor şi servit chiar şi în timpul uzurpării lui vremelnice de 
către intruşii bulgari. Biserica bizantină a fost mereu acceptată atît în ritual cât şi 
ierarhic. Primii dintre aceşti „țărani de la Dunăre“ se împodobiseră deja cu titlul de 
boieri, împrumutat de bulgari de la turanici. 

În acest mod, vechea continuitate patriarhală de civilizaţie primitivă, dintre 
ruşi şi români îşi urmează cursul, completîndu-se şi complicîndu-se prin alte 
influențe sub forma superioară a împrumuturilor bizantine, fie direct de la 
Constantinopol, fie prin intermediul unui imitator grosolan, poporul bulgar. 

Acest fenomen a durat timp de două secole pînă la invazia tătară. 

Violentul val al mongolilor care nu a fost stăvilit nici de bariera Carpaţilor, 
nici de linia de separație a Dunării, ajungînd pînă pe malurile Adriaticii şi la 
hotarele vastei lumi germanice, i-a copleșit atît pe ruşi cât şi pe români. Cele două 
națiuni au făcut deopotrivă parte din noul Imperiu asiatic clădit pe baze 
împrumutate de la milenara Chină. Dacă cnejii ruşi „s-au tîrît la Hoardă“ pentru 
a-i duce bani, daruri, cîteodată chiar şi capul lor vinovat, un Nogai, un Toktai, 
conducători imperiali ai Hoardei, îşi stabiliseră reședința pe malul românesc al 
Dunării, de unde puteau controla mişcările Statelor balcanice, unde intrau adeseori 
pentru a se căsători cu prințese bizantine sau pentru a impune „țari“ din neamul lor, 
la Tîrnovo. Şi, dacă ruşii au împrumutat de la aceasta stăpînire care a durat mai 
mult de un secol, o nouă concepție statală, o nouă ordine administrativă şi 
financiară precum şi tendinţa de a muta centrul de gravitate al vieţii lor politice spre 
răsărit, de la Kiev la Moscova, dacă Statul lor a scăpat din această ocupaţie 
transfigurat de tip mongol, românii, care din 1330 se aflau sub dominaţia directă a 
tătarilor, în marele port de la Nistru, Cetatea-Albă (Akkerman) a hanilor şi în 
anumite părţi orientale ale teritoriului lor, au păstrat de la aceştia regimul vamal — 
termenii tătari o dovedesc suficient —, anumite elemente de drept penal şi, probabil, 
cîteva idei politice. Fără a mai socoti instituţia sclaviei ţiganilor, aceşti tătăraşi (mici 
tătari) importaţi prin intermediul invaziei lui Gingis-Han care i-a adus din 
Hindustan pentru a face din ei armurierii, artizanii şi muzicienii cuceritorului. 

În acest interval, viaţa rusească liberă s-a retras către apus unde o aştepta, în 
egală măsură, influenţa, ambiția şi tendința cuceritoare ale regatului apostolic al 
Ungariei, vasal al Sfîntului-Scaun. Un regat al Rusiei kievene s-a format astfel, 
după modelul maghiar, avînd în frunte, uneori, prinți aliaţi, înrudiți cu Arpadienii. 
Halici înflorea într-o epocă în care nu se vorbea încă de Lvov (Lemberg), sau de 
Cracovia (Krakov) şi Bizanțul întreținea relaţii cu această ortodoxie îndărătnică 
apărătoare a independenţei care rezista asalturilor propagandei catolice aflate în 
slujba Ungariei. 

Dar, acest regat al Kievului deținea izvoarele Dunării, ale Siretului şi ale 
Prutului. În mod fatal el trebui să tindă [2] spre a lua în stăpînire această Dunăre al 
cărei nume răsuna în vechiul cîntec al lui Igor. A exista fără îndoială, un moment 
neluminat de cronici sau de documente, în care o nouă unitate ortodoxă ruso- 
română părea că trebuie să se fi stabilit între pretenţiile tătare de la est și 
amenințarea maghiară din vest. 

Atunci Lituania păgînă, apoi Polonia catolică, sub-germanică, au intervenit 
pentru a întoarce în folosul lor, procesul de descompunere care ajunsese la capăt. 
De atunci, numai prin intermediul acestei Polonii, confundate cu Lituania, 
absorbită sub raport politic, cele două națiuni au putut să se cunoască și să se 
influențeze reciproc. 


[1] Mihail Hruşevski (Hrusevskij), 1866 — 1934, istoric ucrainian naţionalist, adept al doctrinei 
panslaviste. Principala sa lucrare este Istoria Ucrainei rusești, 10 vol., Lvov, 1906 — 1934, în care a 
fundamentat istoric pretenţiile austriace asupra Ucrainei şi utilitatea creării unui stat uczainian 
independent față de Rusia. 

[2] În anul 860, are loc prima expediție rusă împotriva Bizanțului încheiată cu un eşec. Totodată 
au loc pătrunderi incipiente ale creştinismului în Rusia. Mai tîrziu, în 882, cneazul Novgorodului, Oleg, 
cucerește Kievul şi acest oraş devine capitala Statului rus, iar între anii 883 — 885 supune triburile slave 
ale drevleanilor, severiarilor şi radimicilor, pentru ca între 907 — 911 să înteprindă mai multe campanii 
împotriva Bizanțului încheiate cu un tratat comercial ruso-bizantin (2 septembrie 911) prin care 
negustorii ruşi au căpătat dreptul de a face comerţ cu Bizanțul. Între anii 912 — 945, mare cneaz de Kiev 
este Igor care în urma abuzurilor făcute pentru perceperea tributului provoacă răscoala drevleanilor în 
cursul căreia, în anul 945, este ucis. Îi urmează cneaghina Olga (945 — 969), aceasta organizează 
administrația locală și stabilește cuantumul dărilor. În toamna anului 957 vizitează Constantinopolul, 
prilej cu care se creştinează. Cneazul Sîviatoslov I Igorevici, fiul cneaghinei Olga, devine major în anul 
969 şi preia conducerea statului kievean pînă în anul 972. Siviatoslav supune pe viatici şi întreprinde 
campanii împotriva bulgarilor de pe Kama şi din Caucazul de Nord între 966 —967. Urmează alte atacuri 
militare, între 968 — 969, în Bulgaria şi cucerește Durustorum (Silistra) la 7 decembrie 968. Peste cîțiva 
ani, la 24 iulie 971, Sviatoslav este înfrînt de bizantini, pierde cetatea Durustorum şi este obligat să se 
retragă. Pe drumul de întoarcere în Rusia este ucis de pecenegi în 972. Timp de opt ani, 972 — 980, au 
avut loc lupte fratricide pentru domnie, care s-au încheiat cu victoria lui Vladimir I Sviatoslavici 
(980 — 1015), în vremea căruia statul kievean atinge apogeul puterii sale. După moartea acestuia profită 
de luptele interne dintre succesorii lui Vladimir regele Boleslaw ce Viteaz care, în 1018, cucerește 
Kievul. Un an mai tîrziu, în 1019, Iaroslav cel Înţelept (1019 — 1054) recucerește Kievul. În anul 1036 
s-a înființat Mitropolia de Kiev. Între anii 1054 -— 1113, din nou, au loc lupte interne între urmaşii lui 
Iaroslav, fiii acestuia Iziaslav, Sviatoslav şi Vsevolod se luptă pentru domnie, iar aceste conflicte au 


marcat începutul fărîmiţării politice a statului kievean. 

CAPITOLUL II 


E PRIMELE RELAŢII POLITICE 
INTRE ROMANI ȘI RUȘI: SCHIMBURI DE CIVILIZAŢIE 


După anexarea Galiției de către Cazimir cel Mare [1], ruşii occidentali au 
încercat să creeze noi instituţii politice, noi centre de civilizaţie pentru neamul lor. 
Noul regim nu semăna cîtuşi de puţin cu fostul regim lituanian care respectase 
profund o viaţă culturală mai veche decît a sa, de la care împrumutase tot atîtea 
concepţii şi forme de organizare câte vor împrumuta mai tîrziu otomanii de la lumea 
bizantină învinsă şi anexată. Polonezii au adus cu ei ritul catolic şi tradiţiile latine 
occidentale, cărora își vor aservi încet-încet supuşii deposedaţi cu forme în regulă 
de moştenirea lor teritorială şi spirituală. 

Spre 1360, un membru al numeroasei şi puternicei familii Koriatovitsch, 
lituanieni de spiță veche după cum le-o arăta şi numele, probabil neam cu Olgerd şi 
Keystuth, se supune cererii marelui rege al Ungariei — dacă nu cumva propunerile 
nu veniseră din partea lui — şi în fruntea unui grup important de imigranți ruşi, 
colonizează regiunea Maramureșului, cuprinsă între Galiţia de unde era originar, şi 
Transilvania regelui, care pînă atunci fusese locuită numai de români trăitori în sate 
risipite prin văile Carpaţilor, sub autoritatea patriarhală a cnejilor şi voievozilor. 
Ducele Teodor Koriatovitsch, prieten al regelui Ludovic [2], n-a mai părăsit 
niciodată această nouă colonie, care a prosperat ajungînd curînd să se sprijine pe o 
organizare ecleziastică proprie: episcopatul de Munkâcs. Alături, românii îşi 
păstrau autonomia garantată de privilegii clare, familiile lor voievodale dînd 
războinici, nobili şi cavaleri regatului de care depindeau. La mînăstirea Sf. Mihail, 
aproape de satul Peri, aveau chiar un egumen din neamul lor, a cărui putere 
episcopală a fost stipulată printr-o diplomă emisă de Patriarhul de Constantinopol 
întemeindu-se astfel o stavropighie română pentru Maramureş şi provinciile 
ungurești vecine, printre care şi toată partea de nord-est a Transilvaniei. 

De atunci, timp de aproape cinci sute de ani, cele două populații au trăit 
alături, ruşii mai mult spre partea Galiției, românii întinzîndu-şi satele de-a lungul 
frontierei transilvane, şi unii şi alţii neavînd un rol important în oraşele Munkâcs, 
Hust, Szigeth, 'Tecsă, întemeiate de teutoni şi care, în mare parte, adăposteau 
colonişti maghiari. Însă această coabitare pașnică nu excludea o concurență 
firească: dacă ruşii au încercat să ia în stăpînire marele așezămînt episcopal de la 
Peri şi câteodată au reuşit, începînd cu secolul al XV-lea, cînd acesta deja decăzuse 
şi pe toată durata secolului următor, românii au fost stăpînii episcopiei de Munkâcs, 

unde izbînda lui Mihai Viteazul, domnitor al Valahiei, a instalat, între 1599 şi 1600 
un călugăr de la Tismana, faimoasa mînăstire a Olteniei. 

Dar, Maramureşul nu era decît o provincie maghiară, atît şi nimic mai mult, 
neavînd autonomie stipulată prin diplome regale şi, în condiţiile date, nefiind 
capabilă de o dezvoltare proprie. Cu totul altfel s-au petrecut lucrurile în Moldova 
vecină. 

Începînd cu anul 1340 (3), trupele regelui Ludovic au început să șteargă 
urmele stăpînirii tătare din țara păşunilor bogate şi a pădurilor virgine, semănate cu 
rare aşezări sătești, care se întinde la est de Carpaţii Transilvaniei, dincolo de 
aşezările întemeiate de-a lungul veacurilor de: secuii maghiari, străjuitori ai 
hotarului aproape mereu ameninţat. Cetăți au fost construite în munți, vechile 
centre ungureşti apropiate minelor de sare de la Ocna au reînviat după apariţia 
războinicilor trimişi pentru a răspîndi credinţa creștină şi autoritatea regelui. Pentru 
a-i ține sub ascultarea acestui nou şi străin stăpîn pe țăranii români care locuiau 
între munți şi linia Siretului, s-a crezut că pot fi folosiţi voievozi de dincolo de 
munți, într-o vreme în care căpeteniile militare ale acestui neam au dat chiar 
Ungariei, Coroanei acesteia, cei mai buni apărători. Astfel, un Dragoș, venit din 
Maramureş şi fiul acestuia ce purta numele de Sasul („le Saxon“) se stabiliră ca 
simple căpetenii cîrmuind în numele regelui, la Baia, veche colonie a saxonilor 
folosiţi la exploatarea minelor de argint de pe malurile Moldovei. Noua provincie 
se numea în limba autohtonilor, Țara Moldovei, Moldova (vezi Moravia cehă), căci 
ei, ca şi slavii, se orientau după rîuri. 

O nouă migraţie românească a dat alt caracter acestei Moldove. Afluxul de 
populaţie rusă-în Maramureş a atras schimbări profunde în regiune; un spirit de 
inițiativă şi de aventură însuflețea acum căpeteniile satelor care descoperiseră 
posibilitatea îmbogăţirii prin colonizări. Voievodul Bogdan, de mult timp obişnuit 
la nesupunere, a adunat în jurul său un grup de aventurieri şi a plecat, fără altă 
permisiune decît aceea cerută curajului propriu, spre această nouă provincie 
românească abia eliberată de sub tătari, pentru a întemeia, pe ruinele provinciei 
maghiare uşor de distrus, mai ales de confraţi mai bine dotați, un nou Stat 
românesc. 

Exista deja în munţii Valahiei începutului de veac XV, un principat al 
„întregii țări româneşti“, creaţie națională spontană, bazată pe vechea idee romană 
care supravieţuia în poporul imperiului destrămat, prin unirea voievodatelor 
existente pe malul drept şi pe cel stîng al Oltului. Această primă „Românie“, 
avîndu-şi capitala la Argeș ar fi trebuit să se întindă spre est pînă la frontiera etnică 
a locuitorilor de acelaşi neam. Noua Moldovă a împiedicat-o întrucât ea era cea 
menită să dureze, să învingă şi să cucerească. 

„ În privinţa instituţiilor sale superioare, a limbii de stat şi a bisericii, a stilului 
de cancelarie, Valahia, mai veche, înclina spre modelul statelor slave de lîngă 
Dunăre care au continuat tradiția marelui Bizanţ. Avea boieri; principele purta 
titlul oficial de Mare-Voievod, domn, „dominus“, pentru ai săi; era înconjurat de o 
Curte formată din logofăt, vistiernic, comis, strateg, vornic (dvornic de la „dvor“, 
curte; comis de la comes sacrii palati, majordom); în biserică, slujbele erau ţinute în 
slavonă şi diplomele erau eliberate într-o formă care nu se deosebea cu nimic de cea 
folosită pentru arii din Tîrnovo sau Craii sîrbi; călugări balcanici înălțau cu 

ajutorul principilor, primele mînăstiri slavone la Vodița şi Tismana. Cît despre 
Moldova, după ce a trecut, fără îndoială, printr-o perioadă latină datorată 
întemeietorilor veniți din Ungaria, a fost atrasă şi de formele slavone, dar de 
această dată primite nu prin intermediul sîrbo-bulgar care totuşi exista, ci venite din 
Valahia vecină. 

Curînd, părea că vechea Rusie kieveană s-a refugiat pe acest nou teritoriu şi 
asta fără a întîlni ca în Maramureș, forme străine impuse de o autoritate superioară. 

Aici nu exista decât tradiția populară în domeniul statului, al bisericii, al 
societății, ea trebuia respectată, dar nu constituia o sursă de inspiraţie pentru noile 
cerinţe ale unei vieţi politice riguros organizate. Totul a fost deci împrumutat de la 
vechea civilizaţie rusă care trecuse fără a se schimba cîtuşi de puţin de la Kiev la 
Halici. Primii călugări ştiutori de carte au venit din Valahia, de la şcoala sîrbo- 
grecului Nicodim şi nu au reuşit să cucerească organizarea ecleziastică moldavă 
decît alăturîndu-se reședinței ruse de la Halici, prin primul episcop de Cetatea- 
Albă, apoi de Suceava, Iosif. O tentativă poloneză de a introduce în Principat ritul 
catolic prin propaganda dominicană şi franciscană, s-a izbit de rezistența țării, chiar 
dacă aceşti călugări au reuşit să întemeieze episcopia catolică de Siret şi să-l 
determine pe principele Laţco, fiul lui Bogdan, să o recunoască. Soţia acestui 
voievod, care nu a consimţit să-și schimbe religia, pare a fi fost o descendentă a 
cnejilor Rusiei kievene. O altă femeie, Margareta sau Mușata, probabil fiică a lui 
Laţco, s-a distins prin sprijinul permanent acordat Fraţilor Propovăduitori, dar ea 
nu a reușit decît să le acorde subsidii prin fiul său, principele Petru, la fel de ferm în 
ortodoxia sa precum îi fuseseră predecesorii cu toate demonstrațiile lor catolice 
făcute de frica Poloniei. De la Bogdan [4] sau de la Laţco (5), nu au rămas 
documente scrise. Cele mai vechi privilegii moldave care s-au păstrat, sînt datorate 
lui Roman, fratele lui Petru despre care voi vorbi mai jos. Ele nu sînt în titulatura 
princiară, în formularea donațiilor, în particularitățile dialectale, care păstrează 
elemente împrumutrate din vorbirea populară ucraineană, chiar şi în aspectul lor 
caligrafic, decît reproduceri ale diplomelor acordate de Koriacovitsch în Galiţia. 

Şi asta nu e totul. Ierarhia civilă variată şi exactă întîlnită în Valahia, lipseşte 
în acest principat. Trebuie să aşteptăm ca mişcarea civilizatoare începută în 
mînăstiri să-şi facă efectul asupra vieţii politice pentru a avea sub Alexandru cel 
Bun, fiul lui Roman şi domnitor mai bine de treizeci de ani, începînd cu debutul 
noului secol, un şir permanent de domnitori pămînteni. Sub predecesorii săi, acest 
şir e suplinit de confuzia care a domnit mereu în Galiţia unde erai după modelul 
lituanian, doar nobil, adică războinic. 

Să ne oprim o clipă asupra numelor. Dacă cel de Bogdan se întîlneşte şi, în 
Balcani, Laţco este ucrainean, Roman la fel, în timp ce Petru şi Ștefan, alt frate, 
amintesc de sfinții protectori ai Ungariei, una dintre provinciile acesteia fiind 
leagănul noii dinastii. Printre boieri, numele ruseşti erau nelipsite. Şi atunci cînd 
trebuiau individualizaţi prin locul de origine sau prin avutul deţinut, pentru a marca 
derivarea se foloseau mijloacele utilizate în cancelaria de la Halici. 

S-a mai întîmplat ceva. La moartea lui Laţco care nu lăsase un moştenitor de 
gen masculin, s-a încercat instalarea unei dinastii ruse în Moldova. Probabil nu se 
va ştii niciodată ce s-a întîmplat cu domnia moldavă a cneazului Yourg 
Koriatovitsch pe care vechile pomelnice cuprinzînd nume de principi, păstrate în 

biserici, nu au vrut să-l admită printre domnitorii legitimi ai țării. Evenimentele din 
viața acestuia pot fi urmărite în cronicile ruse ale Lituaniei. A fost chemat în 
Moldova de către boieri şi se poate presupune că gestul lor a fost determinat de 
teama catolicismului polonez; s-a crezut că a luat în căsătorie o fiică a lui Laţco, 
chiar dacă nu putem cita nici un document; dimpotrivă, numele său ar fi figurat în 
listele mai sus-amintite dacă o căsătorie l-ar fi legat de o dinastie legitimă. Se pare 
că ar fi pierit într-o răscoală; două secole mai tîrziu, călătorilor străini le era arătat 
aproape de Bîrlad, un mormînt care ar fi fost al lui — dacă ar trebui să credem 
mărturia lui Stryikowski, cronicarul polon, care s-ar fi putut însă, înşela. O diplomă 
de-a sa, acordată unui luptător împotriva tătarilor de la Dunăre, nu este decît un 
fals la întocmirea căruia s-au folosit acte autentice din cancelaria dinastiei 
Koriatovitsch. 

Pentru cîtva timp, Lituania alipită Poloniei [6) prin căsătoria cneazului 
Jagello cu Hedyviga, moștenitoare, prin mamă, a marelui rege Cazimir, şi-a păstrat 
în mare parte moştenirea politică rusă. Ea a putut chiar spera, după moartea lui 
Jagello, devenit principele creştin Vladislav, că va dobîndi o nouă şi glorioasă 
independenţă, împodobită cu coroana regală pe care marele prinţ Vitold [7] a 
cerut-o aliatului său, împăratul Sigismund [8], şi fusese pe punctul de a o obţine. 
Tradițiile lituaniene trăiau şi în cariera aventuroasă a lui Svidrigallo, neam al 
aceluiaşi Vladislav. Dar sub cel de al doilea Vladislav şi mai ales sub Cazimir, 
fratele său, Polonia latină şi catolică începuse o operă îndirjită de substituire. 

Se ştie că Lituania nu a fost înglobată constituţional de către Polonia decât în 
1568; sub Alexandru, unul dintre fiii lui Cazimir, ea părea să mai aibă o viaţă 
înfloritoare pînă cînd acest principe moşteni la moartea fratelui său Ioan-Albert şi 
coroana Poloniei. Dar această viață nu era decît o formală supraviețuire unei 
misiuni istorice încheiată pe deplin şi pentru totdeauna. Neesxistînd însă o putere 
capabilă să o distrugă, viața populară, viaţa religioasă, viața naţională a poporului 
rus exista în continuare, cu toate că vechii lui conducători, cnejii, trecuseră repede 
în rîndurile aristocrației poloneze, în jurul unei curți care în secolele XVI-XVII s-a 
întărit prin prestigiul intelectual şi artistic al Renaşterii occidentale venite din Italia. 

Epoca era pe deplin încheiată cînd Moldova, în formare, împrumuta de la mai 
vechea civilizaţie a Rusiei de la Halici. Sub Alexandru cel Bun (9), şi după ani de 
tulburări îngrozitoare, sub marele său nepot şi urmaș Ştefan (1457-1504), noul 
principat a avut o serie de demnitari copiaţi după Bizanțul care prin relaţii directe 
— fie între reședința metropolitană de la Suceava şi Patriarhul ecumenic de 
Constantinopol, fie între însuşi Alexandru şi Ioan al VIII-lea (10), împărat 
constantinopolitan care, întorcîndu-se din Occident, a traversat Moldova — au 
imprimat „Voievodului şi nobililor“ o concepţie imperială asupra puterii 
determinîndu-i să se intituleze „autocraţi“. Păstrîndu-şi totuşi vechiul stil 
diplomatic, Moldova nu mai avea nevoie să împrumute de la Rusia occidentală 
caligrafi pentru numeroasele-i acte. O artă caligrafică originală apăruse în şcolile 
mînăstirilor şi în cancelaria domnească moldavă înlocuind vechea scriere măruntă 
şi înghesuită, cu linii mai elegante în care începe să se întrezărească o influență 
apuseană. Aceste mînăstiri au servit drept model pentru cele care se dezvoltau în 
condiții mai puțin prielnice în Galiţia, în Podolia, în Rusia poloneză unde 
manuscrise venite din Moldova se mai găsesc şi azi. Arta bizantină în legătura 

cărţilor, în sculptura obiectelor de cult, în broderia ornamentelor, împrumutată 
direct de la sursă, a suportat pe acest teren influenţe care i-au dat un nou aspect, 
care de abia acum trezeşte interesul istoricilor. Dacă mai tîrziu, munca propriu-zisă 
va fi efectuată nu doar de călugări români ci şi de meşteri aurari din Lemberg şi 
brodezele grecoaice din Constantinopol, desenele vor respecta cu stricteţe tradiţia 
împămîntenită în Moldova. Către mijlocul secolului al XVI-lea mulțumită evlaviei 
generoase a cretanului Constantin Corniacte, mare vameş al Moldovei, va exista la 
Lvov o „biserică valahă“, adică moldavă, zugrăvită de meşteri veniţi din Moldova; 
această biserică a constituit de altfel, obiectul unei griji permanente din partea 
tuturor principilor care au domnit la Suceava, apoi la Iaşi; aceştia au înzestrat-o cu 
clopote şi cu tot ce ar fi putut servi slujbelor divine; i-au ridicat din nou zidurile 
dărîmate şi n-au uitat niciodată să o ajute cu o importantă sumă de bani. 
Confraternitatea staropigială a acestui oraş era susținută doar de aceşti protectori. 
Uneori, pretendenţii moldoveni executaţi din ordinul regelui Poloniei pentru a fi 
ascultat de poruncile Sultanului, şi-au găsit locul de odihnă în această biserică. 

Ierarhia moldavă ajunsese, de altfel, să joace față de biserica rusească 
dezorganizată, rolul pe care odinioară îl jucase biserica rusă din Halici față de 
biserica din Moldova aflată în plin proces de organizare. Un document polon 
recunoaşte în termeni clari că preoții galițieni veneau în mod obişnuit să ceară 
hirotonisire de la episcopii moldavi. Mai tîrziu, în 1594 [11], are loc la Iaşi primul 
sinod destinat să contrabalanseze succesul propagandei jezuite printre ruşii din 
Polonia. 

Statul moldav a cuprins, de la începuturile sale, o populaţie ucraineană, care 
a trăit laolaltă cu populaţia majoritară a principatului. Întemeiat la Baia acest 
principat s-a extins mai întîi spre răsărit, înglobînd rînd pe rînd, oraşe de creaţie 
germană şi armenească, chiar Lemberg, Siret şi Suceava care avuseseră 
neîndoielnic, pînă atunci o existență autonomă. Curînd, el a coborît pe cursul 
Siretului şi al Prutului pentru a ajunge către 1390 cel puţin, pe malul Mării Negre. 
În acea perioadă, frontiera orientală se oprea la Nistru, la țara pustie a Basarabiei 
meridionale de azi devenise domeniu al boierilor moldavi. 

Însă țara, încă nu era cuprinsă între limitele naturale ce puteau fi apărate 
împotriva unui contraatac al puterilor de al căror declin sau dezordine de-o clipă 
Voievozii profitaseră pentru a-şi extinde stăpînirea într-un mod atît de rapid, unic 
în istoria colonizărilor politice. Spre nord exista o poartă deschisă străinului, adică 
regelui Poloniei cu tendinţe invadatoare. Pentru a stăpîni cursul superior al Prutului 
şi al Nistrului, ar fi trebuit 'menţinute garnizoane, nu numai în fortărețele de la 
Hotin (Choczim, pentru polonezi), de la Chmielow, de la Țeţina, aproape de 
actualul oraş Cernăuţi (Czernowitz), dar şi în centrele comerciale mai importante 
precum Sniatyn şi Kolomea. 

Obţinerea regiunilor Szepenik (Șipinţi, în română), Pocuția (Angle) şi Halici 
au constituit o mare problemă militară şi politică pentru domnitorul Petru [12). 
Povestea tratatelor care hotărîseră soarta evoluţiei moldave nu poate fi cuprinsă în 
limitele strîmte ale acestei expuneri sumare. Spre a dobîndi aceste ţinuturi, 
Voievodul a profitat de un moment în care puterea polonă în Galiţia nu era încă pe 
deplin consolidată, extinzîndu-şi în mod natural principatul. Pentru regele Poloniei, 
care trebuie să fi ţinut la prestigiul său, nu putea fi vorba de o simplă cedare; cel 

care dorea să deţină teritoriul contestat și disputat trebuia să facă act de vasalitate, 
şi chiar mai mult, să-și ascundă sub o formă oarecare expansiunea. Sistemul fusese 
folosit și de împăratul Sigismund cînd a renunțat la drepturile sale, în favoarea 
prietenului și aliatului său, Frederic de Zollern, la Brandenburg: a-l împrumuta pe 
suzeran cu o sumă de bani, a primi drept gaj o provincie, care în fapt era vîndută, 
nici una din părți neavînd intenția de a cere sau de a restitui datoria. Petru i-a plătit 
lui Jagello, în fața căruia se plecă doar cu acest singur scop — nu cum făcuse față de 
succesorul regelui Ludovic al Ungariei, vechiul său suveran — o sumă de 3 000 ruble 
de argint. A primit în schimb dreptul de posesiune asupra ținutului Halici şi imediat 
a luat în stăpînire regiunea Szepenik, pentru ca urmașul său Alexandru să dețină în 
întregime Pocuția. 

Dacă Pocuția ar fi rămas în mîinile urmașilor săi, procentul de populație rusă 
în statul moldav ar fi fost prea mare pentru a putea fi asimilat. Dar, către sfîrşitul 
vieţii, Ștefan cel Mare recucerise Kolomea și Sniatyn, înapoiate regelui Poloniei de 
nedemnii fii ai lui Alexandru, în certurile lor nesfîrșite, nici fiul lui Ștefan, Bogdan 
[11] , n-a fost în stare să păstreze această moștenire de seamă: a sacrificat-o 
speranței deșarte de a se căsători cu Elisabeta, fiica regelui Cazimir și, cu toată 
strădania sa, a rămas și fără doamnă și fără pămînt. Doar ținutul Szepenik a rămas 
încorporat Moldovei. Împreună cu alte regiuni a fost mai tîrziu înglobat în acnizţia 
austriacă din 1775, primind numele de Bucovina. 

Dar în această parte expansiunea românească era de mult complet 
victorioasă. În cîţiva zeci de ani elementul rus a devenit o amintire îndepărtată, 
intrată în legenda singuraticului Laţco, ctitorul Ițcanilor, aproape de Suceava, de pe 
vremea întemeierii principatului moldav. În pribegiile lor păstorii moldavi urmînd 
către nord linia Carpaţilor, au ajuns foarte departe în ținuturile Galiției unde 
numele românești purtate de cîteva vîrfuri de munte amintesc de trecerea noastră 
pe acolo. Huţulii de azi (Huţul articulat pe radicalul Huţ, a fost apropiat de Moţ, 
denumirea populației românești din vestul Transilvaniei) au, fără îndoială, sînge de 
român cu toate că vorbesc un dialect ucrainean. 

Dar, în timp ce domnitorii moldavi ai secolelor XV-XVI erau urmaţi la 
întoarcerea lor din incursiunile prin ţinuturile Poloniei vecine, de numeroși țărani 
ruteni care veneau de bunăvoie să se așeze pe un pămînt liber, sub un stăpîn de 
același rit oriental, proprietarii poloni atrăgeau prin privilegii extraordinar de 
favorabile mii de români, mai ales păstori, care renunțau la ocupaţia lor anterioară 
în schimbul unor pământuri ce trebuiau desțelenite pentru agricultură. A mai rămas 
ceva din aceste sate de „colonizare valahă?“ Ce a rămas din satele de transplant 
rutean create de Ștefan cel Mare, Bogdan şi de un alt fiu al său, Petru Rareș 
(m. 1546). A existat O mișcare de compensație care a permis celor două state să 
ajungă la frontiere mai netede fără ca vreunul dintre neamurile care ocupau 
teritoriile limitrofe să fi scăzut numeric unul în raport cu celălalt. 


(1] Domnia lui Cazimir III-lea cel Mare a avut loc între anii 1333 — 1370. La 24 august 1335 s-a 
încheiat înțelegerea de la Vişegrad, reședința regală a Ungariei pînă în 1350 cînd se mută la Buda, prin 
care dinastia de Luxemburg renunţă la pretenţiile sale asupra coroanei poloneze, dar păstrează Silezia. 
În perioada 1349 — 1356, Cazimir cel Mare a ocupat Halici, Lemberg și Volinia, dar în final, totuși, pierde 
Volînia de răsărit. 

[2] Ludovic 1 de Anjou cel Mare,rege al Ungariei între anii 1342 — 1382, iar din anul 1370 este 
rege al Poloniei, sub numele de Ludwik. 

[3] Au loc mai multe campanii împotriva tătarilor, printre care se numără și luptele din 1343 
purtate de o oaste din Transilvania, ostaşi conduși de comitetele secuilor Andrei Lackfi, avînd printre ei 
şi români maramureşeni. 

[4] Bogdan I, domn al Moldovei între anii 1359 — 1365. 

[5] Laţcu, domn al Moldovei c. 1365 — 1374. 

(6] La 14 august 1385, are loc Unirea la Krewo, care a pus bazele uniunii statale polono-lituane, 
după care marele duce al Lituaniei, Jagello, s-a căsătorit la 18 februarie 1386 cu Jadwiga, fiica lui 
Ludovic cel Mare şi regină a Poloniei, devenind astfel rege al Poloniei la 4 martie 1386, sub numele de 
Wladislw al II-lea și întemeietor al dinastiei Jagello. 

(7] Witold, prin tratatul de la Ostrow din 1392 este recunoscut de vărul său, regele polon 
Wladislaw II Jagello, ca mare cneaz al Lituaniei sub suzeranitate polonă. Domnia lui Witold s-a 
desfășurat între anii 1392 — 1430. 

[8] Autorul se referă la Sigismund de Luxemburg, rege al Ungariei între 1387 — 1437; de la 31 
martie 1387 pînă la 1395 a condus împreună cu soția sa Maria, apoi a domnit singur. A fost principe- 
elector de Brandenburg 1378 — 1397 şi 1411 — 1417; rege roman din 1410; duce ereditar de Luxemburg 
din 1419; rege al Boemiei, 1419 — 1421 şi 1436 — 1437; rege al Italiei din 1431; împărat din 1433. 

[9] Alexandru cel Bun, domn al Moldovei în perioada cuprinsă între 11 februarie 1400 — 
31 decembrie 1431. 

[10] Ioan al VIII-lea Paleologul, împărat bizantin între anii 1425 — 1448. În 1430, turcii au pus 
stăpînire pe Thessalonic, imperiul bizantin rămînînd numai cu Constantinopolul, cîteva insule în Marea 
Egee și despotatul Mistra în Peloponez care era în mod tradițional apanajul celui de-al doilea fiu al 
împăratului de la Constantinopol. În această situaţie critică, împăratul Ioan al VIII-lea a înteprins un nou 
turneu în Europa; a participat la Conciliul de la Florenţa din anul 1439, unde în prezenţa împăratului şi 
în cadrul unei mari solemnităţi, a fost din nou proclamată unirea între Biserica Catolică şi Biserica 
Ortodoxă. Acest act a provocat furia clerului și poporului bizantin, agravînd și mai mult soarta dificilă a 
imperiului. 

[11] Într-o altă lucrare a sa, Istoria bisericii românești (Bucureşti, 1929, vol. I, p. 207 şi urm.), 
N. Iorga ne spune: „Hotărîrile complete ale sinodului din Iași nu ni s-au păstrat, dar putem bănui lesne 
cuprinsul lor. Ele nu fură însă aduse la îndeplinire, căci un Domn ca leremia Movilă, care înlocui, încă 
din august 1595, pe Ştefan-Vodă<Răzvan>, nu putea să aibă o direcţie ortodoxă prea strictă, odată ce 
făcea parte dintre sfătuitorii lui Petre Şchiopul, odată ce era fratele Mitropolitului Gheorghie, 
îngăduitorul şi curtenitorul catolicilor, odată ce, acum în urmă ajungea unde nu visase vreodată să 
ajungă, prin armele lui Zamoyski, hatmanul Poloniei. [...] În curînd se ţinu un al doilea sinod împotriva 
propagandei latine, dar nu în Moldova, care nu fu nici reprezentată la dezbaterile celor noi, ci în orașul 
Brezesk <în 1596> care făcea parte din stăpînirea prinţului de Ostrog, Constantin; acesta, un prieten al 
lui Mihai Viteazul, făcuse în Capitala sa o tipografie, care dădu Biblia slavonă din 1581 [...]. De acum 
înainte lupta dintre catolicism și ortodoxie se mărginește la hotarele Poloniei. Sinodul din Brezesk se 
părea că trebuie să se mîntuie printr-o sîngeroasă luptă cu armele; la urmă cele două partide dădură 
două adunări deosebite: a uniţilor arătă aplecare către politica regelui Sigismund şi a lui Zamoyski. Dar 
o a doua, în fruntea căreia erau Nichifor şi Chiril Lucaris, hotărî ca episcopii care şi-au lăsat legea au 
pierdut, cu Mitropolitul lor, Mihail Rogoza, în frunte, şi situaţiile lor arhiereşti. 

[12] Autorul se referă la Petru I Movilă, Domn al Moldovei c. 1374 — c. 1392. 

CAPITOLUL III 


COMUNITATEA RUSO-ROMÂNĂ 
ÎN ACȚIUNEA MILITARĂ AVENTURIERĂ; 
CAZACII DE PE NIPRU ȘI RELAȚIILE LOR CU ROMÂNII 


De la începutul secolului al XVI-lea, românii şi ruşii occidentali supuşi ai 
Poloniei, au avut prilejul de a lupta alături unii de alții împotriva unui dușman 
comun al credinţei creştine — armata otomană — și mai ales, împotriva unui aliat al 
acesteia, dornic de pradă anuală, Hoarda tătară care, după destrămarea imperiului 
vechilor hani, stăpînea nu doar Crimeea unde se adăpostea, dar şi „cîmpiile pustii“ 
pline de primejdii pentru negustori şi călători, ce se întindeau pînă la Nistrul 
moldav. 

Prima colaborare militară între ruși şi români a început pe drumul plin de 
foloase al aventurii, pe vremea cînd Polonia mai era vecina de la răsărit a Moldovei 
şi cu mult timp înainte ca Rusia moscovită să-și fi îndreptat atenţia spre Țarigradul 
ce nu intrase încă în planurile ei de viitor. 

Moscova ale cărei prime relaţii cu românii Moldovei le vom arăta mai tîrziu, 
avea destule de făcut pentru a-i îndepărta definitiv pe tătarii din Cazan și Astrahan 
de pe pămînturile marelui cneaz şi pentru a împiedica Polonia, moștenitoare a 
pretențiilor lituaniene, care din vest, încerca să refacă în folos propriu vechea 
unitate rusă. Polonia se străduia să trăiască în cît mai bune relaţii cu Sultanul al 
cărui avînt ştia prea bine că nu-l poate stăvili şi se mulțumea să-l țină departe de 
granițele ei. În același timp, tătarii trebuiau împiedicaţi să-şi continue jaful căci 
exemplul lor arăta celor care ar fi fost în stare să facă la fel împotriva dușmanului 
şi, câteodată chiar împotriva prietenilor, folosul pe care-l puteau trage. 

Opresiunea catolică exercitată de Polonia, la care se adăugase şi influența 
unui regim social foarte greu pentru țăranii șerbi, aproape în majoritate ruşi în 
aceste zone, a alungat în pustia străbătută de incursiunile p?:nilor, o mulțime de 
tineri şi de războinici maturi care doreau să tragă foloase din acest exil. Chiar 
polonezi urmăriţi pentru delicte şi crime, au căutat adăpost în această comunitate 
care forma un adevărat ordin al cavalerilor tîlhari. Romînii proveniţi mai ales din 
Moldova, veniră fuga pentru a lua parte la împărţirea prăzilor. Cataractele Niprului 
ofereau o invincibilă linie de apărare împotriva ripostei tătare, iar insulele rîului 
puteau servi drept punct de plecare atît pentru raidurile în stepă cît şi pentru 
incursiuni piratereşti pe Marea Neagră şi, mai tîrziu, pînă pe coastele Asiei. Astfel, 
în sînul celor două naţiuni cuprinse între hotarele statelor lor, s-a format un grup 
numeros de luptători de temut care n-au cunoscut altă lege decît ordinul 

indiscutabil al căpeteniilor lor. Erau numiţi cazaci, în tătară vagabonai, exilați, 
outlaw, un pic din toate astea, iar ei nici nu doreau cîtuşi de puţin să fie altceva. 

Aveau nevoie de un stăpîn şi acesta nu era uşor de găsit printre ei. Dar, nobilii 
ruşi vecini, doritori de o glorie aventuroasă pe care prudenţa calculată a regilor 
Poloniei, educați în spiritul machiavelicei doctrine statale, nu era capabilă să le-o 
dea, s-au arătat destul de dispuși să joace acest rol. Un nobil de țară, Eustațiu sau 
Ostafii Daşkovici, a fost prima lor mare căpetenie care le-a transformat birlogul — 
castelele de la Cercasc şi Kaniev — în fortărețe de neînvins. Nu era un necunoscut în 
Moldova unde de la un capăt la celălalt al domniei sale, Ștefan cel Mare a avut 
mereu ceva de împărţit cu tătarii, iar cînd era amenințat de vreo primejdie, 
hatmanul cazac găsea întotdeauna adăpost sigur pe celălalt mal al Nistrului. 

Eustațiu a fost urmat la conducere chiar de un descendent al viteazului 
domnitor moldav. Ştefan şi-a măritat una din fete, Maria, cu un nobil ucrainean, 
Sangusko, senior de Wisnitz şi din această căsătorie provin cei doi Wiszniowiecki. 
În fruntea cazacilor, Dimitrie sau Mitro ajunsese o adevărată putere politică ce nu 
se prea temea de ordinele regelui Poloniei al cărui supus pretindea că rămăsese; 
Moscova îl aştepta cu braţele deschise în momentele ei de revoltă şi de neliniște şi 
de altfel, el n-a uitat nici o clipă că se trăgea din Voievozii Moldovei. Cînd în 1564, 
s-a ivit prilejul de a ridica pretenţii asupra tronului moldav, unde un aventurier 
grec, slugă a Împăratului, Ioan Heraclit (1), zis Despot, îl înlocuise prin violenţă pe 
Alexandru Lăpuşneanu, ultimul reprezentant al strămoşului Ștefan, el se grăbi să se 
înfățişeze împreună cu cîteva sute de tovarăşi, în faţa viitorilor supuşi care-l 
chemaseră împotriva uzurpatorului. 

Dar, el întîrziind puțin, moldovenii își aleseseră deja un domn pămîntean, 
fără sînge amestecat, pe Ştefan Tomşa (2] şi în lupta împotriva noului voievod, 
Wiszniowiecki a fost învins. Părăsit de ai săi, ascuns de nişte țărani sub o căpiţă de 
fin, a fost prins şi trimis de Tomşa la Constantinopol ca mărturie a victoriei şi a 
fidelității sale. Nefericitul, demn de o soartă mai bună datorită curajului său, a 
agonizat zile în şir atîrnat în furci. 

De atunci înainte, cazacii n-au mai neglijat Moldova căreia tocmai îi 
descoperiseră bogațele cîmpii şi înfloritoarele oraşe. Au făcut în aşa fel încît 
moldovenii înşişi, mereu ocupați să-și aleagă domn nou, să fie nevoiţi să-i cheme. 
Au fost, fără îndoială, cazaci şi în armata polonă care, în 1569, îl înconjurase pe 
Bogdan [3], fiul lui Alexandru Lăpuşneanu, pe timpul cînd acesta spera să recîştige 
prin forță sceptrul moldav, pe care turcii i-l smulseseră pentru a-l vinde unuia dintre 
clienții mai vechi, Ioan, supranumit „cel Cumplit“ [4]. Pentru a-şi păstra domnia 
pîndită de soarta predecesorului său şi Ioan s-a sprijinit pe cazaci atunci cînd a 
recurs la arme împotriva tătarilor şi a ienicerilor lui Paşa-Cigala. A bătut monedă 
de aramă pentru a-şi plăti aliaţii aflaţi sub comanda hatmanului Svierşevski — 
cazacii renunțaseră să-şi mai aleagă conducători din rîndul nobilimii ruse din 
Polonia — şi acest devotat corp de armată, care admira vitejia şi disprețul morţii 
ce-l caracterizau pe voievodul nesupus, l-a însoțit în incursiuni sub zidurile cetăților 
turceşti de la Dunăre şi Nistru: Cetatea-Albă, Chilia, Bender, şi cînd, la Roşcani, 
lîngă Cahul, în „pustiul“ lipsit de apă al Basarabiei meridionale a purtat ultima sa 
bătălie, cazacii nu l-au trădat precum boierii şi s-au jertfit alături de cel pentru care 
şi-au pus onoarea în joc. Sub ochii celor care supraviețuiră dezastrului, Ioan, atras 

prin trădare în cortul comandantului turc, a fost prins şi corpul i-a fost sfişiat de 
patru cămile. 

Cazacii n-au vrut niciodată să creadă în moartea acestui strălucitor erou de 
aventură. Precum lui Ioan, i-au recunoscut dreptul legitim „de moştenitor al 
Moldovei“, oricărui surghiunit vorbitor al graiului moldav ajuns prin părțile 
Niprului spre a le cere sprijin. În fruntea cetei lor îndrăzneţe l-au avut pe un Ioan 
Creţul, apoi pe un Ioan zis „Potcoavă“ întrucît acel frumos tînăr cu lungi plete şi 
privire autoritară rupea cu ușurință bucăţile de fier ce-i cădeau sub mînă. Cu 
ajutorul acestor credincioși tovarăşi de arme, cel numit pînă atunci „Nicoară 
Valahul“ a devenit la Iaşi „Domnul Ioan, prin mila lui Dumnezeu“, iar hatmanul 
cazacilor Chah i-a fost mereu alături ca general și sfetnic, câteva luni cât i-a ținut 
domnia. 

Ioan a fost nevoit să părăsească țara; turcii l-au urmărit cu răzbunarea lor pînă 
în Polonia unde pribegise, iar regele Ştefan Bâthory, care, în Transilvania al cărei 
principe fusese, învățase că pentru a-i servi pe turci niciodată nu trebuie să-i superi, 
l-a prins, l-a aruncat în temniţă şi executat în piața publică din Lemberg. Acest 
bărbat care a ştiut să rămînă pînă în ultimele sale clipe un viteaz, şi-a acceptat cu 
dispreţ soarta. Luă cuvîntul pentru a dezvălui în fața asistenţei, politica prea puţin 
creştină şi deloc cavalerească a unui Suveran atît de puternic, care ar fi putut să-şi 
asume sarcina glorioasă a unui conducător de cruciadă; terminîndu-şi frumoasa 
cuvîntare care făcuse să curgă lacrimi pe multe mustăţi groase ale aventurierilor 
prezenţi, i-a dat sfaturi fratelui său, călăul, pentru ca acesta să îndeplinească cît mai 
bine ce avea de făcut. Corpul i-a fost depus cu toate onorurile cuvenite în biserica 
moldavă din Lemberg, plină toată de negustorii moldoveni sau veniţi din Moldova. 

În stepă acest aspru războinic n-a fost uitat, dar cazacii îşi aduceau mult mai 
bine aminte de Moldova cu frumoase peisaje şi bogății inepuizabile, drum ce părea 
că trebuie să ducă spre ţinuturile Sultanului umplute timp de două secole 
victorioase cu pradă de război. Dacă nimeni nu mai îndrăznea să se prezinte precum 
acela a cărui mîndru cap căzuse în văzul tuturor, au fost stîrniţi alți „moştenitori 
legitimi“ ai tronului moldav. În timpul celor două domnii ale paşnicului Petru 
Șchiopul [5] şi chiar pe timpul celui care îl înlocui pentru o clipă, Ioan [6] Sasul, 
cetele căzăceşti năvăliră din nou în țară, dar nu ca duşmani căci pretindeau că 
restabilesc ordinea legală a succesiunii la tron, ordine tulburată de uzurpările 
turcilor. De patru sau cinci ori după 1571, prin voia hatmanului şi a tovarășilor lui, 
au domnit un Alexandru [7] care a deținut puterea câteva zile, un Constantin (7) 
care a fost mai puțin fericit şi încă vreo cîţiva. La sfîrşitul acelui secol, războinicii de 
pe Nipru l-au pus domn la Iași pe un Petru (9] destul de arătos la înfăţişare care 
pretindea a fi frate cu Bogdan, al doilea fiu al lui Alexandru Lăpuşneanu care, 
considerat niort la Constantinopol, şi-ar fi găsit de fapt adăpost la „nisovii“ stepei, 
aceşti oameni buni, compătimind ghinionul ce-i urmărea pe prinții pribegi; ajutat de 
cazaci, el domni cîteva săptămîni în 1594, pentru a avea apoi, în captivitate la turci, 
soarta îngrozitoare a predecesorului său, prințul aliat al cazacilor, Mitro 
Wiszniewieski. Trebuie să adăugăm faptul că, în această perioadă, cazacii au 
început, influenţaţi fiind de regele Ştefan [10] şi de discipolul acestuia, cancelarul şi 
hatmanul Ioan Zamoyski, să-şi stabilească reguli prevăzînd subsidii care uneori, îi 

puneau la dispoziția regatului, atunci cînd Varșovia nu dorea să-şi asume 
responsabilitatea şi riscurile unei rupturi cu turcii. 

Aceşti oșteni în slujba aventurii începeau să fie văzuţi într-o altă lumină care 
nu avea nimic dinastic în ea. Ca dușmani permanenţi ai turcilor, dădeau năvală în 
oraşele de graniță de mult timp ocupate de ieniceri şi, în zilele de tîrg prăduiau fără 
a ţine seama că printre victime se aflau şi bieţi țărani moldoveni veniți să mai câștige 
ceva. Jefuirea oraşului Orhei mărturiseşte că, de fapt, ei nu luau în seamă hotarele 
întrucît oraşul se afla chiar pe pămîntul deținut de domnitorul moldovean. 

Mai existau printre cazaci, moldoveni de neam curat. După 1590 i-a condus 
un rus, Nalevaico, dar şi un Lobodă, a cărui nume era incontestabil românesc. În 
această perioadă, imboldurile Papei Clement al VIII-lea, interesele împăratului 
Rudolf căruia Sultanul tocmai îi declarase război, ambițiile nevolnicului principe 
transilvan Sigismund Bâthory, au dus la formarea unei alianțe creștine în scopul 
ruinării Imperiului Otoman printr-o cruciadă în care urmau a fi utilizate toate 
forțele disponibile din Orient. Mihai Viteazul, domnul Valahiei şi contemporanii 
săi moldoveni, Aron şi Ştefan Răzvan au fost atrași la cauza răzbunării menite să 
restabilească pentru Casa de Austria, fostul Imperiu de la Constantinopol. 
Bineînţeles că n-a fost uitat nici admirabilul corp de armată al cazacilor. Aceştia au 
primit de la Praga, un falnic steag cu vulturul bicefal al Habsburgilor şi de la Papă, 
soli de limbă slavă aducând alături de îndemnurile acestuia, subsidii a căror elocință 
era şi mai convingătoare. În 1594, cînd invazia tătară declanșată de stăpînii turci 
ajunse aproape de Iaşi şi în văile Maramureșului unguresc, căpetenii cazace s-au 
oferit, mai mult sau mai puţin dezinteresat, să-l ajute pe Aron [11] și frumoasa lor 
infanterie călită în toate greutăţile războiului împotriva turco-tătarilor, a luptat la 
Călugăreni în apărarea Valahiei invadate de vizirul Sinan. În 1599, au fost tovarăși 
de preț pentru Mihai în cucerirea Transilvaniei şi nu l-au părăsit decît atunci cînd 
acesta a fost silit să-şi abandoneze armata învinsă. Au revenit sub steagul românesc 
pentru a lua parte la contraofensivă. 

Caracterul lor național devenise deja unitar. Cazacii nu mai cuprindeau alte 
elemente decît cele ucrainene şi, apropiindu-se de suferința şi de dorința de 
răzbunare a țăranilor asupriți, de acelaşi neam cu ei, se pregăteau pentru o altă 
misiune istorică decît lupta dusă alături de români împotriva poftelor păgîne. 


[1] loan Despot (Heraclidul), Domn al Moldovei între anii 1561 — 1563. 

[2] Ştefan 1'Tomşa, Domn al Moldovei, 1563 — 1564. 

[3] Bogdan Lăpușneanu, domn al Moldovei între anii 1568 — 1572. La 2 octombrie 1569 a depus 
jurămîntul de omagiu regelui polon Sigismund al II-lea August (1568 — 1572), ultimul reprezentant al 
dinastiei Jagello. 

[4] loan Vodă cel Cumplit, Domn al Moldovei între februarie 1572 iunie 1574. În anul 1573 a 
bătut o monedă de aramă, accea, denumirea turcească a asprului. În februarie 1574, loan Vodă a refuzat 
dublarea haraciului către Poartă; 14 aprilie 1574 în lupta de la Jijia, loan Vodă zdrobeşte oastea turco- 
munteană venită să-l instaleze Domn pe Petre Şchiopul; în lunile aprilie-mai 1574, Domnul Moldovei 
atacă cetăţile turceşti Brăila, Tighina şi Cetatea-Albă pe care încearcă să le distrugă cu focul, dar 
garnizoanele otomane au rezistat; 10 iunie 1574, trădat de boieri, loan Vodă este forţat să se retragă 
după o îndîrjită rezistență opusă turcilor în bătălia de lîngă iezerul Cahulului. Se refugiază la Roșcani 
unde este asediat de turci și din cauza lipsei de apă este silit să se predea. În ciuda asigurărilor date este 
ucis de turci. Aliaţii tătari ai oștilor turceşti au primit încuviințarea să prade Moldova. 

[5] Petre Șchiopul, Domn al Moldovei între anii 1574 -— 1591, cu întreruperi în anii 1577 şi 
1579 — 1582. 


172 


[6] Iancu Sasul, Domn al Moldovei în perioada 1579 — 1582, reprezintă o a doua întrerupere a 
domniei lui Petre Șchiopul. 

[7] În februarie 1578, Alexandru, fratele lui Nicoară Potcoavă, ajutat de cazaci ocupă Capitala 
Moldovei, lași. Asediat de oastea moldo-transilvano-turcă, încearcă o ieşire, dar este luat prizionier în 
data de 11 — 12 martie 1578, la Miroslava. 

(8) În intervalul de timp iulie-octombrie 1578, cu ajutorul „Cazacilor“, „domnișorii“ 
transnistrieni Petre, Constantin (fiul lui Nicoară Potcoavă) şi un alt Constantin (fiul lui Ştefan Lăcustă), 
au încercat să preia domnia Moldovei. 

[9] „Domnişorul“ Petru Cazacu, un alt român transnistrian, în octombrie 1592 este înfrînt de 
Aron Tiranul, sprijinit de turci. 

(10) Autorul se referă la Ştefan Bathori, voievod al Transilvaniei (1571 — 1576) şi principe al 
Transilvaniei (1576 — 1583), care la 14 decembrie 1575 a fost alesrege al Poloniei pînă în anul 1587, cînd 
rege al Poloniei a ajuns fiul regelui Suediei Johann III-lea (1568 — 1582) şi cel care în Polonia a întemeiat 
dinastia Wasa, Sigismund al III-lea, devenit mai tîrziu duce al Lituaniei (1587 1632) şi rege al Suediei 
(1592 — 1599). 

[11] Autorul se referă la Aron Tiranul, Domn al Moldovei, cu întreruperi, între anii 1591 — 1595, 
fiind înlăturat din domnie la 24 aprilie 1595 de către Sigismund Bathory care-l ajută pe Ştefan Răzvan să 
ajungă Domn, deși la 16 august 1594 Aron Tiranul încheiase un tratat cu Imperiul hasburgic, care stipula 
acţiuni comune antiotomane şi tot atunci Domnul Moldovei recunoscuse suzeranitatea lui Sigismund 
Bathory. 

(12) Bătălia de la Călugăreni a avut loc la 13/23 august 1595, unde marele vizir Sinan Paşa este 
înfrînt, iar pașa de Timișoara, Hasan, ca şi paşii de Bosnia, Khidr şi Mustafa au fost ucişi, fiind capturat 
marele steag verde. Totuşi, în faţa superiorității numerice a oștilor turceşti, Mihai Viteazul a fost obligat 
să se retragă spre nord. 


CAPITOLUL IV 


COMUNITATEA CULTURALĂ ORTODOXĂ 
ÎNTRE RUȘI ȘI ROMÂNI 


Relaţiile culturale dintre ruşi şi români au devenit foarte strînse mai ales în a 
doua jumătate a secolului al XVI-lea cînd naționalitatea ucrainenilor părea sortită 
să dispară sub vălul copleşitor al influenţei polone. Mînăstirile celor două țări aveau 
fără îndoială, relaţii continue, imposibil de cunoscut în amănunţime din cauza 
materialului documentar insuficient. Dar este sigur că nu din întîmplare fu primit 
fugarul Mitropolit Mardarie, adăpost în mînăstirea Drohobitz, în Galiţia, unde îl 
repăsim în sînul comunității monahale ruse. Ar fi găsit aici acele cărţi liturgice care 
de la începutul acestui secol fuseseră tipărite în Valahia, nu numai spre folosul 
bisericilor româneşti din cele două Principate şi al slavilor transdanubieni, dar şi al 
altor provincii vecine ortodoxiei slavone. 

Am vorbit deja despre sinodul anti-unionist ţinut la Iaşi în 1594, la care a luat 
parte un număr de preoți ruși şi care a avut misiunea de a întări doar credința 
orientală în ținuturile fostei Rusii kievene; Moldova reprezenta un ultim adăpost, 
un sprijin sigur, o încurajare în lupta împotriva iezuiţilor. În aceste împrejurări, fără 
a avea vreo ambiţie de a domina, ea a devenit centrul rezistenţei confesionale în 
jurul căreia s-a format conştiinţa națională a unui întreg popor. Nu trebuie să uităm 
că Moldova avea foarte strînse legături ierarhice cu Scaunul patriarhal de la 
Constantinopol, că numai trecînd pe aici ajungeau în Polonia agenţi greci pe care 
supravegherea iezuită reuşea să-i descopere pentru a-i persecuta şi uneori pentru 
a-i pedepsi ajungîndu-se la o recrudescenţă a fanatismului religios şi, în această 
atmosferă morală a încolţit ideea rusă. Nicefor, didascălul şi pentru câtva timp 
vicarul patriarhal, fusese oaspetele domnitorului moldav [1] înainte de a sfîrşi 
într-o închisoare poloneză plătindu-şi crunt uneltirile. Cînd Patriarhul bizantin 
leremia al II-lea a mers la Moscova pentru a întemeia un Scaun patriarhal pentru 
ruşii Marelui Țar, a străbătut şi țările române [2] unde mereu a fost onorat şi 
întotdeauna a primit ajutor material, iar semnătura Mitropolitului Gheorghe 
Movilă se găseşte pe documentul solemn al noii instituţii. Mai tîrziu, Patriarhul 
Ierusalimului, Teofan, cel care fusese timp de cîţiva ani consilierul şi conducătorul 
spiritual al Bisericii ruse occidentale, a răspuns unei invitaţii a domnitorului Radu 
Mihnea [3]. Ieremia, episcop al Pelagoniei şi Prilepului, oaspete al lui Mihai 
Viteazul, fusese numit episcop al românilor maramureşeni în 1603 de către Radu 
Şerban [4], cuceritorul Transilvaniei înainte de a se refugia în Rusia !. Încă şi mai 
tîrziu, faimosul teolog Meletie Sirigul a fost episcop de Brăila sub Vasile Lupu, 

înainte de a se adresa Țarului ortodox, împreună cu tovarășii săi de studii, Paisie 
Ligaride, un mare predicator și didascălul Arsenie de la Iaşi. Începînd cu mijlocul 
secolului al XVI-lea, Țarul Moscovei comanda la Iaşi, traducerea slavonă făcută de 
Roman Macarie, autorul unei importante cronici în această limbă, a culegerii de 
legi bizantine datorate lui Matei Vlastaris?. 

Dinastia Movileştilor care timp de aproape treizeci de ani a ocupat tronul 
moldav, iar câteodată şi tronul valah [5], i-a favorizat mai ales pe poloni atît sub 
raport politic cît şi religios. Vicarii pontificali, episcopii in partibus, se făleau cu 
dovezile de respect arătate Bisericii catolice de domnitorul Ieremia, întemeietorul 
Casei Movileştilor, care în chiar capitala Moldovei, Suceava, a înălțat o biserică 
catolică. Fratele şi succesorul lui Ieremia, Simion, era soțul unei unguroaice, care în 
actele oficiale purta numele străin de Margit (Margareta) înainte de a fi devenit 
călugărița ortodoxă, Melania. Gabriel [6], Gavrilă, fiul lui Simion, după o scurtă 
domnie în Țara Romînească, s-a stabilit în Transilvania unde s-a însurat cu fiica 
unui bogat nobil maghiar catolic sau reformat. Importante relaţii ale familiei erau 
însă în Polonia, unde Movileştii petrecuseră mulţi ani de exil şi unde Ieremia 
cumpărase o moşie întinsă, la Uscie. 

Totuşi unul dintre aceşti Movilă, chiar propriul fiu al lui Simion şi al acelei 
unguroaice, Petru (1597-1647), numit în Moldova cu diminutivul de Petrașcu a fost 
menit să ridice Biserica ortodoxă rusă şi s-o consolideze pentru totdeauna, să-i dea 
destulă putere pentru a atrage de partea ei Moscova ameninţată la rîndu-i de 
tenacele eforturi ale propagandei iezuite. Pentru a înțelege acest fapt, trebuie să 
ținem seama de şederea alor săi în Galiţia, în anii de restrişte şi să ne amintim cum 
arăta Lyvovul la sfîrşit de secol XVI şi început de secol XVII. Oraşul adăpostea pe 
lîngă numeroşi evrei, armeni, nemți şi polonezi, care-i erau principalii neguţători, şi 
moldoveni, valahi chiar, veniţi cu treburi şi cu care încărcate cu mărfuri orientale, 
boieri scăpaţi din masacrul grupării lor sau de persecuțiile unui nou domnitor, 
conspiratori ocrotiţi de regele Poloniei pregătind o nouă domnie, prinți fugari, 
văduve de voievozi plîngîndu-şi bărbaţii executaţi din ordinul acestui rege, tineri 
pretendenți şi prințese, surorile lor, o mulțime de greci şi de levantini, din Creta, 
Cipru, Rodos, trăitori în apropierea şi sub patronajul acestora. Petru şi-a petrecut 
deci primii ani ai vieţii într-un mediu ortodox. 

A sperat mult timp că-şi poate redobîndi moștenirea moldavă lăsată de 
părintele său şi i se cunosc foarte bine strădaniile făcute în acest scop pe lîngă 
puternicii de la Constantinopol care însă prețuiau mai mult darurile mai bogate ale 
domnitorilor în funcţie. A fost o clipă în care iluziile i s-au spulberat. Tînărul 
Petraşcu-Vodă a devenit umilul călugăr Petru. O mînăstire moldavă n-ar fi putut 
să-i adăpostească mîndria înăbușită, sufletul zdrobit de înfrîngere, renunțarea, setea 
de izbîndă; cel ce a dorit să domnească nu mai avea loc într-o ţară stăpînită de un 
altul. De cealaltă parte a Nistrului, urmaşul Movileştilor avea prieteni şi chiar rude 
întrucît cele trei fete ale lui Ieremia au fost măritate în familii bogate, de origine 
rusă, care aveau strînse legături cu Moldova şi una dintre ele se căsătorise cu un 
Wiszniewieski avînd în vine sîngele unei vechi dinastii moldave. Petru a îmbrăcat 
veşmîntul monahal în celebra mînăstire Pecersca din apropierea Kievului şi sprijinit 
de protectorii săi, a ajuns curînd cîrmuitorul Bisericii ruse în Statul regelui polon, 

un conducător destul de bogat în bani şi în relaţii pentru a putea înfrunta cu 
autoritate amenințările care îi ţinteau Scaunul arhiepiscopal. 

Nu există rus învățat care să nu cunoască opera culturală săvîrşită la Kiev de 
acest călugăr mort înainte de a fi atins bătrînețea, operă fără de care nu poate fi 
explicată renașterea rusă din secolul al XVII-lea, atît din Moscova ţarului cât şi din 
ținuturile polone supuse cârjei sale episcopale. A reformat biserica aşezînd-o pe 
bazele unei stricte ortodoxii, de conservare a dogmei imuabile şi a ritului vechi pe 
care acţiunile agenților veniţi de la Constantinopol şi Ierusalim le-au consolidat; a 
fost fondator de şcoală şi de imprimerii. Produsele tiparnițelor sale, frumoase cărţi 
cu caractere uşor de citit de cei obişnuiţi cu manuscrisele, se întîlnesc în toată 
ortodoxia şi mai ales, la nord de Dunăre, iar coreligionarii săi au învățat catehismul 
după opusculul corectat la porunca sa, de teologi greci şi adoptat de Sinodul de la 
Iaşi, în 1642. K 

Căci niciodată nu şi-a uitat patria pe care cîteodată a şi vizitat-o, pe ascuns, 
pentru a verifica administrarea bunurilor imobile pe care le avea aici. Sinodul de la 
Iaşi a fost condus de bogatul domnitor Vasile Lupu care era mîndru să joace şi sub 
acest raport rolul imperial pe care i-l atribuiau panegiriştii, rol pe care l-a îndeplinit 
într-adevăr prin donațiile făcute Bisericii de la Constantinopol şi prin disciplina pe 
care a restabilit-o şi controlat-o cu asprime în interior. Sinodul a fost mai important 
pentru rolul jucat în cultură şi în strîngerea relaţiilor dintre ruși şi români decât în 
purificarea dogmei pe care a realizat-o. La adunarea din 1594, episcopii celor două 
națiuni s-au întâlnit şi au făcut schimb de păreri asupra conduitei ce trebuia urmată 
pentru a se putea opune doctrinelor heterodoxe care veneau nu doar din 
Transilvania principilor calvini în criză de prozeliţi, ci şi de la Constantinopol unde 
Patriarhul Chiril Lucaris se aruncase în brațele Reformei pentru a-și salva biserica 
şi mai ales națiunea greacă de influenţa catolică şi levantină. Dar mai ales şi-au 
cerut ajutorul reciproc pentru a-şi îmbogăţi Bisericile cu acele elemente culturale 
superioare care pînă atunci, contribuiseră la progresul adversarului lor. 

Curînd i-a ființă la Iaşi o imprimerie [7] care a împrumutat de la Kiev nu 
numai formatul cărţilor sale, modelul frontispiciilor, dar şi caracterul literelor. A 
fost deschisă o şcoală de slavonă și dacă, în materie de cunoştinţe clasice în Iași 
exista cineva — probabil logofătul Eustratie — capabil să traducă bogata frază a lui 
Herodot într-un stil asemănător francezei lui Amyot, a fost nevoie ca dascăli ruşi să 
se stabilească în capitala moldavă pentru a forma elevi în stare să regenereze 
folosirea în documente a acelei vechi şi solemne forme a slavonei care fusese 
părăsită de nevoie în favoarea limbii populare. Numele acestor preoţi profesori, 
formaţi de Petru Movilă, precum Sofronie Pociaţchi, este cunoscut. În aceeași 
perioadă, Vasile Lupu a adus iconari şcoliţi în Occident pentru noile monumente 
religioase, de o bogăţie a ornamentelor necunoscută pînă atunci, cu care, în rîvna sa 
pioasă, îmbogățise Iașii. 

În timpul domniei lui Miron Barnovski [8), după 1620, Mitropolitul Varlaam 
a fost însărcinat să caute în Rusia, la curtea Ţarului ceea ce domnitorul numea: 
„frați de arme în lupta pentru credinţa ortodoxă“, pictori de icoane aparţinînd noii 
şcoli. Avea nevoie de ei pentru ctitoriile credinţei sale profunde, mînăstirea 
Dragomirna — datorată mai mult sîrguinţei arhiepiscopului său, Athanasie Crimca, 
un mare caligraf şi miniaturist al epocii — și bisericile Adormirea Maicii Domnului, 

Sf. Gheorghe, Sf. Ioan cel Nou, din care două sînt cunoscute în Iaşi sub numele de 
Barnovki, biserica de la Bîrnova, din împrejurimile capitalei, în timp ce a treia 
trebuia să fie doar o bisericuţă, înălțată din piatră, la Toporăuți, în Bucovina de azi. 
Căutările lui Varlaam n-au dat roade atunci, dar în 1636, Vasile Lupu însuși îi 
comanda lui Nazarie, la Moscova, icoane pentru bisericile Trei Ierarhi şi Golia şi îşi 
însoțea cererea de un cal arab ca dar pentru Țar. În 1638, domnitorul era preocupat 
de lucrările de sculptură destinate primei dintre bisericile amintite, pe care le 
comandase la Moscova şi i-a adus la Iaşi pe pictorii Sidor Pospeico şi Iacov 
Gavrilov, apoi pe Deico Iacovlev şi Proca Nekitin, într-un moment în care icoanele 
moscovite erau dorite şi de domnitorul valah Matei. "Țarul devenea astfel un 
binefăcător al ctitoriilor lui Vasile Lupu, Rusia înapoiind un vechi împrumut 
Moldovei care nu putea avea la sfîrşitul secolului precedent, pictori de biserici cu 
un stil curat, respectînd tradiţia şi viu în folosirea elementelor renascentiste, precum 
au fost autorii inimitabilelor fresce de la Suceviţa, ctitoria familiei Movilă. 

În fruntea acestei frumoase opere de cultură religioasă se situa Mitropolitul 
Varlaam, autorul unei culegeri de predici pentru duminică şi marile sărbători; era 
fiul unui răzeş de pe lîngă Putna; în rodnica sa muncă a respectat linia care de mult 
era urmată de însăşi Biserica română, în diferitele provincii atît în Moldova cât şi în 
Valahia şi Transilvania. Deşi a fost deseori trimis sol în străinătate — la noii cazaci 
ai lui Bogdan Hmielniski — s-a format numai la școala patriarhală a mînăstirilor 
montane, Secul şi Neamţ, mult mai bune păstrătoare ale tradiţiei, dar este evident 
că modelul urmat de-a lungul întregii sale activități este marele arhiepiscop de Kiev, 
care pentru Varlaam avea prestigiul deosebit al fostei dinastii moldave. Varlaam a 
vizitat, după cum am spus, Moscova şi cînd s-a hotărît să-şi publice traducerea în 
română a Explicaţiilor Evangheliilor, i-a cerut "Țarului ajutor“. 

Acest curent s-a menţinut în Moldova de-a lungul întregului secol. Valahia, 
condusă de bunul, bătrînul şi piosul domnitor Matei Basarab, n-a întîrziat să 
absoarbă aceste influenţe. A existat pe aceste meleaguri o cultură religioasă cu 
aceleaşi trăsături dominante: reintroducerea slavonei în documentele domneşti, fie 
cu ajutorul formularelor bilingve sau al culegerilor de cuvinte — adevărate 
dicționare — precum aceea datorată călugărului Mardarie de la Cozia; 
reîmprospătarea prin noi ediţii a tezaurului de liturghiare în slavonă; înființarea de 
imprimerii domnești; chiar și un început de activitate literară profană, cel puţin prin 
traduceri (circulau în Valahia, traduceri după Imitaţia lui Hristos [9] şi Varlaam 
și Ioasaf), dar alăturîndu-se mişcării generale a culturii slavone reînviate şi iznorînd 
— cel puţin în ce priveşte Valahia — avântul fatal al literaturii în limba populară care, 
trebuia să pregătească ea singură viitorul naţional. 

Principatul valah, care a avut ca episcopi numeroase persoane pioase şi 
active, nu poate prezenta nici o personalitate de talia Mitropolitului moldav 
Varlaam. Marele cărturar al Curţii simple, dar nu și lipsită de ambiţii, a 
domnitorului Matei, este propriul său cumnat, fratele Doamnei Elena, Udrişte 
(ceea ce, după spusele lui, ar fi însemnat Oreste) Năsturel. Nu se cunosc 
împrejurările în care şi-a desăvârşit educaţia, dar era nu numai un bun cunoscător al 
slavonei, dar şi un adevărat rus în privinţa stilului traducerilor sale îngrijite şi a 
prefeţelor grandilocvente. Aspectul lor literar ar fi suficient pentru a arăta 
întinderea și profunzimea influenţei exercitate asupra țărilor române de acel frate 

surghiunit, Petre Movilă, de la care ni s-au păstrat şi nişte însemnări intime 
redactate în româneşte. 

Lui Dosoftei, episcop de Roman, adevăratul urmaș al lui Varlaam pe tronul 
arhiepiscopal moldav, i s-a atribuit o origine galițiană [10). Numele mamei sale, 
Misira, pare să dezvăluie o descendență armenească arătînd aceeaşi direcţie. 
Dosoftei cunoștea perfect slavona și stilul traducerilor sale — din greacă, slavonă sau 
polonă — avea particularități de o savoare ciudată. Latina nu-i era necunoscută [11), 
limbă pe care preoţii Orientului o dispreţuiau considerînd-o o ameninţare pentru 
sufletul lor. Vorbea de peisajele Rusiei, de mînăstirea Pecersca din Kiev de parcă 
le-ar fi vizitat. Influenţa galițiană, rusă este vizibilă în toată opera sa, una dintre cele 
mai mari şi mai durabile din literatura română. Nu exista pînă la tipărirea scrierilor 
sale, o operă care să nu îi fost în relaţie cu această influență determinantă. O parte 
a creaţiilor sale care nu au putut fi tipărite în Moldova, unde tiparniţa lui Vasile 
Lupu și a lui Varlaam dispăruse în timpul luptelor ce au urmat căderii lui Vasile 
Lupu, a trebuit să fie imprimată la Uniev, în Rusia, unde călugării înființaseră o 
bună tipografie cu caractere chirilice. Cînd, mai tîrziu, a avut bucuria de a-și putea 
tipări cărţile în Moldova, i-a cerut Țarului și Patriarhului Moscovei în 1679, 
elemente pentru tiparniţa care s-a păstrat şi chiar dezvoltat sub diferite forme după 
moartea sa. În 1691, a fost nevoit să părăsească Moldova alăturîndu-se armatelor 
regelui Ioan Sobieski pe care-l întîmpinase în numele viitorului moldav. La Stryi, 
apoi la Zolkiev a rămas în mijlocul rușilor din Polonia pînă la sfîrşitul vieţii, în 1694, 
Nu l-a uitat pe Țar pe care îl ruga printr-o scrisoare din surghiun să binevoiască a 
face ceva pentru „a linişti furtuna nenorocirii sale“. În exil, Dosoftei şi-a părăsit cu 
totul activitatea de scriitor român străduindu-se să dea versiuni slavone Epistolelor 
Sfîntului Ignatie Teoforul, Comentariilor lui Simion 'Tessalonicul şi Cuvîntărilor 
Sfintului Ioan Hrisostom$. Un nepot al lui Dosoftei, care făcea referiri la niște rude 
din Lvov, precum Chiriac Papara — Pahomie Ispanovski — a ajuns mai tîrziu episcop 
de Voroneţ“. 

Aceasta a fost în mare opera săvirşită de moldoveanul Petru Movilă şi ea a 
fost menită să regenereze mai tîrziu viața ierarhică a Rusiei moscovite. Un bun 
cunoscător al acestei Rusii, Anatole Leroy-Beaulieu, scria următoarele: Nepurînd, 
precum în războaie sau în administraţie, să folosească aici străini, Petru cel Mare 
a folosit pentru reformarea Bisericii, ucraineni educați în Academia de la Kiev, 
sub influența Europei ”. 

Moldova mai dăduse cărturari Rusiei, precum acel Pamva Berinde a cărui 
nume aminteşte de un vechi pretendent la tron din vremea lui Ștefan cel Mare, 
Berindeiu (acest nume de familie se mai întîlneșşte şi azi în Romînia). 

Dar cel care a profitat cel mai mult, în a doua jumătate a secolului, de cultura 
laică în formare în Rusia moscovită, a fost spătarul Nicolae Milescu. 

Originar din ţinuturile Vasluiului, dintr-o familie nobilă, dar destul de 
modestă, trebuie să fi urmat lecţiile lui Eustrate şi ale altor dascăli slavoni de la 
miînăstirea Trei Ierarhi, dar i-a depăşit cu mult. Capabil să traducă din greacă şi din 
slavonă cu aceeași ușurință, cunoștea latina, chiar şi turca, avea solide cunoştinţe 
teologice nemaiîntilnite la alți cărturari moldoveni, un discernămînt sigur în 
problemele controversate ale dogmei şi un interes deosebit pentru amestecul de 
tradiţii străvechi, de superstiții naive, de aritmetică şi de divinitate şovăitoare în 

ceea ce priveşte natura, care în acea epocă, era pentru aceste ţări — şi pentru Rusia 
— singura şi adevărata ştiinţă. 

Dar spătarul avea şi ambiţii de alt soi şi ele erau primejdioase. A servit el 
oare, cum pretinde cronicarul [12], cauza unui principe împotriva altuia care 
păstrîndu-şi scaunul domnesc, s-a răzbunat pe aderenţii adversarului său? Sau, el 
însuşi datorită unui secret de familie necunoscut nouă a năzuit la tronul moldav? 
Am fi înclinați spre această din urmă ipoteză întrucât pedeapsa ce i-a fost aplicată 
de domnitorul Ștefăniță, fiul lui Vasile Lupu, constînd în crestarea nasului, nu-i 
afecta decît pe aceia care prin această desfigurare nu se mai puteau arăta cuviincios 
în faţa poporului, ca stăpîn. 

Acest tînăr şi bogat senior, pînă atunci sfetnicul de taină al lui Ștefăniță, care 
uimea Iașii prin splendoarea harnaşamentului cailor şi a caleştilor atelate după 
eticheta princiară, şi-a părăsit pentru totdeauna ţara. De fapt, nu era la prima lui 
călătorie. În 1657 însoțindu-l în Occident pe domnitorul Gheorghe Ștefan, 
surghiunit din Moldova şi retras la Stettin în Pomerania, pare să-şi fi folosit timpul 
liber pentru a traduce în română Sfînta Scriptură după un isvod elinesc, traducere 
a cărui manuscris a fost de curînd găsit. Îl regăsim la Stockholm unde fiind consultat 
de ambasadorul Franţei asupra diferenţelor dintre dogma orientală şi cea 
occidentală, în legătură cu marea polemică jansenistă, are prilejul de a scrie o mică 
lucrare teologică cu titlu simbolic. În calitate de sol al nefericitului „văr“ moldav, a 
fost primit de însuşi Ludovic al XIV-lea?. 

După mutilarea sa, Nicolae Milescu, Spătarul de odinioară s-a dus la Moscova 
aflată sub domnia Țarului Alexei căruia i-a fost mai întîi interpret la 
„departamentul soliilor“, înainte de a-i fi încredințată o misiune în China, în marele 
„Kitai“ necunoscut şi misterios. La întoarcere a adus cu sine o lucrare care este în 
întregime o carte de descrieri geografice, bogate și precise, tradusă mai întîi în 
greacă de Hrisant Notaras în timpul şederii sale la Moldova, unul dintre cei mai 
străluciți cîrmuitori ai Orientului ortodox, pe atunci, simplu paroh al Bisericii din 
Ierusalim, căreia îi va fi Patriarh. 

Neculce, boier moldovean, care a petrecut după 1711 mai mulţi ani în Rusia, 
ca epavă a războiului pierdut de Ţarul Petru împotriva turcilor, istoricește că, la 
întoarcere, după o şedere „de vreo doi trii ani“ în Extremul Orient, Milescu a fost 
prădat de boierii administratori ai imperiului, a doua zi după moartea lui Alexei, de 
cadourile strălucitoare pe care le-a adus. „un blid plin de petre scumpe, şi un 
diamant ca un ou de porumbel“ şi trimis în surghiun în Siberia unde s-a întors ca 
un exploator fericit. Dar tînărul "Țar Petru înștiințat de sărăcia în care se găsea 
Milescu i-ar fi întrebat pe senatori: Unde e dascălul meu, cel ce m-au învățat carte? 
Acuma curînd, să mi-l aduceți!. Ţarul l-a primit cu bucurie, i-a restituit averea şi a 
cumpărat pentru visteria imperială marele diamant al chinezilor, pentru care se zice 
că ar fi plătit optzeci de pungi de bani. Mai mult, Petru i-ar fi făcut cinstea de a-i 
rade cu propria-i mînă barba celui care pînă atunci păstrase acest însemn al 
demnităţii orientale. Neculce nu se înșela atunci cînd îşi încheia astfel povestirea: Și 
au trăit Cîrnul pînă la a doua domnie a lui Mihai Vodă Racoviţă și atunce au 
murit. Care mare cinste i-au făcut împăratul la moartea lui și marepărere de rău 
au avut după dînsul, că era trebuitor la acele vremi. 

Rămas-au acelui Cîrn feciori și nepoți și au agiuns unii de au fost 
polcovnici spre slujba oștirei, că se însurasă el acolo, de luasă Moscalcă. Și s-au 
mai dus după dînsul de aici din Moldova trei nepoți de frate, de se așezase și ei 
pe lîngă unchiul seu. Și acei avea mila de la împărăție și acolo au muril. 

Nicolae Milescu, în afara meritelor sale de explorator contestate de neamțul 
Briickner, este demn de atenţie în dezvoltarea civilizației ruse prin versiunea slavă 
dată vechilor cărți de „ştiinţă“ bizantine — opuscule tratînd semnele prevestitoare 
ale evenimentelor sau rolul jucat de Sibile în soarta umană. E posibil ca de această 
muncă să fi profitat mai ales învățămîntul care l-a avut pe Petru cel Mare drept 
obiect. : 

În această perioadă litera moscovită cu o frumoasă tăietură rotundă era 
folosită nu numai în Moldova, dar şi în Valahia vecină, unde opera de tipograf era 
săvirşită de un călugăr originar din Iviria Caucazului, Antim, adus de la Muntele 
Athos şi protejat de marele patron al culturii orientale — pînă la Tiflis în Georgia 
şi la mînăstirile din Siria şi Arabia creştină — bogatul domnitor iluminat Constantin 
Brîncoveanu (1688-1714). Prin complexa lui personalitate artistică a adus în cultura 
românilor elemente împrumutate atît de la Bizanțul ce supraviețuia pe Muntele 
Athos, cît şi de Ia civilizația armeană a Iviriei. Dar acest cunoscător al vechii slavone 
pare să fi avut şi alte legături cu Moscova în afara acelei cereri de litere tipografice. 
De curînd, într-o bibliotecă din Kiev, a fost găsit un manuscris admirabil împodobit 
cu miniauri aparțin înd acestui călugăr, hirotonisit egumen al mînăstirii Snagov, apoi 
episcop de Rîmnic şi în cele din urmă, Mitropolit al Valahiei. În orice caz, a fost 
agentul politicii creștine în țară, lucrînd în 1711 pentru ruși și pentru Imperiul 
austriac în 1716, ceea ce i-a atras destituirea urmată de o moarte misterioasă, în 
mîinile turcilor. 

Dar asta ne împinge spre expunerea relaţiilor politice dintre români și 
Moscova, relații înfiripate încă din vremea lui Ștefan cel Mare. 


NOTE 


1. Vezi, Silviu Dragomir, Conrribujii la relaziile Bisericii române cu Rusia în secolul al XVII-lea, în, 
Analele Academiei Române, anul 1912; rezumat în „Buletinul francez al secţiei istorice“, |. pag. 94 — 
un episcop de Muncaciu, Petroniu, ia parte la sinodul care reglementează probleme ierarhice ale 
Moldovei. 

. Ibid, 

. Silviu Dragomir, op. cir. pag. 26. 

„ Ibid., pag. 26. 

. Silviu Dragomir, op. cit. pag. 27-28. 

. Ibid, pag. 29. 

. Revue de deux mondes, XLIV, pag. 11. 

. Vezi, N. Iorga, Re/arions enrre /a France er les Roumains, laşi, 1917, pag. 41-42. 


OAIANULUWUNR 


[1] Nicefor Parhasios, „dascăl“ și „cîntăreţ“ patriarhal s-a ocupat, la începutul venirii sale în 
țările române, de afacerile Patriarhului de Constantinopol Ieremia, cunoscut ca „patriarhul strîngător de 
pomeni“. La Constantinopol a reprezentat interesele lui Aron Tiranul (1591 — 1595) și datorită intrigilor 
sale un fost domnitor român, Petru Cercel, domn al Ţării Româneşti între anii 1583-1585 şi-a aflat 
sfîrşitul în apele Mării. EI ne lasă să înţelegem că în anul 1593 ar fi împiedicat planul Marelui-Vizir, Sinan 
Pașa, de-a transforma țările române în paşalic, În 1592, patriarhul leremia l-a numit „exarh patriarhal“ 
peste țările de dincolo de Dunăre şi „dascălul“ Nicefor revine în Principate în anul 1595 însoțind 

armatele turce ale lui Siman Paşa, deşi se consideră că numirea lui Mihai Viteazul ca Domn al Ţării 
Româneşti i se datora în bună parte „exarhului patriarhal“. EI a participat în zilele de 13 — 17 august 
1595, la sinodul de la Iași, ţinut pentru a stopa propaganda catolică făcută în ținuturile ruseşti și 
românești. Domnul Moldovei care l-a primit pe Nicefor şi la care se referă N. Iorga este Ştefan Răzvan, 
Domn al țării un singur an, 1595, numit la 24 august Sigismund Bathory, Voievodul Transilvaniei, pentru 
a crea o zonă tampon în calea polonilor și a turcilor. În lupta din 13 decembrie 1595, de la Areni, Ştefan 
Răzvan este înfrînt de o oaste polonă condusă de cancelarul Jan Zamoyski și numit Domn al Moldovei 
leremia Movilă. Fostul Domn, Ştefan Răzvan este tras în țeapă. 

[2] Ieremia al II-lea, Patriarh al Constantinopolului a vizitat Bucureștii lui Mihnea Turcitul 
(1577 — 1583; 1585 — 1591) în a doua domnie a acestuia, Iașii lui Petru Șchiopul (1574 — 1591), pe cînd 
Mitropolit al Moldovei era Gheorghe Movilă (1587 — 1591). 

[3] "Teofan, Patriarhul Ierusalimului, a fost invitat la Moscova pentru luna martie 1617. Ajuns 
în Moldova, unde era Radu Mihnea la prima sa domnie în acest Principat 1616 — 1619, Patriarhul 
Jerusalimului a așteptat mult timp solii ruși, care trebuiau să-l însoțească într-o călătorie atît de grea și 
de primejdioasă pînă la Moscova, prelungindu-și astfel șederea în Moldova pînă în luna iulie 1618. 

[4] Radu Şerban a fost ales Domn al Țării Românești la 20 octombrie 1601 în tabăra de la 
Cirstineşti de către oastea lui Mihai Viteazul, la care se alăturaseră şi boierii Buzești. Neputînd opri pe 
Simion Movilă sprijinit de poloni şi tătari, Radu Şerban se refugiază în Transilvania unde jură credinţă, 
la 6 noiembrie 1601, împăratului Rudolf al II-lea. În zilele de 13/23 — 14/24 septembrie 1602, în luptele 
de la Ogretin şi Teiuşani, Radu Șerban înfrînge forțele coalizate ale lui Simion Movilă şi ale hanului 
tătar. În cursul luptei, boierul Stroe Buzescu provoacă la luptă și-l ucide pe cumnatul banului. Rănit, 
Stroe Buzescu moare la 2 octombrie 1602. La 17 iulie 1603, Radu Şerban chemat în ajutor, de Gheorghe 
Basta, împotriva răscoalei ungurilor conduși de Moise Secuiul, în lupta de lîngă Braşov, oștile muntene 
zdrobesc oastea lui Moise Secuiul, care este ucis în timpul luptei. 

[5] Autorul se referă la domniile din Țara Românească ale lui Simon Movilă (1600 — 1601), și 
Gavril Movilă care a domnit de două ori, prima dată un singur an, 1616, şi a doua oară doi ani, 1618 — 
1620; 

[6] Dinastia Movilă a fost inaugurată în Moldova de prima domnie a lui leremia Movilă (1595 
— 1600) și s-a sfîrşit cu o a doua domnie a lui Moise Movilă (1633 — 1634). Autorul se referă la o a doua 
domnie din Ţara Românească a lui Gavril Movilă (iulie 1618 — iulie 1620). La 20 mai 1619, Gavril Movilă 
a încheiat cu Gavril Bethlen un tratat, cunoscut sub numele Tratatul de la Alba Iulia, care prevedea 
modalităţi de soluționare a litigiilor de hotar şi restituirea reciprocă a ţăranilor șerbi şi a țiganilor fugari. 

[7] Tipografia de la Iaşi şi-a datorat apariţia voinţei politice a lui Vasile Lupu, ajutorului 
kievean trimis de Petru Movilă în Moldova sa natală şi puterii spirituale a Mitropolitului 
moldovean Varlaam. Prima carte imprimată în această tipografie a fost în anul 1643 şi purta titlul Cartea 
românească de învățătură. 

[8] Miron Barnovschi-Movilă, Domn al Moldovei de două ori; prima dată între anii 1626 — 
1629, iar a doua oară pentru aproximativ două luni în anul 1633, cînd Alexandru Iliaș a fost silit să 
părăsească Domnia, în luna aprilie 1633, din cauza mişcării declanșată împotriva sa de boierimea , 
pămînteană, mișcare care s-a extins foarte mult căpătînd un caracter larg naţional şi popular prin 
participarea țărănimii; sfetnicul Domnului, Batişte Vevelli, a fost ucis de ţărani. La 22 iunie 1633, Miron 
Barnovschi a fost executat la Constantinopol, pe acest fond de grave tulburări sociale ce neliniştea 
Poarta. Mai mulţi boieri, între care şi vornicul Lupu i-au adus lui Barnovschi învinuirea că este unealtă 
a polonilor. 

[9] Imitatio Christi, a fost tradusă de către Udriște Năsturel din limba latină în limba slavonă și 
a fost tipărită în anul 1647, în tipografia de la Miînăstirea Dealu, cu cheltuiala doamnei Elina, soția 
Voievodului Matei Basarab, la cererea călugărilor sîrbi de la mînăstirea Hilandar. În prefața cărții 
dedicată Mitropolitului Moldovei Varlaam, Udrişte Năsturel ne spune că avea cunoştinţă despre mai 
multe traduceri ale acestei lucrări „în mai multe limbi orientale şi occidentale“. Cartea fusese tradusă în 
anul 1604 în limba maghiară, iar în anul 1620 apare la Viena o nouă ediţie a traducerii germane. În anul 
1651, Corneille publică o traducere franceză în versuri a acestei lucrări. Deşi cartea nu a fost tradusă în 
limba română, deci într-o limbă națională, gestul lui Udrişte Năsturel aparţine unui curent cultural 
occidental creat în jurul acestei binecunoscute lucrări. 

[10] Sărăcia documentelor nu a permis, nici pînă în prezent, cercetărilor să elucideze originea 
Mitropolitului Moldovei Dosoftei. N. Iorga, însuși, a rămas în faza supoziţiilor, văzînd o ascendență 
armenească pe linie maternă într-o Galiţie unde orice amestec era posibil în acea epocă, atîta vreme cât 
locuiau regiunea, trăind împreună, atît ruși, ucrainieni, polonezi, cât şi evrei, armeni sau greci. Atît în 

această lucrare apărută în anul 1917, cât şi în cele ulterioare, Istoria literaturii religioase (1925) şi Istoria 
bisericii românești (1932), N. Iorga rămîne la părerea unei origini, în general, poloneze, dar marcată de 
amestecul etnic galițian, mama viitorului Mitropolit putînd fi armeancă şi tatăl liovean. Primul om de 
cultură care la socotit polonez pe Mitropolitul-cărturar, a fost B. P. Hașdeu care ne spune despre 
„moldoveanul““ Dosoftei că era dintr-un neam de negustori răsăriteni, tatăl său chemîndu-se Leontari, 
bunicul Barila, iar mama Misira, toate nume care nu sună româneşte, ipoteză publicată în revista 
condusă de Haşdeu: Arhiva istorică 1864, p. 118. Aceeaşi ipoteză a fost susținută şi de următorii 
cercetători: G. Popovici, în lucrarea sa Indexzo!kieviensis, publicat în revista „Candele“, III, 1884, 9, 11, 
12 şi IV, 1885, 1,2; Ştefan Dinulescu, Viaţa şi scrierile lui Dosoftei, mitropolitul Moldovei, Cernăuşi, 
1895; Alexandru Apostol, Viaţa și activitatea lui Dosoftei, Mitropolitul Moldovei, Botoşani, 1897; 
Ştefan Ciobanu, Dosoftei Mitropolitul Moldovei, Iaşi, 1918; Conrribuţiuni privitoare la originea și 
moartea mitropolitului Dosoftei, Bucureşti, 1920. Mai nou, cercetătorul Nicolae Grigoraş, în studiul său 
Originea, formaţia și preocupările istorice ale miropolitului Dosoftei, publicat în „Studii. Revistă de 
istorie“, Bucureşti, XXVII; 1974, 10, lansează o altă ipoteză prin care susține o îndepărtată origine 
aromână a familiei. Mitropolitul Dosoftei, pe numele său laic Dimitrie, ar fi originar din părţile Sucevei, 
se pare din neam de mazili, ca fiu al lui Leonte Barila (Bărilă sau Borîlă) și al Mariei, născută Misira. doi 
fraţi ai săi, Chiriac şi Vasile, sînt atestaţi ca locuitori ai Sucevei în anul 1673. Unul dintre părinţi, mai 
probabil mama sa născută Misira, se va fi înrudit cu ramura macedoneană Papară din Galiţia. Pentru un 
Chiriac Papară, o rudă a lui Dosoftei, viitorul mitropolit solicita în anul 1683 protecția Patriarhului 
Ioachim al Moscovei, această rudă fiind persecutată de episcopul unit Iosif Şumleanski. 

[11] Despre cultura solidă a mitropolitului Dosoftei, cronicarul lon Neculce ne spune în cronica 
sa: Acest Dosoftei mitropolit nu era om prost de felul lui. Și era neam de mazil; preîn vățat, multe limbi 
ştie: elinește, latinește, slovenește și altă adincă carte și învăţătură. Deplin călugăr și cucernic, și blind 
ca un miel. În şara noastră pe această vreme nu este om ca acela. 

[12] Autorul face aluzie la cronicarul lon Neculce care relatează raporturile dintre Ștefăniță 
Lupu, Domn al Moldovei (1659 — 1661) şi Nicolae Milescu: „Şi lui Ștefăniță Vodă îi era pre drag, şi-l 
ținea pre bine, şi tot la masă îl punea, şi să giuca în cărți cu dînsul, şi la sfaturi, că era atuncea grammatic 
la dînsul. Jar cînd au fost odată, nu s-au săturat de bine și de cinste ce avea la Ștefăniță Vodă, ce au șezut 
şi-au scris nişte cărţi viclene şi le-au pus într-un băț sfredelit şi li-au trimis la Constantin Vodă cel bătrîn 
Băsărabă, în Țara Leşească, ca să ridice de acolo cu oşti, să vie să scoată pre Ștefăniță Vodă din Dommie. 
Iar Constantin Vodă n-au vrut să se apuce de acele lucruri ce-i scriia, ce s-au sculat şi au trimis bățul acel 
sfredelit cu cărţi cu tot înapoi la Ștefăniță Vodă, de li-au dat. Deci, Ştefăniţă Vodă, cum au văzut băţul 
cu cărțile, sau pre mîniîiat şi l-au şi adus pre acel Nicolai Milescul înaintea lui, în casa cea mică, şi au pus 
pre călău de i-au tăiat nasul. Scoţind Ştefăniţă-Vodă în grabă hamgeriul lui din brîu, au dat de i-au tăiat 
călău nasul. Şi n-au vrut să-l lasă pre calău să-i taie nasul cu cuțitul lui de calău, ce cu hamgerul lui 
Ștefăniță Vodă i-au tăiat nasul. După aceia, Nicolai Cîrnul au fugit în Țara Nemţească şi au găsit acolo 
un doftor, de-i tot sloboziia sîngele din obraz şi-l boţiia la nas, şi aşia din zi în zi sîngele să închiega, de 
i-au crescut nasul la loc, de s-au tămăduit. Iar cînd au vinit aicea în țară, la domniia lui ]liiaş Vodă, numai 
de abia s-au fost cunoscând nasul că-i tăiat. Numai tot ne-au șezut în țară mult, de ruşine, ce s-au dus la 

- Moscu, la marele împărat, la Alexei Mihailovici [...]“, citat din Ion Neculce, Opere, ediţie critică de 
Gabriel Ştrempel, Bucureşti, 1982, p. 189 — 190. 

CAPITOLUL V 


PRIMELE RELAȚII E 
DINTRE MOLDOVA ȘI RUSIA MOSCOVITA 


Prima soție a lui Ştefan cel Mare a fost o prințesă kieveană, Evdokia, sora — 
spune cronica oficială — Țarului Simeon, adică a acelui cneaz pe care călugărul 
kievean a considerat că-l poate împodobi cu titlul vechilor împărați bizantini. Ea a 
precedat-o în cetatea de scaun a Sucevei, pe Comnena din Mangopul Crimeii, 
Maria, care pe draperia menită a-i acoperi mormîntul este înfăţişată cu vulturul 
imperial de Trebizonda pe veşmînt. Evdokia apare şi ea pe pereţii bisericii Sf. 
Nicolae din apropierea reședinței domneşti: un chip palid şi trist, cu trăsături aspre, 
lipsite de orice urmă de frumuseţe; o lungă rochie împodobită cu flori o acoperă. 

Prezenţa ei pe tronul Moldovei a fost foarte scurtă: a coborît curînd în 
mormînt, la mînăstirea Putna. Din această căsătorie pare să fi rezultat o fiică, Elena 
sau Olena, care va deveni soția unui prinţ moscovit, fiu al moştenitoului marelui- 
cneaz Ivan Vasilievici. 

Trimişi ai lui Ivan au ajuns la Suceava pentru a o lua pe logodnica prințului şi 
au dus cu ei şi prima cronică a Moldovei aliată de acum Moscovei; cronica a fost 
imediat introdusă în volumul de anale — genealogia domniţei alăturîndu-se astfel 
celei a familiei domnitoare a Moscovei. Acest capitol moldav, intercalat într-o 
lucrare istorică străină constituie un tezaur pentru cercetători. 

Elena n-a avut zile fericite în noua sa patrie. Mamă a unui fiu Dimitrie, menit 
a-şi urma tatăl pe tron, ea a întîlnit o rivală puternică în cea de-a doua soție a 
bătrînului cneaz, Sofia, pe care o solie solemnă fusese trimisă s-o caute tocmai în 
Italia pe lîngă Pap devenit protectorul ultimilor Paleologi imperiali, în exil. Această 
femeie întărea cu drepturile ei asupra Coroanei Constantinopolului ambițiile 
marilor prinți, ambiţii alimentate de Cartea Regilor şi cronografia bizantină ajunse 
în cnezatul Moscovei cu mult înainte de căderea Imperiului de Răsărit. Sofia a ieşit 
învingătoare din această luptă nemiloasă. Soțul Elenei murind, problema 
succesiunii trebuia rezolvată imediat, dar învingător a ieşit Vasile, fiul grecoaicei 
din Bizanţ. Micul Dimitrie a dispărut în viltoarea vremii, iar mama lui a gustat din 
plin suferințele închisorii, după ce va fi visat, poate, ca fiică ambițioasă a 
autoritarului Ştefan, să conducă Împărăția în numele copilului ei. 

Relaţiile politice au fost şi ele determinate de aceste legături de familie. 
Problema viitorului rușilor occidentali a fost din nou pusă la sfîrşitul acestui secol al 
XV-lea. Prinţul lituanian din ramura Jagellonilor [1], înainte şi după urcarea sa pe 
tronul Poloniei, pretindea că reprezintă, împotriva acestui Țar al stepei pe jumătate 
mongol, legitimitatea domniei asupra ucrainenilor. Izbucni un război [2] care 


183 


pentru Moscova a fost nu numai greu, dar la un moment dat, a reprezentat şi un 
mare pericol. Cele două părți nu puteau rămîne indiferente față de poziţia lui 
Ştefan ale cărui ținuturi se mărgineau la apus cu vechea moştenire lituaniană. 

Alexandru, regele polon, l-a bănuit de a se fi aliat cu Ţarul, pe acest dușman 
înverşunat al fratelui şi predecesorului său Ioan-Albert, care invadase Moldova, în 
1497. Cînd, în 1501, Ştefan a trimis solie Moscovei, prin boierul Şandru, acesta a fost 
împiedicat să treacă prin ţinuturile regelui. Totuşi, Ştefan pretindea că l-a însărcinat 
cu o singură misiune, în afara protestului împotriva tratamentului la care îi era 
supus nepotul: să ceară moscovitul să se alăture prinților creștini împotriva 
păgînilor dacă nu vrea să-i vadă pe moldoveni mărșăluind împotriva lui, alături de 
polonezi. 

Această luptă împotriva turcilor pentru a-şi păstra frontierele, apoi pentru a 
redobîndi Chilia şi Cetatea-Albă (Moncastro, Akkerman), porți deschise la gurile 
Nistrului spre Dunărea de jos şi Marea Neagră, a fost ideea călăuzitoare în politica 
prudent calculată şi susținută de o neobosită energie, a celui mai măreț dintre 
domnitorii români. Numai prin marile eforturi ale spiritului său superior a reuşit 
să-i transmită fiului său, Bogdan, moştenirea moldavă mărită prin cucerirea mult 
disputatei Pocuţii. A urmărit cu atenție demersurile lui Ivan şi un călător, 
Herberstein, afirma că Ștefan, înțeleptul, se minuna văzîndu-l pe acela cum îşi 
atinge doar prin şiretenie scopurile pe care el nu le putea ajunge decît ținînd zi şi 
noapte sabia în mînă la hotarele Moldovei. 

Multele bătălii purtate de Ştefan au legat indisolubil de Moldova ideea 
cruciadelor, în ceea ce priveşte posibilitatea de a o realiza în Orient. La vreo treizeci 
de ani după moartea domnitorului, un scriitor moscovit căruia, datorită 
împrejurărilor tulburări, nu-i cunoaștem numele, se adresa cu speranța arzătoare de 
a vedea începînd războiul împotriva păgâînilor, lui Petru Rareș, fiul lui Ştefan şi 
succesorul fratelui său Bogdan, cunoscut pentru răfuielile sale din Transilvania, pe 
care năzuia s-o stăpînească în întregime (la un moment dat, avea un sfert din 
principat) şi pentru îndelungatul conflict cu Polonia în problema Pocuţiei, pierdută 
din nou de Moldova. Voievodul din Suceava trebuia să se aşeze în fruntea coaliției 
creştine menite să-i alunge pe turci din Europa. Prudent, căci mai fusese alungat din 
țară, în 1538, de intervenţia personală a Sultanului Soliman Magnificul, acesta s-a 
mărginit la a trimite provizii contra chitanță dacă nu şi pe bani, electorului de 
Brandenburg, Hohenzollern de Berlin, Joaquin, care a condus contingentele 
germane ale noii cruciade împotriva ienicerilor din Pesta. 

Către sfîrşitul secolului XIV, pelerini plecați din Moscova, au străbătut un 
colț de pămînt românesc, prin părțile Cetăţii Albe pentru a merge pe mare la 
Țarigrad să se roage. De două sau trei ori, ei amintesc de Moldova în scurtele lor 
însemnări de călătorie, cel mai adesea lipsite de orice interes istoric, însemnări de 
curînd traduse în franceză de Mme de Kitrowo. Probabil, li s-a alăturat şi nişte 
negustori cu toate că produsele celor două țări erau aproape aceleaşi, iar între ele 
se afla Polonia, cel mai adesea duşman vecinului din est sau a celui din vest. 

Însă, prin tratate regatul trebuia să rămînă deschis comerțului dintre Moldova 
şi ținuturile marelui cneaz cînd negustorii se arătau cu scrisori de trecere din partea 
temutului Sultan. Sub Soliman (3) acești „mari neguțători“ imperiali au trecut, 
probabil pentru întîia oară, Nistrul pentru a se duce, trecînd prin Polonia, să caute 

anumite mărfuri — blănuri, fildeș, „dinţi de peşte“. Aduceau cu ei pentru schimb, 
mirodenii şi vinuri orientale, înlocuite mai tîrziu cu bunul „vin valah“, adică 
moldovenesc, de Cotnari şi mai ales de Odobeşti, mai puţin scump și mult apreciat 
chiar la Lemberg. Numele unuia dintre emisari este cunoscut: documentele 
poloneze îl menţionează de mai multe ori pe Andrei Calkokondylas, un grec 
purtînd acelaşi nume cu atenianul cronicar al cuceririi turce, care, primind o sumă 
de bani din visteria otomană, a fost însărcinat să cumpere cele poruncite fără a 
putea pretinde compensaţii. A avut succesori în această funcţie pînă spre sfîrşitul 
secolului al XVI-lea. 

S-ar părea că acesta a fost rostul şederii la Moscova a prințului Ioan, pe atunci 
pretendent la tronul Moldovei, pe care l-a ocupat mai tîrziu graţie turcilor şi pe care 
l-a păstrat în ciuda voinţei lor, graţie cazacilor. S-a căsătorit cu fata cneazului 
Rostovki de la care avu un fiu, Petru [4]. Ajuns să fie înscăunat, loan a crezut de 
cuviință să-şi semneze documentele alăturînd numele fiului preaiubit pe care nu-l 
văzuse de mult, la propriul său nume. Pentru a i-o aduce pe aceea cu care urma să 
împartă tronul şi pe copil, l-a trimis la Moscova pe episcopul de Rădăuţi, Isaiia (5), 
un preot învățat, cu bună şcoală slavonă, compilator al unor cronici pămîntene. 
Dar, Isaiia nu i-a mai găsit nici pe unul, nici pe celălalt: pieriseră de ciumă. Şi Ioan 
care îşi alina prin bătălii lunga-i aşteptare, n-a mai aflat niciodată trista veste a 
pierderii lor. La întoarcerea episcopului, el plecase deja să-i întîlnească. 

Viaţa strălucitoare a Moscovei nu mai era necunoscută românilor. Bogdan, 
fiul lui Alexandru Lăpuşneanu -— care fiind mereu doritor să întrețină relații cu 
principii vecini, ajungînd pînă în Prusia, la Albert de Hohenzollern, n-ar fi întârziat 
să delege cîțiva -soli şi pe lîngă Țar — s-a refugiat pentru o vreme pe lîngă acesta din 
urmă. Se spune că ar fi fost văzut la Curtea moscovită, urmărit de nenoroc, ajuns 
orb şi, probabil, nebun ca tatăl său. 

Către sfîrşitul aceluiaşi secol, chiar dacă Moscova nu a intrat în alianța 
creştină menită să sfărîme puterea păgînă, în momentul în care aceasta avea de gînd 
„să construiască un canal pe lîngă Volga ameninţînd astfel Rusia, au existat legături 

strînse între Mihai Viteazul, domnul Valahiei şi câtva timp principalul actor al 
acestei lupte antiotomane în care îşi slei puterile şi cneazul Constantin Ostrog, la 
curtea căruia poetul grec Gheorghe Palamed cînta isprăvile eroului valah, ba chiar 
şi cu uzurpatorul Boris Gudunov. În documentele vremii se vorbeşte de schimburi 
de emisari printre care şi Luca Cipriotul, mare caligraf, episcop de Buzău, 
mitropolit apoi, care îndeplini acest rol şi în 1624 în numele domnitorului moldav 
Alexandru Coconul; dar nu se cunoaşte prea bine obiectul negocierilor sale. Or, 
Gudunov era duşmanul Poloniei şi Mihai Viteazul susținea atacurile cancelarului 
Zamoyski care va fi principala cauză a ruinei sale; se spune că acesta spera să ajungă 
rege al Poloniei aşa cum fusese predecesorul său, principele Transilvaniei, Ștefan 
Bâthory; Petru Șchiopul a fost, în ciuda infirmităţii sale, pretendent la acelaşi tron. 
Se gîndea să se sprijine pe nemulțumirile şi speranțele chejilor ruşi precum şi pe 
tendinţele spre revoltă a populaţiei ortodoxe supusă stăpînirii polone. Dar acest vis 
dispăru în nenorocirea lui. 
mijlocul tulburărilor interne care au precedat înscăunarea dinastiei 
Romanovilor [6], Moscova nu s-a arătat câtuşi de puțin interesată de îndelungata şi 
sîngeroasa rivalitate care a ruinat Țările române, dintre domnitorii de origine 

polonă şi cei care-şi datorau tronul arginţilor vărsaţi visteriei turceşti. Dar, cînd 
Țarul Mihail îşi consolidă puterea, cînd datorită curentului religios iniţiat de Petru 
Movilă, Moscova trecu peste criza confesională a propagandei iezuite şi începu să 
devină refugiu preoțimii române prigonite de heterodocşi principilor din 
Transilvania, căci fraţii ei din Valahia şi din Moldova nu trimiteau decît rar călugări 
cerșetori la Curtea împăratului ortodox, mai puțin darnic în această privință decît 
domnii la fel de bogaţi precum Vasile Lupu şi la fel de miloşi față de biserică, 
precum contemporanul său valah, Matei Basarab. Dar episcopii, preoți ieromanahi 
transilvani ajunseră cunoscuți atît la Putivla, locul unde se verificau paşapoartele 
milogilor şi ale refugiaților cât şi la „departamentul soliilor“. Să-i amintim după 
grecul Ieremia, episcopul de Maramureş, în 1631, pe ceitrei trimişi ai Mitropolitului 
român de Bălgrad (Alba-Iulia), călugări ai mînăstirii de la Prislop, în 1629 şi, puţin 
mai tîrziu pe episcopul de Jen&-Inău, din Banat, Longin, supus direct Patriarhului 
de Constantinopol.! Şi nu trebuie să uităm că episcopul Ghenadie, cîrmuitorul 
Bisericii transilvane, era originar din Putivla. 

Iorest, Mitropolitul românilor ortodocşi din Transilvania, izgonit, maltratat, 
jefuit şi amenințat cu moartea de principele Gheorghe Râkoczy I, a trecut prin 
Moldova unde trăise cîndva în mînăstirea Putnei şi, unde primind o dovadă, a 
plecat să îngenuncheze la picioarele "Țarului. Acest obicei se menținu pînă la 
sfîrşitul secolului. 

Petiţionarii erau cîteodată chiar originari din Banat, precum acel Longin şi 
Teodosie, episcop de Vîrşeţ, însoțit de călugării de la Vodița în 1662. Şi au fost 
văzuţi de multe ori pe străzile Moscovei preoți ai bisericii Sfîntului Nicolae din 
Braşov (Kronstadt) ctitorie a domnilor valahi, care, la întoarcere aduceau cu ei 
podoabe şi cărţi bisericeşti în slavonă, ce încă mai sînt păstrate. 

Se întîlneau foarte rar cu călugări moldavi şi valahi veniți numai pentru a 
strînge danii precum Benone, arhimandritul bisericii Înălţării din Bucureşti, care în 
1630, dorea să înalțe o biserică sau, puțin mai tîrziu egumenii mănăstirilor 
Sf. Dumitru şi Sfînta Treime. 

Sava Brancovici — de naţionalitate sîrbă, frate cu celebru aventurier şi despot 
Gheorghe, cârmuitorul Bisericii romane orientale din Bolgradul transilvănean, 
Alba-Iulia a cărturarilor — a fost reprezentantul cel mai de seamă al tendințelor 
politice ale românilor neliberi. A fost destul de abil pentru a obține în 1668 o 
misiune chiar din partea principelui Mihail Apaffy, care, îmboldit de cei din 
preajma sa, i-a hotărît curînd căderea și martiriul. Sava Brancovici avea în vedere 
nu doar interesele Bisericii sale sărăcite şi amenințate, dar şi mari planuri romantice 
de reînviere a stăpînirii creştine ortodoxe în Orient, idei care l-au dus pe fratele său, 
consilier la Curtea lui Brîncoveanu, domnitorul Valahiei, spre închisoarea de unde 
n-a ieşit decît pentru a muri. Propunerile Mitropolitului conțineau ideea unei 
răscoale generale a românilor, sîrbilor şi bulgarilor sprijiniți de o intervenţie rusă la 
Dunăre. Sava a slujit în biserica Înălţării din Moscova purtînd pe cap mitra de aur 
dăruită de Ţar.? 

Vizite precum aceea a episcopului Sava Brancovici arată mai bine decît orice 
argument că politica rusă, activă în Orientul balcanic, nu-şi are originea doar în 
urmările politice expansioniste, bizantine, adoptată de Țari încă din secolul trecut. 
La scurt timp după 1600, Mitropolitul Matei al Mirelor, din Asia Mică, stabilit în 

Valahia ca stareţ al mînăstirii Dealu, unde se odihnea capul eroului Mihai, vorbea 
despre viitoarea împărăție a Constantinopolului în legătură cu acele „naţii blonde 
ale Nordului“ care trebuiau să primească moştenirea lui Mihai căzut pentru 
creştinătate şi slăvit în cîntecele epice aparținînd atît cărturarilor cât și folclorului 
grec. Un întreg șir de prelați de la Constantinopol, din Ierusalim și Alexandria s-a 
adresat "Țarului cerîndu-i restaurarea Bizanțului. În numele Patriarhului de Ipec, 
preoți sîrbi, călugări rătăcitori luau drumul Moscovei după cum predecesorii lor din 
secolul al XVI-lea ceruseră ajutor bănesc Împăratului catolic al Occidentului. 
Astfel, noilor împărați ai Orientului li se impune o nouă sarcină pe care nu 

" erau cîtuși de puţin dispuși să o accepte, cu atît mai mult cu cât în drumul lor spre 
Bizanţ întîlneau în tradiţii, legende și cîntece populare un adversar cu drepturi mai 
vechi la recunoştinţa precității, pe care a ajutat-o la greu, a primit-o, a reînsuflețit-o şi 
întremat, căreia i-a dat cărți pentru biserici, iar pentru Patriarhii de la 
Constantinopol, subsidii care au împiedicat totala ruină financiară și, implicit, 
politică a acestui Scaun venerabil şi, în cele din urmă a făcut să strălucească în fața 
ochilor miraţi ai acestor sclavi ai turcilor paloşul fermecat al lui Mihai. A existat şi 
o piedică materială în calea expansiunii moscovite spre sud-vest: mai întîi un alt Stat 
încă destul de puternic pentru a nu fi uşor subminat, apoi împotriva acestui Stat, o 
mişcare populară folosind aceleaşi elemente naționale pentru o politică mai 
avantajoasă băneşte și mai repede aducătoare de glorie prin resultatele ei imediate. 
E vorba, pe de o parte, de "Țările române şi de cealaltă, de Polonia şi de cazaci. 


NOTE 


1. Silviu Dragomir, op. cit., pag. 25, 
2. Silviu Dragomir,-op. cit., pag. 27. 


[1] Autorul se referă la Alexandru (Aleksander), rege al Poloniei între anii 1501-1506 şi mare 
duce al Lituaniei din anul 1492. 

[2] Este vorba despre războiul dintre ţarul Moscovei, loan al III-lea şi regele polon Alexandru, 
purtat între anii 1501-1503. Ruşii au fost înfrânaţi la Smolina în anul 1502 şi cu toate aestea, cavalerii 
ordinului livonian sînt obligaţi să plătească tribut pentru oraşul Luriev. 

(3] Temutul sultan la care se face referire este Soliman Kanuri (legiuitorul) sau Mihteșen 
(Magnificul), fiul lui Selim ], sultan al imperiului otoman între anii 30 septembrie 1520-6/7 septembrie 
1566. 

(4] Autorul face aluzie la loan Vodă cel Cumplit, Domn al Moldovei între 1572-1574, care 
înainte să devină Domn făcuse diverse afaceri, prin locuri depărtate şi ajunse chiar la Moscova,unde a 
luat de soție pe Maria, fiica lui Simion Voievod de Rostov şi rudă cu Ivan al IV-lea Vasilievici cel Mare 
(1533-1584), Mare Cneaz de Moscova şi a avut cu dânsa un fiu, botezat cu numele de Petru pe care l-a 
lăsat în îngrijirea mamei ce urma să vină la Constantinopol şi să trăiască împreună cu soţul său, loan, 
care făcea în marele oraşnegoţ cu bijuterii. 

[5] Isaia, episcop de Rădăuţi între anii 1572-1580. 

(6) Vladimir Ivanovici Șuiski descendent dintr-o familie cnezială, a fost proclamat ţar al Rusiei 
la 19 mai 1606 de un grup de boieri care-l susțineau. La 17 iulie 1610 a fost detronat şi obligat să se 
călugărească. Puterea a fost preluată la Moscova de un consiliu compus din membrii Dumei boiereşti. 
La 17/27 august 1610 s-a încheiat un tratat cu polonezii prin care Wladislaw, fiul regelui polon Sigismund 
al III-lea (1587-1632), a fost recunoscut ţar al Rusiei. Moșcova a fost ocupată de trupele poloneze în 
noaptea de 20 spre 21 septembrie 1610 şi a fost eliberată de sub stăpînirea poloneză abia peste doi ani, 
la 27 octombrie 1612. În data de 21 februarie 1613, Mihail Romanov, în vîrstă de 16 ani, fiul lui Teodor 
Nichitici Romanov, a fost ales de Zemski Sobor ţar al Rusiei, întemeind dinastia Romanovilor. Tatăl 
său, a fost în captivitate la polonezi, iar după eliberare, în anul 1619, a fost ales Patriarh al Rusiei sub 
numele de Filaret. - 

Ultimul reprezentant al Romanovilor a fost ţarul Nicolae al II-lea Alexandrovici (1894-—191), ucis 
în timpul revoluţiei ruse. 

CAPITOLUL VI 
ROMÂNII ȘI RĂSCOALELE DIN UCRAINA 


Am mai vorbit despre bogăţia lui Vasile Lupu, despre dărnicia sa față de 
Biserică, despre sprijinul acordat cu mărinimie Patriarhilor de la Constantinopol pe 
care-i juca după voie, de chipul împărătesc în care se înfățișa lumii greceşti însetată 
de libertate. Pentru Rusia occidentală era de mare ajutor: mînăstirea de călugărițe 
înălțată pe malul Nistrului, de fiica acestuia, Maria, soția prințului ruso-lituanian 
Janus Radziwill, a servit drept model pentru ctitoria de mai tîrziu a Țarului Alexei. 
Vasile Lupu a construit a doua mînăstire a lavrei Pecerska, aproape de Kiev şi a 
reconstruit Sfînta Treime, distrusă într-un incendiu; numai după acest dar magnific, 
Alexei a trimis 1500 de galbeni pentru iconostas şi icoane. Informaţiile acestea sînt 
date de diaconul Petru de Alep, însoţitorul Patriarhului Macarie al Antiohiei, jignit 
ca şi superiorul său de trufia acestui moldovean cu sînge balcanic, alături de care 
Țarul părea întruchiparea blîndeţii şi a omeniei. 

În 1649, Patriarhul de Ierusalim, Paisie, se aflase la Moscova încercînd fără 
succes să încheie o alianţă între Vasile şi Țar !. 

Pe timpul domniei lui Gheorghe Ştefan, cel care-l detronase pe Vasile Lupu 
cu ajutorul muntenilor şi a unui puternic corp de armate transilvănean, călugări 
moscoviți îşi făcură apariția în Moldova; este foarte probabil ca ei să fi avut misiuni 
politice secrete. Dintr-un document al vremii aflăm că emisari ai Țarului s-au 
înfățişat bătrînului domnitor Matei şi că acesta ar fi refuzat să le dea vreun răspuns 
la propuneri. 

Aceste relaţii politice ar fi fost şi mai strînse, dacă nu ar fi existat în acel 
moment, între moscoviți şi români o altă formaţiune politică de religie ortodoxă şi 
naționalitate rusă: cetele jefuitoare ale cazacilor organizate, după victoria asupra 
stăpînilor polonezi şi a susținătorilor acestora — arendaşii evrei şi preoții catolici atît 
de detestaţi — la o dimensiune ce ar fi putut da sub alte căpetenii, cu o altă disciplină 
şi avînd cu totul alte țeluri, un Stat, o adevărată reediție, diminuată ca rol istoric, a 
fostei Lituanii. 

Bogdan Hmielniţki, fost şerb rus pe domeniile unui nobil polonez, brutal şi 
beţiv, şi-ar fi ucis soţia şi şi-ar fi crescut copii ca pe nişte sălbăticiuni. Cînd a avut în 
subordine o armată de răzvrătiți, s-a adresat în calitate de conducător al unei 
răscoale însetate de sîngele asupritorilor, mai întîi celor doi domnitori români 
cerîndu-le să-i dea sprijinul lor pentru eliberarea cazacilor de robia evreilor, a 
armenilor ca și de sub aceea a ticăloșilor de poloni. Dar, Matei [1] avea alte griji, 
iar Vasile era bun şi credincios prieten al acelor polonezi a căror pieire era atît de 

dorită în aceste ținuturi ruse. Rudele polone ale lui Movilă au avut un rol principal 
în încercările de reprimare a răscoalei şi au rămas celebre cruzimile înfăptuite de 
Wiszniewiecki, fiul fetei lui Ieremia, al cărui nume îl şi purta. Fiul lui Bogdan a 
cerut-o de sație pe fata cea mai mică a lui Vasile, Roxana. Soldați moldoveni luptau 
sub ordinele lui. Domnitorul moldav nu a dorit de la această mişcare țărănească, 
decît posibilitatea de a-şi extinde stăpînirea asupra Rusiei, dacă Polonia s-ar fi 
prăbuşit sub loviturile cazacilor. Abia atunci, scria Pavel de Alep, Hmielniţki a luat 
hotărîrea de a se adresa Ţarului de a cărui putere se temuse pînă atunci pentru 
începuturile sale încă neconsolidate?. 

Curînd izbucni un conflict între căpetenia cazacă asigurată prin tratatul din 
1649, asupra posesiunilor sale cu centrul la Tscherina şi Moldova, mîndră şi 
bănuitoare. Pretextul l-a constituit împotrivirea lui Vasile Lupu la proiectata unire 
dintre Roxana şi feciorul Hatmanului, un barbar urît, cu fața ciupită de vărsat, 
crud cu ai săi pe care-i despica dintr-o lovitură de sabie la cel mai mic motiv de 
nemulțumire. În 1650, o puternică invazie a pustiit ținuturile moldave din est; 
domnitorul a fost nevoit să se ascundă în adîncurile unei păduri, unde poate fi 
văzută şi azi modesta bisericuță de lemn ridicată pentru rugăciunile sale. 
Invadatorii au cruțat doar bisericile şi mînăstirile, dar au pus mîna, fără îndoială, 
pe averile ascunse de boieri şi negustori în aceste adăposturi pe care le credeau 
sigure datorită caracterului lor sacru. La plecarea cazacilor, Iaşiul nu mai era decît 
un morman de ruine. 

Silit să încheie pace cu Hatmanul, Vasile l-a trimis pe Mitropolitul Varlaam. 
la Tscherina pentru a stabili condiţiile unei căsătorii pe care nu mai avea cum s-o 
evite. Nunta a fost amînată cu abilitate pînă în 1652, cînd o nouă înfrîngere a 
polonilor, la Beresteczco, l-au convins că nu mai era nimic de făcut. Cazacii asediau 
fortăreața de la Kamieniec-Podolski, în fața Hotinului moldav. În luna august a 
anului 1652, Timuș, fiul lui Bogdan, era la Ilampol aproape de Nistru, unde a fost 
primit de tinerii prinți ai Curţii viitorului socru. Puțin mai departe unul dintre frații 
Cantacuzino [2], coborîtori din împărații Bizanțului, se înfățişă să-l salute. După ce 
a luat nişte ostatici asigurîndu-se astfel împotriva unei posibile trădări din partea lui 
Vasile, tînărul cazac s-a îndreptat spre Iaşi, unde toți boierii în frunte cu însuși 
domnitorul şi o adevărată armată de 8 000 de oameni i-au ieşit în întîmpinare în 
sunet de muzici orientale, iar cavalerii lui Timuș, 300 la număr, călărind pe căluţi de 
stepă, împodobiţi cu aur şi perle au defilat pe ulițele acoperite cu bîrne de stejar ale 
Capitalei moldave în care mai puteau fi văzute urmele trecerii lor din 1650. 

Un călător rus de la sfîrşitul celui de al XVI-lea secol, Trifon Corobeinicov 
vizitînd acest oraş a remarcat palatul, de o construcție simplă, din lemn şi piatră, al 
domnitorului Aron şi biserica Sfîntul Nicolae, ctitoria lui Ștefan cel Mare, unde 
acesta asculta slujbele. Iaşul s-a înfrumusețat şi s-a mărit: cele două mari mînăstiri 
noi, construite de Vasile, Trei Ierarhi, care şi-a păstrat pînă azi forma inițială şi 
Golia, refăcută de mai multe ori, sclipeau cu toată aurăria lor delicată. Vechilor 
negustori, care aveau datoria să schimbe tot felul de bani pentru visteria 
domnească, bani aduşi de cumpărători de origine diferită, li s-au adăugat cîțiva 
evrei, repede alungaţi de cei care le purtau o ranchiună aparte, precum un oarecare 
Ianaki, venit din Ucraina după ce scăpase de prigonitorii neamului său, care 
răzbunau vechi şi grele neajunsuri. Negustorii creştini cunoşteau nu numai Rusia 

polonă, cu oraşele şi tîrgurile ei, dar şi Moscova: cîteodată se bucurau de înlesniri 
din partea Țarului, cum a fost acel Nicolae, fiul lui Gheorghe, grec de origine, 
căruia, la 15 iulie 1664, i se permitea, printr-un privilegiu solemn acordat de Alexei 
Mihailovici, „să-şi vadă de treburi“ în Moscova, „să aducă aici mărfurile hotărîte o 
dată pentru totdeauna care vor fi şi spre folosul Camerei noastre împărătești“ fără 
a plăti vamă şi nici alte obligaţii?. Şi o delegație moldavă tocmai încheiase cu acest 
suveran un tratat care permitea schimbul de produse între cele două țări. 

Timp de mai multe zile, toată lumea s-a veselit la Iaşi, înafara acestor bieţi fii 
ai lui Israel, ascunşi cu teamă în prăpăditele lor prăvălii. La Curte, muzica răsuna zi 
şi noapte. Oaspeţele urmau unul după altul şi dansul la fel, moldoveneşte sau 
căzăceşte şi cînd muzicanțţii lui ucraineni şi-au acordat instrumentele, posomorîtul 
chip încruntat al lui Timuş a fost văzut luminîndu-se într-un surîs de bucurie şi cu 
glas aspru, tunător ce nu se făcuse pînă atunci auzit, rosti urări naive pentru tatăl 
său, pentru socrul ce „i-a adresat o vorbă prietenească“ şi pentru „legătura dintre 
cele două familii“. Şi neamurile logodnicului, bunele cumetre din satele Ucrainei, 
precum Haska Karpiţan, al cărei nume a fost păstrat de istorie, s-au simţit cuprinse 
de emoție golindu-şi pocalele cu vin şi înlăcrimate, clătindu-se pe picioarele 
nesigure, s-au lăudat cu simplitate, în ciuda surîsurilor acelei lumi crescute după 
moda bizantină, că „au venit spre a răpi“ şi s-au fălit că pot duce în sărăcăcioasele 
lor case pe frumoasa fată a bogatului Voievod Vasile. 

Roxana a trăit, mai mult sau mai puţin fericită, în acel mediu țărănesc, la 

" Raşcov, pe celălalt mal al Nistrului, unde din porunca ei a fost înălțată o biserică din 
piatră, după tradiția arhitecturală moldavă; nu s-a întors în țară decât tîrziu, văduvă 
şi nu şi-a mai găsit aici, familia. 

Gheorghe Ştefan [3], logofătul lui Vasile despre care am vorbit mai sus, s-a 
înălțat pe tron în urma unei răzmerițe neaşteptate. Domnul său a fost nevoit să 
părăsească Moldova, dar s-a întors curînd însoțit de cazacii ginerului său care, cu 
toată-i asprimea înnăscută şi cruzimea nestăpînită, ştia totuşi să respecte regulile 
unei loialități primitive. Războinicii ginerului au recâștigat destul de uşor scaunul 
domnitorului detronat şi l-au însoțit de bunăvoie, atraşi de gîndul prăzii de război, 
în Valahia pentru a-i desăvîrşi opera de răzbunare. Dar la Finta [4], vrajba dintre ei 
şi trupele moldave a dus la un dezastru. „Dziceţi-ne“ țipau cazacii în mijlocul 
derutei generale, datorate atacului îndrăzneț al cavaleriei valahe, formată din boieri 
tineri şi credincioși, „dzicenţi-ne în vreo parte ori să mergem, ori să ne aruncăm 
şanţuri pre obiceiul nostru“. Timuș însuşi şi-a pierdut cumpătul. O parte a oștenilor 
săi s-a urcat pe cai şi s-a alăturat retragerii grăbite a moldovenilor. Pe ceilalți îi 
păştea primejdia de a cădea în mîinile învingătorilor. „Nimeni nu s-a gîndit“ scrie 
cronicarul Miron Costin, „pentru predestrimea căzăcească să iasă cineva viu den câţi 
rămăsese după fuga oştii ceii călări. De mirat hirea căzacilor la nevoie! După ce 
li-au fugit toate capetele şi hatmanul lor, ei în sine în loc au rădicat capu şi au legat 
tabăra şi s-au apărat pînă în noapte, şi apoi noaptea în tabără au făcut focuri de 
carale lor şi de spini, iară sînguri au purces cu tocmala, fără tabără, numai pedestri, 
şi au ieşit toți păn într-unul, fără nici o dodeială, aicea în țară.“ 

Armata cu care Vasile a încercat să respingă contraofensiva rivalului său, nu 
mai avea decât cîteva sute de cazaci; Timuș plecase dincolo de Nistru pentru a cere 

sfat și sprijin de la tatăl său. Vasile a fost nevoit curînd să caute adăpost la Raşcov, 
la fiica sa. 

Cînd s-a întors în fruntea unei armate de 9 000 de oameni, fiul hatmanului nu 
s-a mai expus primejdiei unei noi bătălii; gîndul său era să apere numai fosta 
Capitală moldavă, Suceava, unde i se refugiase soacra cu tînărul Ștefan, fiul lui 
Vasile şi averile lor. După ce au prădat mînăstirea Dragomirna, cazacii s-au 
baricadat în tranşee. În aceste poziţii erau considerați de neînvins şi comandantul 
polonilor aflați în slujba lui Gheorghe Ștefan vorbea astfel despre ei: „Oastea 
căzăcească dacă apucă să să îngroape, să arunce şanţuri pregiur de sine, nu la ce 
loc, supt cetate ca aceasta, ce hie la ce părau nedobîndită este.“ 

Dar proviziile terminîndu-se curînd întrucît duşmanul, mai numeros, reuşise 
să-i încercuiască cu totul, cazacii „amu pieile de pre cai morţi lua şi le herbea, şi 
opincile, rădăcini mînca, obosiţi de străji totdeauna şi străbătuţi de puşci“. Timuș a 
fost lovit, într-o noapte pe cînd se odihnea, de un glonţ în genunchi şi muri trei zile 
mai tîrziu, Ai săi au fost nevoiţi să se predea în condiţii onorabile care le îngăduiau 
să se retragă în ordine spre îndepărtatul lor ţinut. Oamenii locului le-au pus 
nenorocul pe seama profanării bisericilor, Dumnezeu nemaiiertîndu-le ca altădată, 
setea de cîştig. Bătrînul Hmielniţki, ajuns între timp la Camenița, a renunțat la orice 
gînd de a interveni, iar Vasile îşi părăsi adăpostul de la Sobotov pentru a cere 
zadarnic ajutor de la tătari şi pentru a ajunge curînd în închisoarea de la 
Constantinopol, unde se crede că şi-a sfîrşit zilele, 

În 1654, cazacii ajunseră vasalii "Ţarului, al cărui nume era pomenit în 
bisericile lor, autoritatea religioasă supremă a Patriarhului Moscovei ajungînd deci 
să fie recunoscută şi ea. În 1655, aceste noi relații au fost reglementate printr-un 
tratat oficial. Hatmanul, care nu putea uita moartea fiului său — singurul demn de 
a-i fi fost urmaș, celălalt, Gheorghe fiind, mai întîi, ostatic la Constantinopol, apoi 
călugăr inofensiv — se aruncă din nou asupra Poloniei atacate curajos şi de 
principele Transilvaniei, Gheorghe Râk6czy II, ai cărui soldați au provocat între 
timp şi nenorocirea Sucevei [5). S-a sfîrşit de zile curînd, în 1657 scîrbit de toți şi de 
sine însuși, după ce şi-a uluit vecinii prin curaj şi bogăţie. 

De altminteri, în momentul morţii sale, nu mai existau decît marea Moscovă 
Şi „împăratul“ acesteia, a cărui autoritate supremă fusese recunoscută pînă pe 
malurile Niprului şi resimţită chiar şi de Gheorghe Ştefan. La sosirea călugărului 
Tus ce aducea scrisori de la Țar, cuprinzînd propuneri politice — o „cerere de ajutor“ 
sub formă „de a vă afla“, spune Ţarul, „sub mîna noastră prea înaltă, cea a unui 
domn creştin şi de a scăpa de jugul musulmanilor“ — răspunse trimițînd în 1662, 
ambasadori oficiali, cu drept de a încheia un tratat, Mitropolitul Ghideon şi 
logofătul Grigore Neniul, care au dus cu ei şi „un mic dar al artei noastre“. În 
misiunea lor au fost ajutaţi de Patriarhul Antioh. 

Tratatul care a fost într-adevăr semnat şi pecetluit prin jurămînt în biserica 
„Adormirea Maicii Domnului“, în luna iunie, cuprindea următoarele condiţii: 
Moldova va avea domni pămînteni; ea va reintra în posesia cetățenilor de la Dunăre 
şi Nistru ocupate de turci; vechiul tribut plătit turcilor va fi înlocuit de plocoane 
anuale; domnitorul moldav va putea să-şi păstreze legăturile cu tătarii, legături 
necesare de vreme ce Basarabia meridională, Bugeacul, le aparținea acestora. Însă 

Țarul a aşteptat să intre mai întîi cu trupele sale în Polonia şi abia după aceea şi-a 
trimis plenipotenţialii la Iaşi“ 

La 29 iunie, o convenţie comercială a fost încheiată cu acelaşi Țar pentru „a 
se da învoire negustorilor din Moldova să-și facă negoțul în Împărăţia Noastră rusă, 
cu orice fel de marfă, liber, fără nici o oprelişte şi nici o stricăciune“*, Şi cînd, turcii 
nemulțumiți că Gheorghe Ştefan participase la campania împotriva Poloniei, i-au 
luat acestuia tronul pe care n-a stat decât vreo patru ani, domnitorul a căutat ajutor 
la Moscova şi nu în Polonia, unde Vasile mai avea multe rubedenii şi prieteni. A 
fost primit cu cinste şi i s-a amintit de tratatul încheiat la Kremlin şi întărit cum se 
cuvine, de ambele părți, în care fuseseră prevăzute condiţiile readucerii 
domnitorului la tron. Asta nu se mai întîmplă vreodată şi nefericitul surghiunit 
şi-a părăsit locul de şedere moscovit pentru a se stabili la Stettin, pe pămînturile 
germane ale regelui Suediei, unde a murit, după strădanii zadarnice şi îndelungate 
suferințe. i 

Decăderea cazacilor a continuat sub nevolnicul urmaș al lui Hmielniţki, 
călugărul Gheorghe. Un clan cerea protecția hanului tătar, altul se arunca — 
literalmente - la picioarele regelui polon cerîndu-i să le garanteze autonomia în 
schimbul libertăţii mereu ameniţate. Tînărul Hmielniţki înlăturat de Vişovski, care 
trecuse prin Moldova însoţindu-l pe Timuș, a fost adus la putere de susţinători, 
pentru ca în 1655, să-i vină rîndul lui Tetera, un alt musafir al lui Vasile Lupu, care 
păstră puterea în mîini pînă în 1665 cînd a fost nevoit să ia din nou drumul 
Moldovei. i 

Înainte de tratatul lui Andrusov, din 30 iunie 1667 [6], încheiat între moscoviți 
şi polonezi, care recunoștea stăpînirea primilor asupra întregului ţinut, odinioară 
căzăcesc, de la est de Nipru, în timp ce Kievul rămînea în stăpînirea regelui, foştii 
războinici ai hatmanului Bogdan s-au mai amestecat din cînd în cînd în treburile 
Moldovei, unde erau chemaţi de mulți domnitori aflaţi. în exil precum fuseseră 
chemaţi Nisovii, predecesorii lor din secolul al XVI-lea. Gheorghe Ştefan dorea să 
aibă în solda sa un grup de cazaci, iar Constantin [7], fost domnitor al Valahiei ca 
urmaş al bătrînului Matei, a cîştigat tot cu ajutorul cazacilor, tronul ieşean, dar 
numai pentru cîteva săptămîni. Cum tînărul Ştefan [8], fiul lui Vasile ajuns în cele 
din urmă să dobîndească tronul tatălui său, atacase Raşcov pentru a-şi elibera sora, 
pe Roxana, cazacii conduşi de un căpitan Keşco şi un grec, Stamatello sau 
Stamatenko s-au ridicat împotriva lui. Cu toate că partida era evident pierdută, 
luptătorii de pe Nipru au rămas neclintiţi în hotărîrea lor de a-l apăra pe Constantin 
spunînd că nu doreau ca „faima şi onoarea lor să piară“, la rîndul său, domnitorul 
învingător s-a ferit să-i supere printr-o urmărire prea energică. 

Acesta a fost și ultimul lor drum în Moldova. Venise rîndul moldovenilor 
aliați ai turcilor să-i alunge în bîrlogul lor, căci polonezii susțineau ambiția 
Hatmanului Sirko, în timp ce turcii erau protectorii recunoscuți ai lui Doroşenko 
cel care le supusese de curînd Ucraina. 

În luptele purtate de turci și polonezi pentru Ucraina, domnitorii români 
negăsind sprijin de nădejde în regele catolic de la Varşovia, au avut din nou prilejul 
de a se adresa puterii moscovite, 

După bătălia de la Hotin şi victoria lui Ioan Sobieski [9], domnitorul moldav 
Ştefan Petriceicu şi cel valah, Constantin Şerban — amîndoi „trădători“ pe atunci în 

exil — l-au trimis cu solie pe călugărul Teodor de la mînăstirea Sf. Pavel de pe 
Muntele Athos, la Moscova oferindu-se să treacă sub suzeranitatea Țarului, lăsînd 
„jugul robiei“ din cauza „marilor şi insuportabilelor năvăliri şi a multor alte 
nedreptăți“. Au cerut trimiterea unei părți a-trupelor moscovite împotriva tătarilor, 
cealaltă urmînd să vină în Principate pentru a-i susține pe cei doi. Țarul i-a cerut 
emisarului jurămînt de credinţă şi i-a ordonat Voievodului de Viatca, Ivan 
Andreevici Şovanski, să ajute Moldova, în timp ce cazacii vasali, sub Ramadanski 
din Bielgorod şi Ivan Samoilovici, au pornit împotriva lui Doroşenko, cel care mai 
stăpînea încă Ucraina. Supunerea Principatelor era acceptată, la 10 martie 1674, 
numai sub rezerva de a nu fi fost deja făcută regelui Poloniei. Trimişi oficiali, 
episcopi şi boieri, ar fi trebuit să vină pentru un tratat formal, dar împrejurările nu 
au permis-o niciodată.” 

Mergînd pe urmele pîrcălabului Pîrvu, care prin 1590 pătrunsese în țară 
căzăcească pînă la Pereiaslav, în 1677 şi 1678, după încheierea păcii polono-turce la 
Juravna (1676) [10], armatele domnitorilor Moldovei şi Valahiei [11] s-au îndreptat, 
în 1677 şi 1678, spre Ceahrin, apărată de cazacii aflați în slujba Țarului şi sub 
comanda lui Ramadanvski. 

Aceşti supuși au fost folosiți pentru a construi fortificațiile menite să apere 
noua frontieră de pe Nipru, pînă în 1680-1681, cînd la Radzin a fostsemnată pacea 
cu moscoviţii. Această pace care lăsa Kievul pe mîna Țarului, a dat turcilor cetățile 
care fuseseră martore atât la răzmerițele vechilor Nisovi, cât şi la mai recentele fapte 
de vitejie ale Hatmanului-rege Bogdan Hmielniţki. Dar locuitorii din Nimirov, 
Sobotov şi Țicunovca erau obişnuiţi cu o viaţă de libertate şi privilegii; era 
periculos să le impui un stăpîn musulman, un guvernator păgîn. Întrucît domnitorul 
Moldovei, Duca, născut în Rumelia, ajunsese în 1681, la Constantinopol pentru a-şi 
rezolva nişte treburi personale şi a-şi cumpăra dreptul de a folosi Principatul pentru 
marile sale planuri de negoţ, s-a gîndit — şi probabil Duca însuşi s-a gîndit la asta, în 
folosul acestui negoț — să i se încredințeze, contra bani, şi cu făgăduiala de a plăti 
tribut, administrarea acestui teritoriu pe care energia plină de inițiativă a Vizirului 
Ahmed Kiipriili îl adăugase de curînd la Imperiu. Alipirea Ucrainei la Moldova 
fusese hotărîtă către sfîrşitul lui iunie şi, la numai o lună, Duca îşi făcu intrarea în 
Constantinopol, unde îl aştepta şi un steag de investitură, pe lîngă alte două 
simbolizînd puterea asupra Principatelor Moldovei. Primit în audienţă de Sultan, la 
12 august el călări cu mare pompă pe străzile Capitalei otomane, îmbrăcat într-un 
bogat veşmînt de brocart, îmblănit cu zibelină şi printre sfetnicii săi care primiră 
daruri, se aflau şi opt cazaci, care n-au avut însă dreptul boierilor de a purta caftan, 
veşmâîntul de ceremonie obișnuit în astfel de ocazii. 

La întoarcere, Hatmanul-domnitor, care l-a trimis la Constantinopol pe bietul 
Gheorghe Hmielniţki, a trecut de îndată la organizarea noii sale stăpîniri. Un grec, 
de felul acelui Stamatello amintit mai-sus, loan Draghinici, a fost hirotonisit vicar şi 
după cîtva timp, cazacii l-au putut aclama pe noul stăpîn care venea să le aducă 
vestea cea bună că Înalta Poartă nu dorea tribut, doar sprijin militar în caz de 
război. A avut loc şi un ospăț îmbelşugat la Nimirov, în octombrie; Duca a păstrat 
administraţia anterioară, demnitarii oraşelor, polcovnicii, sotnicii, judecătorii, 
grămăticii (cu un „pisar general“); cerea numai ca procesele să fie judecate în 
ultimă instanță la reşedinţa sa de la Iaşi. Un palat a fost construit aproape de Nistru 

la Țicunovca, în faţa Sorocăi şi oamenii domnitorului începură o vastă exploatare 
agricolă cum n-a mai fost cunoscută în ținut, cu turme de oi şi vite cornute, stupi de 
albine, fabrici de bere şi ţuică. Privilegiile atît de aşteptate au dus la colonizarea 
rapidă a acestui ținut pînă atunci aproape pustiu. I se atribuie acestui abil 
administrator chiar intenția de a trece în Ucraina „și apoi chiar la Moscova“ la cel 
mai mic semn de primejdie din partea turcilor. 

În 1683, turcii asediară Viena. Printre oștenii aduși de domnitor în tabăra 
turcească se aflau și cazacii, „mai multe polcuri“. Un anume Dorokin a rămas să 
păzească hotarele noii provincii. Căzînd, la întoarcere, prizonier în mîinile 
polonilor, Duca nu mai avea să revadă niciodată ținutul. Ceata lui Kuniţki, noul 
Hatman, supus regelui Joan Sobieski, care spera să dobîndească prin această 
cruciadă toată Moldova, pînă la Dunăre, i-a înapoiat Poloniei ținutul unde 
stăpînirea moldavă nu a fost decît un incident. Kuniţki a fost, totuşi, înlocuit de un 
moldovean, Moșila şi titulatura de Ucraina a rămas pînă în 1685 pe pecetea 
domnitorilor moldavi. 

De acest incident, nu lipsit de interes, trebuie să fie legate numeroasele 
pribegiri ale țăranilor moldoveni, striviți de biruri către această „volnicie“ a 
Ucrainei, care fără încetare atrăgea truditori pe pămînturile ei de o nesecată 
bogăție. Cronicile o afirmă cu claritate şi, poate că trebuie să vedem în acest 
fenomen singura origine a numeroasei populații românești care ocupă nu numai 
oraşele de pe malul stîng al Nistrului, precum Dubăsari, dar şi un mare număr de 
sate din această provincie cu capitala la Cherson, pînă la Bug. 


NOTE 


1. Silviu Dragomir, op. cz, pag. 26 

2. Vezi, studiul nostru despre Ucraina şi români, în „Buletinul“ citat, anul 1915. 

3. Originalul acestui privilegiu este păstrat la Biblioteca Academiei Române. L-am analizat în 
„Buletinul secţiei istorice a Academiei Române“, ], memoriul asupra „Ucrainei moldave“. — Cf. 
tratatul încheiat cu Mitropolitul Ghideon în ale noastre „Sruaii și documente“. 

IN a 


[1] Autorul se referă la Matei Basarab, Domn al Țării Româneşti între anii 1632 septembrie — 
1654 aprilie 9. 

[2] Este vorba despre Toma Cantacuzino care a mers la Soroca să-l întîmpine pe urîtul ginere 
al lui Vodă avînd ca dar nu un cal de război cu care era obişnuit tînărul cazac, ci o trăsură cu șase cai. 
Bănuitor, Timuș l-a chemat pe Toma Cantacuzino dincolo de Nistru, la lampol, unde a fost reţinut ca 
ostatic. 

[3] Gheorghe Ştefan, la 3 aprilie 1653, a ocupat Iașii şi s-a proclamat Domn, fiind sprijinit de 
corpuri de oaste din Transilvania şi Țara Românească. Vasile Lupu s-a refugiat la Camenița şi a făcut 
apel la ajutorul cazacilor. La 1 mai 1653, Timuş Hmelnițki înfrînge pe Gheorghe Ştefan în lupta de la 
Popricani şi-l reinstalează în Domnie pe Vasile Lupu. În lupta de la Sîrca, din 15-16 iulie 1653, Gheorghe 
Ştefan cu ajutoare din Transilvania şi Țara Românească, l-a înfrînt pe Vasile Lupu care s-a retras peste 
Nistru pentru a cere ajutor la cazaci. Timuș Hmelnițki intră în Moldova şi ocupă Suceava, în această 

luptă fiind rănit. La 18 septembrie 1653, Timiș moare la Suceava, iar cetatea se predă lui Gheorghe 
Ştefan la 9 octombrie 1653, preluînd domnia pe care o poartă pînă în anul 1658. 

[4] La 17/27 mai 1653 a avut loc lupta de la Finta, localitate lîngă Bilciurești, judeţul Dîmbovița, 
unde Matei Basarab a învins oştile lui Vasile Lupu, deși moldoveanul era ajutat de cazaci. 

[5] Autorul de referă la oastea transilvană trimisă de Gheorghe Rackzi I] în sprijinul lui 
Gheorghe Ştefan împotriva căruia se răsculaseră seimeniicare la 26 iunie 1655, după lupta de la Şoplea, 
proclamaseră Domn pe Hrizea spătarul. 

[6] Armistițiul încheiat, la 30 ianuarie 1667, la Andrusovo, punea capăt unui război ruso-polon 
extrem de lung desfăşurat între anii 1654-1667: Polonia recunoştea alipirea Ucrainei răsăritene la Rusia, 
precum şi revenirea Smolenskului şi Kievului la Rusia, în schimb Ucraina apuseană şi Bielorusia 
rămîneau Poloniei. 

[7] Autorul se referă la Constantin Şerban, fost domnitor în Țara Românească între anii 
1654-1658 şi care în luna noiembrie 1659, în urma luptei de la Capul Stîncei, unde la înfrînt pe Domnul 
Moldovei Gheorghe Ghica (1658-1659), a devenit pentru cîteva săptămîni Domn al Moldovei. 

[8] Ștefăniță Lupu a fost Domn al Moldovei în perioada 1659-1661. 

(9) Între anii 1672-1676 s-a desfăşurat războiul polono-turc: Turcii ocupaseră Camenița, iar prin 
tratatul de la Buczacz din 18 octombrie 1672, Polonia cedează Imperiului otoman Podolia şi recunoaşte 
suzeranitatea otomană asupra Ucrainei apusene, aflată sub autoritatea hatmanului P. Doroşenco. În 
urma refuzului Dietei din aprilie 1673 de a ratifica tratatul, războiul continuă. La 11 noiembrie 1673 
hatmanul loan Sobieski, viitor rege al Poloniei (1674-1696) i-a înfrînt pe turci. 

[10] În anul 1676, lon Sobieski i-a înfrânt pe turci la Lvov şi încheie cu ei tratatul de la Juravna 
la 17 octombrie 1676 prin care Polonia încetează să plătească tribut turcilor, dar recunoaşte stăpînirea 
otomană asupra Podoliei şi Ucrainei apusene. 

[11] Autoul se referă la Domnul Moldovei, Antonie Ruset (1675-1678) şi la Domnul Ţării 
Românești, Gheorghe Duca (1673-1678). Cronicarul Ion Neculce ne relatează despre acest eveniment: 
„Iară la anul după aceasta au mersu turcii cu oastea şi cu domnii acestor ţări la Ceahrin şi cau dobîndit 
Cehrinul şi cu vicleşugul lui Ramadan. [...] Pe urmă, înțelegînd de vicleșugul lui Ramadanovschi, l-au 
prins împăratul muschicescu ş-au topit banii ce au luat de la turci şi i-au turnat în gură lui 
Ramadanovschi“. 

CAPITOLUL VII 
PETRU-CEL-MARE ȘI ROMÂNII 


În 1684 [1], politica creştină şi-a redobîndit întîietatea în Moldova unde 
Ştefan Petriceicu fusese pus domn de polonezi în locul lui Duca. Noul domnitor i- 
ar fi preferat pe ortodocşii Moscovei în locul catolicilor şi trimisul său la Curtea 
Țarului, Mitropolitul Dosoftei însuşi, spunea că nu mai crede în frumoasele vorbe 
ale polonilor mincinoşi şi nestatornici. Cum ciuma făcea ravagii în Moldova, nu i 
s-a dat voie să treacă de Putivla!. 

În această perioadă, Petru-cel-Mare era deja Țar al Moscovei, şi ca Împărat 
rus lua parte la lupta pe care Europa Occidentală, îndemnată de Papă, o începuse 
împotriva Imperiului turc aflat în declin. 

De mai multe ori şi într-un mod esenţial faptele acestuia îi interesau pe 
românii care i-l dăduseră pe Nicolae Milescu, dascălul tinereţii sale şi în mijlocul 
cărora găsise un consilier şi un colaborator de talia lui Dimitrie Cantemir. 

A fost oare Petru-cel-Mare inițiatorul politicii care va fi mereu legată de 
numele său, a cărei puternică amintire l-a împins pe falsificatorul ce a fost dat în 
vileag să scornească acel pretins testament prin care cere urmașilor să cucerească 
Constantinopolul? Și-a început el oare domnia, mult timp nesigură, amenințată 
de intrigi militare și civile, de lupte dinastice, prin a plănui o acțiune invadatoare 
în Orient, plan căruia şi-ar fi închinat întreaga viață? Trebuie să legăm de epoca 
și chiar de gîndirea sa, această năvală spre mările Sudului, care va fi în viitor 
principala trăsătură a politicii moscovite, devenită mai ales după anexarea 
Kievului, politica întregii naţiuni ruse? [2] 

Trebuie să răspundem hotărît: nu. Fără cruciada începută în 1683, împotriva 
turcilor poate că nu s-ar fi luptat cu ienicerii Sultanului şi fără atacul lui Carol al 
XII-lea şi încurcăturile cu polonii nu ar fi coborit nicicînd spre ținutul Niprului 
unde a întîlnit o dată cu Carol al XII-lea în retragere [3], trădarea lui Mazeppa şi o 
stare de fapt care îl îndemna la o nouă acțiune împotriva Imperiului Otoman despre 
care îşi făcea iluzii că-l poate distruge dintr-o lovitură. Căci ceea ce îi dădea curaj 
era un câştig de altă natură decît dobîndirea teritoriilor locuite de fraţii săi ortodocşi 
şi „slavoni“ de la Dunăre şi din Peninsula Balcanică: asumarea trecutului moscovit 
în ceea ce avea el mai teocratic sau mongol, occidentalizarea într-o formă 
germanică a provinciilor disparate care îi formau Imperiul. 

Pentru a-i îndrepta atenţia în această direcție a fost necesară intervenția 
acelor naţiuni față de care i se atribuie gîndul de a fi dorit să le supună cu orice preţ 
şi împotriva voinței lor. Speranțele încolțite în sufletul supușilor creştini ai 

Sultanului au determinat o orientare a acestora mai întîi spre Viena, cîteodată — în 
ceea ce îi priveşte pe români — către Varşovia polonă şi în cele din urmă spre 
această Moscovă transformată, care alătura preţioasele amintiri ale trecutului 
bizantin la marile speranţe de viitor. Dacă, după dispariţia lui Duca, moldovenii se 
adresau chiar acelor poloni care l-au prins pe despot şi l-au trimis la Lemberg, unde 
acesta a şi murit, domnitorul valah, Şerban Cantacuzino, cel care nu-și mai amintea 
prea mult de marea tradiţie imperială a numelui său, după ce a urmat rînd pe rînd 
liniile politice enumerate într-o recentă şi frumoasă lucrare de istoricul sîrb Iovan 
Radonici, a găsit drum spre Moscova, care nu a fost decît ultima din greşelile 
impuse de situaţia sa dificilă. Deţinem o parte din documentele privitoare la solia 
purtată la Curtea țarilor Ivan şi Petru de călugărul grec Isaiia, venit de la mînăstirea 
Sf. Pavel de la Muntele Athos, mînăstire aflată în relații deosebite cu Rusia. 

Purtînd scrisori de recomandare din partea Patriarhului de Constantinopol, 
Denis Seroglanul, dependent de Cantacuzinul valah şi a lui Arsenie, confratele său 
de la Ipec, prieten cu austriecii, Isaiia ajunge la Moscova în 1688 pentru a-i propune 
Patriarhului Ioachim o alianță ortodoxă. 

Prima parte a misiei sale era compusă din plîngeri împotriva principelui 
Transilvaniei care îl întemnițase pe un trimis al lui Şerban şi permitea imperialilor 
să persecute ortodoxia. 

Deţinem tratatul încheiat de Isaiia, tratat condiționat precum fusese cel 
încheiat cu Moldova şi pecetluit prin jurămîntul trimişilor lui Gheorghe Ştefan. La 
înapoiere, călugărul a fost arestat la Braşov (Krondstadt) şi dus la Viena; eliberat la 
cererea ambasadorului rus, a revenit la Moscova, dar pentru a-i sluji într-ascuns pe 
iezuiţii care, mai tîrziu, i-au dat un vicariat episcopal de propagandă printre românii 
trăitori la hotarele Maramureșului. Şi emisarul moscovit ajuns la Bucureşti a găsit 
aici un nou domnitor, Constantin Brîncoveanu, care nu era cîtuşi de puţin dispus 
să-şi joace pe o singură carte viitorul său şi al țării. 

Preambulul — precedat de o diplomă încredințată grecului Domentie — 
acestui act purtînd data de 28 decembrie menţionează „suferințele norodului 
creştin din ținuturile voastre“ din cauza „jugului păgîn, al chinurilor, al sărăcirilor, 
al asupririlor şi a altor fapte rele“ datorate turcilor şi ajutoarelor tătare, din a căror 
cauză „Biserica ortodoxă se clatină“. Şerban ceruse să fie eliberat de sub această 
stăpînire apăsătoare de trupele moscovite trimise în Bugeac şi de vasele Țarului 
aflate pe Dunărea de jos, cazacii de pe Nipru fiind reţinuţi în Crimeea. Această 
cerere fiind raportată de Vasilii Vasilievici, ministrul Afacerilor Externe şi de 
Alexei Galiţin, ajutorul a fost promis solemn. Pornit abia la mjlocul lui aprilie atacul 
a fost îndreptat numai împotriva Crimeei şi a „Hoardei de la Akkerman“ 
(Bielogorod). În acest timp, Cantacuzinul valah trebuia să se păzească de a încheia 
orice tratat de supunere cu „alte state“ — prin aceasta înțelegîndu-se Imperiul sau 
Polonia. În loc să aştepte armata eliberatoare, el va fi cel care, cunoscînd drumul 
spre Cehrin, se va duce la pragurile Niprului să se alătureze marii armate în marş 
spre tătarii din Crimeea. După o victorie sperată, trupele ruse şi române vor ataca 
Bugeacul. Atunci va veni momentul semnării tratatului?. 

Se pare că Şerban, care a murit în ajunul încheierii tratatului definitiv cu 
Imperialii Occidentului, ar fi preferat alianța germană cu Habsburgii, oricărei alte 
supuneri creştine. Cunoştea foarte puțin Moscova şi nici un trimis al țarilor ruşi nu 

venise să-i ceară ajutor militar. Nici o tradiţie nu lega Moldova şi cu atît mai puțin 
Valahia de marea Rusie de Est. A fost nevoie deci ca îndemnul să vină din altă 
parte, de la cineva care, detestînd suzeranitatea otomană, ar fi avut aceeaşi repulsie 
şi față de germanii propovăduitori ai catolicismului şi distrugători ai acelor 
elemente de autonomie materială şi morală care erau legate de vechile ortodoxii 
naţionale. 

Nu greşim atribuindu-i acest rol lui Gheorghe Brancovici căruia i se 
datorează orientarea propriei sale naţii către Moscova, inițiatorul acelui curent 
„sîrbo-slavon“ aflat la originea renaşterii sîrbe de la sfîrşitul secolului al XVII-lea, 
în timp ce alți conducători naționali în frunte cu Mitropolitul Arsenie, dădeau mii 
de sîrbi Austriei pentru a-i coloniza pămînturile pustii şi a-i apăra frontierele 
amenințate. Am văzut mai sus ce influență a avut prin mijlocirea fratelui şi 
reprezentantului său, Mitropolitul Sava, în apropierea românilor de Moscova şi, în 
general, a fidelilor vechii credințe din Transilvania. Gheorghe își spunea şi 
Brîncoveanu pentru a face credibilă o pretinsă legătură de rudenie cu nepotul 
domnului Șerban, Constantin Brîncoveanu, sau chiar cu domnitorul Matei, stăpînul 
unui castel la Brîncoveni, în Oltenia. A fost mult timp reprezentantul, mai mult sau 
puțin credincios împăratului vienez, la curtea valahă, în această calitate fiind 
deseori poftit la masa domnitorului şi sfetnicilor acestuia. Ne-a rămas de la el o 
înțelegere scrisă prin care se angaja ca împreună cu acest Constantin să susțină 
interesele credinței orientale, iar intervenţia lui Şerban, cu ocazia persecuțiilor 
îndreptate împotriva lui Sava, poartă pecetea aceluiaşi zel pentru ortodoxie care 
consimțea să se alieze opoziţiei catolice refugiate la Constantinopol împotriva 
principelui reformat Apaffy. La acest îndemn primit din Balcani ar mai trebui 
adăugat şi un altul care a atras privirea Ţarului spre regiunile bulgare. Două 
căpetenii de haiduci, Yuri Stratimirovici şi Savel Vladimirovici Dubrovski, au avut 
legături cu Scaunul patriarhal moscovit cu mult timp înainte de 1686 cînd au aprins 
flacăra răscoalei de la Tîrnovo. 

Dar moartea prematură a lui Şerbari, politica plină de rezerve şi de 

-echivocuri, recea expectativă a lui Brîncoveanu, moștenitorul unchiului său, au pus 
capăt acestor uneltiri. Politica moscovită nu s-a mai preocupat de Sud decît în ceea 
ce priveşte tendințele spre Azov şi Marea Neagră. 

La curtea lui Brîncoveanu, subminată de tot felul de intrigi germane, turceşti 
şi chiar polone, deschisă mai degrabă influențelor occidentale, datorită lui 
Constantin Cantacuzino, puternicul sfetnic şi unchi al noului domnitor, fost elev al 
şcolilor latinești din Italia, exista o repulsie fățișă împotriva persoanei Țarului. În 
1696, un trimis al lui August de Saxa o spune clar: în planurile lor de viitor valahii 
nu privesc cu plăcere spre această parte, stăpînul moscovit fiind un domn prea sever 
(„ein Herr von allzu strenger Disziplin“). Nu pentru că ar fi dorit să trăiască într-o 
anarhie precum aceea care măcina şi ultimele puteri ale Poloniei, dar Valahia ca şi 
Moldova era, cum s-ar spune, o fară de state unde fiecare categorie socială îşi avea 
situaţia bine stabilită, iar orgolioşii nobili valahi avînd pământuri întinse şi dispunînd 
deja de privilegiul transmiterii ereditare a funcţiilor, nu invidiau deloc soarta 
boierilor ruși al căror destin se afla exclusiv în mîinile unui stăpîn avînd dreptul de 
a-i ucide. 

Şi dacă mai târziu, după 1709, un nou curent favorabil Rusiei se schițează în 
Principate, el nu are o origine locală, nici chiar politică. Nimic nu s-a întîmplat în 
timpul domniei lui Brâncoveanu, dominată de unica grijă a unui oportunism 
prudent, nici în timpul domniilor schimbătoare [4], care îi corespund în Moldova, 
prea scurte pentru înflorirea unei gîndiri politice în stare să genereze o mişcare 
menită să schimbe stăpînirea, fapt care ar fi micșorat obligaţiile, ar fi îmbunătăţit 
situația actuală şi garantat viitorul. Exista vechiul sentiment creştin, dorința unei 
comunități permanente cu coreligionatrii, dar nu era suficient pentru a-și căuta un 
protector şi mai ales în partea de unde nu venise nimeni să le-o ceară. 

Cu totul altfel era acel pămînt român neliber al Transilvaniei unde o clasă de 
intelectuali în formare avînd preoțimea în frunte se arăta tot mai neliniştită din 
cauza robiei. Călătoriile pînă la Moscova sau doar pînă la Putivla de unde a fost 
adus către 1640 un mitropolit, n-au avut drept rezultat nici măcar îmbogățirea 
bisericii. Acţiunea celor doi Brancovici a lăsat urme adînci în amintirea 
contemporanilor şi suferinţele lui Sava aruncat în închisoare şi torturat nu au rămas 
fără urmări. O generaţie întreagă s-a format avînd această imagine în fața ochilor o 
generaţie nesupusă, însufleţită de spiritul de aventură, împătimită de ortodoxie şi 
atrasă de îndepărtata Moscovă a unui alt împărat. Născut la Braşov, Teodor 
Corbea, scriitor şi poet, traducător al Psalmilor, ajunse translatorul de latină al lui 
Petru-cel-Mare. Propaganda iezuiţilor care a dus la unirea Bisericii române din 
Transilvania cu Sfîntul Scaun de la Roma şi violențele care i-au urmat din partea 
Imperialilor, deveniți din 1691 stăpînii provinciei, nu au făcut decât să mărească 
forța acestei mişcări. 

Un alt Corbea, David, aghiotantul lui Mihai Cantacuzino, spătar al 
domnitorului valah, căruia boierul îi era unchi pe linie maternă, a fost unul dintre 
principalii agenți folosiți pentru a iniția şi a întreţine rezistența împotriva Unirii. În 
momentul în care se cerea sprijinul Bisericii ruse pentru această mișcare îndreptată 
împotriva Unirii, condusă oficial de Valahia, Goloskin, ministru al Ţarului a adresat 
primele scrisori fraților Cantacuzino. 

Atunci cînd în teribila nenorocire care a atins Moldova ca urmare a războiului 
turco-polon ce părea să nu mai aibă sfîrşit, egumenii marilor mînăstiri, bătrînele 
Putna, Suceviţa, călugării de la Rîşca, de la Bisericani, Humor, Coşula şi chiar frații 
lor valahi de la Cozia, şi Vintilă-Vodă şi-au îndreptat ruga spre Curtea ţarului; 
mitropolitul Valahiei, Teodosie, a adresat celei mai mari Puteri ortodoxe o chemare 
disperată implorînd sprijin pentru frații săi transilvani aflați în suferință. În 1700, îl 
chemă pe „apărătorul şi adăpostul, speranţa şi bucuria întregului neam ortodox“ în 
ajutor hotărît împotriva Imperialilor care îi jigneau şi îi amenințau pe valahi pentru 
a fi avut îndrăzneala de a se amesteca în treburile conaţionalilor lor. 

Sub domnia unui alt Cantemir, fratele mai mare, Antioh, în 1700, Emilian 
Vosniţin, primul ambasador rus care, plecînd de la Azov, a ajuns pe mare la 
Constantinopol, a trecut prin Iaşi, la întoarcere şi astfel a fost stabilită o relație 
necesară între prietenia moldavă şi speranţele ruse de a ajunge la legendarul 
Țarigrad?. Cronica moldavă ştie şi numele celui care a rămas pe lîngă Înalta Poartă 
pentru a transforma armistițiul într-un tratat pe treizeci de ani — Şceredaievf. Sub 
domnitorul Constantin Duca, care i-a urmat pe tron lui Antioh, Dimitri Galiţin, 
avînd şi el de îndeplinit o misiune la Constantinopol, a botezat un fiu al 

domnitorului, care a plătit cu tronul această cumetrie, duşmanii atribuindu-i un sens 
politic, probabil inexistent. Pentru a fi trimis sare și vin în ținuturile căzăceşti 
cîrmuite odinioară de părintele său, de la care moștenise instinctul comercial, şi 
bănuit că s-ar fi înțeles cu Galiţin să primească adăpost la acesta (1703), turcii au 
pus mîna pe elf. Mai tîrziu, unul dintre fii săi a intrat în slujba Țarului, probabil cel 
faţă de care Galiţin se simțea dator să-l protejeze”. Pe timpul campaniei sale în 
Polonia, în 1709, cînd Ţarul Petru ajunge la Zolkiev, unde se păstrau moaștele 
Sfintului Ioan cel Nou, luate de Jan Sobieski de la Suceava, Antioh Cantemir care 
în acel moment, ocupa pentru a doua oară tronul moldav, a avut intenţia de a-l 
trimite pe banul Savin Zmucilă, fostul supus al lui Kunicki, să ceară de la Țar 
înapoierea moaştelor?. 

Se apropia ziua în care înrifrîngerea de la Poltava îl va arunca pe Carol al 
XII-lea pe teritoriul turcesc aproape de fortăreaţa Benderului, smulsă Moldovei lui 
Petru Rareş în 1538 de Soliman Magnificul, iar-domnitorii moldavi vor fi nevoiţi să 
adopte o altă atitudine față de această nouă Putere, iute în expansiuni, care se 
apropia victorioasă de hotarele lor şi părea că nu doreşte să se oprească la ele. 

Un alt motiv, privindu-i mai ales pe moldoveni, l-a determinat pe Petru-cel- 
Mare să-şi rişte norocul pe malurile Prutului. „Întrastă vreme“ spune un cronicar, 
„mulţi moldoveni şi feciori de boieri mergea de-şi căuta slujbe, care pe lîngă 
Mosscali, care la Leşi, unii la Racoți şi alţii la şvezi, în folosul lor“?. 

Un mare număr de soldaţi mercenari l-au slujit pe Sobieski în cavalcadele sale 
împotriva turcilor şi o companie de moldoveni purtînd uniformă deosebită făcea 
parte din armata lui. Nu lipsesc informaţii despre aceşti supuşi români din care o 
parte venea din Valahia. S-a remarcat un muntean din armata lui Carol al XII-lea, 
Sandu Colțea, care prins de ruşi, a petrecut cîtva timp în Siberia de unde a încercat 
să fugă împreună cu un captiv cazac, Mirovici; eliberat la sfîrşitul secolului a cerut 
voie să părăsească Suedia unde nu găsise o biserică de rit ortodox pentru a se ruga. 

În rîndurile ruşilor era și un Apostol Chigeciu, fost soldat al lui Sobieski, de 
la care ni s-a păstrat un contract încheiat cu ofiţerii Ţarului, cărora le promitea să 
le dea câţiva soldaţi plătiţi lunar cu o sumă fixă de bani”. De asemenea, trebuie să- 
i amintim pe cei doi Hăjdău, rude ale lui Ştefan Petriceicu, păstrători ai sabiei aurite 
a acestuia, pe Mihail Ganul care s-a însurat cu fiica „rochmistrului“ polon Jan Luc 
sau pe Lupaşcu Murguleţ, banul Savin, Andronic Isar şi alții"!. 

Suedezii și polonii au căutat adăpost prin părţile Cernăuţilor, dar "Țarul 
nedorindu-i în această regiune limitrofă de unde puteau ataca pe neaşteptate, a dat 
ordin să fie alungaţi. Brigadierul Cropotov, comandantul trupelor de cavalerie 
uşoară şi Constantin Turculeţ, unul dintre căpitanii români din armata rusă care 
mai fusese şi în solda lui Sobieski, şi-au dus cu bine la capăt misiunea, însă 
domnitorul Mihail Racoviţă, acuzat fiind că i-a anunţat şi ajutat pe moscoviți îşi 
pierdu tronul, dar nu înainte de a reuşi să provoace retragerea românilor aflaţi în 
solda ruşilor care puseseră stăpînire pe marile mînăstiri din nord şi din valea 
Cîmpulungului moldav atît de importantă pentru luptele timpului unde, înainte de 
pacea de la 1699 şi polonii şezuseră vreo zece ani. 

Intervenţia hanului, duşman al uneltirilor regelui Suediei, devenit din ce în ce 
mai mult un oaspete incomod, a împiedicat un conflict între turci şi ruşii care, 
servindu-se de toată influenţa şi abilitatea lor, încercau să-l îndepărteze de la tron 

pe Nicolae Mavrocordat, fost drogman al Porții. La începutul anului 1710, 
armistițiul cu turcii a fost prelungit pe durata a treizeci de ani, Mavrocordat nu a 
mai avut alte neplăceri în afara prezenței zgomotoase din chiar capitala țării, a 
cazacilor hatmanului Mazeppa, care murise de curînd lăsîndu-şi oștenii sub ordinul 
lui Voinarovski, Volkanski şi Filip Orlik, adevăratul lui urmaş, polonii şi chiar 
tătarii din suita voievodului kievean, Iosif Potocki, erau incartiruiți aici şi țara 
plătea scump șederea lor. Jefuitorii şi cei nesupuşi nu au fost, totuşi, cruțați. 

Se anunţa un război împotriva "Țarului. O întreagă parte a Constantinopolului 
îl dorea sperînd că el va reînvia fosta glorie a armatei otomane. Marele-Vizir 
credincios şi iubitor de pace Numan Kiipriili a fost înlocuit cu un bărbat grosolan şi 
violent, cu o fire războinică, Baltadski-Mohammed, originar din raiua Hotinului. 
Hanul era deja cîştigat pentru cauză. Influențaţi de acesta, turcii confirmă un nou 
domnitor, remarcabil din toate punctele de vedere, Dimitrie Cantemir, un învățat 
orientalist care îi cunoştea prea bine pe aceşti turci în decădere pentru a mai iubi şi 
cu atît mai puţin pentru a mai crede în viitorul lor. El s-a prefăcut că îşi asumă 
sarcina de a pregăti campania de pedepsire şi prindere a lui Brîncoveanu bănuit de 
a fi avut legături cu Țarul prin călugări cerşetori şi prin negustorii care veneau nu 
numai la Chilia pe Dunărea inferioară, dar şi în orașele și tîrgurile Valahiei; era 
bănuit mai ales că ar fi avut bogății care ar fi fost foarte preţuite la Constantinopol. 

Hotărîrea lui Cantemir a fost grăbită de ruptura intervenită între stăpînii săi 
Şi ruşi, de pretențiile turcilor care după ce au promis iertarea de tribut, nu încetau 
să ceară, în fiecare zi, bani, provizii şi tot ce aveau nevoie pentru apropiata 
campanie, de denunţurile lui Brâncoveanu doritor să se arate mai fidel decât cel pus 
să-l supravegheze şi să-i pedepsească necredința, dar mai ales de sfaturile date de 
tinerii nobili din clasa „mazililor“ — descendenți ai vechilor boieri trăitori la țară — 
care reveniseră din Polonia unde luptaseră pentru Țar cu credinţa că această nouă 
forță politică era menită să învingă Imperiul care se clătina. Aceşti războinici 
aventuroşi printre care se număra şi tatăl viitorului domnitor Ioan Callimachi — 
numele de familie negrecizat încă îi era pe atunci Călimaşul — îi aveau tovarăși pe 
Turculeţ, Chigheciu, Grigore Ivanenco şi fratele său care rămăsese sub steag 
moscovit. Şi printre boieri existau prieteni buni ai Moscovei: hatmanul Antioh Jora, 
comandantul trupelor moldave al căror număr crescuse de curînd, şi Mitropolitul 
Ghenadie care urma prin atitudine tradiția lui Varlaam şi Dosoftei. Acest grup de 
creştini s-a adresat direct Ţarului dezvăluind sentimentele filo-turce ale 
domnitorului şi oferindu-se să contribuie cu 10000 de oameni şi mijloace de a 
întreține alți 15 000 de oşteni dacă acesta s-ar arăta dispus să continue campania lui 
Sobieski, îndreptîndu-se cu o puternică armată împotriva Bugeacului tătar care-i 
făcuse şi pe Petriceicu şi Şerban Cantacuzino să ceară ajutor Moscovei 2. 

Se afirmă, din sursă sigură, că Petru-cel-Mare l-ar fi trimis iscoadă în Moldova 
pe medicul său, grecul Polykala. În orice caz, Dimitrie nu a întârziat nici el să-şi 
delege emisari pe lîngă puternicul vecin, dar prevăzător, i-a anunţat şi pe turci de 
trimiterea acestor spioni fideli. Doi foşti soldaţi în slujba Țarului au fost însărcinaţi 
cu această misiune al cărei scop transpare din simpla alegere a persoanelor: Ilie 
Abăza şi Ioan Mirescul. După înfrîngerea ruşilor pe Prut, primul a fost nevoit să 
trăiască ani îndelungați în Rusia şi mai apoi la Kiev, călugăr sfişiat de dorința de 

a-şi revedea țara. Curînd după primirea delegaților, un căpitan Procopie a căpătat 
puteri depline pentru a încheia un tratat. 

Avem acest tratat de alianță semnat în 13/24 aprilie 1711. Aflîndu-se în război 
cu păgînii care încălcaseră un tratat abia încheiat, Ţarul era pregătit să elibereze 
„acest bun norod moldav, ca şi pe alte naţii creştine supuse suferințelor barbare“ 
aşa cum îi ceruse chiar Dimitrie care redactase în întregime textul documentului. 
Printre clauzele numeroase şi precis formulate, cum era şi de aşteptat din partea 
unui domnitor atît de cult, se găsesc cîteva ce mai fuseseră prevăzute în tratatele 
anterioare dintre români şi moscoviți: promisiunea de a recîştiga pentru Moldova 
cetățile ocupate de turci, menţinerea regimului politic şi financiar, autonomie 
completă, guvernare printr-o dinastie pămînteană, cooperare militară, dar de 
această dată susținută numai de visteria imperială. Tratatul poartă de la un capăt la 
celălalt pecetea concepţiei dinastice şi autocrate a politicii lui Dimitrie Cantemir. 
Domnitorul va fi suveran absolut avînd la dispoziție oraşele principatului, cu 
condiția de a rămîne ortodox şi credincios: „nobilii şi toți supușii Principatului 
Moldovei vor fi supuşi ordinelor sale, fără nici o împotrivire, fără nici un pretext“; 
Cantemireşti îi vor moşteni puterea, chiar şi fii postumi. În caz de înfrîngere, 
protecția imperială va fi menţinută chiar dacă principatul va fi nevoit să rămînă sub 
turci, Dimitrie va găsi adăpost în Statele imperiale și va primi nu numai mijloace de 
a se întreţine, dar şi „moşii şi curți“ egale în valoare cu cele părăsite în 
Constantinopol*, 

Dar acestea nu constituiau decît tratative prealabile. Dimitrie a declarat că 
acceptă tratatul doar în această formulare şi a trimis în acest scop o nouă solie, de 
rang mai înalt, Ştefan Luca sau Luculescu, cumnat al hatmanului Neculce, 
cronicarul. Tratatul solemn trebuia încheiat pînă la sfîrşitul lunii mai şi făcut public 
numai după intrarea armatelor ruse în Moldova. Pentru a-i înşela pe turci, lui Luca 
i s-a mai dat şi o misiune în Polonia pe lîngă hatmanul Adam Sieniawski, pe care 
aceştia se străduiau să-l atragă spre cauza regelui Stanislas, favoritul lui Carol al 
XII-lea". 

Intenţiile domnitorului au suportat totuşi, influența hotăritoare a Sfatului 
boierilor. Nu se mai vorbeşte numai de stăpînul absolut şi de dinastia sa. Boierii îşi 
luaseră şi ei măsuri de prevedere: ei sînt inamovibili, exceptînd cazul unei vinovății 
recunoscute prin judecată; pentru a-i pedepsi era necesară o sentință a Sfatului şi, 
pe deasupra, încuviințarea Mitropolitului; întreaga clasă pînă la mazili va fi scutită 
de dări şi va avea dreptul de a strînge dijmă de la șerbi; nu va fi concurată de 
moscoviți ca proprietari de terenuri şi funcționari'5. Luca s-a întors cu un lanț de aur 
şi o medalie pentru domnitor şi cu o proclamaţie care trebuia adusă la cunoştinţa 
țării, mai târziu. 

Asigurat prin acest act de supunere condiționată, Cantemir a făcut acelaşi 
lucru ca vecinul său valah, care însă nu căzuse de acord cu împăratul, probabil 
viitorul său suzeran. Brîncoveanu îşi oprise trupele pe cîmpul de la Urlaţi; Cantemir 
le-a adunat pe ale sale în imediata vecinătate a Iaşilor, aproape de mînăstirea 
Frumoasa. 

Ruşii înaintau cu repeziciune grăbindu-se ca turcii să nu ajungă la vadul 
Dunării de la Isaccea. Sosise momentul luării unei atitudini — cel puţin în ceea ce 
ce-l privea pe domnitorul Moldovei. Procopie şi un alt ofițer i s-au înfățișat lui 

Șeremetev, comandantul trupelor Țarului cantonate la Moghilev, cerîndu-i în 
numele domnitorului ca o avangardă moscovită să vină să-l aresteze, eliberîndu-l în 
acest fel, de orice răspundere faţă de turci. La 1 iunie, stil nou, un mic corp de 
armată de 3 000 de oameni susținuți de cei 5 000 de cavaleri ai lui Chigheciu erau la 
Zagarancea, aproape de Iaşi şi începuseră urmărirea turcilor. Dimitrie a ieşit în 
întîmpinarea oaspeţilor pe care, două zile mai tîrziu, i-a însoţit în Capitală. 

Cu acest prilej, domnitorul a făcut în sfirşit, declarația, punîndu-şi de atunci 
înainte o nouă pecete latină pe documente: „domn al Moldovei prin mila lui 
Dumnezeu“. Imediat s-a trecut la organizarea armatei pe socoteala visteriei ruse 
„care dădea unui simplu soldat cîte cinci ruble pe lună“, în afara unei însemnate 
plăți inițiale. Poporul alergă sub steaguri şi „mazilii“ însetaţi de glorie le-au devenit 
ofițeri!', j 

Proclamaţia lui Dimitrie Cantemir către episcopi, boieri, armată şi „către toți 
locuitorii țării Moldovei“ a fost afişată anunțînd sosirea armatei ruse care „se 
îndrepta către podul înălțat cu prețul sîngelui nostru“. Domnitorul amintea că 
„duşmanul Sfintei Cruci“ s-a înfăptuit pe cheltuiala țării din clipa în care Bogdan, 
fiul lui Ştefan a îngăduit să plătească tribut: năvălirile neîncetate, ocuparea cetăților 
şi a zonelor acestora; mii de locuitori tîrîţi în robie, nedreptăţile nerușinate, 
eforturile de a-i atrage pe domnitori la credința Islamului, dările crescute şi 
reînnoite fără încetare. Trebuie deci să se alăture Ţarului ca frați de arme, „şi să 
meargă de îndată în părțile Dunării pentru a stăvili asaltul tiraniei şi al năvalei 
turceşti“. „Toţi cei ce poartă numele de creştin“ se cade s-o facă fără zăbavă sub 
amenințarea pedepsei confiscăriii averii, căci o armată de 10 000 de oameni trebuia 
pusă pe picioare. Ultimul termen era 15 iunie. Celcare va rămîne credincios turcilor 
va fi pedepsit chiar cu moartea. Și un manifest în termeni generali era amintit ca 
promițînd Moldovei eliberate cetăţile pierdute”. 

Curînd, în fruntea unei armate de 15 000 de oameni, generalul Şeremetev 
trecu Nistrul pe la Raşcov, avîndu-i alături pe Dolgoruki şi pe raguzanul Sava, cel 
care-i ațîțase pe iugoslavi la răscoală. Cînd a trecut prin Basarabia, mazilii acestui 
ținut s-au pus în slujba lui. La 6/17 iunie, Cantemir însoțit de Luca şi de Neculce a 
ieşit în întîmpinarea generalului moscovit căruia îi dărui un cal arab. În urma lui 
veneau trupele generalului Janus. Şi înainte ca aliatul moldav să poată bănui 
apropierea acelui suveran de temut, Petru însuşi, însoțit de moldovenii Savin 
Zmucilă şi Pavel Rugină, se arătă la barierele Iaşilor. Abia avu timp Mitropolitul 
Ghedeon să vină în fugă pentru a-l binecuvînta cu apă sfințită pe cel care sosise în 
numele lui Iisus Christos eliberatorul. 

Țarul fu condus imediat la palat, unde puţin mai tîrziu, doamna Casandra, 
fiica lui Şerban Cantacuzino făcu onorurile casei față de Ecaterina, soția lui Petru. 
Țarul vizită baia turcească, clădire veche, înălțată la sfîrşitul secolului XVI. La 
întoarcere, îl găsi pe Cantemir la picioarele scării. Primind din partea acestuia 
sărutul mîlinii, Țarul nu se mărgini la a-i întoarce sărutul pe frunte, dar îi şi arătă cu 
un singur gest puterea personală şi politică ridicîndu-l în aer cu o singură mînă. 

A doua zi, Petru însoțit doar de trei ofiţeri, vizită bisericile Iaşilor fiind 
întîmpinat cu dăngăt de clopote în mijlocul unei mulțimi de norod. Spuse că a 
recunoscut în clădirea Goliei, aşa cum arăta ea pe atunci, o triplă influență: polonă 
— adică apuseană —, greacă şi rusă — noi am spune cu un singur cuvînt: bizantină. 

Avu loc apoi un mare ospăț, care îi adună în jurul prinților pe cancelarul Golovkin 
şi generalul Galiţin, Dolgoruki, Rânne, Weisbach, pe secretarul Safirov şi pe Sava 
"Raguzanul, cărora li s-au alăturat doi musafiri orientali — unul, Toma Cantacuzino, 
trimis de Brîncoveanu și celălalt, Constantin Castriotul, care părea a-şi aminti că 
acest nume a fost purtat de eroicul Scanderbeg şi care, împreună cu David Corbea 
părăsise steagul valah pentru a-l sluji pe Țar. 

Pentru că nu a vrut să stea în capul mesei, Petru l-a aşezat acolo pe cancelarul 
„care — spune cronica moldavă — a fost singurul care bagă de samă postul 
povățuit de Biserică“. A cerut ca locul următor să fie ocupat de Cantemir şi el s-a 
aşezat pe al treilea scaun; domnitorul sărută pentru a doua oară mîna Țarului care, 
la rîndu-i, îl sărută părinteşte pe frunte. Primul pahar a fost ridicat pentru Moldova 
pe care puternicul ei aliat o cinsti în acest chip. Toma Cantacuzino şi tovarășul său 
valah şedeau la stînga lui Petru. Suveranul binevoi să toarne cu mîna lui în paharele 
boierilor acel vin de Cotnari şi de Odobeşti care era fala ţării, în timp ce în 
apartamentele sale, doamna o sărbătorea pe Ecaterina, „Împărăteasa“. 

În ziua următoare, Mitropolitul Ghedeon îl primi pe Țar la Biserica Trei 
Ierarhi, unde Petru merse de se închină la moaştele Sfintei Paraschiva; refuză să se 
aşeze pe scaunul domnesc şi ascultă precum cel mai umil dintre credincioşi slujba 
oficială în cinstea sa. Aici veni Cantemir să-şi întîlnească musafirul care îi ocolea 
atențiile. Îi arătă Țarului noua armată a Moldovei, apoi fu rîndul Mitropoliei, 
înălțată de soția Ducăi-vodă, a Goliei, a Bisericii Sfîntul Nicolae -— biserica lui 
Ştefan cel Mare, restaurată către 1670 de Antonie Ruset. 

Înainte de a-şi sărbători la rîndul său aliaţii, în tabăra de la Țuţora pe Prut, 
Petru a vrut să aplaneze în vreun fel neînțelegerea care pînă atunci îl despărțise pe 
Cantemir, doritor de putere absolută, de boierii care, amintindu-și de vechile 
obiceiuri, ajunseseră să viseze republici după moda polonă. Nu numai Dimitrie, 
fratele lui Mihail Racoviţă, care era în mod firesc interesat, dar şi Iordache Rossetti 
se împotriviră cu îndîrjire clauzei privitoare la dinastie. „Doar Dumnezeu e veşnic“ 
răspundea el argumentelor lui Golovkin şi ale lui Sava Ragazanul. Arestat ca 
trădător al domnitorului său şi trimis la Kiev, a rămas acolo mult timp. 

Ospăţul închinat celei de-a doua aniversări a bătăliei de la Poltava avu loc în 
mijlocul armatei; cincizeci şi două de salve de tun au însoțit rugăciunile 
Mitropolitului Ghedeon. Mesenii s-au aşezat pe marginea tranşeelor;, Țarul aflîn- 
du-se în fruntea mesei, Cantemir între Golovkin și Șeremetev,; cincisprezece boieri 
se numărau printre invitați. S-a băut şampanie şi moldovenii se îmbătară. Toată 
lumea adormi sub cerul liber printre mesele încărcate cu resturile ospățului. 

A doua zi tratatul a fost adus spre cunoştinţă tuturor, în forma acceptată de 
ambele părți în cursul negocierilor purtate în tabără. La Iaşi, preoții şi boierimea se 
adunară în mica biserică domnească, Cantemir se aşeză în scaunul domnesc avîndu-l 
alături pe secretarul Sava care avea grija protocolului. Clauzele tratatului au fost 
citite una după alta şi acceptate de cei prezenți. 

Întrucât Moldova nu era în stare, după cum văzuse, să-i hrănească mulțimea 
oștenilor, Petru era hotărît se pare, să se îndrepte spre Focșani pentru a-l sili pe 
Brîncoveanu încă nehotărît să deschidă țara armatelor ruse. Generalul Rânne 
primise mai dinainte ordin să se îndrepte împreună cu Cropotov, moldovenii şi 
Toma Cantacuzino spre cetatea Brăilei, pe care reuşi s-o cucerească abia în 14/25 

iulie. Dar domnitorul valah, înfuriat de onorurile de care se bucurase acel 
Cantacuzino care rîvnea la tron, se grăbise să se ducă la Tîrgovişte, fosta capitală a 
țării, avînd şi învoirea turcilor cărora le dăduse proviziile destinate taberei 
moscovite de la Fălciu. 

Turcii trecuseră de acum Dunărea. Lupta trebui angajată în împrejurări cu 
totul neprielnice, pe malul Prutului, în preajma Bugeacului pustiu şi fără apă, 
asupra căruia se năpustiseră şi lăcustele. 

Tătarii din avangardă îi surprinseră încă la sfîrşitul lunii lui iulie pe 
moldovenii lui Ivanenco şi pe muntenii căpitanului lene. Chiar în Moldova, boierul 
Lupu Costachi se baricadase în mînăstirea Bursuci pentru a-i aştepta şi a fost nevoie 
ca Chigheciu să fie trimis pentru a încerca să-l scoată din birlog. Întîlnind forțele 
principale ale vizirului, generalul Janus primi ordin de la Țar să se retragă spre 
tabăra de la gurile Prutului. Dimitrie Cantemir luă asupră-şi sarcina de a stăvili 
înaintarea dușmanului; avea cu el 2 000 din oamenii săi, 4 000 de ruşi şi cîțiva cazaci 
de pe Nistru şi Don -— forţă insuficientă pentru a putea fi într-adevăr de folos 
armatei. Mulţi dintre cei care formau această îndrăzneață ariergardă căzură sub 
loviturile tătarilor care se răspîndiseră jefuind prin biata Moldova fără apărare. 

După unirea cu infanteria generalului Repnin armata s-a oprit la Stănilești 
aproape de Huşi pentru a începe lupta. Țarul însuşi vedea că situaţia era disperată 
forțele fiindu-i risipite şi ştiind că turcii superiori numeric aveau şi o bună artilerie. 
Neculce, sfetnicul principal al lui Cantemir, ne încredințează că Țarul ar îi vrut 
să-i lase lui Şeremetev comanda, el încercînd să se întoarcă în Rusia cu o „escortă 
de două sute de dragoni şi o sută de moldoveni“, prin Transilvania și Ungaria, însă 
domnitorul moldav îl făcu să-şi schimbe hotărîrea. 

Lupta a fost de fapt, o defensivă de mai multe zile, cu mari pierderi în timpul 
retragerii. Moldovenii ieşeau din tabăra fortificată pentru a-i întărita pe tătari şi a 
deschide cale; jertfa lor a fost enormă, dar ei o acceptaseră de bună voie. Aduceau 
armatei apă şi vite drept provizii. Cantemir care luase parte la victoria principelui 
Eugen asupra Sultanului în bătălia de la Zenta [5], îndemnă la un atac puternic 
împotriva ienicerilor aflați în centrul forțelor dușmane. Generalul Weidemann 
încercă să lovească astfel, dar căzu în mijlocul alor săi. Chiar şi după începerea 
tratativelor la care ruşii cerură turcilor să renunțe la drepturile lor asupra Moldovei 
pînă la Dunăre, drept plată pentru pagubele făcute lor de tătari, Cantemir încercă 
să-l convingă pe "Țar să nu semneze în grabă această pace defavorabilă. 

Ea a fost totuşi acceptată şi Cantemir trebui să se considere fericit de a-şi fi 
putut salva propria persoană pe care turcii o cereau sus şi tare considerîndu-l 
trădător. Trecînd pentru ultima oară prin Iaşiul deja ocupat de cetele turco-tătare, 
şi-a luat doamna şi „sceptrul de argint al țării“ — care trebuie să se afle pe undeva, 
în Rusia — s-a alăturat celui care nu-i mai era aliat politic ci stăpîn şi suzeran. 

Rânne a fost ultima căpetenie rusă care părăsi Moldova trecînd în marş prin 
Cernăuţi şi Hotin. O parte a moldovenilor l-a însoțit pe domnitor, alta făcea parte 
din rîndurile armatei Țarului. La Galaţi invadatorii au dezgropat din biserica 
Sfîntului Gheorghe trupul hatmanului Mazeppa, ale cărui însemne — armele şi 
vulturul căzăcesc — săpate în piatra ce odinioară îi acoperise-mormîntul se mai văd 
şi azi. În urma lor venea ca administrator de provincie, Ioan, fratele lui Nicolae 
Mavrocordat care l-a şi urmat curînd la tron, dar nu a avut nici o clipă de linişte pînă 

la plecarea lui Carol al XII-lea silit să părăsească cetatea Benderului, după 
„Kalabalak“, încăierarea cunoscută, cu turcii şi tătarii din 1714. 

Dimitrie Cantemir escortat de două sute de dragoni, a fost mai întîi aşezat „să 
ierneze“ la Harkov, apoi dincolo de Nipru şi de ţinutul cazacilor, într-un loc 
adăpostit, o „slobodka“ aproape de Azov „că acolo se cerusă şi el“ urmînd sfatul 
unora dintre moldovenii care cunoşteau locul „zicînd că-i loc bun“ *. Bine 
aprovizionat cu alimente -— „zahăra prea multă îi da lui“ şi tuturor moldovenilor, 
scria Neculce, „cît nu putea birui să o mănînce“, i s-au dat în stăpînire treisprezece 
sate, ce alcătuiau domeniul unui general Sidlovski, cu eleşteie, mori, cîmpuri 
mănoase, turme, stupi de albine şi două-trei sute de şerbi într-un sat, avere lăsată 
după aceea, credincioşilor săi. Mărimile Curţii au început să-l urască, spune 
cronicarul, întrucît faima lui Cantemir o întrecea pe a tuturor. Cazacii, locuitori în 
ținut se plînseră lui Apraxin, cîrmuitorul Azovului, împotriva acestui nou stăpîn, 
care ar fi dorit să întemeieze în ținutul Harkovului, o nouă „țară“ autonomă, 
colonizată de moldovenii săi. Apraxin şi tovarăraşul său Șeremetev se împotriviră 
înfăptuirii acestui proiect, aruncînd îndoieli asupra statorniciei lui Cantemir în 
devotamentul său față de cauza creştină şi amintind pericolele ce ar urma din 
aşezarea unei nații străine, cu înclinații schimbătoare în chiar vecinătatea Azovului 
abia cîştigat de la turci. Fostul domnitor moldav a fost despăgubit cu mii de 
„dvoruri“ în ținutul Moscovei, cu cincizeci de sate şi cincisprezece mii de şerbi în 
stăpînire şi, pe deasupra două frumoase case chiar în Petersburg; 6 000 de ruble 
trebuiau să servească la întreţinerea casei princiare. 

În 1713 îi muri doamna și se căsători cu cneaghina Anastasia, fiica feld- 
mareșalului Ivan Trubețkoi. În acea vreme fusese însărcinat să organizeze 
Academia Imperială de la Petersburg după modelul celei berlineze, pentru care 
scrisese o bogată „descriere a Moldovei“. Petru-cel-Mare pornind o campanie în 
Persia, Cantemir îl urmă în calitate de consilier ştiinţific, dar nu mai avu răgaz să-şi 
redacteze însemnările şi nici să-şi publice marea „Cronică a moldo-vlahilor“ la care 
lucrase şi în Rusia, căci n-a trăit destul. Moartea l-a surprins încă tînăr, în 1723. 

În pribegia sa pierduse deja doi fii, pe Petru şi pe Ioan. În 1771, un al treilea 
fecior, Matei, însurat cu o contesă, muri în rîndurile armatei. Constantin, căpitan în 
garda Țarului, a cărui soție era Anastasia, fiica lui Dimitri Galiţin, se stinse în 1747. 
Pe la 1780, un alt fiu, brigadier, Serghie, mai trăia încă. Dintre cele două fiice, Maria 
(m. 1720) şi Smaranda (m. 1757), prima fusese domnişoară de companie a țarinei%, 
O alta, Smaranda, din a doua căsătorie (m. 1761) a fost soția lui Dmitri Mihailovici 
Galiţin. 

Dar cel mai celebru dintre copiii săi şi singurul care a moştenit ceva din 
talentul său de scriitor şi din înclinația sa spre învățătura limbilor străine, a fost 
Antioh. L-a reprezentat pe "Țar în calitate de ambasador la Paris şi Londra şi s-a 
îngrijit de editarea în limbi occidentale a lucrărilor tatălui său asupra Istoriei 
Imperiul Otoman. Dotat cu un remarcabil spirit de observaţie, a scris urmînd 
modele franceze din secolul al XVI-lea, satire de mare întindere în care se 
întrevede Rusia lui Petru-cel-Mare şi a succesorilor săi imediaţi, cu toate metehnele 
şi toți ridiculii ei. Poate fi considerat drept adevăratul întemeietor al literaturii ruse 
moderne, după cum Nicolae Milescu a fost primul compilator de lucrări ştiinţifice 
al Moscovei. 

Toma Cantacuzino a fost mai fericit. Făcut general la sosirea la Petersburg, 


cu o soldă de cinci mii de ruble pe an, avea în stăpînire un număr de sate 
corespunzător celor părăsite, apoi din 1718 i s-a dat spre locuință permanentă acel 
tîrg al Pereiaslavului, confiscat nesupusei familii a Mirovicilor, tîrg care în secolul al 
XVI-lea văzuse trupele moldave ale lui Pîrvu venind să-i pedepsească pe cazaci 
pentru atacurile lor?. A murit în 1721. Fiul său, crescut în spiritul tradiției ruse, a 
slujit ca multe alte vlăstare princiare de neam străin, în armata Țarului, dar nu i-a 
supraviețuit tatălui său. 


Toma fusese însoțit în surghiun de fratele soţiei sale, Matei Herescu, care 


căsătorindu-se în Rusia, a întemeiat o familie destul de bine cunoscută. Fiul 
acestuia, poliglot ca şi Antioh Cantemir, a fost acel poet cunoscut în literatura rusă 
sub numele de Cerascov. 

NOTE 


„ Silviu Dragomir, op. ci., pag. 28. 
. Trimisul adusese monstre de aur pentru ţar. 


Neculce, pag. 267-268. 


„ Nicolae Costin, pag. 44. 

. Neculce, pag. 275; Nicolae Costin, pag. 4647. 

. Nicolae Costin, pag. 48. 

. Neculce, pag. 279. 

. Nicolae Costin, pag. 53. 

. Neculce, pag. 273. 

. Haşdeu, Archiva istorica, ], pag. 83-84. 

„ N. Iorga, Basarabia noastră, pag. 83. 

„ Neculce, pag. 304-305. 

. Polno€ sobrante zakonov, IV, pag. 659; Mitilineu, opere cit., pag. 74; Sturdza, opere cit., pag. 15 şi 


uImM. 


„ vezi cronica lui Amira (Storia del soggiorno di carlo XII in Turchia), apărută prin grija noastră, la 


Bucureşti şi la Stockholm, în 1905. 


. Neculce, pag. 306. 
. vezi memoriul nostru „Carol al XII-lea, Petru-cel-Mare și țările noastre“, în „Analele Academiei 


Române“, XXXI. 


. Hurmuzaki, Supliment, 1, VI, IX, 6 pag. 454-455, no. DCXXXI). Într-o formă mai bună, cu 


traducere, în memoriul citat, pag. 100-102, 126, 127. 


. Neculce, pag. 332. 

. Genealogia Canracuzinilor, pag. 419-412. 

. Cronica română a lui Radu Greceanu, ed. St. Greceanu şi Neculce, pag. 320. 
. Neculce şi Genealogia Cantacuzinilor, pag. 335-353. 


[1] Ştefan Petriceicu ajuns pentru a doua oară Domn al Moldovei între anii 1683-1684, după o 


altă domnie la fel de scurtă 1672-1674 întreruptă în 1673 de Dumitraşcu Cantacuzino. După apărarea 
Vienei, la 19 decembrie 1683, în cadrul acţiunilor militare interprinse de Polonia ca membră a Ligii 
Sfinte, Ştefan Petriceicu a intrat în Moldova şi ocupă Iaşii. La 25 decembrie 1683, un detaşament polon 
I-a luat prizonier pe Gheorghe Duca și I-a dus în Polonia, unde moare la 31 martie 1684. În luna martie 
1684 sub presiunea tătarilor, Ştefan Petriceicu este obligat să se retragă în Polonia. De numele lui Ştefan 
Petriceicu se leagă cea dintii tipăritură a Învăţatului Mitropolit al Moldovei, Dosoftei. 


[2] Această ipoteză a formulat-o Mihai Eminescu cu câteva decenii mai devreme, exprimîndu-și 


întregul raționament printr-o frază scurtă asemeni marilor înţelepţi: „Exisză testamentul lui Petru cel 
Mare sau nu există, el există în capetele a mii de oameni visători care dau tonul în Rusia“: (Timpul, 
7 aprilie 1878, apud, Mihai Eminescu, Opere, vol X, Bucureşti, 1989, p. 74). Cunoştea oare N. Iorga 
această opinie eminesciană? Cu siguranță, răspunsul este afirmativ şi ne bazăm nu numai pe 
scrupulozitatea marelui istoric care nu şi-ar fi iertat niciodată neconsultarea colecţiei “Timpul“, dar 
avem indicii în chiar scrisul lui N. Iorga care la 10 iulie 1905 a publicat în „Semănătorul“ o cronică a sa 

făcută primului volum al ediţiei lui 1. Scurtu, M. Eminescu Scrieri politice și literare, cronică intitulată 
Cel dintii volum din operele în proză ale lui Eminescu, în care marele istoric ne spune: E o minune cită 
bogăție, noutate, logică, prevedere, căldură, cîtă mare şi curată înţelepciune de om superior genial, se 
cuprinde în aceste buletine politice, dări de seamă teatrale, notițe despre cărți (primul volum 
cuprindea articolele eminesciene publicate în Curierul de Iași — n.ed.) care aveau singura menire de a 
umple coloanele goale ale bietei foițe ieșene [...], Din viața sa trecută cunoștea tot prezentul 
românilor, în cîțiva ani căpătase o vedere clară asupra trecutului lor întreg [...]. El avea în mină 
oricînd toate legăturile românești ale subiectului. (apud, N. Iorga, O luptă literară, ediţie îngrijită de 
Valeriu Râpeanu și Sanda Râpeanu, Editura Minerva, Bucureşti, 1979, vol. 1, p. 311). Ne este imposibil 
să credem, ca după acest elogiu adus scrierilor politice eminesciene, N. Iorga să nu fi cercetat întreaga 
publicistică a lui Eminescu, obligaţie majoră pentru un istoric. 

Argumentaţia lui Iorga, în legătură cu „testamentul“ lăsat de Petru cel Mare, este mai amplă față 
de cea eminesciană și istoricul afirmă hotărît că nu a existat un astfel de testament. Ceea ce nu a făcu 
însă marele istoric, deși recunoaște că năvala spre mările Sudului va fi în viitor principala trăsătură a 
politicii moscovite, este faptul că el nu a dat o explicaţie tot atît de tranșantă acestei trăsături dominante 
a imperialismului rus. 

Este motivul pentru care N.S. Govora în lucrarea sa Relaţiile româno-ruse, consideră, pe 
nedrept după opinia noastră, aprecierile lui Iorga ca fiind făcute intenţiona pentru a „adormi grijile 
valabilor“. În realitate, istoricul român le spune indirect rușilor că ar deveni ridiculi dacă ar mai persista 
în greşeala de-a menţine relaţii încordate cu România, în locul unora bazate pe încredere şi bună 
vecinătate, după eșecul lamentabil cunoscut de ruși timp de 100 de ani de încercări inutile de-a 
deznaţionaliza Basarabia. Şi în această consideraţie a lui N. Iorga se observă clar influenţa lui Eminescu 
care era împotriva unei atitudini românești belicoase față de Rusia: „noi înșine [M.E. se referă la propria 
sa atitudine susținută în presă — n.ed] am rămas consecvenți în atitudinea noastră față cu Rusia; 
totdeuna rezervaţi, plini de respect, dar demni și hotăriţi. (apud, M. Eminescu, Opera, Bucureşti, 1989, 
vol. X, p. 81). Într-un stil prolix față de fraza eminesciană, N. orga spune același lucru: Dar rușii vor 
rămîne mereu vecinii românilor și românii nu vor înceta niciodată de a fi vecinii rușilor. Din multe 
puncte de vedere nu e vorba do simplă vecinătate, ci și de o coalizare. Este o iluzie, nu doar zadarnică, 
dar și răufăcătoare, să-ți imaginezi că într-unul dinire aceste teritorii se va ajunge vreodată la 
înfăptuirea unei unităţi etnogra fice integrindu-i pe unii, de bună voie sau cu forța, în forma naţională 
a celorlalți. [...] Ambele părți nu trebuie să se limiteze doar la relaţii reciproce ci să caute sincer, în 
adincul fiinţei lor, un element de rezistență împotriva invadatorilor maghiar — în Maramureș, german 
sau evreu — în Bucovina — și de colaborare fraternă în vasta operă de civilizaţie ce abia începe în aceste 
frumoase și fertile ţinuturi. Or, pentru a atinge acest scop, trebuie să abandonăm teoriile exclusiviste 
a căror falsitate istorică nu este egalată decit de consecinţele lor defavorabile ambelor părți. 

[3] Între anii 1700-1721 s-a desfășurat Războiul nordic între Danemarca, Saxonia și Polonia, la 
care s-a adăugat şi Rusia interesată să obţină ieșire la Marea Baltică, pe de o parte și de cealaltă parte, 
Suedia. La 30 noiembrie 1700, la Norva, rușii sînt înfrînați de suedezi. La 16 mai 1703 are loc întemeierea 
Petersburgului, care din 1712 va deveni Capitala Imperiului țarist, iar la 19 august 1704, se încheie 
tratatul ruso-polon de la Narva, prin care Petru ] acordă Belaia Ţerkov şi unele orașe ucrainiene regelui 
polon August al II-lea, precum şi subsidii și ajutor militar pentru a continua lupta împotriva Suediei. La 
8 iulie 1709, în bătălia de la Poltava, armata rusă condusă de Petru I a înfrînt pe suedezii conduși de 
regele lor, Carol al XII-lea (1697-1718). Războiul continuă și la 25-27 iulie 1714, ruşi au obţinut o 
victorie navală asupra suedezilor la capul Hangut (Hanko) La 30 august 1721 se încheie pacea de la 
Nystadt, Rusia capătă Livonia cu Riga, Estonia cu Revel şi Narva, Ingermanland și o parte a Careliei şi 
cedează Suediei o parte a Finlandei şi-i plăteşte 2 milioane taleri. 

[4] Autorul se referă la următorii Domni ai Moldovei: Dimitrie Cantemir (1693); Constantin 
Duca (1693-1695); Antioh Cantemir (1697-1700); Constantin Duca (Duculeţ) (1700-1703); Mihail 
Racoviţă (1703-1705); Antioh Cantemir (1705-1707); Mihail Racoviţă (1707-1709); Nicolae 
Mavrocordat (1709-1710); Dimitrie Cantemir (1710-1711); Nicolae Mavrocordat (1711-1715). 

[5] După salvarea Vienei, austriacii pornesc o contraofensivă împotriva turcilor: la 2 septembrie 
1686, imperiile ocupă Buda; 12 august 1687, are loc a doua bătălie de la Mohacs, unde turcii sînt înfrînți 
de Carol de Lorena; 19 august 1691, în bătălia de la Salankemer, Ludovic de Baden obţine o victorie 
împotriva turcilor; la 11 septembrie 1697 are loc bătălia de la Zenta turcii sînt zdrobiți de Eugeniu de 
Savoia, iar la 26 ianuarie 1699, se încheie pacea de la Carlowitz prin care Austria primeşte Tranșilvania, 
Croaţia şi Slovenia. 

CAPITOLUL VIII 
ROMÂNII ȘI RUSIA DUPĂ PETRU-CEL-MARE 


După optsprezece ani de la plecarea grăbită a lui Petru-cel-Mare, rușii 
trebuiră să se întoarcă în mijlocul românilor. 

Această nouă campanie rusă în Moldova n-a semănat cîtuşi de puțin cu 
prezența lui Petru-cel-Mare în Iaşii unde, după năruirea tuturor planurilor țesute 
atît în Orient cît şi în Occident pentru eliberarea lui, o nouă generaţie de boieri îşi 
amintea prea bine de înfrîngerea de pe Prut şi căuta să se pună cît mai bine cu turcii 
pe care o soartă vitregă părea să-i fi hărăzit să le fie în veci stăpîni. 

Nici domnitorii nu erau în Stare să continue opera acelui romantic convins 
care a fost Dimitrie Cantemir, pierit în surghiun, dezamăgit şi resemnat. Nicolae 
Mavrocordat, cel care a avut multe de pătimit de pe urma războiului din 1711, nu 
îndrăznea nici să privească spre Prut unde „sarmaţii“ tătari erau un neîntrerupt 
motiv de spaimă pentru el; acest fanariot lipsit de curaj în fapte şi-n război, de altfel 
o minte luminată căci a tradus Teatrul politic şi a scris un De officiis grec, 
încredinţat în sinea sa, că imperiul otoman ar fi putut dura la nesfirşit dacă numai 
masele grosolane şi trainice ar fi fost însufleţite şi s-ar fi lăsat conduse de inteligența 
greacă pe care o reprezenta. Mult mai tîrziu, prigonit de soartă, acest fanariot mai 
turc la suflet decît turcul, trecu la credința ortodoxă propovăduită de Rusia, dar 
numai în parte şi niciodată prea sincer. Nu era nici o diferenţă între Nicolae 
Mavrocordat pe de o parte şi nepotul său, Grigore Ghica fost dragoman al Porții, 
lipsit de orice ţel politic şi gata să treacă în tabăra otomană la prima mişcare a 
trupelor de la hotarele Nistrului sau Mihail Racoviţă cu toate legăturile echivoce 
avute cu ambasadorii ruşi în trecere prin ţara lui, de cealaltă parte. Se născuse un 
obicei care le convenea: cel al unei cariere paşnice, bine stabilite, care îi transforma 
pe feciorii bogatelor familii ale Fanarului din simpli slujbaşi pe lîngă cancelaria 
otomană, în translatori putînd năzui după aceea, la suprema onoare — tronul instabil 
al Moldovei sau al Valahiei. 

Mai trăiau încă vechii boieri pribegiţi pe meleagurile Rusiei şi ei nu aduceau 
tocmai laude țării unde-i purtase nenorocul. Aceşti avuţi dregători ai coroanei 
moldave ce avură cîndva o faimă regală, bogaţi stăpîni a zeci de sate, mîndri de 
rangul lor, obişnuiţi a spune adevărul ca împuterniciţi statornici ai țării în fața 
voievozilor care veneau şi plecau, se simțeau umiliți în locurile unde se adăpostiseră 
şi unde fuseseră izolaţi, „încazarmaţi“ sub îndoită supraveghere — a domnitorului 
exilat, înăsprit de nenorocire şi a gărzilor țariste care nu le iertau obiceiurile şi 
toanele. Îşi aduceau aminte de refuzul întîmpinat la cererea lor de a rămîne la Kiev 

„spre a ne putea întoarce în țara noastră“ !, de drumul făcut la Harkov, păziţi ca 
nişte prizonieri de război, de traiul lor greu, chinuit de dorul întoarcerii, de 
eliberarea întîrziată la presiunea turcilor, foştii lor stăpîni. Unii dintre aceştia — 
Sandu Sturza şi vistiernicul Luca, fost intermediar al tratatului cu Țarul — erau de 
“mult întorşi la casele lor. Cei rămași încă pribegi erau socotiți pierduţi de țară: un 
Abăzan, care se numărase printre bogaţii boieri moldavi ajunse în mînăstirea 
Pecersca de unde trimite scrisori care s-au păstrat pînă la noi. În amintirile sale din 
țara Moscului, Neculce povesteşte că a avut de suferit din cauza „necredinței“ 
cunoscuțţilor săi, că nu s-a bucurat deloc de libertate în mișcare, pentru orice drum 
avînd nevoie de ucazul atît de greu de dobîndit şi că nu a găsit un mediu social pe 
gustul său ales, la curtea "Țarului plină de dregători şi de sfetnici a cărei mărime îl 
copleşea de vreme ce spune: „mulţi nu este precum este la domnia țării noastre“ şi 
nici în armata rusă cuprinzînd în rîndurile ei Da de nobili cărora nu le era hărăzită 
prin drept ereditar o altă boierie?. 

Moldova trecuse printr-o perioadă critică provocată de răzmeriţele tătarilor 
şi apoi de lenta ocupare a părţilor Basarabiei meridionale. Domnitorul Gheorghe 
Ghica le impuse, prin trecerea de care se bucura la Înalta Poartă, o înțelegere 
prielnică țării refăcînd astfel o parte din hotarele ciuntite. Nimeni nu plănuia 
răscoale şi stăpînirea turcă părea să aibă şi avantaje, cînd izbucni un nou război 
ruso-turc. 

E vorba de războiul pentru cucerirea Crimeii de unde pornea continua 
ameninţare a năvălirilor şi jafurilor tătare, război purtat la început, pe un alt 
teritoriu. Zona Azovului pierdută prin tratatul încheiat în 1711 trebuia redobîndită 
spre a redeschide Marea Neagră flotei țariste. Aceasta părea singurul scop al 
intrării ruşilor într-o luptă care, continuîndu-le pe cele din 1683 şi 1716, deveni 
înainte de orice capitolul penetrării austriace în Peninsula Balcanică, unde rîvnea 
cu îndrăzneală şi pe față la moştenirea fostului Imperiu bizantin. 

Numai după nereuşita — un adevărat dezastru — acestei campanii din Crimeea, 
ochii Rusiei s-au întors spre Moldova. Neculce, cronicarul român care purta un 
interes deosebit tuturor treburilor Moscovei, de unde abia se întorsese, ne asigură 
în două rînduri, că miniştrii Țarului îi cerură cu hotărîre vizirului în trecere prin 
Basarabia, cesionarea celor două Principate pînă la Dunăre. Şi adăuga: vizirul ar 
fi dat poate acel hotar al Dunării precum cerusă Moscalii, dar ienicerii nu se 
învoisă la acesta ?. 

Negocierile care urmară, s-au purtat la Nimirov, în fosta „Ucraina moldavă“ 
şi în cursul lor, Ghica însuși îndeplini funcţia de negociator în slujba turcilor şi a 
încercat prin trimisul său pîrcălabul de Soroca, Petre Duca, să rupă alianța ruso- 
austriacă încheind o pace separată cu Țarul, însă nu avu succesf. 

În 1738, trupele generalului Miinnich ajunseră pînă la Raşcov, fosta moşie a 
fetei lui Vasile Lupu, dar s-au retras; ele nu trecuseră încă Nistrul cînd, din ordinul 
Sultanului, moldovenii au şi strîns muniția, armamentul și proviziile părăsite de 
armata în retragere. Primăvara, Miinnich apăru din nou la hotare cu o armată 
numeroasă, seraschierul încercă în van să-i oprească înaintarea căci în mai multe 
rînduri fu bătut măr. La 19 august,stilvechi, ruşii intrau în cetatea Hotinului smulsă 
Moldovei în 1713, sub pretextul unei expediţii împotriva Poloniei; noua fortăreață 
ridicată în imediata apropiere a splenditului castel moldav, datînd din vremea lui 

Petru Rareş, ce îşi oglindeşte şi acum înaltele-i ziduri în care cărămida încadrează 
piatra, în apele Nistrului, n-a fost în stare să reziste artileriei duşmane. Paşa 
Colceag, autorul reediţiei de la Hotin se numără printre prizionieri. 

Grigore Ghica se retrase din fața armatei ruse; părăsi Iaşul lăsînd în locul lui 
doi caimacami — un Cantacuzino, Iordache din Deleni şi Sandu Sturza cel care îl 
însoțise pe Dimitrie Cantemir pînă la Kiev, cel puţin. De partea celorlalți, în 
avangarda lui Miinnich se găseau cei doi fii ai lui Antioh, fratele lui Dimitrie: 
Constantin, brigadier şi Dimitraşco, maior, care visau, poate, să se vadă pe tronul 
moldav ocupat rînd pe rînd de strămoșul, de tatăl şi de unchiul lor pe linie paternă. 
Cei patru fii ai lui Dimitrie Cantemir, despre care am vorbit — Matei, Constantin, 
Şerban şi Antioh — se aflau încă la o vîrstă fragedă“. Trebuie să mai spunem că 
Petersburgul adăpostea chiar şi un pretendent al coroanei Valahiei, Constantin 
Cantacuzino, soțul Anei Şeremetev; tatăl acestuia, Ştefan, fusese executat de turci 
în 1716 şi Radu, fratele lui Constantin servise Casa de Austria, pe care se pregătea 
să o trădeze în folosul regelui Prusiei. 

La 2 septembrie, stil vechi, Constantin Cantemir, în fruntea cavaleriei uşoare, 
ocupa Iaşul. Și i-au ieșit înainte mitropolitul și cu caimacanii și cu alţi boieri 
carii se mai tîmplase și cu călugări şi cu neguțitorii. Cu toţii i-au ieșit înainte de 
latura tîrgului despre muntenime, despre Copou, și i-au închinat cheile ţării și 
steagurile slujitorilor. Și s-au împreunat cu mare bucurie mergînd prin Iaşi, 
petrecîndu-l boierii pînă la Frumoasa. Și s-au așezat acolo cu oaste $ 

A doua zi, Miinnich ajunse la Iaşi împreună cu zece mii de oameni şi fu 
găzduit chiar în palatul domnesc, unde pofti mărimile țării la ospeţe stropite din 
belşug cu vinul cel dulce unguresc. Locţiitorii domnitorului au fost confirmaţi în 
funcţii primind o nouă titulatură: mai marii senatori. Și au fost siliți să semneze în 
numele țării un tratat care îi supunea cu totul Rusiei, iar Moldovei îi interzicea orice 
relaţii cu duşmanii împărăției. Moldovei îi reveneau grele obligaţii: să întrețină pe 
timpul iernii o armată de 20000 de soldaţi, să o hrănească şi s-o adăpostească în 
„oraşe; să dea 3000 de salahori pentru repararea cetăților şi săparea șanţurilor care 
înconjurau capitala; să furnizeze tot ce era nevoie pentru spitalele militare; să 
plătească fără întîrziere nouăzeci de pungi a 1200 de ducați punga şi să continue a 
plăti în tot anul un tribut de o sută de astfel de pungi. Boierii au acceptat chiar 
foarte bucuroşi — dacă n-au propus chiar ei — proscrierea lui Grigore Ghica şi a 
boierilor săi dacă nu se întorceau pînă într-un an şi mai ales, izgonirea pentru 
totdeauna a oricărui grec, în afara negustorilor, predarea tuturor bunurilor ce 
aparținuseră turcilor sau grecilor; erau obligaţi să se înscrie sub steagurile "Țarului 
însă fără a fi scutiți de dări. În schimb, li se promitea că nu li se vor impune 
funcționari ruşi”. 

Dumitraşco Cantemir îl urmări pe domnul fugar pînă la Focşani, târg pe care- 
l jefui fără scrupule; lovi chiar şi mînăstirea Mira, ctitoria neamului său, pentru a-l 
prinde pe episcopul de Sidis — cel care va ajunge singurul grec din rîndul 
mitropoliților moldavi — Nichifor; în acest timp, Constantin sta de veghe în părțile 
Hușilor. Trecînd în Valahia, hatmanul cazacilor ajunse pînă la Cimpina, de unde 
apucă drumul Ungariei. În ziua de 13/24 octombrie, trupele ruseşti au părăsit Iaşul, 
dar nu înainte de a-l fi devastat, iar caimacanii luaţi şi duşi sub pază bună în tabăra 
lui Miinnich. Căci fusese încheiată pacea prin.mijlocirea francezilor. 

Minnich nu a putut menţine disciplina în rîndurile trupelor aflate în 
retragere. Mulţi locuitori ai ținuturilor de la hotarele Moldovei au fost prinși şi duşi 
în robie de soldaţi care căpătaseră obiceiuri tătăreşti. Cazacii, intrați în Moldova 
prin pasul Oituz, s-au pus şi ei pe tîlhărit în lege şi a fost nevoie de ajutor turcesc 
spre a-i însoți şi păzi pînă la graniţă. 

Mitropolitul Antonie [1], părăsind pentru totdeauna țara, trecu prin Kiev 
pentru a ajunge la Cernigov, fost centru căzăcesc şi de acolo la Bielogorod, în țara 
Moscului. Şi-a văzut de rostul său episcopal fără a ține seama de afurisenia aruncată 
asupră-i de Patriarhul de la Constantinopol, la stăruințele domnitorului moldav. 

Dintre fii lui Antioh Cantemir, care se visaseră domni, Constantin, însurat 
după moartea celei de a doua sații cu o Pasicov — Sofia — a dobîndit rangul de 
general şi a murit în 1776; Dumitraşco, ajuns doar locotenent major, murise cu un 
an înainte, în 1775, iar Ioan s-a statornicit pe meleagurile strămoşilor săi. Din 
această ramură a Cantemireștilor nu se mai afla în Rusia decît un al treilea 
Dimitrie, fiul generalului Constantin?. 

În mod sigur, legăturile dintre cele două biserici au fost păstrate. În afară de 
Antonie ajuns episcop rus şi de nepotul Mitropolitului Dosoftei care i-a fost 
confrate pe această cale ierarhică, au fost stabilite relaţii foarte strînse între Scaunul 
de la Roman, pe vremea lui Pahomie (mort la Kiev în 1724) şi Rusia pravoslavnică 
unde pe atunci înflorea un curent ascetic care a produs o literatură nouă 
reprezentantă în principal de scrierile Sfîntului Dimitrie de la Rostov. Aproape de 
mînăstirea Neamţului s-a înălțat un schit ce respecta rînduiala obişnuită în Rusia, 
casa de la Procov, care a avut zilele ei de faimă şi de sîrguință. 

Timp de treizeci de ani, românii şi ruşii n-au mai avut nici o relaţie, de fapt ce 
demonstrează caracterul exclusiv politic şi pur accidental al contactelor din 1711 şi 
1739 despre care istoria a vorbit totuşi atît de multe. Trufia ruşilor nu era încă atrasă 
de Bosfor, se mulțumea să stăpînească recîştigata zonă a Mării Negre; în timpul 
domniei împărăteselor Anna şi Elisabeta atenţia le era îndreptată spre alte 
obiective decît împărțirea necesară şi apropiată a decăzutului Imperiu Otoman. Cît 
despre români, aceştia se obişnuiseră în pofida pretențiilor turcești, apăsătoare şi 
neîncetate, cu regimul fanariot care încerca să se supună obiceiurilor pămîntene 
dînd dovadă de un adînc şi temător respect față de clasa dominantă a boierilor 
români. i 

Nici în Rusia, nici în Moldova nu se găsește vreun înscris oficial sau cel puțin 
o propoziţie care să amintească de trecătoarea prezenţă a lui Petru-cel-Mare şi a 
generalului Miinnich pe pămîntul românesc. Membrii aceleaşi familii, trăind de o 
parte şi de alta a Nistrului, se despărțiseră pînă la ruperea oricărei legături între ele 
şi un Cantacuzino, un Cantemir, un Herescu sau Duca reîntors din Imperiul țarist 
ar fi fost privit ca un străin de ai săi. 

Existau însă şi alți români trăind în condiţii diferite, supuși unei adevărate 
sclavii, nu numai datorită naționalității ci şi din cauza credinţei lor în această 
străveche credință a ortodoxiei trebuie să le fi atras simpatia rușilor. În decăderea 
lor politică, în înlăturarea lor politică, în constrîngerile brutale pe care le suportau 
pentru a-şi menține ființa națională, în forma hibridă a Uniunii cu Biserica Romană 
care le-a fost impusă manu militari de împărații austriaci în clipa în care au ocupat, 
avîndu-i pe iezuiți în bagaje, această țară a Transilvaniei, românii au căutat cu toată 

forța disperării, un sprijin pe care fanarioții din Iaşi sau Bucureşti s-ar fi temut să-l 
acorde chiar dacă situaţia lor ar fi fost mai bine consolidată. 

Acest sprijin le-a fost arătat de fraţii lor întru religie, sîrbii, care în calitatea 
lor de noi colonişti cu caracter militar, recunoscuţi drept apărători ai hotarelor, se 
bucurau printre alte privilegii, de o libertate religioasă absolută şi chiar de o 
autonomie în organizarea ierarhică a ortodoxiei lor tradiționale. Sîrbii şi românii 
trăiau alături în Banatul eliberat în 1718 de sub stăpînirea otomană şi adeseori se 
supuneau autorității aceluiaşi episcop care era, de obicei, sîrb. De cealaltă parte a 
Mureşului, către Gross-Wardein, Oradea-Mare a românilor, episcopi rătăcitori de 
acelaşi neam românesc făceau concurenţă cu mari şanse de izbîndă, cîrmuitorilor 
Bisericii Unite recunoscuţi de Coroană şi atunci cînd a fost hotărită constituirea 
unui vicariat unit doar pentru români, uneltirile sîrbești împotriva acestuia nu se 
domoliră mult timp. Sîrbii puternici datorită drepturilor lor intangibile, nu au ezitat 
să intre în relaţii cu românii din Transilvania şi atunci cînd trimişii Bisericii Sfintului 
Nicolae din Braşov s-au supus Mitropolitului slav pe care îl preferau în locul 
episcopului român unit, renegat şi considerat uzurpator, un călugăr sîrb de la 
Cruşedor, Nicanor Melentievici, veni aproape oficial să viziteze biserica rămasă 
credincioasă străbunei ortodoxii. 

Or, sîrbii continuau tradiția lui Gheorghe Brancovici, tradiție îndreptată spre 
oraşul sfînt al Moscovei, scaunul Impăratului creştin al Orientului. Acest împărat le 
trimitea ajutor în bani pentru episcopii şi mînăstiri. Un dascăl venit de la Moscova 
a pus bazele şcolii „slavone“ sau „slavo-sîrbe“ care trebuiau să plămădească o limbă 
curată pentru poporul pe care Austria îl dorea supus culturii germane reprezentată 
de ea în Orient. Cînd opera de propagandă religioasă a ajuns să fie prea 
stînjenitoare, destul de mulți dintre aceşti soldaţi din tată-n fiu, au părăsit granițele 
Ungariei pentru a căuta în Rusia loc de aşezare, unde credinţa lor să fie aceeaşi cu 
a celorlalţi locuitori şi unde statul însuşi avea drept scop principal să o reprezinte şi 
's-o întărească. Din această mişcare de populaţie a apărut, în teritoriile rămase pustii 
în urma războaielor, Noua Serbie a Niprului cu cazacii ei de origină iugoslavă. 
Trimişii bisericii Serbiei austriace veneau fără încetare cu cereri la Curtea imperială 
rusă de la care aşteptau chiar o eliberare viitoare. Căci nu trebuie să uităm că lui 
Petru-cel-Mare i s-a atribuit intenţia de a se întoarce după ce ar fi terminat cu turcii, 
către Transilvania şi chiar Ungaria pentru a crea marele stat ortodox, imagine 
refăcută a Bizanțului, la care visau mulți cărturari ruşi”. 

Pe la 1700, locuitorii ortodocşi ai Sibiului-Hermannstadt, capitala transilvană 
stabilită de austriaci, s-au adresat cerînd ajutor Țarului pentru a putea clădi o 
biserică a credinţei lor. Preoţii bisericii braşovene continuau să călătorească în 
Rusia. Unul dintre aceştia, Eustate care-şi spuneau după obiceiul rusesc, 
Vasilievici, şi-a lăsat fiul în capitala rusă, în „stoliță“ — cum îi spuneau românii — 
pentru a învăţa slavona şi acest tînăr învățăcel, Dimitrie Eustatievici, a devenit unul 
dintre primii legiuitori ai limbii române şi după 1760, organizatorul învățămîntului 
românesc în centrele ortodoxe; a fost primul român care a primit o educaţie în 
întregime rusească, dacă nu-l mai socotim și pe Udrişte Năsturel. Dimitrie 
Eustatievici ne-a lăsat şi nişte traduceri din diferite opere. Bătrînul preot, Eustate a 
primit daniile obişnuite cu ajutorul cărora a putut să-și repare şi să-şi mărească 

biserica după cum stă mărturie inscripția cea nouă de pe frontispiciu, care o 
pomeneşte pe țarina Elisabeta, fiica lui Petru-cel-Mare. 

Dar după 1740, nu se mai cer doar bani ci şi cărți şi podoabe bisericeşti. Al 
treilea episcop român unit a fost o fire îndrăzneaaţă şi caldă, gata să accepte 
martiriul pentru a-şi apăra dreptul şi datoria. Ioan Inochentie Micu, zis Klein, fiu de 
şerb, s-a înălțat ca reprezentant al întregii sale naţii şi a cerut cu hotărîre şi fără 
întrerupere slujbașilor lipsiți de inițiativă şi mai ales Curţii de la Viena îndeplinirea 
principalei condiții din cele multe altele puse de români pentru a recunoaşte 
supremaţia Papei: egalitate politică şi socială cu ceilalți locuitori ai Transilvaniei 
unde nu erau doar locuitorii cei numeroși, cei mai harnici şi mai devotați, dar şi cei 
mai vechi. Batjocorit, împiedicat să vorbească, amenințat de adversarii naţiei 
sale, a fost arestat la Viena unde ajunsese fără voie, în drum spre Roma. Acolo 
n-a aflat nici dreptate, nici înțelegere, doar adăpost pentru viața-i zbuciumată 
care s-a încăpățînat să curgă printre tot felul' de nevoi şi suferințe timp de încă 
douăzeci de ani. 

Dispariţia lui a fost scînteia unei mari mişcări de revoltă a țăranilor români 
care îşi cereau „episcopul“. Un călugăr bosniac, Visarion Sarai, a străbătut 
provincia slăvit ca un sfînt de bieţii oameni care nu înțelegeau un cuvînt din predica 
lui simplă, de om neînvățat. Radu sau Rodolphe Cantacuzino l-a chemat din Rusia 
pe fratele său Constantin şi, împreună cu Patriarhul sîrb au pus la cale un complot 
menit să-i redea ortodoxiei valoarea politică pierdută, nu numai în țările supuse 
Sultanului păgîn, dar şi cele ale imperiului catolic. Sarai fu arestat şi dispăru, iar 
Constantin Cantacuzino, neînştiințat din timp de descoperirea complotului a fost 
arestat şi întemnițat la Gratz împreună cu boiernașul Vlad Botulescu din Mălăieşti 
care, înainte de a-i fi fost secretar, îndeplinise aceeași funcție la Mitropolia sîrbă. 
Alţi nemulțumiți reuşiză să scape de agenții austriaci printre aceştia numărîndu-se 
Nicolae Balomir, cleric influent investit cu funcții importante, preotul Ioan din 
Aciliu, Nicodim Belingrădeanul pe care îl regăsim în Rusia în momentul hotărîtor 
pentru soarta Bisericii ortodoxe din Transilvania. 

Petiţii sosite din această provincie îi cereau puternicului protector să 
numească un episcop sîrb pentru păstorirea ortodocşilor români; probabil, era 
vorba de Ghenadie Vasilievici, exarh al Slavoniei. O intervenţie rusă la Viena n-ar 
fi fost lipsită de efect pe vremea cînd cele două Curți erau aliate prin legături de 
familie. Decretul din 7 noiembrie 1750, ratificat la 11 decembrie a aceluiaşi an, era 
o lecţie de toleranță dată autorităţilor prigonitoare: el promitea o nouă delimitare 
oficială între teritoriile care reveneau celor două ierarhii, dar în principiu nu 
instituia nimic întrucât recunoştea doar existența Bisericii neunite de Sibiu, Braşov 
şi Făgăraş (Fogaras) fără a hotărî ceva asupra punctului capital al întemeierii unei 
noi episcopii ortodoxe. 

Ceea ce însemnă că masele populare, adînc nemulțumite şi ațîțate fără 
încetare de sîrbi își vor fi continuat frămîntările care aduceau la disperare puterea 
austriacă şi teroriza nobilimea maghiară baricadată în castele, stăpîna acestor şerbi. 
Curtea imperială declară în zadar în 1756 că sîrbii nu au nimic de împărțit cu 
Transilvania, privilegiile lor neavînd nici o legătură cu această provincie; 
Mitropolitul Nenadovici nu s-a lăsat bătut, îşi continuă lupta înverșunată care a dus 
la eliberarea acestor „vechi dreptcredincioși“ români de sub un jug, dar fără a reuşi 

să-l înlocuiască cu un altul. La începutul războiului de șapte ani, cînd nimic nu era 
mai de temut decît o nouă răzmeriță, el amenință îndrăzneț cu o migraţie generală 
în Rusia. 

Din nou, urmare a sfatului dat de preotul Ioan — devenit acum Ivan 
Abramovici — abia întors în țară, printr-o scrisoare, episcopul sîrb este cerut cu 
hotărâre, în 1758, Împărătesei Elisabeta, patroana ortodoxiei; de astă dată nu se mai 
pleda doar în favoarea ierarhiei sîrbe, noul cîrmuitor religios trebuia uns de însăşi 
țarina și depindea de Sinodul rus. Ca mărturie a recunoștinței lor, petiționarii se 
ofereau să dea Rusiei un regiment de husari din neamul lor'%, Această cerere căzută 
în mîna sîrbilor a fost înfățișată Curţii de la Viena şi cu toate că aceasta era hotărîtă 
să se arate oarecum îngăduitoare și chiar să le dea românilor ne-uniţi un episcop 
„autonom“ răscoala ţăranilor reizbucni în 1759, cu o violență extraordinară, sub 
conducerea îndrăznețului preot Sofronie din satul Cioara care ajunse un adevărat 
prinț răzvrătit al neamului său. 

În 1761, în timp ce trupele interveneau energic pentru a restabili ordinea, 
austriacii au fost nevoiţi să accepte instalarea episcopului de atîta timp promis. 
Acesta a fost numit în persoana sîrbului Dionisie Novacovici, cel care administrase 
pînă atunci ciudata dioceză sîrbă din Ungaria cuprinzind „Ratz“-i din Buda și 
coloniții din „cîmpia de la Mobhaci“. Dar cum fuseseră luate măsuri împotriva lui 
Sofronie, prea periculos pentru a se mai bucura de mila arătată la început, 
tulburările țărănești continuară. Scrisori misterioase din partea acestui apostol fugit 
în Valahia le întrețineau transformîndu-le într-o adevărată revoită socială urmărind 
distrugerea blestematei şerbii". Existau permanente legături secrete între țărani și 
exilați adăpostiți în Țările române vecine, fără ca unii dintre aceștia să fi rupt 


relaţiile de supunere avute față de Rusia. 

În 1768, prin orașele și satele Transilvaniei era răspîndit un manifest în 
numele ortodoxiei oprimate; istoria Unirii era prezentată cu o patimă necruțătoare 
care nu-l ocolea nici pe martirul Klein a cărui figură era, pentru agitator, strîns 
"legată de această atît de mult urîtă Unire pîngăritoare a credinței străbune. Relaţiile 
ierarhice avute cu Principatele erau amintite cu mândrie, iar capitolul luptelor 
bunului Sofronie „profetul“ nu era nici el uitat. Dar în privința viitorului nu era 
întrevăzută decît o singură speranță. În Polonia, unde ortodocşii luptau să scuture 
jugul catolic, „luceau săbiile“ eliberatorilor ruși, „prînzul“ urma să fie servit acolo 
şi mai tîrziu, aceiaşi vor veni să-și ia „cina“ în această asuprită Transilvanie *. 

Acest manifest fusese socotit demn de a fi păstrat de un preot român din 
Banat, Mihail Popovici, care după ce a admirat splendorile „stoliţei“ cu paradele ei 
militare, Curtea impozantă, statuile și muzeele ei, se grăbi să le aştearnă pe hirtie ?. 

Împărăteasa Ecaterina a II-a a folosit prilejul oferit de această mișcare 
religioasă de bună credință pentru a intra cu trupe în Polonia provocînd astfel un 
conflict cu Turcia pe care doar gruparea favorabilă unui război cu 
Constantinopolului îl dorea. Războiul a avut urmări extrem de importante 
îndeosebi pentru Principate, urmări ce trebuie să le punem și pe seama acelor 
călugări fugiți din Transilvania şi înăspriți de persecuții. Cînd a izbucnit războiul, un 
anume Damaschin era egumen de Argeș şi a fost văzut în fruntea trupelor ruseşti 
care au intrat în București; la Vieroş, lîngă Piteşti, era stareț chiar Sofronie. Deci 

datorită suferințelor, revoltei și speranţelor Transilvaniei, Rusia războinică intră 
pentru a doua oară în relaţii cu Țările române de la Dunăre. 

Nimeni din Principate nu ceruse ajutorul Țarinei. Domnitorii fanarioți de 
atunci se numărau printre cei mai buni şi erau însuflețiți de ideile filosofiei 
filantropice şi reformatoare a Occidentului. Cei doi Callimachi, Ion şi fiul său 
Grigore, moldoveni de origine, au fost stăpîni modeşti şi blînzi; contemporanul lor, 
Grigore Alexandru Ghica, avea vederi înaintate în privința cîrmuirii. Şi dacă, cu 
toate acestea, de la începutul războiului existase o partidă filo-rusă la Iaşi şi 
Bucureşti, aceasta a fost creată chiar de Rusia care, prevăzînd un război inevitabil, 
îşi luase măsuri de prevedere. 

Trebuie luat în seamă şi faptul că maiorul Nazarie Karazin cel care a ocupat 
fără luptă Bucureştiul, fusese în Valahia cu câteva luni înainte şi îl vizitase pe 
egumenul de Argeş (2), în preajma căruia a stat mult timp prefăcîndu-se a fi bolnav, 
după cum mărturiseşte letopiseţul cantacuzinesc; egumenul a fost cel care l-a sfătuit 
să vorbească numai cu marele ban Pîrvu sau cu vistiernicul Mihai, capii de atunci ai 
familiei Cantacuzino. Domnitorul Alexandru Ghica [3], tînărul nepot al lui Grigore 
al II-lea (4), l-a chemat la Bucureşti pe acest emisar rus şi l-a scăpat de urmărirea 
turcilor. Chiar înainte de plecare, maiorul a avut o întrevedere cu Pîrvu pe care-l 
cîştigă de partea sa şi îi încredință niște manifeste tipărite ce trebuiau răspîndite 
printre sîrbi şi bulgari. Acestea se întîmplau la începutul primăverii anului 1768. 

Războiul izbucni curînd și Grigore Ghica al II-lea după ce a luat locul 
tînărului şi neexperimentatului său nepot, i-a încredinţat lui Pîrvu funcţia de 
comandant de corp de armată auxiliar, dîndu-i în acest fel prilejul de a fi şi mai 
folositor ruşilor. Travestit în călugăr, Karazin a revenit pentru a doua oară la Argeş 
de unde, împreună cu egumenul, pleacă să-i ducă lui Pîrvu din partea Împărătesei 
O scrisoare datată 19 ianuarie, stil vechi, 1769. 

În scrisoare, boierul valah era înfățişat drept cel care ar fi dorit salvarea țării 
sale și a tuturor vecinilor creștini de blestemata robie turcă. Ideea slavă se 
răspîndise şi în cercurile oficiale — existau biografii ale lui Petru-cel-Mare scrise în 
română şi chiar cronici ruse non-slavone “ — și Împărăteasa vorbea despre o 
„naţiune slavonă“a cărei eliberare era pregătită de războiul ce tocmai izbucnise. 
Pîrvu trebuia să conducă eforturile tuturor ortodocșilor, aceşti slavoni aflaţi sub 
stăpînirea turcească, dobîndind astfel recunoştinţa tuturor celor care lui îi datorau 
salvarea. Trimiţîndu-i o cruce de aur, Ecaterina îi promitea, în caz de nereușită, un 
adăpost sigur în împărăţia sa. Manifestul care însoțea misiva definea drept națiuni 
slavone ortodoxe trăind sub stăpînire turcească pe locuitorii Cara- Valahiei, ai 
Valahiei propriu-zise, ai Bulgariei, ai Bosniei, ai Herțegovinei, ai Macedoniei, 
Albaniei și ai altor provincii turcești care, conform teoriilor oficiale, ar fi fost 
veniți din Rusia, de unde şi numele lor de slavoni. În această nouă calitate 
adăugată celei de a fi ortodocși li se cereau nu numai provizii, dar şi organizarea 
unei răscoale generale *. Pîrvu răspunse, în luna mai, informîndu-l în acelaşi timp 
pe feldmareșalul Alexandru Galiţin despre starea turcilor şi mijloacele ce ar putea 
fi folosite pentru a duce la bun sfirşit acțiunea, stăruind asupra exceselor 
nemaiauzite înfăptuite de soldații otomani printre români; mai tîrziu el alătură 
acestor stăruitoare rugăminți de ajutor, intervenţia scrisă a episcopilor Valahiei 
care în ianuarie se mai adresaseră şi prințului Repin aflat la Varşovia. Indica drept 

manevră necesară cucerirea Brăilei. Trebuie să atragem atenția că mai marii 
Bisericii valahe vorbeau şi despre speranţele bulgarilor, sîrbilor, ale naţiilor 
Albaniei, Macedoniei, Traciei şi Greciei şi prevesteau o prosperitate 
nemaiîntilnită pentru patria lor eliberată, demnă de a deveni atunci ţinta admiraţiei 
întregii Europe“. 

În Moldova, doar Mitropolitul [5] a avut contact cu comandantul armatelor 
ruseşti, Alexandru Galiţin, care îi mulțumea, la 21 iulie, pentru urările de bun venit 
adresate la sosirea-i sub zidurile Hotinului. O simplă scrisoare de altfel, menită 
să-l asigure de simpatia personală şi de recompensa care îi va răsplăti credinţa, fără 
a cuprinde vreo proclamaţie sau vreo recomandare a unei manevre şi chiar dacă au 
fost voluntari moldavi precum Ilie de la Lăpuşna sau majoritatea arnăuţilor din 
garda domnitorului Grigore Callimachi, nimeni nu se gîndea să transforme în 
răzmeriță nemulțumirea locuitorilor provocată de jafurile neîncetate ale 
stăpînitorilor turci. 

Callimachi a cărui fidelitate părea îndoielnică și care, în orice caz, nu a 
răspuns pe măsura așteptărilor turceşti, își pierdu tronul și după cîteva săptămîni 
capul îi era expus la Constantinopol ca al unui trădător şi călcător al poruncilor 
Sultanului. Din luna mai, bătrînul Constantin Mavrocordat, aproape orb, fusese 
numit domn, dar n-a stat decît cîteva săptămîni în Iaşi. Luat de turcii în retragere, 
ajunse la Galaţi unde, într-o luptă, se alese cu o rană la cap în urma căreia muri în 
chiar capitala sa, ca prizonier. 

În urma unei patrule de cazaci conduşi de Ioan Sacadat, un român din 
Transilvania ”, ruşii generalului Empt şi ai lui Pozorovski intrară în Iași, în: 
septembrie, întîmpinaţi de Mitropolit la mare depărtare de orașul ale cărui chei le 
înmînă. Chiar acesta chemase stăruitor trupele cantonate la Botoşani pentru a-i 
împiedica pe turci şi pe tătari să pustiiască totul în drumul lor de retragere. Prelatul 
Gavril era unchiul lui Callimachi și uneltirile acestuia l-ar fi putut de asemenea 
compromite pe domnitor; fostul episcop de Salonic trăise într-un mediu în care 
" nimic nu era mai presus de credinţa ortodoxă. Trupele defilară pe străzile Iaşului cu 
sabia în lumină, însoțindu-i pe reprezentanții țării care s-au înfățișat grabnic la 
Mitropolie să jure credință Împărătesei şi moștenitorului ei a căror armată venea să 
apere și să întărească credinţa pravoslavnică ce geme sub jugul mahomedanilor. 
Pentru a se arăta că nu este vorba de o trecere ci de o luare în posesie, toate 
ținuturile au fost nevoite să trimită acte în regulă conținînd acelaşi jurămînt prestat 
de fiecare oraş şi fiecare sat. S-a poruncit întocmirea unui recensămînt general 
începîndu-se cu preoțimea. Au fost stabilite două preţuri fixe pentru merinde. 
Garnizoana din Iaşi, căci generalii se întoarseră în taberele lor, a fost încredințată 
unui polcovnic Horvat — numele pare a indica un român sau slav din Ungaria — şi 
apoi bătrînului general Stoffen care muri în primăvară, doborit de ciumă. 
Comandamentul trupelor se afla la Miroslava, pe una din colinele înconjurătoare. 
În 1770, administraţia civilă se afla în mîinile Mitropolitului, a vornicului Ioan 
Sturza şi a unuia dintre fii lui Ion Neculce, Alexandru. 

Pentru noua organizare a Principatului o comisie compusă din cîrmuitori ai 
Bisericii moldave şi doi reprezentanţi ai marii boierimi trebuia să se înfățișeze 
Împărătesei care avea dreptul de a decide. În fapt, la Petersburg a fost trimis doar 
episcopul de Huși, Inochentie, însoţiţi de doi stareţi: cronicarul și compilatorul 

Vartolomei Măzăreanu de la Solca şi Benone de la Moldoviţa; boierii i-au ales pe 
Ianakaki Milo (Jean Millot) francez de origine şi pe Ioan Paladi, boier cu studii 
avînd multe cărți de latină clasică în bibliotecă. Lupu Balş pe care au vrut să-l 
cinstească pentru vârsta-i înaintată, se scuză invocînd lungimea drumului *. 
Scrisorile de acreditare erau adresate ca unei noi Stăpîne a țării eliberate de sub 
barbarii nelegiuiți*. 

Trupele ruseşti se aflau deja în București. Mai întîi au fost formate 
detașamente de voluntari, apoi au fost trimişi emisari la Focşani pentru a-i avertiza 
pe comandanții ruşi că turcii pregătesc un atac surpriză asupra lor. Imediat a fost 
improvizat un corp expediționar: el număra doar 700 de voluntari români şi 
albanezi, susținuți de douăzeci şi patru de cazaci, comandant a fost numit Ilie, 
moldoveanul alături de care călărea egumenul mînăstirii Argeş şi de această dată 
principalul organizator al complotului; în loc de steaguri aveau două cearşafuri 
legate de prăjini. Pîrvu Cantacuzino îi primi în sunet de clopote bătute de toate 
bisericile şi cu 200 de arnăuţi din garda valahă. Ridicată de acelaşi Pîrvu, populația 
se. aruncă asupra turcilor aflați în oraş al căror număr s-ar fi ridicat la 5000 de 
oameni, dar care nu se aşteptau delocla o asemenea surpriză din partea unor supuşi 
atît de credincioşi. Pe timpul nopţii, 300 de soldaţi rezistară singuri în fața palatului 
domnesc; şaizeci dintre ei au rămas în piață. Palatul domnesc fu vizitat de năvălitori 
şi de mulțimea însetată de pradă %;, cît despre domnitor [6), care nu făcuse nimic 
pentru a împiedica această lovitură de teatru, fu „descoperit“, după propria-i 
mărturie, în prăvălia unui negustor, la hanul lui Șerban-Vodă. După câteva zile fu 
trimis în tabăra lui Rumienţov, comandantul suprem; fiul domnitorului, Matei, 
fratele acestuia, Alexandru, fiul domnului Ioan Mavrocordat — cel care va fi 
voievod şi se va sfirşi de zile în Rusia — postelnicul Ventura şi doi medici ai Curţii 
domnești formau suita prizonierului. Boierii se grăbiră să apuce drumul 
Transilvaniei, la Imperialipentru a nu fi compromiși de această acțiune îndrăzneață 
şi riscantă. 

Conducerea treburilor țării rămase exclusiv în mîinile celui mai mare dintre 
Cantacuzini, care fu nevoit să se servească doar de boieri din clasa mijlocie şi mică. 
Damaschin(n) şi Sofronie(n) nu părăsiseră nici ei Bucureştiul unde venise să stea şi 
episcopul de Buzău. Episcopul de Rîmnic, Grigore, care îi însoţise cu 
recomandările sale pe exilaţii transilvăneni porniţi spre Rusia, făcea parte şi el din 
acest mic grup care avea curajul de a susține pe față politica ortodoxiei. 

Cît despre Mitropolit, care purta acelaşi nume — Grigore (7) - la 11 noiembrie 
acesta fu pus în fruntea delegaţiei valahe menită să ducă la Petersburg doleanțele 
națiunii; era însoţit de doi prelați, un grec şi un român, care vor ajunge pe rînd 
episcopi de Rîmnic, Chezarie şi Filaret, boierii erau reprezentaţi de un descendent 
al domnitorului Brîncoveanu, Nicolae, boier bogat şi influent şi de Mihail 
Cantacuzino, fratele şi de la început, complicele lui Pîrvu”. 

Cele două delegaţii au ajuns — după ce l-au vizitat pe generalul Rumienţov — 
în Capitala rusă în luna martie a anului 1770 (loan Paladi murise pe drum?). În ziua 
destinată primirii lor oficiale, Duminica Floriilor (28 martie), au fost purtaţi spre 
palat de patru calești de gală trase de câte şase cai şi însoțite de lachei în uniforme 
luxoase. Vice-cancelarul, contele Panin care se trăgea din Pagnini de Luques, îi 
primi şi îi dădu în grija mareșalului Curţii care îi conduse la biserica unde 

Împărăteasa asculta sfinta slujbă. Urnă primirea în sala tronului, Ecaterina 
aşteptîndu-şi în picioare noii supuși români. De o parte erau rînduiți miniștrii şi 
marii dregători, de cealaltă doamnele de onoare. Aşezîndu-se separat, după țara de 
baştină, delegaţii se plecară adînc în fața Suveranei alese de ei şi episcopul de Huşi 
[8], un bun vorbitor care discutase cu episcopul Banatului susținătorul tezei 
contrare, a ierarhiei sîrbe, prezentă omagiul Moldovei; Mitropolitul valah [9] îl 
urmă cu oratoria sa, în numele celei de a doua țări?. 

De fapt, trimişii erau însărcinaţi să facă cunoscute toate suferințele, toate 
temerile și speranţele acestei naţii atît de mult încercate. Era vorba de primejdia ce 
amenința cetăţile stăpînite încă de turci, Bender şi Brăila, de dreptul Moldovei de 
a-și realipi ținutul răpit de turci, de dările care-i apăsau pe negustori, de 
nedreptăţile şi violențele datorate anumitor oșteni în trecere prin Moldova, care 
i-au fără nici o formă tot ce întîlnesc în cale, vite și alte lucruri mai mult decît le- 
ar fi de trebuinţă, de voluntarii şi de cazacii care-i silesc pe sărmani să-şi părăsească 
colibele spre a se adăposti în codru; Mitropolitul ar fi dorit să recapete moaștele 
Sfîntului Ioan cel Nou duse în Polonia de predecesorul său Dosoftei. Văduvele 
boierilor îi cereau acestei femei care avea puterea supremă să fie iertate de orice 
obligație față de armata eliberatoare şi să le fie îngăduit a se adresa direct tronului 

mpărătesc cu păsurile lor”. 

Solia moldavă a prezentat deci,în afară de doleanţa principală — aceea ca țara 
lor să fie îngăduită în rîndul celorlalți robi și supuși ai Măriei-Sale” — un întreg 
program politic şi social pentru viitorul acestei țări căreia Ecaterina a II-a binevoise 
să i-l promită solemn prin scrisorile sale din 16 decembrie, stil vechi, tipărite şi 
făcute publice îi ianuarie, în toate ținuturile. Trebuia să existe aici un comitet 
administrativ aristocratic alcătuit din 12 boieri, dintre care şase se ocupau cu 
finanțele; funcţiile de guvernator, de judecător, de perceptor de impozite erau 
rezervate acestei clase; vlăstarele boierești aveau dreptul să dobîndească slujbe la 
Curte; alegerile trebuiau să dea dregători pentru un an sau pentru trei; noile legi 

"urmau a fi redactate ţinîndu-se seama de instituţiile imperiale ale Bizanțului şi de 
obiceiurile nescrise ale locului; anumite drepturi ale domnitorului precum 
investitura boierilor, perceperea prerogativelor domneşti şi conducerea armatei 
care va fi alcătuită de acum înainte din ruşi urmau să fie preluate de generalul 
imperial care își va avea reşedinţa la Iași și care va servi drept intermediar pentru 
Curte %, Se amintea că în afara unei enorme cantități de provizii, biata Moldovă 
bîntuită de turci şi de tătari dăduse deja 4 500 de soldaţi şi se adăuga că ea ar mai 
putea da încă alți 12 000 şi să plătească din visterie și 8 000 oşteni ruşi”. 

Cît despre valahi, aceştia începură prin a cere formal anexarea țării la Rusia 
fără a adăuga cel puţin niște condiţii de autonomie: ca fara noastră să fie alipită 
provinciilor stăpînite de preaputernica Împărăție a Rusiei și să nu fie lăsată la 
încheierea păcii să cază sub stăpînirea fără milă a Agarenilor. Urmau să aibă, pur 
şi simplu în locul dezordinii datorată încălcărilor turceşti legile și instituțiile 
publice ale Rusiei, fără a schimba nimic într-însele. Sistemul financiar şi vamal va 
fi cel al'Rusiei păstrîndu-se însă pentru cîtva timp, vechea dijmă de produse; 
miînăstirile își vor păstra avuţiile, dar țara va fi supusă sub raport religios autorităţii 
Sfintului Sinod. În ceea ce-i privea pe boieri, aceştia se mulțumeau cu dreptul de a 
fi ofițeri în armata de 22000 de oameni pe care se arătau gata să o ridice, de a da 

jumătate din numărul judecătorilor, de a fi uşuraţi de povara strivitoare a datoriilor 
către creditorii în mare parte străini, de a-şi păstra privilegiile şi robii ţigani, de a se 
bucura de mila împărătească, de a putea călători liberi prin Rusia şi, pentru țară, 
de a avea o Academie de științe, arte și limbă. Cum Pîrvu Cantacuzino căzuse de 
curînd într-o luptă cu turcii, purtată aproape de Comana, a fost propus un comitet 
de guvernare alcătuit din 12 membri, din care patru deţineau puterea supremă, sub 
controlul generalului comandant suprem%. Erau adăugate şi denunțuri pătimaşe 
împotriva viclenilor care nu trebuiau primiţi în slujba împărăției, împotriva 
egumenilor de la Argeş şi Vieroş care nu-și păzeau cinstea de membri ai preoțimii 
și se coborau la fapte cu totul necuviincioase adunînd voluntari, sporindu-le 
numărul cetelor și slujindu-se de ei în folos propriu, răzbunîndu-se cu îndirjire pe 
dușmanii lor, făcînd nedreptăţi vrednice de lotri și tilhari de drumul mare și 
prădînd, spre marea necinste și marea ruşine a menirii lor călugărești”. Mai târziu, 
emisarii s-au străduit să compromită persoana,.primejdioasă pentru ei, a celui care 
le-a fost domnitor”, Ar fi dorit — pentru a se impune în fața compatrioților lor — ca 
succesul misiunii să le fie întărit de o proclamație a Împărătesei ”. 

Ecaterina le răspunse în aceşti termeni: Majestatea sa Împărăteasa acceptă 
cu bunăvoința deosebită de Monarh faţă de norodul moldav şi valah, supunerea 
și jurământul lor de credință și promite tuturor locuitorilor în general și fiecăruia 
în particular, ca unor creştini de aceeași pravoslavnică lege, să păstreze Moldova 
și Valahia, în toate privinţele, după vechile lor așezări. Prea-milostiva Suverană 
dorește să se convingă că, la rîndul lor, se vor arăta demni mereu, conform 
datoriei lor, de grija și apărarea sceptrului său, arătînd riîvnă credincioasă în 
împlinirea jurămîntului lor și sporind după puteri, forța armatelor Sale 
împotriva celui care a încălcat pacea și este dușman Împărăției Sale şi tuturor 
dreptcredincioșilor *. 

Membri celor două delegații sărutară apoi mîna Împărătesei, după care, prin 
mijlocirea tălmaciului Kruta, cel care stabilise primele contacte cu Mitropolitul 
Moldovei, Împărăteasa vorbi cu Mihail Cantacuzino, consolîndu-l de moartea 
fratelui său ale cărui merite în lupta pentru cauza creştină vor fi răsplătite în 
persoana supravieţuitorului. Trimişii se înfățişară şi moștenitorului tronului, 
Marele-Duce în vîrstă de 13 ani, care le repetă o formulă de asigurare în ceea ce-l 
privea. 

Ziua următoare a fost ocupată cu vizite făcute miniştrilor: au primiţi de 
Cernicev, Orlov şi Bezemski, la hatmanul Razumovski, la Panin şi feldmareşalul 
Galiţin *. Membri preoțimii luară parte, pe 4 aprilie, la slujba de la mînăstirea 
Sf. Alexandru Nevski, pentru a ajuta, apoi, în lunea Paştelor, la liturghia de la 
biserica Curţii. În 11, se speriară auzind bubuitul tunurilor care vesteau deschiderea 
navigaţiei pe Neva, pe 15, preotul le arătă confraţilor săi apartamentele palatului, 
bijuteriile coroanei, marea încăpere care avea pereții şi uşile acoperite cu oglinzi 
și sobe aurite și o alta unde se vede portretul Împăratului Petru și bătălia de 
Poltava și luptele împotriva șvezilor şi multe alte fapte care s-au petrecut pe uscat 
și de asemeni bătăliile pe mare cu mulțimea de vase; toate aistea se afla pe pereți, 
dar în țesături, nu în zugrăveli, lucrate cu mare meșteșug de nespus. Într-o altă zi, 
au fost vizitate grădinile împărăteşti şi sera cu portocali unde au fost admirate 
păsările rare şi animalele, la fel şi orologiul cu mecanism ingenios, apoi din nou 

vizită la reședința de vară, de la Kunstkammer, cu statuia lui Petru-cel-Mare şi 
biblioteca imperială, casa simplă a marelui Împărat, mînăstirea înălțată de 
Elisabeta, fiica acestuia şi palatul Peterhof. 

Preoții români slujiră în biserica din Kazan, în ziua de naştere a Împărătesei; 
la recepţia care urmă a luat parte şi prizonierul domnitor al Valahiei care era tratat 
cu mare cinste fiind găzduit într-un hotel curat pe cheltuiala Curţii“ şi al cărui fiu 
fusese primit în corpul cadeţilor; urma să fie trimis în calitate de sfetnic pămîntean, 
în chip de mediator armatei lui Rumienţov. Oaspeţii români asistară la 
binecuvîntarea şi lansarea pe apele Nevei a unei noi nave de război înzestrate cu 66 
de tunuri şi la slujba de mulțumire pentru victoria flotei ruse în Moreea. Ghica şi 
episcopul de Huşi şi alţi stareţi au fost invitaţi la ospăţul dat de Ecaterina de ziua 
onomastică a fiului ei, la sfîrşitul lui iulie. Avu loc o audiție muzicală unde tinere 
fete au cîntat în franceză şi italiană şi, mai ales, — scrie piosul călugăr de la Solca — 
o tînără fecioară care avea glas atît de frumos că nu poți s-o lauzi îndeajuns. Vara 
la Petersburg cu lungile ei zile abia întrerupte de nopţi luminoase a fost şi ea subiect 
de admiraţie pentru toţi aceşti străini: din 15 mai pînă la 18 iulie, adăuga acelaşi, 
cerul fiind foarte senin și curat, nu s-au văzut stele pe cer căci nu era noapte. 

La jumătatea acestei luni plecară românii: întîi episcopul însoţit de Milo, apoi 
domnitorul Ghica şi la urmă, egumenii pe care Împărăteasa, la sfatul preotului 
Curţii, Tataşcev şi duhovnicului Ivan îi copleşise cu daruri pentru mînăstirea lor %. 
Pînă la sfîrşitul vizitei, Panin fu pentru ei un protector plin de căldură, ca şi cum 
italianul ar fi descoperit în aceşti munteni şi moldoveni pierduţi printre supușii slavi 
ai Sultanului nişte fraţi îndepărtați, de aceeaşi spiţă. 

Înainte de întoarcerea lor, o bătălie împotriva turcilor şi a tătarilor fusese 
cîştigată la 1 august, stil nou, la Cartal, aproape de locul unde Petru-cel-Mare fusese 
înfrînt*$, dar trupele comandate de boierul Emmanuel Giani de curînd pus domn al 
Valahiei, amenințau Bucureştiul. Șefii partidei ruse, Balș şi Vătaţeş, episcopul de 
Buzău s-au retras spre Iaşi o dată cu trupele generalului Zametin chemate de 
Rumieţov pentru a lua parte la lupta decisivă la care participa şi un al treilea 
Cantacuzino, Răducanu, în fruntea voluntarilor. Căutînd adăpost în munți, bătrînul 
Pană Filipescu se alătură lui Nicolae Dudescu pentru a ajunge în preajma rușilor 
din Moldova. Giani fu poftit chiar de adversarii săi politici să ia în stăpînire Capitala 
pentru a împiedica jafurile soldățimii otomane”. 

Dar după cîteva săptămîni ruşii generalului Gudovici îl alungară la Craiova 
pe acest supus al Sultanului. Guvernul alcătuit din doisprezece boieri, avîndu-l în 
frunte pe Mihail Cantacuzino începu să funcţioneze la 12/25 noiembrie. La rîndul 
său, Răducanu Cantacuzino strînse din cele două provincii un întreg regiment de 
husari cărora le mai adăugă români din Transilvania şi puse la dispoziţia lui 
Rumienţov aceste trupe care s-au distins printr-un curaj ieşit din comun salvînd în 
1773 la Silistra, într-un moment de cumpănă, o aripă a armatei ruse împresurată de 
dușmani şi recîștigînd artileria pierdută *, Curînd Patiomkin cucerii cele cinci 
provincii ale Olteniei aşezînd în Craiova o administraţie de patru boieri: un 
Geanogiu, un Praşcoveanu, boier vîrstnic, mai tîrziu pretendent la tron, Care atunci 
primi rangul de Mare-Ban, un Artoianu şi un Jianu%*, . 

Se ştia încă din timpul verii acelui an 1770 pe cînd delegaţiile româneşti nu 
părăsiseră încă Petersburgul că datorită situaţiei general europene, marele plan de 

anexare a Principatelor fusese abandonat. Reprezentantul lui Frederic al II-lea o 
spune clar în raportul său din 19 iunie: „fără teama de a mă compromite cred că pot 
să vă asigur că Împărăteasa nu intenționează cîtuşi de puţin să facă din Moldova şi 
din Valahia provincii rusești. Dacă ea ar dori să le sustragă dominaţiei turceşti ar fi 
cu gîndul de a face din aceasta un fel de Putere intermediară. Această prințesă a fost 
* convinsă că în sinea ei Austria ar fi foarte foarte încîntată de a vedea, fără a-şi da nici 
cea mai mică osteneală, scăzînd puterea unui vecin care atît de des s-a arătat 
primejdios şi că ea nu putea deveni bănuitoare față de acel prinț mediocru cu care ar 
fi fost înlocuit“ “. Panin dădea chiar asigurări că nici nu a existat niciodată vreo 
intenție de anexare a acestor provincii. Cel care ar fi trebuit să joace acest rol fusese 
însă găsit şi poate că el a şi contribuit prin sfaturile sale la a da aceasta cale piezişă 
politicii ruse; era însuşi Grigore Ghica care spera să poată mai tîrziu alipi 
posesiunilor sale pe care le-ar fi condus ca domnitor pe viaţă, cetățile Hotinului şi 
Benderului, sinulse în sfîrşit de la turci împreună cu tot pămîntul care ținea de ele“. 

Dar Europa politică în frunte cu invidioasa Austrie deja intervenise. Tot soiul 

de planuri se încrucişau; se vorbea chiar despre o anexare a Principatelor la Polonia 

“pentru ca aceasta să fie de acord să cedeze Rusiei, Austriei şi Prusiei „tot ceea ce 
doreau ele“ “. În acest caz, s-ar fi creat un stat unic, autonom după modelul 
Curlandei, dependent de Polonia, avînd domnitori pămînteni sau străini, vasali ai 
acesteia “. Contele Panin cel care conducea pe atunci politica Rusiei, era ferm 
hotărît să facă totuşi din Principate „o aşezare separată“, independentă“. La Viena, 
care făcuse chiar propuneri formale în acest sens, în 1771, ar fi fost preferat prințul 
Henric, fratele regelui Prusiei“. 

La rîndul său, Împărăteasa Ecaterina se credea prea angajată pentru a lăsa cu 
totul, aşa cum ar fi dorit Austria, cele două ţări foştilor stăpîni păgîni. „Contele 
Panin“, scria ambasadorului prusac din Petersburg, „mi-a confirmat că Împărăteasa 
şi-a făcut un neclintit principiu de onoare şi de religie ca, după ce a avut bucuria de 
a smulge puterii otomane cele două țări creştine, să nu le cedeze altei puteri decât 
celei creştine, că ea s-ar învoi la orice înțelegere imaginabilă pentru a rîndui aceste 
două țări, că ar renunța cu totul la drepturile sale asupra acestora, dar numai forța 
ar putea să o oblige să le înapoieze turcilor“. Cuvîntul Împărătesei era clar angajat 
şi era cu neputinţă ca ambasadorul să fi greşit. 

A trebuit totuşi să cedeze. Austria amenința cu un război şi în Rusia unii 
considerau că, dacă Principatele vor fi înapoiate Turciei, va trebui să fie despăgubiţi 
de Habsburgi primind într-un viitor mai îndepărtat, cu asentimentul Porții 
„Transilvania şi provinciile vecine“, Banatul, Maramureşul, fostele „comitate 
exterioare“. De această dată a plătit Polonia, Ecaterina căutînd aici compensaţiile 
promise de Austria şi Prusia. Cu toate că luptele continuau în Valahia, unde un 
prinț Cantemir lupta în rîndurile ruşilor “, ideea unui congres fusese acceptată (la 
început a fost vorba de a alege Iaşul, apoi Ismailul şi chiar Bucureştiul sau Giurgiul 
ca loc de tratative). Urma să fie discutate doar amnistia locuitorilor, dreptul de 
liberă practicare a religiei grecești, interesele familiilor Cantacuzino și Ghica, în 
sfirşit, schimbul Benderului “. Panin gîndea că întreaga populație românească va 
putea fi dusă în Rusia pentru a nu o lăsa pradă răzbunărilor venite din partea 
turcilor*. 

La 7 august, la Focşani începură lucrările congresului. Ne închipuim prea bine 
cît de îngrijorați erau boierii de soarta țării pe care o crezuseră câştigată deja de 
creştinătăte prin anexarea ei la Rusia. Pînă atunci nu îndrăzniseră să se gîndească 
la această independenţă, pe care nu o credeau posibilă şi care nu le fusese arătată 
ochilor de nici o nouă întemeiere națională și de nici o reînviere a formelor 
naţionale anexate prin cotropire de turci. Acum trebuia să se apere împotriva 
represaliilor viitorului printr-o serie de clauze introduse în chiar tratatul menit să le 
înapoieze țările turcilor sau printr-un privilegiu anume pe care Sultanul ar fi fost 
silit să-l alătureze acestei jpăci. 

Înţelegîndu-se cu comandanții ruşi, aceşti boieri îşi aleseră delegați care să 
dea împuterniciţilor Împărătesei și diplomaților negociatori orice informație care ar 
fi fost de trebuinţă. Valahii îl aleseră pe Mihail Cantacuzino şi pe bătrînul Dudescu. 
Confratele lor, Ienăchiță Văcărescu, cel care făcuse studii asupra dezvoltării 
Imperiului Otoman şi avusese chiar voie să pătrundă în arhiva de la 
Constantinopol, le-a trimis acte indiscutabile pe care pretindea a le fi descoperit 
acolo, dar care în fapt, erau întocmite de el însuşi, prin care foştii sultani ar fi 
acordat principatului cînd acesta i s-a supus, chiar acele drepturi ce doreau să le 
obţină acum. 

S-a păstrat memoriul înaintat de boieri la 24 iulie, stil vechi, „ambasadorilor 
Rusiei, Austriei şi Prusiei, dar mai întîi celui al Rusiei“ în care se prezentau 
dorinţele unei naţii întregi atunci cînd era vorba de asigurarea sorții și a viitorului 
ei, printr-o pace care va fi, fără îndoială, glorioasă, urmare a tuturor victoriilor 
cîștigate sub ochii noștri. Dumnezeu dorește ca din suferințele noastre să țîşnească 
un izvor nesecat de fericire. Pentru ca răzbunarea turcilor intrați în Principate să nu 
se abată asupra lor, a familiilor lor şi asupra țării, trei episcopi — arhimandritul 
Chezarie şi trei capi ai partidei filo-ruse, credincioși slujbaşi ai noii administrații 
imperiale —, le-au amintit austriacilor de vechile legături avute cu Transilvania şi 
Ungaria, protecția acordată de Casa de Austria, chiar despre „binefacerile“ 
împărțite cu dărnicie Poloniei dezbinate, de dorința de a-şi face înțelese la Viena 
cererile îndreptăţite şi prusacilor de marele rol pe care-l puteau juca în slujba unei 
cauze atît de drepte. Dorinţele Valahiei erau precizate în memoriul din 6 august, stil 
vechi, înmînat contelui Orlov: s-ar fi dorit un domnitor de aceeași credință — care 
să fie deci român, valah sau nu — şi protecția Rusiei în special, a Austriei şi Prusiei, 
plătindu-se în continuare tribut Porții, dar bineînţeles, suma urmînd a fi stabilită 
prin capitulațiile ce vor fi hotărîte; tributul urma să fie plătit prin intermediul 
ambasadorilor Puterilor protectoare aflaţi la Constantinopol. Se dorea de 
asemenea — după cum reiese din documentele complementare — restabilirea 
vechilor şi bunelor datini şi înființarea unei miliții proprii“. 

Asemenea cereri trebuie să fi fost făcute şi de moldoveni ale căror interese au 
fost apărate de Grigore Ghica, fostul domnitor, trimis la congres în noiembrie *, 

Nu s-a ajuns totuşi la nici un rezultat, astfel că a reapărut ideea evacuării celor 
două țări”. Curînd au avut loc alte întâlniri, la Bucureşti şi din nou boierii valahi 
s-au adresat, la 15 ianuarie stil vechi, reprezentantului Rusiei, de această dată 
Alexei Obrescov, conjurîndu-l să nu permită sacrificarea unei întregi țări care a 
pierdut încrederea turcilor susținînd cu căldură cauza creştinătăţii %. Petiţia era 
semnată de cea mai mare parte a boierimii şi a preoțimii. Unii partizani ai 

dominaţiei creștine, sub orice formă ar fi fost ea, ar fi acceptat chiar şi planul de 
anexare la Polonia a celor două Principate, unite într-un singur stat; cum exista un 
precedent în întemeierea Curlandei, descoperim uşor sursa acestei cereri %. 

Dar Obrescov se mărgini să ceară doar ceva indulgență atît pentru munteni 
cât şi pentru moldoveni, adică: amnistie generală, renunţarea la sumele datorate 
Visteriei, scutirea de impozite timp de doi ani şi domnia cu titlu viager pentru 
Grigore Ghica în Moldova %. Nici de această dată nu s-a ajuns la o înțelegere. 

La 30 martie 1774, valahii atacară amintind serviciile făcute, sacrificiile de tot 
genul, dreptul lor firesc la o viață autonomă. Ultimatumul lui Obrescov a retezat 
orice speranță de bucurie prin restituirea ce o conţinea. Nu le mai rămînea decât să- 
şi plîngă iluziile dispărute. Reluarea ostilităţilor reînvie încrederea avută în 
manifestele Împărătesei și în cele spuse cu propria ei gură în faţa trimişilor aflați la 
Petersburg. În faţa posibilităților de a-şi pierde autonomia şi chiar credinţa creştină, 
s-a revenit asupra cererii de a fi mai degrabă încorporaţi Imperiului. Nici o învoială 
sau înțelegere nu l-ar putea constrînge pe tiran să ţină seama de angajamentele 
luate căci pentru el, încălcarea lor este firească precum un articol de lege. Boierii 
semnatari țineau să lase moștenitorilor gloria de a-i fi salvat pe colonistii 
romani lor— ideea menită să domine viitorul intrase deci în conștiințe — adevărații 
credincioși ai Domnului nostru“. Panin, vechiul prieten, era implorat să sprijine 
aceste dorinţe care fuseseră adresate şi lui Rumienţov, cuceritorul fostei Dacii şi 
demn prin urmare de porecla glorioasă de dacicul*. 

O nouă scrisoare adresată de valahi, în mai următor, aceluiaşi comandant 
suprem, cerea permisiunea de a trimite la Petersburg doi sau trei delegaţi spre a 
propune și a susține singura noastră dorință, cea a confirmării libertăţii noastre 
sub înțeleapta cîrmuire și puternica ocrotire a Majestății Sale, Împărăteasa“. 
Însuşi episcopul de Buzău şi arhimandritul Dosoftei Filitis, albanez de origine, au 
plecat ducînd cu ei această misivă; Rumienţov declarase că nu se opune la călătoria 
acestor emisari repetînd în același timp afirmaţiile sale de sprijin. După plecarea 
lui Chezarie, devenit episcop de Rîmnic, în tabăra ruşilor, Mihail Cantacuzino 
a fost şi el trimis la Rumiențov pentru a cere în primul rînd alipirea la Rusia şi 
apoi autonomie garantată de cele trei Puteri“. În luna iunie a primit înscrisurile 
necesare“!. A fost însărcinat să prezinte în fața Împărătesei aceleași dorinţe. 

În câteva săptămîni, noile victorii dobîndite de feldmareșal i-au constrîns în 
cele din urmă pe turci să ceară pacea pe care o amînaseră pînă atunci prin tot felul 
de motive în speranţa unei revanşe. Imediat Mitropolitul Grigore se grăbi să-i 
felicite pe învingători şi stărui ca ai săi credincioşi să nu fie lăsați păgînilor; 
arhimandritul Filaret a fost însărcinat să ducă aceste noi misive €. 

La 28 iulie, comandantul suprem aducea la cunoștința conducerii celor două 
țări că a fost semnată o pace bazată în ceea ce-i privea pe români, pe privilegiile 
cerute de ei. În afară de amnistie generală şi totală, de permisiunea de a părăsi țara 
şi de o mai mare toleranţă religioasă şi respect față de persoana membrilor preo- 
țimii, se prevedeau restituirea proprietăţilor pierdute în zona fortăreţelor turceşti, 
scutirea de poverile de care am vorbit mai sus, dreptul de a întreţine la Constan- 
tinopol reprezentanţi protejaţi prin drepturile omului şi mai' ales, susținerea 
interesului națiunii române prin reprezentanții Rusiei la Constantinopol*. 

Asta e tot ce au putut dobîndi românii considerați frați de arme şi prieteni de 
nădejde, față de care rușii au fost împiedicaţi să-şi plătească întreaga datorie. 
Imediat valahii au cerut ca drepturile lor să fie în mod clar consemnate într-un 
document special din partea Sultanului, care să le permită să-şi aleagă un domnitor 
pe viață, pămîntean, avînd drepturi depline asupra ţării, putînd chiar să poarte ca 
odinioară, un război în numele său şi dreptul de a face dreptate; se pune de 
asemenea problema eliberării prizonierilor precum şi aceea a fixării tributului, a 
dreptului la azil, a libertăţii comerţului, a posibilității românilor de a studia în 
străinătate și se cerea interzicea trecerii turcilor prin teritoriul românesc. Se dorea 
redeschiderea portului Floci de la Dunăre şi întreținerea unui trimis la Varşovia 
„dacă nu la Petersburg chiar“. Aceste doleanţe prevedeau înființarea unui consulat 
imperial la București, stabilirea unui vice-consul la Craiova şi a unor agenţi pe linia 
Dunării“. 

Dar aceste puncte nu au fost acceptate decât în mică parte prin privilegiul turc 
din 4 noiembrie, anexat celebrului tratat de la Kuciuk-Kainargi. Romînii nu mai 
aveau nimic de sperat. Iar Moldova plăti recunoașterea drepturilor sale prin 
cedarea către lașa și lacoma Austrie, care n-a reuşit să obțină Oltenia, fosta ei 
posesiune atît de rîvnită, a provinciilor sale din nord cu vechea capitală a Sucevei, 
cu mormîntul lui Ştefan cel Mare şi mîndrii țărani liberi ai Cîmpulungului. Această 
Bucovină -— căci acesta-i numele ce i-a fost dat după pădurile ei din nord, de 
administrația austriacă instalată aici în 1775 — avea, cu excepția oraşelor, o 
populaţie românească de o omogenitate aproape perfectă. Primii guvernatori 
militari (a căror imparțţialitate nu poate fi tăgăduită) vorbesc în rapoartele lor 
statistice nu nurâai despre o nație „moldavă“, dar şi despre limba acesteia — 
moldoveneasca. Foștii prizonieri aduşi de prinții invadatori din ținuturile Poloniei 
vecine se romanizaseră complet. Caracterul ucrainean fusese păstrat de 
burghezimea venită mai ales la Cernăuţi-Czernowitz în vremea cînd Jan Sobieski 
era stăpînul acestor ținuturi. Ruşii au fost colonizați după 1670, în perioada 
instabilă a cetății Camenița (Kamieniec-Podolski), rînd pe rînd polonă şi turcă, apoi 
din nou polonă pe teritoriul din fața Hotinului. 

Numai după această anexare afluxul de țărani ruşi din Galiţia vecină s-a 
conturat, favorizat fiind de cîrmuire. Ei erau atraşi atît de posibilitatea unei munci 
mai bine plătite, sau de a obţine bunuri care să le aparţină cu adevărat, cît şi de un 
regim social mai blînd, care nu a cunoscut niciodată şerbia, cu atît mai mult acea 
formă de şerbie proprie Poloniei, de la care ultima reglementare decretată de 
domnitorul Grigore Alexandu Ghica nu cerea decât 12 zile de clacă pe an, oricare 
ar fi fost valoarea reală a muncii prestate în cursul unei astfel de zile. 

Pentru a vedea într-un caz anume procesul de transformare care a reuşit să 
dea acestei Bucovine un procent ceva mai mare de populaţie ruteană — în timp ce 
oraşele primeau în masă evrei, germani şi poloni — vom cita aceste rînduri extrase 
dintr-un memoriu privitor la domeniile aflate dincolo de Prut, unde elementul 
românesc este astăzi în plină dispariţie, Vilavce Berzniţa, Semiatin, în cercul 
Vijniţa-Wisnitz: După anexare, se întîlnesc pe acest teritoriu familiile deja numite 
precum cea de Leancă, Tăutul, care a dat Moldovei un mare-logofăt sub Ștefan 
cel Mare şi mai mulți secretari ai cancelariei domnești, cea de Frunză, Roșca, 
Popăscul, Bahrin, Rotopan al cărui membru a fost vornic de Cîmpulung în 

secolul al XVII-lea. Nu se găsesc alte nume străine în aceste acte în afara celui 
purtat de ofițerul austriac care le-a semnat: von Schmidbauer. Dar în 1782 apare un 
Bonovski, Alexandru Mnogodeatni, care au totuşi aerul de a fi românizați. 

Curînd, într-un contract din anul 1785, pronunțarea numelor românești 
devine defectuoasă (Vonciul pentru Onciul). Cîţiva ani mai tîrziu, preotul Simeon 
Onciul sătul să mai poarte acest nume îl adopta pe acela de Alexandrovici, cu 
desinenţă slavă: el este astfel amintit în actul numirii sale la biserica din Vilavce, 
eliberat de „cancelaria Consistoriului Bucovinei regale şi imperiale“ şi semnat de 
episcopul român Dosoftei. Cu toate acestea sora preotului s-a căsătorit cu un preot 
român, iar ginerele lui Alexandrovici era un „mazil“, pitarul Teodor de la 
Boianciuc; soţia aceluiaşi preot era originară din satul Ciuciurul-Mic, acum o 
citadelă ruteană şi avea nume absolut românesc — Măriuţa Otuleasa. Inventarul 
bunurilor acestui preot a fost redactat în română, prin grija fiului şi urmaşului său, 
care-şi spune Ioan Popovici („fiul preotului) stăruind în modul de a stabili numele 
după modelul slav. Martorii, printre care „panțirul“ (curierul) imperial Nicolae 
Zuc, vornicul (primarul) satului, Zaharia şi loan Frăţian, sînt români. 

Posedăm cîteva documente privitoare la tînărul preot din Vilavce; are nişte 
afaceri cu un evreu, care arendează ceva pămînt în apropierea satului. Încheie o 
înţelegere de vînzare a casei cu un alt preot, Vasile, care semnează Radovici, cu 
litere rusești. Cu toate că familiile Rotopan, Frunză, Rapta, Cuparenco, Tăutul, 
Vlad, Bejan şi-au păstrat bunurile moștenite pînă după 1800, cu toate că numele de 
Onciul se păstrează aici şi în alte părţi, de-a lungul noului secol — fiul preotului își 
zice astfel — menţionarea sporadică a numelor evreieşti, pe de o parte — nou contract 
de arendare cu un negustor de acest neam, în 1801; el îi promite preotului să-i dea 
nişte ţuică — şi a rutenilor, de altă parte, continuă. Totuşi pînă spre 1830 aspectul 
anterior al vieții publice mai durează încă şi inovațiile se opresc la aceste cîteva 
personaje de provenienţă străină care iau loc în acte alături de vechile familii. Deci 
elementul românesc nu a dispărut ca urmare a unei lente infiltrări în aceste ținuturi: 
a fost copleşit în ciuda importanţei sale numerice, a purității neamului său şi a 
înălțimii sale morale, de un adevărat potop al invaziei galițiene provocat intenționat 
de Austria, pentru a prejudicia atît interesele românilor cît mai ales pe cele ruseşti 
împotriva cărora era plănuită fantezia etnografică a rutenilor. In arhivele provinciei 
Galiţia s-ar putea găsi amănunte asupra acestei schimbări hotărîtoare care nu şi-a 
atins scopul decît după 1830. 

Să ne întoarcem la boierii care, alăturîndu-se ruşilor s-au compromis în fața 
Sultanului şi au fost nevoiţi să se refugieze împreună cu familiile lor nemaiputînd 
rămîne în țara recăzută sub turci. Cei doi fii ai lui Răducanu Cantacuzino, Ioan şi 
Nicolae, dintre care ultimul luptase în regimentul de husari ai tatălui său, au rămas 
sub steag imperial. Ioan, ofițer de grenadieri a jucat chiar un rol politic ca aderent 
al Austriei în războiul împotriva turcilor, izbucnit douăzeci de ani mai tîrziu €. În 
1783 cei doi fraţi se întorc în țară. Mihail, fratele lui Răducanu care la aflarea veştii 
încheierii tratatului, nu şi-a mai îndeplinit misiunea, a ajuns general-maior, consilier 
de stat şi stăpînul unui domeniu cu 2000 de şerbi în gubernia Moghilev. La plecarea 
din țară era însoţit de fii lui Răducanu, de ginerele său Vătaţeş şi de nepotul Pîrvu 
Cantacuzino. Fiica sa, Luxandra se mărită mai tîrziu cu un grec din Rusia, pe care-l 
vom întîlni ca maior al armatei ruse din Moldova “. Vătațeș, care avea trei băieți şi 

două fete, rămase pînă la sfîrşitul zilelor în slujba Ţarinei. Tînărul Pîrvu, ajuns paj, 
a murit la 17 ani şi a fost înmormîntat la mînăstirea Nevski”, 


Ghica, sprijinit şi de prusaci, ajunse domnitorul Moldovei; pîrît că a reluat 


legăturile cu Rusia, a fost omoriît în chiar capitala sa, Iași, de un trimis al Sultanului, 
în 1777€. Fiul acestuia, crescut la Petersburg, muri la Constantinopol. Dintre rudele 
sale, Iordache, fiul prinţului Scarlat, sfîrşi în Rusia, unde sora lui se măritase cu 
bogatul albanez Pano Maruzzi care fusese investit cu titlul de marchiz”. Şi în sfirşit, 
Alexandru Mavrocordat obținu mai tîrziu tronul moldav şi provocă prin fuga sa în 
Rusia un nou război cu turcii. 

„ Neculce, pag. 338. 
„ Neculce, pag. 338. 


Neculce, pag. 391. 


. vezi, Hurmuzaki, X, pag. VII-VIII. 


Neculce, pag. 340, 408. 


. Ibid., pag. 408. 

. Neculce, pag. 408-409; Mannstein, Memoires de Miinnich. 

. Genealogia Cantacuzinilor, pag. 418. 

„ Cf. ns. Acte şi fragmente, |. 

. Silviu Dragomir, în „Anuarul“ Seminarului din Sibiu şi în Revista Teologică, III. 


Lucrarea noastră Sate și preoți în Ardeal, passim cf. ns. Istoria românilor din Transilvania și din 
Ungaria, Il. 


. Vezi, broşura nnastră asupra călătoriei preotului Mihail Popovici; tiraj aparte a ziarului „Tribuna“ 


din Arad. 


. Ibid. 

, vezi, Revista Istorică, 1, pp. 19-20. 

. Genealogia Cantacuzinilor, pag. 156 şi urm. 

. Genealogia Cantacuzinilor, pag. 437 şi urm. mai ales pag. 441. 

. Arhiva românească, pag. 132. 

. Arhiva românească, pag. 146, 152. 

, Ibid., pag. 152-157. 

. vezi scuzele lui Pârvu față de Rumienţov, Genealogia Cantacuzinilor, pag. 445-447. 

. Genealogia Cantacuzinilor, pag. 170 şi urm.; Neamul Românesc literar, 1911, pag. 146 şi urm. 
„ Itinerariul moldovenilor, în Arhiva românească, 1, pag. 250 şi urm. Dumitraşco Cantemir îi sărbători 


la Kiev (pag. 253). 


. Ibid,, 1, pag. 197 şi urm. 

„ Ibid, pag. 158 şi urm. 

„P. 198. 

„ Ibid, pag. 202-205. 

„ Ibid.,, pag. 209, 210. 

. Ibid, pag. 210 şi urm. 

. Genealogia Cantacuzinilor, pag. 459. 

. P. 465 şi urm. 

. Ibid, pag. 479-481. 

. Genealogia Cantacuzinilor, pag. 183-184. 

. Ibid, pag. 183-184. 

„ Ns,. Acte și fragmente, II, pag. 25-26. 

. Arhiva românească, 1, pag. 250-262. Cf. şi pag. 262 şi urm. 
„ Cf. ibid, 225 şi urm. 

„ Genealogia Cantacuzinilor, pag. 184 și urm. 

. Ibid, pag. 187-188. El a murit într-un accident de vânătoare în timpul! războiului (pag. 189-190). 
. Ibid, pag. 189-190; Acte și fragmente, II, pag. 29-30. 

, Ns. Acte și fragmente, II. 

. Ibid, pag. 65. 

42. Ibid., pag. 85-86. 

43, Ibid, pag. 30. 

44. Ibid., pag. 37. 

45. Ibid, pag. 3%. 

46. Ibid, pag. 42. Cf. Ibid., pag. 44, 45, 48. 

47. Ibid., pag. 52. 

48. Ibid., pag. 54. 

49. Ibid., pag. 57. 

50. IIbid, pag. 61 

51. Genealogia Cantacuzinilor, pag. 485 şi urm.; cf. Literatura și arta română, V, pag. 759, şi urm. 
52. Ns. Acte și fragmente, II, pag. 69. 

53. /Bbid, pag. 69-70. 

54. Genealogia Cantacuzinilor, pag. 508 şi urm. 

55. Ibid., pag. 532-535. 

56. Acre și fragmenre, Il, pag. 11-72. 

57. Genealogia Cantacuzinilor, pag. 515 şi urm. 

58. Ibid., pag. 512-513. 

59. Ibid., pag. 522 şi urm. 

60. Ibid,, pag. 101-102. 

61. Ibid., pag. 523-524, 529 şi urm. 

62. Ibid., pag. 525 şi urm. 

63. Arhiva românească, 1, pag. 239-243. 

64. Genealogia Cantacuzinilor, pag. 537 şi urm. 

65. Genealogia Cantacuzinilor, pag. 190. 

66. Genealogia Cantacuzinilor, pag. 198-199, 201 şi urm. 386. 
67. IIbid., pag. 401. 

68. Asupra acestor ultime relaţii cu Rusia, vezi Berechet, în Mezpu/ românesc /irerar, 1911, pag. 35-36. 
69. Genealogia Cantacuzinilor, pag. 191-197. 


[1] Antonie, mitropolit al Moldovei 1730 (?) — noiembrie 1739. A părăsit țara odată cu 
retragerea rușilor. În Rusia a fost mitropolit de Bielogorod și Oboian din 1741 și pînă la moartea sa 
petrecută la 2 ianuarie 1748. 

(2) În cadrul pregătirilor necesare unui război contra Turciei, un loc important în preocupările 
ruseşti îl deţinea sprijinul ce ar fi găsit în țările române pentru marile lor planuri de unire ortodoxă a 
tuturor creștinilor de limbă slavonă sub patronajul Moscovei. În aest sens, în primăvara anului 1768, la 
Iași, au apărut nişte „desenatori“ ruși, care s-au dovedit a fi spioni și pînă la urmă au fost executaţi, veniţi 
fiind cu scopul de-a pregăti înlăturarea tînărului Domn, Grigore Callimachi, iar în Ţara Românească a 
sosit maiorul Nazarie Karazin, care a mers direct la mînăstirea Argeș, unde vieţuia un pribeag ardelean, 
cunoscător al limbii latine, Nicolae din Balomiri ce de multă vreme avea legături ascunse cu cercurile 
ruseşti pregătitoare ale unui nou panslavism nu și pentru care fusese câștigat și egumenul mânăstirii 
Argeș, Damaschin. 

(3] Alexandru Scarlat Ghica, Domn al Țării Românești între anii 1766-1768, 

[4] Grigore al II-lea Ghica a avut următoarele domnii: 1726-1733, 1735-1739, 1739-1741, 
1747-1777 în Moldova, iar în Ţara Rmânească au fost următoarele: 1733-1735; 1748-1752 şi 1768-1769. 

[5] Mitropolit al Moldovei era eruditul monah, Gavriil Callimachi, 1760- 20 februarie 1786. 

[6] Autorul se referă la Grigore al II-lea Ghica. 

[7] Mitropolitul Țării Româneşti era Grigorie, fost al Mirelor, 28 iulie 1760 — 18 septembrie 
1787, fiindu-i întreruptă păstoria de Grigorie Socoteanu, 26 iulie 1770 — aproximativ octombrie 1771, 
care a stat în Oltenia. 

(8] Episcop de Huși era Inochentie, de Putna (1752-1782) se pare un bun vorbitor de limba rusă, 
el avînd onoarea să vorbească primul din partea delegaţiei moldo-valahe în faţa împărătesei Ecaterina 
a-Il-a. Din delegaţie mai făceau parte Vartolomei Măzăreanu de la Solca, Benedict de Moldoviţa şi 
Ianacachi Milu biv vel Spătar şi un boiernaş. Pe drum murise loan Paladi, biv vel Logofăt care fusese 
înmormântat la Nijni-Novgorod. 

[9] Grigorie Mitropolitul a vorbit după Ioanichie de Huşi. Din delegaţia munteană au mai făcut 
parte călugărul cărturar Chesarie, viitor episcop de Rîmnic, Filaret viitor mitropolit, boierii Mihai 
Cantacuzino și Nicolae Brîncoveanu, precum şi boiernașii Grigorie Hrisoscoleu, Balş şi Nicolae 
tălmaciu. 

CAPITOLUL IX 


PROIECTE DE ÎMPĂRȚIRE A TURCIEI 
ȘI NOUA INTERVENȚIE RUSĂ LA DUNĂRE; 


AL DOILEA RĂZBOI AL ECATERINEI A II-A 
ȘI PLANURILE LUI NAPOLEON IN TURCIA 


Cu toate dispoziţiile categorice ale tratatului de pace, Înalta Poartă, care 
arăta o tenace rea-credinţă în a-şi respecta angajamentele, după cum prevăzuseră 
de fapt valahii, a hotărît să nu renunţe la profitul pe care l-ar putea obţine de pe 
urma numirii fiecărui nou domnitor. Neputînd să-l destituie pe Ghica, l-a asasinat. 

De fapt, nu a şovăit în a anunţa chiar destituirea indiscutabilă a trădătorului. 
Cînd drogmanul Rusiei protestă împotriva violării tratatului, i s-a răspuns că nu 
există nici o încălcare a acestuia, întrucît Ghica a făptuit crime pe care Înalta 
Poartă era capabilă să le dovedească tuturor Curţilor şi el a făcut deservicii chiar 
Rusiei dezvăluind intenţia acesteia de a trimite din nou trupe în Moldova). Cel care 
l-a înlocuit pe domnul executat, Constantin Moruzzi, era considerat drept cel mai 
aprig ațîțător al războiului?. Ministrul rus, Stakiev, se mulțumi să protesteze, fără 
urmări însă. Moruzzi continua de fapt, să facă aceleaşi servicii ruşilor ca şi 
predecesorul său?. 

Dar în Principate se făceau deja pregătiri pentru deschiderea consulatelor 
imperiale a căror misiune nu aveau nimic cu comerțul care nici nu exista, în afară 
de vinul vîndut în Rusia de anumiţi negustori zişi „kazakli“. Consulul trebuia să 
supravegheze cîrmuirea acestor domnitori greci, prea legaţi prin interesul propriu 
şi al familiilor lor de stăpînirea otomană pentru a nu fi priviţi cu îndoială, apoi să 
exercite o presiune asupra acestora și mai ales, să dea supușilor impresia că tot 
binele de care erau capabili nu vine de [a ei ci se datorează intervenţiei neîncetate 
a Puterii protectoare. Trebuie să recunoaştem totuşi că acest amestec în treburile 
țării, neplăcut în cel mai înalt grad pentru domnitorii înşişi — Hospodari, cum se 
obişnuia să fie numiţi în limbajul diplomatic rus — nu era cîtuşi de puţin 
dezavantajos pentru supuşi, căci stăpînul pămîntean dacă nu avea patima averilor 
dobîndite pe căi necinstite, aveau din partea Înaltei Porți o misiune pe care nu ar fi 
putut-o îndeplini fără a asupri nemilos populaţia. 

La 20 iunie 1780 un anume Serghei Lașcarev, georgian de origine şi fost tînăr 
de limbi al ambasadei ruse de la Constantinopol, s-a înfățişat autorităților otomane 
cerînd să fie recunoscut drept consul în Moldova, Valahia și Basarabia acest din 
urmă termen desemnînd Bugeacul de unde cea mai mare parte a tătarilor 

dispăruseră în timpul războiului. Înalta Poartă nu a vrut să cedeze şi merse pînă la 
a declara în fața ambasadorului Franţei că recunoaşterea acestui consul ar echivala 
cu renunțarea la drepturile sale asupra Principatelor unde acesta ar fi vrut să se 
instaleze ca dictator. Neexistînd comerţ nu puteau exista nici bani, cu atît mai mult 
cu cît aceste Puteri care aveau legături economice mai importante cu acest ținut nu 
s-au gîndit deloc să-şi trimită aici şi reprezentanți; din lipsă de precedent, refuzul 
Divanului era deci cu totul în conformitate cu tratatele încheiate de Imperiul 
Otoman cu statele creştine. De altfel, boierii nici nu aveau nevoie de prezenţa 
acelui agitator pentru a-şi continua uneltirile menite să le dezlipească ţările de 
Turcia în timpul ultimului război. Urmîndu-se sfatul Franţei s-ar fi consimţit totuşi 
ca reşedinţa acestuiconsul să fie stabilită nu la Akkerman, în Basarabia, ci la Silistra 
pe malul drept al Dunării. 

Un berat a fost emis în acest sens, dar Împărăteasa porunci să fie înapoiat 
turcilor, amintindu-le încă o dată textul categoric al tratatului de la Kuciuk- 
Kainargi. Asta se întîmpla în 1782, cînd şi alte greutăți păreau să amenințe Poarta, 
iar aceasta cedă mulțumindu-se doar cu promisiunea că agentul va avea o purtare 
pe placul Porții (2 februarie 1782). 

Se cereau prea multe de la acest Orient fastuos şi arogant, vorbăreț şi ipocrit 
care înlocuia prin fumurile lui o stabilitate care, cu frămîntările bietului său suflet 
mic şi negru, îi lipsea cu totul. Boierii au fost tratați precum nişte cîini, s-a pretins 
să se asiste la şedinţele Divanului, şi voievodul a simţit că acest vecin e stăpîn, că 
această cancelarie, sub drapelul viitorului face mai mult decît palatul lui plin de 
pompa vană a unei lumi ce se sfirşea. Reprezentantul său de la Iaşi, maiorul 
Salonski îi atrăgea pe fugari, aduna în juru-i o gardă de temut și organiza o 
adevărată colonizare cu elemente răpite pe furiș din Moldova care a răsuflat 
uşurată cînd aceasta plecă spre sfîrşitul anului pentru a se întoarce mai tîrziu ca şef 
al administraţiei şi drogman al viitorului congres de pace“. 

Urmașul său, un rus cu aer paşnic, Ivan Severin, şi-a ocupat postul cu 
întreruperi datorate războiului, pînă în 1799 cînd a murit la Iaşi; şi-a făcut datoria 
fără a scandaliza şi fără a trata cu asprime pe nimeni. 

Nimic nu dovedeşte contactele clandestine pe care le-ar fi avut cu această 
nobilime autohtonă care, la rîndu-i, după experienţa recent trăită, nu mai aştepta 
nimic de la o intervenţie militară a Rusiei. Dar ea văzuse Austria în acțiune, 
răpindu-i Bucovina fără nici un alt sacrificiu decât cel al darurilor făcute influenţilor 
din Constantinopol; unii dintre aceşti boieri, precum Vasile Balş, au rămas sub noua 
stăpînire şi aveau sentimentul că viitorul creştin şi civilizat al acestor două țări se va 
înălța alături de Occident. Un agent diplomatic austriac, Raicevich, făcea tot 
ce-i stătea în putință pentru a întreţine aceste sentimente. De fapt, Viena avusese 
inițiativa transformării acestui Orient turc, unde credea mai mult ca oricînd în 
misiunea ei. 

În 1783, la sugestia lui Iosif al II-lea, regele roman, Austria şi Rusia se înțeleg 
asupra împărțirii Imperiului Otoman ce părea că nu mai are mult de trăit. Ambiţia 
austriacă obişnuită cu pretexte lipsite de risc, a atras-o pe vanitoasa Ecaterina a 
II-a în marea, dar nu prea sincera campanie cruciată ce a urmat. După întrevederile 
celor două Curți, în lumea diplomatică a Petersburgului se credea cu tărie că 
Principatele vor sfirși prin a cădea în lotul Austriei. După părerea unui om 

învechit într-ale politicii, scria ministrul prusac von Gârtz, cele două Curți vor 
pretinde independența Moldovei și a Valahiei, pentru că aceasta, odată obținută, 
să-i dea Împăratului posibilitatea ca în doi ani să facă aceste provincii să 
împărtășească soarta Crimeii. Şi trei zile mai tîrziu: această independență 
obținută, Impăratul va avea sprijinul Rusiei cînd va dori să dea acestor provincii 
aceeași soartă pe care o au acum din partea Rusiei, provinciile independente ale 
tătarilor?. 

Însuşi regele Prusiei era absolut convins de acest fapt; Împărăteasa ar fi 
acceptat acest sacrificiu, periculos pentru menirea imperiului său, doar pentru a-şi 
aşeza nepotul ca monarh ortodox pe tronul Bizanțului a cărui fantomă strălucitoare 
îi bîntuia bătrînețea romantică. 

De fapt, starea viitoare a Principatelor a rămas nehotărîtă, dar mărturia 
unanimă a unor oameni atît de bine informaţi şi în măsură să judece intențiile 
secrete ale aliaţilor, nu este lipsită de valoare pentru a putea aprecia din ce parte a 
pornit inițiativa cuceririi şi a anexiunii. 

Pentru moment, Rusia se mulțumise să-şi întărească şi să-şi extindă printr-un 
nou privilegiu acordat de Poartă, drepturile asupra celor două Principate (ianuarie 
1784). După aceasta imediat s-a bănuit că Împăratul ar avea intenția să le ceară 
turcilor Oltenia pe care cupiditatea austriacă nu o pierduse niciodată din vedere“, 
În 1785, Constantinopolul se temea că Principatele vor fi invadate de 13 regimente 
imperiale; ar fi fost vorba cel puţin de o extindere spre sud a frontierelor Bucovinei 
intrată de curînd în stăpînirea Austriei”. 

În aprilie,.regele Prusiei se ocupă numai de „punctele de vedere pe care 
Împăratul trebuie să le aibă mai ales asupra Moldovei şi a Valahiei“; n-ar fi aşteptat 
decît sfîrşitul afacerilor cu Olanda pentru a-şi atribui prin forța armatelor Moldova 
întreagă?, din care Înalta Poartă n-ar fi fost departe de a-i ceda o parte, dacă Austria 
n-ar fi preferat o bucată din Valahia”. Aceste zvonuri reveniră cu insistenţă şi 
precizie în 1786: era vorba de un nou „cordon“ sanitar precum acela instituit la 
granițele Bucovinei *; unii dintre ruşi erau gata să vadă în această anexare a 
Bucovinei o prelevare de drept asupra Principatelor în întregime". Pe deasupra, 
tocmai în Austria fugiseră cei doi fii ai domnitorului valah Alexandru Ipsilanti, al 
căror dascăl era un viitor consul imperial la Bucureşti, iar un anume boier din 
Principat fusese poftit la Braşov-Kronstadt, să ia parte la serbările prilejuite de 
vizita lui Iosif al II-lea în Transilvania. 

Cît despre Rusia, ea protestă foarte blînd cînd unul dintre domnitorii 
fanarioți era, nu destituit căci aceasta ar fi adus atingere tratatului, ci învoit să se 
retragă după îndelungi stăruinţe aşa cum a fost cazul în Moldova pentru Constantin 
Moruzzi şi Alexandru Mavrocordat și, în Valahia, pentru Ipsilanti şi succesorul 
acestuia, Mihail Sturdza, toți „demisionari“. Şi se constată cu uimire că, pentru a-şi 
afirma caracterul de co-protector, Austria prezentă prin internunţiu proteste întru 
totul asemănătoare care aveau un singur cusur: acela de a nu se baza pe vreo 
convenţie internațională 2. Ceea ce solicită în 1786 ambasadorul Împărătesei, 
Bulgacov, a fost doar ca Rusia să fie de atunci înainte „informată în prealabil de 
motivele care ar determina o destituire“ 5, „Ruşii“, scria în decembrie ministrul 
prusac de pe lîngă Înalta Poartă, „nu sînt luaţi în seamă la astfel de treburi“!*, Noul 
domnitor al Valahiei, Nicolae Mavrogheni [1], un insular şi un fanariot, biet 

parvenit de joasă spiță, fusese ales împotriva voinţei clar exprimate de ambasadorul 
Rusiei pentru a pregăti un război împotriva Austriei, război ce se ghicea deja 
aproape. 

Dar, la începutul anului 1787, Alexandru, fiul lui Ion Mavrocordat şi fost elev 
al şcolilor militare din Petersburg, se pregătea să plece pe furiș din Principat în 
Rusia. De cîtva timp, consulul Severin care avusese un conflict cu acest domn 
Mavrogheni — de altfel, un personaj prea puţin binevoitor care, pe deasupra mai 
fusese ofensat şi de Laşkarev aflat în trecere prin Bucureşti — se retrăsese la Iași 
cerînd cu îndirjire satisfacție '5. Din cauza şederii sale la Petersburg, Mavrocordat, 
ca și Grigore Ghica, era bănuit că ar dori să dea țara pe mîna Îrnpărătesei şi aflase 
deja de actul său de mazilire care, abătîndu-se de la subterfugiul obişnuit al 
„demisiilor“, declara deschis că e trebuit să fie mazilit, căci soarta a dorit-o astfel. 
Vice-consulul Salonski a înlesnit pe față fuga „trădătorului“, căruia i se hărăzise 
soarta îngrozitoare a unchiului său ', Escortat pînă la Kiev de o gardă de onoare 
formată din pușcași se înfățişară înaintea Împărătesei căreia îi jurase credinţă încă 
pe vremea cînd era soldat”. De mult avea un protector în persoana atotputernicului 
favorit al Ecaterinei, Patiomkin, ajuns guvernator al Crimeii transformate în 
Taurida, căci din 1770, în calitate de comandant al trupelor rusești acesta avusese 
strînse legături cu Principatele *. Două dintre rudele sale, Gheorghe şi Constantin 
Duca, au fost mai tîrziu arestate pentru complicitate, la Iaşi”, 

Împăratul își continua și el intrigile. „Agentul de acum al Austriei“, scria 
reprezentantului regelui Prusiei în Moldova, îl prezentă în cuvîntarea ţinută în 
fața domnitorului la prima lui audiență, pe Suveranul său aproape ca pe un 
co-protector al acestei țări%. De altminteri, Ipsilanti era considerat un „bun 
austriac“ 2, Printre ştirile de la Cherson unde Iosif al II-lea se dusese să-şi 
întîlnească aliatul, se găseşte cu mirare şi aceea că zînărul fiu al ducelui de 
Toscana, nepot al Împăratului, avea preceptori și profesori greci precum cei ai 
Marelui-Duce al Rusiei?. 

Înalta Poartă se plinsese de purtarea consulilor ruși, cerînd schimbarea 
acestora precum şi predarea lui Mavrocordat %; aceste pretenţii au fost imediat 
respinse. În mijlocul lunii august, consulul Rusiei la Bucureşti, locţiitorul său din 
Iași şi reprezentantul rus abia stabilit la Chilia au fost arestați căci războiul 
Sultanului fusese declarat Împărătesei, la 13 august. 

Austria s-a arătat atît de rezervată încît părea a nu fi avut nici un amestec în 
naşterea acestui conflict şi s-a hotărît, abia după şase luni de la declanşarea lui, la 9 
februarie a anului următor, să intervină în ajutorul aliatului său. Silită de 
împrejurări, Ecaterina a II-a a permis expansiunea austriacă în Bosnia şi Oltenia ba 
chiar şi mai departe de acestea. Regele Prusiei preocupat să obțină oraşele Danzig 
şi Thorn, punea totul în mişcare pentru a realiza planul ministrului său Herzberg ce 
prevedea cesiunea Principatelor către Austria * (în schimbul Galiției restituite 
Poloniei), în timp ce Rusia, în afara cetăților turceşti din Bugeac, n-ar fi obținut 
decît confirmarea situaţiei sale din Crimeea. Se jucase o mare farsă istorică pe care, 
în timp, soarta o va transforma într-o deplorabilă tragedie pentru autorii ei. 

Pînă atunci, cu toate că Salonski apăruse pe Nistru cu 2 000 de voluntari“, nici 
un rus nu trecuse frontiera. Imediat după declararea războiului, austriecii apărură 
în fața Hotinului pentru a-şi rotunji Bucovina şi mai ales, pentru a-i împiedica pe 

ruşi să se instaleze în zonă; simultan a fost atacată Oltenia, trupele imperiale 
pătrunzînd pînă aproape de Cîmpulung în Muntenia. Era deja un mod „rapid“. 
Proclamaţii tipărite la Braşov îi îndemnau pe creştinii supuşi Sultanului la răscoală 
şi o parte a boierilor se grăbi să-i întîmpine pe eliberatori %. Fii credinciosului 
slujitor al ruşilor, Răducanu Cantacuzino, Ion şi Constantin, foşti slujitori în armata 
Împărătesei ortodoxe, s-au grăbit să ceară intrarea imperialilor catolici în acest 
ținut al Prahovei unde îşi aveau moşiile; se bucurau să fie „primii supuşi“ ai lui Iosif 
al II-lea care de mai multe ori a fost nevoit să ia măsuri de prevedere față de 
aristocrația valahă însetată de schimbare. 

Imediat după plecarea din Iași a trimisului austriac Metzburg, Mitropolitul 
Leon, capul bisericii ortodoxe, care, după tradiţie, ar fi trebuit să ceară o singură 
protecţie, pe a Rusiei — căci încă din toamnă, nişte turci, niște soldaţi fuseseră ucişi 
într-o încăierare — îi scrise reprezentantului Împăratului ca singurul apărător al 
intereselor țării sale. Leon Gheuca cel care avusese totuşi contacte cu Dosoftei 
Obradovici, întemeietorul literaturii sîrbe moderne, declara în numele 
domnitorului care-l pusese să facă acest demers că tor sprijinul nostru și toată 
speranța noastră se sprijină, după Dumnezeu, numai pe înalta milă a acestui 
puternic și creștin Imperiu (1 februarie' 1789) %. Citeva zile mai tîrziu, după ce 
armata austriacă trecuse de hotare, Leon revenea cu insistență cerînd această 
singură protecţie posibilă pentru țara sa ameninţată de un atac răzbunător din 
partea turcilor?. 

Ipsilanti însuşi, care se prefăcea că ridică poporul împotriva unui duşman pe 
care el îl chemase, era hotărît să trădeze cauza otomană, mult timp slujită cu 
credința fermă că spiritul grec putea trezi şi susține inerția turcă şi să caute adăpost 
în tabăra singurilor creştini care se aflau ca eliberatori pe pămîntul moldav. De mult 
timp se înțelesese cu Metzburg, pe care-l consultase în secrete întîlniri, cerîndu-i 
trimiterea grabnică a unei armate pentru a-l elibera de povara apăsătoare a acestei 
stăpîniri devenită imposibilă. „Îl ruga pe Dumnezeu“, scria Metzburg, în fiecare 
clipă ca o armată imperială să intre prima în țară şi s-o ocupe. Şi în decembrie 
adăuga: Dorinţa întregii naţii e de acordcu a lui și întreaga Moldovă își așteaptă 
eliberarea, bucuria și existența de la singura Curte imperială %. Trimişi ai 
domnitorului ațîțau spiritele la Cernăuţi pentru a grăbi o hotărîre. La 19 aprilie stil 
vechi, stăpînul acestora avu în cele din urmă bucuria de a se lăsa prins de oştenii 
maiorului Fabri, ajuns la Botoşani; a fost trimis spre Briinn unde a rămas pînă la 
încheierea păcii %. Iașiul a fost ocupat de trupele Împăratului. 

Această ocupaţie a fost totuşi foarte scurtă; o puternică armată turcească 
însoțită de Emmanuel Giani ca domnitor ad hoc înainta spre capitală unde noul 
voievod trebuia să petreacă numai cîteva luni. Abia în luna iunie 1788 ruşii au intrat 
la rîndul lor în Moldova la ordinul lui Rumienţov care profitînd de momentul în 
care trupele Marelui-Vizir luptau să recucerească Hotinul, luaseră Iaşiul prin 
surprindere. Grecii și alți răzvrătiți i-ar fi susținut în acest atac“. Un Divan, 
alcătuit din trei boieri Sturdza, doi Cantacuzino, doi Ghica, un Rosetti, un Balş şi 
un Catargi, conducea treburile țării. 

Imediat trupele Împărătesei luară drumul Focsanilor, unde în acest timp le 
aştepta rezistența înverşunată a lui Mavrogheni. Nu a ezitat să invadeze 

Transilvania chemînd la libertate prin manifeste potrivnice proclamaţiilor imperiale 
populaţia nemulțumită de cîrmuirea nemţească. 

În 1789 conducerea armatei ruse a fost încredințată lui Potemkin. Acesta îşi 
făcu apariţia în Iaşi împărțind cu dărnicie, în dreapta şi în stînga bani, ca un 
adevărat monarh oriental, înconjurat de o suită care nici ea nu se lăsa mai prejos. 
Petrecerile se țineau lanţ şi nepoata dictatorului, contesa Branicka, fusese chemată 
pentru a conduce ca o adevărată regină aceste spectacole de neuitat pentru o țară 
pe care doreau s-o cîştige luîndu-i ochii. Domnitorul Emmanuel se predase în 
mîinile mareşalului, bănuit fiind încă din primăvară, în cercurile bine informate ale 
străinătăţii că ar aspira să devină suveranul Moldovei și al Munteniei”. 

Austriacii pe care Rumienţov îi ajutase să ocupe Hotinul, nu au păstrat ca 
simpla dovadă de toleranță din partea rușilor, decât ținutul Dorohoiului, Herţei, 
Sucevei, Neamţului şi Romanului: comandantul lor, prinţul de Cobourg, îşi stabilise 
în oraşul Roman sediul administraţiei imperiale şi era ajutat de boierul Constantin 
Balş zis şi Ciuntul*?. Erau incapabili să înainteze pentru a ocupa ţinuturile inferioare 
ale Moldovei occidentale, între Siret şi Carpaţi, cu atît mai puţin Muntenia care le 
fusese cedată prin proiectul definitiv al partajului. 

A fostnevoie de o înaintare victorioasă spre Galaţi a ruşilor aflați de astă dată 
sub comanda lui Suvorov pentru a permite austriacilor să câştige la Focşani prima 
Lor victorie din acest război, după cum mărturisea Suvorov. Victoria de la Rîmnicu- 
Sărat împotriva Marelui-Vizir care pregătise o contraofensivă fulgerătoare, s-a 
datorat numai atacului direcționat de generalul rus pe o linie de importanţă 
hotărîtoare; statuia înălțată chiar pe locul acestei fapte aminteşte meritele rusului 
comandant de oşti. Succesul austriăcilor la Mărtinești, în vecinătate, a fost 
determinat numai de energia mişcărilor aliatului (11 septembrie, stil vechi). 

Între timp, şefii partidei creştine din Muntenia, Ioan Cantacuzino și 
Cîmpineanu părăsiseră Transilvania unde se adăpostiseră. Dar Imperialii, aceşti 
învingători de mîna a doua, înaintau cu prudenţa incapacității şi laşităţii lor. Abia 
după îndelungate tatonări locotenent-colonelul Fischer intră în Bucureşti la 4 
noiembrie; cinci zile mai tîrziu, prințul de Cobourg era primit cu solemnitate şi 
forma un consiliu administrativ format din boieri avîndu-l în frunte pe Mitropolit; 
dar puterea reală se afla în mîinile vice-preşedintelui acestui consiliu, generalul 
Enzenberg, fostul guvernator al Bucovinei. 

Imediat a fost cerut un jurămînt de credință, ca în cazul unei anexări 
definitive, în numele fostelor drepturi de suzeranitate ale Ungariei *. Acesta era 
valabil şi pentru Oltenia al cărui Divan a fost organizat abia în luna martie. 

Ioan Cantacuzino nu se așteptase să primească numai o medalie, un titlu, o 
decorație, o diplomă oarecare pentru serviciile aduse. Încet-încet, acesta se 
îndepărtă de Austria pentru a-şi aminti de vechile relații cu Rusia. În luna februarie 
1790, el se afla în Moldova şi îi vorbea lui Potemkin care se gîndea la cu totul 
altceva, despre dreptul vechilor boieri de a-şi alege domnitor, de posibilitatea unirii 
Moldovei şi Valahiei într-un singur star creștin, mare și puternic. În timp ce fratele 
lui ajungea doar locotenent-colonel de volintiri în slujba lui Iosif al II-lea, Ioan visa 
la coroana acestui principat unic*. Dorea cel puţin împlinirea completă pentru 
această nație română a cărei existenţă fusese pentru prima dată afirmată în 1772 de 
către unchiul său Mihail Cantacuzino; decît să revină la vechea servitute, această 

nație ar fi preferat să aibă soarta Limei sau Lisabonei, oraşe de curînd distruse de 
un cutremur de pămînt“. 

În același timp, administraţia instalată de austriaci la Roman refuza să se 
supună hotărîrilor luate de Divanul de la Iaşi condus de Laşkarev, fostul consul 
imperial. În speranța de a trage foloase de pe urma situaţiei existente, din trîndăvia 
fastuoasă şi risipitoare a lui Potemkin pentru a-şi întinde puterea în limitele dorite 
încă din 1774, Bucovina, Moldova austriacă era menținută în spiritul 
comandantului imperial şi regal de ofițerul Erngeleith care obişnuia — ca şi 
Enzerberg de altfel, şi însuşi prințul de Cobourg — să semneze cu caractere chirilice 
şi în limba română. Și asta se întîmpla chiar în vremea cînd austriacii erau nevoiţi 
să ceară intervenţia lui Suvorov care în vară, intra în Bucureşti pentru a-i salva din 
Muntenia amenințată de o nouă şi masivă invazie turcească. Rușii, care pe străzile 
Bucureştiului îi maltratau pe aceşti aliați pe care-i dispreţuiau, ar fi fost totuşi 
obligați să poarte o bătălie decisivă cu Marele-Vizir dacă armistițiul de la 
Reichenbach [2], impus de Puterile mediatoare din cauza tulburărilor de la Paris, n- 
ar fi pus capăt pentru moment, războiului“. Niciodată vreo pretenție mai arogantă 
n-a fost mai bine slujită de o armată ca în această incursiune militară menită să 
transforme întregul teritoriu românesc, de la Hotin la Orşova, în provincie a 
Împăratului. Potemkin mai hotăra încă la Iași ca suveran; îşi vinduse toate bunurile 
din Rusia către sfîrşitul anului 1790, cînd fusese încheiat armistițiul de la Giurgiu 
dintre austrieci şi turci, aducîndu-şi în Moldova ot ce-i rămăsese din mobilă, din 
garderobă și din cărţi”. Austriacii îi lăsaseră voluntari albanezi şi români *%. Se 
vorbea despre întemeierea unui regat al Daciei, al cărui domnitor independent ar fi 
fost Potemkin. Vom reproduce informaţiile despre acest subiect într-o lucrare 
destinată să arate dezvoltarea ideii de unitate politică la români. 

Într-o conversaţie politică, prințul de Linge îi propunea lui Potemkin să-l facă 
prinț al Moldovei și al Valahiei dacă va consimţi să meargă spre Dunăre şi să 
îndrepte forțele lui Rumienţov spre Bucureşti, dacă nu va fi de acord, Principatele 
vor trăi de acum înainte separat sub protecţia comună a Rusiei şi a Austriei. 

Asta se întîmpla în 1789. În 1789 Hertzberg, preaputernicul ministru prusac, 
scria următoarele către regentul aflat la Constantinopol: Am aflat de curînd că 
prințul Potemkin năzuiește să devină suveranul Moldovei și al Valahiei, ceea ce 
n-ar conveni nici unei puteri, decît sieși. Prin urmare, nu va fi ajutat de nici 
una *. Şi la puţin timp după aceasta, la 28 decembrie 1789, Ecaterina îi propunea 
formal aliatului ei constituirea Basarabiei, Moldovei și Valahiei ca Stat liber și 
independent sub un domn ortodox, aşezind astfel o barieră în calea ambițiilor 
tuturor vecinilor primind totodată o garanţie pentru viitor“. Regele Prusiei credea 
într-adevăr în intenția Împărătesei de a întemeia un Principat independent sub 
stăpînirea unui domnitor de rit grecesc, care fără îndoială, urma să fie Potemkin. 
Dar, în acelaşi timp se admitea şi posibilitatea ca această Dacie să aibă un stăpîn de 
origine mai ilustră decît Prințul Tauridei. La 12 mai, de Goltz, ministrul prusac 
ataşat la Petersburg, riscă această altă ipoteză, prevăzînd despăgubirea apropiată a 
favoritului prin numirea acestuia ca hatman al cazacilor de la Marea Neagră: Dacă 
speranțele ambiţioase ale prințului Potemkin — scria el — ne-ar permite să credem 
că a renunțat la orice gînd de suveranitate, ar fi foarte posibil ca principatul ce se 
dorește a fi întemeiat să fie destinat prințului Constantin. Mai ales dacă speranţa 

de a ajunge într-o zi la Constantinopol, nu este deloc pierdută încă, această 
posesiune ar putea servi drept trambulină pentru a ajunge la tronul Bizanțului“. 

Austria îşi luase partea trădînd cauza comună prin care încheierea unei păci 
separate la Şiştov [3]. Acest război fusese provocat de ea pentru a determina Rusia 
să intre singură în arenă şi pentru a o părăsi în fața duşmanului. Cu atît mai mult 
Împărăteasa ar fi putut renunța la o luptă în care ea nu avusese decît un vag plan 
de expansiune fără a fi căutat să cîştige populaţia de care ar fi fost vorba s-o 
anexeze, un război costisitor pentru ea, care ar fi avut la urma-urmei ca principal 
rezultat, vecinătatea rivalei sale, pe Dunăre, dacă nu Nistru, pe Prut sau, poate, pe 
Siret. La 11 august 1791, din cauza greutăților provocate de Revoluţia franceză, era 
semnat cu Înalta Poartă, armistițiul de la Galaţi. 

În acea vreme Potemkin zăcea doborât de boala datorată exceselor sale. Muri 
în plină campanie de război, la patruzeci de verste de Iaşiul pe care-l părăsise 
pentru a schimba aerul. Corpul îi fu adus în capitala moldavă unde favoritul căzut 
în dizgrație visase să ajungă rege; în biserica Golia se mai păstrează şi azi placa de 
bronz care arată că aici a fost lăsată acea inimă de patimi neostoite şi de mari 
ambiţii... 

Tratatul de pace dintre Rusia și Înalta Poartă a fost încheiat la 
9 ianuarie 1792, la Iaşi, unde reprezentanții Împărătesei, generalii Ribas și 
Samoilov, s-au întîlnit, asistați de Laşkarev, cu aceiaşi delegaţi turci care încheiaseră 
tratatul de la Șiştov. Moldova se întorcea, ca în 1774, sub stăpînirea turcă, dar acum 
nu mai exista o partidă boierească pentru a protesta împotriva acestui act în numele 
serviciilor aduse Rusiei; cea mai mare parte a aristocrației moldave şi valahe s-a 
lăsat amăgită de promisiunile deşarte ale Austriei care încheiase o pace separată 
fără a pomeni un Singur cuvânt despre imeresele acestor români pe care i-a 
compromis și părăsit în modul cel mai laş cu pulinpă Dar n-a uitat ca la sfîrşitul 
anului 1792 să provoace o nouă împărţire, în întregime favorabilă ei. 

Rusia a procedat totuşi într-alt mod. Articolul 4 al tratatului prevedea 
confirmarea tuturor privilegiilor anterioare, favorabile Moldovei: scutirea de plata 
dobînzilor tuturor tributurilor şi învoirea de a pleca pentru toți cei care au servit 
armatele creştine. Un nou firman datorat şi eforturilor Puterii reintrate în 
drepturile sale protectoare îi apăra pe locuitorii celor două provincii împotriva 
abuzurilor introduse în ultimul timp în dauna vechilor obiceiuri mai ales în relaţiile 
comerciale dintre turci şi români. 

Alexandru Ioan Mavrocordat rămase, bineînţeles, în Rusia unde s-a bucurat 
de condiţii mai mult sau mai puțin asemănătoare celor părăsite; de la el ne-au rămas 
scrisori ce nu conțin însă nici un rînd despre politică. Acest visător se resemnase, 
scria poezioare asupra unor vagi generalități cu o înțelepciune la îndemîna oricui; 
volumul său grec nesemnat Bosforul la Borystene nu are nimic din ce ar putea arăta 
o grijă pentru viața reală. Era tot atît de puţin moldovean pe cât era contemporanul 
său Mihail Matveevici Șerascov (1733-1803), un Herescu ale cărui numeroase 
scrieri, poeme epice cu subiecte inspirate din istoria Rusiei, romane copiate după 
Fentlon şi Marmontel au o oarecare valoare. Unul din boierii Sturdza s-a stabilit în 
Rusia rămînînd totuşi român, dar fiul său, Alexandru şi sora lui, contesa dV'Ebling, 
nu mai reprezintă în activitatea lor intelectuală decît ortodoxia rusă, cu o oarecare 
tentă mistică şi cu împrumuturi din civilizația apuseană atît de cunoscută părintelui 

10r. În 1788 muri Mitropolitul Leon; rușii îi atribuiră scaunul lui Gavril Bănulescu 
[4] originar din Cîmpulungul Bucovinei, dar între timp un Ambrozie, rus, ocupă 
acest scaun [5]; după retragerea armatelor imperiale, Gavril a fost nevoit la rîndu-i 
să caute adăpost pe lîngă apărătorii săi care îi dădură o funcție echivalentă în 
Imperiu, în ținutul Crimeii, apoi la Kiev?. 

Aceşti cîțiva nou veniţi n-au avut contacte cu cei care i-au precedat pe acel 
pămînt străin, cei despre care am mai vorbit şi la care nu trebuie să-i adăugăm pe 
fii prințului Constantin Cantacuzino, mort după ieșirea din temnița de la Gratz, căci 
maiorul Alexandru și căpitanul Avram muriseră în 1772 şi în 1781, primul la Buzău, 
celălalt la Moscova, fără urmași“. Nici unul dintre aceşti fugari nu a păstrat în sinea 
lui dorința unei legături cu țara de baștină și nici oficialitățile ruse nu s-au gândit să 
le impună în folosul politicii sale această sarcină. 

Totuși a fost gîndită, urmîndu-se modelul încurajator al Noii Serbii, o Nouă 
Moldovă între Nistru şi Bug, un adevărat principat a cărui conducere ar fi urmat să 
fie încredințată lui Mavrocordat. Mulţi emigranți veniră să se stabilească aici 
imediat după încheierea păcii mărind astfel numărul vechii populații româneşti 
aşezată deja în această regiune “. Se vorbea despre două treimi din locuitorii 
Moldovei“. Mai tîrziu, fugari poloni, care au stat un timp în Moldova, cerură Înaltei 
Porţi întemeierea unui nou principat pentru propria lor nație în chiar aceste 
ţinuturi $. 

În afara acestor temeri provocate de prezența emigranților pe teritoriul 
moldav nu avem nimic care să amintească de o ocupaţie rusească în aceste 
regiuni: nici 0 amintire, nici o speranţă, nici o petiție din partea românilor sau 
vreun plan de cucerire din partea rușilor. Se poate crede că ar fi fost cu totul altfel 
dacă Imperiul şi-ar fi urmat politica de neîncetată poftă de posesiune care 
formează una din liniile principale ale istoriei Rusiei acelui timp. Ruşii s-au 
mulțumit să aibă protejaţi și agenţi, unelte și complici în această lume fanariotă 
care furniza, prin întîmplătoare contacte personale cu înalții demnitari turci şi 
ambasadori străini, dragomani Porții și hospodari celor două Principate atît care 
erau la fel de credincioși şi unora cît și altora. 

În 1799, marile schimbări generate de Revoluţia franceză au fost cât pe ce 
să-i aducă în. Moldova pe cei 10 000 de ruși ai generalului Herman în drum spre 
Albania ”. Dar Principatele n-au intrat decât rar şi în mod cu totul subsidiar, în 
calculul politic aventuros, în rezultatele efemere menite să creeze pentru alte 
națiuni, formaţiuni statale precum Provinciile lirice sau noua Polonie a lui 
Napoleon. Preocupată de alte interese europene pe care Revoluţia și Imperiul le 
amestecau neîncetat fără a ajunge vreodată la soluția definitivă a recunoașterii 
complete şi reale a dreptului național, în semnificaţia lui corectă și organică, Rusia 
lasă Valahia pradă hoardelor lui Pazvantoglu, răzvrătitul pașă din Vidin, care avea 
legături atât cu francezii cît și păgînii comandanți independenți ai fortărețelor de pe 
malul drept al Dunării. 

Numai după marele jaf făptuit în 1802, cînd domnitorul Mihail Şuţu şi boierii 
săi au fost nevoiţi să fugă în Transilvania lăsînd Capitala, pe care tilharii n-au 
îndrăznit s-o ocupe, pe mîinile vagabonzilor și tîlharilor autohtoni, reprezentantul 
țarului Pavel, urmașul Ecaterinei, găsi de cuviință să le amintească turcilor acel 

drept de protecţie asupra Principatelor de care Rusia se arătase atît de dornică 
să-l aibă odinioară. 

În acest timp şi Austria se arătă din nou interesată de țările dunărene 
abandonate într-un mod atît de laş în 1791. Era vorba de căpătuirea Marelui-Duce 
de Toscana care, în 1801 îşi pierduse statul prin tratatul de la Luncville [6), impus 
de Bonaparte. Reis-Effendi îi vorbea, în luna iulie 1802, ambasadorului prusac 
despre anumite zvonuri care circulau pînă și pe străzile Parisului de a-l despăgubi 
cu Valahia abia scăpată de grozăviile jafului, pe un anume prinț nedreptăţit, Franța 
ar fi avut iniţiativa acestui transplant dinastic împotriva căruia Poarta protestă 
energic“. Se pare a fi fost vorba fără îndoială, de planul de a despăgubi Austria 
în dauna Porții, prin Principatele Moldovei și Valahiei — scria regele Prusiei la 23 
august următor, pentru a-l înştiinţa pe reprezentantul său pe lîngă Sultan, că acest 
plan trebuie considerat anulat prin compensaţia acordată Marelui-Duce chiar în 
Germania “. A fost totuşi nevoie de o nouă publicare în Monitor pentru a linişti 
Înalta Poartă asupra acestui subiect“, 

Acum trebuia restabilită ordinea în Valahia. Șuţu a fost exilat ca incapabil în 
insula Șalki. Era necesară o amnistie pentru a permite boierilor emigraţi să se 
întoarcă în patrie şi au început pregătirile pentru alegerea unui nou domnitor. 
Intervenind mai întîi în favoarea celor fugiți în Transilvania, ambasadorul rus 
Tamara se grăbi să-l propună ca viitor domn valah pe cineva care, susținut fiind şi 
de Prusia, fusese odinioară mazilit fără ca motivele acestei hotărîri să fi fost 
prezentate ambasadorilor şi care, foarte bun cîrmuitor, era — spunea el — cerut de 
sufragiile unui Principat şi chemat de regretele celuilalt: Constantin Ipsilanti, fiul 
lui Alexandru Ipsilanti şi supusul mereu fidel Curţii imperiale. Rusia putea pleda în 
favoarea acestuia şi în calitate de aliat al Imperiului Otoman. „Majestatea Sa 
Imperială — nu uită să adauge ambasadorul — nu cere să îşi asume nici un drept în 
numirea domnitorilor, nici să îi atribuie valahilor şi moldovenilor, dar interesul pe 
care îl datorează acestor două provincii îl face să vadă un mijloc sigur de a asigura 
bunăstarea uneia sau alteia în numirea domnitorului Ipsilati în acela dintre cele 
două Principate care va fi părăsit de hospodarul Şuţu“, cîrmuitorul de cîteva luni al 
celor două, ţinuturi“. 

Imediat după câştigarea acestui punct, Ipsilanti fiind numit la Bucureşti, 
Franța şi Rusia susținură candidatura lui Alexandru Moruzzi la tronul moldav; 
Rusia, prin intermediul consulului său de la Iaşi, H. de Bolkunov, prezentă 
plîngerile celor două țări împotriva abuzurilor fără de număr comise de domnitorii 
anteriori şi mai ales de stăpînirea otomană în disprețul total al privilegiilor acordate 
prin tratate şi firmane. 

Intervenţia a avut ca rezultat reînoirea tuturor privilegiilor începînd cu acelea 
prevăzute în tratatul de la Kuciuc-Kainargi, dar fără vreo referire Ia vechile tratate 
încheiate între Principate şi turci pretinse a fi fost regăsite de boieri în 1772. În 
continuarea acestei confirmări se precizează în mod categoric că ambasadorul 
Rusiei a cerut „adăugarea“ anumitor articole noi folosindu-se de dreptul pe care îl 
are această Putere de a interveni în favoarea celor două provincii, drept acordat 
prin articolele tratatului ce exista între ea și Sublima Poartă. Pentru prima dată 
se stabilea că Hospodarul va domni timp de şapte ani încheiaţi; numai în caz de 
vreo vină dovedită şi cercetată atît de ambasada imperială cât şi de stăpînirea 

otomană va fi atunci, dar numai în acest singur caz, permis ca el să fie mazilit. 
Domnitorul va trebui să ia în consideraţie cheltuielile consulului Rusiei care încă 
nu-şi atribuise titlul de putere protectoare; în ceea ce priveşte stabilirea impozitelor 
precum şi restul punctelor noului privilegiu, acestea vor rămîne aceleași cu ale 
sinetului din 1783. Aceste puncte se refereau îndeosebi la proviziile ce trebuiau 
furnizate Turciei, la cantitatea şi la preţurile acestora ce nu mai puteau fi schimbate, 
la drepturile boierilor — autohtoni mai ales, care vor rămîne adevărații stăpîni ai 
țării, confrații lor greci fiind doar toleraţi — de a fixa bugetul, de a administra 
veniturile spitalelor, școlilor, drumurilor și altora asemenea specifice provinciei 
precum şi ale fundațiilor creştine şi de a-şi apăra bunurile împotriva poftelor 
nesățioase ale domnitorului. În plus, intervenția rusească garanta Moldovei şi 
Valahiei restituirea răpitelor bunuri imobile din jurul cetăților turcești, în mai multe 
rînduri cerute înapoi de foşti proprietari. 

Nu exista în acest privilegiu, cel mai amplu din cîte au fost acordate 
Principatelor în epoca fanariotă, nimic favorabil în mod special Rusiei, el nu 
cuprindea decît recunoaşterea voinței exprimate în mai mute rînduri de boierii 
celor două țări, nu făcea decît să pună o bază solidă unei guvernări care ar fi 
echilibrat drepturile tradiționale ale boierimii autohtone cu autoritatea necesară 

' unui domnitor care n-ar mai fi trăit sub neîncetata ameninţare a unei maziliri 
datorată unor motive neîntemeiate şi chiar fără alt motiv decît cel al unui interes 
potrivnic sau al unei toane biruitoare. Purtîndu-se astfel față de Principate Rusia a 
găsit cel mai bun mijloc de a influența profund şi durabil spiritul tuturor celor 
capabili să se gîndească la un viitor de ordine şi de siguranță pentru ţara lor. 

Deşi consulul rus de la Iaşi se străduia să doboare tronul lui Moruzzi 
considerat agent al Impăratuiui Franţei“, nici o altă imixtiune a Rusiei nu distrugea 
impresia produsă de această intervenţie eficace. Din ce în ce mai mult, Ipsilanti, 
care încurajat fiind de Rusia susținea revolta sîrbilor, devenea un element 
important pentru politica rusă în Orient şi probabil, în favoarea lui se gîndea deja o 
reînviere a proiectului de Unire a Principatelor cuprinzînd şi Serbia, planul de 
inspiraţie şi înrîurire rusească nereuşind sub forma candidaturi străine a lui 
Potemkin. 

În 1805, cînd Turcia părea dispusă să reînoiască convențiile încheiate în 1789 
şi 1799 cu Rusia şi Anglia împotriva lui Napoleon, s-a pus problema trecerii ruşilor 
prin Principate. În luna septembrie, regimente ruseşti s-ar fi aflat la hotarele 
Moldovei, gata de atac la ordinul generalului Michelson; s-ar fi luat încă şi măsuri 
de amplasare a magaziilor de provizii necesare unei armate de 25 000 de soldaţi. 
Două armate ar fi pătruns în Principate Ia primul semnal de atac și de ameninţare 
pe care l-ar da Franța. Dar în acel moment Înalta Poartă avea un alt dușman — 
Austria; tratativele purtate între ministerul țarist al Afacerilor Externe şi generalul 
Meerveldt, ambasadorul Prusiei la Petersburg, erau urmărite cu îngrijorarea căci 
exista temerea unei înfelegeri între Franța şi Austria asupra unei extinderi, (din 
partea Austriei în detrimentul Înaltei Porţi *). Meerveldt a fost nevoit să facă 
declaraţii solemne pentru a risipi suspiciunile Turciei; dar francezii erau deja în 
Dalmația ameninţînd avantajele abia dobîndite de Rusia în Serbia“. 

Pe la începutul anului 1806, pătrunderea francezilor, intrigile Austriei, au pus 
în discuţie în fața Consiliului Țarului ideea ocupării Principatelor, pentru a preveni 


239 


un atac din partea turcilor pe care Napoleon se străduia din toate puterile să-i 
provoace 5. S-a hotărît să nu mai fie tolerate raidurile Paşei din Vidin prin 
Muntenia; au fost masate trupe la Odessa pentru a împedica intrarea francezilor în 
Moesia; gurile Cattarului primeau o garnizoană rusă şi steaguri imperiale ruse erau 
arborate în porturile Albaniei %. Se părea că Napoleon dorea o împărțire a 
Imperiului Otoman şi Rusia nu putea lipsi de la apel. Ceea ce se întîmpla nu era 
deloc un nou capitol al expansiunii consecvente a acestei Puteri în Orient, unde 
mereu a avut iniţiativa, ci mai mult un incident firesc al acestei politici de tulburări 
inaugurată de cel care prin geniu, devenise de curînd arbitrul Europei. Abia fusese 
încheiată la 20 iulie 1802 o convenţie franco-rusă, ruşii evacuînd Cattaro, că 
Sebastiani, reprezentantul Împăratului rus la Constantinopol, determină: Sublima 
Poartă să-şi încalce în septembrie angajamentele luate în 1802 mazilindu-i atît pe 
Moruzzi cât şi pe Constantin Ipsilanti, ca trădători ai intereselor sale. 

Acest act este calificat de ambasadorul Rusiei ca fiind desigur atacul cel mai 
direct îndreptat împotriva demnităţii, intereselor și drepturilor Rusiei şi se aştepta 
o ruptură formală ”, în cazul în care ordinul de mazilire nu era imediat 
contramandat. Or, Turcia nu putea să admită o revocare sub presiunea 
amenințătoare a celui care devenise stăpînul destinelor sale. Anglia se implică însă 
atît de energic încît Moruzzi, revenit cu îndrăzneală la Constantinopol şi chiar ' 
Ipsilanti care fugise în Rusia, au fost repuşi pe tron, la 17 octombrie 1802. 

Dar în 23 octombrie 1802, o notă din partea ruşilor aducea la cunoștință 
Divanului ocuparea Principatelor ca măsură de precauţie ordonată de necesitatea 
cea mai absolută. Puțin mai tîrziu o nouă declaraţie i se adăuga primei: asigurarea 
cea mai categorică că Majestatea-Sa Imperială va fi gata să-și retragă trupele din 
cele două Principate imediat ce Înalta Poartă va fi dat o dată satisfacție asupra 
tuturor greșelilor grave pe care Curtea Imperială rusă este în drept de a le reclama 
conform stipulărilor cele mai clare care dăinuie între cele două Imperii“. 

Formularea era ce-i drept, oarecum vagă şi Rusia care era din nou în război 
cu Franţa, putea prelungi la infinit această ocupaţie aşteptînd ca Napoleon care 
intenționase să o îndepărteze de orice plan de extindere în Orient, să-şi precizeze 
poziția. La sfîrşitul anului, diplomaţia țaristă se limita la a cere ca o condiție 
indispensabilă a unei retrageri menținerea păcii și a liniștii în cele două provincii 
și la hotarele posesiunilor rusești, libertate de trecere pentru pavilionul rus şi 
reînoirea tratatului cu Anglia, 

Or, la 5 august 1807, Înalta Poartă declara război Rusiei nu din cauza ocupării 
teritoriului românesc ci dintr-un motiv stîngaci: pentru chiar acele privilegii din 
1802 care ar fi făcut din numirea de către Poartă a Voievodului în aceste provincii 
un lucru de batjocură“. 

Bătrînul Alexandru Ipsilanti va ispăşi crima fiului său. Generalul Dolgoruki 
intră în Iaşi abia la 29 noiembrie 1806 şi cetăţile Basarabiei, Hotin şi Bender, 
primiră garnizoane ruseşti. 

Bucureştiul, unde aianul de Rusciuc cu trei boieri şi un episcop grec puseseră 
mîna pe consulul Rusiei, Luca de Kiriko, şi unde la 12 decembrie, Mustafa 
Bairactar îşi făcuse intrarea în fruntea a 12 000 de turci, i-a primit pe ruși cîteva zile 
mai tîrziu. Curînd Ipsilanti se întoarse cu Michelson, la 27 decembrie, stil nou, ca 
factotum, iar la Constantinopol se credea că el a fost proclamat rege al Valahiei, 

Moldovei și Basarabiei şi că ar fi năzuit şi chiar la tronul Serbiei. De fapt, el era 
stăpân al celor două Principate “ şi purta acest titlu în chrysobule, cu toate 
protestele boierilor refugiaţi în Transilvania *. 

Nu avem nici o dovadă din acel timp referitoare la contactele dintre Rusia şi 
boieri privind viitorul țării. Nu exista nici Divan revoluționar: era păstrat 
domnitorul ce fusese îndepărtat de la tron prin încălcarea oricărui tratat şi dacă 
Moruzzi ar fi rămas în lași şi-ar fi păstrat şi el domnia. 

Dacă a existat o armată românească în slujba Rusiei, avînd în rîndurile ei şi 
sîrbi care luptaseră sub Caragheorghe — un regiment întreg avînd drapel aparte * — 
dacă aceşti 3 500 de munteni l-au ajutat cu voinicie pe generalul Isaiev, în luptele 
din Oltenia şi chiar din Serbia, era afacerea personală a domnitorului Ipsilanti“. Cu 
fiecare ocazie diplomaţia rusă vorbea de intenţia fermă a Țarului Alexandru de a se 
retrage din Principate îndată ce turcii vor fi intrat în legalitate. 

Asta era situația în luna iulie cînd întîlnirea dintre Alexandru și Napoleon 
păru să schimbe radical şi pentru mult timp raporturile dintre cele două imperii. La 
Tilsit [7] se vorbise deja despre eventuala împărțire a Imperiului Otoman, sfişiat de 
revolta care i-a răpit lui Selim al III-lea, tronul și viața, dar deocamdată Țarul 
Rusiei vrăjit de influența magică a personalităţii rivalului său, consimți să 
părăsească nu numai Cattaro şi Insulele Ionice, dar şi Principatele. Medierea 
franceză duse, la 24 august — Laşkarev avînd puteri depline de a decide — la 
încheierea armistiţiului de la Slobozia, aproape de Giurgiu şi Poarta îşi trimise noii 
domnitori, pe Alexandru Șuţu şi Scarlat Callimachi, spre capitalele lor, cu toate că 
Ipsilanti revenise în Bucureşti la 8 august, stil nou $. Acesta din urmă, fu nevoit 
să-şi părăsească pentru câtva timp țara plîngîndu-se de trădarea moscovită %, 

Armistițiul ratificat de Mayendoff la sfirşitul lui august, prevedea o retragere 
rapidă, conducerea treburilor din Principate revenind Divanului. Plenipotenţialii 
trebuiau să se întîlnească imediat la București, în prezenţa lui Guilleminot, trimisul 
lui Napoleon, pentru a trata condiţiile păcii. Pentru moment, s-a celebrat cu mare 
pompă ziua onomastică a Țarului. Și cînd lucrurile păreau a fi apucat pe calea cea 
bună, un ordin venit de la Petersburg în noaptea de 12 spre 13 septembrie 1807, 
puse capăt pregătirilor de plecare. Lașkarev îi adună pe boieri pentru a-i lămuri 
asupra acestei schimbări şi era așteptată întoarcerea lui Ipsilanti care îşi numise 
deja un locţiitor. De fapt, bătrînul general Prozorovski ajunse la București la 
27 octombrie 1807 pentru a lua conducerea treburilor țării. Stabilindu-şi reședința 
la Iași, bătrînul prinț şi-a luat mai tîrziu în primire postul din capitala Valahiei, 
Ipsilanti asigurînd în fapt conducerea ţării pînă la 1 martie 1808 cînd sosi senatorul 
Kuşnikov ca preşedinte al Divanelor şi şef al administraţiei”. Boierii ceruseră, la 28 
august stil vechi, alipirea ţării la Rusia aşa cum fuseseră Georgia şi Imeretia *. 

Pe la sfîrşitul anului 1807, printre agenții ruşi se răspîndise un zvon care punea 
din nou, pentru a treia oară în discuţii vechiul proiect al Daciei. La 3 noiembrie, 
diplomatul prusac Senft de Pilsach scria din Sibiu-Hermannstadt: Zransilvania va 
fi curînd cedată de Casa de Austria și alăturată Moldovei şi Valahiei, sub numele 
de regat al dacilor pentru a aparține Marelui- Duce Constantin al Rusiei “*. Dacă 
aceasta era într-adevăr intenţia Rusiei — de Kiriko o afirma public — în privinţa 
Austriei sau cel puţin pe partea Olteniei ”, se urmărea doar anexarea acestor 
provincii şi regele Prusiei bănuia că Napoleon fusese atras la acest proiect. De fapt, 

acesta condiționa eliberarea Prusiei ocupată de armatele franceze de părăsirea 
Principatelor de către Rusia”. 

Pentru a atrage Austria de partea sa, Rusia merse şi mai departe. Nedorind o 
simplă anexare a prezentat o a patra variantă a plănuitei Dacii şi a provocat discuţii 
îndelungate în cursul anului.1808 şi chiar în anul următor. După ce Ipsilanti părăsi 
Bucureştiul pentru a se stabili la Kiev — unde a fost înzestrat cu optzeci de sate cu 
şerbi ale domeniului Pecersca ? pe care a şi murit * — s-a născut un proiect de 
căsătorie între Marea-Ducesă Ecaterina — sora lui Alexandru I, cea care refuzase 
căsătoria cu Napoleon — și arhiducele Ioan — fratele împăratului Francisc şi viitorul 
vicar imperial din 1848 — cu condiția ca arhiducele să se stabilească aici (la 
Petersburg), scria un diplomat bine informat, Rusia învoindu-se atunci să-i cedeze 
suveranitatea asupra Moldovei și Valahiei și Înlăturînd prin această înţelegere 
împotrivirile ce ar putea fi ridicate în această privinţă între cele două Curţii”. 
Despre acest proiect s-a vorbit în aprilie şi mai 1808. Cum arhiducele Ioan nu se 
arăta cîtuşi de puţin dispus să devină prinț suveran al viitoarei Românii a fost propus 
şi unul dintre frații împărătesei, cea de a doua soție a lui Francisc, Ferdinand. 
Într-adevăr — scria același ambasador — e vorba de a i se da acestui prinf o situaţie 
independentă și presupune că stăpînirea Moldovei și a Valahiei ar putea să-i cadă 
la împărțire, dacă această proiectată căsătorie va avea loc”. Şi de această dată 
Viena avînd planurile ei ce nu ţineau seama de interesele altora, nu arătă decât prea 
puțină atenţie“. În luna aprilie 1809, acest arhiduce Ferdinand era menit să meargă 
împreună cu nobilimea maghiară chemată sub arme, cu acordul turcilor aflați sub 
comanda ofițerilor francezi, în Moldova, împotriva ruşilor dacă aceştia ar fi îndrăznit 
să atace Austria. În acest timp Marea-Ducesă care ar fi trebuit să devină regină peste 
Dunărea românilor se mărită cu prințul d'Olenbourg”. 

Pînă în acel moment în afara petiţiilor răzlețe despre care am vorbit mai sus 
nu au fost alte contacte mai strînse între români şi Rusia care nu le-a dat nimic şi nu 
s-a gîndit niciodată la preferințele lor. Nu se găsesc nici cereri, nici proiecte de înaltă 
avergură. Situaţia generală era prea schimbătoare pentru un angajament ca în 
timpul Ecaterinei a II-a, deja îndepărtat atît prin idei şi sentimente cît şi prin spaţiu. 
Atașamentul boierilor la cauza rusă nu a fost decît pur accidental. La Bender care 
a fost cucerit cu uşurinţă, trupele ruseşti au avut ajutorul unui Cantemir; un prinţ 
Cantacuzino, ataman al cazacilor, se afla în detașamentul care ocupă Cetatea Albă; 
o trupă de români a fost organizată de un alt membru al aceleiaşi familii. Numai 
avantajele care le-ar fi fost oferite boierilor autohtoni de o stăpînire rusească au dus 
la formarea unor partide ruse la Iaşi şi mai ales la Bucureşti. Printre membrii 
acestora — nişte Ghica, Brîncoveanu, Grădişteanu, — unii aveau şi alte motive să 
treacă în această tabără: atitudinea lui Constantin Filipescu s-ar explica nu doar 
prin instinctul său de stăpîn, dar şi printr-o situație familială ce nu putea fi 
dezvăluită; Constantin Varlaam, factotum al generalilor Prozorovski şi 
Miloradovici îşi petrecuse tinereţea, ca ofiţer rus, la Moscova şi Petersburg şi, în 
sfîrşit, Mitropolitul Ignatie [8] avea ca toți grecii o simpatie națională pentru marea 
Putere ortodoxă menită a-i elibera de sub jugul otoman, dar fără a ajunge vreodată 
vecina amenințătoare a noului stat elen*. 

Dar în luna februarie 1809, conferinţe ruso-turce au fost deschise la Iaşi şi 
diplomaţia ţaristă sprijinindu-se pe prietenia francezilor, cerea cu insistenţă să-i fie 

cedate Principatele %. Întrevederea de la Erfurth (12 octombrie 1808), o reeditare a 
celei de la Tilsit, a pecetluit soarta Imperiului Otoman și, în conformitate cu 
prevederile actului secret încheiat cu acest prilej, Majestatea-Sa, Împăratul 
Napoleon recunoaște unirea Valahiei și a Moldovei şi hotarele Imperiului rus de 
această parte până la Dunăre. Din octombrie precedent, ambasadorul Franţei la 
Constantinopol, Latour-Maubourg, primise ordin formal de a susține această 
cerere*. Războiulcu Spania îl făcuse pe Napoleon foarte dispus să stea de vorbă 
asupra acestui punct şi războiul declarat de Austria îl va dispune şi mai mult. 

Cu toate acestea, în aprilie, ostilitățile au fost reluate şi Marele- Vizir pregătea 
chiar o ofensivă; se credea că rușii se vor retrage din Valahia”. În august, Sultanul 
ştiind ce va urma, a respins cu hotărîre un ultimatum al Ţarului. Atacurile ruseşti 
împotriva Brăilei, de la Giurgiu şi Cladovo au fost respinse unul după altul. 
Prozorovski muri din cauza înfrîngerilor suferite. Succesorul său, Bragation — care 
se căsători cu o Văcărescu în timpul şederii în Bucureşti — a fost mai norocos. Reuși 
să ia Brăila unde turcii au fost masacrați, dar nu şi cetatea Ismailului asupra căreia 
mai plutea încă faima primului ei cuceritor, Suvorov. Pe partea sa, Isaiev — 
comandantul rușilor din Oltenia, ajutaţi de o răscoală a românilor avîndu-l în frunte 
şi pe boiernaşul Tudor Vladimirescu, fiu de țăran, viitorul conducător al mişcării de 
eliberare socială şi politică a țăranilor din 1821 — intra în Cladovo şi mai apoi în 
Negotin. Kamenski, succesorul lui Bragation, chemat în Polonia, fiind un bărbat 
grosolan şi dur, fără milă față de el şi de ceilalţi, introduse o disciplină severă nu 
numai în rîndurile armatei pe care a condus-o pînă în Dobrogea şi Silistra, dar şi în 
viaţa civilă, interzicînd balurile, muzica pînă şi promenadele boierilor pe ulițele 
Bucureştiului, avînd în acelaşi timp grijă ca soldaţii săi să nu facă să sufere populaţia 
română. În timp ce Isaiev își continua seria succeselor sale de-a lungul Dunării, 
mareșalul ocupă la rîndu-i, în 1809 şi 1810, Turtucaia-Tutrakan, Basargicul (mai- 
iunie 1810), Cavarna, Șiştov şi Razgradul (iunie), chiar şi Tironovo, fosta capitală a 
țarilor bulgari. Rusciuc a fost prădat și pustiit; soldaţii se îmbogăţiseră într-atît de 
pe urma jafului încît aruncau cu dispreţ un ducat pentru o bucată de pîine şi o cană 
cu vin. Predarea cetăților de la Giurgiu şi Silistra nu mai putea întîrzia (octombrie) 
şi Ismailul îşi deschise din nou porţile în fața rușilor*?. 

În luna mai 1810, Rusia a făcut cunoscută formal anexarea celor două 
Principate; agenţii consulari au fost poftiţi să-şi părăsească posturile. Mitropolitul 
Dosoftei Filitis, partizan al turcilor, a fost înlocuit cu grecul Ignatie; în luna ianuarie, 
la Viena se credea că ar fi uneltit împreună cu Ipsilanti la menţinerea acelei situaţii 
ambigue care trebuia să pregătească regatul Daciei. Postul de vice-preşedinte al 
guvernului muntean fusese încredinţat unui simplu ofițer, generalul Engelhardt*. 
Pe cărţile liturgice nou apărute, pe frontispiciul bisericilor clădite acum, Ţarul era 
reprezentat ca stăpîn legitim, ca hospodar al celor două țări unite sub aceeaşi 
stăpînire. : 

În luna iunie 1810, Rusia îşi menținea vechile condiţii de pace pe care 
Kamenski le aducea la cunoștința ministrului prusac de Werther: malul stîng al 
Dunării pentru graniță, o constituție pentru sîrbi și douăzeci de milioane de 
piaștri despăgubiri“. Petersburgul era aproape sigur că turcii, ameninţaţi pînă în 
apropiere de Şumla şi de Varna, vor fi siliți să se resemneze cu soarta ce li se 
pregătea, iar Napoleon declara din nou prin ambasadorul său, prințul Kurakin, că 

va fi încîntat să vadă Imperiul rus mărit prin Principatele Moldovei și 
Valahiei pregătindu-se între timp pentru noi anexări în Germania cu titlu de 
compensație *. Puțin mai tîrziu, Petersburgul declara oficial Curţilor prietene că 
cedarea Principatelor oferită de către Napoleon aliatului său era singura condiție 
sine qua non a păcii”. 

Deoarece Împăratul francezilor n-a reuşit să-i oblige pe turci să renunţe la 
drepturile lor asupra Țărilor române, Austria primi asigurări din partea Ţarului că 
Rusia nu va susține eforturile Franţei menite a distruge monarhia. În octombrie 
1810 , la Constantinopol, chiar această Austrie împăcată aparent cu marele ei 
duşman, aliată chiar cu dinastia noului imperiu revoluţionar prin căsătoria Mariei- 
Luiza cu Napoleon, făcea tot ce putea pentru a-i convinge pe turci că puteau cere 
condiţii de pace mult mai favorabile lor. Cred — scria Werther — că această Putere 
va ajunge să creeze obstacole planurilor împăratului Alexandru asupra 
provinciilor de pe malul stîng al Dunării”. Singura frontieră admisibilă este 
Nistrul, declara oficial Reis-Effendi: dacă Rusia nu vrea s-o admită, atunci vom 
apăra pînă la capăt fiecare petic de pămînt”. 

Motivul acestei intervenţii prea puţin prietenoase avea să fie curînd dezvăluit. 
Austria îşi asigurase sprijinul lui Napoleon pentru a împiedica instalarea ruşilor în 
Serbia şi orice expansiune ulterioară a acestora pe Dunăre. În acelaşi timp îi crea 
speranţe acestei vechi rivale că ar putea fi găsită o cale de înţelegere şi Ţarul se 
arătă gata să se zvoiască bucuros asupra finuturilor Valahiei care i-ar putea fi de 
folos ei. Viena se încăpăţîna totuşi să refuze orice înțelegere în această privință: pur 
şi simplu Principatele trebuiau înapoiate numai foştilor stăpîni”. 

La începutul anului 1811, fostul ambasador rus la Constantinopol, Italinski, se 
afla la Bucureşti; un trimis turc, Hamid-Effendi ajunse tot aici, în luna lui iunie. Se 
vedea bine că şi unul şi celălalt înclinau să reia negocierile”, ambii fiind acum 
convinşi asupra relelor intenţii ale lui Napoleon, din ce în ce mai amenințător şi 
pregătit mai degrabă să-i atribuie austriacului socru Dunărea inferioară luată din 
nou de la ruşi în ciuda unor încuviințări formale a ocupării Principatelor de către 
aceştia. Pentru a doua oară, Austria refuză să-şi dea acordul. S-a început deci să se 
reducă din vechile pretenţii de la 1810: Rusia se va mulțumi numai cu Moldova și 
împăratul Alexandru ar fi discutat cu austriacii, în aprilie, despre hotarele Prutului 
2. Hamid venise doar după ce Înalta Poartă fusese informată de concesiile ce-i 
puteau fi într-adevăr făcute. 

Prin urmare nu mai era vorba de o absorbire a Principatelor ci doar de o 
măsură menită să împiedice de acum înainte orice atac turc pornit din cetăţile 
care de aproape trei secole apărau granițele Imperiului Otoman de la Hotin, la 
Cetatea Albă și Ismail. Se atribuia doar unei suprafeţe unitare, pînă la limitele 
naturale numele de Basarabia purtat odinioară numai de Bugeac, stepa situată 
deasupra gurilor Dunării. De altminteri, această extindere a denumirii geografice 
data deja din epoca Ecaterinei a II-a cînd a fost înființat consulatul rus pentru 
Moldova, Valahia şi Basarabia ca provincie separată de celelalte două, termenul 
Basarabia desemnînd atunci întreg teritoriul moldav cuprins între vechile raiale 
turceşti. 

Înalta Poartă continua să rămînă inflexibilă. Acesta a fost primul și ultimul 
cuvînt al negociatorului trimis la Bucureşti, care avea ordin foarte clar din partea 

Marelui- Vizir de a se întoarce imediat dacă Rusia nu renunță la această poziţie %, 
Italinski şi noul său coleg, bătrînul general Kutuzov, care negociase odinioară pacea 
de la Iaşi, au cerut răgaz pentru a-l înştiința pe Țar printr-un curier special. Vizirul 
îl certă pe trimisul său pentru a fi cedat asupra acestui punct. În acest timp ruşii luau 
măsuri cu privire la supușii străini din Principate, măsuri pe care doar un suveran 
putea să le inițieze“. De mult timp Gavrilă Bănulescu, întors din Rusia, exercita 
puteri religioase supreme în cele două Principate ca trimis oficial al Sfîntului Sinod 
Tus, 

Hamid părăsi Bucureştiul încă din august, iar Italinski total descurajat ceru să 
fie rechemat“. Constantinopolul era sigur că Napoleon îl va ataca pe Țar şi dorea 
să cîştige timp. Ș 

Situaţia a fost schimbată mulțumită generalului Morcov care în octombrie 
1811 reuşi să blocheze armata vizirului pe o insulă a Dunării. 

Atunci au fost deschise tratative la Giurgiu între Italinski, generalul Sabaiev 
şi drogmanul Iosif Fonton pe de o parte şi trei delegaţi ai învinsului care ştia prea 
bine că nu se poate împotrivi ruşilor cu o altă armată, dar se aştepta să-i vadă 
plecînd singuri pentru a face față unui alt pericol mai apropiat. Unii credeau deja că 
se vor înţelege asupra hotarului pe Prut, dar la Petersburg se mai vorbea de Dunăre. 
Prutul sau războiul; Ismail singur ar fi de ajuns pentru a vă pedepsi cu un război; 
or, voi aveți patru cetăţi şi un preafrumos ținut a fost hotărîrea oficială a Marelui- 
Vizir care aştepta la Rusciuc. Cu toate că turcii înconjurați au fost constrînşi să 
capituleze, Kutuzov părea să fi dobîndit şi teritoriul dintre Prut şi Siret; turcii 
pretindeau totuşi să-şi păstreze cetăţile Ismail şi Chilia împreună cu gurile Dunării. 
La 14 decembrie 1811, generalul rus intra în Bucureşti în dangăt de clopot şi bubuit 
de tun, ca aducător al păcii. Se dădeau asigurări, neţinîndu-se seama de sosirea 
plenipotenţialilor turci, că nu se aştepta decît o ratificare din partea Țarului. Or, 
Alexandru nu dori să renunţe la cetățile Dunării de jos. În februarie 1812 armistițiul 
fu încălcat de Kutuzov, care îi consideră de atunci prizonieri de război pe turcii pe 
care-i recunoscuse la început ca musafiri. La rîndul său, Sultanul era de neclintit în 
hotărîrea sa de a nu da înapoi. 

Napoleon îşi pregătea invazia. Ţarul consimţi să renunţe la delta dunăreană. 
Din aprilie, o parte a trupelor ruseşti fu nevoită să părăsească pe furiş linia Dunării, 
unde nici nu mai putea fi măcar gîndită o nouă ofensivă. Neliniştea Rusiei era 
provocată cu siguranţă de înţelegerea încheiată în luna martie 1812, între Franţa şi 
Austria care niciodată nu pierduse din vedere Principatele, 

Dacă Andreossy, mult aşteptatul ambasador al lui Napoleon, ar fi ajuns în 
acel moment la Constantinopol, turcii ar fi putut încheia o pace care nu le-ar fi 
diminuat teritoriul. Dar inexplicabila întîrziere a acestui emisar a trezit fireasca 
bănuială a Înaltei Porţi care se temea să nu piardă o conjuctură favorabilă totuşi 
intereselor ei. 

Cu atît mai mult cu cît Alexandru I se hotărîse să forțeze cu orice preț 
lucrurile, trimițînd un nou ambasador plenipotenţial în persoana lui Ciciagov, 
apropiatul său prieten; el trebuia să-i amenințe pe duşmani cu o nouă acțiune 
armată şi chiar cu o răscoală a grecilor şi tuturor ortodocșilor. Era pentru prima 
dată cînd se gîndea că există naţiuni pe aceste teritorii ocupte sau amenințate. 

Grecii Capo-d'Istria și Barozzi, românul Scarlat Sturdza şi fiul acestuia, 
Alexandru, un tînăr de nădejde, îl însoțeau în acest scop. Şi Ţarul vorbea în acest 
timp de „ororile“ comise împotriva unei populaţii nevinovate şi lipsite de apărare, 
ajunsă la limita răbdării, care trebuia ajutată cu orice chip: el nu mai dorea să 
îngăduie. 

Ciciagov comandir al amnatei Dunării și al flotei de pe Marea Neagră și 
guvernator general al Principatelor Moldovei și Valahiei era doar la Iaşi, Kutuzov 
care nu se aştepta ca acest tînăr rival să-i răpească cinstea de a încheia el pacea 
menită să-i încununeze victoriile, îl înştiință pe Țar că s-a înțeles cu turcii acceptînd 
condiţiile acestora, prezentate în noiembrie trecut şi care prevedeau doar cedarea 
Basarabiei, dar şi cu fortărețele Ismail şi Chilia. La 28 mai 1812, stil nou, 
preliminariile erau deja semnate. Turcii se consolau cu ideea că, dacă Napoleon va 
înfrînge Rusia, vor putea profita de cele trei luni fixate pentru retragerea lor din 
teritoriul cedat. Cum expediţia franceză se tărăgăna, ratificările au fost schimbate 
în luna iulie, chiar la Bucureşti. Turcii s-au mulțumit să-i execute pe cei doi Moruzzi 
învinuiți de trădare, participanţi la negocieri. Trebuie să menţionăm că, la rîndul 
lor, rușii au vrut să profite de prezența lor în Principate pentru a sparge în 
Transilvania să pedepsească trădarea Austriei * 

Iată termenii în care Ciciagov anunța, la 14 august, Divanelor celor aula țări, 
plecarea trupelor: Armata Dunării părăsește ţările voastre. Războiul pe care l-a 
purtat în mijlocul vostru s-a Sfirșit. Vă veţi bucura de liniște, sub legile unei 
cîrmuiri cu care v-aţi obișnuit și care trebuie, prin umnare, să fie plăcută (!) Azi 
dus greul războiului cu răbdare și mărinimie; jertfele voastre sînt cunoscule. 
Motivele acestora vă onorează și Majestalea-Sa, Alevandru, vă este recunoscălor, 
Fericirea patriei voastre a fost ţinta grijii sale părintești. Acest fapt v-a fost 
dovedit. Intenţiile Sale v-au fost favorabile. Napoleon, vrăjmașul independenţei 
națiunilor și al Suveranilor, tîrăște Europa înlănțuită prin uriașele cîmpii ale 
Rusiei. Brava armată care a trezit admiraţia voastră prin faptele sale de arme, va 
culege în curînd noi lauri. Însoțiți-o cu urările voastre” În timpul celor şase ani de 
ocupație rusească mulți moldoveni au fost funcţionari în administraţia țării şi în 
conducerea trupelor. Elie (Ilie) Catargiu, proprietar de moşii pe Nistru avea grad 
de general, Manole Balş, de la Străuţi, din același ţinut, era colonel. Un alt român 
din această Basarabie abia anexată, Dicescul, fusese şeful poliţiei din Iaşi. Trebuie 
să-l mai amintim şi pe un Nicoriţă, general-locotenent*. 

Dar asta a fost tot. Pe vremea lui Ipsilanti sau a generalilor care l-au înlocuit, 
nu se aducea la cunoștința membrilor celor două Divane, nici un secret al politicii 
imperiale, care, de altfel, era total lipsită de orientare şi aştepta mereu ca 
evenimentele să-i arate calea ce o avea de urmat. În loc să-i fi chemat, ca pe vremea 
Ecaterinei, la sfat pe conducătorii aristocrației indigene spre a le cere părerea şi a 
le asculta dorinţele, au izbucnit conflictele regretabile cu cîțiva dintre aceştia: cu 
Jordaki Catargiu, care abia întors de la Paris a fost dus dincolo de Nistru, cu bătrînul 
vistiernic Roznovanu care a fost lovit și tras de barbă în mijlocul Divanului, cu 
poetul Conachi, unul dintre cei mai influenți şi mai demni de stimă boieri şi chiar 
cu Mitropolitul Veniamin Costachi, cea mai frumoasă figură a vremii. Dacă 
Rodofikin, diplomatul de origine greacă ce jucase un mare rol la Belgrad, 
propusese întocmirea unei scrisori oficiale adresate suveranului rus pentru a cere 

alipirea Moldovei la imperiul său, noi nu ne aflăm în posesia acestui document şi nu 
putem judeca nici conținutul acestuia, nici valoarea pe care ar putea să i-o confere 
semnăturile puse pe el*. 

Astfel alipirea Basarabiei la Imperiul lui Alexandru I nu a atras după sine nici 
una dintre acele puternice emigrări boiereşti care i-ar fi determinat pe unii supuşi 
de vază, pe vremea Ecaterinei a II-a să părăsească ţinutul rămas sub stăpînirea 
păgînă. Totuşi, au fost încredințate funcţii unor moldoveni: Scarlat Sturdza, asistat 
de Matei Crupenschi a fost guvernator, membrii ai familiei Sturdza, Catargiu, 
Ghica, Balş, Dimachi, Leon, Vîrnav, pentru a aminti numai cele mai cunoscute 
nume, s-au aflat la conducerea ținuturilor şi erau însărcinaţi cu strîngerea dărilor. 
Dacă în Scaunul episcopal al Bugeacului pe care au stat pînă atunci numai bulgari 
a fost aşezat grecul Dimitrie Sulima, Gavrilă Bănulescu a fost primul episcop de 
Hotin şi Chişinău, oraş care datorită poziţiei sale centrale a fost ales capitala noii 
provincii. 

Nu mai exista de această dată nici un mare boier care, avînd moșii de o parte 
şi de alta a Prutului să se plece cu supunere sceptrului Împăratului creştin. Boierii 
se plîngeau noului domnitor numit de Poartă că cea mai bună parte a ţării, însăși 
sufletul și puterea ei de a-i hrăni, mai mult de jumătate din Principat, într-un 
cuvînt partea de cîmpie și inima Moldovei fusese dezlipită de moşia voievozilor, că 
sînt siliți să plătească visteriei otomane acelaşi neschimbat tribut, se arătau lezaţi în 
interesele lor de noul hotar şi au avut naivitatea de a propune ca o parte a Valahiei 
pînă la rîul Ialomiţa să fie alipită ținuturilor care îi mai rămăseseră acestei Moldove 
ciuntite, incapabilă să-şi îndeplinească vechile obligaţii '*. 

Cînd Înalta Poartă porunci o opțiune dînd și un termen destul de scurt, mulţi 
boieri de vază au preferat să-şi vîndă bunurile pe un preţ de nimic țăranilor sau 
speculanţilor greci şi rămaseră la Iaşi, în Moldova turcă, pe lîngă hospodarul grec. 
În fruntea acestor emigranți se găseau Ioan Balş, lordaki Cantacuzino şi Constantin 
Paladi; Constantin Mavrocordat care declarase că vrea să se stabilească în 
Basarabia, îşi schimbă părerea. Dacă printre nobilii basarabeni de atunci se găseau 
multe nume cunoscute — unii înzestrați cu privilegii ale nobilimii ruse — chiar şi 
Ghica (Constantin şi Ştefan), Cantacuzino (Constantin), Sturdza (Ioan), Millo, 
Rosetti (Vasile), Cazimir, Răşcanu, Rusu, Iamandi, Leondar, fără a-i mai socoti pe 
reprezentanţi familiilor mai puțin importante, nu e vorba de imigranţi ci de 
personaje de mediocră importanță socială şi politică surprinse de ocupaţie pe 
singurele moşii avute !. Chiar şi printre acești boiernaşi s-au găsit mulți pe care o 
tendinţă firească i-a făcut să treacă Prutul, pentru a nu se despărţi de acele instituţii 
seculare cărora Ciciagov le recunoscuse dreptul la simpatia statornică a naţiei. Cu 
atît mai mult cu cât începînd cu 1813, guvernator nu mai era moldoveanul Sturdza 
ci un general Harting, de origine finlandeză, dar căsătorit cu o rudă a 
predecesorului său. 

Chiar şi atmosfera vieţii publice rămăsese moldavă. Constituţia acordată de” 
țarul Alexandru I, în 1818 în timpul vizitei făcute la Chişinău, constituţie sprijinită 
pe vechile obiceiuri, a fost publicată atât în română cît şi în rusă. Bisericile continuau 
să-şi țină liturghia în română şi din Moldova erau aduse cărțile de mare trebuință. 

Actele particulare erau redactate în aceeaşi limbă ca şi în trecut, aceeaşi limbă 
era folosită şi în contractele întărite de administraţie sau în actele judecătorilor. 

Chiar şi ştampilele birourilor purtau inscripții româneşti. Un grec din Valahia, 
Manega, care a avut chiar grija întocmirii noii legislații, cu totul originală, studiată 
mai recent de istoricul acelor evenimente, românul basarabean Caso, a fost 
ministru al imperiului. Dar toate acestea nu contribuiau la păstrarea vechilor 
legături cu ținuturile aflate între Prut şi Carpaţi. Departe de a căuta să urmeze 
exemplul Austriei care îşi folosea provincia de limbă română, pentru a-i atrage pe 
românii supuşi bunului plac al turcilor şi lăcomiei grecilor, Rusia instituind la noua 
frontieră o carantină aproape permanentă, părea că vrea să împiedice orice relație 
între cele două părţi ale vechii Moldove. Nu ar fi nevoie de alte dovezi pentru a 
vedea că și de această dată, nu exista continuitatea cuvenită unei politici 
consecvente făcînd tot posibilul pentru a ajunge la o anexare întreagă și 
definitivă. 

CAPITOLUL X 


„ RUSIA ȘI MIȘCĂRILE CONSTITUȚIONALE DIN 
ȚĂRILE ROMÂNE PÎNĂ LA UNIREA PRINCIPATELOR 


Dar, alături de politica rusă propriu-zisă mai exista o alta dusă sub protecția 
şi cu responsabilitatea Rusiei de elementul grec, mai puţin numeros în diplomaţie 
şi în armata imperiului, decât elementul german, dar la fel de ambițios şi de egoist 
în urmărirea propriilor sale interese. 

După anexarea Basarabiei, dacă Strogonov, un rus de viță veche, îl 
reprezenta pe Țar la Constantinopol, funcţiile consulare de la Bucureşti şi Iaşi erau 
în mîinile unor greci autentici care avînd scopuri revoluționare de eliberare 
națională şi nefiind deloc bieţi paraziți ai Statului otoman ca grecii fanarioţilor de 
pînă atunci, au izbutit să-şi cîştige simpatia ultimilor domnitori, a boierilor, a 
episcopilor şi a egumenilor şi să-i atragă încet-încet spre propria lor politică. 
Consulul rus Kiriko, destituit în 1817, a fost urmat de Pini în Valahia şi de Pisani în 
Moldova. Ambii au avut legături cu acea misterioasă societate înființată după 
modelul lojelor carbonare din Occident, Eteria prietenilor, cu numeroase și 
importante ramificații la Odessa şi Tangarog, în Crimeea şi chiar în Basarabia, 
avînd comanditari în rîndul negustorilor bogaţi, informatori în cel al diplomaților 
precum Capo-d'Istria şi conducători printre foştii domnitori refugiați în Rusia. 
Îndrăznind să dea de înțeles că marele lor comandant „suprem“ (arche) este însuşi 
Ţarul care purta numele marelui erou macedonean, grecii l-au propus în funcţia de 
general al apropiatei invazii în Principatele considerate pămînt grecesc, parte 
integrantă a viitorului Imperiu bizantin, pe Alexandru, fiul cel mare al lui 
Constantin Ipsilanti, faimos ofițer rănit în războaiele împotriva lui Napoleon. 
Acesta se bucura şi de sprijinul secret al țarinei soția lui Alexandru I, cea care mai 
tîrziu va fi surprinsă cerînd lămuriri despre expediția prințului Ipsilanti!. 

În timp ce adevărata Rusie, Rusia tradițională se arăta după 1812, preocupată 
numai de a dobîndi fără a duce un război, gurile Dunării la care renunţase de nevoie 
prin pacea de la Bucureşti — părăsind şi Serbia în voia sorții — această altă Rusie, cu 
totul nouă, a consulilor şi a dragomanilor se frămînta fără încetare pentru a le da 
grecilor prin ruşi, dar nu şi pentru ruşi, o mare patrie, în locul acelui Bizanţ slavon 
visat cîndva de Ecaterina a II-a. 

Încălcările de tratate şi de convenții, comise de domnitorii fanarioți spre a-și 
spori averile şi cele prin care se făceau vinovaţi față de Înalta Poartă fiind pedepsiţi 
de aceasta, dar în propriul ei folos pecuniar, era motiv neîncetat de noi conflicte. 
Dar nu în Rusia ci în Austria, fugi în 1818, după o cîrmuire neruşinată, Ioan 

Caragea (Karatzas)?, principalul său agent fiscal Bellio avea aici o rudă care era 
iscoada stăpînului său la Viena şi informatorul celor doi domnitori români în 
probleme de politică externă, cel care-i reprezenta în consiliile politice ale Europei, 
era nu un oarecare diplomat petersburghez, ci chiar faimosul de Gentz, un 
Metternich de mîna a doua. 

Acesta era stadiul pregătirii noii mişcări insurecționale greceşti cînd în 
februarie 1821, după cîteva întîrzieri, Alexandru Ipsilanti intră în Basarabia 
guvernată de grecul Katakatzi, trecu Prutul însoţit de unul dintre fraţii săi, de 
Gheorghe Cantacuzino, locotenent de husari care în 1818 călătorise la 
Constantinopol, de Kalliarki, fratele Mitropolitului de Efes şi acesta ofițer activ. 
Grecii din Odessa se grăbiseră să se înroleze sub drapelul acestui Phoenix reînviat 
din propria-i cenuşă. Domnitorul Valahiei, bătrînul Alexandru Șuţu, murise de 
curînd şi conducerea ţării pînă la numirea unui nou domnitor era asigurată de un 
grup de boieri greci sau grecizaţi. Pini avea înscris în registrele sale numele unui 
căpitan de arnăuţi Iordaki, aromân vorbitor de limbă greacă şi acesta din urmă 
credea că poate dispune de țăranii ridicaţi între timp de Tudor Vladimirescu, înscris 
de el, la Viena, în Eterie. Se cerea deschis lui Wittgenstein, comandantul militar al 
Basarabiei, să îndrume trupele "Țarului în sprijinul unei cauze pe care o cunoștea şi 
o favoriza. Cind în cele din urmă plebea musulmană din Constantinopol și 
oficialitățile otomane au început să-i prigonească pe restauratorii in spe ai 
Constantinopolului creştin, fugarii se îmbarcară pentru Odessa. Locuitorii greci ai 
acestui oraş crezură că recunosc în cadavrul unui bătrîn adus de valuri, pe 
Patriarhul Grigorie torturat de turci pentru trădare şi chemară toate oficialitățile să 
ia parte la măreţele lui funeralii. În aprilie 1821, Dimitrie Ipsilanti, în uniformă 
imperială, recruta oşteni pentru cauza eliberării. 

Nu vom urmări fazele prin care a trecut diplomaţia rusă, ocupată pe atunci cu 
tratatul Sfintei Alianțe şi avînd o tradițională aversiune împotriva oricărei mişcări 
revoluționare, fie ea chiar îndreptată împotriva unui stăpîn musulman, împotriva 
acelei mişcări de durată pe care nimeni din întreaga Europă nu a reuşit să o 
stăpînească. Dar reprezentanţi Suveranului care, conform tratatelor, avea dreptul 
de a proteja Bisericile răsăritene din Orient,.nu puteau privi nepăsători masacrul 
unui popor de aceeaşi religie şi mai ales la profanările intenționat cinice care i se 
adăugau. Ocuparea Principatelor de mii de soldaţi turci, printre care şi asiatici care . 
nu se dădeau înapoi de la jafuri, era de asemeni, o încălcare a tratatului deși era 
evident că Poarta nu avea altă cale de ales pentru a reintra în drepturile sale atinse 
de răscoală, Nu a fost în suficientă măsură semnalat detaliul că Tudor, care ajunse 
curînd să-l înfrunte pe Ipsilanti văzînd în el reprezentantul unei cauze cu totul 
străină țării şi care a fost ucis în urma unei intrigi țesute de grecii din anturajul 
conducătorului eterist, s-a întîlnit de mai multe ori în taină cu ambasadorul 
Austriei, Fleischhachel von Hackenau şi că acest agent şi tălmaciul acestuia, 
Udricki, au fost mereu la curent cu toate secretele revoluţiei din Principate. 

Pentru Rusia se punea din nou problema recâştigării prestigiului său în 
Orient, prestigiu ce era o condiţie indispensabilă a existenței sale morale. Rusia a 
început prin a protesta, apoi în august 1821 îşi rechemă ambasadorul şi consulii. 
Credea că se poate opri aici, dar afacerile din Morea, imixtiunea egiptenilor veniți 
în ajutorul Sultanului, tentativa Angliei și a Franței de a juca primul rol prin 

intervenţia hotărîtoare a flotei lor în lupta de la Navarin în 1827 [1], l-au hotărît pe 
noul țar Nicolae să declare războiul pe care Alexandru I, fratele său, l-a evitat pînă 
în ultima clipă a vieţii, dovedind prin îndelungata-i răbdare că nu se socotea un 
distrugător recunoscut de stăpînirea otomană în Europa. 

Ocupaţia turcă din Principate a provocat o puternică emigrare a celor mai de 
vază boieri şi preoți. Cei care au căutat adăpost în Transilvania, în vechile locuri 
Braşov-Kronstadt şi Sibiu-Hermannstadt, în capitala Bucovinei austriace, Cernăuţi- 
Czernowitz, în alte localități ale acestei provincii, dar şi în Basarabia cum a fost 
cazul Mitropolitului Veniamin, n-au fost în mare parte compromiși în mişcarea 
eteristă. În ciuda rangului său de fiu de domnitor, în ciuda descendenţei sale 
româneşti prin mamă — o Văcărescu, nepoată a primului poet el renaşterii naționale 
- Ipsilanti nu s-a bucurat de primirea călduroasă la care se aşteptase; boierimea a 
făcut gol în jurul reprezentantului acestei cauze care, poate că era a eliberării, dar 
nu a eliberării lor proprii. Cît despre popor, acesta a rămas nepăsător pînă cînd 
abuzurile făptuite de aceşti străini le-au trezit ura. 

Dar niciodată nu se invocă în van acest principiu de libertate care îşi găsește 
apoi singur calea prin el însuşi. Spectacolulul revoluţiei elene, servi de exemplu 
boierilor, în parte educați de dascăli străini, abonaţi prin agenţia austriacă la ziarele 
Occidentului şi, prin urmare, la curent cu mişcările revoluționare care zguduiau 
bătrîna Europă. În adăpostul lor, au avut timp să discute despre viitorul ce le 
aştepta națiunea, într-o vreme în care o nouă ordine părea că trebuie stabilită pe un 
întreg continent. Şi cum remediul împotriva abuzurilor era universal cunoscut, au 
început a lucra la cel panaceu care ar fi fost o Constituţie. 

Bazele acestor proiecte de Constituţie fuseseră puse de mult, de boierii anului 
1772 care ceruseră reorganizarea ţării şi care după război, au dorit pentru Valahia, 
domnia unui pămîntean, a bătrînului Ştefan Prîşcoveanu, de petiționarii valahi din 
1790 care aveau în vedere aceleaşi schimbări interne şi, mai aproape, în 1818, de 
boierimea din Bucureşti care provocînd retragerea Mitropolitului grec Nectarie, a 
înaintat Porții, printre alte dorinţe şi pe aceea ca fiecare domnitor fanariot să se 
întoarcă la Țarigrad însoţit de clientela greacă pe care a adus-o în țară. Existau 
totuşi deosebiri în ceea ce priveşte modalitatea. 

Se formase mai ales în Moldova, o întreagă grupare care conta pe concursul 
Turciei degrevate de piedici şi capabilă să-şi înțeleagă propriile interese care nu 
erau şi cele ale paraziţilor fanarioți. Această partidă trebuia să se întărească prin 
indolența Rusiei. Se poate spune că boierii de rangul doi rămaşi la Iaşi, sub 
ocupaţie, înconjurîndu-l pe caimacamul numit de Înalta Poartă, Ștefan Vogoride, 
un grec „credincios“, nu concepea să se adreseze unui alt tron decît celui al 
stăpînului legitimi şi să obțină cele dorite decît prin mila Sultanului: în primul rînd, 
restabilirea regimului domnitorilor pământeni, aleşi de țară şi doar confirmaţi de 
Poartă. 

Dar principalii membri ai aristocrației moldave şi cei din Valahia, fără 
deosebire se adresară Rusiei, îndemnați sau nu de Pini, care din exilul său 
transilvănean îşi continua opera la care se angajase. 

La începutul acestei mişcări eliberatoare exista o partidă consevatoare 
alcătuită din Mitropolitul Dionisie Lupu [2], un român „naţionalist“, din Nicolae 
Mavros, un grec foarte cultivat şi nestatornic, din unii membrii ai familiilor 

Filipescu şi Ghica şi Ion Șamurcaş, unul dintre banii Olteniei, toți aceştia ascultînd 
de indicaţiile consulului, se plecau la picioarele tronului Majestății Sale 
Imperiale“, în numele Sfintei noastre credințe comune — ca în 1770 — pentru a-i 
reaminti vechile privilegii ale țării, neîncetat trecute cu vederea de turcii care,nu ne- 
au supus moșia cu puterea amnelor şi pentru prima dată invocau chiar acel 
precedent de libertate reprezentat de domnia lui Mihail Viteazul, domnie 
încununată de atîtea victorii asupra păgînilor. Soluţia tuturor greutăților ar fi fost 
alipirea la Rusia, la „stăpînirea“ acestei Puteri cu drepturile și privilegiile pe care 
bunătatea și dreptatea Sa — aceea a Ţarului — le vor dicta. Sufletul preafericit al 
nemuritoarei Ecaterina a Doua, de luminoasă pomenire se adăuga, va împărtăși 
din ceruri, fericirea noastră pe care a gîndit-o şi care ar fi înfăptuită prin voința 
acestui nou Alexandru-cel-Mare care era Ţar.? 

Boierii tineri, formaţi în şcolile liberale ale Occidentului, cărora li se alăturase 
marele şi bogatul ban Grigore Brîncoveanu şi mereu agitatul Constantin Bălăceanu 
vorbeau despre acelaşi lucru, dar într-alt stil. Jargonul revoluționar era la îndemîna 
secretarului lor, grecul Alexandru Villara, sortit să joace mai tîrziu un mare rol. 
Şaisprezece boieri au fost trimişi şi în deputaţiune la Petersburg pentru a face 
cunoscute uneltirile lui Pini şi a cere o reorganizare completă a Valahiei; covîrşită 
de impozite şi ruinată de o cîrmuire neputincioasă. Avem programul amănunțit al 
acestor revendicări ce cuprind în primul rînd, o domnie pămînteană, alungarea 
grecilor din țară mai cu seamă a noilor greci care puteau să aducă noi 
„hospodari“. * 

Dar la sfirşitul anului 1821, Înalta Poartă făcea cunoscută trimișilor boierimii 
moldave, hotărîrea sa de a numi un domn pămîntean ales din mijlocul boierilor cu 
vază. Firmane date în luna iunie 1882 au trimis la Bucureşti şi Iaşi ca domni în 
numele Sultanului, pe Grigore Ghica şi loan Sturdza, boieri vechi și de 
_neîndoielnică credinţă. i 

Emigranţii nu au vrut să-i recunoască prin reîntoarcerea lor în țară. Auziseră 
zvonuri despre războiul ce trebuia în curînd să izbucnească între Puterea 
protectoare şi Turcia, iar ei aşteptau timpul unei schimbări radicale în favoarea lor. 
Cum Ghica îl somă pe Mitropolit să dea exemplu celorlalţi luîndu-şi din nou în 
stăpînire Scaunul şi cum Dionisie Lupu nu a crezut că e nevoie să se supună 
primejdiilor unei: întoarceri, a fost uns un nou cîrmuitor al Bisericii valahe [3], şi 
protestele arhiepiscopului gonit din scaunul său se alăturară chemărilor grabnice 
ale boierilor deposedaţi de averi, adresate lui Nesselrod şi chiar Ţarului. 
Mitropolitul moldav se arătă mai împăciuitor, dar partida reformatorilor sprijinită 
de Rusia îşi continuă uneltirile dincolo de hotare, condusă de persoane la fel de 
importante: Iordaki Roznovanu, pretendent la tron şi fiul său Nicolae abia întors 
din străinătate, Cantacuzino Paşcanu, Răducanu Rosetti, Alecu Ghica, Alecu 
Sturdza şi în sfîrşit, poetul Conachi. Poate că aceştia ar fi dorit mai degrabă 
protecţia Austriei imobilizată de politica lui Metternich care nu era interesat decât 
să urmărească liberalismul european. Singurul care a rămas neclintit în 
devotamentul său față de principiul de religie şi de ordine monarhică întruchipat de 
Țar a fost Mihail Sturdza bărbat încăpăţînat şi energic care trebui să-şi croiască 
drum spre tron. 

S-a încercat să se zădărnicească uneltirile boierilor emigrați dîndu-i-se 
Moldovei fără imixtiunea celor fugiţi şi fără garanţia guvernului imperial 
Constituţia mult dorită. Cum Înalta Poartă avea de gînd să-și retragă trupele dacă i 
se oferea o suficientă garanţie că ordinea nu va mai fi tulburată, în 1823 a început 
redactarea acestui act. El trebuia să conţină 77 de puncte şi Mihail Sturdza îl aduse 
la cunoștința prietenilor săi; în 1824 la consulatul rus se aflase că acest act conţine 
ideea de ereditate a domniei, a unui Consiliu sau „Senat“ de boieri numiţi pe viaţă, 
avînd dreptul de a fixa şi de a controla impozitele şi chiar de a se amesteca în 
conducerea țării; actul prevedea şi distrugerea nobleții de sînge în folosul unei elite 
de funcționari ca în Rusia, precum și recrutări pentru formarea unei miliții 
autohtone. Rolul determinant al consulilor se încheiase. Moldova urma să devină 
un „Stat suveran“, avînd „legi fundamentale“. 

Rusia se împotrivi categoric înfăptuirii acestui proiect. Dorea o Constituţie, 
dar socotea că ea este cea îndreptăţită s-o acorde. Cum toate schimbările făcute 
pînă atunci în administraţia țării se datorau influenţei sale pe lîngă Înalta Poartă, 
acestea fiind consemnate în înţelegeri clare încheiate cu aceasta, Rusia vedea în 
menţinerea dreptului de protecţie pe care nu-l cîştigase prea uşor, o problemă de 
prestigiu esenţial pentru politica rusă.s A 

Agravarea problemei grecești i-a oferit curînd prilejul de a reveni la vechea 
atitudine autoritară în Constantinopol unde Austria nu avea nici intenţia, nici 
mijloacele de a se impune şi unde nici Anglia, nici Franța nu-și afirmaseră încă 
interesele antagoniste. Minciaki, numit consul general al Principatelor, la sfîrşitul 
anului 1822, în locul lui Pini,“ a ajuns la Constantinopol, în ianuarie 1824, pentru 
a continua direct discuţiile care pînă atunci fuseseră încredințate intermedierii 
amicale a ambasadorului englez? şi a reuşit să obțină retragerea trupelor turceşti în 
acelaşi an din Principatele unde acestea se încăpățînau să rămînă de teama 
întemeiată a unei noi ocupaţii ruseşti şi unde căutaseră să înlătureze toate 
schimbările strecurate ca urmare a insurecției greceşti, revenind pur şi implu la 
status-quo. În luna mai 1826, nu mai existau soldați otomani pe malul stîng al 
Dunării. Curînd Rusia reuși pe calea diplomatică să obțină trimiterea la Cetatea- 
Albă (Akkerman), în Basarabia considerată punct de frontieră, a unor delegaţi 
turci însărcinaţi să permită restabilirea vechilor relaţii între cele două Imperii. 

Dacă viitorul Principatelor figura în prima linie a programului conferinţelor 
începute în august, faptul nu trebuie pus doar pe seama unei preocupări deosebite 
a Rusiei față de acestea. O întreagă mişcare petiționară, de memorii și de proiecte 
de constituţie care i-a frămîntat pe boieri în timpul anilor de criză se apropia de 
ținta finală. Ca în vremea lui Petru-cel-Mare şi mai ales a Ecaterinei a II-a, 
diplomaţia rusă, urmărindu-şi interesele speciale, despre care nu este cazul să 
vorbim aici, trebuia să depindă, într-o problemă de prestigiu şi de influenţă de o 
mişcare în care românii înşişi au avut inițiativa şi căreia îi păstrau în. parte, 
conducerea. 

La 22 octombrie s-a aflat la Bucureşti vestea încheierii actului de la 
Akkerman (Cetatea- Albă) semnat în ziua de 7 a aceleiași luni. Negocierea amicală 
îşi atinsese scopul şi teama unui nou război se risipi. Trimişii Țarului — Voronţov şi 
Ribeaupierre — au reușit să smulgă de la „murabazii“ otomani concesii de cea mai 
mare importanţă. "Ţările române aveau confirmarea tuturor tratatelor şi 

privilegiilor anterioare, hatişeriful din 1802 trebuia republicat şi într-un termen 
scurt. Pentru a-l „completa“ s-a hotărît, dată fiind noutatea introdusă de Poartă de 
a-i îndepărta pe străinii care pînă atunci ocupaseră tronul, ca viitorii domnitori să 
fie aleşi de Divane, prin boieri şi, mai ales, „după vechiul obicei al țării“. Poarta 
rămînea, bineînţeles, liberă de a nu încuviința alegerea făcută de țară, dar numai 
după ce Curtea Rusiei recunoștea la rîndul ei, „motivele grave“ ale acestui refuz. 
Termenul de şapte ani pentru fiecare domnie era menţinut, la fel şi modalităţile de 
destituire asupra cărora cele două Curți s-au înţeles în prealabil şi, pentru a înlătura 
de acum înainte calea ocolită şi comodă a „abdicării“, erau impuse în acest caz, 
acelelaşi modalităţi ca pentru destituire. Situaţia foştilor domnitori şi a fiilor 
acestora era astfel reglementată încât să împiedice intrigile. Se prevedea încă o dată 
înapoierea teritoriilor răpite şi se acorda o scutire de tribut pe doi ani. Celor două 
țări le era recunoscută şi un început de libertate a comerţului. 

În aceste clauze se întîlnesc amintirea coriflictelor intervenite între domnitori 
şi consuli în ultimii ani şi mai ales doleanţele celor care au alcătuit Constituţiile 
moldavă şi valahă. 

Dar românii aveau nevoie de o Constituţie, aşa cum era ea în țările 
Occidentului care le serviseră de model, impusă de „naţiune“ sau acordată de 
Suveran. Chiar numele acestui act putea fi dezagreabil reprezentanţilor celor două 
Puteri apărătoare a vechii ordini a lucrurilor, dar în realitate acestea simțeau că este 
imposibil a se lipsi de el. Constituţia a trebuit să fie acordată datorită voinţei 
repetate a majorității boierilor. 

Şi chiar nu s-a încercat să li se acorde condiţiile constituționale ale viitoarei 
existențe a țării lor. Trebuia ca ei să poarte onoarea și răspunderea marilor 
schimbări, cărora doreau să le dea viaţă. Se recunoștea că tulburările survenite în 
ultimii ani în Moldova și în Valahia au adus cea mai gravă atingere ordinii în 
diferite ramuri ale administraţiei şi se prevedea că măsurile necesare ameliorării 
situației Principatelor vor fi luate de domnitori în înțelegere cu Divanele, măsuri 
care vor forma obiectul unui regulament general pentru fiecare provincie. 

Consulul Rusiei, Leslie, se instalase la Iaşi şi sosirea lui era văzută ca o 
garanţie a păcii; postul de la Bucureşti i-a fost încredinţat levantinului Domnando. 
Boierii emigrați se grăbiră să se întoarcă; candidaturile la tron erau deja schițate: în 
Moldova, bătrînul Roznovanu îşi făcea o intrare princiară, în timp ce în Valahia se 
vorbea de ambițiile lui Brîncoveanu şi ale lui Gheorghe Filipescu. Cînd 
plenipotenţialul rus, acelaşi Ribeaupierre, trecu prin cele două capitale româneşti 
pentru a lua în primire conducerea ambasadei de la Constantinopol, ambițiile se 
plecară cu umilință la picioarele influentului personaj care a fost nevoit să înghită 
multe plăceri lumești şi cît pe ce să primească dovezi palpabile ale devotamentului 
ce i se purta; le-a recomandat tuturor celor care nutreau o speranță concordie și 
absență a intereseului personal.* 

Şedinţele comitetului însărcinat cu pregătirea „Regulamentului“ ar fi fost 
deschise mai devreme, dacă evenimentele nu s-ar fi precipitat în Grecia făcînd 
zadarnică, cel puțin pentru moment, toată risipa de diplomaţie din care rezultase 
actul de la Cetatea-Albă. În primăvară, Ribeaupierre era înapoi şi în aprilie se 
aştepta o nouă invazie în Moldova. Confirmarea înțelegerii, ajunsă în mai, nu liniști 
spiritele şi nici prezenţa consulului Minciaky nu reuşi să potolească temerile. La 

sfîrşitul anului 1827, obiectele de preţ au început să fie împachetate sub privirea 
consulului ce părea că nu vrea să se amestece. 

În cele din urmă emoţiile s-au domolit. Reprezentanţii boierimii din care, 
pentru fiecare ţinut, doi erau aleşi de domnitor iar doi numiți de la Petersburg, 
începură să se ocupe de noua Constituţie a țării, adunînd materiale şi făcînd 
observaţii. Poarta încercă zadarnic să-i descurajeze prin observaţiile sale. Aceasta 
era situația cînd şi-au făcut apariţia la Iaşi primii ofițeri ruși anunțînd un nou război 
hotărît la Petersburg, după bătălia de la Navarin, de Voronţov însuși şi de colonelul 
Liprandi. * Însă abia pe 7 mai, Minciaky, părăsind Bucureștiul sub un motiv 
oarecare, dădu semnal emigrărilor; în aceeaşi zi, trupele ruseşti ale generalului 
Wittgenstein trecură Prutul prin trei puncte diferite (Sculeni, Fălciu, şi Vadul-lui- 
Isac). În 12 mai, avangarda comandată de Geismar intra în București, generalul 
Roth, comandantul suprem, făcîndu-şi în aceeași zi, intrarea solemnă. 

Nu avem informaţii sigure asupra felului în care au fost primiţi în Bucureştiul 
din care domnitorul lipsea pentru a se întoarce după doar câteva zile şi a se retrage 
resemnat în viața particulară; o partidă filo-austriacă se formase şi ea nu privea cu 
ochi buni întoarcerea acestor vechi protectori care nu au satisfăcut ambițiile 
membrilor ei, foşti clienți devotați ai consulatului rus. La Iaşi, unde reuşise să 
înnoade relații prețioase cu un număr oarecare de boieri, Liprandi, prefăcîndu-se a 
fi bolnav, a stat mult timp pregătind condiţiile materiale necesare invaziei. Acest 
emisar, somat de domnitor şi obligat apoi să plece, s-a aflat în fruntea ulanilor ce se 
prezentară la curtea bătrînului Ioan Sturdza în ziua Sfîntului Gheorghe şi s-a arătat 
gata să-l păzească pe cel care fusese pînă atunci domnitor: Dumnezeu singur îmi 
ajunge să mă-păzească îi răspunse Sturdza. După trei zile îşi părăsea capitala 
pentru a se stabili în Basarabia." 

Din 10 februarie, Teodor Pabhlin fusese numit președinte al Divanelor 
Moldovei și Valahiei şi îşi ocupă postul pe la sfîrşitul lui mai. Minciacky i se 
subordona fiindu-i consilier principal, iar Pavel Pisani răspundea de aprovizionare. 
Un comitet de şapte boieri aleşi dintre membri partidei ruse — Divanul general al 
Principatului — luă conducerea fiecărei provincii. Se recurge uneori, la serviciile 
unei Adunări generale convocată de agenţii consulari. Apoi, întrucât boiernașii 
protestară împotriva privilegiilor acordate confraților de vază ce-şi apărau 
interesele, a trebuit chemată întreaga clasă fără a se ține seama de rang." 

Dar în timpul lui Pahlin şi mai apoi în vremea lui Joltukin, un soldat aspru 
mai de temut decît hanii tătarilor, situaţia s-a înrăutățit, ruşii nu aveau nici un 
contact cu țara şi dregătorii ei în afara celui de care aveau nevoie pentru a-şi asigura 
aprovizionarea, transportul şi serviciile medicale. Astfel, ocupația rusă rămînea — 
trebuie s-o spunem — străină țării care îi oferea cu prețul unor suferinţe de nespus, 
mijloacele necesare întreținerii armatei permițîndu-i cîteva luni mai târziu, să-i 
impună pacea lui Ciataldaşa sub zidurile Constantinopolului. Făcîndu-şi intrarea în 
țară, Wittgenstein se adresă printr-o proclamaţie redactată şi în limba română, unei 
populaţii oarecare. A reuşit astfel să piardă şi sprijinul boierilor care erau foarte 
scrupuloşi atunci cînd era vorba de demnitatea lor personală. Cine ar mai fi putut 
rămîne sincer devotat — înafară de Mihail Sturdza, obsedat de logica principiilor 
sale de nezdruncinat — cînd Roznovanu însuși a fost trimis ca prizonier de război la 
Nicolaev? 

Joltuhin muri la Bucureşti şi postul său fu încredinţat unui personaj de o cu 
totul altă factură, Pavel Kisselev. 

Tratatul de la Adrianopol conţinea clauze de cea mai mare însemnătate 
pentru Principate. Acestea dobîndeau libertatea deplină a unui comerţ ferit de 
violentele şi nedreptele rechiziționări turceşti, restituirea teritoriului ocupat de 
raialele — Brăila, Giurgiu, Turnu-Măgurele — în locul lor urmînd a se ridica 
frumoase şi proporționate oraşe după indicaţiile inginerilor ruşi. Și în sfirşit, 
domnitorii aleşi de țară în adunările naționale puteau să țină frîul guvernului toată 
viaţa. 

Dar Kisselev năzuia mai multe. Cei cinci ani de ocupaţie scurşi pînă la plata 
întreagă a despăgubirilor prevăzute în tratat au fost folosiți pentru înfăptuiri de 
folos public, urmînd modelul napoleonian, nemaivăzute vreodată în Principate; 
şosele au fost trasate şi executate de țărani, promenade publice au înfrumusețat şi 
însănătoşit oraşele, un serviciu sanitar mai bine rînduit a pus capăt pustiitoarelor 
molime izbucnite în timpul războiului. Iaşul pînă atunci mai puţin norocos decît 
Bucureştiul, care îşi mai păstra caldarîmul de lemn, a fost şi el transformat: străzile 
au fost pietruite de primarul îndemnat şi controlat de noua municipalitate; primele 
trotuare şi primele lucrări de canalizare ale capitalei moldave datează din acea 
vreme. Cînd acest prieten al naţiei române a părăsit Principatele, a fost însoțit pînă 
la Prut cu recunoştinţa cuvenită unui adevărat binefăcător, de moldovenii care 
organizaseră o ultimă festivitate în cinstea lui. Plecă sfătuindu-şi fiecare colaborator 
pe care-l îmbrăţişă cu efuziune să urmărească „interesul țării lor de parcă aceasta ar 
fi fost propria lui patrie“. Un bătrîn boier, autorul ultimei cronici moldave scria, la 
mai bine de douăzeci de ani de la plecarea lui Kisselev, despre această administraţie 
luminată şi activă: „cîrmuirea contelui Kisselev a fost binecuvîntată de toate clasele 
poporului român, atît pe durata ei cît şi mult timp după aceea. I s-a dăruit 
indigenatul acestei țări pe care a vrut s-o transforme prin grija sa stăruitoare 
întemeind, ca să zicem astfel, o ordine nouă, inseparabilă de amintirea lui.“ "* 

Acest administrator de mare talent şi cu totul devotat misiunii sale era mai 
curînd unul din ultimii eroi ai „filosofiei“ politice a celui de al optsprezecelea secol 
căruia umanitatea îi datorează, fără îndoială, multe erori de concepție, frămîntări 
cumplite în realizarea proiectelor, dar şi multe instituții utile pentru viața 
societăților moderne. 

Anexionist convins, avînd fără încetare în fața ochilor acele mari Imperii 
unitare, perfect disciplinate a căror ultimă şi măreață imagine a fost dăruită 
omenirii de Napoleon, Kisselev nu credea cîtuși de puţin nici în dreptul la viaţă al 
micilor naţiuni, nici în capacitatea micilor State de a se apăra de cumplita poftă a 
vecinilor lor. Dar, aşteptînd ceea ce, după el, mai devreme sau mai tîrziu trebuia 
inevitabil să se întîmple, dorea nu numai să se arate demn de încrederea Ţarului, 
Suveranului său, dar şi să desăvîrşească această operă de ordine, de dragoste pentru 
aproapele său şi de civilizare binefăcătoare dînd, pe baza recomandărilor de la 
Akkerman, Principatelor — cu boierii fostei orînduiri, dar şi împotriva acestora — cea 
mai bună constituţie posibilă, avînd în vedere trecutul lor, împăcînd şi interesele 
marelui Imperiu pe care-l reprezenta şi de care fusese trimis. 

După ce a înlocuit Marele Divan, nedisciplinat şi dezorientat cu o adunare de 
slujbaşi alcătuită din foşti membri ai „Departamentelor judiciare“, după ce a 

despărţit cele două secţii administrative de aceea care trebuia să aibă doar grija 
împărțirii dreptăţii, a numit, cu acordul adunării, membrii comitetelor menite să 
alcătuiască Regulamentul şi, trebuie să recunoaştem că alegerea s-a dovedit foarte 
potrivită (comitetul moldav cuprindea, pe lîngă boierii bătrîni şi mai mult 
nepăsători, pe Mihail Sturdza şi pe Conachi). Grupările boiereşti nu încetau să 
uneltească, unii doreau o Republică aristocratică, iar alţii „o Constituiţie liberă şi 
democratică“ şi merseră pînă la a ațîţa la răzmeriță, însă mîna președintelui- 
plenipotenţial chiar dacă nu era grea precum a predecesorului său şi a adjunctului 
acestuia, generalul Mircovici, era la fel de hotărită. A grăbit comisia să termine cât 
mai repede cu putinţă o muncă îngreunată de nevoia de a cuprinde întreaga viaţă 
socială şi de a împăca la tot pasul tradiţiile sfinte ale trecutului cu noile norme ale 
vieţii politice care, derivînd din principiile gîndirii filosofice moderne, erau hotărît 
potrivnice la tot ce amintea de vechea orînduire. În luna aprilie 1833, cele două 
Regulamente fiind terminate, a fost convocată o Adunare generală 
extraordinară pentru a le aproba conţinutul, apoi lucrarea legislativă a fost 
solemn prezentată la Petersburg de Mihail Sturdza şi de logofătul valah Villara, 
însoţiţi de secretarul comisiei moldave, Gheorghe Asachi, principalul 
reprezentant al noii mişcări culturale ieşene. 

Au fost emise diferite păreri asupra acestui regulament care ajunse să fie 
judecat, nu numai pentru binele pe care îl conţinea atât în numeroasele sale articole 
cât şi în concepția generală care se desprinde din acestea, dar şi pentru toate 
abuzurile pe care nu putea să le împiedice şi care ascunse sub diferite forme, păreau 
să izvorască din însăşi esenţa lui. De fapt, el corespunde nu atît intenţiilor Rusiei, 
cât situaţiei existente în Principate. Nu era decât ultimul cuvînt al unei îndelungate 
frămîntări interne pentru instituirea unei noi ordini a lucrărilor şi o încrengătură de 
interese pe care nu fusese în stare să le împace. Din el se vede prea bine respectul 
pentru scriptologia impresionantă, disprețul pentru tot ce „nu e scris“, pasiunea 
trîndavă pentru complicațiile inutile, dorinţa de a face paradă de păreri potrivnice 
în adunările îndreptate împotriva domnitorului care va fi un altul, şi de asemenea, 
în plan social, dorinţa marilor proprietari de a nu da țăranilor atâta libertate de câtă 
ar fi avut nevoie pentru a profita mai bine de pe urma muncii lor. Pe ici pe colo se 
întrevăd concepţii cărora încă nu le sosise vremea, dar pe care trebuie să le 
menţionăm pentru a dovedi că nu au fost uitate — precum aceea privind unirea 
Principatelor pregătită în Regulament prin aproximativa identitate a instituţiilor şi 
arătată ca fiind scopul final al propășirii celor două ţări. Dacă vechea boierime este 
înlocuită de funcţionari — sperîndu-se în acelaşi timp că li se vor păstra slujbele, mai 
ales pentru vechii boieri şi descendenţi lor — nu trebuie să uităm că acesta a fost un 
punct important al programului partidei „turce“ de la Iaşi, în 1824, 

În același timp, dacă Principatele dobîndeau prin aceste legi noi un aspect mai 
modern, consulul rus urma să tragă cele mai mari foloase. Căci Regulamentul 
Organic este carta Protectoratului proconsular. Kisselev l-a dorit? A cedat el oare 
la sugestiile acelui birocrat diplomatic care era Minciaky, preşedintele celor două 
comitete? Poate că da. Dar cum nu se mai dorea un domnitor autocrat şi cum nu 
exista destul curaj pentru a se cufunda în democraţie, fie ea şi a boierilor egalizați 
prin drepturi, cum aceştia continuau să se suspecteze şi să se distrugă între ei, 
zădărnicind astfel, în jocul complicat al atribuţiunilor, orice putere reală, exista un 

loc gol în stat. Nu e de mirare că generalul Kisselev nu a ezitat să-l ocupe şi neavînd 
mereu de înfruntat un rival, desfăşură singur o activitate unitară şi consecventă care 
l-a făcut adevăratul stăpîn al țării. 

Dar pentru Rusia însăși exista un dezavantaj. Acest consul nefiind 
întotdeauna un om prea educat, în cele mai multe cazuri era doar un funcționar 
oarecare, de origine modestă, străină chiar, îmbătat de putere, căci nimeni nu-l 
supraveghea îndeaproape, cu ifose de parvenit care aştepta ca nimic să nu-i fie 
refuzat serenissimei sale persoane importante, cerînd din cînd în cînd, cu un gest 
imperios să fie proslăvit cu omagii şi argintul bacşişurilor, fără a mulțumi măcar cu 
un surîs celor supuşi controlului său atotputernic. Însă domnitorul avea în trecutul 
apropiat atrăgătoare exemple de autocraţii, boierii erau obişnuiţi să fie trataţi cu 
toate onorurile cuvenite unei aristocrații ereditare; sufereau mult, nu numai din 
pricina atingerilor aduse demnităţii lor personale prin atitudini insuportabile, dar şi 
pentru orice gest necuviincios care le rănea orgoliul atît de sensibil. Întrucât nu se 
putea protesta fără a provoca denunţuri care puteau aduce pentru boier alungarea 
din dregătorie şi pentru domnitor destituirea — Alexandru Ghica a fost demis în 
1842 pentru că nu fusese pe placul consulului — se tăcea timp îndelungat, se îndura 
însă fără resemnare pentru a arunca toată greutatea urii strînse, nu împotriva acelui 
consul trecător care dispărea de la o zi la alta, lăsîndu-i urmașului său morga 
arogantă drept moştenire, ci împotriva puternicului Stat reprezentat de aceşti 
agenți, ale cărui intenţii — oricât de hotărît şi invariabil anexioniste să fi fost ele — nu 
dorea în mod sigur, să-şi facă duşmani în acest Orient ce nu putea fi cucerit într-un 
viitor prea apropiat. 

Relaţiile dintre români şi ruşi s-au redus, din nefericire, la aceste neîncetate 
conflicte dintre consul, pe de o parte şi un domnitor duşman al boierilor sau boieri 
duşmani ai domnitorului de cealaltă parte. Mai erau şi alte lucruri de ambele părți. 
La români exista o conştiinţă naţională în plin avînt, producînd aproape spontan o 
literatură modernă, interesantă cel puțin pentru vecini, şi în Rusia, o civilizație 
națională pe care romantismul a făcut-o să înflorească cu o putere demnă de 
admiraţie şi care, prin multe elemente se apropia de starea sufletească a societăţii 
româneşti din aceeaşi epocă. 

Ne vom permite să trecem cu vederea menajul consular monoton şi neplăcut, 
care atrage atenţia istoricului asupra unor personaje mediocre îndeplinindu-şi o 
nevoie antipatică, pentru a ne apleca o clipă asupra unei mişcări a spiritului. 

Am văzut ce datora Rusia cărturarilor Moldovei din vremea lui Petre Movilă. 
În timpul primului război al Ecaterinei a II-a, un călugăr rus ce fusese la Muntele 
Athos, s-a stabilit mai întîi la mînăstirea Dragomirna, în Bucovina, apoi la Neamţ, 
era Paisie Velicicovshi şi a fost reformatorul întregii vieţi monahale româneşti prin 
regulile date vieţii de obşte şi prin îndemnurile la munca miîinilor și a spiritului; 
mormîntul său venerat a fost săpat în biserica lui Ştefan cel Mare şi o placă de 
marmură lucrată ca pentru un voievod îi acoperă rămăşiţele pămînteşti. Un preot, 
Mihail Strilbițki, ajutat de fiul său, a fost, cu toate că îndeplinea o misiune politică 
secretă, harnic tipăritor de cărţi bisericeşti pe care le împodobea cu gravuri şi cu 
coperte meşteşugit legate." 

Dar în acel moment al primei jumătăţi de secol al XIX-lea, şi în Rusia şi în 
Principate exista o forță naţională de trezit la viață amintindu-i-se marele spectacol 

al unui trecut ce încă nu fusese uitat de popor de vreme ce se mai vorbea de el în 
balade şi în legende şi o întreagă lume a prezentului necumpătat şi plin de 
nedreptăţi, tragice în ansamblu, comice în detaliu, ce nu puteau fi atacate decât pe 
ocolite, prin satira mascată a fabulei sau prin alegoria vicleană care îşi ascunde 
scopul pentru a-l atinge mai repede. 

Pentru a-i vorbi de trecutul ei, Rusia l-a avut pe Karamzin [4] (mort în 1826), 
totuşi un entuziast al vechii orînduiri, admirînd chiarceea ce avea ea mai crud şi mai 
nedrept, pitoreasca originalitate a nenorocirilor şi crimelor sale şi sensul ei naţional 
profund în care credea a fi descoperit nu numai o justificare morală, dar și valoarea 
unei călăuze spre viitor. Literatura militantă a românilor a început, de fapt, tot 
printr-un istoric, Mihail Kogălniceanu, a cărui Istorie a românilor, apărută la 
Berlin în 1834 şi Fragmente de cronici moldave și valahe nu au rămas nici 
necunoscute, nici nefolositoare erudiţilor ruşi în căutare de informații străine. A 
studiat la Luncville şi Berlin, într-o vreme când liberalismul îi seducea pe toți tinerii 
şi, dacă el nu s-a lăsat niciodată pradă acestor entităţi abstracte care te fac să uiţi 
caracterul concret al vieţii naționale reale, el a extras din aceste inspiraţii 
occidentale ale tinereţii o dragoste de libertate, o compasiune adîncă pentru 
suferințele poporului, o convingere că numai prin satisfacerea deplină a drepturilor 
se pot întemeia o societate sănătoasă şi un Stat puternic, care au făcut din el nu 
numai un istoric remarcabil, dar şi un om de Stat chemat să deschidă noi căi de 
progres pentru neamul său. 

Primii poeţi ruși care au părăsit splendorile reci ale odei pentru a da glas în 
versurile înecate de plîns ale elegiei, vagilor aspirații către un alt ideal, au avut în 
Vasile Cîrlova, cîntăreţul ruinelor Tirgoviştei, fosta capitală a Valahiei, un egal 
român, Pe vremea cînd în Rusia, Puşkin, Lermontov, şi mai tîrziu, Tolstoi se formau 
în atmosfera de libertate aventuroasă, de dispreț faţă de viaţă, ce însuflețea armata, 
tînărul ofițer Cîrlova şi contemporanii lui, Grigore Alexandrescu, C.A. Rosetti şi 
Hrisoverghi [5] serveau sub drapelul noii miliții moldo-valahe organizată în toate 
privinţele după modelul rus, de Regulament. Dacă această altă armată nu a făcut să 
bată inimi şi nu a schimbat radical suflete într-o campanie pe pămînt îndepărtat, 
emoția şi freamătul luptelor, cele mai frumoase speranţe făceau să bată aripi sub 
culorile nou desfășurate de primele regimente româneşti. A rezultat aceeași 
„melancolie“, aceeaşi sete de necunoscut, de un ceva ce n-a fost vreodată simțit, 
acelaşi avînt spre înălțimi cu creste nebănuite, pe scurt, acelaşi romantism 
lamartinian cînd se plîngea şi byronian cînd se provoca lumea întreagă. 

Exista totuşi o deosebire de la o țară la alta, în această literatură a tinerilor 
războinici romantici. Elementul epic care a dat noii poezii ruse poemele lui Puşkin 
şi povestirile lui Lermontov, lipseşte la românii a căror armată nu avusese de dus 
noi războaie, mulțumindu-se să contemple melancolic stindardele sub care încă 
victoria nu se întorsese. Și totuşi unul dintre aceşti poeţi moldavi, cunoscut ruşilor, 
Costache Negruzzi, a încercat să celebreze în alexandrinii pompoşi ai unui cînt eroic 
lipsit însă de suflul vremii lui Ștefan cel Mare, evocînd în Aprodul Purice unul din 
episoadele vechii epopei. Inspirația rusă venită de la Puşkin este evidentă. 

Păcatele societăţii ruse au fost satirizate de fabulistul Krîlov (mort în 1844), 
care împrumută limbajul vag moralist al lui Fedru şi al răutăciosului bonom La 
Fontaine pentru a lovi puternic, dacă nu şi pe drept, viciile vieţii sociale şi chiar 

literare a contemporanilor săi; animalele îl apără de răzbunarea celor ce se puteau 
plînge de această vervă. zeflemistă şi răutăcioasă. S-a găsit un român din Basarabia 
să introducă acest gen în literatura ce abia se năștea în Romînia modernă. Alecu 
Donici, al cărui tată a trăit în Moldova ascultînd de un singur stăpîn, a dus în noul 
mediu basarabean al tinereţii sale o existență fără strălucire şi a fost ofițer al 
armatei care număra în rîndurile ei cele mai mari spirite ale timpului. Puşkin însuşi 
a locuit cîtva timp, în 1821, pe cînd saluta mişcarea greacă numind-o „ora speranţei 
şi a libertăţii“ '5 în acest vechi cuib moldav al Chişinăului, abia schimbat de 
colonizare prin deschiderea unor largi străzi de-a curmezişul curților marilor case 
seniorale, care îi adăposteau plictiseala şi aventurile; îi datorează acestei şederi în 
mijlocul neamurilor din sud, al căror sînge clocotea ca şi sîngele său semi-negru, 
motivul din Șalul negru, al grecoaicei fatale şi al lungilor convoaie de ţigani prin 
stepă, cu dezamăgitul de lume şi preafericitul iubit al frumoasei Zamfira. Totuşi, 
fabula este benignă sub acest traducător, care nici nu îndrăzneşte s-o adapteze dînd 
creaţiilor lui Krîlov o formă românească frumos curgătoare, demnă cîteodată de 
marele model francez. 

Dacă a existat în această vreme un altul, un valah, care, purtat pe această cale 
de lectura operei lui La Fontaine, dacă nu de imitaţiile lui Donici, s-a priceput să 
facă din fabulă o satiră nemuritoare şi din satiră un instrument de progres pentru 
naţia sa, Grigore Alexandrescu, traducătorul lui Voltaire, liricul puţin cam şters şi 
bătrînicios pentru timpul său, își datorează reputaţia binemeritată amplei evocări 
istorice a lui Mircea cel Bătrîn, lîngă mormîntul lui, de la mînăstirea Cozia şi 
fabulelor în care se regăseşte acea societate a Regulamentului Organic în care 
şiretenia şi trufia mergeau mînă-n mînă pe calea spre onoruri, deschisă acum 
tuturor ambițiilor, 

Printre scriitori români născuţi în Principate, Negruzzi cel care avea şi 
legături de familie în Basarabia, era singurul cunoscător al limbii ruse. Acest fapt se 
vede bine nu doar în fragmentul epic citat mai sus sau în foarte buna traducere a 
satirelor lui Antioh Cantemir — o muncă plină de greutăţi în care a fost sprijinită 
de Donici — dar şi în cadrul basarabean unde îşi plasează unele nuvele sau în 
maniera în care înțelege să le ticluiască, 

A existat o întreagă categorie de cărturari care şi-ar fi putut asuma această 
muncă de mediere între cele două literaturi: moldoveiii de dincolo de Prut care nu 
pierduseră nimic din ceea ce-i lega de însuşi trupul naţiei lor în această Basarabie 
unde în 1870 limba românească mai era încă folosită în revista oficială a 
arhiepiscopatului. 

Donici a fost singurul care a lucrat câtva timp în acest sens; dar el s-a stabilit 
încă de tînăr la Iași şi n-a mai fost în stare să-şi continue opera la care se gîndise 
doar întîmplător. Ceilalţi nu puteau nici ei s-o facă, avînd în vedere condiţiile 
particulare ale provinciei, în care limba rusă n-a pătruns decât mai tîrziu și numai în 
oraşe şi unde copiii familiilor mai înstărite primeau o educaţie ce nu era nici rusă 
nici românească, ci franceză. Astfel Alecu Russo a fost elev al şcolilor din Elveţia, 
de unde a adus retorica mistică a lui Lamennais şi un fin spirit critic înzestrat cu un 
simț al realităţii care au făcut din el unul din cei mai buni judecători al problemelor 
vremii sale. 

Dar el s-a manifestat numai în Moldova. Dacă Alexandru Hajdău, care i-a 
amintit Rusiei, la Hotin, într-un discrus celebru, vechile ei împrumuturi luate din 
cultura Moldovei” nu a locuit niciodată în principat — dar a stat câtva timp în 
Bucovina — dacă era după tradiţia familiei sale chiar polonez, fiul său, Bogdan, s-a 
format chiarîn spiritul noii Polonii a lui Mickiewitz şi a lui Lewel, mai degrabă decît 
al Rusiei, deja tulburată de panslavism către sfîrşitul domniei lui Nicolae I. În 1857, 
acesta a trecut de cealaltă parte a Prutului, ajungînd primul slavist al țării şi unul 
dintre primii ei scriitori, ca istoric, ca filolog, ca poet şi gînditor, păstrînd de la un 
capăt la celălalt al lungii sale activități atît de bogate o notă de originalitate nelegată 
de vreo ţară anume și un romantism inventiv, capricios şi muşcător. 

Nu a existat — cu excepţia fabulistului de stîngace factură, — Sîrbu — decît un 
singur basarabean tipic, care nu şi-a părăsit țara, orașul şi slujba decît pentru scurte 
călătorii în Moldova şi acesta a fost Constantin Stamati. Citind necontenit, se 
amuza traducînd în româneşte tot ce-i reținuse atenţia, atît din literaturile străine 
cît şi din literatura rusă pe care o cunoştea şi o preţuia. Pentru propria-i plăcere a 
încercat să scrie compuneri originale în care se simte influența modelelor rusești; 
lucrările sale au fost publicate mai tîrziu la Iaşi, dar forma lor imperfectă şi 
caracterul străin au dăunat răspîndirii lor. 

În literatura rusă, cîteva note ale unui cîntec popular românesc, cîteva 
amintiri despre trecutul moldav, cîteva detalii pitoreşti ale vieţi rurale trecură doar, 
nebăgate în seamă, prin articolele pe care Alexandru Haşdeu sau un oarecare 
anticar din Basarabia le-au publicat în reviste mai puţin importante. 

Relaţiile dintre români şi ruşi se limitau deci la amestecul consulilor şi la 
protestele timide ale hospodarilor. Mihail Sturdza, ajuns domn în 1834, prin voința 
guvernului imperial, a apărat cu o convingere adîncă, de-a lungul domniei sale, 
prerogativele Puterii protectoare, mergînd pînă la a suprima printr-o cenzură 
imbecilă orice aluzie „neplăcută“ Rusiei, chiar şi a unei simple menționări dintr-un 
jurnal despre iernile aspre din Nord, dar şi el a avut de suferit de pe urma 
violenţelor de limbaj şi de comportament ale consulului Besak care nu era mai rus 
decît Riickmann, colegul său valah, principalul protagonist al tuturor 
neînțelegerilor şi al tuturor jignirilor care, în vremea lui Alexandru Ghica, au făcut 
atîta supărare societății Bucureștiului, unde se amestecase şi prin mariajul nefericit 
cu o româncă. O întreagă generaţie şi îndeosebi aceea care a creat cu spiritul de 
libertate şi entuziasmul caracterizat mai sus, o nouă literatură, nu a cunoscut din 
lumea rusă decît meschina, tiranica diplomaţie a cancelarilor consulari. Această 
generaţie crescuse în Occident unde conflictul turco-egiptean făcuse din Puterile 
maritime nişte adversari de neîmpăcat şi înverşunaţi ai Rusiei cotropitoare, căreia 
doreau să-i interzică accesul în Orientul ortodox pe care aceasta avea de gînd să-l 
domine şi, datorită unei interpretări îndrăzneţe a vechilor tratate, nici nu-şi mai 
ascundea intenţia. Dacă principalii reprezentanţi ai luptei naționale a românilor au 
fost — cu excepţia lui Kogălniceanu care nu-i confunda pe Besack şi pe Riickmann 
sau pe conaţionalul lor Nesselrod cu Țarul sau cu Rusia însăşi — adversarii declaraţi 
ai Rusiei, ei nu erau animați doar de teama trezită de politica de anexiune la care 
anumite cercuri din Petersburg nu renunțaseră încă ci şi de dorinţa de libertate, de 
parlamentarism, de a avea forme liberale în viața Statului, dorință de care au fost 
cuprinși în timpul studiilor şi de asemenea, fără ca ei să-şi dea prea bine seama, de 

influența exercitată asupra tinereţii lor înclinate spre imitații, de Franţa şi de Anglia 
pe de o parte şi de Imperiul lui Nicolae I, de cealaltă care, în cîțiva ani, va avea 
urmări din cele mai grave pentru patria lor. 

Nu trebuie să uităm că, dacă Rusia avea la Iaşi şi Bucureşti consuli puşi pe 
intrigă, Puterile liberale îşi trimiteau aici reprezentanţi precum Billecocq pe care 
vîlva obişnuită nu-i împiedica să uneltească pe ascuns; se plăteau bine polie între 
rivali pentru a se dobîndi această Turcie incapabilă să se mai menţină fără un sprijin 
în voia căruia să se lase cu totul.* 

Societatea rusă nu se arăta pe aceste frumoase şi interesante meleaguri decît 
în rare călătorii. Unul dintre membrii ei precum prințul Kolţov-Masalski încheie o 
căsătorie în societatea Bucureștiului; soția acestui vizitator ocazional al Principatelor 
a fost Dora d'Istria, ale cărei scrieri variate în conținut, au cîştigat stima 
Occidentului vremii sale; cât despre căsnicia ei, aceasta nu a fost mai fericită decît a 
prințesei Mathilde Bonaparte cu prințul Demidov. Acesta a vizitat Țările române 
în timpul Regulamentului Organic aducînd cu el şi un artist francez, Raffet, care 
trebuia să imortalizeze aspecte ale locului. Paginile redactate de el — sau la porunca 
lui — despre lumea moldo-valahă care l-a poftit la recepții, la concerte sau plimbări 
şi i-a vorbit de speranţele ei, conţin informaţii aproape exacte despre trecutul 
românilor, statistici utile, cîteva observaţii asupra moravurilor şi descrieri de 
monumente. Trebuie să remarcăm totuşi că, în contrast cu critica ce se vrea a fi 
spirituală a occidentalilor dornici să-şi regăsească peste tot calităţile, dar nu şi 
defectele pe care nu mai puteau deosebi între ele, însemnările de bun simţ ale 
călătorului rus despre amabila distincție a unei societăți cultivate, care nu 
precupeţea nimic, fără vanitoase gînduri, pentru a-l distra pe străin şi a-i face 
şederea cît mai plăcută, părăsesc ironia muşcătoare, caricatura răutăcioasă cu care 
autorul lor era obişnuit. Dar Demidov nu a observat mai mult decît alții lenta 
muncă de pregătire a sufletelor 'menite să creeze o nouă Romînie morală şi să 
pregătească formele politice capabile să o reprezinte; nu a cunoscut din 
preocupările intime ale moldo-valahilor atît de primitori decît ceea ce putea să audă 
în murmurul discret al conversaţiilor de salon. Nu s-a întîlnit decît întîmplător cu 
scriitori în această societate amestecată care nu le putea stăpîni spiritul renovator. 

Ortodoxia era încă marele izvor de virtuţi şi de eforturi pentru poporul rus, 
dar înalta societate rusă, educată în Occident sau de profesorii veniţi din 
îndepărtata „Europă“ a lecturilor romantismului francez şi englez, se îndepărtase 
cu totul de ea. La fel era şi pentru boierii români, mai ales pentru cei care-şi 
începuseră viața publică sub Regulamentul Organic pe care-l detestau numai 
pentru că nu se numea Constituţie. Puteau prea bine să se înțeleagă, dar 
independent de individualitatea naţională a unora şi a altora, de sentimentele care 
însuflețeau masele profund conservatoare, deci înafară de ei înşişi. 

Exista o preoțime de același rit în ambele țări. Veniamin Costachi a avut 
legături cu ruşii săi frați întru credinţă, pe care i-a vizitat în Basarabia; în marile sale 
întreprinderi literare închinate editării şi interpretării Sfintei Scripturi, a recurs ades 
la ei. Tineri elevi ai seminarului de la Socola, precum fraţii Scriban, Filaret şi Neofit, 
mai tîrziu, protosinghelul Melchisedec ajuns apoi episcop de Roman şi remarcabil 
istoric, au fos îndreptaţi către şcolile teologice din Rusia cu care păstrară tot timpul 
o legătură puternică. Cum mînăstirea Neamţ avea în Basarabia o frăție la Noul- 

Neamţ, cum bunurile imobiliare de aici aparţineau bogatelor mănăstiri moldave, 
existau destule motive pentru relaţii neîntrerupte între cele două biserici, cum de 
altminteri, aceste probleme de proprietate discutate şi disputate au adus de mai 
multe ori în faţa instanţelor ruseşti, persoane moldave de cel mai înalt rang, printre 
alţii şi pe Grigore Ghica, viitorul succesor al lui Mihail Sturdza. Existau intervenții 
din partea arhiepiscopului de Chişinău pe lîngă Mitropolitul Iașului pentru 
repararea bisericilor părăginite şi chiar acel Antonie, care a început să distrugă 
caracterul naţional al Bisericii sale, foloseşte câteodată un stil foarte corect în 
corespondenţa prin care cerea tipografi nemţeni pentru imprimeria pe care dorea 
s-o întemeieze.” 

A recurge la sprijinul marelui protector al ortodoxiei era calea supremă a 
oricui credea că suferă pentru credință. La Petersburg se arăta un viu interes față 
de schimbările introduse în Biserica moldavă de Mihail Sturdza care, de altfel, 
îndepărtînd persoana marelui Veniamin jenantă prin prestigiul său, avea în vedere 
să treacă sub administraţia Statului averile mănăstirilor care se corespundeau 
modelului rus. Cum prin aceste măsuri se dorea şi îndepărtarea călugărilor greci 
care pînă atunci au dispus în mod scandalos şi abuziv de bunurile mînăstirilor 
„închinate Locurilor Sfinte“, cum se dorea secularizarea acestor pământuri bogate 
ținute numai spre folos propriu de străinul cel lacom, aceşti ortodocşi ai Orientului 
aveau și ei de înfățișat nişte plîngeri Împăratului de aceeaşi credință, iar 
Petersburgul era nevoit, în interesul influenței ce rîvnea s-o aibă în Orient, să se 
amestece în această ceartă în care încerca zadarnic să ocrotească ambele părți. 

Cînd este vorba de acest contact permanent în legătură cu ortodoxia, mereu 
trebuie să ținem seama de faptul că în anturajul Împăratului se afla un personaj 
foarte influent, mare erudit şi de o profundă convingere religioasă care, susținînd 
împotriva Europei vechile tradiţii ruse şi în acest domeniu, nu-și uita nici obîrşia 
moldavă, nici anii de copilărie petrecuţi la Iași și nici strînsa rudenie ce-l lega de 
domnitorul de atunci al țării sale. E vorba de Alexandru Sturdza a cărui opere erau 
puse la dispoziţia poporului.român prin bune tălmăciri într-o vreme cînd Asachi 
traducea în română Istoria Rusiei [6] de Kaidanov.?% 

Pentru a face cunoscute aspectele sub care se arătau "Țările române în fața 
unui erudit preot rus lipsit de prejudecăți vom semnala cîteva trăsături dominante 
ale descrierii făcute în interesantele sale note de călătorie de episcopul Porfirie 
Uspenski aflat pe atunci la începutul carierei de explorator împătimit şi interesat de 
lucrurile vechi ale Orientului în ajunul revoluţiei de la 1848, care va pune capăt 
protectoratului şi va realiza idealul de libertate şi unitate națională. 

__ Elgăseşte în Valahia o „țară care se întoarce la viață“, „un pămînt roditor“, 
„un norod sănătos şi curat“, satele ale căror case sînt așezate de o parte și de alta a 
uliţei, îi aduc aminte de Rusia lui şi se înduioșează crezînd că recunoaşte sîngele slav 
în frumoşii copii ce se zbenguie în jurul călătorului străin, dar deplînge ignoranța 
călugărilor preocupați numai de bunurile lumești, nepăsarea față de trecutul 
Bisericii sale dovedită de vicarul metropolitan Nifon (7), viitor episcop renumit 
pentru bogăţiile sale. Ortodoxia în Valahia e oarbă, scria el. Uneori regretă că au 
fost părăsite tradiţiile artei vechi, înlocuită cu inovaţii dovedind prostul gust al 
arhitecților dați de Austria vecină. Muzica vocală îi displace cu desăvârşire cu toate 
că parohul bisericii domneşti își făcuse studiile la Chişinău. 1 s-a vorbit despre 

indiferența cîrmuirii față de Biserică, de proiectele municipale care atingeau fără 
milă bătrînele ziduri ale bisericilor şi mînăstirilor, dar învățatul rus încuviințează 
aceste înfrumusețări şi e împotriva lăcomiei neostoite a călugărilor greci pe care îi 
cunoscuse prea bine în Orient. În această lume aparte i se recunoștea Rusiei meritul 
de a fi îndepărtat ciuma prin carantina stabilită la Dunăre, de a fi „făcut ordine în 
oraşe şi sate“ şi de „a fi scăpat Biserica ortodoxă de jugul turcesc“. Uspenski este 
totuși mirat să constate că nimeni nu-i cere informaţii despre marea Biserică rusă 
pe care o reprezenta. Îmi lămuresc — spune el — aceasta, prin simplitatea lor care 
nu le îngăduie asemenea griji și prin vechea îndepărtare a preoţiei pravoslavnice 
față de aceea din Răsărit. 

În privința trecutului, călătorul rus ştia prea bine că „mila Cerului s-a arătat 
Bisericii pravoslavnice din Răsărit în această patrie a românilor, Dumnezeu 
dăruind domnilor şi boierilor din Prinţipaturi zelul trebuincios în sprijinul 
ortodoxiei din Turcia, prin bogatele lor danii în acel timp de nenorocire cînd 
Islamul înfricoşa cu nimicirea creştinătăţii.“ Și găsea cuvinte de adîncă recunoștință 
pentru a caracteriza această milostivă faptă: Cu voia Domnului ierarhii și 
mânăstirile au găsit în Moldova și în Valahia mîngîiere, întărire și pîinea cea de 
toate zilele. Sunt noroade apostoli, sînt noroade mucenice; sunt noroade care 
lucrează pentru Biserica Domnului. Fie ca Domnul, tatăl preamilostiv să-i 
binecuvînteze pe bunii săi lucrători carii sînt românii, cu toate binefacerile sale. 
Orice preot răsăritean trebuie să simtă și să prețuiască cu mâna pe inimă lucrul 
binecuvântat al românilor și să le răspunză cu rugi fierbinţi la Dumnezeu. 

Pentru a avea informaţii mai precise asupra acestui trecut, călugărul se adresă 
unui harnic scriitor ce ar putea fi numit părintele literaturii române moderne, Lon 
Eliad, sau, după cum începuse a-şi scrie numele: Heliade (Rădulescu), care încă nu 
devenise marele vrăjmaş al influenţei ruse, puternicul acuzator al Protectoratului, 
pretinzîndu-se în exilul său de după înfrîngerea revoluţiei de la 1848, duşmanul 
personal al' Ţarului, „Romanovul“, împotriva căruia el, Heliade, avea de dus o luptă 
dreaptă pentru independenţa naţiei sale. Nu ajunsese nici la acele interpretări 
personale ale Bibliei unde o erudiție ieftină se amestecă cu misticile iluzii într-un 
haos de nepătrus. Mai era încă profesorul de modă veche, urmașul lui Gheorghe 
Lazăr — apostolul renașterii naționale venit din Transilvania — tipograful veghind 
munca roditoare a tiparnițelor sale, jurnalistul vînător de ştiri şi autorul unei lucrări 
literare de mare întindere. Acesta îl sfătui pe străin să citească Istoria Valahiei de 
Aaron Florian adăugînd totuși că el nu o aprobă, fiind redactată după modele 
germane (cartea lui Engel), sau mai bine lucrarea datorată grecului Dionisie Fotino 
şi îi promise că-i va trimite prin consulat lucrarea foarte greu de găsit a 
transilvăneanului Petru Maior despre începuturile naţiei sale. 

La Iaşi, care îi apăruse din depărtare sub forma a două agrafe rotunjite ce 
închid brîul preoţesc, Uspenski a mers să-l caute pe Filaret Scriban, pe atunci 
director al Seminarului şi autor al unei istorii a Bisericii ortodoxe, pe care însă nu- 
| găsi acasă. „Aşteptam de la Filaret cunoştinţele trebuincioase asupra stării de 
acum a Bisericii ortodoxe din cele două Prinţipaturi, asupra vieţii şi felului de 
gîndire a boierilor de aici, asupra firii şi îndemînărilor românilor, asupra 
mînăstirilor şi şcolilor.“ La Golia găsi placa despre care am vorbit, purtînd data 
morții preaputernicului Potemkin. La Trei Ierarhi admiră frumuseţea deosebită a 

pietrelor sculptate una cîte una şi împodobite cu desene orientale şi se închină, 
precum a făcut-o odinioară şi Împăratul trecutului rus, la moaştele Sfintei 
Paraschiva; un călugăr din Cefalonia, stareț al mînăstirii, apără cu trufie în fața lui, 
dreptul de proprietate deplină pe care Muntele Athos l-ar fi avut asupra întinselor 
moşii ale acestei mănăstiri, „Chrysobulele — îi răspunse călătorul rus — nu ridică 
puterii diriguitoare din Prinţipaturi dreptul legiuit de a cere mînăstirilor o hotărîtă 
parte din câştigul lor pentru nevoile obștii. Orice stăpîn de pămînt, oricare ar fi 
acela, trebuie a-şi iubi moşia şi a ajuta în orice chip gîndurile şi lucrările de folos; 
altminteri nici o țară, nici o cârmuire nu s-ar putea întări. A trecut împărăția 
fanariotă şi a sosit vremea cînd românii sînt meniţi a stăpîni... Arendaşii voştri sînt, 
poate, toți greci veniţi de curînd şi îmbogăţiţi pe seama românilor... Arhimandriţii 
şi egumenii voştri ce cîrmuiesc aceste averi, trimit la Locul Sfînt, o parte slabă din 
cîştig şi i-au cea mai mare parte... Călugării de la Simopetra, de pe Muntele Sfînt îşi 
duc zilele după rînduiala aspră, a vieţii monahale şi exarhul lor din Bucureşti n-avea 
decît a dănţui în sunetul de piano ce l-am găsit în încăperea lui.“ „Dar consulii 
voştri“, îi obiectă interlocutorul, „Riickmann şi un altul au luat ducaţii acestui exarh 
şi i-au ţinut împotriva voii arătate de însăşi mînăstirea Simopetra“, şi puțin mai 
departe acelaşi adăuga: „În Rusia s-au luat mînăstireştile bunuri; se pare că 
ocîrmuirea voastră va voi să facă un asemenea lucru de îndată ce va lua în stăpînire 
cele două Prinţipaturi“. — „Nu noi sîntem aceia“, a fost răspunsul Uspenski, „ce 
vom judeca cui îi va încredința Dumnezeu, Prinţipaturile.“ 

Şi avea dreptate. În mai 1848, cea mai mare parte a tinerilor care îşi făceau 
studiile la Paris-se întoarseră la Bucureşti [] după ce au văzut scenele revoluţiei care 
a pus capăt monarhiei constituționale a lui Ludovic-Filip. Credeau că pot 
transplanta totul, prin aceeaşi metodă, în țara lor, uitînd însă un singur lucru: că aici 
nu exista nici un popor de muncitori nemulțumiți şi bătăioşi, nici o burghezie 
naţională cultivată şi doritoare de putere, nici tradiţia de împotrivire neîncetată pe 
care marea Revoluţie a transmis-o, pentru a se răzbuna, chiar regimului care a 
înăbușit-o. Sperau fierbinte să poată crea o Romînie unită şi liberală, republicană, 
cuprinzând la sînul ei pe fraţii moldavi şi pe fraţii din Transilvania care se pregăteau 
pentru violenta răscoală menită să le răzbune suferinţele îndurate sub lunga 
asuprire maghiară. Dar la Iaşi liberalii nu erau tocmai revoluționari şi 
Kogălniceanu, adevăratul conducător al acestora, format la o altă şcoală politică, 
într-un alt mediu, dacă nu-l mai dorea pe Mihail Sturdza, cîndva stăpînul şi 
binefăcătorul său, aştepta totuşi de la stricta respectare a Regulamentului, operă 
necesară şi folositoare, după el, îndreptarea tuturor greşelilor. 

Dacă la Iaşi au avut loc numai adunări protestatare împotriva proastei 
gospodăriri a țării şi o represiune grosolană din partea guvernului care-i închise în 
mînăstiri pe şefii acestei tinerimi, la Bucureşti a avut loc un atentat împotriva lui 
Gheorghe Bibescu, tot atît de „rus“ precum confratele său moldav, dar şi puţin 
„francez“ şi după răscoala de la Izlaz — o mică localitate de la Dunăre — abdicarea 
aceluiaşi, care a fost înlocuit cu un guvern provizoriu, Eliad aflîndu-se în fruntea 
acelor tineri însufleţiți de sentimente şi idei cu totul deosebite de ale sale. Conform 
Regulamentului, nu mai exista legalitate în Valahia şi consulul Duhamel, dintr-o 
familie de emigranţi francezi, părăsi capitala. 

El nu trebuia să se întoarcă decît cu o armată menită să restabilească 
legalitatea, conform tratatelor şi convențiilor, a cărei ordine fusese tulburată timp 
de patru luni de nobila şi curajoasa încercare a acestui tineret romantic. Turcii au 
trecut Dunărea, întîmpinați fiind ca prieteni pentru a fi transformați în duşmani ai 
ruşilor şi ei au înțeles atât de bine sensul delicat al acestei primiri încât măcelăriră 
fără scrupule, pe Dealul Spirii, la Bucureşti, compania de pompieri aliniată pentru 
a le da onorul. În acest timp ruşii luau din nou drumul Prutului, dar acum nu mai 
erau eliberatori ci veneau împotriva vătămătorului „spirit francez“ care iar clătina 
bătrîna Europă; se îndreptau împotriva acelor tineri români, ticăloşi uneltitori de 
răscoală, care trebuiau izgoniți şi ţinuţi în exil pentru a pune capăt unor revendicări 
de neîngăduit. Birocratul neam; Nesselrod însuși declarase că nu există această 
naționalitate română în faţa tradiţiilor căreia se înclinase Petru-cel-Mare, iar 
Ecaterina a II-a dorise să-i asigure viitorul ce i se cuvenea creînd acel regat al 
Daciei, plănuit și de nepotul ei, Alexandru 1. Nu ştim a spune dacă se mai dorea 
anexiunea despre care vorbea călugărul ieşean şi pe care Uspenski o lăsă în seama 
nepătrunsei judecăţi a Providenţei, dar acum se punea problema de a împiedica 
prin schimbări constituționale, reînsuflețirea tulburărilor ce puteau deveni 
molipsitoare pentru vecini. Gîndindu-se la „viitorul Valahiei“, după cum afirma în 
proclamația afişată la 15 septembrie stil vechi, generalul Liiders, pe singura bază 
posibilă a unei „guvernări legitime“, susținute de partea „credincioasă“ a naţiunii, 
s-a trecut la încheierea împreună cu turcii a acelui tratat de garanţie, semnat la 1 
mai stil vechi, la Balta-Liman [8] prin care, recunoscîndu-se Principatelor doar 
„privilegiul unei administrații distincte şi anumite alte imunităţi locale“ i se acorda 
Sultanului dreptul de a numi domnitori pentru şapte ani „în modul anume hotărît 
de cele două Curți, de astă dată în acord deplin“. Adunările obşteşti veşnic 
cîrtitoare şi periculoase urmau a fi înlocuite cu comitete speciale, simple „Consilii 
sau Divane ad-hoc, alcătuite din boierii cei mai de vază şi mai demni de încredere, 
precum şi din cîţiva membri ai înaltei preoțimi“. Ocuparea celor două țări de către 
trupele ruso-turce — al. căror număr de soldați necesari pentru „restabilirea 
liniştii“, şi după aceea, era stabilit după nevoi — dobîndea acum valoare legală; 
comisari generali însărcinaţi să supravegheze activitatea domnească şi cumințenia 
poporului urmau să-şi îndeplinească misiunea timp de şapte ani. 

Rusia readuce Turcia în Principate, dar pentru prima oară ea îşi crease o 
situație de egalitate absolută. Nu mai existau un „suzeran“ şi un „protector“, o 
egală „grijă“ determinase cele două părți să ia măsuri de prevedere. 1 s-a rezervat 
Sultanului numirea domnitorilor, dar acest drept era singurul rămas din vechea lege 
a Principatelor pe care, pe deasupra, un cordon de carantină aflat la ordinele unui 
ofițer numit de la Petersburg, generalul Mavros, le desprinsese și în mod fizic de 
corpul Imperiului Otoman. Procedînd astfel, nu s-a băgat de seamă — într-atât este 
de mioapă diplomaţia cînd este victorioasă — că, dacă cele două țări erau nevoite 
să privească cu aceeaşi aversiune cele două corpuri de armată străine, trăitoare pe 
spinarea lor, surghiuniţii, partea gînditoare a naţiei, urmau să arunce toată povara 
urii lor doar asupra Rusiei care avusese inițiativa acestei intervenţii militare şi aceşti 
exilați, nu domnitorii numiți, Grigore Ghica pentru Moldova şi Barbu Ştirbei, 
zelosul şi capabilul ajutor al lui Kisselev, pentru Valahia, reprezentau viitorul. 
Consulii Franţei şi Angliei o ştiau prea bine, acordînd, chiar după lovitura de stat a 

domnitorului-preşedinte, sprijin cauzei învinse. În plus, s-a comis stîngăcia de a lăsa 
să răsune plîngerile datorate asprei prigoane pînă la Paris şi Londra unde deja 
miîrâia ura împotriva Rusiei. 

A existat în limba franceză o cu adevărat înfloritoare literatură română 
revoluționară îndreptată împotriva Rusiei, începînd cu scrierile profetice ale 
bătrînului Eliad, alungat de pe tronul său de tribun şi dictator. Prieteni ai Turciei, 
ca Ion Ghica (ce semnează un opuscul cu anagrama Chanoi), tineri radicali ca 
Rossetti sau cei doi Brătianu, Ion şi Dumitru, visînd răbdători la republici dunărene, 
au luat parte cu toată energia naţională la această operă. A învinge Rusia era 
singura cale de străbătut spre libertate. Logica împrejurărilor impunea o asemenea 
concepţie. 

Şi pentru tineretul francez al vremii a combate Rusia însemna o nouă 
afirmare a hotărîrii de nezdruncinat pe care o luaseră de a păstra cu orice preţ 
cuceririle revoluţiei, chiar cu riscul unei posibile invazii din partea noii orînduiri 
imperiale. Imensa majoritate a publiciştilor parizieni îmbrăţișă prin urmare, această 
cauză a românilor care era şi a polonilor, şi a maghiarilor, revoiuţia victorioasă a 
acestora din urmă împotriva Austriei nu a putut fi înfrîntă decît o dată cu venirea 
soldaţilor Ţarului. De fapt, războiul se pregătea în spirite şi a fost nevoie de 
incidentele din 1853-1854 pentru a-l face să izbucnească. 

Şi de această dată Austria a fost cea care, renunțînd la rolul său de gardian al 
păcii europene, trebuia să dea foc butoiului cu pulbere. Cum nu se mai putea 
încrede în devotamentul ungurilor, căută un sprijin în celelalte naţiuni supuse 
birocraţilor săi. Ori, românii şi slavii oprimaţi de febra puterii ce-i cuprinsese pe 
unguri, s-au grăbit în 1848 să-l aşeze pe un tron instabil, dar bine proptit cu 
constituţii schimbătoare, pe bunul tînăr nevinovat Franz-losif. Ei bine, dacă s-au 
arătat credincioşi trebuia să li se ceară încă şi mai mult făcînd din ei stîlpi apăraţi de 
o nouă ordine de Stat care s-ar fi sprijinit în primul rînd de puternica lor 
bunăcredinţă. Şi cum s-a găsit de cuviință că trebuia întinsă cît mai mult posibil 
această bază pentru a o întări, s-a născut ideea măreaţă de a-i uni în aceeaşi sclavie 
foarte creştinească şi absolut filantropică, cu fraţii lor care trăiau, după vechile lor 
obiceiuri naționale, sub „jugul turc“, în Balcani, la Dunăre, în Bosnia-Herţegovina 
şi în Principate. 

Trebuie să menţionăm de asemenea, că, în vremea cînd a fost decretat 
Regulamentul Organic, Austria arătase că ea nu înțelege să renunţe la interesul 
avut faţă de Principate. Cînd a izbucnit o răscoală a țăranilor împotriva prevederilor 
noii legi care fusese tălmăcită neştiinţei lor de către nişte agitatori, ungurii din 
Săbăuani şi dintr-alte centre catolice din districtul Roman au fost aceia dintre 
răsculați care, avînd de fapt inițiativa mișcării, s-au arătat cei mai încăpățînați 
mergînd pînă la a lupta cu cazacii”!. Să adăugăm că o a doua grupă de unguri, ațițaţi 
în 1848 de revoluționarii Republicii maghiare, intrînd sub comanda polonului Bem 
în părţile Slănicului şi Ocnei, s-au luptat la Oneşti împotriva ulanilor şi a vînătorilor 
ruşi ai generalului Moller ?. 

S-a căutat să se ajungă la capăt printr-o mare şi îndrăzneață lovitură, după 
tactica ruşilor, pe care timiditatea perfidă a Austriei nu o cunoscuse pînă atunci. 
Contele Leiningen, aghiotantul Împăratului a fost trimis la Constantinopol pentru 
a cere ca expediţia de pedepsire militară îndreptată împotriva Muntenegrului să fie 

oprită în termen de câteva zile. Intimidată, Înalta Poartă se supuse acestei dorințe 
imperiale care, de astă dată, nu mai venea de la Petersburg. 

Dar asta însemna înlocuirea prestigiului rus cu prestigiul austriac în Balcani. 
O altă „Putere protectrice“ apăruse şi se făcuse ascultată. Rusia datora un răspuns 
— cum se va întîmpla şi peste mai mult de o jumătate de secol — şi nu întîrzie să-l dea. 
Folosindu-se de o ceartă anterior pornită între nişte călugări, asupra unor locuri şi 
biserici de la Locurile Sfinte, ea îl trimise pe Menscicov cu bine cunoscuta-i morgă 
şi spiritu-i provocator, pentru a le atrage atenţia turcilor că Rusia aşteaptă să 
rezolve, o dată pentru totdeauna, această problemă în însuşi principiul ei, 
atribuindu-şi protecția exclusivă şi eficace a „Bisericii greco-slave“ şi a tuturor 
creştinilor aparținători de ea, dintr-un capăt la celălalt al stăpînirilor Sultanului. 
Dar Anglia și Franţa lui Napoleon al III-lea dădură sprijin Turciei, aflată de cîtva 
timp sub tutela lor. Trimisul Ţarului ameninţă, aşteptă, protestă şi se întoarse 
prevestind prin plecarea-i, un război apropiat. ” 

n primăvara anului 1850, generalul Ivin abia se retrăsese din Principate, cînd 
la ordinul țarului Nicolae I, trupele lui Dannenberg luară din nou, în iulie 1853, 
obişnuitul zălog împotriva încăpățînatului refuz al turcilor. Puțin mai tîrziu, 
generalul Gorceacov ajunse la Iași aducând şi două corpuri de armată. Grigore 
Ghica a mai fost păstrat ca domnitor al teritoriului ocupat, fiind demis şi înlocuit cu 
generalul Urusov abia după întîrziata declaraţie de război a Înaltei Porţi (28 
septembrie). 

În timpul lungii ocupaţii anti-revoluționare, ruşii şi românii nu au avut nici o 
legătură unii cu alții; comandanții armatei imperiale s-au mulțumit să frecventeze 
saloanele unde colegii lor turci se bucurau de aceleaşi favoruri, dacă ştiau 
franțuzeşte şi aveau „bună-creştere“, cum nu se purtau lupte aveau voie să se 
distreze şi la unul dintre banchetele pe care şi le ofereau, un ofiţer avu prostul gust 
să toasteze în onoarea doamnelor „cea mai frumoasă răsplată a oşteanului“. Cel 
mult se lăsau atraşi în conversații cu tinerii boieri de „spirit francez“ interzis în ţară, 
dar nu a existat vreun ofiţer care să fie atras de pitorescul vieţii moldo-valahe, sau 
vreun slavist, cercetător de arhive, precum acel Venelin, un istoric de renume, care 
a fost primul editor al crysobulelor slavone emise de vechii domnitori. Nici după 
1853 n-a fost altfel. 

N-a mai existat — cu toată strădania lui Urusov din Moldova — un alt Kisselev 
care să facă cel puţin folositoare pentru ţară autoritatea fără de control a forței 
militare străine. Şi chiar în jurul noului comandant, generalul Andre de Budberg, 
care-şi luă în primire postul în martie 1854, avîndu-l ca locţiitor pe contele d'Osten- 
Sacken şi şef al administraţiei celor două Principate, nu mai găsim un consul care să 
aibă față de moravurile românești şi pentru trecutul acestor ținuturi acea curiozitate 
care l-a făcut în vremea lui Mihail Sturdza, pe un Kotzebue să aducă la cunoştinţa 
Europei Occidentale, prin intermediul Germaniei de unde se trăgea şi-n limba 
căreia scria, cele mai bune opere ale noii literaturi, oglindă a însăşi sufletului unui 
popor în plină renaştere națională; noul consul era neamţul Giers. Cît despre 
relaţiile propriu-zise dintre ruşi şi cei cărora Petru-cel-Mare şi Ecaterina a II-a 
le-au vorbit ca unor fraţi creştini uniţi întru ortodoxie, Budberg s-a zorit să ţină în 
faţa boierilor moldavi, un frumos discurs politic, sfătuindu-i să-şi facă datoria 


270 


văzîndu-şi de treburi „fără a se amesteca în cele ale Puterilor în conflict, care-şi 
cunosc şi singure interesul“, politica externă fiind, după părerea lui, o treabă grea?. 

Austria făcuse tot ce i-a stat în putință pentru a împiedica această ocupaţie 
care-i amenința planurile; a propus cu îndîrjire o „înţelegere directă“ şi l-a trimis pe 
lîngă "Țar pe generalul Gyulay pentru a-l convinge să renunțe la o hotărîre 
ireparabilă. Susţinu cu căldură „planul Bourqueney“, prin care Rusia ar fi primit o 
satisfacție publică şi strălucitoare fără a-şi pune în mişcare armata, iar cînd află de 
intrarea ruşilor în Iaşi, se strădui să găsească mijlocul de a-i face să iasă de acolo. 
Renunţarea la planul Buol, cel care părea c-ar putea fi acceptat de Rusia, după 
celebra declaraţie „secretă“ a lui Nesselrod, precum că oricum angajamentele 
asumate nu vor fi duse la împlinire; întrevederea celor doi Împărați la Olmiitz; 
vizitele lui Franz-lIosif şi a regelui Prusiei la Varşovia, urmate de aceea a Țarului la 
Berlin au fost menite să pună capăt conflictului şi să împiedice stabilirea Rusiei la 
Dunăre. Între timp, Turcia declară război şi îl somă pe Gorceacov să părăsească 
Principatele pînă la 24 noiembrie. 

Curtea vieneză nu s-a lăsat descurajată de un fleac şi a propus Rusiei, la 
începutul anului următor negocieri directe purtate prin intermediul ei. 

Venit din partea "Țarului în ianuarie 1854, contele Orlov a fost avertizat că 
Rusia trebuie să renunțe la țările române, chiar dacă ar fi admis instalarea 
austriacilor în Balcani. În februarie, apoi în martie, Puterile maritime au intervenit 
cerînd părăsirea imediată a teritoriului ocupat, în caz contrar lupte crîncene urmau 
a se da în Oltenia aproape de Calafat, cu rezultate destul de defavorabile pentru 
Dannenberg. Asupra acestei evacuări ruşii s-au înțeles cu Austria şi Prusia, la 
Viena, în data de 9 martie. 

Franţa îi oferea deja Austriei Principatele în schimbul libertăţii Italiei şi 
ambasadorul prusac la Londra, Biinsen, reuşea să adauge lotului Franz-losif 
întreaga Basarabie şi teritoriile ce ajung pînă în Crimeea. Paskievitci, bătrînul 
războinic de la 1828 care-şi făcuse de curînd intrarea în Moldova şi consilierul 
strategic al armatei ruse, elveţianul Jomini, erau de părere că trebuie să termine cu 
capcanele acestei perseverente rivale declarîndu-i război. 

Austria răspunse acestor planuri hotărînd să ocupe ea Principatele din care 
spera să nu mai iasă niciodată. 

O ultimă invitaţie a fost adresată Țarului în momentul în care turcii sfătuiți şi 
conduși de englezi respingeau cu putere atacul rus îndreptat împotriva Silistrei (în 
iunie). În numele întregii Germanii a cărei reprezentantă pretindea să fie 
recunoscută şi cu asentimentul clar al Prusiei, Austria cerea eliberarea Dunării pe 
care o stăpînea de douăzeci de ani cu vapoarele sale și care trebuia să devină 
Dunărea germană. În acelaşi timp, pentru a împiedica trupele Puterilor 
occidentale, care declaraseră război Țarului, să intre în acest teritoriu rîvnit din 
mândrie, Curtea de la Viena se arătă plină de atenţii față de Turcia determinînd-o 
să-i acorde dreptul de a-i expulza, la nevoie, pe ruşi din Principate, de a restabili aici 
„ordinea legală“ conform tratatelor, de a-i readuce pe tron pe domnitorii numiţi de 
Sultan amîndoi refugiaţi acum pe teritoriul ei şi de a ţine Moldova şi Valahia sub 
pază bună pînă la încheierea păcii (convenţia de la Boiadschi-Keui; 14 iunie). 

În iulie, rușii au început să se retragă. Cînd a părăsit Iaşiul, Budberg avu 
proasta inspirație să ceară ca armata moldavă să urmeze drapelele Țarului în 

retragere dincolo de Prut; comandantul artileriei, căpitanul Filipescu, refuză să se 
supună acestui ordin ilegal. A fost arestat şi închis în Rusia; 10 000 de soldați ai 
trupelor ruseşti îi înconjurară pe moldoveni şi îi obligară să depună armele, Această 
scenă regretabilă a făcut o impresie puternică în ţară, iar adversarii politicii ruse nu 
întîrziară să exploateze faptul în presa Occidentului. La 4/16 septembrie nu mai era 
nici un rus în Principate. În mijlocul lunii august, austriacii lui Hess și ai lui Coronini 
se prezentaseră pentru a-i înlocui. În septembrie, cele două capitale au fost ocupate 
cu mare pompă. Contemporanii români sau străini au observat însă lipsa totală de 
simpatie din partea populaţiei. 

S-a trecut încet, dar metodic la ocuparea întregii țări pentru prezent, dar şi 
pentru viitor. Domnitorii restabiliți au fost puternic împiedicaţi să ia măsuri ce-ar fi 
tins la restabilirea vechii ordini a lucrurilor, ca şi pentru autonomia națională vizînd 
independenţa. Se încerca din ce în ce mai mult să se reducă rolul turcilor care aveau 
şi ei aici trupe de ocupaţie pe care Hess le trata drept hoarde barbare ce susțineau 
o administrație asiatică. Acordîndu-se guvernului împrumuturi favorabile se 
punea problema creării unui partid austriac; noi căi ferate urmau să lege 
Principatele prin Vîrciorova, Predeal şi Burdujeni numai de Austria. După o 
„protecţie“ binefăcătoare, susținută de o armată puternică, se încerca să se treacă 
prin mijloace economice, la cucerirea morală, după care, anexiunea s-ar fi impus, 
poate, de la sine; ea nu era, de altfel, absolut necesară pentru a face din aceste 
provincii un teritoriu de exploatat în folosul binefăcătoarei Austrii. În broşura sa 
Politica Rusiei și Principatele Dunărene, generalul austriac Ficquemont va dovedi 
că acest drept îi revine numai Austriei care, stăpînind Bucovina şi Transilvania, 
deţine izvoarele rîurilor care udă aceste țări. Şi acest Stat nu mai dorea de acum 
înainte să fie deranjat în deținerea teritoriilor româneşti de aceste idei de 
naționalitate care începuseră să se maturizeze în spiritul tinerelor generaţii de 
români. În orice caz, Rusia trebuia îndepărtată de la gurile Dunării, acest fluviu 
german, chiar şi numai pentru a le da, sub control european, prea îngăduitoarei 
Moldove, mărită acum prin teritoriile basarabene înapoiate de "Țar sau de Turcia în 
descompunere ?. 

Dar victoria Puterilor maritime în Crimeea, cîştigată cu prețul unor atît de 
mari eforturi, a adus, nu la cedarea către Austria a tot ce a mai rămas din teritoriul 
locuit de români pînă la Nistru, ci, în sensul ideilor pe care Napoleon al III-lea nu 
a fost în măsură să le aplice într-altă parte, la formarea unui Stat național român, 
fie el şi numai, într-o primă concepţie a acestei opere, sub forma, unei simple 
confederaţii moldo-valahe, Cu toate eforturile, tergiversările calculate şi întârzierile 
ei diplomatice, Austria a fost nevoită să părăsească terenul, fără a lăsa vreun regret 
acolo unde nici o speranță n-o cheamase. Ea nu lăsă, în afara serviciului telegrafic, 
Chiar nimic care să amintească de şederea de aproape trei ani a armatelor ei pe 
teritoriul Principatelor. 

Dar, agentul austriac la Iaşi, baronul Goedel luptă pînă la capăt împotriva 
ideii de Unire, încercînd să trezească, prin intermediul unei corupții care nu ştia nici 
măcar să fie generoasă, un partid austriac favorabil separatismului moldav. Cu 
Turcia, care visa să reînvie printr-un organism administrativ modern, copiat după 
cel al Imperiului francez, fosta unitate a marii epoci cuceritoare, cu Anglia a cărei 
gîndire politică în privința acestui Orient creştin european încremenise în dogma 

inviolabilității teritoriale a stăpînirilor Sultanului, Austria se dedică unei opere 
negative ce nu-şi putea atinge scopul. Toţi cei care cedînd în fața unor diferite 
motive, s-au străduit să facă imposibilă Unirea românilor sau cel puţin, s-o facă 
imperfectă, găsiră un sprijin în cancelaria mereu intrigantă a Agenţiei. Poarta 
tocmai numise drept caimacam pentru Moldova, cu misiunea de a prezida 
Adunarea, „Divanul ad-hoc“ care trebuia să arate dorința naţiei, pe tînărul grec, 
Nicolae Vogoride, soțul fetei bogatului Conachi şi el interesat în insuccesul partidei 
național-unioniste datorită ambiţiei sale de a purta caftanul „Hospodarilor“. 
Acesta făcu alegeri scandaloase, al căror rezultat trebuia să fie o Adunare în mod 
clar separatistă; desigur, ajutorul său principal a fost Goedel. 

Napoleon al III-lea a cerut anularea rezultatelor acestui fals electoral, 
amenințînd că va rupe relaţiile cu infamul Stat turc pe care voinţa sa îl salvase de la 
ruină; un Divan, care corespundea într-adevăr voinței moldovenilor, a fost ales; 
chiar dacă terenul era definitiv pierdut la Iaşi, la Constantinopol intrigile continuară 
pînă cînd Adunările menite să dea doi domnitori la două țări, s-au înțeles să-şi 
concentreze dorinţele asupra candidatului partidei unioniste moldave, Alexandru 
Ioan Cuza -— fapt împlinit la 24 ianuarie stil vechi, 1859, pe care Europa a fost 
nevoită să-l recunoască în cadrul conferinţei de la Paris, 

Diplomaţia rusă nu avea decît o cale de urmat: să contracareze planurile 
Austriei, să răzbune eşecul agresiunii din 1854, să împiedice viitoare imixtiuni pe 
Dunăre. Dacă toate acestea însemnau susținerea Unirii, favorizarea împlinirii celor 
mai arzătoare dorinţe ale românilor, cu atît mai bine ar fi putut spune. Ar fi 
însemnat într-adevăr, continuarea acelei frumoase politici a secolului al XVIII-lea 
care începea prin a studia cu înțelegere starea de spirit a naţiei pentru a cîştiga 
simpatizanți folosind puterea rusă în realizarea acestui program. Din nefericire, se 
depăşise acest punct de vedere pentru a face prin diplomaţie numai politica acelei 
diplomaţii închistate în interese şi prejudecăţi de castă. În orice caz, nu grecul 
franțuzit de Vasilii era cel ce ar fi putut să-şi amintească de o tradiţie sau să încerce 
niște inovaţii asupra acestui subiect. Or, ceea ce este îndeplinit numai sub impulsul 
unui sentiment negativ împotriva unui al treilea nu creează în mod necesar pentru 
cel care este totuşi obligat, o datorie de onoare. 

De altfel, aceste Principate Unite, această Românie, au fost create ca o 
pedeapsă pentru Rusia, ca un instrument împotriva ambițiilor acesteia în Orient, ca 
un inpediment în calea intereselor ei în zona Dunării inferioare, a Mării Negre şi 
către strîmtorile apelor libere din Sud. De acest lucru îşi dădeau la fel de bine seama 
şi Bucureştiul şi Petersburgul. Ochiul bănuitor al Împăratului francez, paznicul 
invidios pe creaţia sa politică, veghea de altminteri, ca trecutul să fie cu totul uitat 
de cei care erau aleşi să dea românilor un viitor. Și cum reprezentanţii României noi 
erau, de la domnitor pînă la cel din urmă subprefect, elevii — pe cale directă sau 
indirectă — şcolilor liberale din Occident, au acceptat să joace cu plăcere un rol 
care corespundea atît de bine propriilor sentimente. 

Din partea Rusiei deci, care vedea în Statul dunărean unit şi liber in.aginea 
însăşi a înfrîngerii şi umilirii sale, a existat un sprijin acordat călugărilor greci 
care-şi cereau bunurile „secularizate“ de Cuza şi monahilor în frunte cu 
Mitropolitul moldav Sofronie cărora Domnul le impusese o constituție laică. De 
cealaltă parte, guvernul lui Cuza şi domnitorul însuşi aveau relaţii cu Dunin- 

Borkovski şi partidul revoluţionar polon care îl considerau pe suveranul dunărean 
drept unul din principalii lor protectori. Doar atunci cînd un grup de revoluționari 
înarmaţi ai acestei naţii intră pe teritoriul românesc, s-a pus capăt acestei politici 
mult prea compromițătoare; a avut loc o bătălie hotărîtoare la Constangalia, care 
sfîrşi printr-o victorie a trupelor române, mai degrabă jenantă, în multe privințe. 

Deja i se cerea domnitorului ales în 1859 să se hotărască a-şi părăsi poziția 
pentru a face loc în chiar interesul ţării, unui succesor aparținînd vreunei dinastii 
străine, care ar fi oferit mai bune garanții de imparţialitate şi de continuitate. Surse 
demne de încredere afirmă că însuşi Cuza, care nu ţinea deloc la tron după ce-şi va 
fi împlinit actele care-i vor forma în veci gloria cea mai curată: afirmarea Unirii 
româneşti, recunoscută de Înalta Poartă prin persoana sa, expulzarea călugărilor 
greci şi eliberarea economică a țăranilor (oricît de incompletă a fost ea), s-ar fi 
înțeles cu Rusia pentru a numi în locul lui, la timpul potrivit, pe unul dintre ducii de 
Leuchtenberg, Serghei, care avea legături bonapartiste şi se trăgeau prin mamă, 
Marea Ducesa Maria, din Nicolae I. Ori, această apropiere de un guvern autocrat 
era pentru radicali, cea mai mare crimă din partea unui şef de Stat, Domn pe care 
niciodată nu l-au simpatizat. La Paris, terenul fusese de mult timp pregătit pentru o 
schimbare de regim în România: noul conducător al acuzării împotriva lui Cuza 
trebuia să-şi aducă contribuţia. Un complot militar a fost urzit şi datorită toleranței 
indolente şi disprețului arătat față de duşmanii săi, trăsături care-l caracterizau pe 
domnitor, complotul reuşi. Alexandru Ioan I a fost detronat la 11 februarie stil 
vechi 1866; a semnat surîzînd actul de abdicare ce i-a fost prezentat. 

Urmaşul său a fost un prinț german din ramura renană, catolică a familiei de 
Hohenzollern, deşi fiu al unui prim-ministru prusac, Carol I a păstrat prin 
descendența sa franceză, prin femei — o bunică ținea de Murat şi alta de 
Beauharnais — puternice legături cu Franţa şi mai ales cu Napoleonienii reîntorşi 
la putere. Alegerea sa, admisă de regele Wielhelm, tolerată cu ironie de Bismark, 
care nu vedea în asta tocmai un atu al politicii sale, a fost acceptată cu căldură de 
Împăratul francezilor. 

Faptul marcă de la început, caracterul politicii sale. Dacă Alexandru Ioan 
Cuza a fost anti-rus datorîndu-i recunoștință principalului protector, artizanului 
țării sale graţie sprijinului străin acordat Unirii, domnitorul Carol a fost şi el anti- 
rus în primul rînd ca prinț german, dar şi ca rudă prin alianţă și protejat al lui 
Napoleon — neîmpăcat încă cu Rusia căreia îi bănuia intrigile din Orient şi îi 
cunoştea eforturile neobosite de a se elibera de recomandările stînjenitoare şi 
profund umilitoare ale Tratatului de la Paris. 

Rusia a fost, de altfel, pe punctul de a nu legitima prin atitudinea ei cea mai 
recentă această politică. După actul din februarie, o conferință se reunise la Paris 
pentru a lua o hotărîre privind viiorul acestei Romînii a cărei bază legală fusese 
tocmai amenințată de victoria complotului. După cum reiese din explicaţiile 
generalului La Marmora, la acea vreme preşedintele Consiliului italian, a fost vorba 
de a trece Principatele la Austria urmîndu-se vechiul plan de despăgubire pentru 
Italia subjugată; s-ar fi plătit la Dunăre răscumpărarea Veneţiei; Italia ar fi 
consimţit, deşi în silă, Împăratul n-ar fi zis nu, iar Bismark nu ar fi acordat prea 
multă importanţă acestei probleme de troc, a cărei imoralitate nu avea nimic şocant 
pentru conştiinţa lui. S-a mers pînă la a lua în considerare posibilitatea de a numi la 

Bucureşti şi laşi prinți germani deposedaţi pentru ca Franţa imperială să aibă 
ambele maluri ale Rhinului în schimbul bunelor sale oficii în folosul unei paşnice 
înțelegeri generale. 

Rusia păstră o poziţie destul de rezervată. Dar se vede bine că tratatul de la 
Paris o apăsa, că dorea să şteargă orice urmă a înfrîngerii sale printr-o întoarcere la 
vechea stare a lucrurilor în aceasta Românie improvizată într-un moment de 
supremă slăbiciune a Imperiului țarist pentru a o întoarce împotriva viitorului 
național rus. Diplomaţii săi ar fi dorit ca unirea Principatelor să dispară dinpreună 
cu chiar personajul în numele căruia fusese proclamată ca act definitiv de românii 
înşişi, dar fără ca această concepţie să fi fost admisă de Turcia care se înfățişa drept 
proprietar legitim, precum şi de prietenii turcilor. Pe seama influențelor pornite de 
la Petersburg era pusă revolta condusă de Mitropolitul Calinic care însîngeră 
străzile Iaşului în mai 1865, înaintea alegerii noului domnitor, pentru a împodobi cu 
coroana moldavă bietul cap al instabilului Nicolae Roznovanu cel care intrase în 
viața publică precum mai fericitul său contemporan, Bibescu, rostind un discurs 
franțuzesc în fața lui Ribeaupierre aflat în trecere prin Moldova. 

În acel moment politica rusă nu mai era hotărîtă de amintirile romantismului 
religios al unui secol XVIII cu totul uitat, nici de tradiţiile mai apropiate ale 
revanşei personificate de individualităţile aflate în fruntea afacerilor, Gorceacov 
ajuns cancelar atotputernic şi Jomini reorganizator al armatei. În schimb, devenea 
tot mai puternic, acel sentiment de rasă în sensul cel mai larg al cuvîntului, acel 
panslavism cotropitor pornit de la Karamzin şi reprezentat către 1860-1870 de o 
mare parte a diplomaţiei — Ignatiev, ambasador la Constantinopol, era pe de-a- 
ntregul pătruns de el — şi chiar Curtea rusă, cînd opinia publică nu vibra decît la 
povestea suferințelor „fraţilor slavi“, ortodocşi sau nu, religia devenise un punct 
secundar, care trebuiau eliberaţi. Ori, românii care aveau Basarabia retrocedată cu 
vechii ei locuitori români şi noii săi coloni bulgari, dacă nu prin chiar constituirea 
Statului lor, intrau în planul nepăsător negativ al revanşiştilor, fără a face parte şi 
din programul în mod entuziast pozitiv al panslaviștilor. 

Au existat prin urmare, în timpul noii domnii, influențate de vicisitudinile 
politicii franceze faţă de Rusia, misiunea la Petersburg, în 1866, a lui Ion 
Cantacuzino şi a acelei personna grata ce trebuia să fi fost episcopul Melchisedec, 
care păreau a fi ajuns acolo doar pentru a trata situaţia Bisericii române laicizate, 
afacerea pendinte de mînăstirile Basarabiei şi probleme de administraţie limitrofă, 
vechi datorii care se lungeau şi tribunale consulare. A fost apoi un proiect de 
căsătorie între prințul Carol şi Marea Ducesă Maria, fiica lui Alexandru al II-lea, 
proiect abandonat curînd. S-a hotărît o călătorie la Livadia pentru a nu da un 
caracter prea angajat vizitei făcute la Pesta şi Viena care pusese bazele unei 
înțelegeri între români şi interesele maghiarilor reprezentaţi cu finețe seducătoare de 
cancelarul, cu totul austriac în aparență, A ndrassy (1869). Și apoi, nimic. 

Nimic, pînă la revolta Herțegovinei, apoi a Bosniei, care puse din nou pe 
tapet vechea „problemă din Orient“. 

Popoarele peninsulei, sîrbii aflați în prima linie datorită nobilei ambiţii şi 
îndrăznețului spirit organizatoric al prințului Mihail, grecii care visau anexiuni în 
Epir, în Tessalia şi în Creta, bulgarii gata de luptă pentru a se elibera, s-au îndreptat 
de mai multe ori spre români, ca spre un frate mai mare şi vechi binefăcător. Noul 

guvern s-a oprit în privința lor, la simple gesturi de politețe internaţională, tratatul 
încheiat cu Mihail, cu textul condiţiilor secrete încă necunoscut nouă, a fost repede 
uitat. În spatele acestor mișcări Carol I bănuia „partida panslavistă“ şi uneltirile ei, 
iar aversiunea sa față de această partidă „roşie“ l-a făcut pe fostul carbonar 
Brătianu să piardă, pentru un timp, influența avută grație personalității sale 
captivante, asupra unui prinț pe care aproape el îl alesese şi, în orice caz, l-a adus în 
țară. Un guvern conservator în majoritate, cu Dumitru Ghica la conducere, a fost 
cel care, în 1869, a încheiat pentru a-şi asigura cel puţin un sprijin în străinătate, 
pactul necesar probabil la acea oră, dar fatal prin urmările sale, chiar imediate, cu 
dualista Austrie formată în 1867. Se vede că domnitorul căuta un sprijin împotriva 
dificultăților interne şi externe, în protecția comună a Franţei, Angliei şi a Prusiei 
care ar fi rezolvat într-alt fel această problemă a Orientului”. În 1869, Parisul îi 
indicase Viena şi cercurile politice maghiare ca urmînd o politică orientală care era 
şi a Franței. Prima condiţie pentru a se putea înțelege cu noii prieteni cu care era 
nevoit să se obişnuiască era aceea de a se abține de la orice amestec în afacerile 
Transilvaniei”. 

La Viena exista convingerea de a se fi angajat definitiv cu Romînia, care se 
aştepta la relații de bună vecinătate, posibile după părerea conducătorilor ei, dacă 
cele două părți se menţin „pe terenul dreptului şi al respectului reciproc“ %, 
Diplomaţia austriacă nu mai avea decît o grijă: să întreţină sentimentele de 
nesiguranță bănuitoare a prietenilor români față de Rusia. Asta s-a văzut bine în 
1870, cînd ţara a trăit câteva luni cu teama unei eventuale traversări a Prutului de 
către ruşi, ceea ce determină guvernul conservator care urma sfaturile perfide ale 
Cabinetului de la Viena, să facă turcilor propuneri de alianță şi chiar să permită ca 
armatele Sultanului să treacă Dunărea şi să admită concursul trupelor române fie şi 
sub ordinele unui paşă oarecare”, 

Erau nevoiţi s-o facă întrucît dacă ar fi fost să se ia după Andrassy care făcea 
pe sfîntul, Gorceacov era hotărît nu numai să invadeze teritoriul românesc, dar și să 
distrugă Unirea din 1859 întorcînd Principatele la anterioara lor existență politică 
mereu amenințată, Dimpotrivă, Austria nemulțumită de a fi făcut din existența şi 
libera dezvoltare a naţiunii române cuprinsă între frontierele noului Stat, una din 
preocupările politicii sale, era dispusă chiar la a-l consolida dîndu-i lui Carol I şi 
guvernului său, cu asentimentul Europei, mijlocul de a-şi învinge dificultățile 
interne prin schimbări constituționale devenite necesare. În mişcarea republicană, 
revoluționară de la Ploieşti, ce ar fi permis să se scape de un domnitor prusac, se 
putea semnala, dincolo de fapta criminală a „roşilor“ radicali, influența 
„panslavismului“ mereu la pîndă. 

Asigurat pe această parte de angajamentul din 1869, Andrassy putea să-şi 
îndrepte deci atenţia spre Balcani pentru a relua acea politică din 1854 care fusese 
pe punctul de a-i da lui Franz-losif, stăpînirea peninsulei şi a „Dunării germane“ pe 
deasupra. : 
în 1874, legătura căilor ferate cu Austria a fost stabilită împotriva opiniei 
publice, iar în 1875, austriacii încheiau o convenţie cu Turcia privind lucrările 
necesare pentru a deschide Porţile-de-Fier navigației pe Dunăre. România protestă 
vorbind de drepturile sale de suveranitate asupra teritoriului. Cu toate acestea în 
acelaşi an, diplomaţia vieneză reuşi să-i smulgă României adîncjignită de atitudinea 


276 


austriacă, prima convenţie comercială în care multe clauze făceau posibilă aservirea 
economică a ţării, dar exista satisfacția de a fi fost recunoscută ca Stat, în pofida 
arogantelor pretenţii ale Turciei, avînd dreptul de a încheia cel puţin astfel de 
convenţii pe care însăşi Poarta le îngăduise, apărînd în acelaşi timp tratatele, în 
actul de recunoaştere a domnitorului Carol. Dar asta nu l-a împiedicat pe Bismark 
să aşeze din nou Romînia în limitele suveranităţii Sultanului atunci cînd amenință 
guvernul român că se va adresa acestuia dacă se mai întîrzia cu plata despăgubirii 
acţionarilor germani în lovitura căilor ferate reuşită, în această bună țară credulă, 
de escrocul Strousberg, acel evreu de origine germană eşuat mai tîrziu într-o 
închisoare rusească. 

Revolta Bosniei şi a Herțegovinei izbucni în 1875. Aceste două provincii erau, 
fără îndoială, strivite de dări, dar administraţia turcă n-a fost niciodată considerată 
drept o formă oficială de abuz. Erau aici destule motive de revoltă, fără a mai socoti 
uneltirile trimişilor sîrbi care visau o Yugoslavie independentă, dar cele cîteva mii 
de țărani, adunaţi la întîmplare, sub comanda unui oarecare aventurier sau a 
vreunei căpetenii autohtone, n-ar fi putut cîtuşi de puţin rezista timp de doi ani fără 
un sprijin străin puternic şi permanent. 

Acesta a fost căutat, bineînţeles, în „panslavism“. Turcii publicară la Pesta un 
volum de documente pentru a dovedi că imboldul venea din Rusia. Marele vinovat 
era Ignatiev cel care vorbea despre „autonomia sau anatomia“ ce trebuie impusă 
Sultanului. Dar oricine îşi dă seama de starea armatei ruse din acel moment şi chiar 
de puţina unitate ce domnea în activitatea diplomatică va recunoaşte că ar fi trebuit 
să se adreseze într-altă parte. 

Ori, toate indiciile o desemnează pe noua Austrie care încerca încă o dată să 
scape de presiunea unei preponderențe maghiare prea exclusive. Deja în 1873 
tînărul prinț Milan fusese adus la Livadia înainte de a-şi fi vizitat suzeranul turc la 
Constantinopol; a fost atras şi la Viena, în aceleaşi împrejurări. Expoziţia 
Universală i-a oferit un pretext pentru a se sustrage datoriei de politeţe față de 
Sultan. Sub un alt pretext, acela de a-şi vedea de sănătate într-o stațiune balneară 
din Occident, prinţul făcu, în 1874, a doua călătorie la Viena, după ce naţia îi fusese 
indignată de lipsa de atenţie arătată conducătorului ei în timpul călătoriei în Turcia. 
Guvernul sîrb fu nevoit să lase puterea pentru a se plînge Curţii Imperiale, însă 
atunci cînd a fost vorba de un tratat comercial cu Serbia, Austria îl amînă cu dispreţ 
pentru un viitor mai îndepărtat de parcă ar fi fost vorba de a-i face un hatîr micului 
stat danubian. Jurnalul „Politik“ vorbea deschisîn acea vreme de intenţia Vienei de 
a întemeia o nouă Yugoslavie, alta decât cea visată la Belgrad, un Stat pan-sîrb sub 
suveranitatea unui arhiduce-rege, fie şi cu preţul de a-i permite Rusiei să facă la fel 
în Bulgaria. i 

La 2 aprilie a anului următor, împăratul Franz-losif, care înfruntase 
împotrivirea sîrbilor din principat, începu o călătorie în Dalmația cu semnificaţie 
total diferită de vizitele făcute în propriile-i posesiuni. Dorea să-l prezinte 
veneraţiei Balcanilor pe viitorul lor suveran creştin, Țarul lor de nuanță 
occidentală, care venea să înlocuiască influenţa celuilalt Țar oriental care întârzia să 
ia parte la opera lor de eliberare. Milan nu a fost invitat la festivitățile de la Cattaro 
şi toate atenţiile cu un caracter deosebit de măgulitor s-au îndreptat asupra 
tînărului prinț de Montenegro şi către reprezentantul domnului României care a 

fost uimit de atîta cinste. „Sînt mulțumit de România. — binevoi să-i spună Franz- 
Iosif acestuia din urmă — Păşiţi pe calea cea bună şi stabilitatea pe care o datorați 
prințului va fi mereu cel mai sigur garant al progresului. Avem multe afaceri între 
cele două ţări, dar acum sînt asigurat. Lucrurile merg rău în Serbia. Skupcina este 
compusă din ignoranți. Serbia nu are bărbaţi. Sînt foarte mulțumit de prințul de 
Montenegro. E un om respectabil“?. 

Cîteva luni mai tîrziu, răscoala izbucni printre acei creştini care erau vecini 
imediaţi ai posesiunilor austriace. Consulul austriac s-a implicat deîndată în 
problemă oferindu-se să medieze. Generalul Rodich făcu în aşa fel încât răsculații 
să nu se afle vreodată fără arme, fără muniţie sau lipsiţi de alte mijloace. Și la rîndul 
său, Andrassy a ţinut în loc timp de doi ani, Europa întreagă cu planul ei de 
reformare a Turciei, dorind ca Viena să-i acorde acesteia noua carte a existenţei 
sale politice pe care ar fi salvat-o nu fără a fi răsplătită într-un fel ce poate fi 
întrevăzut. „În genere, aici se crede — scria trimisul român la Belgrad, la data celei 
de-a treia plecări a lui Milan spre Viena pentru a-şi celebra căsătoria, în sfîrşit iertat 
de viitorul Împărat al întregului Balcan — că Austria este autoarea intrigilor din 
Herţegovina unde caută să profite“. 

În acest timp, Rusia oficială păstra o poziţie de expectativă aproape timidă. 
Doar Ignatiev continua o politică ce-i reprezenta mai mult propria-i persoană şi 
servea mai degrabă ambiţiei de a părea el stăpîn pe situaţie. De la Petersburg, nu 
s-au trimis niciodată Romîniei alte sfaturi în afara celor de a avea răbdare. 

În 1874, Stremoncov, şeful Departamentului asiatic, primindu-l pe Gheorghe 
Filipescu, trimisul domnitorului Carol, — şi a fost acceptat în această calitate, cu 
toate violentele proteste din partea turcilor — îl asigura pe acesta că Rusia nu-i 
consideră pe români drept niște curcani care sunt îngrășaţi pentru a face din ei 
bucate mai gustoase şi că ea nu a avut niciodată intenţia unei anexiuni. Orice 
mărire a teritoriului — a adăugat acesta — nu poate fi decît fatală Imperiului, 
Nici o guvernare n-ar îndrăzni să-și asume această responsabilitate... În ceea ce 
privește România, ea a fost mereu obiectul unei dezinteresate bunăvoinţe din 
partea Rusiei. 

Proiectul A ndrassy şi zarva cu care a fost însoțit de o diplomaţie iubitoare de 
înscenări nu provocară nici o invidie. Cînd a fost nevoie să se aprobe dorința 
Angliei de a-l salva cu orice preţ şi împotriva oricărui duşman — începînd 
bineînţeles, cu panslavismul — pe vechiul ei client, Cabinetul de la Petersburg 
admise şi acele conferinţe de la Constantinopol, în care Salisbury, delegat cu toată 
importanţa pentru a reprezenta interesele țării sale, trebuia să joace rolul principal 
scăpat pe moment de pacificatorul austriac. Dar Mihdat Paşa luă şi el parte şi aduse 
la cunoștința participanţilor care lucrau inutil la opera lor laborioasă, acea 
Constituţie otomană care elibera Turcia de obligaţiile asumate, în timp ce 
populaţiile ei nu erau considerate factori într-un regim de libertate, fiind reduse la 
a invoca filantropia coreligionarilor creştini. Rusia îi lăsă în pace şi părea dispusă să 
prelungească nişte negocieri care ar fi împiedicat, poate, întîrziat desigur, ruptura. 

NOTE 


1. Acte și fragmente, II, pag. 562. 

2. Austria pretindea că Rusia dorise să o compromită prin această trecere a domnitorului fugar; Acte 
şi fragmente, pag. 531. 

3. Hurmuzaki, X, pag. 575 şi urm. 

4. Ibid,, pag. LXXII şi urm. 

5. Ibid,, pag. LXXII-LXXIV. 

6. Acte și fragmente, II, pag. 664. 

7. Ibid,, pag. 687. 

8. Hurmuzaki, X, pag. 397. 

9. Ibid,, pag. 439. 

10. Ibid., pag. 445 şi urm. 

11. Drăghici, Istoria Moldovei, II, pag. 172-173. 

12. Ibid., pag. 175-176. 

13. 'Ibid., pag., 178-179. 

14. Drăghici, op. cit., pag. 188-189. 

15. Vezi, despre Strilbițki studiul dlui Emile Picot, în „Melanges de Ecole des langues orientales 
vivantes“ şi despre Paisie, N. Iorga, Istoria literaturii române în secolul al XVIII-lea, Il, pag. 390 şi 
urm. 

16. St. Berechet, în „Neamul Românesc literar“, anul 1910, pag. 713 şi urm. 

17. EI îl cita şi pe Milescu, dl. St. Berechet ne semnalează în „Vierstnik Evropy “anului 1828 procesul 
pentru această cupă de aur chinezească despre care vorbeşte Neculce. 

18. Vezi, N. Iorga, Histoire des relations entre la France et les Roumains, pag. 115 şi urm. 

19. Calendarul „Neamului Românesc“, anul 1917, pag. 104 şi urm. 

20. Cf. şi revista „Drum Drept“, anul 1913, pag. 37, şi urm. editată de N. Iorga. 

21. Drăghici, opcit., pag. 184-185. 

22. Ibid., pag. 215-216. 

23. Drăghici, op. cit., pag. 242. 

24. Vezi, N. Iorga, „Politica Austriei față de Unire“, în „Analele Academiei Române“, XXXIV, pag. 
835 şi urm. 

25. Politica externă a regelui Carol, pag. 54-55. 

26. Ibid, pag. 60 

27. Ibid., pag. 78. 

28. Ibid., pag. 88 şi urm. 

29. Ibid., pag. 117, nota 1. 


[1] La 20 octombrie 1827 a avut loc bătălia navală de la Navarino, în sudul Peninsulei Moreea, 
unde flota anglo-franco-rusă, a distrus flota turco-egipteană. 

(2] Dionisie Lupu a fost Mitropolit al Țării Româneşti între anii 1819 —1823, păstoria sa 
întrerupîndu-se prin refugiul său de la Brașov din cauza mișcării conduse de Tudor Vladimirescu. 

[3] Grigorie din Căldărușani, mare traducător, a fost numit în 1823 Mitropolit al Țării 
Românești în locul lui Dionisie Lupu care nu dorea să-și pericliteze cu nimic viaţa prin părăsirea 
refugiului braşovean. Noul mitropolit Grigorie a păstorit până în anul 1829 când a fost scos de ruşi şi a 
revenit mitropolit între anii 1833-1834. 

[4] Karamzin, Nicolai Mihailovici (12. XII, 1766 —3. VI. 1826), scriitor, istoric, publicist, unul 
dintre făuritorii limbii literare ruse şi promotor al sentimentalismului în literatura rusă (Scrisorile unui 
călător rus, 1791-1792). Karamzin a fost un adept convins al absolutismului luminat, al şerbiei şi 
adversar al decembriştilor. Între anii 1816-1826 a elaborat lucrarea monumentală Istorie a statului rus, 
în 12 volume, în care tratează evoluţia istorică a Rusiei din cele mai vechi timpuri pînă în anul 1611. În 
această lucrare autorul se ocupă şi de istoria Moldovei, acordînd atenţie etnogenezei moldovenilor şi 
relaţiilor moldo-ruse din secolele XV-lea şi al XVI-lea. Deşi, autorul a folosit pentru documentarea sa, 
în afara vechilor letopiseţe rusești. şi tratatul lui Dimitrie Cantemir „Descriptio Moldaviae“, puncul său 
de vedere rămîne tibutar ideologiei ţariste care trebuia să-şi justifice raptul teritorial săvîrşit asupra 
Moldovei. Astfel, în pofida evidenţei adevărului istoric, prin acest tratat asistăm la începuturile 
falsificării istoriei, metodă care, din păcate, a fost adoptată de majoritatea istoricilor rușisau sovietici şi, 

în special, de servitorii ideologiei moscovite de la Chişinău. Karamzin este unul dintre teoreticienii 
panslavismului. 

[5] Hrisoverghi, Alexandru (27. II, 1811, laşi — 9. II]. 1873, lași), poet. S-a născut într-o familie 
de greci veniţi în Moldova şi menţionaţi în documente încă din vremea lui Dimitrei Cantemir. A primit 
o instrucţie corespunzătoare, începînd să înveţe greaca veche cu un dascăl din Chişinău, unde familia sa 
se refugjase în anul 1821 și a continuat tot în grecește la Iași între anii 1824-1827. Singura sa poezie 
apărută în timpul vieţii a fost în anul 1834 şi s-a intitulat Ruinelor cerății Neamţu. Moare tînăr, în vîrstă 
numai de 26 de ani, de tuberculoză osoasă, regretat de multă lume întrucît în jurul său se crease deja o 
legendă a unui poet frumos ca un Adonis, îndrăgostit ca un romantic, de o prea frumoasă Catinca, 

[6] Ivan Kaidanov, Istoria imperiii rasiene, traducere în limba română de Gheorghe Asachi, a 
apărut la lași, 2 volume, Institutul Albinei, 1832-1833. 

[7] Nifon, Mitropolit al Ţării Româneşti în perioada 14 septembrie 1850-5 mai 1875. 

[8] La 19 aprilie — 1 mai 1849 s-a semnat convenţia ruso-turcă de la Balta Liman, prin care s-a 
stabilit în plan diplomatic înfrîngerea revolţiilor de la 1848 din țările române şi se prevedea: domni 
români numiţi pe 7 ani de către Sultan, desființarea Adunărilor Obşteşti şi înlocuirea lor cu Divanuri 
legislative, cu membri de drept şi numiţi de Domn, precum şi ținerea sub ocupaţie militară ruso-turcă a 
Principatelor române petnru „a reprima orice mişcare insurecțională“. Au fost numiţi Domni: Barbu 
Ştirbei în Țara Românească şi Grigore Alexandru Ghica în Moldova. 

CAPITOLUL XI 
RUSIA ȘI INDEPENDENȚA ROMÂNEASCĂ 


În acest interval de timp, diplomaţia rusă nu a avut nici un contact cu 
Romînia, ale cărei guvernări — conservatoare, conduse de Lascăr Catargi sau de 
generalul Florescu, apoi mixtă şi, în cele din urmă liberală, din iulie 1879, sub 
preşedinţia lui Ion Brătianu — şi-au exprimat cu fiecare prilej hotărîrea fermă de a 
continua „o politică de neutralitate“ — de parcă tratatul de la Paris îndărătul căruia 
se tăcea chitic, ar mai fi existat!; „cea mai strictă neutralitate“ pentru ca țara să 
formeze un „teritoriu impenetrabil acțiunii rînd pe rînd predominante a diferitelor 
Puteri străine“ !. La 4/16 ianuarie, s-a ajuns pînă la a promite că se va porni 
împotriva Rusiei, dacă aceasta ar avea de gînd să încerce o nouă ocupaţie. 

În luna iunie, Mihail Kogălniceanu, devenit pentru trei luni ministru al 
Afacerilor Externe, în termeni dintre cei mai amabili nu-i cerea Turciei decât 
talvegul Dunării drept frontieră, o soluţie echitabilă în problema insulelor Dunării 
şi recunoaşterea, sub toate aspectele şi cu toate drepturile, a personalităţii politice 
a acestei noi Românii privită de oamenii de stat de la Constantinopol cu ochii lui 
Mahomed al II-lea sau ai lui Soliman-Magnificul. Românii își declarau, fără 
îndoială, simpatia față de aspiraţiile de libertate care îi împingeau la revoltă pe 
vecinii din sud, dar se simțeau străini prin limbă, prin sînge şi prin spirit de 
neamurile care locuiesc în Turcia. Asupra acestui punct guvernele şi Camerele 
celor două partide erau de aceeaşi părere, cît despre domnitorul împătimit, ca şi 
contemporanii săi din Germania, de glorie şi de nobila dorință de a conduce 
destinele unei națiuni independente şi libere să-şi urmeze singura cale hărăzită de 
soartă, aceasta nu-şi exprimase încă vreo părere?. 

Andrassy aplaudă cu căldură această politică, ce nu mai era aceea a slavilor 
balcanici, pe care-i trata cu dispreţ în barbarul lor neastîmpăr. Le reaminti 
prietenilor săi români că situaţia lor actuală era datorată unei acţiuni prudente dusă 
pe singurele căi ale păcii. Declarînd sus şi tare că nu se teme de aspiraţiile 
iredentiste românești întrucât națiunea maghiară rămînea în orice caz superioară, 
recomanda cea mai mare prudență mai ales în privinţa relaţiilor cu Rusia aflată 
mereu la pîndă. Şi în schimb, Kogălniceanu însuşi făcea să se întrevadă posibilitatea 
de a valorifica în viitor, interesele reciproce ale Romîniei și ale Ungariei printr-o 
formă de confederație oarecare?. 

Și dacă spre sfîrşitul administraţiei sale, Kogălniceanu — cel care, dintre toţi 
oameni de Stat români, avea, de altfel, ideile cele mai clare și mai juste asupra 
politicii ruse — avu curajul de a declara că țara sa nu poate totuși să-și ascundă 

preocupările și simpatiile pe care i le trezește starea cîtorva provincii din Turcia 
şi că el detestă acele cruzimi bulgare, denunțate, după cum se ştie, de Gladstone în 
Parlamentul englez, că el nu consimte la a păstra o tăcere care l-ar face complice al 
acestor crime hidoase care se înfăptuiesc aproape de ușa sa“, gestul său a fost 
dezaprobat în public, atît de preşedintele Consiliului din care făcea parte, cât şi de 
Brătianu însuşi, care îl înlocui 5. Oprind trecerea cetelor bulgare, Romînia se 
resemna să rămînă impasibilă, scrupulos preocupată doar de neutralitatea ei, în 
timpul acelui război dintre Serbia şi turcii care au ieşit, sub ochii români plini de 
compătimire, învingători $ 

Însă, Rusia populară nu dorea să admită masacrarea fraţilor săi balcanici şi 
prăbuşirea acelei idei slave care pusese stăpînire pe toate spiritele. Nu vom rămîne, 
spunea cu tărie Sfîntul-Sinod, cu teama în suflet și brațele încrucișate, privitori 
indiferenți, ci vom arăta noi lumii civilizate că în afara Rusiei oficiale, mai există 
o Rusie mai puternică, adică Rusia dreptcredincioasă, care în lupta împotriva 
Semilunii nu S-a dat niciodată înapoi din fața jertfelor care sunt demne de 
învățăturile și povețele lui Christos Mîntuitorul ”. "Ţarul a fost nevoit să dea 
satisfacție revoltatei opinii publice, vorbind în luna august, la sfîrşitul unor mari 
manevre, despre onoarea Rusiei neştirbită încă, al cărei păstrator este, adăugînd că 
dacă această onoare va fi atacată, armata își va face datoria, după care îşi 
îmbrățișă fratele, pe Arhiducele Nicolae, mai mulți generali făcînd la fel între ei?. 

În luna precedentă, Alexandru al II-lea se întîlnise la Reichstadt [1] cu Franz- 
Iosif, împăratul austriac Unul renunţînd la orice speranţă asupra Serbiei, celălalt la 
orice pretenţie de a domina Constantinopolul; amîndoi s-au înţeles tacit să renunțe 
la bazele tratatului de la Paris”. Cît despre țările care vor servi noii stări de fapt, o 
conferință a Puterilor garante trebuia să hotărască cele pe care le-au văzut ocupînd 
un loc la Constantinopol. În acest timp, domnitorul Carol era de părere că cedarea 
Bosniei şi Herțegovinei către Austria îi va oferi Dalmației acel hinterland de care 
avea nevoie”. 

Curînd după întîlnirea lor, în septembrie, Țarul însuşi îi cerea Austriei, o 
cooperare diplomatică de care avea nevoie şi, pentru a nu fi bănuită că ar avea alte 
obiective egoiste, punea în perspectivă, dacă totuşi nu şi-ar fi atins scopul, problema 
unei ocupări comune a teritoriilor musulmane cele mai apropiate: Bulgaria, pe de o 
parte, Bosnia şi Herțegovina, de cealaltă“. De cîteva luni, generalul rus Cernaiev în 
fruntea voluntarilor săi fiind deja nu numai colaboratorul Serbiei, dar şi cel care le 
conducea operaţiunile militare îl proclamase pe bietul prinţ învins, rege al marii 
Serbii independente. (5/17 august). 

Chiar atunci, în septembrie, România însăşi, fără să fi avut alt motiv în afara 
refuzului turcilor de a negocia cu „ocîrmuirea“ Principatelor — fiind „ocupați cu 
lucruri mai importante“ * — se adresă Rusiei. Însoțit de colonelul Slăieanu, ministrul 
de război, Brătianu s-a dus la Livadia. 

Dar această călătorie nu avea în vedere intrarea Principatelor într-un război 
ce putea fi, în raport cu pregătirile, început dintr-o clipă într-alta, iar cancelarul 
Gorceacov le-a recomandat românilor doar să evite aparențele şocante ale unei 
neutralități favorabilă mai degrabă turcilor. Dar, tratatul de la Paris fiind sacrificat 
de Austria şi de aliata acesteia, Prusia, românii se temeau ca Basarabia retrocedată 

să nu fie în pericol, aşa cum fuseseră informaţi din cele mai multe părţi, de a fi 
pierdută “. 

Acesta va fi de acum înainte punctul capital în contactele dintre diplomaţiile 
celor două țări care nu se cunoșteau deloc şi care păreau a nu avea nimic să-și 
împărtășească într-un moment de criză atît de important pentru viitorul lor 
reciproc. Romînii nu erau frați slavi precum sîrbii şi muntenegrenii, nici petiționari 
acoperiţi de sîngele martiriului lor ca bulgarii, ca urmare au fost trecuţi chiar în 
rîndul indiferenţilor, unde se aflau de mult și grecii, deşi erau ortodocşi şi vecini. În 
ce-i privea pe diplomaţi, unii căutau să se asigure că după un război victorios vor 
lua Basarabia meridională, în timp ce alții, românii, îşi îndeplineau datoria oficială 
şi patriotică încercînd să-i împiedice. 

Să-i împiedice prin orice mijloace, chiar prin cel al prieteniei, al alianţei, 
al colaborării împotriva Turciei, al renunţării, în cele din urmă la politica 
austriacă spre care în cele din urmă se întoarseră totuși pentru un schimb de 
amabilități. 

Aceasta a fost, dacă se face excepţie de nerăbdarea militară a domnitorului 
Carol, al cărui orgoliu adesea rănit de turci, fierbea, sensul pur negativ al intrării 
Romîniei în acţiune, iar caracterul pur negativ al acestei intervenții trebuia să fie 
influențat de acesta, făcînd să se termine printr-o ură sinceră o colaborare care-și 
avea originea chiar în neîncrederea reciprocă. 

În luna decembrie încă se mai purtau negocieri la Londra privind 
neutralitatea Romîniei, pe care Europa divizată şi incapabilă de orice acţiune 
comună, ar fi garantat-o ca pe aceea a Belgiei pe atunci fericită; cel care a fost 
însărcinat cu purtarea tratativelor, loan Ghica, fost prinț de Samos, era anglofil şi 
mai ales prieten al turcilor, vechi şi declarat adversar al politicii ruse în Orient. 
Anglia răspunse făcînd ca totul să depindă de hotărîrea acelei conferințe de la 
Constantinopol pe care o considera creaţia sa, principala modalitate de acțiune 
pentru a salva Turcia de la ruina iminentă. 

Cît despre Austria, cîteva săptămîni mai tîrziu, Andrassy, în ciuda 
angajamentelor luate față de Rusia, recomandă României să nu se compromită cu 
această Putere; dacă, în caz de trecere a Prutului de către armatele Țarului, aceasta 
consimte să-şi retragă mica sa armată în Oltenia, în apropierea graniţei cu Austria, 
i se va garanta nu numai situația actuală, dar şi îndeplinirea parțială a doleanțelor 
sale atît de modeste. (nota din 17 decembrie, stil vechi'*). Rusia oficială nu făcu 
nimic pentru a contracara această acțiune. Doar Ignatiev a încercat să acționeze, 
dar numai în direcția propriilor sale planuri. În noiembrie, unul din funcționarii săi, 
di Nelidov, venea clandestin la Bucureşti pentru a îndeplini aici o misiune care 
urmărea să stabilească condiţiile în care vor trece armatele imperiale, în caz de 
război, prin ţara care nu era considerată altceva -— şi nici nu se dorea — decât un 
teritoriu oarecare. I s-a cerut o împuternicire clară care a trebuit mult timp 
așteptată. 

Domnitorul nu dorea câtuşi de puţin să-și dea asentimentul la un act care 
n-ar fi acordat de la început garanţii împotriva planurilor care se puneau pe seama 
Rusiei. Domnul Nelidov se lăudă, în memoriile sale, recent publicate, că a încercat 
să adoarmă aceste prejudecăţi, împărtășite de Brătianu însuşi, introducînd în 
această garanţie, pe care a fost nevoit să o accepte, o turnură a frazei care nu angaja 

decît sub singurul raport al misiunii sale, trecerea trupelor ruseşti: dacă urmare a 
acestei treceri, Turcia singură încerca să dea atenţie inviolabilității teritoriului 
românesc, Rusia își va asuma răspunderea de a o respecta '5. Numai după 
notificarea făcută guvernului despre Constituţia otomană care considera Romînia 
şi pe domnitorul ei drept un simplu conducător al unei provincii privilegiate, a fost 
luată o decizie şi, datorită intervenției trimişilor speciali ai Arhiducelui Nicolae, 
convenţia a fost semnată de cele două părţi”. 

A mirosit Austria aceste negocieri? Trebuie să vedem influența acesteia în 
trimiterea unui emisar turc la Bucureşti, a cărui sosire o urma îndeaproape pe cea 
a lui Nelidov '%? În orice caz, ea era prea interesată de conferințele de la 
Constantinopol, începute la 11/23 decembrie [2], pentru a mai cere şi alte garanţii 
guvernului român, în afara asigurărilor formale ce i-au fost date în mai multe 
rînduri. 

Cînd documentul lui Midhat, „fapt împlinit“, închise şedinţele într-un mod 
mai degrabă ridicol pentru reprezentanți Europei, Rusia nu se grăbi să declare acel 
război cu care amenințase dacă lucrurile nu-şi urmau cursul normal. S-a lăsat 
convinsă mai ales de Austria să tolereze o experimentare a rezultatelor acestei 
Constituţii. Abandonează Serbia, nemulțumită de a nu fi pierdut nimic prin tratatul 
din 28 februarie 1877, şi Muntenegrul care, mai mulțumit, se încăpățînă să lupte mai 
departe. Dar nu a putut consimţi să ordoneze demobilizarea cerută şi, în martie 
1877, Gorceacov declară că problema intrase într-o „nouă fază“. Misiunea lui 
Ignatiev la Londra şi Viena nu a avut succes: Andrassy îi răspunse cu răceală că 
„încă nu e timpul de a se pronunţa“ ». 

Diplomaţia rusă se arătă şi de aceasă dată supusă. Pentru a trece la 
demobilizare nu aştepta numai o pace convenabilă cu Muntenegru şi sosirea acelui 
ambasador turc la Petersburg cu care să se negocieze soarta creştinității orientale 
ce nu putea fi abandonată fără nici o garanţie asupra viitorului acesteia. Dar, la 9 
aprilie, Savfet-Pașa, îmbătat de speranţa unei revanşe, a izbînzii unei Turcii cu totul 
noi, răspundea cu hotărîre că țara sa nu poate accepta acel protocol de la Londra 
încheiat fără participarea ei. Muntenegrul trebuia să se recunoască parte integrantă 
a Imperiului, iar în ce priveşte demobilizarea, Rusia era cea care trebuia s-o 
înceapă. Înalta Poartă, înarmată cu această măreață Constituţie, nu accepta nici 
interesul comun din partea Europei, care nu are a se amesteca în treburile ei, 
creștinii nemaiformînd de acum încolo decît o parte a unui singur corp politic. 

Aceste cuvinte anunțau războiul. Printr-o declarație dată la 7 aprilie, stil 
vechi, Gorceacov îi informa pe reprezentanţii Rusiei din străinătate. Între timp, la 
4 aprilie, o convenţie de trecere fusese totuşi încheiată cu România, Kogălniceanu 
fiind la conducerea Ministerului Afacerilor Străine. 

În preambulul cu conţinut politic se insista, conform dorinței arătate poate de 
oamenii de Stat români, că lansîndu-se într-o acţiune îndrăzneață şi riscantă, nu 
doreau să renunţe la această fortăreață diplomatică a tratatului de la Paris, pe care 
se încăpățînau să o mai considere inexpugnabilă în privinţa intenţiilor Europei față 
de Turcia; Rusia se înfățişa ca intervenind în numele Puterilor, doar cu scopul de a 
asigura o soartă mai bună creştinilor supuşi Sultanului incapabil să-i apere 
împotriva persecuțiilor venite din partea mahomedanilor. Garantînd drepturile 
politice ale statului român, aşa cum decurg acestea nu numai din tratate, dar şi din 

propria lui Constituţie, se păstrează şi actul redactat de Nelidov referitor la garanţia 
asupra teritoriului basarabean evitîndu-se totuşi a-l desemna clar şi precis. Cu toată 
această parte inițială, cu caracter mai elevant, documentul nu era un tratat ci o 
simplă convenţie încheiată, nu între două State ci numai între două „guverne“. În 
momentul în care îşi asuma rolul de mandatar al Europei, Rusia nu mai putea 
debuta prin a viola clauzele convenției şi recunoscu, în prealabil, o independenţă pe 
care Parlamentul român o proclamă imediat, la 10 mai, stil vechi, creînd la rîndul ei, 
un nou „fapt împlinit“, favorabil intereselor țării. 

Armatele ruse se găseau de acum pe teritoriul românesc. În ciuda afişării unei 
neutralități care n-ar fi fost ştirbită de trecerea trupelor țariste, îngăduită evident de 
nevoie, trebuia să se ajungă totuşi la o înțelegere de colaborare cel puţin în privința 
apărării României împotriva unei tentative de intervenţie din partea turcilor, 
Turcia cerînd în mod expres domnitorului să coopereze cu seraskierul Abdul- 
Kerim”%. A crede că o armată străină poate traversa pur şi simplu teritoriul unei 
națiuni independente, dispunînd de o armată capabilă şi dornică de a-şi arăta 
vitejia, fără a avea nici un contact cu cealaltă, este posibil pentru un distingo 
diplomatic, dar nu şi pentru realitatea faptelor. Şi apoi, dacă armata rusă, a cărei 
pregătire insuficientă deveni curînd un fapt evident, nu reușea să-şi îndeplinească 
misiunea, dacă va fi silită să părăsească acest pămînt otoman pe care se grăbise să- 
l atingă prin Măcin, în Dobrogea şi prin Zimnicea, în Bulgaria, duşmanul care, 
inevitabil, o va urmări, s-ar fi oprit la hotarele unei independenţe nerecunoscute de 
Europa şi proclamată în clipa în care, prin proclamația din 7 aprilie, s-a săvârşit în 
realitate un act de provocare față de Poartă? 

Cercurile militare ale ambelor părții îşi dădură seama imediat de necesitățile 
situației. Domnitorul Carol, care a trebuit convins să nu se ducă la Chişinău“, nu 
era, din motivele deja arătate, singurul doritor de o colaborare; Arhiducele Nicolae, 
comandantul suprem era de aceeaşi părere. Generalii ruşi au fost sărbătoriţi oficial 
de către domnitor în imediata apropiere a Capitalei sale, în timp ce tunurile turceşti 
începuseră bombardarea Brăilei şi a Olteniţei, anunțînd parcă o apropiată trecere a 
trupelor Sultanului şi a cetelor de başibuzici care se strecurau pe teritoriul 
românesc pentru obișnuitele lor isprăvi de jaf şi masacru. Se mai vorbea încă despre 
această neutralitate pe care Turcia o numise deja trădare, în ziua în care Carol ] îl 
vizită pe Arhiduce la Ploieşti şi chiar atunci cînd împăratul Alexandru îşi făcea 
intrarea în Bucureşti ca invitat al domnitorului. Chiar proclamația de 
Independenţă, stabilind în intenția României, o nouă stare de drept față de fosta 

"putere suverană, n-ar fi schimbat nimic în situaţia de fapt. Guvernul se prefăcea că 
n-ar fi luat o hotărîre, cedînd doar de nevoie în faţa dorințelor unei națiuni rănite şi 
amenințate de chiar ţara care trebuia să o apere. i 

În luna mai, se făceau presiuni asupra Europei — care nu atrăgea atenţia decât 
prin procesul de descompunere prin care trecea — de a recunoaşte această 
independenţă, de a cuprinde această naţiune liberă de acum înainte, dar avînd atîta 
nevoie de protecţia Puterilor, în clauzele, lărgite de împrejurări, ale tratatului de la 
Paris, salvatorul suprem al viitorului românesc. Şi au mai fost unii care, în Consiliul 
de coroană din luna aprilie — Kogălniceanu însuşi, pe cînd nu era încă ministru, 
înclina către un ultim apel către Viena — recomandau, precum Dimitrie Ghica, 
autorul alianței cu Austria, a se consulta și Guvernul austriac și chiar să se ceară 

acestuia să ocupe Romiînia cu asentimentul Europei, pentru a împiedica trecerea 
oricărei armate străine (!), sau, alţii precum Ion Ghica, de a permite o invazie şi 
din partea turcilor. Nu trebuie să-i uităm nici pe cei care credeau precum Ion Ghica 
în simpatia cu totul deosebită a acestei Austrii care nu putea să aibă decît intenții 
protectoare, din moment ce acel Stat ar fi fost el însuşi amenințat de o ocupaţie 
rusească?, 

În partea ruşilor, Gorceacov, obsedat doar de ideea de a distruge și ultima 
urmă a tratatului de la Paris, era hotărît să contracareze planul Arhiducelui şi să 
împiedice prin declaraţiile sale brutale, făcute în numele Împăratului, orice 
cooperare cu românii, mulțumindu-se cel mult să adauge acestui refuz absolut şi 
definitiv că este vorba doar de o acţiune militară dincolo de Dunăre. 

Reprezentantul român de la Petersburg, generalul Ion Ghica, i-a fost adusă la 
cunoştinţă hotărîrea imperială că România nu este convenabilă pentru o 
colaborare și că orice ar putea intenționa acest Stat în această privinţă va fi pe 
riscul şi pe răspunderea sa şi încă România mai trebuia să se supună 
comandamentului superior rus şi să urmărească acelaşi scop, chiar dacă autorităţile 
militare române îşi manifestau tendinţa de a acţiona izolat şi pe un cîmp de luptă 
separat, ceea ce constituie o imposibilitate politică şi, pe deasupra: Rusia nu are 
nevoie de ajutorul armatei române“, întrucît forţele pe care ea le-a pus în mișcare 
sînt mai mult decît suficiente chiar pentru a fii distruse temeliile destinelor 
viitoare ale Statului român ?. 

Cînd domnitorul Carol îi vorbi direct Ţarului, la Ploieşti, despre dorinţa lui de 
a dobîndi independența țării şi de a-şi afirma valoarea printr-o acțiune militară, 
Alexandru nu dădu nici un răspuns?. 

Dar aici nu era vorba decît de politica personală a domnitorului, încurajat de 
Arhiduce. Miniştrii săi se mai întorceau încă spre Austria, după care se luau. 
Kogălniceanu era de părere că sfatul lui Andrassy trebuia urmat şi trupele române 
să fie retrase în Oltenia. De fapt, linia Dunării pînă la gurile Oltului era lăsată 
ruşilor. Ținem mult, scria Kogălniceanu la 25 iunie stil vechi, la sprijinul binevoitor 
al Austriei și astăzi mai mult ca niciodată %. În schimbul acestei atitudini 
ascultătoare, Andrassy promise, în luna iulie, acea Dobroge care nu intrase în 
planul românilor, unde încă nimic nu era pregătit şi a cărei posesiuni aparținea în 
fapt, trupelor generalului Zimmermann care făcea aici o propagandă pro-bulgară. 
Raportul trimis în 8/20 iulie prin Bălăceanu, agentul României este foarte limpede: 
Împăratul și contele Andrassy sînt dispuși a vă acorda la viitoarea pace, o parte a 
Dobrogei %. 

Dar guvernul român, care, pînă în ultima clipă ceruse Turciei, dreptul asupra 
acestor guri ale Dunării, încredințate în 1856 Moldovei de diplomații reuniți la 
Paris, nu mai doreau Dobrogea nici chiar Delta, văzînd în această ofertă o 
compensație prealabilă pentru Basarabia meridională, pe care nu dorea s-o 
piardă, iar opoziţia puternică şi însetată de putere îi interzicea s-o părăsească. Se 
ajunsese totuşi la convingerea că se impune o acțiune militară românească, că există 
uneltitori care nu l-ar ierta pe domnitor dacă aceasta va fi soldată cu o înfrîngere. 
Trupele române s-au îndreptat asupra Vidinului şi a împrejurimilor acestuia de la 
15 la 20 de kilometri și nimic dincolo ?. lată de ce Carol I inu să dea, prin 

prezența sa la Calafat, un caracter solemn bombardamentului împotriva vechii 
fortărețe turce. 

Dar, domnitorul însuşi, care-şi avea propria părere în privința Basarabiei, îşi 
continuă demonstrațiile în sens contrar. Românii luară parte la atacul reușit 
împotriva monitoarelor turceşti ce împînzeau Dunărea. Cu toate că fusese refuzată 
executarea unui ordin rusesc privind ocuparea Nicopolelui — şi Kogălniceanu a fost 
atît de caustic, încît i-a impus şi domnitorului o atitudine în acest sens — exista, fără 
îndoială, între armate o cooperare pe care diplomația română căuta să o evite şi pe 
care diplomaţia rusă o refuza cu trufie pentru a nu avea elemente noi în această 
problemă a Basarabiei, la care toată lumea se gîndea fără a îndrăzni însă să 
vorbească deschis despre ea. 

Dar turcii se dovedeau capabili de a cîştiga, Osman-Paşa făcuse din 
cocioabele balcanice ale Plevnei, unde se oprise, un oraș fortificat de prim rang. 
Înaintarea armatei ruse era de acum împiedicată şi pusă în pericol de această forță 
turcească aflată, amenințătoare în spatele întăriturilor. 

După o primă înfrîngere, a generalului Schilder-Schuldner, Țarul ceru ca 
românii să treacă Dunărea; o ceru categoric şi grabnic prin generalul Ghica. 
Gorceacov fusese invitat să schimbe tonul la Bucureşti, acolo unde se afla. Românii 
luară Nicopole. S-a dorit totuşi o ultimă sondare a Austriei. Kogălniceanu plecă 
imediat la Viena cu o misiune secretă asupra căreia informaţiile ne lipsesc cu 
desăvîrşire. Se ştie doar că Andrassy, care avea de acum garanţii asupra lotului 
austriac din Balcani, se arătă de această dată, mai îngăduitor față de ruşi, 
recomandînd doar o mare prudenţă care le va aduce graţie lui, frontiere mai bune 
în această Dobroge pe care românii n-o ceruseră şi care cu atît mai mult le era cu 
tenacitate propusă *%. 

Cît a lipsit Kogălniceanu, insuccesele ruşilor luaseră proporţiile unei 
catastrofe apropiate. Turcii, telegrafia, în 19/31 iulie, Arhiducele, prietenului său 
princiar, avînd adunate cele mai mari mase la Plevna, ne-au nimicit. Rog faceți 
fuziune, demonstraţie și dacă e posibil, trecerea Dunării pe care doriţi să o faceți 
între Jiu și Corabia. Această demonstrație este neapărat necesară pentru a ușura 
mișcările noastre?. 

Brătianu era de părere că nu mai trebuie să se întîrzie în a acționa în mod 
deschis. Divizia a patra română era deja în marş spre Plevna, dar a treia încă mai 
întîrzia. Preşedintele Consiliului şi ministrul de Război [3] s-au prezentat în tabăra 
Ţarului cu veşti bune: românii urmau să treacă Dunărea în zona Corabiei şi 
cooperînd alături de armata rusă să-și păstreze individualitatea și comandamen- 
tul %, A avut loc o întrevedere între Alexandru al II-lea şi noul său aliat. Întrucât se 
impunea un comandament unic, s-a găsit o soluţie în a încredința această onoare 
domnitorului României care avu un general rus drept consilier ad latus“. La puţin 
timp, armata română trecu Dunărea la Corabia. 

În acest interval, sub raport diplomatic nu se întîmplă nimic nou; Țarul 
dăduse personal asigurări domnitorului; guvernul român se arătă preocupat, chiar 
şocat. Se formase un curent de opinie defavorabil unui astfel de angajament. Cum 
nimeni nu se aştepta la succese imediate, spiritele erau cu atît mai neliniştite. Atunci 
cînd, trupele române cuceriră, la 30 august stil vechi, reduta Griviţa, s-a născut 
totuşi o fericită comuniune în victorie. Nu s-a văzut decît puţin mai tîrziu, după 

jertfele inutile din 6 septembrie, că Plevna cere un lung şi greu asediu pentru a 
putea hotărî, ca un adevărat Sevastopol balcanic, prin căderea sa, chiar soarta 
războiului. 

Evenimentul atît de mult aşteptat a avut loc în noiembrie. Osman capitulă şi 
colonelul român Cerchez a fost primul ofițer duşman căruia i s-a adresat. 
Arhiducele Nicolae folosea termenii cei mai entuziaşti pentru a recunoaşte ajutorul 
românilor, care, nu numai că împiedicaseră invadarea teritoriului lor de către turcii 
învingători, dar singuri au făcut posibilă continuarea campaniei în mod satisfăcător, 
de către trupele imperiale atît de greu încercate. 

Dar rolul armatei încetase o dată cu capitularea turcilor. O continuare a 
campaniei nu era în intenţia domnitorului care ţinea la acțiunea sa separată, pentru 
a avea dreptul de a se prezenta ca individualitate politică distinctă la negocierile de 
pace pentru care fusese nevoit să întreprindă acele operaţiuni militare împotriva 
Vidinului pe care sîrbii le considerară drept amestec în drepturile lor, iar Austria 
sfîrşi prin a le dezaproba cu ultimele puteri; în această parte nu se doreau români 
pe malul drept al Dunării. Austria, se spunea sec, nu va consimți niciodată la 
anexarea Vidinului la Romînia *. 

Astfel se prezenta situaţia atunci cînd românii au fost surprinşi de armistițiul 
ruso-turc de la Kazanlic şi de grăbita încheiere a păcii de la San-Stefano [4], pe 4 
martie. Prevederile acestuia le erau cunoscute: în afară de recunoaşterea 
independenței, Turcia renunța la drepturile sale asupra Dobrogei în favoarea 
Rusiei, pentru ca aceasta să poată da Dobrogea în schimbul Basarabiei pe care 
considera că-i revine prin chiar anularea tratatului de la Paris. Franţa crease un 
precedent cînd a primit Veneţia din mîinile Austriei pentru a o transmite regatului 
Italiei care o răsplăti cedîndu-i Savoia. 

Domnitorul Carol sperase că poate stabili relații deosebite cu turcii. Îl dele- 
gase pe lîngă cartierul general al Arhiducelui pe colonelul Arion pentru a cere ca 
România să fie admisă la negocieri unde să solicite printre altele, gurile Dunării şi 
ocuparea malului drept al acesteia de la Vidin la Nicopole, fără a mai socoti 
despăgubirile de o sută de milioane %, S-a insistat, s-a protestat şi împotriva clauzei 
care deschidea o cale spre România, armatelor ruse din Bulgaria. Dar armata nu 
mai era stăpînă pe evenimente. Condiţiile au fost trimise la Petersburg, dar 
protestele aliaţilor au fost trimise înaintea lor. De fapt, un Stat a cărui independenţă 
nu este recunoscută nu-şi poate ocupa locul ce i se cuvine la negocierile de pace. 
Alexandru al II-lea, care îşi dădea perfect de bine seama de dificultățile morale ale 
situaţiei, insistă personal pe lîngă domnitor a găsi o cale de rezolvare fără scandalul 
unui act de acuzare în fața Europei“, Pentru a fi evitat acest scandal s-ar fi consimţit 
la reducerea unei părţi care trebuia retrocedată limitînd-o la fostele cuceriri ale lui 
Suvorov şi se risca chiar, prin misiunea lui Ignatiev apărut pentru o clipă la Bucu- 
reşti, oferirea unirii personale cu Bulgaria a cărei populaţie era mai mult un 
amestec, despre care se vorbea că va fi creată 5. Se răspunse prin rechemarea tru- 
pelor române aflate în Bulgaria şi prin protestul indignat al Parlamentului român *. 

În aprilie, cele două părți se aflau chiar în pragul unei rupturi, a unui conflict 
armat, Gorceacov vorbise, într-unul din momentele sale de proastă dispoziţie, de 
posibilitatea dezarmării acestei armate române care se prefăcea că-i rezistă. O 


288 


armată care a luptat la Plevna sub ochii Împăratului Alexandru va putea fi 
nimicită, dar nu se va lăsa niciodată dezarmată, răspunse Carol 1”. 

Timp de trei luni, România folosi toate mijloacele de a scăpa de la o 
dezmembrare pe care avea mai mult decît un simplu motiv de a o califica drept 
injustă. Nu întîlni în Europa decît simpatii pur platonice; fiecare se gîndea la 
avantajele proprii şi congresul de la Berlin, în care românii îşi puneau ultimele 
speranțe, nu 
s-a întrunit în iulie decât pentru a proclama rezultatele, după ce toate fuseseră bine 
puse la punct prin tratative separate. 

Încă din ianuarie, Austria își justificase atitudinea: credeam că voi v-aţi 
înțeles asupra acestor probleme cu aliaţii voştri *. 1 s-a obiectat cu naivitate că 
Rusia va ameninţa libertatea acelei Dunări pe care diplomaţia vieneză gîndea să o 
confişte curînd pentru propria-i folosință %. Dar în luna mai, D. A. Sturdza fiind 
trimis la Pesta, România a fost îndemnată să reziste adoptînd o atitudine prin care 
trebuia să faciliteze obținerea unor condiţii mai bune pentru anexarea mascată a 
Bosniei şi Herțegovinei la Austria, anexare acceptată încă din 1876 de Rusia %, 

Tisza declară în Parlamentul maghiar că împrejurările apropie Ungaria de 
România“, La 4 aprilie, Franz-losif însuşi făcea în faţa lui Brătianu venit să implore 
concursul austriacilor, elogiul patriotismului românesc, de o reputație recunoscută 
asupra acestui subiect, dar în acelaşi timp, recomanda să înceteze activităţile 
actuale. În acel moment se credea că se va putea întruni chiar la Viena congresul 
de pace şi vor avea posibilitatea de a-i impune condiţii Rusiei victorioase. 

Brătianu şi Kogălniceanu au fost deci așteptați la Berlin pentru ca acel 
congres să nu dezbată nici cel puţin rezoluţiile a căror extremă delicateţe nu putea 
fi atinsă fără a pune în discuţie toate acele probleme asupra cărora nu s-au înţeles 
decît cu mare greutate. Basarabia nu a fost cedată, ea a fost evacuată; în schimb 
românii primiră Dobrogea ca pe o cucerire a armelor lor. Pentru a avea frontiera 
de sud a acestei provincii au fost nevoiţi să treacă prin noi încercări: în partea 
Silistriei au ocupat Arab-Tabia, de unde au trebuit să se retragă fiind ameninţaţi cu 
un atac din partea trupelor ruseşti rămase în Bulgaria. 

Această țară a fost timp de douăzeci de ani un cîmp de experienţe 
diplomatice imperiale. Relaţiile cu România trebuiau de acum înainte dominate de 
aspectul sub care se prezenta la un moment dat, problema bulgară. După căderea 
lui Alexandru de Battemberg, a existat un alt proiect de Unire personală cu 
România, dar de această dată el era opera partidei anti-ruse din Principatul vecin. 
Din fericire, a eşuat. 

Politica lui Gorceacov i-a supraveţuit acestuia, o politică teritorială dură, fără 
nici o concepție asupra drepturilor naţionale nu era decît o continuare a politicii 
duse de Nesselrod, colegul lui Metternich şi emul al acestuia. România, considerată 
în afara naţiunii pe care o reprezintă şi care este cea mai numeroasă din sud-estul 
european, nu putea fi în această manieră de a considera lucrurile decît o simplă 
piedică, un obstacol ce trebuia îndepărtat cu prima ocazie. 

Națiunea rusă, în 1878, protestase la rîndul ei, împotriva acestei atitudini 
diplomatice, exprimîndu-şi clar opinia conform căreia ar fi trebuit puse cu 
sinceritate, bazele unei activităţi care ceruse atît românilor cât şi ruşilor jertfe de 
sînge, că Europa ar fi avut datoria de a-i despăgubi cu mărimie în această Peninsulă 

Balcanică unde şi-au recîștigat reputaţia de oameni bravi şi curajoşi. Cum, totuşi, nu 
existau relaţii continue între cele două țări — nici chiar relații economice — 
diplomaţiei îi reveni rolul de a le stabili. Atitudinea adoptată de conducători ei 
diplomatici la Petersburg împinse Romînia, în ciuda legăturilor strînse ale unui 
trecut apropiat, în sfera puterilor centrale din 1884, cu toate că, nu de mult, 
atitudinea Franţei față de interesele africane ale Italiei moderne, care în acelaşi 
timp era oarecum şi creaţia ei, îi împinse pe italieni, împotriva oricărei tradiţii şi în 
ciuda altor interese cu mult superioare, în acelaşi cîmp german şi maghiar, unde nu 
exista alt loc pentru naţiunile latine decât acela al unei totale izolări, îndeaproape 
supravegheată. 

Nu existau relaţii nici pe plan intelectual. Dacă românii au fost printre cei mai 
pătimaşi cititori ai acestei literaturi ruse moderne a marilor romancieri, de o adîncă 
şi dureroasă umanitate, faptul trebuie pus pe seama traducerilor franceze care au 
dat literaturii ruse o valoare universală, exercitînd o influență profundă asupra a tot 
ce s-a scris la noi din 1890. Această înrîurire binefăcătoare, nu poate, bineînțeles, 
pusă alături de aceea care rînd pe rînd, a dat unei părți a mişcării radicale din 
România caracterul socialist reprezentat, la început, de revista Contemporanul de 
la Iaşi, fondată de un american afiliat la nihilism, apoi cel al noului curent al 
prietenilor poporului, al narodnicilor. Aceşti propagatori ai spiritului ce 
însuflețeşte o parte a societăţii ruse nu au atras, urmare chiar a antagonismelor pe 
care le reprezentau, simpatia meritată de această lume uriaşă unde încolțesc, poate, 
cele mai bune seminţe ale viitorului omenesc“. 

Au trecut trei ani de cînd Ţarul Nicolae al II-lea a venit la Constanţa să vadă 
ce a înfăptuit Romînia pe acest pămînt al Dobrogei plătit în 1877 cu sîngele şi cu 
moştenirea ei ancestrală. O brutală uzurpare apasă azi [5] chiar asupra locului unde 
s-au întîlnit comandantul armatelor de la Plevna şi nepotul lui Alexandru al II-lea; 
cei care, după ce au pustiit acest ținut, îl ocupă azi arătînd atît ruşilor cât şi românilor 
uitarea ce nu se ruşinează de nici o datorie de recunoștință. O revanşă apropiată va 
pune capăt acestui atentat şi va pronunța pedeapsa necesară. 

Această victorie va fi dobîndită, în numele celor mai sfinte principii, în 
numele umanității amenințate în drepturile sale şi în viitorul său, prin eforturile 
supreme ale celor două naţiuni care au de luptat, de această dată, din toate puterile 
şi cu tot avîntul maselor populare. Ele îşi vor reaminti pentru a făuri legături care 
nu vor mai fi lanţuri şi prin urmare vor putea dura de-a pururi pentru binele acestui 
Orient unde nu metoda germană slujită de hoardele bulgare și turcești va fi cea 
care va înfăptui opera de civilizaţie atît de mult întîrziată. Și această civilizaţie 
comună va fi mult mai utilă pentru întreaga lume decît ideea slavă și diplomaţia 
cu tendință napoleoniană, rîvnind mereu la alte anexiuni, promovată de germani 
și de ucenicii lor din Rusia de la Nesselrod pînă la Gorceacov și Giers. 

[1] La 8 iulie 1876 s-a semnat acordul secret ruso-austro-ungar la Reichstadt prin care cele două 
părți au convenit asupra înlăturării contradicţiilor dintre ele cu privire la statele din Balcani. La 15 
ianuarie 1877, are loc la Budapesta încheierea unei convenții secrete ruso-autro-ungare prin care 
Austro-Ungaria promite neutralitatea într-un eventual război ruso-turc, iar Rusia consimte în schimb 
anexarea Bosniei şi Herțegovinei la Austro-Ungaria, fapt împlinit în iulie-octombrie 1878. 

(2] La 21 aprilie 1879 a avut loc la Constantinopol semnarea convenției turco-austro-ungare 
prin care Turcia a recunoscut anexarea Bosniei şi Herțegovinei de către Austro-Ungaria. 

(3) Preşedintele Consiliului de Miniştri şi de Finanţe era Ion C. Brătianu, iar ministrul de război 
era colonelul Gheorghe Slăniceanu fiind vorba de guvemul român din perioada 24 iulie 1876-24 
noiembrie 1878. 

[4] La 3 martie 1878 s-a încheiat tratatul de pace ruso-turc de la San Ştefano (azi Yeşilkây) care, 
printre altele, stipula recunoaşterea independenţei României, alături de cea a Serbiei şi Muntenegrului, 
şi autonomia Bulgariei. De asemenea, Turcia ceda Rusiei, Dobrogea, care-şi rezerva dreptul de a o 
schimba „cu parte a Basarabiei detașată în 1856“. 

(5) Autorul de referă la situaţia Dobrogei de la sfîrşitul anului 1916 şi începutul anului 1917 
cînd această regiune română era ocupată de trupele bulgare. Bulgaria și Turcia au declarat război 
României la 19 august/1septembrie 1916 şi chiar în acea zi trupele bulgare pătrund în Dobrogea. Între 
19 august/1 septembrie —2A4 august/6 septembrie 1916, armata română rău condusă şi slab sprijinită din 
spate şi din flancuri este înfrîntă la Turtucaia. „Dezastrul de la Turtucaia“ a provocat pierderi grele 
armatei române, murind mii de vieţi şi fiind făcuţi prizonierii 25.000 de militari. Această retragere a 
românilor a deschis calea ocupării Dobrogei de către trupele bulgare. 

